
Pentru Caroline 

Explică-mi, iubire! Ingeborg Bachman 
nINTRODUCERE 

BARBATII VOR PE VENUS, IAR 


FEMEILE, UN MARS 

De ce este atât de complicată problema 
cărţilor despre dragoste 

Aceasta este o carte despre femei şi bărbaţi. Şi 
despre ceva foarte frumos şi rar care se poate 
întâmpla între ei - dragostea. Dragostea este 
cea mai îndrăgită temă a omului. Sunt rare 
romanele fără iubire, iar filmele fără iubire, şi 
mai rare. Şi chiar dacă nu vorbim întotdeauna 
despre iubire, ea este întotdeauna foarte 
importantă pentru noi. Probabil că nu a fost 
aşa de-a lungul întregii istorii a omenirii. 
Astăzi însă, se pare că astfel stau lucrurile. 
Nici un deodorant nu se vinde dacă nu există 
promisiunea că va oferi dragoste şi nu există 
temă mai importantă pentru nici un cântec 
pop. 

Tema iubirii este vastă. Ea cuprinde aproape 
totul. De la „De ce există, de fapt, bărbaţi şi 
femei?” până la „Ce trebuie să fac pentru a-mi 


salva căsnicia?”. Şi nu există limite. Poţi iubi 
femeile cu ochii de culoarea ardeziei şi nopţile 
cu lună plină din taiga. Poţi să-ţi iubeşti 
tabieturile şi bărbaţii atenţi la felul in care 
ordonează şosetele. Poţi iubi pisicile siameze şi 
friptura în sânge, carnavalul de la Koln şi 
liniştea mănăstirilor budiste, modestia, 
maşinile sport şi pe Dumnezeu. Sau poţi iubi 
toate acestea separat. Le poţi iubi în paralel. 
Iar pe unele simultan. 

Dintre toate aceste feluri de a iubi şi valenţe 
ale dragostei, această carte vizează un singur 
aspect: dragostea sexuală faţă de partener. O 
carte despre dragoste în general nu poate fi 
scrisă, iar aceasta nu este o carte despre tot şi 
toate la un loc. Tema „femeia şi bărbatul” (dar 
şi „femeia şi femeia” sau „bărbatul şi 
bărbatul”) este destul de dificilă, deoarece 
dragostea sexuală este un subiect cât se poate 
de echivoc, de care s-au ocupat, ce-i drept, cei 
mai buni poeţi, dar numai rareori, cei mai 
înţelepţi filosofi. 

Oricât de importantă ar fi pentru noi tema 
aceasta, în filosofia occidentală iubirea sexuală 


este văzută de la Platon şi până astăzi ca un fel 
de muzică de divertisment. Atâta timp cât 
filosofii l-au definit pe om în funcţie de 
judecata şi de inteligenţa sa, dragostea nu a 
fost aproape nimic altceva decât un accident, o 
situaţie confuză a sentimentelor, cu urmări 
regretabile pentru raţiunea incetosata. 
Sentimentele ca stăpâne ale sufletelor noastre 
au fost mult timp descalificate. Şi aceasta 
pentru că este de preferat ca un lucru ce nu se 
poate demonstra raţional să fie trecut sub 
tăcere. Exceptiile cunoscute din istoria 
filosofiei confirmă această regulă. Oricât de 
multe lucruri remarcabile despre dragoste ar fi 
spus Friedrich Schlegel, Arthur Schopenhauer, 
SOren Kierkegaard, Friedrich Nietzsche, Jean- 
Paul Sartre, Roland Barthes, Michel Foucault 
sau Niklas Luhmann - în lumea academică, un 
filosof care ţine o serie de prelegeri despre 
dragoste este suspect, ca să nu mai vorbim că- 
şi atrage mai mult ca sigur batjocura colegilor 
săi. Filosofia este un domeniu extrem de 
conservator, iar prejudecățile sunt adânc 
înrădăcinate. în acest moment există probabil 


mult mai multe cărţi inteligente scrise de 
filosofi despre logica formală sau despre 
problema categoriilor la Kant decât despre 
dragoste. 

Pe de altă parte, nimeni nu va lua în serios 
ideea că problemele logicii formale ar fi mai 
importante pentru oameni decât cele pe care 
le presupune dragostea. Se pare însă că pe 
acestea din urmă este greu să le diseci cu 
bisturiul filosofiei. „Dragostea este cel mai 
greu de înţeles deoarece este realitatea cea 
mai evidentă şi cea mai lipsită de temei a 
conştiinţei absolute”, afirma Karl Jaspers. Ea 
este alunecoasă, foarte greu de definit. Le este 
însă oare mai uşor psihologilor? Sau, după 
cum se poate vedea în ultimul timp, chimiştilor 
şi biologilor? Ştiu ei de unde vine şi încotro se 
îndreaptă ea, dragostea? Şi cum acţionează 
asupra noastră? 

Dragostea este cea mai importantă temă de la 
intersectarea ştiinţelor naturii cu cele ale 
spiritului. Ea nu poate fi dedusă prin logică şi 
nici printr-o argumentare filosofică. Ar trebui 
însă din acest motiv să fie lăsată pe mâna 


statisticienilor, a sondajelor de opinie, a 
experimentelor psihologice, a analizelor de 
sânge şi a testelor hormonale? 

Poate că dragostea este şi pentru ele prea 
prețioasă. Prea importantă şi complicată chiar 
şi pentru atotştiutoarele ghiduri despre 
managementul iubirii şi al relaţiilor. Numărul 
acestora este aproape nelimitat şi influenţa lor 
dificil de evaluat, dar în mod sigur redutabilă. 
Toate demersurile lor inteligente ne învaţă ce 
plan secret trebuie să folosim pentru a găsi 
partenerul sau partenera potrivit(a), cum 
putem păstra dragostea la fel ca în prima zi, 
cum să devenim şi să rămânem amanți 
înflăcăraţi. Toate tehnicile care trebuie 
utilizate în sau în afara aşternutului, 
meşteşugul şi „arta iubirii” au fost descrise pe 
larg. Chiar şi cercetările făcute asupra 
creierului- iar unele dintre ele mai mult strică 
decât repară ceva - ne dezvăluie în fel şi chip 
de ce femeile gândesc cu emisfera dreaptă, iar 
bărbaţii cu cea stângă, ceea ce ar explica de 
ce bărbaţii nu găsesc aproape nimic în frigider, 
iar femeile nu sunt în stare să parcheze. Pe 


bărbaţi, sexul îi face fericiţi şi vor întotdeauna 
pe Venus. Femeile, dimpotrivă, caută 
dragostea sau cel puţin un Mars, deoarece şi 
ciocolata le face fericite. Cu alte cuvinte, 
trebuie doar să citeşti cartea potrivită pentru a 
afla totul despre tine şi celălalt. Totul va fi 
bine. Poate nu în viaţa reală, dar cu siguranţă 
în paginile cărţilor. 

în realitate nu ştim foarte multe. întrebările 
referitoare la bărbat şi femeie, la atracţia şi 
simpatia reciprocă sunt mai puternic ancorate 
în ideologie decât orice politică. Atunci când 
vine vorba despre dragoste, deşi este foarte 
importantă pentru noi, ne mulţumim cu 
pseudoinformatii şi pseudoadevaruri. Având în 
vedere importanţa şi actualitatea temei, 
situaţia este una bizară. Suntem bucuroşi când 
auzim orice explicaţie simplă, când ni se spune 
cum sunt bărbaţii şi femeile, deşi în viaţa de zi 
cu zi întâlnim numai caractere, şi nu sexe. Cu 
toate acestea suntem mai puţin selectivi cu 
astfel de răspunsuri decât suntem cu tonul de 
apel al telefonului mobil, pe care îl căutăm 
îndelung până când considerăm că ni se 


potriveşte într-adevăr. Totuşi, e timpul ca 
întrebarea referitoare la bărbat şi femeie, cea 
referitoare la dragoste, să fie eliberată din 
vechile şi noile incatusari şi imagini 
universale. Ştacheta este sus: „Ce e cu bătaia 
se ştie deja; ce e dragostea însă nu a aflat 
nimeni până acum”, afirma Heinrich Heine. 
Poate că nici nu trebuie. Şi aceasta, probabil, 
deoarece dragostea nici nu există. Este 
probabil suficient să îmbraci în cuvinte 
„nebunia zeilor” despre care vorbeşte Platon, 
cu „fantoma” 

moralistului La Rochefoucauld ca să ai o 
imagine mai exactă. 

Dragostea este lumea în care emoţiile 
declanşează reprezentări colorate. La fel se 
întâmplă cu arta şi cu religia. Şi aici avem de-a 
face cu lumi ale reprezentărilor care îşi găsesc 
valoarea în experienţa senzorială nemijlocită, 
nu în rațiune şi ştiinţă. Se poate astfel spune 
că această logică glisantă a dragostei nu îşi 
poate găsi locul decât în literatura pe care, 
după părerea unor filosofi şi sociologi, ea a 


inventat-o. Dar oare totul se sfârşeşte cu 
poeţii? 

într-un capitol scurt al cărţii mele Cine sunt 
eu?, am aruncat puţină lumină asupra 
dragostei folosind o lanternă pe cerul nopţii. 
Am fost curios să cercetez o galaxie şi să 
măsor un univers care ne este deopotrivă atât 
de familiar, dar şi atât de străin. Şi asta 
deoarece dragostea are în primul rând 
legătură cu noi, sau în orice caz mult mai mult 
decât cu orice altceva. în al doilea rând, pare o 
trăsătură intrinsecă a dragostei faptul că ea se 
ascunde într-o anumită măsură de cel care 
iubeşte. Dragostea nu joacă cinstit, cu cărţile 
pe masă - şi aceasta este, desigur, bine. 
Entuziasmul şi ardoarea, pasiunea şi faptul că 
suntem gata să acceptăm orice compromisuri 
nu se dezvoltă la lumina clară a zilei. Ele au 
nevoie întotdeauna şi de întunericul care 
înconjoară dragostea. 

Cum se poate scrie o carte despre acest 
subiect? Despre ceva cu caracter privat, 
nedezvăluit, atât de minunat de iluzoriu cum 
este dragostea? Citind această carte nu veţi 


învăţa cum să vă imbunatatiti performanţele in 
dormitor. Nu vă ajută nici dacă aveţi probleme 
cu orgasmul sau cu gelozia, dacă sunteţi 
dezamăgit în dragoste sau dacă v-aţi pierdut 
încrederea în partener. Nu vă sporeşte 
atractivitatea. Şi nu conţine nici un truc şi nici 
sfaturi deştepte pentru viaţa de zi cu zi în doi. 
Vă poate însă ajuta să constientizati câteva 
aspecte care vă erau neclare înainte, vă poate 
trezi dorinţa intensă de a sonda mai atent 
acest imperiu nebun în care noi (aproape toţi) 
am dori să trăim. Şi poate că o să meditati 
puţin împreună cu mine asupra 
comportamentului dumneavoastră sexual şi 
social, dar şi asupra reacţiilor dumneavoastră 
pe care le consideraţi normale şi fireşti. Poate 
că aveţi chef ca în viitor să vă comportati într- 
un mod mai inteligent în ceea ce vă priveşte, 
dar, desigur, numai dacă şi când doriţi 
dumneavoastră. 

Tocmai în aceasta constă astăzi sensul 
filosofiei. Ea nu pretinde dezvăluirea unor mari 
adevăruri, ci în cel mai bun caz face plauzibile 
noi conexiuni. Şi nu este puţin lucru. Ca 


teoreticieni ai dragostei, filosofii au o serioasă 
concurenţă. Cărţi pe această temă au scris 
psihologii, antropologii şi etnologii, specialiştii 
în istoria culturii şi sociologii, iar în ultimul 
timp li s-au adăugat chimistii, geneticienii, 
biologii evolutionisti, cercetătorii în domeniul 
creierului şi autorii de articole pe teme 
ştiinţifice. 

S-au ivit numeroase păreri interesante. în mod 
normal, noi trăim cuminţi, unul lângă celălalt, 
la fel ca diferitele tipuri de animale care numai 
rareori se întâlnesc direct într-un biotop. 
„Omul este un animal”, „Omul este chimie”, 
„Omul este o fiinţă culturală” - în fiecare caz, 
răspunsul referitor la ce este dragostea va fi 
altul. Iar chestiuni precum fidelitatea, 
ataşamentul, sentimentele schimbătoare, 
fascinația sexului sunt explicate de fiecare 
dată cu totul altfel. 

Lucrul acesta este cu atât mai uimitor cu cât 
nimeni nu contestă faptul că în viaţa reală 
toate se intersectează. Faptul că fiecare 
vorbeşte despre „dragoste” nu înseamnă că se 
referă la acelaşi lucru. Dar cum se poate 


construi o punte între spaniola sociologilor şi 
chineza geneticienilor? Ce au în comun 
testosteronul şi feniletamina, autoreflectia şi 
instinctul de reproducere, fitnessul în grup şi 
aşteptarea aşteptării? Cum depind una de 
cealaltă? Există o ierarhie? Există lumi 
paralele? Sau fiecare element îşi exercită 
influenţa asupra celuilalt? 

O privire asupra literaturii de specialitate ne 
arată în mod clar cum fiecare specialitate are 
propriile definiţii şi teritorii. Sociologii 
neglijează chimia dragostei, iar chimistii 
dragostei procedează la fel cu sociologia. 
Probabil că mai există o brumă de înţelegere 
internă între specialiştii în ştiinţele naturii, şi 
între cei din clubul ştiinţelor sociale. între ei 
însă se cască o prăpastie de netrecut. 

Or, exact această prăpastie mă interesează, 
deoarece, după părerea mea, ea nu ar trebui 
să existe. încă din copilărie, m-a fascinat 
zoologia. Mai mult decât orice altă ştiinţă, ea 
îmi aduce scânteia mistică a existenţei 
noastre. Şi o mare parte dintre trăirile mele 
cvasireligioase sunt de natură zoologică. 


Totuşi, şi astăzi citesc deseori cu un ochi critic 
explicaţiile biologice. Cele mai multe dintre 
premisele lor sunt neclare, iar axiomele, lipsite 
de o susţinere fermă. Apropierea de subiect 
declanşează în mine o mare nemulţumire 
atunci când biologii fac afirmaţii stranii. Şi în 
nici un domeniu nu au scris biologii lucruri 
atât de ciudate cum au făcut-o vorbind despre 
bărbat şi femeie. Numeroase afirmaţii despre 
biologia dorinţei fac parte, fără îndoială, din 
eşecurile breslei, fiind sprijinite şi popularizate 
de psihologii care consideră că vorbesc în 
numele biologiei. 

în cazul unei critici, pregătirea filosofică îţi 
vine în ajutor. Se poate afirma: mă interesează 
spiritul din perspectiva ştiinţelor naturii şi 
natura din perspectiva ştiinţelor spiritului. îmi 
place în egală măsură imboldul simplu, fără 
zorzoane, spre clarificare al ştiinţelor naturii şi 
acel inteligent „precum şi” al ştiinţelor 
spiritului. Nu aparţin nici unei facţiuni şi nu 
trebuie să apăr pe nimeni. Nu cred că există o 
singură cale privilegiată de acces spre adevăr. 
Nu sunt naturalistul care consideră că omul 


poate fi explicat din punct de vedere al 
ştiinţelor naturii, dar în acelaşi timp nu sunt 
nici un idealist care să creadă că se poate 
renunţa la ştiinţele naturii. Consider că 
amândouă sunt necesare: filosofia fără 
ştiinţele naturii este goală; ştiinţele naturii 
fără filosofie sunt oarbe. 

Nu există nici o ştiinţă despre dragoste. în 
pofida tuturor promisiunilor. Chiar şi cele mai 
noi cercetări despre creier nu aduc nimic nou. 
Deoarece femeile nu gândesc cu o altă parte a 
creierului decât bărbaţii, ci cu aceeaşi. Din 
punct de vedere anatomic, creierul la femei şi 
la bărbaţi aproape că nu se deosebeşte, iar 
fiziologic este foarte asemănător. Altfel, 
femeile înzestrate cu însuşiri tipic 
„masculine”, capabile să parcheze ireproşabil, 
ar putea fi considerate nebune. Iar bărbaţii 
capabili să asculte cand li se vorbeşte ar fi 
bolnavi. 

în căutarea unui răspuns la întrebarea 
referitoare la dragoste, am încercat să 
cercetez discipline dintre cele mai diverse şi 
să le corelez. Cei care au citit lucrarea mea 


Cine sunt eu? se vor reîntâlni cu câţiva filosofi 
care le sunt deja familiari. Dar vor face 
cunoştinţă şi cu unii noi, cum ar fi Judith 
Butler, Gilbert Ryle, Williams James sau Michel 
Foucault. Privirea ni se îndreaptă cu atenţie 
sporită asupra biologilor, precum William 
Hamilton, Desmond Morris, Robert Trivers şi 
Richard Dawkins. Sunt luati in vizor si cativa 
sociologi, ca Erich Fromm si Ulrich Beck. $i 
din nou trebuie sa spun ca nu este vorba de o 
selecţie a celor mai „importanti” gânditori pe 
tema dragostei. Persoanele menţionate, cât ar 
fi ele de importante, nu sunt reprezentative, ci 
au o legătură cu această temă. 

Pentru a înţelege biologia dragostei, trebuie să 
ai o reprezentare despre evoluţia ei şi despre 
cum s-a produs aceasta. Asta înseamnă să 
cercetăm fundamentele teoriilor, atât de 
populare în zilele noastre, referitoare la 
înclinațiile şi interesele biologice diferite ale 
bărbatului şi femeii. Primele cinci capitole se 
ocupă de principiile biologice şi culturale ale 
rolului nostru sexual. De unde provin aceste 
caracteristici şi proprietăţi? Din moştenirea 


noastră animalică, din Epoca Pietrei sau din 
zilele noastre? (Capitolul 1) Ce program 
urmează genele noastre şi cum acţionează 
acesta asupra noastră? (Capitolul 2) Ce este 
tipic comportamentului sexual feminin şi celui 
masculin? Şi ce se ştie într-adevăr despre 
acestea? (Capitolul 3) Funcţionează creierul 
femeilor altfel decât cel al bărbaţilor? 
(Capitolul 4) Şi cât de mare este aportul 
culturii la capacitatea noastră de a ne înţelege 
pe noi înşine şi de a înţelege lumea, ca femeie 
sau ca bărbat? (Capitolul 5) 

în partea a doua, de la Capitolul 6 până la 
Capitolul 10, este vorba chiar despre dragoste. 
Mai întâi, dragostea este analizată din punct 
de vedere biologic. Cum de există? E oare 
posibil ca iniţial ea să nu fi fost „concepută” 
deloc pentru relaţia dintre femeie şi bărbat? 
(Capitolul 6) Noi încercăm să înţelegem ce 
este, în fapt, acest sentiment haotic. în orice 
caz, dragostea nu este pur şi simplu o emoție. 
Atunci ce este? Ce se întâmplă, de fapt, în 
creierul nostru când iubim? Şi cum se face 
trecereade la îndrăgostire la dragoste? Aflăm 


de ce şoarecii de câmp din prerie sunt fideli, 
spre deosebire de rudele lor, şobolanii de la 
munte, şi ce legătură are aceasta cu chimia, 
atât la şoarecii de prerie, cât şi la oameni. în 
acelaşi timp vom arăta că cele mai importante 
deosebiri dintre bărbaţi şi femei au mai puţin 
de-a face cu chimia şi mai mult cu ideile 
preconcepute despre sexe (Capitolul 7) şi cu 
influenţele din copilărie (Capitolul). Aflăm ca 
dorinţa de a iubi şi de a fi iubit se manifestă nu 
numai prin apropiere şi ataşament, ci şi prin 
nelinişte şi chiar prin distantare temporară. Că 
dragostea, aşadar, nu este pe deplin altruistă 
şi că înseamnă şi altceva decât parteneriat 
(Capitolul9). Dragostea îngemănează dorinţe şi 
reprezentări de toate felurile. în viaţa de zi cu 
zi, acestea îmbracă forma unui „cod” relativ 
fix. Dragostea este un joc cu aşteptările sau 
mai corect spus cu aşteptări la care ne 
aşteptăm. (Capitolul 10) în partea a treia a 
cărţii este vorba despre posibilităţile şi 
problemele personale, dar şi sociale legate de 
dragoste în zilele noastre. De ce a devenit aşa 
de importantă pentru noi dragostea 


romantică? (Capitolul 11) Şi există încă 
dragoste „adevărată”, în condiţiile în care tot 
ce ţine de romantism a devenit de mult un 
obiect de 

consum? (Capitolul 12) O privire asupra 
dificultăţilor cu care se confruntă astăzi viaţa 
de familie ne arată cât de greu este să corelăm 
realitatea cu idealul (Capitolul 13). La final se 
află un scurt bilanţ asupra originii şi 
problemelor care înconjoară acest sentiment 
incontrolabil (Capitolul 14). 

RICHARD DAVID PRECHT Luxembourg, 
decembrie 200 

8FEMEIA ŞI BARBATUL | N 
1. O MOSTENIRE INTUNECATA 


CE LEGĂTURĂ EXISTĂ ÎNTRE 
DRAGOSTE ŞI BIOLOGIE 


O idee aproape bună 

Biologii ştiu cum stau lucrurile: femeile iubesc 
bărbaţii cu trăsături simetrice, lati în spate, cu 
sprâncene groase, înalţi, sănătoşi şi cu o 
situaţie materială bună; bărbaţii iubesc 
femeile tinere, suple, cu sâni mari, cu un bazin 


lat, făcut astfel parcă special în scopul 
procreării, şi piele netedă. Aşadar, toată Galia 
este deja ocupată, cu excepţia unui cătun mic, 
curajos care rezistă până astăzi în faţa 
invadatorului. 

Dacă totul este atât de simplu în privinţa 
preferințelor noastre sexuale, de ce o fi 
realitatea atât de complicată? De ce atât 
bărbaţii, cât şi femeile caută parteneri care nu 
corespund acestor criterii ideale? De ce nu te 
îndrăgosteşti întotdeauna de cea mai frumoasă 
femeie sau de cel mai frumos bărbat - ca să nu 
mai vorbim de căsătorie? De ce există bărbaţi 
care se îndrăgostesc de femei corpolente şi 
femei cu o înclinaţie spre bărbaţi filiformi, 
sensibili? De ce nu există numai oameni 
frumoşi dacă această caracteristică este aşa de 
pretuita şi ne aduce un mare avantaj 
evolutionist? Si de ce nu fac, la urma urmei, 
bogatii şi frumosii lumii cei mai multi copii? 
De ani de zile, biologii ne explica iar si iar cum 
e cu preferintele noastre sexuale si cu 
urmarile lor. Pe cine consideram frumos, catre 
cine se îndreaptă dorinţa noastră, cu cine ne 


împerechem şi de cine ne legăm sunt aspecte 
care ţin de legile naturii, explicabile prin trei 
discipline complementare biologiei: 
biochimia, genetica şi biologia evoluţiei. 
Puterea de seducţie a acestor explicaţii 
biologice este imensă. Forţele implacabile ale 
evoluţiei ne pun în mişcare. în sfârşit facem 
ordine în haosul dragostei, găsim logica 
ascunsă în veşnicul irațional şi descoperim 
motive obiective pentru atitudinea noastră 
stranie. Nu numai cercetătorii eşuează într-o 
visare cu capul în nori. O întreagă armată de 
jurnalişti ştiinţifici îşi aruncă pe piaţă cărţile 
vandabile. Articole de fond din reviste serioase 
promit să dezvăluie „formula dragostei”. 
„înlănţuit în moştenirea sa evoluționistă, 
guvernat de dictatul genelor şi al hormonilor, 
omul rătăceşte în viaţa sa instinctuală”, 
concluziona în 2005 revista germană Der 
Spiegel în articolul despre „maimutele 
iubitoare”.! Tema „dragostei” nu mai este de 
mult subiectul foiletoanelor lipsite de 
consistenţă, ci un material dificil pentru 
redacţia de ştiinţă a cotidienelor şi 


săptămânalelor. Ele dispun astăzi de dreptul 
suveran conferit de ştiinţele naturii. La baza 
ştirilor zilnice stau biologia evoluționistă, 
studiile asupra creierului şi hormonilor. Şi la 
toate cele trei discipline se adaugă mii de 
studii din domeniul ştiinţelor naturii. A fost 
astfel spart codul dragostei? 

Ştiinţa care concentrează toate acestea se 
numeşte „psihologie evoluționistă” şi isi 
propune să ne explice modul în care 
numeroasele fațete ale naturii umane şi ale 
culturii s-au dezvoltat datorită necesităţilor 
istoriei noastre evoluționiste. Atunci când ni se 
explică într-un bestseller de ce bărbaţii nu pot 
să asculte, iar femeile nu ştiu să parcheze, 
citim de fapt prelucrări nostime ale 
cunoştinţelor psihologiei evoluționiste. Pe o 
treaptă mai sus în ceea ce priveşte 
seriozitatea, jurnaliştii ştiinţifici americani, iar 
între timp şi cei germani, ne explică de ce nu 
suntem decât nişte vânători de mamuti in 
marile oraşe şi de ce sub costumele noastre 
dichisite se ascund blănuri de ren. Plăcerea şi 
dragostea, aceasta este ideea, alcătuiesc 


chimia funcţională aflată în serviciul 
reproducerii umane. Şi dincolo de toate 
acestea se ascunde latura întunecată în faţa 
căreia suntem neputincioşi - acţiunea secretă a 
genelor. 

Descoperirea este fascinantă. Nu este oare 
chiar prea frumos ca pentru orice 
comportament uman să existe o explicaţie 
plauzibilă sau cel puţin un cadru potrivit? 
Poate că da, poate că nu. Unii doresc să 
arunce o privire în reţeta sufletului nostru, 
pentru alţii însă, aceasta este o adevărată 
grozăvie! Deoarece, dacă totul se desfăşoară la 
nivelul ştiinţelor naturii, unde îşi mai găsesc 
locul spiritul şi cultura? Avem oare dreptul să 
plecăm în vacanţă, despartindu-ne de filosofia, 
psihologia şi sociologia dragostei cu o notă 
mică sau avem voie cel puţin să topim comoara 
formelor lor în aurul nou al psihologiei 
evoluționiste? 

Dacă ar fi să ne luăm după David Buss, 
cercetătorul american specializat în probleme 
ce ţin de dragoste şi cuplu, atunci psihologia 
evoluționistă este „desăvârşirea, 


perfecţionarea revoluţiei ştiinţifice” şi 
reprezintă „temelia pentru psihologia noului 
mileniu”.? Ceea ce noi am perceput 
întotdeauna ca pe nişte probleme ale culturii 
umane, şi anume atracţia, gelozia, 
sexualitatea, pasiunea, ataşamentul şi aşa mai 
departe, nu ar fi nimic altceva decât un caz 
special în multitudinea de cazuri speciale din 
regnul animal. Indiferent că este vorba despre 
ritualul de împerechere al peştilor elefant din 
Africa sau despre felul în care bărbaţii din 
marile oraşe germane curtează femeile- 
vocabularul descrierii şi explicaţiile sunt cam 
la fel. Şi acolo unde antropologii văd 
caracteristicile etnice ale popoarelor şi 
culturilor, psihologia evoluționistă, cu David 
Buss în frunte, smulge vălul fermecat de pe 
„mitul multitudinii culturale infinite” în 
favoarea unei „identități globale a sexului şi a 
atitudinii în dragoste”. 

Bărbatul care a inventat sintagma „psihologie 
evoluționistă” este astăzi un cercetător anonim 
în cadrul Academiei de Ştiinţe din California. 
în anul 1973, când a folosit această noţiune 


pentru prima dată într-o lucrare de 
specialitate în revista de ştiinţă Science, 
Michael T. Ghiselin era profesor la 
Universitatea din California. Ghiselin era ferm 
convins că ideea înţelegerii psihologiei umane 
cu mijloacele şi metodele biologiei 
evoluționiste îi aparţinea lui Darwin. 

în cea de-a doua dintre operele sale 
fundamentale, Originea omului (1871), 
părintele teoriei evoluționiste moderne explica 
nu numai apariţia omului, ci şi originile culturii 
sale din punct de vedere biologic. Morala, 
estetica, religia şi dragostea aveau în felul 
acesta o origine naturală şi un sens clar. 
Contemporanii şi urmaşii lui Darwin au preluat 
cu aviditate ideea din zbor şi au transferat 
asupra societăţii şi politicii noţiunile noii teorii 
evoluționiste privind supraviețuirea celui mai 
puternic în lupta cu mediul înconjurător. 
„Darwinismul social” a cucerit lumea, şi în 
primul rând Anglia şi Germania. De la 
supraviețuirea celui mai puternic până la 
dreptul celui mai puternic a fost doar un pas. 
Cum au evoluat lucrurile se ştie prea bine. 


Ideologia s-a propagat în presupusul „drept 
natural al popoarelor” din Primul Război 
Mondial şi, ca şi cum aceasta nu ar fi fost de 
ajuns, a servit ca punct de plecare pentru 
teoria raselor, Holocaust şi eugenia practicată 
de nazişti, programe de exterminare a aşa- 
numitei „vieţi fără valoare”. 

Catastrofa n-a rămas fără urmări. Mai mult de 
douăzeci de ani a domnit liniştea pe front. 
Explicaţia biologică a culturii umane a căzut în 
somnul adânc al frumoasei din pădurea 
adormită. Dar, la mijlocul anilor 1960, biologul 
evolutionist Julian Huxley a trezit la realitate 
masele din Anglia. în Germania şi Austria s-a 
făcut auzit teoreticianul raselor, national- 
socialistul Konrad Lorenz. La sfârşitul anilor 
1960 era deja timpul pentru un nou început. 
Pretutindeni apăreau biologi care considerau 
că vechea biologie a socialului era o idee 
destul de bună. Cercetarea a fost eliberată de 
teoria raselor. Chiar şi în politică se dorea de 
aici înainte, după păcatul originar, să se 
expună doar păreri cuminţi. Ghiselin a 
inventat sintagma „psihologie evoluționistă”, 


iar biologul evolutionist Edward O. Wilson, pe 
cea de „sociobiologie”. în anii 1970 şi 1980 s-a 
impus noţiunea lui Wilson, iar din anii 1990, 
mai moderna formulă a lui Ghiselin. 

Gândirea sociobiologilor şi a psihologilor 
evolutionisti poate fi descrisă în felul următor: 
dacă dorim să înţelegem cum s-a desfăşurat 
lupta concurentiala a tuturor organismelor vii 
în evoluţia lor, atunci „supraviețuirea celui mai 
puternic” rămâne până în ziua de astăzi cea 
mai bună explicaţie. Cele mai puternice sunt 
acele vietati care, în primul rând, s-au putut 
adapta cu succes la condiţiile de mediu în 
schimbare şi care o pot face şi în continuare. 
Speciile cel mai bine adaptate le-au oferit o 
moştenire genetică valoroasă urmaşilor şi s-au 
impus în faţa celorlalte, mai puţin adaptate. 
Această teorie rămâne până astăzi în picioare. 
Ea este explicaţia dominantă a evoluţiei. 
Psihologii evolutionisti deduc de aici că cele 
mai importante caracteristici ale corpului 
uman trebuie să fi adus un avantaj în evoluţie. 
Dar în mod semnificativ, nu doar 
caracteristicile fizice. Şi psihicul este astăzi 


aşa cum este fiindcă ne-a procurat o serie de 
avantaje. Percepția noastră, gândirea, 
strategiile de rezolvare a problemelor şi 
capacitatea de învăţare trebuie să fi acţionat 
pozitiv asupra şanselor noastre de 
supravieţuire. în caz contrar, oamenii ar fi fost 
altfel alcătuiți sau ar fi dispărut. Dacă nu s-a 
întâmplat aşa, s-ar putea trage concluzia 
evidentă că s-au impus cele mai bune 
caracteristici spirituale. Psihicul nostru a 
rezonat perfect cu mediul înconjurător. Mediul 
înconjurător însă - şi acesta este punctul 
esenţial - nu este reprezentat de societatea de 
astăzi, ci de acele vremuri în care a apărut 
biologic omul modern: Epoca Pietrei! 

Epoca actuală, cu lumea care ne înconjoară, 
datează de prea puţin timp ca să fi putut juca 
un rol asupra psihicului nostru. „Modulele” din 
creier care ne guvernează comportamentul 
sunt totuşi relativ vechi. Dar, cu toate acestea, 
ele ne determină purtarea. Dacă bărbaţii şi 
femeile sunt complet diferiţi, în anumite 
contexte, această situaţie este determinată - 
conform afirmațiilor sociologilor şi psihologilor 


- de procesele cognitive, de influenţele 
culturale şi de tipul de socializare. După 
părerea psihologilor evolutionisti însă, astfel 
de moduri diferite de gândire la cele două sexe 
provin din nimic altceva decât dintr-o 
moştenire istorică de la primii noştri strămoşi. 
Deosebirile fundamentale, de pildă în privinţa 
sexualităţii, ar putea fi, aşadar, înţelese 
analizând „mecanismele gândirii” dezvoltate în 
timpul evoluţiei. William Allman a propus o 
paralelă cu autovehiculele: „Deosebirea dintre 
un taxi şi o maşină de curse” poate fi 
„înţeleasă numai atunci când se cunosc mai 
întâi elementele de bază ale ambelor tipuri de 
maşini, respectiv motorul şi suspensia”. 

Este clar că astăzi cunoaştem toate tipurile de 
maşini - şi anume femeile şi bărbaţii din lumea 
noastră. Dar cât de bine cunoaştem motorul şi 
suspensia aşa cum se prezentau ele în Epoca 
Pietrei? 

Zoologia umană 

Malta este o insulă frumoasă din Marea 
Mediterană, un pic cam pietroasă. Celui care 
se plimbă pe acolo, pe lângă pitorescul tarm 


stâncos de la Dingli Cliffs, i se poate întâmpla 
să întâlnească pe deal un domn de optzeci de 
ani purtând o pălărie maronie care-i acoperă 
creştetul chel. Acesta este omul care în secolul 
XX a răspândit teoria conform căreia 
comportamentul uman în 

ansambul său nu este nimic altceva decât 
biologie. 

Desmond John Morris s-a născut în Anglia, în 
1928. A studiat biologia la Birmingham şi 
Oxford, dar mult timp nu s-a putut hotări ce ar 
vrea să devină: zoolog sau artist. Avea să 
imbratiseze întru câtva ambele meserii sau, 
mai exact spus, pe fiecare câte puţin. în 
lucrarea sa de doctorat s-a ocupat de 
ritualurile de împerechere la plevuşcă 
ghimpoasă, un peşte de apă dulce din regiunea 
lui natală. Când avea treizeci de ani s-a apucat 
să picteze cimpanzei şi a expus picturile 
respective la Institutul Londonez de Artă 
Contemporană. A realizat emisiuni de 
televiziune despre comportamentul animalelor. 
în 1959 a devenit curator la grădina zoologică 
din Londra, având în gijă mamiferele, în 


această perioadă a scris o carte care l-a 
transformat într-o vedetă printre confrati. 
Lucrarea sa Maimuta goală a venit exact la 
momentul potrivit. Coperta ediţiei originale 
engleze infatisa o fotografie celebră dintr-o 
comunitate berlineză, şi anume trei oameni 
goi, fotografiati din spate, un bărbat, o femeie 
şi un copil. Laediţia germană a fost adăugată 
şi o maimuţă antropoid. în 1967 imaginile de 
acest tip erau considerate pornografie. Nu 
este, deci, de mirare că Maimuta goală a 
devenit o carte-cult, mai ales pentru generaţia 
tânără. Chiar textul de pe coperta a patra ne 
spune de ce: „Această carte cu adevărat 
revoluţionară ne modifică radical gândirea. 
Cine a citit-o va privi cu alţi ochi totul în jur: 
vecinii şi prietenii, femeia şi copiii, pe sine 
însuşi. Şi va înţelege multe lucruri din viaţa de 
zi cu zi, precum şi altele care până acum erau 
imposibil de înţeles, acceptându-le cu 
indulgenta zâmbitoare pe care i-a insuflat-o 
această carte.” 

Aproape peste noapte, Morris şi amuzanta sa 
soţie, Ramona, au devenit la fel de cunoscuţi 


ca nişte staruri rock. Artistul care a cochetat 
cu zoologia a vândut peste zece milioane de 
exemplare ale acestei cărţi, unul dintre cele 
mai mari bestselleruri din toate timpurile. 
Marele pontif al revoluţiei sexuale, lucid- 
provocator, a adăugat imediat încă ceva. în 
anul 1969 a urmat Zoomenirea. Conform 
teoriei lui Morris, omul din zilele noastre s-a 
autoblocat prin cultura sa, a degenerat într-un 
animal asemănător celor din cuştile de la zoo, 
cu deviații de comportament. Şi numai o 
rebeliune şi o întoarcere creativă la biologia sa 
ar putea opri colapsul total al civilizaţiei 
noastre. 

La o primă vedere, Morris pare a fiun 
revoluţionar. Cu Maimuţa goală el a demontat 
morala sexuală conservatoare a anilor 1960. 
Cu Zoomenirea a luat- o cu mult înainte 
mişcărilor ecologiste. Dacă priveşti însă cu mai 
multă atenţie, în spatele acestei lejeritati şi a 
elogiului creativităţii se ascunde o ideologie 
străveche: ideea predestinării biologice a 
omului. Cărţile lui Morris ar putea fi vârâte 
sub nasul gardienilor preceptelor religioase şi 


ai moralei burgheze. Dar gândul că omul, din 
punct de vedere biologic, este predestinat în 
totalitate, nu este nici optimist şi nici 
progresist: dimpotrivă, îl explică pe om ca fiind 
„din fire” lacom, lasciv, obsedat de putere, 
brutal, egoist şi dirijat de instincte. 

Prin concepţia sa, conform căreia tot ce ţine 
de comportamentul uman de bază ar fi o 
moştenire genetică în primul rând, iar în al 
doilea, o relicvă din Epoca Pietrei, Morris a 
devenit portavocea genială a unei viziuni 
fundamental biologice asupra lumii. în 1973, el 
s-a întors la Universitatea din Oxford pentru a 
cerceta principiile înnăscute ale 
comportamentului uman. Mentorul său, 
olandezul Nikolaas Tinbergen, este unul din 
cei mai importanţi cercetători ai 
comportamentului din timpul său. „Etologia” a 
înregistrat în această perioadă un avânt fără 
precedent. Lui Tinbergen i s-a decernat în 
acelaşi an premiul Nobel, ca şi lui Konrad 
Lorenz, care a publicat la rândul său un bilanţ 
filosofic. La fel cum s-a întâmplat cu cărţile lui 
Morris, Reversul oglinzii este o încercare 


ambițioasă de a explica şi de a interpreta 
cultura umană din punct de vedere biologic. 
Dacă Lorenz are dreptate, înseamnă că pentru 
cultura umană funcţionează aceleaşi legi ca şi 
în cazul biologiei, şi întregul comportament 
uman este explicat prin instincte şi deprinderi 
determinate de condiţiile biologice. Faptul că, 
la final, Lorenz îndrăzneşte să prezică o altă 
evoluţie culturală- extrem de pesimistă - nu 
are darul să sporească încrederea cititorului în 
numeroasele sale teze pline de cutezanta. 
Deoarece acolo unde, în cele din urmă, Morris 
exagerează oarecum arătându-şi încrederea în 
soarta maimutei sale goale, Lorenz vede 
scufundarea civilizaţiei, nu în ultimul rând din 
cauza nerusinarii fustelor prea scurte. 
Lucidele analize ale naturii umane, presupuse 
a fi atemporale, au deseori o perioadă de 
valabilitate surprinzător de scurtă. Motivul 
este uşor de intuit. Pentru a putea stabili cum 
este omul „de la natură”, trebuie să îi cunoşti 
foarte bine natura. Această cunoaştere este 
mult îngreunată de faptul că atât Lorenz, cât şi 
Morris nu îşi ancorează descrierea naturii 


umane în prezent, ci numai în trecut. Omul 
trebuie să fie ceea ce el a fost în Epoca Pietrei, 
atât din punct de vedere al comportamentului 
sexual, cât şi al celui social, în agresiunile şi 
înclinațiile sale, în curiozitatea sa creativă, in 
obiceiurile culinare şi de îngrijire a corpului, în 
reprezentările religioase. Deoarece Epoca 
Pietrei nu ne este foarte bine cunoscută, 
fanteziile artistice şi improvizatiile nu cunosc 
limite. Şi în această privinţă, Desmond Morris 
se dovedeşte a fi un maestru al 
suprarealismului paleolitic. 

O mare enigma în biologia evoluționistă umană 
o reprezintă sânii femeilor. în comparaţie cu 
alte mamifere şi cu maimutele antropoide, 
sânii multor femei sunt neobişnuit de mari. 
Morris spune că dimensiunea aceasta nu este 
necesară pentru producerea de lapte, 
neexistând un raport directîn această privinţă. 
Cu o trăsătură de condei îndrăzneață, Morris 
ne prezintă următoarea viziune: sânii şi buzele 
se află în partea din faţă a trupului femeiesc şi 
sunt proiectate ca nişte semnale sexuale! Ca 
maimuţă în junglă, omul reacţiona în primul 


rând la semnalele sexuale din spate. 
„Posteriorul cărnos, semicircular, şi o pereche 
de labii de un roşu intens” la femele îi 
ademeneau pe masculi să reacționeze sexual. 
Când s-a trecut însă la mersul biped în stepă, 
s-a ajuns - după Morris - la împerecherea 
frontală şi în felul acesta punctele de atracţie 
s-au deplasat din spate în faţă. De aceea este 
clar că femeile au „duplicate ale feselor şi 
labiilor sub forma sânilor şi a gurii”. 
împerecherea frontală ca urmare a unor 
semnale înșelătoare de ademenire - este de 
părere Morris - i-a apropiat pe bărbat şi pe 
femeie şi din punct de vedere sufletesc. Ei s-au 
privit în ochi, s-a intensificat ideea de „cuplu” 
şi s-a ajuns la monogamie.5 

Această istorie amuzantă din Epoca Pietrei 
este, desigur, o mare prostie. Nici măcar nu 
merită să întrebi de ce există şi bărbaţi cu 
buze pline pentru a te îndoi serios de zoologia 
lui Morris. Se poate începe cu faptul că 
singura maimuţă antropoidă monogamă, 
gibonul, cu toate cele cincisprezece specii ale 
sale, are sâni minusculi. Bonobo, în schimb, 


care se împreunează în toate poziţiile 
imaginabile, printre care şi în „poziţia 
misionarului”, sunt poligame şi nu au un 
partener „de cuplu”. Şi nici femelele bonobo 
nu au sânii mari. 

Teoria lui Morris privind sânii nu este, aşadar, 
nimic mai mult decât o notă de subsol 
amuzantă din zilele iniţiale ale psihologiei 
evoluționiste. Dar şi astăzi se emit în această 
zonă multe lucruri nostime. Având în vedere 
cât de puţin 

ştim despre preistorie, este clar de ce fantezia 
creatoare a biologilor evolutionisti nu cunoaşte 
uneori limite. Ziaristul american pe probleme 
ştiinţifice William Allman, care s-a amuzat 
copios de teoria lui Morris, debitează, la 
rândul lui, o fantezie proprie: „Sânii mari au 
apărut, mult mai probabil, ca o componentă a 
tacticii feminine de a-şi ţine partenerul 
aproape. Deoarece sânii umflati sunt un 
simptom al graviditatii, ei semnalizeaza 
bărbatului că partenera sa nu mai este 
disponibilă pentru concepţie; de aceea el 
porneşte în căutarea unor alte femei, în timp 


ce femeia cu care s-a „împerecheat” rămâne 
singură, neprotejată. Având sânii umflati tot 
timpul, femeile semnalizează în permanenţă 
„Sunt însărcinată”, chiar şi când nu este cazul, 
astfel încât, pentru bărbat, acest semnal îşi 
pierde valoarea. Drept urmare, bărbaţii, 
respectând partea ce le revine din „convenţia 
de reproducere”, rămân lângă femeile lor şi le 
ajută la creşterea generaţiei urmatoare.°® 
Modul în care o „tactică” s-a transformat pe 
parcursul evoluţiei într-o caracteristică fizică, 
rămâne pentru totdeauna secretul lui Allman, 
deoarece „tacticile”, conform geneticii, nici nu 
se pot mosteni, nici nu se pot manifesta în plan 
corporal. Iar ideea că sânii mari stimulează 
fidelitatea şi motivează creşterea copiilor este 
de-a dreptul hilară. 

Este curios cum psihologii evolutionisti tin 
mereu să prezinte scheme specifice Epocii 
Pietrei şi să le interpreteze. Propunem în loc 
de contraargument o întrebare: cine spune că 
fiecare caracteristică a unei vieţuitoare trebuie 
să aibă o funcţie? Nu este suficient că unele 
caracteristici există şi nu îl deranjează pe 


purtător, că supraviețuirea lui nu a fost 
prejudiciată de ele, aşa încât ele s-au putut 
menţine până astăzi? Acest gând ne va 
preocupa în continuare. în ceea ce priveşte 
sânii femeilor s-ar putea ca, în vremurile de 
demult, consumul ridicat de carne să fi jucat 
un rol în acest sens. Consumul de carne 
stimulează, după cum se ştie, producerea de 
hormoni. în plus, este posibil să existe o 
legătură între faptul că, în medie, femeile au 
sânii mai mari în societăţile consumatoare de 
carne (de exemplu în SUA) faţă de cele 
preponderent vegetariene (de exemplu în Asia 
de Sud). Cu poziţiile sexuale, monogamia şi 
celelalte funcţii biologic evoluționiste, sânii 
mari nu au nici o legătură. 

Cine vrea să explice omul de astăzi reducându- 
l la formele „mai simple”, la momente din 
trecut, se confruntă în general cu patru mari 
dificultăţi: trebuie să se întrebe dacă tot ce 
produce natura, implicit omul, chiar poate fi 
explicat 

din punct de vedere biologic. Biologii, 
naturaliştii în general, caută pretutindeni în 


natură logica. Dar logica în sine nu este o 
însuşire a naturii, ci o capacitate a gândirii 
umane. Se pune astfel întrebarea: este logic ca 
în spatele tuturor elementelor din natură să 
presupunem existenţa unei explicaţii logice? 
Cea de-a doua dificultate vizează cunoaşterea 
exactă a condiţiilor din mediul înconjurător ale 
omului în Epoca Pietrei. Au fost acestea 
pretutindeni la fel? S-au confruntat oamenii 
din pădurea tropicală cu aceleaşi provocări ca 
locuitorii stepelor sau ai tarmurilor oceanice? 
Al treilea punct constă în enorma dificultate de 
a putea separa comportamentul biologic de cel 
cultural, şi aceasta încă din urmă cu mii de 
ani, respectiv într-o perioadă despre care nu 
ştim prea multe. 

în sfârşit, cea de-a patra dificultate constă în a 
arăta că fiecare caracteristică şi mod de 
comportament pe care noi le considerăm 
înnăscute au apărut într- adevăr ca o 
consecinţă a adaptărilor la condiţiile de mediu 
din Epoca Pietrei, aşa cum susţin psihologii 
evolutionisti. în cadrul acestei teme, trebuie sa 


răspundem la următoarea întrebare: cum era 
dragostea în Epoca Pietrei? 

Dragostea şi pleistocenul 

Perioada legată de momentul apariţiei 
biologice a omului este pleistocenul, prima 
epocă a cuaternarului. Este vorba de o 
perioadă care a debutat cu aproximativ 1,8 
milioane de ani în urmă şi a ţinut până acum 
11 500 de ani. Se mai numeşte şi era glaciară. 
în pleistocenul timpuriu au apărut în estul şi 
sudul Africii două dintre speciile omului 
primitiv, Homo habilis şi Homo rudolfensis. 
După toate aparențele, ei s-au dezvoltat din 
australopitec, chiar dacă înrudirea nu este 
foarte clară. Ceva mai târziu a apărut în 
savană Homo erectus, care s-a răspândit din 
Africa spre Europa şi Asia. Presupusul său 
urmaş în Europa a fost cunoscutul 
neandertalian, care nu era prost şi aveao 
constituţie robustă. A dispărut în urmă cu 
aproximativ 30000-40000 de ani, din motive 
necunoscute până acum. Despre toate aceste 
tipuri de hominizi se ştie că au folosit, pe o 
linie uşor ascendentă, unelte, cum ar fi toporul 


de piatră. Şi, la un moment dat, au învăţat să 
facă focul. 

Golul dintre dispariţia lui Homo erectus în 
Africa, în urmă cu aproximativ 300 000 de ani 
şi prima apariţie a omului modern, Homo 
sapiens, în urmă cu circa 100 000 de ani, a 
fost acoperit din 1997 prin descoperirea lui 
Homo sapiens idaltu în Ethiopia, cel mai 
bătrân strămoş direct cunoscut. încă din 
vremea sa, trăiau doar câteva zeci de mii de 
oameni primitivi. Ulterior, Homo sapiens s-a 
răspândit din Africa în întreaga lume. La fel ca 
Homo erectus înaintea lui, acesta a pornit în 
căutarea altor spaţii de locuit, de cele mai 
multe ori mai reci. Erau vânători şi culegători 
şi se hrăneau cu plante, fructe, seminţe, 
rădăcini, ciuperci, ouă, insecte, peşte şi 
cadavre. Abia în ultima fază a dezvoltării au 
evoluat în unele dintre regiunile unde se 
răspândiseră la statutul de vânători de animale 
de talie mare. La fel ca neandertalienii, au 
început să vâneze în Europa Centrală, bizoni, 
mamuti şi rinoceri lanosi. 


Se presupune că dispariţia ultimelor două 
specii i-a determinat pe strămoşii noştri să 
devină sedentari în Europa Centrală. La 
sfârşitul ultimei ere glaciare, oamenii Epocii 
Pietrei au trecut la cultivarea pământului şi la 
creşterea vitelor. în alte regiuni ale ariei lor de 
răspândire însă, lucrurile au stat diferit. 
Animalele de pradă erau altele, iar clima era şi 
ea diferită. Unii dintre strămoşii noştri au trăit 
din pescuit, alţii au rămas vânători şi 
culegători. 

Modul lor de viaţă fiind atât de diferit, şi 
cultura lor a evoluat altfel. Unii trăiau în 
peşteri, alţii în colibe şi hrube săpate în 
pământ. Au populat stepele si deserturile, văile 
şi munţii, litoralul şi insulele. Dacă existenţa 
determină conştiinţa, aşa cum afirmă 
psihologii evolutionisti, înseamnă că si 
cerinţele existenţei faţă de conştiinţă au fost 
diferite. A culege fructe în pădurea tropicală 
sau a prinde peşte într-un râu de munte nu 
este acelaşi lucru cu a vâna mamuti prin 
zăpadă. Pentru unii, frigul reprezenta cea mai 
mare ameninţare, ceilalţi, dimpotrivă, nu 


inghetau niciodată. Unii erau obligaţi să se 
apere de fiarele sălbatice, ceilalţi aproape că 
nu aveau în preajma lor duşmani. (Să ne 
gândim la urangutanul din Borneo care a 
coborât bucuros pe solul pădurii tropicale, 
ceea ce rudele sale din Sumatra n-au îndrăznit 
niciodată să facă - deoarece în Sumatra sunt 
tigri, în timp ce în Borneo nu sunt.) Unii 
oameni preistorici au trăit probabil 
întotdeauna în acelaşi perimetru, în timp ce 
alţii au migrat mii de kilometri în spatele 
turmelor lor de animale. Unii au preferat să 
devină canibali, iar alţii şi-au îngropat morţii în 
cadrul unor ritualuri fastuoase. Şi în timp ce 
creierul unora s-a dezvoltat în scopul orientării 
în desişul pădurii, ceilalţi au privit spre stepa 
fără margini. 

Pe scurt: pleistocenul este o perioadă de timp 
incredibil de lungă şi de neunitară. Mai multe 
subspecii umane au trăit în această perioadă 
în spaţii mereu noi şi foarte diferite. La fel ca 
multe dintre maimute, şi ele au trăit probabil 
în grupuri mici. Despre regulile exacte ale 
acestor comunităţi ştim astăzi extrem de puţin. 


Dacă este corect ce afirmă Leda Cosmides şi 
John Tooby de la Universitatea din California, 
Santa Barbara, că „în craniul nostru modern 
sălăşluieşte un spirit din Epoca Pietrei”, atunci 
ne aflăm în faţa unei enigme greu de rezolvat. 
Renumitul paleoantropolog kenian Richard 
Leakey spune: „Realitatea dură în faţa căreia 
se află antropologii este aceea că la astfel de 
întrebări nu există răspunsuri. Având în vedere 
că este atât de dificil de demonstrat că un alt 
om dispune de acelaşi nivel de conştiinţă ca şi 
mine şi că cei mai mulţi biologi se tem să 
determine gradul conştiinţei la animale, cum 
ar trebui noi astăzi să depistăm semnele unei 
conştiinţe reflexive la creaturi care sunt de 
mult moarte? în descoperirile arheologice, 
conştiinţa este chiar şi mai puţin vizibilă decât 
limbajul”.” 

Din punctul de vedere al psihologilor 
evolutionisti, este o veste de-a dreptul 
deprimantă. Şi este de mirare că această 
situaţie nu pare să stopeze elanul tentativelor 
de a explica comportamentul nostru în Epoca 
Pietrei. în ceea ce priveşte bărbatul şi femeia, 


sexul şi atracţia, se porneşte cu cea mai mare 
naturalete de la „organe de gândire” diferite. 
„La omul preistoric, cele două părţi se 
confruntau în domeniul sexualităţii cu 
probleme diferite din start. Din acest motiv, 
creierul la bărbaţi şi la femei s-a dezvoltat 
diferit, iar criteriile de selecţie a partenerului, 
reacţiile la infidelitate şi atracţia sexuală sunt 
de asemenea diferite”, scrie William Allman. 
Dacă teoria aceasta ar fi corectă, ar însemna 
că şi creierul masculilor şi femelelor la restul 
animalelor ar trebui să fie diferite. O leoaică, 
ocupându-se de dimineaţă până seara de puii 
ei, ar avea un alt fel de creier decât leul care 
conduce turma şi care se ocupă numai 
ocazional de puii săi. Diferențe izbitoare între 
creierul celor două sexe din regnul animal nu 
se cunosc. Cu „organele sexuale din creier”, 
cum le numeşte Allman, avem deci într-adevăr 
o problemă. Iar dacă, pe lângă imboldul de 
procreare, chiar şi „dragostea şi libidoul” îşi 
au originea în Epoca Pietrei, aceasta este o 
afirmaţie curajoasă. 


Se pare că psihologul evolutionist nu se ocupă 
cu plăcere de chestiunea dragostei. Cartea lui 
Allman despre „vânătorii de mamuti din marile 
oraşe” cuprinde chiar un capitol despre 
„evoluţia dragostei”, în care despre dragoste 
în sine nu se vorbeşte, ci numai despre sex. 
Deoarece sexul, după cum afirmă Allman, era 
în Epoca Pietrei cel mai important aspect: 
„Aceia care nu acționau ca atare - şi îşi 
foloseau de pildă timpul şi energia ca să 
găsească noi reţete pentru o ciorbă de mamut 
sau îşi descărcau instinctul sexual în copaci - 
nu aveau urmaşi”.? 

Pentru un psiholog evolutionist este simplu sa 
îşi imagineze sexualitatea strămoşilor noştri, 
dar când vine vorba de dragoste, preferă să 
ocolească problema. Dacă însă este adevărat 
că noi astăzi derulăm în minte acelaşi program 
străvechi şi purtăm în cap „module” din 
vremuri imemoriale, de ce nu se bucură de un 
astfel de „program” şi dragostea? Există un 
„modul al dragostei” în creierul nostru? Şi 
dacă da, în ce scop? 


în mod sigur, ne garantează psihologul 
evolutionist, există un „modul al dragostei” 
pentru legătura cu urmaşii precum şi între 
sexe. Dar ce vrea să se spună prin aceasta şi 
ce trebuie să se ştie? Nu cunoaştem până în 
ziua de astăzi nici o poveste de dragoste dintre 
neandertalieni şi nici nu au fost găsite cupluri 
de îndrăgostiţi pietrificati. 

Pe de altă parte, dispunem oare cu adevărat 
de mărturii puternice despre reprezentările şi 
înclinațiile sexuale ale strămoşilor nostri? 
Câteva doamne grase, lipsite de graţie, din 
perioada timpurie a Epocii Pietrei, meşterite 
din piatră sau din lut, au sânii mari şi bazinul 
lat. Ele poartă nume pitoreşti cum ar fi „Venus 
din Willendorf”, dar despre simbolistica lor nu 
putem face decât speculaţii. în contradicţie cu 
numeroasele siluete de animale de o precizie 
uimitoare, datând din aceeaşi perioadă, în 
cazul acesta, artiştii dovedesc foarte puţină 
îndemânare. lar asemănările cu femeile reale 
din Epoca Pietrei nu par a fi prezentat vreun 
interes şi nimeni nu s-a obosit să le caute. în 
plus, ele au fost realizate abia în holocen, 


epocă ce a început acum 10 000 de ani; un 
timp, deci, care - conform psihologiei 
evoluționiste - nu mai este interesant pentru 
amprenta lăsată asupra biologiei noastre. 

Prin descoperirile arheologice din Epoca 
Pietrei nu aflăm aproape nimic despre 
sexualitate, comportamentul perechilor şi 
sentimentul de dragoste al strămoşilor noştri. 
Astfel, singurul element de care dispun 
psihologii evolutionisti este o privire asupra 
culturilor contemporane al căror stil de viaţă 
ar putea fi asemănător cu cel al societăţilor 
timpurii de vânători şi culegători. Totuşi, 
„popoare naturale” neatinse sunt astăzi greu 
de găsit şi de cercetat în prezent. Iar condiţiile 
de viaţă de astăzi ale comunităţilor de vânători 
şi culegători se aseamănă probabil într-o 
foarte mică măsură cu cele de acum peste 
10000 de ani. Colonialismul de la sfârşitul 
secolului al XIX- lea a pătruns în cele mai 
ascunse cotloane, a nimicit culturile tribale, a 
adus cu sine boli, a supus popoare sau a 
distrus condiţiile de viaţă iniţiale. Aproape 
fiecare aşa-numit popor natural trăieşte astăzi 


într-o rezervaţie, o grădină zoologică turistică 
sau depinde de bunăvoința organizaţiilor 
filantropice. 

Chiar dacă nu mai este vorba de autenticitate 
în sens paleoantropologic, comunităţile de 
vânători şi culegători care mai există oferă şi 
astăzi informaţii psihologilor evolutionisti. 
Antropologul american Helen Fisher de la 
Universitatea Rutgers din New Brunswick, 
New Jersey, vorbeşte despre monogamia 
temporară în societăţile de vânători şi 
culegători. La popoarele naturale, perechile s- 
ar forma doar pe o perioadă de patru până la 
cinci ani, respectiv atâta timp cât este necesar 
pentru creşterea unui copil mic. După aceea, 
drumurile s-ar despărţi în căutarea altui 
partener. Pentru Helen Fisher, lucrul acesta 
este atât de plauzibil, încât susţine cu tărie că 
strămoşii noştri ar fi avut acelaşi mod de 
comportament casi în zilele noastre. De aceea, 
în mod logic, omul ar fi de la natură „monogam 
în serie”. Aceasta ar însemna că, în 
comportamentul uman, fidelitatea este limitată 
în timp, iar infidelitatea pe perioada când 


copiii sunt mici ar fi la fel de aberantă ca şi 
monogamia pe parcursul întregii vieţi. în locul 
celui „de-al şaptelea an blestemat”, ar fi vorba 
mai degrabă de un al patrulea an blestemat - şi 
într-adevăr: statistica divorturilor în Statele 
Unite arată în mod clar că cele mai multe 
cupluri se despart după aproximativ patru ani. 
Să fie acest fapt o reminiscență din Epoca 
Pietrei? Abia deținerea în comun de terenuri 
agricole şi de vite i-a făcut pe bărbat şi pe 
femeie să trăiască împreună ani de-a rândul şi 
a condus de asemenea la „posesiunea” sub 
forma căsătoriei. Dar cum acest proces s-a 
produs în holocen, după părerea psihologilor, 
el nu a avut nici un fel de urmări pentru 
„modulul dragostei” din creierul nostru, 
deoarece creierii noştri erau pe atunci deja de 
mult timp programati. Nu-i de mirare, deci, că 
adevărata noastră natură are de-a face mai 
mult cu maimutele antropoide decât cu 
cerinţele monogamiei din cultura occidentală a 
Epocii Pietrei. în maimutele antropoide 
recunoaştem noi omul adevărat. întrebarea 
este numai: în care dintre cele cinci? 


Un pod peste negura vremurilor 

Spiritul strămoşilor noştri nu s-a păstrat. Şi 
singurii martori vii ai procesului nostru 
evolutiv nu ne pot vorbi. S-au despărţit de noi 
cu milioane de ani în urmă şi au avut propria 
lor evoluţie: gibonii, urangutanii, gorilele, 
cimpanzeii şi bonobo. Şi chiar dacă ultimul lor 
strămoş comun cu noi a rămas în urmă cu 
aproximativ şapte milioane de ani în junglă, în 
loc să se îndrepte spre pajiştile ce tocmai se 
formau în Valea Marelui Rift, tot am avea de 
învăţat de la el o mulţime de lucruri, după cum 
afirmă biologii şi psihologii. Cercetând simţul 
pe care l-a dezvoltat pentru familie şi spiritul 
de întrajutorare vom găsi originea moralei 
noastre. „Dacă mă ajuţi, te voi ajuta şi eu de 
asemenea la un moment dat”, este o concepţie 
care şi-a avut, din câte se pare, originea la 
maimutele antropoide. Ceea ce Robert Trivers 
numea in anii 1970 ,,altruism reciproc” este 
confirmat de cercetatorul olandez al 
primatelor, Frans de Waal, in numeroase studii 
si carti. A invata de la maimutele antropoide 
inseamna a invata ceva despre originile 


comportamentului nostru. E clar. Dar cât de 
mult ne dezvăluie, oare, verii noştri păroşi 
despre o problemă atât de complicată cum 
este sexualitatea umană şi - mai mult de atât -, 
despre sentimentele de dragoste dintre bărbat 
şi femeie? 

Răspunsul este: îngrozitor de puţin! 
Comportamentul sexual manifestat de 
urangutani şi giboni, cimpanzei, bonobo şi 
gorile nu seamănă cu cel al omului. Nu 
seamănă nici măcar între ele! Asemănările 
dispar atunci când este vorba de sex. Şi fiecare 
maimuţă antropoidă este altfel. Gibonii, de 
exemplu, sunt monogami stricţi, trăiesc într-o 
relaţie de cuplu de-a lungul întregii vieţi, pe un 
teritoriu limitat. Căutarea partenerului poate 


dura ani de-a rândul. 
Celelalte patru tipuri de maimuțe antropoide 
nu sunt aşa de receptive la o 


astfel de fidelitate. Urangutanii par a fi flexibili 
într-un fel cu totul ieşit din comun. în timp ce 
femelele înclină spre anumite teritorii, 
masculii pendulează sau călătoresc pe arii mai 
extinse. Femelele urangutan pot să trăiască cu 


puii lor la fel de bine singure sau în grupuri 
mai mici. Regulile jocului par mai lejere, astfel 
încât raporturile sociale ale urangutanilor n-au 
fosst nici acum înţelese deplin. 

Gorilele, dimpotrivă, au o structură socială 
stabilă. Ele trăiesc în aşa-numitele familii 
harem, cu un singur mascul dominant, care 
asigură reproducerea. Un astfel de grup de 
gorile poate avea de la patru până la 
aproximativ patruzeci de membri. Când cresc, 
puii părăsesc aproape întotdeauna grupul, atât 
masculii, cât şi femelele. 

La cimpanzei, regulile sunt mai relaxate. Şi 
aici există un mascul dominant, dar şi ceilalţi 
masculi se pot împerechea, chiar şi cu mai 
multe femele. Câteodată, un mascul 
supraveghează o femelă care s-a împerecheat 
deja. Alteori, cei doi se izolează o vreme de 
ceilalţi în tufişuri. Pare să nu existe o regulă în 
acest domeniu. în medie, grupurile sunt mai 
mari decât la gorile şi cuprind aproximativ 20 
până la 80 de membri. 

O cu totul altă organizare în ceea ce priveşte 
sexul o au bonobo. în comparaţie cu rudele lor, 


ei trăiesc în grupuri mai numeroase. Pentru ei, 
sexul este principala preocupare. Copulează în 
fiecare zi, în toate poziţiile posibile. Fiecare 
are dreptul să facă ce vrea şi cum vrea, 
indiferent de statutul său în grup. După toate 
aparențele, bonobo îşi descarcă astfel 
tensiunile; în orice caz, în comparaţie cu 
cimpanzeii, sunt în mod evident pasnici. 

Priviţi din punct de vedere genetic, cimpanzeii 
şi bonobo sunt la fel de îndepărtați de noi. în 
funcţie de studii, abaterea de la ereditatea 
noastră variază între 1,6 şi 1,1 procente. 
Aproximativ acelaşi grad de diferenţiere există 
şi între cimpanzei şi bonobo. Dacă este corect 
faptul că genele sunt cea mai bună cheie 
pentru a înţelege linia provenientei noastre- 
atunci se poate spune că toate cele trei tipuri - 
cimpanzeul, bonobo şi omul - sunt la fel de 
apropiate şi la fel de diferite. Pe cine, deci, 
trebuie să luăm în considerare ca model 
pentru comportamentul nostru sexual? Frans 
de Waal situează omul undeva la mijloc între 
cimpanzei, care nu respectă constrângerile 


ierarhice, şi bonobo. Omul are norocul, spune 
de Waal, „să includă în el două maimuţe”.! 
Un răspuns mult mai clar îndrăzneşte să ofere 
William Allman în cartea sa deja menţionată 
despre vânătorii de mamuti din marile oraşe. 
Pentru el, este clar că linia spre om duce de la 
gorilă prin cimpanzeu. Drept dovadă în acest 
sens îi serveşte „Lucy”, cel mai complet 
exemplar de până acum al unui 
Australopitecus afarensis. Lucy a trăit în urmă 
cu circa trei milioane de ani în Ethiopia. Cu o 
înălţime de 90 de centimetri, Lucy era 
realmente delicată şi probabil nu cântărea mai 
mult de 30 de kilograme. De la partenerii 
masculi ai lui Lucy nu s-au găsit decât 
fragmente, dar în mod sigur ei erau ceva mai 
mari. Pentru Allman este clar că masculii erau 
„de două ori mai mari”. Această „diferenţă de 
mărime între mascul şi femelă ne face să 
tragem concluzia că Lucy şi tovarăşii săi trăiau 
în grupări sociale asemănătoare celor de 
astăzi ale gorilelor”. Chiar şi „comportamentul 
lor sexual” corespunde celui al „gorilelor de 


astazi”."! 


Oare chiar se poate trage o asemenea 
concluzie? Mai curând nu. Pe de o parte, 
statura dublă la masculii australopiteci nu este 
sigură, pe de altă parte, aceeaşi deosebire de 
statură există atât la gorile, cât şi la 
urangutani, care se comportă cu totul diferit. 
în ambele cazuri, masculii sunt în medie de 
două ori mai grei decât femelele. Iar o linie 
directă de descendență nu există din nici o 
direcţie. 

Pentru Allman însă, pare că lucrurile sunt 
clare. Mai întâi, noi am fost cvasigorile, apoi 
ne-am transformat în cvasicimpanzei. 
Uimitoare este arta cu care Allman trişează, 
inserând monogamia în istoria noastră tribală. 
Pe măsură ce se egaliza diferenţa de statură 
dintre sexe, ne apropiam mai mult de 
monogamie. Dar aceasta nu se potriveşte 
deloc cu comportamentul maimutelor bonobo 
şi al cimpanzeilor! Iar faptul că la om statura 
reprezentanţilor celor două sexe este 
aproximativ egală ar însemna că omul ar 
trebui să fie de la natură monogam, or aceasta 
nu este decât fantezia puritană a unui tată de 


familie american. Monogam de la natură, 
spunea chiar Friedrich Engels, ar fi omul 
numai dacă el s-ar trage din păsări: „Şi dacă 
monogamia ar fi apogeul tuturor virtuţilor, 
atunci premiul cel mare ar reveni teniei, care 
în fiecare din cele 50 până la 200 din 
proglotele sale sau segmente de corp are atât 
un aparat complet de reproducere masculin, 
cât şi unul feminin şi le foloseşte pe amândouă 
pe durata întregii vieţi, împerecherea 
realizându-se în fiecare dintre aceste 
segmente, separat”.'? 

A deriva o teorie despre comportamentul 
sexual şi ataşamentul la oameni din 
observaţiile făcute asupra maimutelor 
antropoide se aseamănă mai degrabă cu 
ghicitul în cafea. Trucul constă în alegerea 
acelei maimuțe care se potriveşte cel mai bine 
cu imaginea despre om a cercetătorului. Mult 
timp, cimpanzeii au fost la modă. Biologi 
conservatori precum Konrad Lorenz au fost de 
părere că omul este brutal, înşelător şi 
obsedat de putere, prin natura sa. Pe măsură 
ce, în anii 1980, bonobo au fost cercetaţi mai 


atent, în spatele micutei maimuțe hippie s-au 
adunat susţinătorii ideii că sex and peace ar 
reprezenta adevărata natură umană. 

Să explici comportamentul nostru amoros şi 
sexual actual prin studierea locuitorilor 
junglei, pornind din negura străveche a Epocii 
Pietrei, este o întreprindere destul de 
dubioasă. Că psihologia evoluționistă a reuşit 
pe această cale „să clarifice mecanismele 
minţii”, care definesc „ceea ce înseamnă să fii 
om”, precum îşi doreşte David Buss, este mai 
degrabă improbabil'?. Deoarece „nu există 
oameni în afara culturii, nu se poate şti cum ar 
arăta sexualitatea noastră fără asemenea 
influenţe”, scrie cercetătorul olandez Frans de 
Waal. „Natura originară a omului este ceva 
asemănător Sfântului Graal: căutat de o 
eternitate, dar veşnic de negäsit”'*. 

Un obstacol deosebit în cadrul temei noastre 
pare să fie amestecul aproape inseparabil 
dintre dragoste şi sexualitate. Bulversant este 
că lucrarea standard de 600 de pagini a lui 
Buss, Evolutionary Psychology („Psihologia 
evoluționistă”), dedică sexualităţii umane 180 


de pagini, iar dragostei, doar două! 
„Dragostea”, scrie acolo, „este probabil cel 
mai important indiciu asupra voinţei de a ne 
ataşa”!b. 

în realitate aceasta este o definiţie îngustă. Mă 
întreb dacă ea clarifică „mecanismele minţii” 
care sunt îndeobşte cunoscute sub numele de 
„dragoste”. Este cu siguranţă adevărat că 
dragostea este acompaniată adesea de dorinţa 
de a te ataşa de celălalt. Cel care iubeşte pe 
cineva vrea să fie în permanenţă în prezenţa 
acelei persoane. 

Dar există în acelaşi timp posibilitatea să 
iubeşti pe cineva şi să consideri că nu are rost 
să te ataşezi de el. De exemplu, deoarece se 
presupune sau se ştie că în ciuda 
sentimentelor reciproce, cele două persoane 
nu se potrivesc. Sau nu se doreşte o legătură 
deoarece există deja alta, aşa că se aşteaptă 
până dispare sentimentul, şi aşa mai departe. 
Din această cauză, propoziţia 

următoare este o simplă supozitie care se 
poate adeveri sau nu: „Activităţile care sunt 
considerate drept componente de bază ale 


dragostei indică ataşarea resurselor sexuale, 
economice, emoţionale şi genetice de un 
partener.” 16 

Lipseşte însă o explicație pentru acest 
sentiment al dragostei sexuale. Nu ar trebui 
oare ca o ştiinţă care vrea „să explice 
mecanismele spirituale ce definesc noțiunea 
de om să îndrăznească să caute măcar o 
explicaţie pentru ce este, de fapt, dragostea”? 
O astfel de încercare nu există însă la Buss. Se 
aplică mottoul: „Despre dragoste nu se 
vorbeşte, doar se presupune”. Şi aceasta cu 
toate că ea ocupă în cadrul psihicului uman un 
spaţiu mai important decât cele mai multe 
sentimente şi reprezentări! 

Un motiv ar putea fi acela că dragostea dintre 
sexe nu poate fi înţeleasă cu metodele alese de 
psihologii evolutionisti. Dragostea umană 
dintre sexe ar putea avea o legătură atât de 
strânsă cu evoluţia culturii, încât toate 
explicaţiile unei istorii naturale a dragostei 
sunt sortite eşecului. 

Este foarte posibil ca o mare parte a evoluţiei 
creierului nostru să fi avut loc într-o perioadă 


gri, cu mult timp înainte de apariţia fiinţelor 
umane. Dar fără o înţelegere a evoluţiei 
culturale a omului, multe elemente esenţiale 
rămân în ceaţă. Deoarece, aşa cum scria 
patetic un mai vechi gânditor al psihologiei 
evoluționiste „umaniste”, zoologul Julian 
Huxley, încă în anii 1960: „Procesul psiho- 
social - cu alte cuvinte omul în evoluţie - este 
un nou stadiu al evoluţiei... fundamental 
deosebit de faza biologică preumană, care se 
deosebeşte de cea prebiologicä, anorganica”.*’ 
Chiar dacă evoluţia spiritului s-a produs în 
mod cert prin adaptarea strămoşilor noştri la 
mediul înconjurător, fizic şi psihic, fenomene 
cum ar fi gelozia sau alegerea partenerului în 
zilele noastre nu sunt constante imuabile ale 
existenţei umane, ci variabile culturale. 
Morala sexuală a inuiţilor de la Cercul Polar se 
deosebeşte de cea a populaţiei bantu din 
pădurea tropicală Ituri, după cum traiul în 
comun în peşterile din Neandertal nu putea fi 
la fel cu cel de acum 30 000 de ani din 
deşertul Kalahari. Ceea ce este acceptabil sau 
inacceptabil în dragoste şi sex stabileşte nu 


numai fiecare individ în parte, ci şi 
comunitatea în care acesta trăieşte. Căci 
comunitatea este parte a acelui „mediu 
înconjurător” la care el trebuie să se adapteze, 
din timpuri străvechi, la fel ca şi astăzi. 

Din acest motiv nu trebuie să ne mire că 
podurile pe care le construiesc psihologii 
evolutionisti peste negura vremurilor nu sunt 
nimic altceva decât istorii mai mult sau mai 
puţin plauzibile. Şi nu este surprinzător faptul 
că cei mai mulţi psihologi care vor să explice 
omul prin prisma biologiei nu agreează în mod 
deosebit cuvântul „cultură”. Deoarece cultura 
complică absolut totul. Cultura este difuză, 
biologia, clară. Bănuiala este că, aşa cum vom 
vedea în capitolul următor, ar putea fi şi altfel. 
După aceea, prin comparaţie, cultura ar fi mai 
clară, iar biologia, aproape difuză. 

Conform psihologilor evolutionisti, la începutul 
relaţiei dintre bărbat şi femeie a stat sexul - şi, 
după toate aparențele, psihologia evoluționistă 
a rămas la începuturi. Dragostea este 
restrânsă la mame şi copii, iar ceea ce ţine 
sexele laolaltă este „voinţa de-a se ataşa de 


celălalt”; un adeziv relativ slab, de altfel, 
comparativ cu puterea instinctului nostru 
sexual. 

Dar de unde apare acest instinct sexual 
determinant pentru atât de multe aspecte? Şi 
de ce este el - cum cred cu fermitate psihologii 
evolutionisti - atât de diferit la bărbat si 
femeie? Cine doreşte să înţeleagă omul şi 
comportamentul său sexual, sunt de părere 
psihologii evolutionisti, trebuie mai întâi sa 
înveţe să înţeleagă misiunea secretă a genelor 
noastre. Deoarece „programul” lor ne pune în 
mişcare şi ne spune ce trebuie să facem. 

Oare aşa să fie? Şi ce e cu acţiunea secretă a 
genelor? Pentru a răspunde la această 
întrebare, trebuie să coborâm adânc în teoria 
evoluționistă, în lumea genelor şi a funcţiilor 
lor. Cititorul nerăbdător va fi, desigur, mirat. 
Dar nu este vorba de nimic altceva decât 
despre misiunea nescrisă a existenţei noastre. 
Şi întrebarea care se pune după aceea - Cum 
interpretăm noi această misiune? - ne 
dezvăluie lucruri extrem de importante despre 
om şi psihologia sa. Este vorba despre 


înlăturarea unei neînţelegeri cu urmări grave. 
Cititorului care se plictiseşte repede îi 
recomand să sară peste primele 20 de pagini 
din capitolul următor. Aici sunt tratate la 
modul practic şi concret comportamentul 
nostru sexual şi modalităţile de selecţie a 
partenerului. Toţi ceilalţi cititori sunt invitaţi 
cu plăcere. 

42. SEXUL ECONOMIC? 

DE CE GENELE NU SUNI 
EGOISTE 

Geniul cu un singur brat 

Unii oameni cred in Dumnezeu. Altii cred insa 
in puterea magica a genelor. Dupa parerea lor, 
genele sunt atotputernice. Ele sunt manualul 
de constructie, proiectul, materialul din care 
suntem plasmuiti. Genele guverneaza totul. 
Sanatatea noastra, aspectul nostru, caracterul 


nostru şi nu în ultimul rând atracţia dintre 
sexe, ca şi viaţa de cuplu a bărbatului şi a 
femeii. 

Literatura de specialitate a psihologilor 
evolutionisti, la fel ca şi cărţile de popularizare 
ale ziariştilor sunt pline de explicaţii conform 
cărora întregul nostru comportament se 
bazează pe informaţiile genetice. Ele sunt 
motorul ascuns al existenţei noastre şi 
determină alegerea partenerului şi jocul 
dragostei noastre. 

Descoperirea acestor misterioase gene a fost 
un caz fericit pentru biologie, şi este foarte 
posibil ca, fără acestea, psihologia 
evoluționistă să nici nu fi existat. Căci daca 
povestea cu Epoca Pietrei este cam şubredă, 
genele ar trebui să fie acele puncte fixe de la 
care să putem trage concluzii clare despre 
comportamentul nostru. Or, astfel de puncte 
fixe sunt importante. Căci biologii iubesc 
accidentalul şi imponderabilitatea acestuia la 
fel de puţin ca teologii. Când francezul Jacques 
Monod, laureat al premiului Nobel în 1970, a 
explicat biologia drept un domeniu dominat de 


hazard în lucrarea sa Hazard şi necesitate, a 
indus un puternic sentiment de nesiguranţă 
atât biologilor, cât şi reprezentanţilor Bisericii. 
Asta deoarece biologii caută să facă ordine şi 
să 

impună reguli. Apariţia vieţii pe pământ şi 
dezvoltarea speciilor de plante şi animale pot 
părea haotice, dar un haos are indubitabil 
metodele lui. 

Aceasta o declară şase ani după Monod un 
tânăr biolog englez pe nume Richard Dawkins, 
în cartea lui Gena egoistă. Până în acel 
moment, profesorul de numai treizeci şi cinci 
de ani de la New College, Universitatea din 
Oxford, era necunoscut. Aproape peste noapte, 
el a fost propulsat pe poziţia de întemeietor al 
unei noi direcţii în biologie. Dawkins este un 
ateu profund religios. Ca mulţi oameni 
religioşi, el are mare nevoie de ordine, de sens 
şi de o explicaţie atotcuprinzătoare. Este 
cunoscut marelui public de mult timp ca autor 
al cărţii Himera credinţei în Dumnezeu. La fel 
ca în Vechiul Testament, Dawkins încearcă să 
convingă lumea de faptul că el are un 


Dumnezeu mai bun şi mai puternic decât 
creştinismul şi islamismul, respectiv pe 
dumnezeul genelor sale: ele sunt 
atotputernice, o forţă care domină şi răspunde 
de orice. Ele guvernează întreaga existenţă 
umană, de la naştere până la moarte. Facă- se 
voia lor, precum în lumea animală aşa şi în cea 
a omului. 

Ideea de a trata evoluţia prin prisma genelor 
nu a fost de fapt ideea lui Dawkins, chiar dacă 
astăzi ea este pretutindeni legată de numele 
său. Cel care a adus genele în centrul atenţiei 
omenirii era cu câţiva ani mai în vârstă decât 
Dawkins, un specialist talentat în domeniul său 
şi un geniu excentric. 

William Donald Hamilton s-a născut în 1936 la 
Cairo. Tatăl său era un inginer din Noua 
Zeelandă, iar mama lui era medic. Hamilton şi- 
a petrecut copilăria în Anglia şi în Scoţia. în 
timp ce războiul aerian se desfăşura deasupra 
Marii Britanii, iar tatăl său, construia acasă 
grenade de mână pentru apărarea civilă, 
Hamilton fiul s-a cufundat în cărţi de ştiinţe 
ale naturii şi a început să colectioneze fluturi. 


într-o zi, Hamilton a descoperit explozibil în 
camera tatălui său şi şi-a făcut de lucru cu el. 
Explozia aproape că l-a costat viaţa. 
Accidentarea gravă i-a obligat mama să-i 
amputeze mai multe degete de la mâna 
dreaptă. Au trecut câteva luni până când fiul 
său s-a refăcut după accident. 

Hamilton a studiat biologia la Cambridge. Era 
o perioadă de maximă tensiune şi atmosfera în 
domeniul său de lucru era de-a dreptul 
electrizantă. în 1953, chiar în momentul în 
care Hamilton venea la Cambridge, 
americanul James Watson şi englezul Francis 
Crick descifrau structura dublu helix şi 
structura moleculară a acizilor nucleici. 
înainte de acest eveniment, cei doi cercetători 
nu erau consideraţi nişte aşi în domeniul lor, 
iar colegii din domeniul chimiei îi priveau ca 
pe nişte „clovni ai ştiinţei”. Dar Watson şi 
Crick le-au dat o lecţie. Procesul elementar al 
eredității a fost descifrat. Şi cercetarea 
genelor şi-a început marşul triumfal. 
Hamilton a fost imediat interesat de o direcţie 
nouă. De la bun început l-au preocupat două 


probleme: Ce rol joacă genele în procesul 
evoluţiei? Şi cum se calculează importanţa 
acestora din punct de vedere matematic cât 
mai exact posibil? Teoria evoluționistă a lui 
Darwin avea urgent nevoie de un fundament în 
genetică. Dat fiind că speciile de animale şi de 
păsări reuşiseră să se adapteze la mediul 
înconjurător, această adaptare trebuia să aibă 
o metodă - o metodă în conformitate cu 
regulile eredității. 

Teoria dominantă până în acel moment cerceta 
avantajele produse de adaptarea unui singur 
animal sau ale unei singure plante. lar aceasta 
se aplică unei familii întregi, unui grup, unui 
cârd sau unei hoarde. Hamilton a presupus că, 
în acest fel, calul este încadrat greşit. 

Ideea inovatoare i-a venit studiind un domeniu 
foarte îndepărtat de biologie. Hamilton şi-a 
scris teza de doctorat la London School of 
Economics and Political Science. Opt ani a 
depus toate eforturile în strădania sa de a 
calcula matematic legile eredității pe 
parcursul evoluţiei şi de a le da un sens 
economic. Mai exact spus, Hamilton a căutat 


să stabilească în noul său domeniu, printre 
oamenii de ştiinţă din economie, nu o teorie 
biologică, ci o teorie economică a eredității. 
Teoria sa sună astfel: Genele au interesul să se 
conserve. Singura şansă pe care o au în cadrul 
organismelor, supuse toate pieirii, constă în 
transmiterea lor din generaţie în generaţie. Cu 
cât sunt mai numeroase genele care se 
transmit viitoarei generaţii, cu atât mai bine 
este pentru organismul respectiv. Ceea ce, în 
practica eredității şi în alegerea partenerului, 
înseamnă că misiunea genelor este să se 
înmulțească cat mai mult posibil sau să-şi ajute 
cele mai apropiate rude în acest sens. 
Deoarece rudele apropiate sunt asemănătoare 
din punct de vedere genetic. 

Hamilton a aplicat acestei reguli legile 
matematice şi a aşezat întreaga problematică 
sub principiul economic al costurilor şi al 
beneficiilor. Dacă Hamilton are dreptate, 
atunci genele, în esenţa lor, sunt 
matematicieni şi economişti: iar raportul 
dintre beneficii şi costuri, pentru ereditatea 


noastră, trebuie să fie mai mare decât unu 
divizat prin gradul de rudenie. Este clar 

totul? 

Foarte simplu: dacă eu am doi copii, acest 
lucru este benefic pentru genele mele. Există 
însă posibilitatea ca şi fără să am copii să le 
fac o bucurie genelor mele. De exemplu, prin 
faptul că îl ajut pe fratele meu (genetic suntem 
până la 50% identici) la îngrijirea copiilor, 
încât el îşi permite să aibă încă cinci urmaşi pe 
care să îi crească. în primul caz, valoarea se 
situează la 2, în al doilea caz însă chiar la 2,5. 
Hotărâtor este să transmit cât mai mult din 
zestrea genetică, chiar dacă o fac prin 
intermediul rudelor apropiate. Conform teoriei 
lui Hamilton este de asemenea clar de ce 
animalele şi oamenii la prima vedere dau 
dovadă de un comportament lipsit de egoism 
faţă de rude - inconştient, ei calculează 
costurile şi beneficiile pentru genele lor. 

Teza de doctorat a lui Hamilton, pe care ela 
publicat-o în 1968, a stârnit oarecare senzaţie, 
dar faima lui n-a depăşit lumea academică. La 
acea perioadă, opinia publica dezbatea exact 


contrariul, respectiv influenţa societăţii asupra 
rolului sexelor şi modului în care socializăm. 
Biologia economică a lui Hamilton se potrivea 
la fel de bine ca nuca în perete. în afară de 
asta, era un conferenţiar nu tocmai bun, de a 
scrie cu un stil greoi, plictisitor, deloc potrivit 
la catedră. Pentru cei mai mulţi era o 
bizarerie, cu toate că mai târziu, în anii 1980 
şi 1990, faima sa a continuat să crească. A fost 
profesor invitat la Harvard şi Săo Paulo, a 
predat la Universitatea din Michigan, în Ann 
Arbor, a fost membru de onoare al Academiei 
Americane de Arte şi Ştiinţe, membru al 
Societăţii Regale din Londra şi profesor la 
Oxford. 

După ce a înaintat în vârstă, înclinațiile lui 
Hamilton pentru teorii excentrice au atins 
punctul culminant. Colegii din domeniu 
scuturau din cap neîncrezători atunci când 
gurul biologiei evoluționiste susţinea că este 
pe urmele originii epidemiei SIDA. în opinia 
sa, boala ar fi izbucnit deoarece medicii 
occidentali din Africa ar fi folosit în anii 1950 
un ser infectat în campania de vaccinare 


împotriva poliomielitei. Ideea o preluase dintr- 
un număr al revistei Rolling Stone. Hamilton s- 
a dus în Congo pentru a-şi demonstra acolo 
teoria. Studiile în pădurile tropicale nu 
reprezintă nimic neobişnuit pentru biologii 
evolutionisti. Dar teoria bizară a lui Hamilton a 
fost primită cu ironie şi neînțelegere din toate 
părţile. Mereu se întâmpla să apară 
cercetători renumiţi, apreciaţi, care la o 
anumită vârstă deveneau ciudati. Chimistul 
Linus Pauling credea că poate trata cancerul 
cu vitamina C. Astronomul Fred Hoyle a ajuns 
la concluzia că gripa ar veni din cosmos. Alfred 
Russel Wallace, contemporan cu Darwin şi 
descoperitor al principiului selecţiei naturale, 
a început odată cu înaintarea în vârstă să 
participe la şedinţe de spiritism. întrebarea 
hotărâtoare era dacă Hamilton nu fusese 
cumva dintotdeaunaun ciudat. Din păcate, 
misiunea lui în Congo s-a finalizat cu undeces. 
Hamilton s-a îmbolnăvit de malarie şi a fost 
adus înapoi în Anglia. A murit pe 7 martie 
2000, la vârsta de şaizeci şi patru de ani, într- 
un spital din Londra. 


Când a decedat, Hamilton avea imaginea unui 
idol trăsnit. Dar ideile sale fuseseră 
popularizate de stilişti mai buni şi de 
prezentatori charismatici. Pentru sociobiologi 
şi psihologi evolutionisti, el este un star tăcut 
şi un erou discret. Marele lui merit este că nu 
a explicat procesul evoluţiei prin interese 
nemijlocite ale diferitelor specii de animale şi 
de plante, ci pur şi simplu din perspectiva 
genelor. Noua sintagmă magică pe care a 
introdus-o Hamilton este aceea de „adaptare 
totală”. Acest gen de adaptare este suma 
succesului reproducerii unui individ, la care se 
adaugă efectele acţiunilor sale asupra 
succesului reproducerii rudelor sale genetice. 
Dacă Hamilton are dreptate, cartea lui Darwin 
despre apariţia speciilor trebuie rescrisă, din 
perspectiva genelor despre care Darwin nu 
ştia încă nimic. Nu speciile se adaptează 
mediului înconjurător, ci zestrea noastră 
ereditară. în calitate de genă, eu, unul, aş fi 
dornic să trăiesc într-un organism cât mai 
sănătos, ca să nu mor prematur. Aş avea cea 
mai arzătoare dorinţă să mă multiplic ori de 


câte ori ar fi posibil. în acest scop, aş fi într-o 
permanentă căutare de potenţiali parteneri 
sexuali. Şi m-ar cuprinde o dragoste puternică 
pentru cele mai apropiate rude, deoarece nici 
zestrea lor ereditară nu-mi este indiferentă. 
Dacă imi dau silinta şi am succes, zestrea mea 
ereditară se va impune în faţa celorlalte. Voi 
ocupa o poziţie importantă în procesul 
evoluţiei, ba chiar voi împinge prin 
incäpätänarea mea întreaga istorie înainte. 
Dacă această teorie ar fi corectă, ea ar 
deschide uşa psihologiei evoluționiste spre 
toate modurile de comportament uman. 
Zăvorul spre plăcerile noastre sexuale, spre 
particularitatile noastre psihologice şi 
caracteriale s-ar deschide brusc. „Privind 
problema selecţiei din perspectiva genelor, 
numeroase căi se deschid pentru biologia 
evoluționistă”, comentează vesel biologul 
evolutionist american David Buss, deoarece 
„ideea de adaptare are puternice influenţe 
asupra felului în care înţelegem psihologia 
familiei, altruismul, ajutorul, formarea 
grupurilor şi chiar agresiunea... Pe drept 


cuvânt, poate fi considerată cea mai 
cuprinzătoare teorie a biologiei 
evolutioniste.”!® 

intrebarea pe care trebuie sa ne-o punem insa 
este: Cum realizeaza genele acest lucru? 
Deoarece se stie ca genele nu pot sa 
gandeasca. Si este firesc sa nu aiba interese, 
intentii, scopuri si planuri. Nu urmeaza tactici 
si strategii. Nu pot sa miroasa, nu stiu ce este 
gustul, nu simt, nu vad. Nu au creier. De unde 
provine puterea aceasta atotcuprinzatoare, 
intunecata a genelor, in conditiile in care, 
privite la lumina zilei, ele nu sunt in stare sa 
faca aproape nimic? Si astfel de teze sunt, intr- 
adevar, stiintifice? Sau nu este Hamilton nimic 
altceva decat un mistic? Predicatorul genei 
dumnezeiesti atotputernice si atotstiutoare, 
desi lipsite de intentii inalte in afara de 
propria supravietuire? 

Mistica genelor 

Omul care a sustinut ca nimeni altul teoria lui 
Hamilton a fost Richard Dawkins, pe care l-am 
amintit deja. S-a nascut in 1941 la Nairobi, in 
Kenya, si, la fel ca Hamilton, a fost un copil al 


războiului. Tatăl său a luptat în armata 
britanică şi s-a întors din Africa înapoi în 
Anglia abia în 1949. Dawkins a studiat la 
Oxford şi şi-a luat în 1966 doctoratul în 
zoologie. Când Hamilton şi-a publicat teoria, 
Dawkins era asistent la Universitatea Berkeley 
din California, cel mai important centru al 
mişcărilor studenţeşti din SUA. Campusul din 
Berkeley era un izvor de idei şi de utopii 
sociale. Dar şi inamicii lor conservatori se 
adunau aici. Celui care credea că nu biologia, 
ci societatea îl face pe om ceea ce este avea 
să-i riposteze Michael Ghiselin de Berkeley cu 
ideea pe care avea s-o numească destul de 
curând „psihologie evoluționistă”. 

Mişcările studenţeşti au încetat, iar Dawkins s- 
a întors la Oxford, convins că va urma o mare 
transformare în biologie şi psihologie. Visul lui 
de a deveni profesor universitar nu s-a 
împlinit. Timp de douăzeci şi cinci de ani a 
ocupat 

doar un post de conferenţiar la New College, 
cu toate că între timp dobândise faimă 
internaţională. Cartea sa Gena egoistă, care a 


preluat teoria lui Hamilton şi a dezvoltat-o 
într-o teorie a culturii, a fost un bestseller 
internaţional, urmat de multe alte cărţi de 
succes. Lumea academică a rămas însă 
sceptică, deoarece Dawkins nu şi-a susţinut 
teoriile prin cercetări proprii şi nu a adus nici 
un fel de dovezi. Iar de cercetare biologică nu 
s-a mai ocupat defel după teza de doctorat. în 
1995, miliardarul american de origine 
maghiară Charles Simonyi i-a înfiinţat o 
catedră de popularizare a ştiinţelor naturii în 
cadrul Universităţii Oxford. 

Dawkins a fost opusul lui William Hamilton din 
punct de vedere al caracterului: un vorbitor 
charismatic, un stilist versat şi un profesor 
excelent. Dar poziţia sa de bază este aproape 
identică. La fel ca Hamilton, el face istoria 
evoluţiei din perspectiva genei. Cu o imensă 
plăcere verbală, descrie organismul animal şi 
pe cel uman drept o „maşinărie de 
supravieţuit” pentru gene. Acesta nu este 
decât un vehicul pe care l-au construit genele 
pentru a se inmulti în generaţia următoare. Să 
vedem chiar cuvintele lui Dawkins: „Ce este o 


genă egoistă?.... Dacă ne luăm libertatea să 
vorbim despre gene ca şi cum ele ar urmări 
scopuri conştiente - iar noi trebuie să ne 
asigurăm că, dacă am vrea, am putea oricând 
reda limbajul colocvial printr-un mod corect de 
exprimare -, am putea să ne întrebăm ce 
scopuri urmăreşte, de fapt, o singură genă? în 
fond, ea reuşeşte prin aceea că programează 
organismul în care se află în aşa fel încât el să 
supravieţuiască şi să se reproduca”.'® 

Mesajul este clar: tu nu eşti nimic, genele tale 
sunt totul! Căci, aşa cum scrie Dawkins, în 
stilul lui războinic: „Masinäriile de supravieţuit 
au început ca recipiente pasive pentru gene, 
oferindu-le acestora doar nişte pereţi care să 
le protejeze de războiul chimic al rivalilor...” 2 
Timp de douăzeci de ani, teoria lui Dawkins 
despre războiul genelor a fost pe buzele 
tuturor. Multi biologi vor fi zambit amuzati pe 
seama caracterului radical şi a cântecelor de 
luptă ale conferentiarului de la Oxford. Dar 
ideea că evoluţia este un teatru de luptă al 
genelor a fost împărtăşită imediat de foarte 
mulţi. S-a înregistrat o adevărată avalanşă de 


lucrări populiste care manifestau o adevărată 
bucurie în a reinterpreta omul drept o genă- 
bestie. în această euforie a unei noi 
perspective pretins lucide şi ştiinţifice, nici nu 
s-au mai auzit numeroasele obiecţii inteligente 
împotriva iluziilor lui Dawkins. în 

sfârşit, spuneau ei, omul şi cultura sa ar putea 
fi înţelese şi explicate pornind de la zero. 
Astăzi ne miră cum a fost posibil un asemenea 
entuziasm, deoarece slăbiciunile, deficienţele 
teoriei „genei egoiste” erau greu de trecut cu 
vederea. Toate acestea nu prea vizează viaţa 
reală şi convietuirea animalelor şi a oamenilor. 
Este de asemenea de mirare că, în teorie, ceva 
a fost acceptat drept plauzibil, în condiţiile în 
care în practică nu se potriveşte deloc. Dacă 
Dawkins ar avea dreptate, pretutindeni, în 
regnul animal şi la om, cele mai bune gene s- 
ar impune pe termen lung. Dar atunci cum se 
face că, în mod evident, mereu apar şi 
supraviețuiesc fiinţe care nu îşi epuizează 
posibilităţile reproductive? Dacă eu refuz să 
intretin relaţii sexuale cu fiecare femeie 
atractivă sau dacă, invers, o femeie refuză să 


nască numărul maxim de copii înseamnă că 
genele dau rateuri? Renuntarea benevolă la 
împerechere şi reproducere există nu numai la 
oameni, ca să nu mai vorbim de 
homosexualitate, care se manifestă atât la 
oameni, cât şi la animale. 

De asemenea, ideea adaptării totale cu 
formulele şi teoriile sale matematice este 
departe de realitate. Ea este invenţia unui 
biolog de la o universitate economică. 
Deoarece, din întregul regn animal, legăturile 
de rudenie joacă un rol numai la puţine specii. 
Viermii, gândacii, crapii, şerpii de casa şi 
brotacii nu îşi cunosc rudele. Ele nu se 
conştiinţa lor, dar şi din subconştient, lipseşte 
cu desăvârşire formula conform căreia 
raportul dintre beneficii şi costuri pentru 
zestrea lor ereditară trebuie să fie mai mare 
decât unu divizat la gradul de rudenie. Pe faţa 
apropiaților nu se vede nimic. Genele dorm 
sau tac. Rudele le sunt perfect indiferente. Puii 
de vultur îşi împing din cuib fraţii mai 
neajutorati pentru a nu fi obligaţi să împartă 


mâncarea; crocodilii masculi îşi devorează 
puii, deoarece nu îi recunosc ca urmaşi, cu 
alte cuvinte nu înţeleg relaţiile de rudenie; iar 
la elefanţi sau la maimutele antropoide, 
aceasta este mai degrabă excepţia decât 
regula. Şi mai e ceva: atât în cazul maimutelor 
antropoide, cât şi al oamenilor, apropiere şi 
dragoste cu sila nu există. Este ştiut că fraţii 
cresc aproape unii de alţii, dar numărul celor 
care la vârsta maturității rămân împreună este 
destul de mic. O perturbare a genei? Şi cum se 
face că de foarte multe ori prietenii ne sunt 
mai apropiaţi decât rudele de sânge? Unde 
este simţul genetic atunci când ai grijă de 
copilul unei prietene bune? De ce mă ocup cu 
mai multă plăcere de copiii mei vitregi în loc 


să stau la pândă 
pentru a găsi o femeie tânără, gata să 
procreeze? 


Schimbarea de paradigmă ştiinţifică a venit în 
anii 1990. Deci exact în perioada când 
psihologia evoluționistă a lui Hamilton şi 
Dawkins ajunsese la zenitul prestigiului ei. 
Mulţi biologi deveniseră între timp atât de 


nemulţumiţi, încât începuseră să caute noi 
explicaţii. Era clar pentru ei că procesul 
complicat al evoluţiei nu poate fi explicat la 
simplul nivel al genelor. Şi asta fiindcă genele 
nu erau înzestrate cu acea putere magică 
despre care se vorbise. în acelaşi timp, ele nu 
erau nici planul de construcţie, sau proiectul, 
pentru întreaga fiinţă, ci o interesantă resursă 
pentru dezvoltarea normală a acesteia. 
Biologul evolutionist Richard Lewontin, unul 
dintre cei mai importanti critici ai lui Dawkins, 
si-a punctat obiectia printr-un exemplu: intr-un 
sac se afla milioane de boabe de grau. Taranul 
seamana jumatate de sac pe un ogor manos, 
care este bine intretinut cu ingrasaminte si 
udat in permanenta. Cealalta jumatate o 
imprastie pe un ogor arid si sterp. Cum se vor 
dezvolta semintele de grau? Pe campul manos 
spicele de grau vor fi de marimi diferite. Lucru 
absolut normal deoarece, cu toate ca pentru 
seminte conditiile sunt la fel, ele se deosebesc 
din punct de vedere genetic. Unele sunt „de la 
sine” mai mari şi mai sănătoase decât 
celelalte. Şi cum arată cele de pe ogorul mai 


sărac? Aceeaşi imagine: unele spice sunt mai 
puternice decât celelalte. Şi aici problema 
pleacă de la gene. Dacă vom compara însă cele 
două câmpuri, vom constata că grâul de pe 
ogorul mănos este incomparabil mai frumos 
decât cel de pe ogorul mai arid. Pe primul 
ogor, diferenţele sunt 100% genetice, iar pe 
cel de-al doilea, diferenţele sunt de asemenea 
100% genetice. Dar aceasta nu înseamnă că 
deosebirile dintre primul câmp şi al doilea sunt 
şi ele de ordin genetic! 

Exemplul lui Lewontin arată că dezvoltarea 
unei fiinţe nu depinde numai de gene. 
Supravietuirea şi formarea unui organism au 
loc concomitent pe mai multe planuri. La fel de 
important ca genele este individul şi, în 
anumite cazuri, grupul în care se află o fiinţă. 
După aceea, genele rămân „purtătoarele de 
date” care transmit caracteristicile lor de la o 
generaţie la alta. Dar ele nu sunt nici singurul 
buton declansator şi nici criteriul decisiv 
pentru tot şi toate în procesul evolutiv. Forţa 
lor magică este considerabil redusă. Cel puţin 


la fel de importantă este şi „arena” unde se 


desfăşoară jocul, deci ogorul mănos 
sau cel arid. 


O astfel de arenă este habitatul unei specii, 
dar şi mediul său social. Uneori, hotărâtor este 
grupul, alteori rudele, dar poate fi şi un grup 
care îşi împarte cu totul întâmplător habitatul 
respectiv. Până în urmă cu două milioane de 
ani, în America de Sud, în vârful piramidei 
trofice se afla „pasărea terorii”, o pasăre de 
pradă de mărimea unui strut, cu picioare 
lungi. Când continentul sud- american s-a unit 
cu cel nord-american printr-un pod de pământ, 
pradatoarele cu colti-pumnal au migrat din 
nord spre sud. Ele au devenit cei mai 
periculoşi concurenţi pentru hrană din pampas 
deoarece urmăreau aceeaşi pradă ca şi 
păsările. într-un interval scurt, „păsările 
terorii”, inferioare ca specie, au dispărut. 
Aceasta nu are nici o legătură cu genele. 

Ideea că procesul evolutionist se desfăşoară pe 
mai multe planuri diferite - al genelor şi al 
condiţiilor mediului înconjurător - este astăzi 
explicaţia dominantă în biologia evoluționistă. 


De aceea, genele sunt caroseria, şi nu motorul 
evoluţiei. Succesul unei fiinţe este determinat 
de multe alte aspecte. Atunci când condiţiile 
exterioare ameninţă un organism sau o specie, 
nu contează cât de bun este materialul său 
genetic. Genele oferă o protecţie la fel de 
redusă în faţa inamicilor prădători, ca şi în 
cazul erupției unui vulcan. în concluzie: genele 
sunt informaţiile necesare pentru a construi un 
organism. Această construcţie se realizează 
însă în condiţiile unui schimb ce are loc între 
fiinţă şi mediul său înconjurător. Dacă acest 
schimb este încununat de succes, astfel încât 
animalului sau plantei îi merge bine, 
supravieţuieşte şi specia sa. Nu genele 
determină succesul unei fiinţe, ci dimpotrivă, 
succesul unei fiinţe este determinant pentru 
supraviețuirea genei. 

Dintre toate teoriile evoluționiste, aceasta este 
cea mai larg acceptată de lumea ştiinţifică. 
Richard Dawkins i-a fost profesor la Harvard 
lui Stephen Jay Gould, care a murit de cancer 
în anul 2002, după o lungă suferinţă. La baza 
lucrărilor sclipitoare, de succes ale lui Gould 


stau desigur operele nenumaratilor săi colegi 
care au elaborat multiple modele pentru a 
clarifica istoria dezvoltării pe mai multe 
niveluri. 

Conform acestuia, procesul evolutionist constă 
nu numai din selecţie şi adaptare, ci şi din 
restricţii. Aceste obstacole în dezvoltarea unei 
fiinţe sau a unei specii pot fi de ordin genetic, 
dar pot interveni şi restricţii din mediul 
înconjurător. O specie de animale care este 
constrânsă să trăiască pe o insulă 

se va dezvolta altfel decât pe continent. 
Câteodată acest lucru constituie un avantaj, 
alteori nu. în urmă cu mai puţin de o mie de 
ani, trăiau pe câteva insule din Marea 
Mediterană elefanţi, care erau cu puţin mai 
mari decât câinii Saint-Bernard. Deoarece 
elefanții nu puteau să migreze, au fost nevoiţi 
să se descurce cu o ofertă săracă de hrană, şi 
în cadrul procesului evolutiv, dimensiunile lor 
s-au redus. în acest scop, biologii folosesc o 
expresie simpatică - „transformarea în piticii 
de pe insule”. Femelele elefanților pitici nu se 
uitau mereu după masculii cei mai mari şi mai 


puternici. Dacă ar fi fost aşa, elefanții din 
Creta, Malta, Sardinia, Sicilia şi Cipru ar fi 
murit de foame, în schimb, se uitau după 
parteneri mici (şi sexy!) şi de aceea specia a 
dispărut abia atunci când a fost exterminată 
de oameni. 

Incursiunea în trecutul biologiei evoluționiste 
arată că punctul de vedere al lui Dawkins este 
astăzi relativ învechit. Cu atât mai 
surprinzător este faptul că sociobiologii şi 
psihologii evolutionisti au menţinut până astăzi 
teoria „genei egoiste”. Şi totuşi, poate că la o 
privire mai atentă nu mai este aşa de ciudat. 
Atâta timp cât în privinţa comportamentului 
uman acceptăm că este vorba doar de urmările 
dorințelor, intentiilor şi scopurilor genelor 
noastre, omul poate fi explicat biologic într-un 
mod relativ simplu: ceea ce eu consider ca 
fiind motorul existenţei mele, caracteristicile şi 
fanteziile mele este în realitate voinţa 
moştenirii mele ereditare, câteodată secretă, 
altădată vizibilă. 

Iar o nouă perspectivă asupra evoluţiei nu le 
este de mare folos psihologilor evolutionisti. 


Dimpotrivă chiar: teoria diferitelor niveluri îi 
lasă fără fundament. Ceea ce înainte părea a fi 
calculabil devine acum de necalculat. Probabil 
că exact acesta este motivul pentru care 
psihologii evolutionisti tin mortis să aibă un 
presupus fundament in teoria evolutionista, 
lucru care in lumea stiintifica de astazi este 
din ce in ce mai putin acceptat. Bineinteles ca 
nu ne putem astepta ca oameni de stiinta 
cunoscuţi să îşi închidă acum catedrele şi sa 
spună: „Fundamentul nostru a dispărut, ne-am 
înşelat!” Şi totuşi, eşecul psihologiei 
evoluționiste s-ar putea dovedi la final 
fructuos. Deoarece noile teorii ale evoluţiei 
formează un punct de plecare extrem de 
interesant pentru a soluţiona marea problemă 
a psihologilor evolutionisti, aşa- numita 
„cultură”. Despre aceasta vom vorbi însă mai 
târziu. 

Cine cercetează la nivelul actual al lucrurilor 
în teoria evoluționistă nu trebuie în nici un caz 
să se mai chinuie să răspundă la întrebarea: 
Cum este posibil ca gena, lipsită de constienta, 
să aibă intenţii, iar comportamentul său sexual 


să se orienteze în funcţie de fiabilitate, 
eficienţă şi randament. Desigur că Dawkins a 
subliniat că gena sa „egoistä” este numai un 
tablou. Dar el nu a tratat tabloul ca pe un 
tablou, ci ca pe un fapt. El a încercat mereu să 
demonstreze „egoismul“ genelor. Şi genele lui 
nu sunt numai egoiste, ele se tocmesc, sunt 
negustori care verifică totul folosind două 
criterii: cât costă şi la ce foloseşte? Sună ca şi 
cum biologia ar fi o ramură a ştiinţelor 
economice, în care genele au întotdeauna fler. 
Dar nu s-ar putea oare ca această idee să fie 
totuşi într-un anumit sens corectă? Nu sunt, 
oare, genele noastre cei mai deştepţi 
negustori? 

Reproducerea capitalistă 

Există o dragoste veche, care rezistă încă, 
între biologia evoluționistă şi teoria 
economică. Ea nu începe în 1968, cu lucrarea 
de doctorat a lui William Hamilton de la o 
universitate economică. Focul izbucnise deja 
cu o sută douăzeci de ani în urmă, în Anglia 
capitalistă a reginei Victoria, atunci când 
Darwin scria Originea speciilor. Karl Marx, 


care trăia în exil la Londra atunci când a 
apărut principala lucrare a lui Darwin, nu se 
amuza mai puţin decât ceilalţi de felul în care 
„Darwin regăseşte pretutindeni în natură 
societatea sa englezească.”?! Cu tot respectul 
pentru opera lui Darwin, Marx a observat 
foarte corect cum, în sprijinul teoriei sale 
evoluționiste, Darwin a apelat la concepte din 
ştiinţele sociale, precum şi din economie. 

De exemplu, celebra sintagmă „lupta pentru 
supravieţuire” provine de la economistul 
britanic Thomas Robert Malthus. Cu câteva 
decenii în urmă, acesta cercetase dezvoltarea 
demografică a populaţiei globului şi prezisese 
un scenariu profund pesimist. în scurt timp, a 
profetit Malthus în 1821, pământul 
suprapopulat nu va mai putea hrăni omenirea. 
Capitalismul revoluţiei industriale şi teoria 
evoluționistă aflată în stadiul embrionar vizavi 
de selecţia naturală a celor mai adaptati au 
mers împreună 

într-o strânsă legătură semantică. Ele şi-au 
făcut reciproc servicii. Desigur că observaţiile 
şi teoriile lui Darwin nu sunt false, fiindcă se 


sprijină pe anumite reprezentări sociale ale 
societăţii victoriene. Regretabil este doar 
faptul că exprimările şi imaginile sale au 
promovat numeroase neînţelegeri, unele dintre 
ele persistând până în ziua de astăzi. 

Ideea că în natură costurile şi beneficiile se 
cântăresc în permanenţă reciproc provine de 
fapt de la Darwin. Dar că totul este calculat 
exclusiv în funcţie de costuri şi de beneficii 
este ideea sociobiologului american Robert 
Trivers, profesor la Universitatea Rutgers din 
New Brunswick, statul New Jersey. Trivers 
studiase matematica şi istoria, dar până la 
urmă se specializase în biologie. în anii 1970 
era conferenţiar la Harvard. La fel cum s-a 
întâmplat cu Dawkins la Oxford, acelaşi 
entuziasm l-a manifestat şi Trivers la Harvard 
faţă de ideile lui Hamilton privind adaptarea 
totală. 

într-o măsură mai mare decât predecesorul 
său, Trivers s-a îndrăgostit de jargonul 
economiştilor. De la Darwin, sociobiologii au 
preluat concepţia conform căreia concurenţa 
ar fi motorul hotărâtor al evoluţiei tuturor 


formelor de viaţă. Şi concurenţa este cea care 
duce în mod cert la cursa „înarmărilor” şi la 
progres. Privind însă natura la lumina zilei, 
putem afirma că ea nu este o dovadă de 
progres continuu. Dinozaurii, de exemplu, erau 
perfect adaptati, vieţuitoare de succes, care au 
supravieţuit vreme de trei ere geologice. 
Oamenii, dimpotrivă, nu dau impresia că ar fi 
mai bine adaptati la mediul înconjurător. De 
asemenea, rămâne de văzut dacă oamenii vor 
atinge performanţa dinozaurilor. Există apoi 
puţine indicii că inteligenţa în natură ar fi un 
avantaj real. Peste o sută de milioane de ani, 
mamiferele inteligente au stat complet în 
umbra dinozaurilor şi numai o catastrofă 
naturală întâmplătoare le-a ajutat să creeze o 
breşă şi să se afirme. Nici astăzi numărul 
mamiferelor nu este foarte mare în comparaţie 
cu gândacii, pe care noi îi considerăm lipsiţi de 
inteligenţă, dar care sunt o specie de succes. 
Este semnificativ faptul că, pe parcursul 
evoluţiei, anumite specii au regresat, cum ar fi 
de exemplu salamandrele. 


Trivers, dimpotrivă, descrie natura ca pe o 
economie raţională aflată în permanentă 
expansiune. O natură în care fiecare 
vieţuitoare este un om de afaceri inteligent. 
Influenţa sa asupra breslei este atât de mare 
încât psihologul evolutionist David Buss 
ancoreaza in cel mai firesc mod posibil 
comportamentul sexual uman in stiintele 
economice: „La orice curs de economie, 
invatam ca niciodata cel care dispune de 
resurse importante, pretioase, nu le va 
repartiza la intamplare. Deoarece in trecutul 
nostru evolutionist, femeile au riscat o 
investitie extrem de mare ca urmare a actului 
sexual, evolutia le-a favorizat pe acele femei 
care si-au ales scrupulos partenerul. 
Stramoasele noastre erau obligate sa suporte 
costuri foarte ridicate daca nu erau suficient 
de selective” .?? 

în capitolul următor vom vorbi despre cât 
adevăr cuprinde această afirmație. Conform lui 
Trivers şi psihologilor evolutionisti, 
comportamentul nostru sexual ar avea numai o 
importanță economică. Pe scurt: nu este vorba 


de nimic altceva decât de veniturile pe care le 
încasăm în urma investiţiei părinţilor. Din 
această perspectivă, toate vietuitoarele sunt în 
sinea lor - adică în gena lor - capitaliste: ele 
vor să se asigure de avantaje (la sexul 
celălalt), să găsească resurse, să investească 
cât se poate de puţin şi să aibă profituri cât 
mai mari. Şi acesta, după cum spune teoria, ar 
fi motorul evoluţiei! Egoismul şi capitalismul le 
propulsează mereu înainte, iar întregul 
comportament uman derivă de aici. „De la 
natură” suntem avizi de agoniseală şi escroci, 
bancheri de investiţii şi speculanti de gene, 
acţionari ai genelor copiilor noştri etc. întregul 
nostru comportament - şi implicit dragostea - 
şi-ar avea originea aici şi numai pornind de la 
această origine se poate ajunge la sensul şi la 
importanţa lui profundă. Ceea ce ne bucură şi 
ne vrăjeşte, ne stimulează şi ne încântă nu 
este nimic altceva decât o fantasmagorie 
născută din acţiunea ascunsă a unei forţe 
motivate de rea-credinta. Egoismul şi 
capitalismul sunt adevărata noastră natură şi 


de aceea le regăsim mereu şi pretutindeni în 
lume. 

Ar trebui să spunem aici, avertizându-vă 
totodată, că dintre toate ideile 
psihologiei evoluționiste, teoria 
referitoare la sexe şi comportamentul lor 
este cea mai controversată. Când se 
ocupă de explicarea agresivitatii umane, 
de exemplu, psihologia evoluționistă e 
mult mai convingătoare. Dar psihologii 
evolutionisti se iau mult prea tare în 
serios atunci când încearcă să prezinte 
stereotipurile sociale ale celor două sexe 
ca pe nişte caracteristici înnăscute şi 
universale, transformându-le în felul 
acesta în teatre de acţiune ale bătăliilor 
genetice. Ne vom ocupa în continuare de 
multitudinea de dovezi pe care ei le- au 
adunat în ultimii treizeci de ani 


18 .Buss (2004). p. 38 


19 Dawkins (2007). p. 166 


20Dawkins (2007). p. 102 


21 Desmond/Moore (1995). p. 549 


Buss (2004). p. 13 $ 

43. UCIGASI INSTARITI, 
SCORPII PERSEVERENTE 

CE SE PRESUPUNE CA ISI 
DORESC FEMEILE ŞI 
BARBATII 

Investitiile 

Ucigasul cenusiu (sau sfranciocul) nu este 
titlul unei ecranizari dupa vreun roman de-al 
lui Edgar Wallace, ci un tip dat naibii din 
familia vrăbiilor. Este ca o pasăre care trăieşte 
in intreaga Europa, in America de Nord si in 
stepele si zonele muntoase inalte din Asia 
Centrala. Atunci cand vremea se racoreste, el 
migreaza cat mai la sud. Sfranciocul cenusiu 
mananca soareci si chitcani, dar si pasari de 
dimensiuni mai mici si insecte mai mari, cum 
ar fi bondarii sau gândacii. Când vremea este 
frumoasă, îşi prinde prada din zbor, iar când 


vizibilitatea este redusă, paseste sau topaie 
flămând pe sol. După ce mănâncă, îşi curăţă 
ciocul frecându-l de câte o creangă. La prima 
vedere, este o pasăre perfect normală. Pentru 
psihologii evolutionisti însă, ea este un 
superstar. 

Sfrânciocul cenusiu este un exemplar de o 
agresivitate cum rareori găseşti în regnul 
animal. Deseori ucide animale de aceeaşi talie 
cu el, execută o avalanşă de gesturi 
amenințătoare, scoate sunete stridente, îşi 
desface coada sub forma unui evantai şi îşi 
înfoie penele. îşi apără teritoriul cu o furie 
nebună şi chiar şi şoricarul şi gaia roşie se fac 
mici atunci când aceşti terorişti ai lumii 
animale îi atacă. După ce îşi ucide prada, 
sfrânciocul o agaţă în spinii porumbarului sau 
ai păducelului sau o înfige decorativ în crengi. 
Când un mascul descoperă o femelă atractivă, 
începe să execute un zbor demonstrativ. Face 
lupinguri impresionante în aer, şi la final se 
lasă să alunece pe pământ. 

în mod evident, el canalizează atenţia femelei 
spre prada înfiptă în ramuri, o invită să-i facă o 


vizită ca să se laude cu proviziile lui. Dacă 
reuşeşte să o convingă, femela cedează din ce 
în ce mai mult, renunţă la independenţa ei şi 
se lasă în grija masculului. Astfel, ea acceptă 
că de acum încolo el va sta pe crengile mai 
înalte ale copacului, scotandu-si pântecul în 
faţă. Femela, în schimb, tremură ghemuită în 
cuib şi cerşeşte pur şi simplu ca impozantul ei 
soţ să îi aducă de mâncare. 

Este lesne de înţeles ce le place psihologilor 
evolutionisti la păsărea-minune. în anii 1980, 
zoologii israeliți au descoperit, cum era de 
aşteptat, că, la alegerea partenerului, femela 
are în vedere în primul rând următorul aspect: 
să fie cămara plină. Cu cât este mai plină 
„cămara”, dar şi mai frumos decorată, nu 
numai cu prada înfiptă în crengi, ci şi cu pene 
sau fâşii de materiale textile, cu atât mai 
dezirabil este masculul. Sfrânciocii cu un 
arsenal sărăcăcios obţin mult mai puţin decât 
exemplarele cu provizii bogate. Unii 
cercetători, ca David Buss, sunt pur şi simplu 
entuziasmați: „Femela îi examinează pe toţi 


masculii şi se hotărăşte pentru acela care are 
cele mai bogate provizii”.2% 

Ei da, şi la femelele speciei umane nu este 
valabil cam acelaşi principiu? Nu se uită şi ele 
la fel, pretutindeni, după cel care face cea mai 
bună aprovizionare? Ceea ce este valabil 
pentru femelele sfrâncioc este corect şi pentru 
femelele speciei umane- un comportament 
formal în profunzimea istoriei dezvoltării 
noastre biologice. Lăcomia femelei are, deci, o 
lungă istorie. Şi femelele speciei umane sunt 
în adâncul sufletului la fel ca femelele 
sfrâncioc. Indiferent cum arată masculul, că 
este frumos sau grobian, întotdeauna va fi ales 
posesorul celor mai multe trofee şi resurse. 
„Cu acest exemplu se insinuează”, scrie 
supărat John Dupre, filosof al ştiinţei, „că 
bărbaţii care au de oferit o casă drăguță, cu 
perdele frumoase şi cu o cămară bine 
aprovizionată, sunt mai atractivi pentru 
femelele speciei umane.” 2 

Numai că psihologii evolutionisti au din nou 
ghinion cu ideea lor aproape bună. Şi nu există 
nici o dovadă că în toate cazurile ar fi aleasă 


cea mai plină cămară. Sigur este numai faptul 
că o cămară care a fost deja complet golită îl 
face pe proprietarul ei neinteresant. în plus, 
cei doi cercetători au constatat că sfrânciocul 
nu este întotdeauna monogam. Masculii 
ofereau cele mai grase prăzi altor femele, în 
timp ce soțiile lor cloceau ouăle. Intră de 
asemenea în 

calcul şi împerecherea ocazională a femelelor 
care aveau deja un partener cu masculi din 
zonele învecinate. 

După toate aparențele, mai degrabă femelele 
sfrâncioc sunt cele care se apropie de firea 
omenească, decât femelele speciei umane de 
clişeul exagerat al păsărilor sfrâncioc. Se 
poate afirma că nu există un conţinut autentic 
în această poveste întărită prin numeroase 
repetări. Făcând abstracţie de aceasta, rămâne 
însă întrebarea de ce printre milioane de 
specii de animale ar trebui să ne înrudim 
spiritual tocmai cu sfrânciocul cenuşiu. Câte 
bordeie, atâtea obiceie, zicală perfect valabilă 
şi în lumea păsărilor. La păsările de pradă, de 
exemplu, cele mai mari femele sunt cele care 


se ocupă cel mai bine de aprovizionare în 
perioada clocitului, fără ca prin aceasta să se 
tragă concluzii referitoare la oameni. lar 
rudele noastre apropiate, maimutele 
antropoide, nici măcar nu au o cămară. Dar la 
nevoie, psihologii evolutionisti îl scot repede 
din pălărie pe sfrâncioc, chiar dacă alte păsări 
prezintă un cu totul alt tablou. La fel de bine s- 
ar putea compara comportamentul uman de 
împerechere cu cel al văduvelor negre sau al 
calugaritelor, la care femelele îşi devorează 
masculii după actul de împerechere. Sau cu 
cel al crocodililor, la care masculii îşi mănâncă 
propriii pui sau cu cel al somnilor unde 
masculul apără puietul de femelă. Şi cu atâtea 
alte animale care se deosebesc complet de 
sfrâncioc în privinţa repartizării rolurilor. 

Cu sfrânciocul cenuşiu ca rudă spirituală a 
omului nu se poate lăuda nimeni. Dar pentru 
psihologii evolutionisti importantă nu este 
pasărea, ci principiul. Ceea ce trebuie să 
demonstreze femela sfrâncioc este că pentru 
femela din regnul animal şi uman contează un 
singur lucru: o investiţie avantajoasă. 


Iniţiatorul ideii că procrearea trebuie privită 
ca o „investitie” a fost, dupa cum s-a arătat în 
capitolul anterior, Robert Trivers în anii 1970. 
în anii 1980, el a adus precizări legate de 
oameni. Bărbatul şi femeia se deosebesc 
printr-un „risc investiţional” complet diferit. 
Principiul este simplu. O femeie produce în 
timpul vieţii ei numai patru sute de ovule 
mature. Un bărbat poate produce trei sute de 
milioane de spermatozoizi. Prin urmare, a lăsa 
o femeie însărcinată este pentru bărbat un act 
biologic relativ neînsemnat: câţiva 
spermatozoizi sacrificați şi gata. Pentru femeie 
însă, situaţia este în mod evident mai 
dramatică. Ea deţine mult mai puţină „materie 
primă”, şi atunci când ovulul este fecundat, 
trebuie să ţină cont că va urma o perioadă de 
nouă luni de sarcină. în acest timp, ea este 
scoasă în afara luptei pentru reproducere 

şi nu mai poate primi nici un spermatozoid. 

în concepţia stiintifico-economica a lui Trivers, 
aceasta înseamnă: cea mai mică investiţie 
necesară din partea femeii este în mod evident 
mai mare decât cea mai mică investiţie 


necesară din partea bărbatului. Miza este mai 
mare. De aceea „strategia reproducerii” este 
complet diferită la cele două sexe. La fel ca şi 
psihologia alegerii partenerului de sex. Dacă 
Trivers are dreptate, atunci, în principiu, 
bărbaţii sunt întotdeauna şi pretutindeni 
pregătiţi să facă sex. Femeile, dimpotrivă, nu 
sunt interesate decât în condiţii foarte bune. 
Ele trebuie să găsească un bărbat într-adevăr 
deosebit, care să dispună de gene excepţionale 
sau să corespundă imaginii optime, să fie 
potrivit pentru creşterea şi îngrijirea copiilor. 
Amândouă împreună, afirmă Trivers, nu ar fi 
cu putinţă - aşa cum vom vedea în continuare. 
Aspiratia noastră întru reproducere a fost 
descrisă în fel şi chip: în secolul al XVII-lea, 
naturalistul şi matematicianul francez George- 
Louis Buf fon a numit instinctul sexual 
„dorinţă de recunoaştere”. Era o perioadă în 
care burghezia dorea să preia puterea pentru 
a-şi asigura un loc în societate. în secolul al 
XIX-lea, Charles Darwin a transferat imaginea 
despre „lupta pentru existenţă” la biologia 
reproducerii. Statul reginei Victoria - imperiul 


britanic, conştient de puterea sa - înflorea; 
cucerise deja colonii şi jinduia după bogăţiile 
întregii lumi. lar către sfârşitul secolului al XX- 
lea, Robert Trivers vorbeşte despre „tranzacţii 
sexuale”. Este perioada lumii financiare 
globalizate, a aşa-numitei New Economy, cu 
legile de piaţă şi cu comportamentul 
consumerist omniprezent. Putem să nu luăm în 
considerare aceste paralele, dar ele nu sunt 
pur întâmplătoare. 

„Noi toţi”, spunea scriitoarea engleză George 
Eliot, „ne-am primit gândurile îmbrăcate într-o 
formă figurativă şi suntem predestinati sa 
actionam sub imperiul lor”. Exact în acest sens 
guvernează economia explicaţiile actuale ale 
psihologiei evoluționiste. Comportamentul 
sexual este o investiţie cu un capital de risc 
diferit. Chiar şi procese străvechi, cum ar fi de 
exemplu orgasmul la femei, totul capătă un 
anumit sens. Deoarece reproducerea la 
oameni funcţionează şi fără ca femeile să aibă 
orgasm, trebuie ca pentru această excitare 
inutilă din perspectivă biologică să existe un 
alt motiv - unul de ordin economic. 


Teoria pe care Trivers a prezentat-o 
specialiştilor din domeniu în anii 1980 pe 


această temă prezintă femeia ca pe o fiinţă 
rafinată, machiavelică: deoarece bărbatul cel 
mai bun pentru perioada de îngrijire a 
urmaşilor este rareori un tip interesant, femeia 
se strecoară în zilele ei fertile din casă pentru 
a-şi căuta eroul genetic. Cu acesta împarte 
patul şi are- se miră cineva?- mult mai uşor 
orgasm decât cu soţul iubit şi cunoscut. Şi 
pentru ca amantul să devină tatăl copiilor ei, 
natura a inventat ceva: dacă femeia are un 
orgasm în timpul partidei de sex, ea absoarbe 
o cantitate foarte mare de spermă, în orice caz 
mai multă decât atunci când nu are. O echipă 
de cercetători americani a confirmat această 
constatare în anii 1990. O serie de cupluri şi- 
au arătat disponibilitatea de a lua parte la 
studiu. Au reieşit următoarele: dacă o femeie 
are orgasm cu un minut înainte ca bărbatul să 
ejaculeze sau în următoarele 60 de minute, 
cantitatea de spermă care se scurge apoi din 
ea este mai mică. Concluzia psihologilor 
evolutionisti este de aceea clară: orgasmul la 


femei a fost inventat de natură pentru ca 
femeia „să păstreze” în ea sperma valoroasă a 
masculului seducător genetic. Pentru 
societate, consecinţa este uimitoare: în medie, 
fiecare al cincilea până la al şaselea copil din 
Statele Unite nu provine de la tatăl presupus. 
Nu trebuie însă să se pună întrebarea în ce 
condiţii s-au efectuat aceste cercetări şi nici în 
ce stare era psihicul cuplurilor participante. 
Mai interesant ar fi să se constate că, 
indiferent cum s-au desfăşurat, experimentele 
nu dau nici un fel de informaţii despre 
infidelitatea feminină. Complet lipsită de temei 
devine însă teoria când se ia în considerare un 
alt detaliu important. Este oare adevărat că 
femeile au mult mai uşor orgasm la o aventură 
de o noapte? Şi este adevărat că bărbaţii cei 
mai interesanti din punct de vedere genetic, 
deci cei mai frumoşi şi probabil cei mai 
sănătoşi, sunt şi cei mai buni amanti, care pot 
aduce o femeie repede şi uşor la orgasm? Se 
îngemănează calităţile erotice şi arta sexuală 
atât de bine? Ce judecată simplistă! Dacă 
privim însă problema cu mai multă atenţie, 


este complet fals. Calitățile erotice ale unui 
bărbat nu sunt direct proporţionale nici cu 
aspectul său fizic, nici cu sănătatea şi nici cu 
nivelul testosteronului. 

Cu toate acestea, „războiul spermei” este o 
obsesie a cercetătorilor anglo- saxoni. Aceştia 
sunt în permanenţă în căutarea indiciilor 
despre felul în care cei mai buni spermatozoizi 
se impun în faţa concurenţei. Sunt explicate 
tacticile şi sunt numite strategiile. Cercetătorii 
de la Universitatea din Manchester sunt de 
părere chiar că spermatozoizii unui bărbat se 
luptă între ei şi se omoară: unii devin mai mari 
şi blochează în acest fel concurenţa; alţii se 
aprovizionează cu substanţe de luptă chimice. 
Cu toate că are loc o luptă între spermatozoizi, 
cercetătorii apreciază că această înarmare 
este un indiciu concludent pentru lupta 
împotriva spermatozoizilor altor bărbaţi, 
înarmaţi probabil cu luptători mai puţin 
agresivi. Astfel de teorii, prezentate drept 
rezultate ale cercetării, atrag atenţia presei. 
Dimpotrivă, pentru cei mai mulţi colegi 
specialişti, este vorba aici de nişte fantezii 


infantile ale unor bărbaţi şi despre un soi de 
science-fiction. Ceea ce biologii din 
Manchester consideră a fi o luptă este pentru 
alţi cercetători o reacţie eronată de fertilizare, 
atunci când un spermatozoid întâlneşte din 
greşeală în locul unui ovul un alt 
spermatozoid. Ştiinţa are prea puţine date 
despre clasificarea spermatozoizilor în diferite 
„tipuri de războinici”; un spermatozoid arată 
exact la fel ca oricare altul. 

Supărător la astfel de teorii mai mult sau mai 
puţin distractive este ceea ce încearcă să 
demonstreze: că în privinţa sexualităţii umane 
există încă de la început un război, o întrecere 
nemiloasă în care toţi luptă contra tuturor. Ca 
fiinţă biologică evoluată, omul a rafinat 
această luptă pentru existenţă într-o afacere 
de schimb economic a genelor şi emoţiilor. 
Teoria războiului, teoria economică şi 
psihologia evoluționistă se întrepătrund astfel, 
devenind inseparabile. Războiul tuturor 
împotriva tuturor şi războiul sexelor sunt 
moduri de comportament biologic programate 
într-o lume profund războinică. Pentru sexe 


sunt posibile numai câteva alianţe în scop 
economic - bineînţeles în slujba genelor 
egoiste. Chiar şi sofisticatul biolog evolutionist 
american Jared Diamond - expert ornitolog - 
vede la om „lupta sexelor” ca un dat natural, 
iar „această luptă nu este vreo glumă sau vreo 
întâmplare extraordinară.... Această realitate 
crudă este una dintre principalele cauze ale 
nenorocirii umane”.*° 

Dacă este o nenorocire faptul că sexele pot să 
aibă interese biologice diferite sau dacă 
această „realitate crudă” scuteşte viaţa omului 
de o plictiseală îngrozitoare, nu încercăm să 
aflăm. Dar nu constă atracţia pe care o 
exercită sexele unul asupra celuilalt exact în 
ceea ce Diamond numeşte „nenorocirea 
umană”? Şi oare această atracţie nu are şi o 
serie de motivații fără nici o legătură cu 
reproducerea sau cu îngrijirea copiilor? Altfel 
ar însemna că femeile şi bărbaţii care se 
întâlnesc fără vreo intenţie de reproducere 
sunt complet lipsiţi de orice atracţie reciprocă 
- o afirmaţie absurdă, asupra căreia vom 
reveni cu detalii. 


Limbajul în care descriem această atracţie 
biologică, şi nu numai, poate fi completat de 
termeni din economie, dacă se vrea acest 
lucru. Se poate, dar nu este absolut necesar. în 
orice caz, ar trebui să fim precauti şi să nu 
confundăm limbajul economic cu logica 
biologică, de parcă natura ar fi un domeniu al 
economiei. Despre „simţul afacerilor” în plan 
sexual şi social, despre „tratativele” dintre 
gene şi interesele acestora, despre 
,tranzactiile” din jocul dragostei ar trebui să 
vorbească doar cel care ştie ce spune. Acolo 
unde nu este cazul, şi aşa se întâmplă cu 
aproape toţi vestitii reprezentanţi ai 
psihologiei evoluționiste, este necesară 
vigilenta si este loc pentru scepticism. Cât ai 
bate din palme, imaginile devin fapte, iar din 
fapte apar imagini noi. Nu-i de mirare ca ceea 
ce ne este prezentat drept „comportament 
uman” ni se pare adesea surprinzător. Şi dintr- 
o presupusă cercetare se ajunge la axiomă. Cu 
toate acestea, până acum, conştiinţa 
psihologilor evolutionisti pare să fi rămas 
netulburată. De fapt, ei mai au un as în 


mânecă. Moştenirea noastră din Epoca Pietrei 
poate să rămână în ceaţă, iar teoria genelor 
egoiste odată cu ea - mii de studii, sondaje de 
opinie şi teste privind comportamentul nostru 
sexual, dorinţele noastre erotice şi preferinţele 
pentru un anumit partener nu pot fi toate 
greşite. Sau cine ştie? 

Dorintele bărbaţilor 

David Buss, profesor la Universitatea din 
Texas, Austin, era un sociopsiholog 
nemulţumit. La mijlocul anilor 1980, Buss, 
astăzi în vârstă de cincizeci şi cinci de ani, s-a 
năpustit plin de vervă asupra psihologiei 
evoluționiste. Buss voia să demonstreze ceea 
ce era doar pură speculație, şi anume ca 
interesele şi comportamentul bărbaţilor şi 
femeilor sunt diferite, respectiv biologic 
diferite - şi nu social sau cultural. A procedat 
altfel decât biologii, axându-se pe o cercetare 
empirică. Buss dorea cifre, statistici şi fapte. 
Proiectul său a fost unul de amploare. De-a 
lungul mai multor ani a chestionat 10 047 de 
subiecţi din 30 de culturi diferite. A ţinut cont 
de poziţia socială, de religia şi de vârsta 


fiecăruia. Şi l-a întrebat pe fiecare în parte ce 
îşi doreşte de la sexul opus. 

Studiul său a fost publicat în anul 1989. Până 
în ziua de astăzi, acest material cuprinde cele 
mai multe date privind criteriile după care îşi 
aleg partenerul sexual oamenii din toată lumea 
şi cu cine îşi doresc o relaţie pe termen lung. 
Zeci de trăsături fizice şi psihice au fost 
enumerate, iar persoanele chestionate au fost 
rugate să le clasifice în ordinea importanţei 
pentru ei. Cea mai importantă calitate a ajuns 
în vârf, iar cea care nu conta deloc a rămas 
ultima. Rezultatul a corespuns în întregime 
presupunerii pe care Buss a avut-o de la bun 
început: nu contează dacă trăim la Polul Nord 
sau într-un cort de beduin- preferinţele 
oamenilor sunt peste tot aceleaşi atunci când 
vine vorba despre alegerea partenerului. 
Diferenţele apar doar între sexe. Cei care 
aparţin aceluiaşi sex vor aprecia trăsături 
comune la sexul opus. Buss jubila, ceea ce era 
de demonstrat fusese astfel demonstrat: 
criteriile noastre în privinţa alegerii 
partenerului de sex sunt „module preferentiale 


universale” care se află în creier, reprezentând 
particularitätile esenţiale ale speciei umane. 
Aceasta înseamnă că bărbaţii îşi aleg atât 
partenerele de sex, cât şi pe cele cu care să 
aibă o relaţie stabilă doar după criteriul 
„adaptării”. Ei vizează obiectul-tinta cel mai 
bun pentru genele lor. Bărbaţii vor femei 
tinere, frumoase, cu buze pline şi piele netedă 
şi fermă, îşi doresc ochi limpezi şi păr 
strălucitor, un tonus muscular foarte bun, o 
conformatie frumoasă, un pas suplu, o figură 
expresivă şi un nivel de energie foarte ridicat. 
Pentru că toate acestea la un loc duc cu 
gândul, mai presus de orice, la ideea de 
procreare. Indiferent unde trăiesc sau ce 
vârstă au, inimile tuturor bărbaţilor bat la 
unison. 

După cum am mai spus, acest principiu se 
bazează pe ipoteza genelor egoiste. Aşa cum 
am observat deja, aceasta este totuşi o 
afirmaţie imprudentă şi grosolană. Nu-i de 
mirare că s-a impus printre cercetătorii cu o 
slăbiciune pentru teze îndrăzneţe. în ceea ce 
priveşte bărbatul, în anul 1993, biologul şi 


cercetătorul Ben Greenstein a afirmat în 
cartea sa The Fragile Male („Bărbatul fragil”): 
„Bărbatul este în primul rând un insämäntätor 
de femei. Dorinţa lui de a-şi introduce genele 
într-un corp de femeie este atât de puternică 
încât îl domină de-a lungul întregii sale vieţi, 
de la pubertate şi până la moarte. Această 
dorinţă este chiar mai puternică decât dorinţa 
de a ucide. S-ar putea afirma chiar că 
producerea şi răspândirea spermei reprezintă 
singurul motiv de a exista pentru orice bărbat. 
Forţa sa fizică şi dorinţa de a ucide sunt 
canalizate spre acest ţel, ele trebuind să 
asigure doar reproducerea 

celor mai bune exemplare ale speciei. Dacă 
este oprit din transmiterea genelor, bărbatul 
devine stresat, se imbolnaveste şi poate chiar 
sa clacheze sau sa isi piarda controlul de 
sine”. 

Ceea ce scrie Greenstein in numele stiintei 
este doar o caricaturä neintentionatä a teoriei 
genelor lui Richard Dawkins si o exagerare 
incredibilă. Dacă ar avea dreptate, atunci orice 
bărbat care nu are copii ar deveni un sinucigaş 


sau un potenţial criminal. Ar trebui să ne 
gândim însă că nici rudele noastre cele mai 
apropiate nu gândesc şi nu reacţionează ca 
bărbaţii descrişi de Greenstein. Nici masculii 
cimpanzei sau bonobo nu sunt programati 
exclusiv pentru reproducere, ci vor să facă 
multe alte lucruri. Şi dacă singura preocupare 
a unui bărbat ar fi fost într-adevăr doar să îşi 
împrăştie sămânţa cât de mult posibil, atunci 
s-ar fi dus la o bancă de spermă, cum spun 
versurile unui cântec al lui Hannes Wader: 
„Mă gândesc să fac la un moment dat şi 
lucruri raţionale, spre exemplu să îmi donez 
sămânţa la o bancă de spermă şi să nu mor 
până când nu va fi evident că fiecare copil de 
pe stradă este sânge din sângele meu.” 

în opinia lui Dawkins şi Greenstein, rămâne o 
enigmă de ce atât de puţini bărbaţi îşi asigură 
succesul reproducerii ca donatori de spermă. 
Răspunsul pe care Robert Trivers l-a găsit la 
această întrebare este destul de amuzant. El 
consideră că bărbaţii nu vor să îşi doneze 
sperma pentru că în Epoca Pietrei nu existau 
bănci de spermă. Din acest motiv, bărbatul nu 


s-a născut cu dorinţa de a dona. Este destul de 
ciudat totuşi că bărbaţii îşi cumpără filme 
porno de la sex-shop. Pentru că filmele pe DVD 
şi sex-shopurile erau probabil destul de greu 
de găsit în Epoca Pietrei. Şi de ce atât de mulţi 
bărbaţi agreează lenjeria sexy la femei, 
necunoscută în Epoca Pietrei? Şi din ce 
peşteră provine slăbiciunea pentru ciorapii de 
mătase? 

Din motive lesne de înţeles, pentru mulţi 
bărbaţi este înfiorător să îşi închipuie că ar 
avea mulţi copii, faţă de care nu ar avea nici o 
responsabilitate şi care şi-ar trăi viaţa cu 
detaşare, fără să le pese cine le-a însămânţat 
mama. Ar fi ultimul lucru pe care şi l-ar dori 
cel mai puţin pe lumea aceasta. Există totuşi 
lucruri mai importante decât multiplicarea 
genelor. Cel mai slab argument pentru faptul 
că bărbatul păstrează măsura la capitolul 
promiscuitate este frica de reacţia 
partenerului. William Allman găseşte o singură 
obiectie împotriva producerii copiilor pe bandă 
rulantă de către bărbaţii controlati de gene, şi 
anume „pentru că în astfel de situaţii este 


vorba întotdeauna de două persoane: fiecare 
acţiune este influenţată de reacţiile celuilalt, 
care probabil dă dovadă de complet alte 
dorinţe, alte nevoi şi alte scopuri - şi care ar 
putea decide să nu acţioneze în vederea 
«maximizării adaptării», când descoperă că 
partenerul tocmai l-a înşelat”. Deci bărbaţii 
căsătoriţi nu fac copii cu alte femei nu pentru 
că nevestele lor s-ar supăra, ci pentru că nu 
sunt suficient de bogaţi sau pentru că se tem 
de acte de răzbunare ale concurenţilor. Lui 
Allman nici prin gând nu-i trece că bărbaţii ar 
putea avea şi alte motive. Pentru că bărbaţii 
vor întotdeauna - restul nu corespunde teoriei. 
Faptul că bărbaţii din întreaga lume apreciază 
atribute sexuale asemănătoare la femei, după 
cum demonstrează studiul lui David Buss, ar 
putea să nu fie complet fals. Un grup de 
cercetători de la Universitatea Simon Fraser 
din Burnaby, Canada, a ajuns însă, la începutul 
anilor 1990, la un rezultat complet diferit. 
Cercetătorii au investigat idealurile de 
frumuseţe din şaizeci şi două de culturi. 
Idealul frumuseţii presupus de psihologii 


evolutionisti, şi anume cel al femeii suple, este 
contrazis. La jumătate dintre culturile 
cercetate, femeia grasă era considerată 
atractivă. Femeile plinute erau preferate de o 
treime dintre subiecţi. Şi doar 20% preferau 
idealul de suplete occidental actual. în acest 
context s-au accentuat îndoielile faţă de 
normele pe care psihologii evolutionisti le-au 
presupus a fi general valabile. Aceştia au 
stabilit şi o formulă foarte ciudată de 
repartizare a kilogramelor în plus, care trebuia 
să ne demonstreze de ce anume bărbaţii 
preferă femeile late în şolduri, tocmai bune 
pentru a le dărui mulţi copii, dar care să nu fie 
plinute. Să fie oare femeile cu talie de viespe 
într-adevăr mai sănătoase decât cele mai 
împlinite? Şi de-a lungul timpului au preferat 
bărbaţii doar talia de viespe? în orice caz, 
chiar şi în lumea occidentală, bărbaţii par să fi 
preferat femeile plinute în perioadele de 
foamete sau de epidemii; este de ajuns să ne 
gândim la tablourile baroce cu nimfe, muze şi 
zeițe rotofeie lipsite cu totul de talie, darămite 
de viespe. 


De asemenea trebuie explicat de ce bărbaţii 
caută, atunci când vor să facă sex, atribute ale 
fertilităţii, care în realitate nu sunt deloc aşa 
ceva, cum ar fi un piept foarte bine dezvoltat. 
Şi ce ar trebui să facă un bărbat cu atributul 
fertilităţii, dacă el doreşte doar sex şi nu vrea 
cu nici un chip ca femeia să rămână 
însărcinată? Din suma acţiunilor sexuale din 
viaţa unui bărbat de 

vârstă mijlocie, doar o fracțiune infinitezimalä 
este dedicată procreării. Cine vrea să dea 
crezare studiului lui Buss nu se află în faţa 
unei enigme rezolvate, ci în faţa uneia complet 
noi: de ce bărbaţii din toată lumea au în mod 
evident gusturi asemănătoare în ceea ce 
priveşte femeile, dacă dorinţa sexuală, dorinţa 
de a avea o relaţie stabilă şi intenţia de a 
procrea sunt trei lucruri complet diferite, care 
se întâlnesc doar extrem de rar? 

Este foarte simplu, ar spune psihologii 
evolutionisti: deoarece toate aceste lucruri au 
coincis în Epoca Pietrei. Dar problema este 
alta, şi anume că în Epoca Pietrei bărbaţii nu 
erau conştienţi de rolul lor sexual. Nici un 


vânător din Epoca Pietrei nu cunoştea funcţia 
spermei şi nici unul nu ştia sigur care copil 
era, biologic, al lui. Stramosii nostri păroşi nu 
ştiau absolut nimic despre repartizarea 
corectă a kilogramelor la potentialele 
partenere. Si, în ciuda tuturor speculațiilor, 
genele nu îşi asumă asemenea reflecţii. Dacă 
în perioadele de foamete bărbaţii devin 
interesaţi de femeile plinute, acest fapt poate 
să depindă de multe lucruri, dar în nici un caz 
de insinuările materialului genetic. 
Dorintele femeilor 

David Buss a chestionat şi femei. Rezultatul 
este interesant, pentru că, în comparaţie cu 
bărbaţii, ele reprezintă o specie mult mai 
complicată. Femeile preferă bărbaţii mai mari 
ca vârstă, mai bogaţi, mai puternici şi mai 
sănătoşi. Aceasta este partea simplă şi 
evidentă. în acelaşi timp, femeile caută un 
paradox: un bărbat care să fie deopotrivă fidel, 
iubitor şi pregătit să aibă grijă de copii, dar şi 
plin de testosteron, pasional şi îndrăzneţ. Un 
astfel de bărbat nu există - cel puţin din punct 
de vedere biologic este de neimaginat. Aşadar, 


femeile sunt complicate. Dacă stăm să ne 
gândim, nici un bărbat nu poate corespunde 
acestor pretenţii. Motivul poate fi regăsit în 
biologia lor. Şi concluzia este: femeile sunt 
„psiho”. Ele trebuie să-l poată radiografia pe 
potenţialul lor partener. După cum afirma 
David Buss, pentru alegerea partenerului, unei 
femei îi sunt necesare mecanisme psihologice 
care să îi dea posibilitatea de a lua în calcul 
toate calităţile şi de a le cântări pe fiecare în 
parte corespunzätor.”® 

Dilema femeii de a-şi găsi partenerul 
corespunzător, care să aibă gene bune şi să 
vrea şi să crească nişte odrasle, în aceasta 
constă. Ciudat este că în ochii psihologilor 
evolutionisti, femeia, la fel ca orice bărbat, 
este mereu în căutarea reproducerii optime. 
Faptul că femeile fac mult mai des sex de 
plăcere decât cu scopul de a se reproduce nu 
se potriveşte deloc în această schemă. Astfel s- 
a ajuns ca jurnalistul german Bas Kast să 
scrie, revigorant in ignoranta lui: „în aceste 
împrejurări, se înţelege de la sine că pentru 
femeie nimic nu este de la sine înţeles. Ea îşi 


poate reduce costurile doar atunci când 
găseşte un bărbat capabil şi pregătit să 
investească în urmaşii săi mai mult decât nişte 
spermatozoizi”.”° Apoi, la fel ca în cazul 
găinilor, catelelor, iepelor sau femelelor 
pavian, şi femeia este gata să ofere totul de la 
primul flirt. 

Femeia este, aşadar, într-o permanentă 
căutare a celui mai bun bărbat, deşi este 
aproape imposibil ca acest comportament să le 
fi fost insuflat din Epoca Pietrei. Căci la rudele 
noastre cele mai apropiate, maimutele 
antropoide, nu există această căutare. Masculii 
dominanti din rândul gorilelor, cimpanzeilor şi 
urangutanilor îşi iau pur şi simplu femelele pe 
care le vor, iar acestea nu au de ales. La 
bonobo, femelele nici nu îşi doresc să aleagă, 
prin natura lor. Pentru a înţelege 
comportamentul tipic al femeii, trebuie să 
mergem într-o zonă mai îndepărtată a 
zoologiei. Despre cercul exclusivist al 
„prietenilor sfrânciocului cenuşiu” am mai 
discutat. 


Un alt martor principal în dezbaterea noastră 
este o adevărată scorpie: broasca gladiator de 
copac (Hyla rosenbergi). Amfibia nu se 
ghemuieşte neapărat pe o creangă din 
apropierea arborelui nostru genealogic, ci în 
noroiul din America Centrală. Masculii 
construiesc adăposturi micute şi îşi apără 
ouăle. Atunci când un broscoi peteste o 
femelă, el se lasă lovit de potentiala parteneră 
sexuală. Uneori ea îl bate atât de tare, încât el 
îşi pierde echilibrul şi cade pe spate 
rostogolindu-se din adăpost. Dacă se 
prăbuşeşte, masculul şi-a irosit creditul, căci 
doar broscoii care se ţin bine pe picioare au o 
şansă la femele. 

Pentru David Buss, aşa-numitul „test al bătăii” 
pe care broscoiul practicant de sumo îl 
primeşte de bunăvoie reprezintă un indiciu 
pentru comportamentul femelelor speciei 
umane: „Statura, puterea şi constituţia atletică 
a corpului masculin le atrag pe femei”.3 Daca 
această afirmaţie ar fi corectă, atunci bărbaţii 
cu constituţia lui Arnold Schwarzenegger ar fi 
cele mai mari sex- simboluri; ei garantează cea 


mai eficientă pază a ouălor. Dar nu se întâmplă 
aşa, această afirmaţie nu este valabilă nici 
măcar pentru broască, pentru că în realitate 
acest comportament apare doar în cazuri rare, 
cum ar fi lipsa aproape totală a resurselor. Şi 
în cazul femeilor noastre, pachetele de muşchi 
ale bărbaţilor cu ceafa groasă, practicanți de 
body-building extrem, nu satisfac decât unele 
gusturi de nişă. Iar gingaşul Johnny Depp ar fi, 
se zice, un sex- simbol mult mai popular decât 
guvernatorul statului California. 

Preferinta femeilor pentru bărbaţii puternici 
nu este ceva general. Care ar fi însă 
explicaţia? De ce femeile, spre deosebire de 
femelele broastelor gladiator în perioadele de 
foamete, nu îi vor deloc pe bărbaţii cei mai 
puternici? Se pare că la un moment dat ceva a 
luat-o pe panta greşită. Şi aceasta, cu toate că 
biopsihologul american Victor Johnston de la 
Universitatea din New Mexico descoperea în 
anul 2004 că femeile îi consideră atractivi pe 
bărbaţii pe faţa cărora se poate citi că au mult 
testosteron. Cu cât sunt sprâncenele mai 
stufoase, cu cât este gura mai îngustă şi bărbia 


mai ascuţită, cu atât mai mare este 
capacitatea de seducţie. Nu-i de mirare, 
pentru că un bărbat care îşi etalează mare 
parte din testosteronul său, uşor toxic în doze 
mari, trebuie să fie un mascul pe deplin 
sănătos. Păcat doar pentru grupul celor care 
arată precum Theo Waigel- politicianul cu 
sprâncene groase de care râde toată lumea -, 
că nici această senzationala descoperire nu se 
apropie prea mult de realitate. 

Psihologul David Perrett, de la Universitatea 
St. Andrews, Scotia, si colega lui britanica 
Lynda Boothroyd, de la Universitatea Durham, 
au descoperit in anul 2007 exact contrariul, si 
anume ca femeile ar prefera ca figura unui 
barbat sa aiba trasaturi mixte, atat masculine, 
cat si feminine. Un chip cu trasaturi exclusiv 
masculine ar fi complet neatragator. Autorii 
studiului considera ca motivul ar consta in 
faptul ca un chip foarte masculin semnalizeaza 
infidelitate si lipsa preocuparii fata de urmasi. 
Iar femeile pun mare pret pe acest lucru la un 
barbat. O interpretare ciudata, deoarece 
femeile chestionate nu trebuiau nici sa se 


mărite, nici să facă copii cu bărbaţii ale căror 
chipuri le vedeau pe ecranul unui calculator. 
Femeile erau întrebate doar dacă simțeau 
spontan vreo atracţie sexuală pentru acel 
bărbat. 

Prejudecatile din spatele acestei teorii sunt 
mari. Ele sună în felul următor: femeile îşi 
doresc pachete de testosteron, dar pentru că 
îşi fac prea multe griji, aleg până la urmă 
formele mixte. Şi totuşi să fie adevărat că 
bărbaţii care radiază prea multă masculinitate 
ar fi mai infideli decât bărbaţii chipeşi, ale 
căror chipuri prezintă trăsături feminine? 
Părea tânărul Mick Jagger mai fidel decât 
tânărul Schwarzenegger? De ce îşi doresc 
femeile bărbaţi cu buze senzuale, ceea ce ar fi 
un indiciu clar al feminitatii? Doar pentru 
presupusele calităţi ce vizează creşterea 
copiilor? De ce le atrag pe femei mâinile cu 
forme delicate? Si ce avantaj evolutionist se 
ascunde în spatele unui fundulet obraznic? 
Printre cele mai persistente mituri ale 
psihologiei evoluționiste se află şi ideea că, 
pentru o femeie, cel mai important criteriu de 


alegere a unui partener ar fi simetria. Da, aţi 
citit corect: simetria! Cu cât sunt mai 
simetrice faţa şi corpul unui bărbat, cu atât 
mai atrăgător ar fi acesta, afirmă profesorul de 
biologie Randy Thornhill, de la Universitatea 
New Mexico, un entomolog care in anii 1980 
şi-a îndreptat atenţia asupra „violului”. Abia 
după ceva timp a devenit părintele simetriei. 
Simetria, aşa cum a fost preluată ideea din 
lumea insectelor, semnalizează o sănătate 
bună. Cu cât mai asimetric este un om, cu atât 
mai mult se presupune că ar fi suferit din 
cauza parazitilor pe parcursul creşterii sale. 
începând cu anii 1990, teza lui Thornhill a fost 
rescrisă de o sută de ori, revenind constant în 
centrul atenţiei. Privită din punct de vedere 
biologic, reprezintă ceva de-a dreptul grotesc. 
Dintre toţi factorii care ne determină 
înfăţişarea - inclusiv simetria-, parazitii au cea 
mai mică influenţă. Un nas un pic strâmb vine 
întotdeauna de la vreun bunic, şi nu de la vreo 
bacterie. Dacă asimetria ar fi provocată de 
bacterii pe parcursul creşterii, atunci oamenii 
din ţările în curs de dezvoltare ar avea în mod 


clar trăsături mai neregulate decât cei care 
trăiesc în ţări bogate. Dar bineînţeles că nu 
există nici o dovadă în acest sens. 

Cine vrea să înţeleagă corect teoria lui 
Thornhill trebuie să arunce mai întâi o privire 
asupra împrejurărilor în care persoanele 
incluse în test au fost chestionate. Thornhill le- 
a arătat tinerelor sale, fără nici o excepţie, 
imagini cu feţe de bărbaţi, prelucrate pe 
calculator. Acestor imagini le lipsea orice 
expresie personală de caracter, graţie sau 
pasiune. Ceea ce rămânea erau doar nişte 
criterii opace, cum ar fi „simetria”. Căci tot 
ceea ce conferă de fapt farmec unui chip 
dispăruse cu desăvârşire. în mod uimitor, 
studiul lui 

Thornhill a fost repetat şi demonstrat mereu la 
fel. Nu a avut loc şi un studiu efectuat pe 
bărbaţi reali, o întâlnire faţă în faţă, care ar fi 
evidenţiat aspecte extrem de importante. 

O imagine la fel de forţată despre presupusul 
gust al femeilor reiese şi la o analiză a 
trăsăturilor psihice şi sociale ale bărbaţilor. în 
studiul său, David Buss a întrebat şi despre 


cele mai importante trăsături de caracter ale 
unei persoane de sex opus. Cele două criterii 
de selecţie, aflate în vârful clasamentului, au 
fost aceleaşi, atât la bărbaţi, cât şi la femei: 
„firea prietenoasă” şi „inteligenta”. Nimeni nu 
vrea să aibă un partener care să fie tot timpul 
cu capsa pusă şi cu atât mai puţin unul prost. 
în ceea ce le priveşte însă pe femei, motivul 
pare a consta în faptul că un partener 
prietenos ar fi dispus să investească mai mult 
într-o familie decât unul morocănos. Şi atunci 
femeile care nu vor să aibă copii sau care au 
trecut de vârsta procreării ar prefera bărbaţii 
nesuferiti? Pentru psihologii evolutionisti, 
„femeia” reprezintă un tip de animal foarte 
limitat; o specie pe care nu o interesează nimic 
în afară de reproducere şi de îngrijirea 
copiilor. 

Ce altceva ar putea fi mai important în privinţa 
femeilor? Despre jocul machiavelic al femelei 
sfrânciocului cenuşiu am discutat deja. William 
Allman citează în acest sens „un sondaj printre 
studentele la medicină privind criteriile lor în 
vederea alegerii unui partener”. Din acest 


sondaj „reiese că tinerele femei îşi doresc un 
partener de vis, cu salariu mare şi de condiţie 
bună, deşi şi ele urmează să aibă o siguranţă 
financiară şi un standard de viata ridicat”.°! 
Iată cum un sondaj realizat printre studentele 
la medicină din Statele Unite ale Americii 
trebuie să treacă drept document pentru 
comportamentul „femeii” de ieri, de astăzi şi 
de mâine. Cine argumentează în acest fel 
poate şi să scrie că femeile „aflate într-o 
relaţie pe termen scurt urmăresc să profite 
material de pe urma partenerului cât de mult 
posibil” - un fenomen pe care Buss îl 
denumeşte „extracția resurselor”, forma sa 
extremă fiind prostituţia. Tot din studii reiese 
şi faptul că femeile care îşi doresc o relaţie 
efemeră visează să aibă un iubit care să se 
arate foarte generos de la prima întâlnire.*? 
Preferinta femeilor pentru bărbaţii cu o 
situaţie bună, oferindu-le astfel posibilitatea 
unei vieţi frumoase, reprezintă probabil un 
fapt real. Dar şi bărbaţii agreează astfel de 
lucruri la femei. în mod normal, banii cresc 


posibilităţile de dezvoltare independent de 
interesele cu privire la creşterea copiilor. Cu 
siguranţă multe femei preferă bărbaţii mai în 
vârstă din motive asemănătoare. Destul de des 
însă, această preferinţă se schimbă în jurul 
vârstei de patruzeci şi cinci de ani, mai ales 
atunci când, pe bună dreptate, femeia speră să 
găsească un partener mai atractiv. Madonna şi 
Demi Moore nu reprezintă nişte excepţii. 
„Siguranta” şi „puterea” atrag multe femei, nu 
este nimic uimitor aici. Dar deasupra acestor 
două criterii, femeile din studiul lui Buss 
pretuiau o cu totul altă caracteristică: umorul! 
Pana acum psihologii evolutionisti au evitat sa 
caute o explicaţie în această privinţă. Nu ştim 
absolut nimic despre umorul în Epoca Pietrei. 
Şi nici nu putem lua în calcul vreo vietate 
drăgălaşă care să aibă talentul de a-i înveseli 
pe cei din jur cu glumele ei. Cu puţină fantezie 
putem însă aplica şi în cazul acesta schema 
obişnuită. Să considerăm astfel că, în toată 
lumea, umorul face bine împotriva parazitilor. 
Nu este oare râsul capabil să ne întărească 
psihicul, stabilizându-ne astfel sistemul 


imunitar? Oamenii veseli ajung cu siguranţă la 
vârste mult mai înaintate faţă de cei 
morocănoşi şi astfel îşi pot transmite genele 
lor bune mult mai mult timp. Nu-i de mirare, 
aşadar, că omul este un animal înzestrat cu 
atât de mult simţ al umorului. 

Să continuăm acest joc? Să îl credem pe David 
Buss că, de-a lungul vieţii, bărbaţii îşi doresc 
aproximativ optsprezece partenere de sex, iar 
femeile doar patru sau cinci parteneri, 
conform sondajului său efectuat printre 
studenţii americani? Un număr absurd de mic 
pentru ambele sexe şi o enigmă continuă, 
deoarece bărbaţii sunt în permanenţă 
impulsionati de gene să se imperecheze. O 
lume plină de miracole: conform teoriei lui 
Buss, femeile preferă să aibă relaţii cu bărbaţi 
aflaţi într-o poziţie socială înaltă, pentru că 
aceştia ar avea „gene mai bune de transmis”. 
Chiar aşa să fie? Genele puterii şi banilor? La 
oameni, la fel ca la gorile, cele mai sănătoase 
exemplare sunt cele care se află în poziţiile 
sociale cele mai înalte? Şi ar trebui să credem 
şi teoria puritană a lui Buss, conform căreia în 


escapadele amoroase ale unei femei 
„multumirea sexuală” nu joacă „un rol 
important”, ci că ar fi vorba doar de dorinţa de 
a schimba permanent partenerul??? 

O concluzie intermediară? Mulţi bărbaţi au 
gusturi asemănătoare în privinţa femeilor, în 
sensul larg al cuvântului şi, la fel, multe femei 
au gusturi asemănătoare în privinţa bărbaţilor, 
în sensul larg al cuvântului. Numeroase 
excepţii confirmă această regulă. Cei mai mulţi 
oameni iubesc partenerii atractivi, prietenosi, 
veseli şi inteligenţi. Dacă aceştia mai au şi 
bani, cu atât mai bine. Aşa bănuiam şi noi, iar 
David Buss a adus dovada. Orice generalizare 
care să pornească de aici este speculativă şi 
periculoasă. Există femei şi bărbaţi care nu 
aleg corect. Există persoane care se simt 
atrase sexual de altele, dar care nu şi-ar dori 
vreodată o relaţie de lungă durată cu ele. 
Există dorinţă sexuală şi gândire raţională. 
Există o predilecție personală şi specială fata 
de anumite trăsături de caracter şi detalii 
fizice. Există oameni care se îndrăgostesc de 
un zâmbet, fără să ştie nimic altceva despre 


persoana care-l arborează. Există bărbaţi care 
iubesc femei mai în vârstă şi femei care iubesc 
bărbaţi mai tineri. Există oameni care se 
îndrăgostesc de persoane cu boli letale şi chiar 
se căsătoresc cu acestea. Iată, o afirmaţie 
veche de o sută patruzeci de ani care spune 
totul: „Omul verifică foarte atent caracterul şi 
proveniența cailor săi, a vitelor şi a câinilor 
înainte să îi împerecheze. Dar atunci când vine 
vorba de căsătoria sa, foarte rar dă dovadă de 
atâta grijă, poate chiar niciodată”.* Cel care a 
scris acest lucru nu era filosof-biolog. Era 
Charles Robert Darwin! 

Cultura fără rațiune 

Toţi oamenii care trăiesc astăzi poartă în ei o 
moştenire evoluționistă. Evoluţia este cea care 
le-a modelat corpul şi, de asemenea, psihicul. 
Aceasta este o afirmaţie corectă. Discutabil 
este însă în ce măsură este determinat 
comportamentul lor de respectiva moştenire. 
Darwin a presupus la vremea sa că aceste 
precizări sunt destul de vagi. Probabil că omul 
este singurul animal capabil să se raporteze la 
el însuşi, să-şi creeze o imagine de sine. 


Această condiţie îi permite să se abată de la 
modelele date de natură. Psihologii 
evolutionisti presupun că, dacă noi găsim 
astăzi aceleaşi moduri de comportament uman 
în toată lumea, faptul se datorează moştenirii 
noastre genetice. în realitate însă există 
numeroase alte explicaţii. Multe culturi din 
zilele noastre recunosc monogamia drept cea 
mai răspândită formă de relaţie dintre bărbat 
şi femeie. Indiferent că vorbim de iudaism, 
creştinism sau budism, indiferent dacă se 
întâmplă în America de Sud sau în America de 
Nord, în Europa sau în numeroase regiuni din 
Asia, pretutindeni găsim reglementări privind 
căsătoria monogamă. Dar dacă astăzi s-a 
impus căsătoria monogamă, nu înseamnă în 
nici un caz că şi strămoşii noştri din Epoca 
Pietrei au fost monogami. Faptul că 
imperativul monogamiei - în ciuda 
predispozitiei omului spre poligamie - s-a 
răspândit atât de mult nu este urmarea unui 
„modul” evolutionist pentru monogamie. Mult 
mai importante sunt aspectele culturale. 
Iudaismul a predicat monogamia pentru a 


preveni răspândirea molimelor. La rândul lui, 
dreptul roman era axat pe căsătoria 
monogamă pentru a putea clarifica mai bine 
problema moştenirii. Din acestea două s-a 
dezvoltat morala noastră occidentală creştină 
privind căsătoria. 

Dacă biologia reprezintă lutul pentru om, 
atunci cultura este olarul care modelează 
spiritul. Iar deosebirile dintre materie şi formă 
pot fi considerabile. Dacă ar fi să ne luăm după 
unii biologi, nu puţini la număr, misiunea 
genetică a bărbatului constă în reproducerea 
în masă. în Germania de azi, lucrul acesta nu 
mai este valabil. în aprilie 2008, revista Der 
Spiegel realiza un sondaj pe două mii de 
germani: „Ce este mai important decât 
sexul?” Numai 40% dintre bărbaţii 
intervievaţi au răspuns: „Nimic, sexul este mai 
presus de orice”. Dacă biologia ne-ar domina 
într-o asemenea măsură, aşa cum presupun 
adepţii lui Greenstein, şi dacă teoria lui 
Dawkins privind „gena egoistă” ar fi şi ea 
corectă, atunci acest răspuns ar fi complet de 
neînțeles. Dacă avem în vedere de asemenea 


că doar 22% dintre femeile germane 
intervievate consideră că nu este nimic mai 
important în viaţă decât sexul, situaţia se 
complică şi mai mult. De neexplicat rămân şi 
răspunsurile la întrebarea: „Sensul vieţii stă 
într-un parteneriat fericit şi armonios?” 63% 
dintre femeile germane întrebate au confirmat 
acest lucru. Putin. în schimb, întrebarea i-a 
nimerit pe 69% dintre bărbaţii întrebaţi! 
Numai 56% dintre femei au considerat că 
sensul vieţii constă în a avea copii. Ce se 
întâmplă oare cu ele? A intrat programarea 
biologică în grevă? La bărbaţi, răspunsul a fost 
de 48%. 

Eroarea de gândire a adepților genei egoiste 
devine evidentă: moştenirea genetică este fără 
nici o îndoială responsabilă pentru apetitul 
nostru sexual. Acest apetit pentru sex se află 
în slujba reproducerii. Până aici este corect. 
Interesant este însă altceva: apetitul în sine nu 
ştie nimic despre toate acestea! Şi îşi 
urmăreşte propriul interes. Dorinţa noastră 
sexuală acţionează complet detaşat de 
misiunea iniţială de reproducere. în locul unei 


linii clare de gene de la plăcere la procreare, 
în realitate avem de-a face cu un lanţ ale cărui 
zale sunt relativ independente. Cu alte 
cuvinte: dorinţa acţionează în primul rând 
independent. Ea poate fi asemuită cu un 
mesager care, odată trimis în misiune, îşi 
neglijează cu plăcere sarcina iniţială, deoarece 
în lume există numeroase alte aventuri de 
trăit. 

Am putea face aici o concesie. Suntem dispuşi 
să admitem că, dacă astăzi nu mai răspundem 
la fel imboldului nostru genetic, acest lucru 
poate fi pus pe seama condiţiilor de trai. Nu 
toţi avem timp şi bani pentru o familie. Dar 
argumentul nu prea ţine. Deoarece, dacă ar fi 
corect că genele ne constrâng neîncetat să 
procreăm, atunci de ce nu subordonăm toate 
nevoile noastre acestei constrângeri? Cum 
reuşim să ne ţinem sub control genele egoiste? 
Şi cum se desfăşoară în creierul nostru acest 
dialog între gene şi rațiune, când rezultatul 
este altul decât cel scontat? La această 
întrebare, psihologii evolutionisti nu au de cele 
mai multe ori nici un răspuns şi chiar mai mult 


decât atât, nici nu îşi pun această întrebare. 
Pentru ei, cultura are dreptul de a se exprima, 
are chiar şi un drept de veto împotriva 
impulsului biologic, dar habar n-au cum 
decurge acest „război al lumilor” în detaliu. 
Eu aş vrea, dimpotrivă, să propun ca acest 
război să nici nu existe. Genele noastre nu 
sunt într-atât de egoiste pe cât considerăm 
noi. Şi ele ne manipulează într-o măsură mult 
mai mică decât afirmă psihologii evolutionisti. 
Probabil că moştenirea noastră este deja într-o 
anumită măsură infestată cultural. Iar 
plăcerea noastră este şi ea marcată, atât 
cultural, cât şi biologic. „Cu cât scara noastră 
evolutivă duce mai sus”, spunea la sfârşitul 
secolului al XIX-lea filosoful rus Vladimir 
Soloviev, „cu atât mai mult scade capacitatea 
de reproducere, în timp ce forţa atracției 
sexuale creste”.°° Cum se poate explica 
această situaţie? 

Cultura este continuarea biologiei. în această 
privinţă nu există nici un dubiu, întrebarea 
hotărâtoare este însă: cu ce mijloace? Pentru 
psihologii evolutionisti, cultura este 


continuarea biologiei cu mijloace biologice sau 
cvasibiologice, pentru criticii lor, cultura este 
continuarea biologiei cu alte mijloace. 

Un motiv serios pentru acele alte mijloace 
constă în faptul că, de secole, oamenii ajung la 
vârste mai înaintate decât este biologic 
necesar. Acest lucru este valabil în primul rând 
la femei. în plan sexual, ele pot fi active o 
perioadă mai lungă decât ar trebui să fie din 
punct de vedere al capacităţii de reproducere. 
Dar aceste femei, care au depăşit vârsta de 
patruzeci şi cinci de ani, nici nu există pentru 
psihologia evoluționistă, în orice caz nu ca 
fiinţe sexuale; în cel mai bun caz, ele figurează 
ca bunice cu funcţii de îngrijire a urmaşilor. 
Totul se învârte în jurul împerecherii! în 
psihologia evoluționistă există tone de studii 
despre studente de la colegiile americane, dar 
nici unul nu se ocupă de femeile de peste 
patruzeci de ani. O astfel de cercetare ar fi 
extraordinar de interesantă, deoarece este de 
presupus că ar putea modifica tiparul cunoscut 
al preferințelor sexuale. Şi ar deveni clar ceva 
ce oricum nu este contestat: sexul înseamnă 


mai mult decât reproducerea genelor! Dacă ar 
fi vorba numai de asta, interesul sexual al 
femeilor ar trebui să dispară imediat după 
încheierea perioadei în care sunt fertile. Nu 
poate fi, deci, adevărat că numai genele ne 
constrâng să facem sex. Ce oare ne mai poate 
constrânge după ce a dispărut capacitatea de 
reproducere? 

Un al doilea câmp de luptă între teorii diferite 
- pentru care psihologilor evolutionisti le 
lipsesc armele - este homosexualitatea. Pe 
scurt: pentru dorinţa manifestată faţă de 
acelaşi sex şi dragostea homosexuală lipseşte 
orice cunoaştere biologică. Din punct de 
vedere biologic, homosexualitatea nu are sens 
- dar atunci, cum de este ea posibilă? Puținele 
teorii hazardate, care încearcă să atribuie 
homosexualității un sens biologic, pot fi 
trecute liniştit cu vederea. Homosexualitatea 
nu este urmarea suprapopulării, dar nici nu 
înseamnă şanse sporite pentru masculii 
heterosexuali. Nimeni nu a auzit de lemingi 
homosexuali în vremurile când hrana lipsea. Şi 
nici acea inteligenţă care, la nevoie, face ca 


animalele să devină homosexuale, nu a fost 
încă descoperită. în realitate, 
homosexualitatea nu aduce nici un fel de 
foloase evoluționiste. Din această cauză, 
pentru cei mai multi psihologi evolutionisti, ea 
nu este o strategie plina de mistere a naturii, 
ci pur si simplu un defect. Oare la homosexuali 
genele egoiste au adormit sau lipsesc pur si 
simplu? A avut loc oare o mutatie ereditară? 
Există numeroase menționări despre nou 
descoperita „genă homo”, dar lipsesc încă 
indiciile sigure, ca să nu mai vorbim de dovezi 
care nu există. Pentru fiecare genă homo 
presupusă se găseşte imediat un studiu care o 
contrazice. 

într-un anumit fel, pare să existe o legătură 
între homosexualitate şi cultură: unele perechi 
nu doresc copii cu toate că, fără îndoială, ar 
putea să îi aibă, în timp ce femeile după 
menopauză sunt încă active sexual, iar 
aproximativ fiecare al douăzecilea bărbat şi 
fiecare a treizecea femeie au înclinații 
homosexuale. Deja rudele noastre cele mai 
apropiate, din câte se pare, se sustrag misiunii 


lor genetice în repetate rânduri. Deoarece cu 
cât analizează mai atent, cu atât mai mare va 
fi consternarea psihologului evolutionist, 
constatând că cimpanzeii şi bonobo nu se 
comportă conform schemei de selecţie şi 
înmulţire a genelor celor mai bine dotați. Daca 
am fi gorile! Atunci totul ar fi foarte simplu. 
Femela cimpanzeu, în schimb, nu are nici o 
problemă să meargă într-un tufiş nu numai cu 
masculul alfa, ci şi cu ultimul dintre masculi pe 
scara ierarhică. Nici femela bonobo nu 
întreabă: „Cine este cel mai puternic, cine a 
beneficiat de cele mai bune gene?” Ea îşi 
împarte favorurile sexuale după simpatie şi în 
funcţie de ocazie. 

Ceea ce este valabil pentru rudele noastre cele 
mai apropiate ne convine şi nouă. Că am fi 
mereu în căutarea celui mai în formă partener 
din punct de vedere genetic, şi aceasta 
înseamnă conform logicii psihologilor 
evolutionisti următoarele: cei mai frumoşi şi 
mai sănătoşi parteneri reprezintă de fapt doar 
o idee fixă. Afirmația lor conţine prea putin 


adevăr, atât din punct de vedere psihologic, 
cât şi evolutionist. 

De regulă, oamenii caută în primul rând 
partenerul potrivit. Atât femeile, cât şi bărbaţii 
nu ajung să procreeze doar cu cel / cea mai 
frumos / frumoasă sau cu cel / cea mai 

grijuliu / grijulie. Motivele pot fi de ordin 
biografic, dar şi biologic-evolutionist. 
Biografic: dorinţa de a avea copii depinde în 
primul rând de condiţiile de viaţă la momentul 
respectiv. Partenerul minunat cu care împărţi 
patul la optsprezece ani va fi imediat respins 
de genele noastre dacă venirea pe lume a unor 
copii pune în pericol continuarea studiilor şi 
dacă în plan personal mai ai şi alte aşteptări 
de la viaţă înainte de întemeierea unei familii. 
Un alt motiv este acela că ai deja copii şi 
lipsesc banii pentru familie etc. Dar chiar şi 
din punct de vedere biologic evolutionist, 
gândul de a procrea cu cel mai puternic şi cel 
mai frumos este o mare prostie. O scurtă 
privire spre viaţă ne arată fără putinţă de 
tăgadă că oamenii frumoşi şi bogaţi nu au mai 


mulţi copii decât oamenii care nu arată prea 
bine şi sunt sărmani. 

Ce se întâmplă atunci? De ce la reuniunile de 
peste ani cu colegii de liceu, două sau trei 
dintre cele mai frumoase foste colege nu au 
copii? Şi de ce un coleg câtuşi de puţin chipeş 
şi deloc sportiv are o familie mare, cu şase 
copii? 

Ideea lui Darwin că oamenii nu se 
împerechează după logica şi raţiunea 
crescătorilor de animale de rasă conţine în 
realitate foarte multă înţelepciune. Un motiv 
rezidă în faptul că eu, ca persoană, nu 
controlez perpetuarea pe termen lung a 
genelor mele. Am patru copii, dar ei ar putea 
foarte bine să numi dăruiască nici un nepot. 
Un singur copil însă ar putea să mă transforme 
într-un bunic cu multi nepoti. Un al doilea 
motiv este acela că oamenii dotați sexual si 
emoţional sunt foarte conştienţi de aceste 
calităţi. Din acest motiv, sunt foarte 
pretenţioşi. Un al treilea motiv este că oamenii 
cu un apetit sexual mare nu sunt neapărat 
dornici să aibă o familie numeroasă. Pe scurt: 


gândul că la oameni se impun aceia care din 
punct de vedere genetic sunt „mai în formă” şi 
se pot inmulti mai bine este absurd. 

Cum ne formează cultura 

Charles Darwin ştia că ar fi întâmpinat 
dificultăţi serioase dacă ar fi vrut să aplice 
teoria „selecţiei naturale” la om. Când a 
apărut cartea lui despre apariţia diferitelor 
specii de animale şi plante prin selecţie 
naturală în 1859, numeroşi naturalişti şi 
filosofi englezi şi germani s-au grăbit să aplice 
ideea de selecţie naturală la om. Darwin însă a 
fost sceptic. Doisprezece ani la rând a 
continuat să păstreze distanţa şi a vizitat 
crescătorii de vite, câini şi porumbei din sudul 
Angliei. Exemplarele de prăsilă ale acestor 
animale de fermă nu erau alese de natură, ci 
de om. Cuvântul-cheie era „selectia”, adică cei 
mai buni masculi fecundau cele mai bune 
femele. Dar oare la fel se întâmpla şi în natură, 
la vietatile cele mai dezvoltate, la păsări şi la 
mamifere? Iar în acest caz, cine aplica 
selecţia? Ciutele îi preferau pe cei mai 
puternici cerbi, paunitele (aşa presupune 


Darwin pornind de la o eroare) - pe masculii cu 
cele mai lungi şi mai frumoase cozi. 
Procrearea la „superlativ” era un principiu al 
naturii. Aceasta rezulta din logica alegerii 
partenerului. Fericit că a făcut această 
descoperire, Darwin a concluzionat că toate 
animalele superioare se înmulţesc prin 
„selecţie sexuală” şi îşi aleg întotdeauna 
partenerii pe care îi consideră cei mai buni din 
punct de vedere genetic. Ciudat era aici că 
această formă de selecţie sexuală nu funcţiona 
la o anumită specie. Din păcate, aceasta era 
chiar specia pentru care fusese elaborată 
întreaga teorie, şi anume, specia umană. 
Darwin nu avea de unde să ştie atunci că omul 
nu este singura excepţie. Nici cele mai multe 
maimute nu se înmulţesc după rationamentele 
crescătorilor de vite, iar la păsări există la fel 
de multe exemple care îl contrazic. Dintre 
toate animalele însă, şi acesta pare să fie 
adevărul, „selecţia sexuală” la om este cea mai 
fortuită. De aceea nici nu poate fi generalizată 
fără ca acest lucru să aibă un efect nociv. De 
fiecare dată când se aplică marea teză a 


psihologiei evoluționiste referitoare la 
alegerea partenerului, realitatea iese şifonată. 
Drept urmare apar aroganta şi pesimismul 
cultural. Cu alte cuvinte: dacă teoria nu 
corespunde realităţii, înseamnă că cei mai 
multi oameni sunt degenerati, dacă nu cumva 
chiar întreaga omenire. 

Presupunând că această teorie despre oamenii 
degenerati este corectă, trebuie să ne punem 
următoarea întrebare: în ce context putem 
vorbi despre normalitate? Cumva în Epoca 
Pietrei? Şi care era situaţia înainte de aceasta? 
Când putem vorbi de normalitate la elefanții 
de azi? La mastodonti, la mamuti, la elefanții 
africani de astăzi sau la cei din Asia sau poate 
la cei din viitor? Cel care consideră Epoca 
Pietrei drept starea de normalitate a omului, 
„natura sa adevărată”, acela ridică o perioadă 
biologică intermediară la rangul de constantă. 
Dar evoluţia nu cunoaşte constante, ci numai 
variabile. Cine doreşte să înţeleagă corect 
natura trebuie să accepte că ea se modifică în 
permanenţă; nu putem stabili un punct fix 
presupus a fi „natura reală” a omului. Tezele 


care etichetează omul din punct de vedere 
biologic nu sunt insuficiente fiindcă vizează 
doar perspectiva biologică, ci pentru că sunt 
insuficiente din punct de vedere biologic. 
Există un citat celebru al filosofului catolic 
Cari Schmitt: „Cine spune omenire, acela 
minte!” Este vorba, în principiu, de o 
avertizare referitoare la faptul că nu trebuie să 
te grabesti să faci generalizări despre om, nici 
în plan biologic, nici cultural. Este, desigur, 
corect să afirmăm că anumite segmente ale 
creierului s-au dezvoltat în Epoca Pietrei. Este 
de asemenea posibil ca zestrea noastră 
ereditară să nu se fi modificat prea mult de 
atunci. Dar este o copilărie să crezi că 
dezvoltarea omului a fost determinată încă din 
Epoca Pietrei. 

Cel mai important element perturbator al 
comportamentului uman este de natură 
biologică. Aşa cum s-a amintit în capitolul 
precedent, pe parcursul 

timpului nu s-au impus numai cele mai bune 
trăsături fizice şi psihice. Supravietuieste 
numai ceea ce nu deranjează prea mult. Şi la 


oameni există (cel puţin astăzi) multe 
componente nefunctionale, care nu oferă nici 
un avantaj practic. Nu ne foloseşte la nimic 
nici apendicele, nici părul de la axile, iar 
bărbaţii nu au nevoie de mameloane. Unele 
sunt relicve inutile din trecutul îndepărtat, dar 
care nu deranjează prea tare; pe de altă parte, 
ochii albaştri, de exemplu, sunt defecte 
genetice care nu duc la moartea speciei. 

O parte considerabilă a acţiunilor noastre în 
dormitor şi în afara lui nu servesc în mod cert 
la procreare; din fericire însă nici nu 
favorizează extinctia noastră. Aproape întregul 
nostru comportament (cu excepţia mâncatului, 
băutului, dormitului şi procreării) şi aproape 
întreaga noastră cultură sunt - privite din 
punct de vedere biologic - inutile. $i totuşi, 
numai pornind de aici, şi nu de la „functia” lor 
presupus evoluționistă, pot fi înţelese. 
Filosoful Immanuel Kant se plângea de mult: 
„Din lemnul strâmb al umanităţii nu se putea 
croi ceva perfect drept”. Nici cu ajutorul 
biologiei. 


Un mediu înconjurător care a fost creat de 
oameni ridică în faţa creierului alte cerinţe 
decât mediul oferit de natură. învăţământul 
şcolar este altceva decât orientarea 
elementară în sălbăticie. Televiziunea 
acţionează altfel asupra creierului decât o 
plimbare în aer liber. Cititul necesită alte 
capacităţi decât meşterirea unui topor de 
piatră. Aceste cerinţe sunt atât de mari şi de 
pregnante că este greu de imaginat că ele nu 
îşi pun amprenta asupra materialului nostru 
genetic. Faptul că acest proces nu poate fi 
descris decât cu mare dificultate folosind 
mijloacele actuale ale geneticii nu înseamnă că 
el nu are loc. 

Dogma considerată până de curând inatacabilă 
a fost elaborată de biologul german August 
Weismann, în anul 1883, când, în prelegerea 
sa Despre ereditate, menţiona că între 
materialul ereditar şi mediul înconjurător nu 
există nici un schimb. Devine însă din ce în ce 
mai clar în ultimul timp contrariul: 
comportamentul nostru poate influenţa 
materialul genetic. Cuvântul-cheie este 


„epigenetica”. Este vorba aici de cercetarea 
acelor mecanisme însărcinate să vadă care 
informaţii genetice sunt activate la un 
organism şi în ce condiţii, şi care nu. Din 


această direcţie se aşteaptă încă multe. 
Evoluţia nu este o carte de matematică, nu 
este un caiet de calcule cu formule 


pe care natura le aplică întotdeauna corect, nu 
este o întreprindere eficientă, planificată de un 
stat-major, ci un câmp de întâmplări, un 
amestec sălbatic şi un loc de întâlnire pentru 
nişte forme şi capacităţi nefunctionale. Pe 
scurt: natura nu este aranjată şi ordonată, şi 
nici nu va deveni astfel aplicând vreo teorie 
care îşi propune să explice totul. 

Atâta timp cât psihologii evolutionisti au 
considerat că întreaga putere stă numai în 
gene, cultura umană a fost doar un executant 
al dorințelor genetice în societatea modernă. O 
evoluţie culturală proprie părea şi continuă să 
pară de neconceput. Sau ea este privită doar 
ca o copie a evoluţiei genetice, aşa cum apare 
în conceptul lui Richard Dawkins privitor la 
meme, aşa-numita „genă culturală”. La fel cum 


gena copiază şi moşteneşte informaţiile 
biologice, aşa trebuie să se întâmple şi cu 
mema, respectiv să copieze şi în felul acesta să 
transmită reprezentările culturale. Aceasta ar 
fi, deci, ideea. în realitate însă, elementele 
culturale nu se răspândesc atât de simplu prin 
„copiere”, ca la Dawkins. Apar noi idei şi 
variaţii, care sunt mai mult decât o „mutatie” 
biologică întâmplătoare. în felul acesta, atât în 
lumea oamenilor, cât şi în cea a animalelor, se 
petrec o sumedenie de lucruri noi şi pe de o 
parte îmbucurător de absurde. 

Multe păsări cântătoare imită trilurile altor 
păsări, cum ar fi, de exemplu, sfrânciocul. 
Acesta nu le copiază pur şi simplu, ci le preia 
ca elemente variate în cântecul său. Aparent, 
nu există nici un alt scop. Nu este un fapt 
dovedit şi nici măcar probabil că femelelor- 
sfrâncioc trilul ce imită mierla scos de mascul 
li s-ar părea mai atractiv. (De vreo dragoste 
secretă dintre sfrâncioc şi mierlă nu se ştie 
nimic.) Mierlele, dimpotrivă, imită mai nou 
sunetul telefoanelor. întrebarea însă rămâne: 
de ce? Natura pare să cunoască mai multe 


forme decât sensuri. Lucrurile nu stau altfel 
nici în ceea ce priveşte sexualitatea omului. 
întreaga cultură umană s-a născut din imitație 
şi variaţie. Copiii se uită la comportamentul 
părinţilor, fraţilor şi prietenilor şi învaţă 
despre ştiinţă şi comportament cu precădere 
la şcoală. Ştiinţa va continua să se îndoiască şi 
să pună întrebări, ceea ce reprezintă fără 
îndoială o evoluţie, dar o evoluţie non- 
genetică, ci desfăşurată pe un alt plan: 
evoluţia culturală. 

Am văzut că psihologia evoluționistă, care se 
bazează pe teoria pretinselor gene egoiste, 
este o fundătură interesantă, din care se pot 
învăţa multe. 

Bărbaţii şi femeile nu se comportă pur şi 
simplu aşa cum ar trebui conform părerilor 
psihologilor evolutionisti. Atitudinea sexelor 
nu este întotdeauna stereotipă. Dar oare nu se 
comportă totuşi diferit în funcţie de sex? Nu 
cumva psihologii evolutionisti au măcar în 
această privinţă dreptate? Chiar dacă ne 
formează, cultura nu acţionează oare la bărbat 
şi femeie cu două măsuri biologice complet 


diferite? Cât de diferiţi sunt bărbaţii şi 
femeile? Şi ce ştim noi cu exactitate despre 
acest subiect? 

4. VAD CEVA CE TU NU VEZI 
GANDESC DIFERIT BARBATII 
SI FEMEILE? 


Carti nostime, studii discutabile 

La zece ani, Allan Pease vindea lebede de 
cauciuc pe la usile oamenilor. La douazeci $i 
unu făcuse deja o avere din vânzarea 
asigurărilor de viaţă. A fost declarat cel mai 
tânăr milionar din Australia: un bărbat care 
putea să vândă orice oricui. Când ajungi într-o 
astfel de situaţie, nu ai numai prieteni; 
probabil că „Pease” nici nu este numele lui 
adevărat. 

într-o bună zi, Allan a întâlnit o tânără care era 
manechin. Barbara era exact ca Allan, doar că 
mai frumoasă. Devenise fotomodel la 
doisprezece ani, apăruse în reclame pentru 
Toyota şi Coca-Cola şi îşi deschisese propria 


agenţie de fotomodele, foarte profitabilă, când 
abia împlinise douăzeci de ani. Allan şi 
Barbara s-au căsătorit. Apoi le-a venit o idee. 
Să scrie cărţi şi să aibă şi mai mult succes. 
Cărţi despre ei, despre bărbat şi femeie, şi de 
ce atunci când sunt împreună nu sunt mereu 
fericiţi. Teza lor este următoarea: sexele nu 
diferă în anumite privinţe, ci în toate 
privintele. 

Desigur ca Allan si Barbara nu sunt psihologi, 
antropologi sau cercetatori in domeniul 
neurologic. Ei sunt oameni de afaceri. Ceea ce 
au preluat din domeniul stiintei spre a 
valorifica a fost bine lustruit si modelat sa se 
potriveasca frumos. Rezultatul: 16 carti 
traduse in 50 de limbi si vandute in 100 de 
tari. Familia Pease a vandut 20 de milioane de 
carti femeilor si barbatilor din lumea intreaga, 
cele mai multe in Germania. Circa cinci 
milioane de volume se afla in casele 
germanilor. Cinci milioane de cititori 

germani care au aflat de exemplu ,,De ce 
barbatii mint si femeile cumpara mereu 


pantofi” sau „De ce bărbaţii nu ascultă şi 
femeile parchează prost”. 

Cărţile familiei Pease sunt simpatice. Şi multe 
lucruri scrise acolo par adevărate. Ceea ce 
pare însă adevărat adesea nu este. Milioane de 
cărţi vândute nu pot însă greşi. între timp, 
concernul Pease joacă într-o altă ligă. Cărţi, 
DVD-uri, show-uri de televiziune, seminarii, 
traininguri. Şi sunt mereu prezenţi: doi autori 
strălucitori, care nu-şi trădează vârsta. O 
pereche „glamuroasă” care ne arată ce avem 
de făcut. 

Există o singură persoană în lume care i-a pus 
în umbră pe cei doi australieni. Un american. 
El şi-a vândut cele şaisprezece cărţi în 
patruzeci de milioane de exemplare. Teza sa 
este următoarea: bărbatul şi femeia sunt 
diferiţi, complet diferiţi. Cel mai mare succes l- 
a avut cu Bărbaţii sunt de pe Marte, femeile 
sunt de pe Venus. (Titlul în limba germană se 
traduce prin: „Bărbaţii sunt altfel. Femeile de 
asemenea”.) 

John Gray, caci despre el este vorba, este 
altfel. Are o varsta (cincizeci si sapte de ani) si 


o diplomă. Gray se poate numi psihoterapeut 
de cuplu şi familie. Este mai mult decât un 
„trainer în comunicare”, cum sunt soţii Pease. 
Diploma sa a fost eliberată de Columbia Pacific 
University, în cadrul căreia Gray a studiat 
„psihologia şi sexualitatea umană”. Columbia 
Pacific University era o universitate 
particulară din California, vestită pentru 
generozitatea cu care acorda diplome, un fel 
de „fabrică de diplome”. în anul 2000, această 
instituţie neserioasă de învăţământ a fost 
închisă de autorităţi; diplomele de absolvire şi- 
au pierdut valabilitatea. Până la urmă, Gray nu 
e chiar atât de diferit. 

La fel ca şi soţii Pease, el conduce un înfloritor 
institut pentru probleme interumane. Şi la fel 
ca aceştia crede că originea tuturor 
diferenţelor dintre sexe se regăseşte în Epoca 
Pietrei. Numai că Epoca Pietrei a lui Gray se 
află în spaţiul cosmic, pe Marte şi Venus. Allan 
şi Barbara Pease împreună cu John Gray au 
subminat şi îndoctrinat cultura occidentală, 
cuajutorul anecdotelor şi al unor teorii facile, 
numai bune să fie expuse la petreceri. De când 


au apărut Pease şi Gray, milioane de oameni 
trăiesc cu impresia că bărbaţii sunt „vânători 
care aud greu, văd prost, dar se orientează 
excelent”, iar femeile sunt „culegătoare cu un 
spaţiu limitat de desfăşurare, în care 
trăncănesc întruna”. Chiar şi Sigmund Freund 
s-ar fi înclinat în faţa profunzimii acestor 
afirmaţii. 

în ceea ce priveşte nivelul cunoştinţelor 
noastre despre Epoca Pietrei, s-a vorbit deja 
destul despre aceasta. Şi cercetările ulterioare 
pe Marte şi Venus elimină necesitatea unor 
alte comentarii. Drept urmare, orice trimitere 
la strămoşi se dovedeşte a fi numai o poveste 
preistorică spusă pentru a infrumuseta 
observaţii cotidiene. Dacă pe alocuri apare şi o 
precizare de genul „cercetătorii americani au 
descoperit...”, atunci sigur merită să răsfoieşti 
câteva pagini. Cercetătorii americani au 
descoperit deja atât de multe; întrebarea care 
se pune este numai la cine s-a descoperit, în ce 
condiţii şi ce metode s-au folosit. 

Privind din punct de vedere ştiinţific, astfel de 
cărţi sunt promovate nu în mediul academic, ci 


pe la talk-show-uri. Neplăcută este însă 
multiplicarea acestei piese cu două personaje, 
căci iată că au apărut destule cărţi germane 
unde câte un Klaus şi câte o Gabi dau sfaturi 
despre îngrijirea copiilor şi cum se procură 
biletele la cinematograf. Şi la sfârşitul fiecărei 
cărţi cu un Klaus şi o Gabi, cu dialogurile lor 
rudimentare, urmează morala: se comportă 
aşa fiindcă sunt bărbat şi femeie - altfel nu se 
poate! Iar la sfârşit există mai mereu o serie 
de sfaturi şi reguli de aur, un „plan secret al 
dragostei” sau ceva oricum la fel de stupid, 
precum: „Atunci când vă certati, nu aplicaţi 
lovituri sub centură” şi „Aduceti-i soţiei 
dumneavoastră din când în când câte un 
buchet de flori”. Deoarece cercetătorii 
americani au observat... 

Pentru a înţelege succesul acestor cărți, 
trebuie să ne întrebăm în ce constă 
atractivitatea lor. Sunt amuzante şi uşor de 
înţeles. Poţi deschide la orice pagină şi vei 
pricepe imediat mesajul. La un nivel mai 
profund îndeplinesc însă două mari cerinţe ale 
societăţii noastre. Una dintre ele este căutarea 


unui punct fix. în comparaţie cu cultura, 
biologia acţionează incredibil de simplu, 
plauzibil şi logic - în orice caz atunci când 
lucrurile sunt prezentate voit simplist şi 
eronat. încrederea noastră în ştiinţele 
biologice a urcat pe culmi ameţitoare. Cine 
poate să manipuleze genele, să cloneze 
embrionii şi să dezvolte un pacemaker pentru 
creier, acela poate să ne spună şi cine suntem 
noi cu adevărat. 

Al doilea element care place este confirmarea 
clişeelor. Evenimentele de la sfârşitul anilor 
1960 şi 1970 au zguduit vechile modele ale 
secolului al XIX- lea, ale Bisericii şi ale 
patriarhatului, dar nu au pus în loc nimic cu 
adevărat 

convingător. Exagerărilor de tipul „Ereditatea 
este totul!” li s-au opus alte exagerari cum ar fi 
„Educaţia este totul!”. De atunci, totul este 
neclar. 

Cărţile lui Gray şi Pease au găsit o soluţie 
inteligentă pentru vremurile noastre. Pe de o 
parte, ele confirmă vechile clişee ale rolurilor 
din perioada de dinainte de emancipare: 


bărbaţii sunt mereu excitati, agresivi, avizi de 
putere şi gândesc unidimensional. Pe de altă 
parte însă, noile îndreptare şi ghiduri 
răstoarnă optica privitoare la balanţa de 
putere din timpurile străvechi. Oricât de 
imposibili ar fi bărbaţii, nouă nu trebuie să ne 
fie teamă de ei, şi putem să ne amuzăm pe 
seama lor! Femeilor le place să vorbească 
mult, nu se pot concentra şi se încurcă în 
propriile gânduri, la fel de uşor cum se pierd 
într-un oraş necunoscut. Dar putem să zâmbim 
şi de data aceasta. Deoarece noi ştim că, în 
societate, ele le sunt net superioare bărbaţilor. 
în ultimii douăzeci de ani, odată cu aprecierea 
noţiunii de „inteligenţă socială”, femeile au 
devenit sexul superior. Bărbatul rămâne în 
continuare un mecanic auto mai bun, dar, în 
ghiduri, el nu mai este stăpânul. în schimb, 
este scuzat pentru ciudateniile lui, 
reminiscente ale Epocii Pietrei. Deoarece tot 
ceea ce barbatii ar trebui sa poata face mai 
bine astazi nu mai are aplicabilitate. Si 
privirea lui de vanator exersat planeaza mereu 
fara scop, fara directie. 


Singurul punct în care femeile au rămas în 
aceeaşi stare primitivă ca în urmă cu o sută de 
mii de ani este căutarea unor gene bune 
pentru copiii lor. Deoarece se presupune că 
hormonii femeii sunt la fel ca înainte şi vor 
ceva mai bun. 

Designul din Epoca Pietrei, nivelul hormonilor 
şi un creier diferit la cele două sexe sunt 
elementele determinante pentru bărbat şi 
femeie, întotdeauna şi pretutindeni. Şi de 
aceea- conform afirmațiilor lui Pease - trebuie 
ca „femeile să râdă de orice bărbat dezbrăcat 
şi bărbaţii să fie atraşi de fiecare femeie 
goală”, după cum bărbaţii îşi leagănă 
picioarele când se spală pe dinţi nu numai în 
Australia, Europa şi SUA, ci şi pe malurile 
Amazonului, la Polul Nord şi în Kazahstan. 
Trecerea rapidă de la observaţia individuală 
spre restul lumii o făcuseră deja psihologii 
evolutionisti ca David Buss. După ei, un rol 
important in ceea ce priveste infidelitatea 
femeii il joaca starea materiala (pe langa 
genele care au ultimul cuvant), aici intrand 
„îmbrăcămintea scumpă de firmă, dorinţa de a 


promova în carieră, bijuteriile şi folosirea 
maşinii 

partenerului”.“ Numai şi numai asemănări 
bazate pe originea biogenetică? Cercetările 
făcute în rândul pigmeilor mbuti din jungla 
Ituri şi la boşimanii din Namibia dau naştere la 
îndoieli în această privinţă." Nu tot ce îi 
desparte pe unii bărbaţi de unele femei în 
Australia, Europa şi SUA poate fi redus la un 
„modul” în creier specific sexului. Cu toate 
acestea, psihologii evolutionisti mizează, la fel 
ca sateliții lor stiintifico-populari, pe 
cercetarea creierului. Segmentul din creier 
care este diferit la barbati si femei trebuie sa 
demonstreze cat de diferit gândesc şi simt cele 
două sexe, astfel încât şi interesele lor sociale 
trebuie să fie (logic, nu-i aşa?) complet 
diferite. După John Gray, de la creier ni se 
trage faptul că bărbaţii se aruncă în dragoste 
încolo şi încoace ca nişte „benzi elastice”. Iar 
femeile care iubesc sunt asemenea unui val ce 
se ridică şi apoi se prăbuşeşte. Dar nu există 
acest tip de comportament şi în sens invers? 
Iubesc femeile şi bărbaţii într-adevăr complet 


diferit? Cât de puternice sunt diferenţele 
biologice dintre creierul femeilor şi cel al 
bărbaţilor? 

Sexul şi creierul 

în vara anului 1995, în timpul primei mele 
vizite la New York, m-am mirat foarte mult să 
văd librăriile uriaşe şi în acelaşi timp extrem 
de plăcute Borders, Barnes & Noble şi, 
desigur, Ştrand de pe 12th Street, colţ cu 
Broadway. Toată ziua mi-am petrecut-o la 
secţiunea ,,Stiinta” cu o cafea şi nişte brownies 
în faţă şi abia seara târziu m-am reîntors în 
oraşul luminos, zgomotos şi haotic. Peste tot, 
în toate librăriile la loc de cinste era o carte de 
ştiinţă scrisă de Anne Moir şi David Jessel, 
Brain Sex: The Real Difference Between Man 
and Woman („Sexul creierului. Adevărata 
deosebire dintre bărbat şi femeie”). Tocmai 
începuse să mă intereseze cercetarea 
creierului şi m-a uimit din start titlul, făcându- 
mă să-mi pun următoarea întrebare: ştiau 
cercetătorii creierului într-adevăr aşa de multe 
despre deosebirile dintre creierul bărbatului şi 
cel al femeii ca să poată scrie cărţi întregi pe 


această temă? Mirarea mea a fost şi mai mare 
când am văzut că este vorba de o reeditare. 
Originalul englezesc apăruse deja în 1989. Din 
perspectiva zilelor noastre, aceasta înseamnă 
în copilăria cercetării moderne asupra 
creierului. 

Cuvântul magic al cercetătorilor la mijlocul 
anilor 1990 era o denumire foarte greu de 
pronunţat. Se numea „tomografie prin 
rezonanţă magnetică funcţională”. Cu puţin 
timp înainte, japonezul Seiji Ogawa prezentase 
la Bell Laboratories din cadrul societăţii de 
telefonie AT & T din Murray Hill, New Jersey, o 
maşinărie de senzaţie: scannerul RMN. Cu 
ajutorul lui se putea stabili calitatea 
electromagnetică a sângelui în creier, iar 
rezultatul era vizualizat pe un ecran. Până 
atunci existase o barieră pentru razele 
Rontgen, ultrascurte si EEG, acum însă 
aceasta căzuse: cercetătorii puteau să 
privească în creierul pacienţilor lor într-un 
mod incredibil. Se putea, deci, în sfârşit 
observa de ce bărbaţii şi femeile simțeau şi 
gândeau diferit? 


Cartea pe care o tineam în mână fusese însă 
scrisă înainte de apariţia RMN- ului. 
Specialista în genetică Anne Moir şi ziaristul 
David Jessel afirmau, deci, înainte de Gray şi 
Pease: „Femeile şi bărbaţii sunt nu numai 
diferiţi, ei sunt complet diferiţi!” în limbajul 
cărţii, aceasta însemna: „Să afirmăm că 
bărbatul şi femeia sunt egali în ceea ce 
priveşte capacităţile şi comportamentul lor 
înseamnă să construim o societate care se 
bazează pe o minciună biologică şi 
economică”.* Bibliografia cuprinde două 
pagini şi jumătate. Cu toate acestea, eu am 
înţeles cartea ca pe o dovadă hotărâtoare 
obţinută cu mijloacele de cercetare a 
creierului. 

Dar cum se putea şti în 1989 cum simte şi cum 
gândeşte creierul feminin în comparaţie cu cel 
masculin? Cât de mare şi- în primul rând - cât 
de vizibilă era şi este această diferenţă? 
Primul cercetător al creierului care s-a ocupat 
de această problemă a fost importantul 
neuroanatomist francez Paul Broca, care a 
trăit la Paris la sfârşitul secolului al XIX-lea. 


Broca a cercetat şi cântărit creierii unor 
oameni aparţinând celor mai diferite 
naţionalităţi. Şi a comparat creierii bărbaţilor 
şi ai femeilor. Spre bucuria lui, a găsit o 
diferenţă clară. Creierul bărbaţilor este în 
medie cu 10 până la 15 procente mai mare şi 
mai greu decât cel al femeilor. Greutatea 
medie a creierului unei femei adulte este de 1 
245 de grame, cea a creierului unui bărbat, de 
1 375 de grame. Având în vedere diferenţa de 
greutate a corpului, creierul bărbatului stă mai 
bine decât cel al femeii. Broca a scris 
triumfător că, după toate aparențele, bărbatul 
ar fi mai inteligent decât femeia. Deoarece 
există „o legătură remarcabilă între 
dezvoltarea inteligenţei şi volumul creierului”. 
La scurt timp după aceea el şi- a pierdut orice 
interes pentru măsurătorile asupra creierului 
uman. Unul dintre colegii săi francezi 
constatase ceea ce patriotul convins Broca nu 
voise în mod intenţionat să dovedească: şi 
anume căla populaţia germană, creierul este în 
medie mai mare decât la francezi. 


Că într-un creier mai mare ar sta mai multă 
inteligenţă decât într-unui mai mic este o 
speculație nefondată. în creierii noştri se 
găsesc mai mult de o sută de mii de miliarde 
de celule nervoase, dintre care noi folosim 
numai o fracțiune. Un rol mult mai important 
decât mărimea îl joacă modelele complexe de 
activităţi şi sinapsele. De aceea pare puţin 
ciudat că cele mai noi cercetări vor să 
sugereze că explicaţia pentru capacitatea 
lingvistică superioară a femeilor trebuie 
căutată în numărul mai mare de celule cenusii 
din regiunile corespunzătoare ale creierului. 
Dacă mărimea nu înseamnă nimic, nu există 
totuşi nici o deosebire între bărbat şi femeie în 
ceea ce priveşte conexiunile? „Femeile 
gândesc cu jumătatea dreaptă a creierului, în 
timp ce bărbaţii, cu cea stângă”, sună o 
cunoscută maximă. Este, oare, adevărat? 
Creierul uman arată ca o nucă umflată şi are 
consistenţa unui ou moale. La o primă vedere, 
ambele emisfere arată aproximativ la fel. Dar 
la o privire mai atentă apar numeroase 
deosebiri. Centrii importanţi ai creierului se 


află sau pe partea dreaptă sau pe cea stângă. 
Dacă unul dintre sexe ar gândi numai cu una 
dintre cele două emisfere cerebrale, el ar fi 
grav handicapat şi probabil că nu ar putea trăi 
normal. Cu toate acestea, în realitate există o 
deosebire anatomică între creierul bărbatului 
şi cel al femeii. Mai exact spus, este vorba de 
două şanţuri. Unul dintre ele se află între lobul 
frontal şi lobul parietal: sulcus centralis. 
Celălalt este situat între lobul temporal şi cel 
parietal: sulcus lateralis sau fisura silviană. 
Ambele şanţuri sunt la bărbaţi ceva mai lungi 
pe partea stângă decât la femei, şi asta la toţi 
bărbaţii. 

Multumiti că au găsit în sfârşit o diferenţă, 
cercetătorii speculează de trei decenii pe 
această temă. Mai ales fisura silviană i-a 
cucerit pe toţi. Acesta se termină în apropiere 
de aria Wernicke, asociată cu vorbirea. 
Neuropsihiatra americană Louann Brizendine 
trage de aici concluzia că femeile au în creier 
un centru de comunicare mai mare decât 
bărbaţii. în bestsellerul scris de ea, Creierul 
femeii, al cărui titlu este deja suspect de 


sugestiv, ea scrie că o „fată este mai guralivă 
decât fratele ei din cauza centrului mai mare 


de 
comunicare”.% 


Nu doar pe mine, care am două surori mai 
putin vorbarete decât mine, m-au cuprins 
îndoielile. în primul rând, aria Wernicke nu 
este singurul centru de comunicare din creier, 
ci numai o parte a unei complicate reţele. în al 
doilea rând, lungimea santului nu trebuie să 
fie neapărat un impediment. Fără îndoială, 
există genii ale comunicării printre bărbaţi şi 
unii dintre ei fac translație simultană cu foarte 
mult talent, după cum există şi femei lipsite de 
talent oratoric - cum de este posibil? 

Că se doreşte să se folosească micile deosebiri 
anatomice pentru a arăta că bărbatul şi femeia 
dispun de talente diferite este clar. Că femeile 
sunt în general mai înzestrate la capitolul 
vorbire decât bărbaţii este o presupunere la fel 
de des întâlnită ca şi aceea că bărbaţii pot 
gândi mai bine abstract. Dacă într-adevăr este 
aşa, trebuie să găsim motive în ceea ce 
priveşte modul cum simţim şi gândim. 


Adevărul pur este că nici una, nici cealaltă nu 
depind de lungimea unor şanţuri. 

Nici testele care au vizat capacitatea de 
reprezentare în spaţiu a bărbaţilor şi a 
femeilor nu rezolvă problema. Cu ajutorul 
scannerului RMN s-a demonstrat că unele 
femei aleg la unele texte „drumul mai lung”, 
ceea ce înseamnă că folosesc o regiune 
suplimentară a creierului, care la bărbaţi nu 
este activată. Dar nu se poate concluziona în 
nici un caz că bărbaţii gândesc din principiu 
mai bine în spaţiu. Este adevărat că, în medie, 
au fost puţin mai buni. Dar au fost şi bărbaţi 
care s-au descurcat greu atunci când trebuia 
să-şi reprezinte obiecte tridimensionale rotite 
în spaţiu. 

Cu atât mai fericiţi au fost unii cercetători şi 
împreună cu ei şi numeroşi psihologi 
evolutionisti, când în urmă cu aproximativ 
douăzeci şi cinci de ani s-a descoperit (din 
nou) o altă deosebire între bărbat şi femeie: 
corpus callosum (corpul calos), o punte mică, 
dar foarte importantă între emisfera dreaptă şi 
cea stângă, cunoscută şi sub numele de 


x 


„marea comisură”. Aceasta a devenit celebră 
datorită materialului scris de Christine De- 
Lacoste- Utamsing şi Ralph L. Holloway, 
publicat în revista de specialitate Science, în 
anul 1982. în realitate, Robert Bennet Bean, 
neuroanatomist la Universitatea Johns Hopkins 
din Baltimore explicase deja că acest corpus 
callosum reprezintă o deosebire importantă 
între femeie şi bărbat. Bean a vrut de fapt să 
demonstreze că la afroamericani există o 
legătură mai proastă între emisferele 
creierului decât la rasa albă. în perioada 
petrecută la Universitatea Michigan, din 1905 
până în 1907, el a fost nevoit să admită 
altceva: că această punte între emisfere nu 
este la fel la bărbat şi femeie. 
De-Lacoste-Utamsing şi Ralph L. Holloway au 
explicat în continuare că cele două sute de 
milioane de fibre ale comisurii sunt mai groase 
la femei în comparaţie cu bărbaţii. Corpus 
callosum nu seamănă numai cu forma unui 
receptor de telefon, el chiar are o astfel de 
funcţie. Cu ajutorul acestei comisuri 
emisferele se înţeleg. Dacă cei doi cercetători 


au dreptate, atunci conexiunile la femei sunt 
mai multe şi mai bune. Concluziile ar fi 
evidente: cum sentimentul şi raţiunea se află 
într-o mai bună consonanta la femei, ele au şi 
o mai bună intuiţie. Şi capacitatea de 
multitasking se bazează tot pe legături mai 
bune. 

Surprinzător la studiul lui De-Lacoste- 
Utamsing şi al lui Ralph L. Holloway din 
perspectiva actuala este ca acesta a fost luat 
in serios asa de mult timp. Studiul a declansat 
o adevarata isterie nu numai printre 
cercetatorii care studiau creierul uman, cia 
inspirat si cartea deja mentionata Brain Sex. 
S-a ignorat faptul ca cercetatorii, din cei 
douazeci si opt de creieri analizati initial, au 
introdus numai jumatate in concluziile lor. Din 
anii 1980, studiile despre corpus callosum nu 
au contenit sa apara. S-a declansat o reala 
comedie stiintifica privind atotputernicul corp 
calos. Unii afirmau că există o porţiune mai 
mare în partea din spate al corpului calos la 
femei. Alţii afirmau chiar că, în general, corpul 
calos la femei este mai mare. Alţii, dimpotrivă, 


ar fi descoperit o comisură mai mare la 
bărbaţi! Şi din nou alţii - iar aceştia sunt cei 
mai mulţi până în ziua de astăzi- ne-au 
asigurat că nu există nici un fel de deosebire 
între sexe în privinţa corpului calos. 

Acest rezultat nu este în nici un caz 
surprinzător. Deoarece s-a gândit într-un mod 
mult prea naiv atunci când s-a crezut că 
deosebirile psihologice dintre femei şi bărbaţi 
ar putea fi trasate pe creier ca pe o hartă. Un 
fenomen atât de complex precum limbajul 
nostru nu poate fi raportat nici la o fisură şi 
nici la un fascicul de fibre. Cât de bine vorbim, 
scriem, înţelegem propoziţii şi contexte, 
învăţăm gramatică sau ne descurcăm cu 
limbile străine este un proces repartizat în mai 
multe centre ale creierului. Şi chiar dacă am 
înţelege mai bine acest proces, atât cât putem 
noi în prezent, capacitatea noastră de vorbire 
continuă să rămână o problemă ce ţine de 
abilităţile înnăscute, de influenţele din prima 
copilărie, de poveştile de succes sau de 
eşecuri, precum şi de multe altele. Deosebirile 
în anatomia creierului, chiar dacă ar juca un 


anumit rol, sunt, prin comparaţie, lipsite de 
importanţă. 

Problema se poate clarifica printr-o 
comparaţie: identificarea comportamentului 
psihologic în creier este un proces la fel de 
dificil precum demontarea unui calculator de 
către o persoană neavizată pentru a căuta 
programul de corectură în mulţimea de cifre 
zero şi unu ale unui cip. Cărţile din ce în ce 
mai numeroase care ne explică cât de diferit 
este creierul femeii faţă de cel al bărbatului 
sunt din această cauză destul de suspecte. 
Omul care a mers cel mai departe în studierea 
acestei probleme este englezul Simon Baron- 
Cohen. Dacă numele vi se pare cunoscut, 
atunci acest lucru se întâmplă probabil din 
cauza vărului său Sacha Baron Cohen, celebrul 
„Borat”. Dar Simon Baron-Cohen nu este un 
comediant şi, în ciuda teoriilor sale îndrăzneţe, 
nu este nici măcar şarlatan; el este unul dintre 
cei mai cunoscuţi experţi în problema 
autismului. Cu toate acestea, cartea sa despre 
creierul bărbatului şi cel al femeii, o carte 
foarte populară, este extrem de controversată, 


având în vedere că Baron-Cohen nu se ocupa 
cu cercetarea creierului, el fiind de fapt 
profesor de psihologie la Trinity College, din 
cadrul Universităţii Cambridge. Explicaţia lui 
în ceea ce priveşte diferenţa dintre femeie şi 
bărbat este foarte simplă. Cu cât un fetus 
primeşte mai mult testosteron atunci când se 
află în uter, cu atât mai mult deviază creierul 
său de la forma feminină „naturală”. Dacă 
atinge o anumită doză, devine atât de masculin 
încât se poate produce dereglarea numită 
autism. Autiştii sunt persoane care percep 
foarte slab sau chiar deloc sentimentele celor 
din jurul lor. Ei trăiesc în „lumea lor proprie”. 
O persoană normală reprezintă o formă 
intermediară între omul cu caracter feminin şi 
autist. 

Dacă Baron-Cohen are dreptate, atunci 
creierul bărbatului şi cel al femeii sunt 
fundamental diferite. Dar nu totul este negativ 
la creierul bărbatului. Femeile, ce-i drept, au 
creierul perfect pentru a se transpune în 
situaţia altora: la bărbat, în schimb, 
testosteronul şi o portie serioasă de autism îi 


conferă acestuia capacitatea de sistematizare. 
Această diferenţă se manifestă încă din 
fragedă pruncie, este de părere Baron-Cohen. 
La vârsta de un an, o fetiţă se uită lung şi cu 
plăcere la figurile adevărate, în timp ce băieţii 
preferă un joc cu fragmente de figuri în 
mişcare. Nu lipseşte mult şi s-ar putea crede 
că vorbim de două specii diferite de animale. 
Ce şi cât de mult acţionează asupra noastră 
hormonii? Ne fac ei complet diferiţi, ne 
manipulează, determină ei bărbatul şi femeia 
să gândească, să simtă, să miroasă şi să 
iubească diferit? 

Hormonii 

Iniţial au existat trei sexe. Sexul masculin 
venea din soare, cel feminin îşi avea originea 
în pământ. Ceea ce era desăvârşit provenea de 
la lună, făptură rotundă, alcătuită din cele 
două emisfere, masculină şi feminină. Era 
sexul cel mai complex, desăvârşit, al 
universului, înzestrat cu patru mâini, patru 
picioare şi două chipuri opuse unul altuia, 
aşezate pe acelaşi cap. Oamenii- sfere erau 
perfecţi. Se mişcau înainte rostogolindu-se, se 


învârteau cu viteza fulgerului în cerc, erau 
îndemânatici şi agili. Erau puternici şi aveau 
gânduri mari. Astfel au ajuns ei la ideea să îşi 
croiască drum spre cer pentru a-i ataca pe zei. 
Drept urmare, Zeus s-a văzut constrâns să 
îndepărteze ameninţarea. „lată, am să-i tai în 
două pe fiecare şi-au să se facă îndată mai 
neputincioşi; ba ne-or fi şi mai spornici, din 
cauza numărului mai mare. Şi vor umbla 
drepţi, pe două picioare. Dar dacă şi aşa se vor 
arăta cutezători, nevoind să se potolească, 
iarăşi am să-i tai în două, ca să umble pe-un 
singur picior, sărind ca şchiopii.” Acestea fiind 
zise, Zeus i-a tăiat în două pe oamenii sferici, 
ca pe nişte fructe. De atunci oamenii merg pe 
două picioare, despărțiți ca bărbaţi şi femei, si 
îşi caută cu dor jumătatea. Năzuinţa unei 
jumătăţi după cealaltă poartă numele de Eros. 
Mitul androginului a făcut senzaţie. în jurul 
anului 3801.Hr., în dialogul său Banchetul, 
Platon pune în gura poetului Aristofan 
povestea despre oamenii sferici. Că Platon 
însuşi credea această poveste este puţin 
probabil. Dar interesul său pentru o explicaţie 


pur ştiinţifică era cât se poate de mic. Spre 
deosebire de elevul său Aristotel, el accepta 
ideea că adevărul lucrurilor se putea înţelege 
nu din lucruri în sine, ci numai din „ideile” larg 
răspândite. Iar ideea despre bărbat şi femeie 
şi despre atracţia reciprocă dintre ei i s-a 
părut din punct de vedere logic de neînțeles. 
De aceea a apelat la o astfel de legendă. 

în ciuda mitului despre oamenii sferici, există 
astăzi o explicaţie biologică. Ea prezintă o 
anumită asemănare cu vechea legendă, dar 
există şi multe deosebiri. Asemănător este 
începutul. Iniţial, în pântecul mamei, sexele nu 
sunt separate. Chiar dacă sună ca un vechi 
mit, este adevărat: la început toţi oamenii au 
doar un sex - feminin. Separarea operată de 
Zeus urmează abia în cea de-a şasea 
săptămână de sarcină. Atunci apare la 
embrionii care, pe lângă cromozomul X, au şi 
cromozomul Y, o albumină. Se formează 
testiculele şi, în ele, hormonul sexual 
testosteron. La embrionii cu un al doilea 
cromozom X în loc de unul Y nu mai intervine 
această modificare din procesul de evoluţie. 


Dintre toate substanţele chimice, testosteronul 
este cel care face diferenţa între bărbat şi 
femeie. Şi femeile produc testosteron în 
capsula suprarenală, dar doza este 
incomparabil mai mică decât la bărbaţi. Cel 
mai important hormon sexual masculin 
determină maturizarea spermatozoizilor, 
dezvoltarea penisului şi a testiculelor, 
creşterea bărbii şi a părului de pe corp, 
dezvoltarea musculaturii şi a oaselor mai mult 
decât la femei. Din punct de vedere fizic, un 
nivel înalt al testosteronului duce la un apetit 
sexual ridicat, dar şi la o atitudine activă, 
dominantă. 

Pentru ca toate aceste caracteristici şi însuşiri 
să se dezvolte, este nevoie de receptorii din 
creier. încă din perioada uterină, afluxul de 
testosteron hrăneşte mereu noi celule şi căi 
nervoase, atât la bărbat, cât şi la femeie. 
Cercetările efectuate pe maimutele Rhesus 
arată că testosteronul are o mare influenţă 
asupra emoţiilor noastre, a modului de a gândi 
şi, desigur, asupra comportamentului nostru 
sexual. Raportul dintre testosteron, 


agresivitate şi o atitudine dominantă rămâne 
relativ complicat. Nu întotdeauna domină 
maimuța cu cel mai înalt nivel de testosteron; 
când însă unul dintre masculi preia 
conducerea unui grup şi devine dominant, 
nivelul testosteronului lui creşte de zece ori! în 
ceea ce îl priveşte pe om, se presupun 
următoarele: nivelul testosteronului produs nu 
este determinat numai biologic, ci depinde 
într-o foarte mare măsură de împrejurări. 
Regiunea din creier unde se manifestă 
probabil cel mai pregnant deosebirea dintre 
bărbaţi şi femei este hipotalamusul. Chiar dacă 
are mărimea unui bob de mazăre, el este totuşi 
„creierul” creierului nostru. Situat în partea 
ventrală a diencefalului, guvernează sistemul 
nostru vegetativ nervos. Hipotalamusul 
influenţează temperatura corpului şi tensiunea 
arterială, reglează senzaţia de foame, 
necesarul de somn şi chiar şi comportamentul 
sexual. De menţionat ar fi aici că un sâmbure 
din hipotalamus, nucleus praeopticus medialis, 
este mai puternic dezvoltat la barbati decat la 
femei. Acesta joaca un rol important atat in 


comportamentul agresiv, cât şi în sexualitate, 
cele două fiind strâns corelate. 

Dar nu numai în centrele sentimentelor 
noastre vegetative, ci şi în scoarţa cerebrală, 
cu funcţiile sale superioare, există receptori 
pentru testosteron. Şi dacă în anatomia 
creierului abia dacă există deosebiri între 
bărbat şi femeie, nu ar putea fi explicate 
presupusele diferenţe de principiu dintre sexe 
prin aceşti receptori? 

Răspunsul este dificil. Cei mai mulţi 
cercetători în neurostiinta presupun ca 
hormonii noştri sexuali influenţează 
capacitatea noastră de gândire, dar cum şi în 
ce măsură se întâmplă aceasta, nu pot spune. 
Numeroşi oameni de ştiinţă presupun că 
rezultatele ceva mai bune obţinute de bărbaţi 
la teste s-ar datora influenţei exercitate de 
testosteron. Biopsihologul canadian Doreen 
Kimura de la Universitatea John Fraser din 
Barnaby / British Columbia ne demonstrează 
însă că bărbaţii cu un nivel scăzut de 
testosteron au o capacitate de reprezentare în 
spaţiu evident mai bună decât cei cu un nivel 


extrem de ridicat. Dacă această afirmaţie este 
corectă, înseamnă că ecuaţia evoluţiei 
biologice de la vânătorii de mamuti 
supermasculini, consideraţi genii ale vânătorii 
şi orientării, nu mai are nici o bază. Nu este de 
mirare că nici cei mai buni matematicieni nu 
corespund întotdeauna clişeului unui bărbat 
extrem de masculin. încă din anii de şcoală se 
produce separatia între grupul 
matematicienilor ciudati şi cu fizic delicat şi 
cel al motociclistilor fortosi. 

Modelul Simon Baron-Cohen, conform căruia 
bărbaţii ar avea o mai bună capacitate de 
orientare cu cât sunt mai masculini, este 
construit pe nisip. Şi că femeile deosebit de 
feminine ar şofa, în principiu, mai prost este 
tot o afirmaţie îndoielnică. în ceea ce priveşte 
rolul hormonilor feminini - estradiolul şi 
progesteronul -, în procesul de gândire, 
aceştia nu blochează în nici un caz inteligenţa 
în spaţiu şi nici nu fac pe nimeni mai sensibil şi 
mai vorbaret. 

Nu există nici o îndoială că între bărbat şi 
femeie sunt importante diferenţe hormonale. 


Dar trebuie să fie clar că diferenţele de nivel 
hormonal diferă considerabil de la un bărbat la 
altul, la fel cum diferă şi de la o femeie la alta. 
Ceea ce face foarte dificilă susţinerea unor 
afirmaţii de principiu despre cum ar trebui să 
fie bărbaţii şi cum ar trebui să fie femeile. 
Faptul că diferenţa de concentraţie a 
hormonilor împreună cu receptorii lor din 
hipotalamus reprezintă singura diferenţă reală 
dintre sexe nu trebuie să ne determine să 
tragem în grabă concluzii eronate. Aceasta nu 
dovedeşte nici că ar exista vreo diferenţă 
fundamentală şi nici nu poate justifica afirmaţii 
despre cum se comportă fiecare. „Spune-mi ce 
nivel de hormoni ai şi îţi spun ce fel de om 
eşti” este o afirmaţie cu o valabilitate 
restrânsă. Exemplul deja menţionat cu 
maimutele Rhesus arată modul în care mediul 
înconjurător ne determină nivelul hormonilor. 
Şi gândul că am putea deslusi caracterul 
nostru în funcţie de nivelul hormonilor, la fel 
cum citim temperatura pe termometru, 
rămâne în continuare o absurditate. 
Concentratiile puternice de hormoni, chiar de 


testosteron, conduc în mod frecvent la 
agresivitate; la fel de bine pot duce la o 
atitudine autodistructivă. Când şi în ce condiţii 
se întâmplă acest lucru este o problemă care 
depinde de fiecare în parte. 

Femeile şi bărbaţii se deosebesc prin 
cocktailul lor specific de hormoni. Şi ciclul 
vieţii hormonilor este diferit. Starea de 
graviditate şi menopauza influenţează într-o 
mare măsură nivelul hormonilor la femei; la 
bărbaţi nu există ceva direct asemănător. Nu 
este de mirare că nici impulsul sexual nu este 
complet identic. La femei nu nucleus 
praeopticus medialis, ci nucleus 
ventromedialis guvernează plăcerea sexuală. 
Hormonii noştri sexuali sunt la fel de diferiţi 
ca şi cea mai importantă punte din creier. Dar 
şi aici este greu de afirmat că femeile şi 
bărbaţii se deosebesc mereu şi fundamental în 
privinţa comportamentului lor sexual. Multe 
femei se comportă în sexualitatea lor după 
clişeul masculin atunci când recurg la aventuri 
de-o noapte şi schimbă frecvent partenerul de 
sex. Există femei care nu pot rezista unui 


bărbat foarte atractiv (fără dorinţa de a avea 
copii cu el), chiar dacă au deja o legătură 
amoroasă. Şi există taţi de familie realmente 
serioşi, care nu doresc să întreţină raporturi 
sexuale cu orice femeie atractivă. 

Despre comportamentul de fidelitate şi 
infidelitate al bărbaţilor şi femeilor se cunosc 
până astăzi foarte puţine lucruri. Ceea ce nu 
este de mirare: cine ar dori să facă mărturisiri 
unui om de ştiinţă despre fidelitatea sa? 
Studiul Kinsey aprecia în 1953 că 50% dintre 
bărbaţi şi 26% dintre femeile din SUA 

au avut relaţii extraconjugale. La un sondaj 
efectuat în anul 1970, la care au participat opt 
mii de americani, bărbaţi şi femei, căsătoriţi, s- 
a ajuns la concluzia că 40% dintre bărbaţi şi 
36% dintre femei au avut cel puţin o relaţie 
extraconjugală. Raportul Hite din anul 1987 
menţiona 75% bărbaţi infideli şi 70% femei 
infidele. Aceste cifre vorbesc mai degrabă 
despre starea societăţii americane decât 
despre dotarea biologică a „omului” în 
general. 


Interesantă este, de fapt, numai constatarea că 
sexele nu se comportă întotdeauna stereotip. 
De unde provin femeile libertine din punct de 
vedere sexual şi bărbaţii reţinuţi dacă 
misiunea noastră genetică este diferită, ea 
stabilind, împreună cu nivelul hormonilor, 
regulile jocului? 

Problema cea mare a tuturor manualelor de 
consiliere în probleme de natură sexuală 
constă în faptul că supraapreciază puterea 
chimiei. „Totul este chimie”, afirmă nonşalant 
un ghid pe această temă. Folosind acelaşi 
principiu, s-ar putea spune că totul este fizică, 
deoarece fără forţele naturii nu există chimie. 
Chiar să fie totul chimie? Nu există nici o 
îndoială ca toate excitaţiile noastre emotionale 
se precipită în procese chimice. Dar ce este 
întrerupătorul şi ce este lumina? Pentru nivelul 
hormonal, psihicul nu poate face prea mult, 
dar fără el nu ne-am îndrăgosti de alţi oameni 
şi nici nu am avea relaţii de durată. 

Ceea ce ne determină comportamentul sexual 
nu este reprezentat doar de hipotalamus şi de 
hormoni. în viaţa de zi cu zi se află într-o 


relaţie aproape inseparabilă hormonii noştri 
sexuali, experienţele noastre şi atitudinea 
noastră fata de diferitii reprezentanţi ai 
sexului. O parte considerabilă din ceea ce 
constituie comportamentul nostru sexual şi 
conştiinţa de sine se datorează nu numai 
biologiei, ci şi evoluţiei culturale. Dacă femeile 
preferă parfumul unui deodorant mirosului de 
transpiratie, dacă apreciază bărbaţii 
„cultivaţi”, cu unghiile de la mână curate sau, 
pe de altă parte, dacă bărbaţii preferă femeile 
care poartă tocuri înalte înseamnă că 
moştenirea noastră biologică a fost acoperită 
de cea culturală. 

Hormonii stabilesc diferenţa dintre sexe şi ne 
deosebim într-adevăr datorită lor. Dar zonele 
gri din comportamentul real al sexelor 
estompează deseori conturul clar al teoriei. De 
aici derivă faptul că cercetătorii în domeniul 
neurostiintei nu pot găsi în creier „modulele” 
presupuse de unii biologi pentru 
comportamentul specific sexului. Aceste 
„module” nu pot fi regiuni în creier şi nici căi 
nervoase complet diferite. Dacă există, sunt 


ceva extrem de complicat, care nu se poate 
depista nici în anatomia, nici în chimia 
creierului, în 2009, disputa privind „modulele 
de comportament specifice sexului” avea încă 
un puternic caracter religios. 

Modulele sunt o problemă de credinţă, la fel ca 
şi presupusa lor reliefare într- o la fel de 
presupusă Epocă a Pietrei populată de 
vânători şi de culegători. Dar orice am învăţa 
sau nu în viitor - propriile experienţe, 
predilectiile individuale şi strategiile sexuale 
îndelung exersate - contribuie la deciziile pe 
care le luăm în viaţă. întrebarea este cine 
stabileşte regulile jocului pentru rolul nostru 
social - biologia sau cultura? 

55. SEXUL SI CARACTERUL 


A DOUA NOASTRA NATURA 
Genul 

„Arăta întotdeauna ca după o călătorie de 30 
de ore cu trenul, murdar, epuizat, mototolit, 
mergea împleticit, de parcă s-ar fi lovit de un 
zid nevăzut, iar gura părea şi ea chinuită 
cumva, strâmbă sub mustata subţire.” 
Scriitorul Ştefan Zweig nu-l plăcea pe tânărul 
bărbat excentric, care, pentru mulţi alţii, era 
un idol. Sigmund Freud admira „figura lui 
serioasă, frumoasă, care emana un aer de 
genialitate”. Karl Kraus şi Kurt Tucholsky îi 
găseau si ei cuvinte de laudă, iar Adolf Hitler l- 
a numit „un evreu decent”. 

Otto Weininger s-a născut în 1880 la Viena, a 
scris o singură carte şi a murit când avea doar 
douăzeci şi trei de ani. Dar în privinţa lui 
criticii se contrazic mai mult ca niciodată. 
Nebun, psihopat, geniu? Lucrarea sa Sex şi 
caracter a fost una dintre cele mai citite cărţi 
cu pretenţii ştiinţifice din prima jumătate a 
secolului XX. Au apărut 28 de ediţii până în 
1933, când national-socialistii au interzis 
lucrarea. Nu din cauza faptului că nu le plăcea 


conţinutul, ci pentru că au aplicat principiul: 
„Autorul e evreu”. 

Weininger studiase filosofia şi psihologia la 
Universitatea din Viena. Avea o reputaţie 
proastă, iar colegii nu-l plăceau. Şi-a scris teza 
de doctorat, Eros şi Psyche. Un studiu 
biologico-psihologic, într-un timp record. 
Având în faţa ochilor decăderea Occidentului, 
tânărul de douăzeci şi doi de ani a încercat, 
într-o lucrare atotcuprinzătoare şi bombastică, 
să facă un bilanţ apocaliptic al civilizaţiei 
vestice. Opera Parsifal a lui Richard Wagner i- 
a oferit soluţia: 


,coitul” ar fi „plata pe care bărbatul o face 
femeii pentru asuprirea ei”.*! 


Bărbaţii nu se culcă cu femeile pentru că îşi 
doresc asta. Ei le plătesc pe femei cu 
fertilitatea lor şi asigură în felul acesta 
continuarea vieţii. O treabă dezgustătoare, 
după părerea tânărului, şi care ar trebui să fie 
imediat urmată de abstinenta absolută a 
bărbatului. înarmat cu aceste idei, Weininger l- 
a vizitat pe profesorul Sigmund Freud la 
locuinţa sa din Berggasse. Freud a oscilat între 


admiraţie şi scepticism, iar Weininger s-a 
simţit rănit. S-a retras şi a rescris lucrarea în 
vederea publicării. în iunie 1903, cartea Sex şi 
caracter se afla deja în librării. 

Lucrarea a devenit un far călăuzitor, deşi era o 
făcătură. Weininger nu făcuse altceva decât să 
amestece prejudecăţi, clişee şi resentimente în 
concepţia sa despre lume. Ordonat, Weininger 
a împărţit lumea în bine şi rău. Binele este 
spirit, moralitate şi inteligenţă, pe scurt: 
bărbatul. Răul înseamnă sexualitate şi carne, 
adică: femeia şi evreii. Ambii sunt de valoare 
redusă, dirijati de instincte meschine şi lipsiţi 
de spirit. Singura cale spre triumful binelui 
constă în învingerea femininului / iudaismului 
cu ajutorul principiului „M”.”M” de la 
masculin. Iar lumea are nevoie de bărbaţi noi. 
El s-a exclus însă din aceasta lume. împovărat 
de gânduri negre, Weininger s- a târât până la 
casa în care a murit Beethoven, în strada 
Schwarzspanier. în dimineaţa zileide 
4octombrie 1903, portarul l-a găsit pe tânărul 
în vârstă de douăzeci şi trei de ani, muribund, 


cu un glonţ în inimă. îşi pusese singur capăt 
destinului său dur ca bărbat. 

Fără îndoială, Weininger a fost un psihopat 
care se temea de femei, un complexat speriat 
de propria sexualitate, un evreu antisemit cu 
complexe de inferioritate. Dar ce au găsit Karl 
Kraus şi Kurt Tucholsky, spirite atât de libere, 
la acest bărbat? De ce a fost Sigmund Freud 
atât de entuziasmat? 

Cel mai impresionant aspect în concepţiile lui 
Weininger era puntea îndrăzneață dintre 
biologie şi cultură. Având în vedere rolurile 
sexelor stabilite biologic de el, se poate spune 
că ciudatul austriac a fost primul psiholog 
evolutionist. A tricota şi a găti, de exemplu, nu 
erau pentru el nimic altceva decât „indicii 
secundare ale sexului feminin”. Dar, într-un 
anumit fel, rolurile sexelor la Weininger erau 
în acelaşi timp surprinzător de moderne. 
Deoarece existau, fără îndoială, bărbaţi care 
găteau şi femei specialiste în 

domeniul fizicii şi matematicii. Weininger nu a 
crezut în existenţa santurilor sau a comisurii 
din creier si nici in modulele evolutioniste. El 


credea în teoria unei bisexualitati 
fundamentale la bărbat şi femeie. Conform 
acesteia, fiecare bărbat şi fiecare femeie 
poartă în sine, într-o măsură mai mică sau mai 
mare, caracteristicile celuilalt sex. Pe cât de 
clare erau principiile despre bărbat şi femeie, 
pe atât de lipsiţi de claritate erau oamenii. 
Ideea provenea de la medicul berlinez Wilhelm 
Fliess, specialist în ORL, care nu s-a bucurat 
de succesul răsunător al lui Weininger. Tânărul 
psiholog şi filosof a făcut din opinia lui Fliess o 
întreagă teorie a sexelor. Conform acesteia, 
fiecare om ar fi bisexual şi numai 
preponderența unei parti sau a celeilalte face 
din el bărbat sau femeie. Biologice erau numai 
organele sexuale, nu însă şi rolul social al 
sexelor. Fiecare om, afirmă Weininger, caută şi 
se regăseşte în sexul său. Şi ceea ce eu 
râvnesc sexual şi emoţional de la sexul opus 
depinde într-o foarte mare măsură de cum este 
alcătuit propriul meu amestec. Bărbaţii foarte 
masculini preferă femeile feminine, iar cei 
efeminati preferă femeile masculine. La sfârşit 


rezultă întotdeauna un întreg platonic, care - 
spune Weininger - constituie legea atracției. 
Ideea stupidă a lui Weininger, cum că ambele 
sexe ar trebui să muncească din greu pentru a 
izgoni „F”-ul - femininul - din lume, anulează 
singura idee bună din carte: separarea sexului 
biologic de cel social. După el, 
comportamentul masculin şi feminin depinde 
de cum ne asumăm rolul sexual sau - cu o 
noţiune a psihologului american John William 
Money din anul 1955- depinde de genul (engl. 
gender) nostru psihologic şi social. Şi oricât de 
ciudat ar suna, prin separarea rolului sexual 
biologic de cel social, Weininger a deschis 
calea spre o concepţie pe care el o demonizase 
fără rost - feminismul! 

Nu ne naştem... devenim! 

Feminismul are o istorie îndelungată, datând 
dinaintea lui Otto Weininger. Cu toate acestea, 
în mod paradoxal, austriacul a inspirat teoria 
feministă. 

Istoria mişcării feministe a început odată cu 
Revoluţia Franceză şi cu revendicarea 
libertăţii şi egalităţii pentru toţi oamenii. Toţi 


oamenii - adică şi femeile, chiar dacă unii 
iluministi şi revoluționari ar fi vrut să vadă 
altceva. Speranţa în emanciparea femeii în 
societăţile patriarhale ale secolului al XIX- lea 
s-a întărit pe parcursul revoluţiei industriale. 
Nu puţine dintre primele luptătoare pentru 
drepturile femeilor erau socialiste. Atunci când 
Karl Marx le-a promis muncitorilor egalitate cu 
stăpânii lor şi libertate asigurată de 
maşinăriile din ce în ce mai moderne, femeile 
aveau să profite şi ele. La o egalitate în plan 
psihologic nu se gândise încă nimeni. Femeile 
erau femei şi bărbaţii, bărbaţi. Şi aşa trebuia 
să rămână. Numai dominaţia unuia asupra 
altuia trebuia desfiinţată. 

Faptul că o departajare clară între 
comportamentul tipic feminin şi cel tipic 
masculin crea o prăpastie între cele două sexe 
a fost constientizat abia după apariţia cărţii 
pline de ură a lui Weininger. „Noi nu ne 
naştem femei, ci devenim”, scria Simone de 
Beauvoir, scriitoare franceză şi militantă 
pentru drepturile femeilor, în anul 1949, în 
cartea ei Al doilea sex. Cartea a trezit ecouri 


puternice; ceea ce a fost Darwin pentru 
evoluţie Beauvoir este pentru feminism. Dintr- 
un amestec de critici şi idei, a apărut o teorie 
de mult aşteptată. Ca Beauvoir să-l fi citit pe 
austriacul nebun este puţin probabil; 
traducerea în limba franceză a lucrării Sex şi 
caracter a apărut abia în anul 1975. Şi totuşi 
există afirmaţii asemănătoare. Pentru 
Weininger, „falusul” era „ceva ce subjugă 
femeia în mod absolut şi definitiv”; o declaraţie 
pe care ar fi semnat-o multe feministe, dar nu 
şi post scriptumul: „Femeia nu este liberă: ea 
este întotdeauna constrânsă de nevoia de a fi 
violată de bărbat în propria persoană, ca şi în 
toate celelalte”. 

După Weininger şi cel mai târziu odată cu 
Beauvoir, s-a produs separarea rolului biologic 
(sex) de cel social (gen / gender) în lume. în 
cuvintele lui John Money: „Noţiunea de gender 
role este folosită pentru a descrie toate 
lucrurile pe care le spune sau le face o 
persoană pentru a-şi legitima statutul de 
bărbat / băiat sau femeie / fata”.*? Dar cât de 
departe poate să meargă această separare a 


biologiei de statut? în ce măsură depind unul 
de altul cele două roluri sexuale? 

Este liber omul să-şi construiască rolul de 
bărbat sau de femeie sau este de la bun 
început determinat de sexul lui biologic? 
Psihologii evolutionisti şi cele mai multe 
feministe (dacă nu cumva chiar toate) se află 
pe poziţii opuse. Pentru unii, aproape totul 
este stabilit, pentru alţii, aproape nimic. 
Facţiunea conservatoare este convinsă: băieţii 
preferă să se joace cu jucării mai tehnice, cum 
ar fi cuburi pentru construit sau lego, în timp 
ce fetiţele preferă papusile şi jocurile de 
societate. Cu băieţii lucrurile o iau razna, cu 
fetiţele e mai plăcut. Şi în cadrul studiului pe 
care l-a efectuat Baron-Cohen pe bebeluşi s-a 
remarcat faptul că fetiţele sunt interesate mai 
mult de chipuri adevărate, iar băieţii, mai mult 
de mişcarea unor piese. în general, în 
profesiile sociale sunt angajate mai multe 
femei, în cele tehnice, mai mulţi bărbaţi, cel 
puţin aşa este în vestul Europei. Diferenţele de 
ordin vestimentar nu mai sunt aşa de stricte ca 
în urmă cu cincizeci de ani, dar femeile cu 


cravată sunt şi astăzi rare, iar bărbaţii care se 
machiază de asemenea. 

Dacă alegerea profesiei şi moda sunt 
influențate de societate, concluziile privind 
jocurile copiilor şi cele obţinute în urma 
studiului asupra bebelusilor nu mai pot fi 
încadrate în aceeaşi categorie. De ce există 
mult mai mulţi băieţi care preferă jocurile de 
tip first-person shooter“ la calculator, faţă de 
numărul redus de fete? Şi de ce folosesc fetele 
mult mai des telefonul mobil? 

Una dintre ieşirile din această dilemă, mult 
discutată de unele feministe care contestă un 
rol biologic al sexelor, este oferită de 
americanca Judith Butler, specialistă în 
filosofia culturii, în lucrarea sa Gender 
Trouble. Butler contestă nu numai importanţa 
sexului biologic, ci chiar noţiunile de 
„masculin” şi „feminin”. Masculinitatea şi 
feminitatea nici nu ar exista „în sine”, ci ar fi 
numai „constructe” şi „interpretări”. Faptul că 
băieţii se interesează deseori de aspectele mai 
tehnice nu înseamnă că tehnica are un 
caracter masculin şi nici nu le conferă băieţilor 


un plus de masculinitate. în societate domnesc 
peste tot clişeele şi clasificările pripite. 
încercarea de a face distribuții după sex ar fi o 
idee aproape fără sens, născută din fantezia 
bărbaţilor heterosexuali. Că ceva ar fi 
„masculin” sau „feminin”, în realitate nimeni 
nu are puterea să stabilească acest lucru de pe 
o poziţie neutră. Ambele reprezentări există în 
lume sub formă de idei şi interpretări. Sexul 
biologic, aşa cum îl înţelegem noi în general 
drept bărbat şi femeie, ar fi o ,,inventie” 
lexicală şi culturală. 

Ideea că toate caracteristicile pe care eu le 
atribui altora nu sunt nimic altceva decât 
interpretări provine de la filosoful francez 
Michael Foucault; ideea că 

nu ar exista nici un „sex în sine” provine de la 
psihanalistul francez Jacques Lacan. Judith 
Butler îi cumulează pe amândoi într-o formulă: 
„Sexualitatea nu este ceea ce ai, ci ceea ce 
faci”. Cu alte cuvinte: cineva se comportă într- 
un mod nedeterminat şi altcineva 
interpretează într-un mod determinist. 


Importanţa acordată genurilor şi feminismul 
sunt inamicul natural al psihologilor 
evolutionisti. Deoarece, conform teoriei genei 
egoiste, misiunea sexelor constă în 
reproducere. Orice am descoperi cu privire la 
comportamentul masculin şi feminin, trebuie 
să servească sexualităţii şi grijii pentru 
urmaşi; nimic altceva nu are relevanţă. Sexul 
şi comportamentul social trebuie să se 
despartă în mod obligatoriu. Dacă nu - cum se 
întâmplă la cuplurile fără copii, homosexuali, 
transsexuali, bărbaţi care au relaţii cu femeile 
aflate deja la menopauză, bărbaţi tineri care se 
lasă sterilizati şi aşa mai departe -, atunci 
psihologii evolutionisti au o problemă dificilă. 
De ce acţionează oamenii atât de evident 
împotriva normei biologice? Temeiul pentru o 
explicaţie biologică a rolului social al sexelor 
este nesigur. Dar cum nu se poate ca ambele 
categorii să aibă dreptate, atât psihologii 
evolutionisti, cât şi feministele, ambele tabere 
exagerează încercând să demonstreze că au 
dreptate. Fie „totul este prestabilit”, fie „totul 
se formează prin educaţie”. 


Deosebirea dintre Judith Butler, pe de o parte, 
şi Simon Baron-Cohen sau David Buss, pe de 
alta, este aşa de mare, încât, aşezaţi la o masă, 
cercetătorii nu s-ar putea pune de acord nici 
măcar la o singură propoziţie. Psihologul 
evolutionist vorbeşte despre hormoni, despre 
modulele din creier şi despre date statistice. 
Pentru Judith Butler, modulele din creier sunt 
în cel mai bun caz „constructe”, iar o statistică 
a rolurilor sexelor, un „joc de cuvinte”. Ea i- ar 
întreba pe Baron-Cohen şi pe David Buss la ce 
se gândesc când spun „feminin” şi „masculin”. 
Şi această întrebare ar fi primită de psihologii 
evolutionisti cu un clătinat din cap, însoţit de 
un zâmbet: ce este de întrebat aici? 

Pentru psihologii evolutionisti, 
comportamentul considerat tipic pentru unul 
dintre sexe este „un modul biologic” datând 
din Epoca Pietrei, iar pentru feministe - „o 
construcţie socială” a epocii contemporane. 
Din punct de vedere istoric, nu este lipsit de 
interes că ambele direcţii de gândire au apărut 
în acelaşi timp, respectiv la sfârşitul anilor 
1960. Tulburările sociale din 1968 au zguduit 


ordinea deja acceptată. Iar întrebarea 
referitoare la bărbat şi femeie a avut nevoie de 
un nou înţeles şi de o nouă ordine. Atât 
cercetarea modernă feministă, cât şi 
sociobiologia şi psihologia evoluționistă au 
apărut în urma aceloraşi frământări. 
„Anatomia nu înseamnă soartă!” s-au opus 
feministele opiniei generale biologice. O, ba 
da, natura ne trasează comportamentul sexual, 
declară la unison psihologii evolutionisti. 
Motivul acestei dispute este uşor de 
recunoscut, deoarece ambele teorii au o latură 
filosofică slabă. Eroarea teoriei biologice 
constă într-o înţelegere complet naivă a 
„naturii”. Atunci când spunem că natura ne 
trasează comportamentul sexual, trebuie să 
ştim ce este „natura”. Dar orice ne-am imagina 
despre „natură”, va fi doar rodul gândirii 
noastre. Toate reprezentările despre natura nu 
sunt fotografii ale realităţii, ci interpretări 
umane. Natura „în sine” nu ne este cunoscută 
deloc. Tot ceea ce cunoaştem este imaginea pe 
care ne-am format-o despre ea. 


Exact acesta este punctul în care se situează 
feministele ca Judith Butler: totul este 
interpretare, totul este descriere! Desigur că 
această afirmaţie nu este eronată, însă are un 
clenci. Goana aceasta de a detecta în spatele 
fiecărei afirmaţii legate de biologie aportul de 
interpretare personală şi modelele culturale 
conduce în final spre absurd. Din punct de 
vedere teoretic, pot să declar, în aceeaşi logică 
feministă, că fiecare menţiune referitoare la 
lume este „un joc de cuvinte”! Unii 
reprezentanţi de marcă ai filosofiei franceze 
din anii 1980 şi 1990 chiar au făcut-o. 
„Demolarea” pe care au aplicat-o aceştia 
logicii, modelului de gândire şi presupusei 
realităţi percepute de om a fost mult timp 
ultimul răcnet în materie de filosofie. Slavă 
Domnului, trebuie s-o spunem, aceşti filosofi s- 
au plictisit la un moment dat, iar publicul lor şi 
mai mult. „Deconstructivismul” nu mai este 
astăzi en vogue. 

Nu cumva chestiunea rolului sexual prestabilit 
de la natură este extrem de supraapreciată? 
La fel de absurd ar fi să se afirme că de la 


natură nu există nimic, după cum nu se poate 
spune că identitatea noastră sexuală ar fi 
determinată biologic. Adevărul se află undeva 
la mijloc: numai sexul ne este dat, nu însă şi 
identitatea. Homosexualii, de exemplu, nu au 
un comportament tipic masculin din punct de 
vedere biologic atunci când se simt atraşi de 
alti bărbaţi. Iar transsexualii nici atât. Cred ca 
se poate totusi ajunge la un numitor comun: 
sexul este un dat biologic (care se poate 
modifica). Identitatea, dimpotriva, este o 
,actiune”. Ea apare datorita obisnuintelor, 
sentimentelor si felului in care ne intelegem pe 
noi insine. Ma nasc avand un sex sau altul, dar 
depinde de mine dacă şi cum îl „încorporez” in 
propria-mi identitate. 

Unele feministe vor fi de acord cu această 
afirmaţie. Pentru un psiholog evolutionist, 
această separare a sexului de identitate este 
cel mai mare inconvenient. Faptul că sexul 
social se raportează doar vag la sexul biologic 
nu poate fi adevărat. Nu este, deci, de mirare 
că el (psihologul evolutionist) vede în rolurile 
din ce în ce mai diversificate din cultura 


occidentală o problemă, dacă nu chiar un 
fenomen de degenerescenta. Singurul aspect 
care il linisteste este faptul ca isi poate lua 
privirea de la societatea noastra mereu mai 
ciudata, mai stranie. Sa privim mai bine spre 
lumea larga. Nu este pretutindeni la fel cu 
barbatul si cu femeia? Si sa fie vorba numai de 
,cultura”, cand in mai toate locurile constatam 
un comportament al sexelor foarte asemanator 
sau chiar similar? 

Samoa 

Margaret Meada fost una dintre cele mai 
apreciate si mai elogiate cercetatoare 
stiintifice. Cele peste 40 de carti ale sale au 
fost traduse in numeroase limbi, iar 28 de 
universitati i-au acordat titlul de doctor 
honoris causa. Ea a demonstrat ca imaginea pe 
care o avem noi despre sex este doar una 
dintre numeroasele posibilitati si ca intre 
barbat si femeie lucrurile se desfasoara si 
altfel decat in civilizatia occidentala. A 
demonstrat această teorie in peste o mie de 
lucrari de specialitate. Pentru protestatarii de 
la sfarsitul anilor 1960, dar in primul rand 


pentru colegele ei contestatare, a fost un idol. 
Cu atât mai dramatică i-a fost prăbuşirea. 
Margaret s-a născut în anul 1901 în 
Philadelphia, fiind cea mai mare dintre cei 
cinci copii ai unei familii cu concepţii politice 
liberale. La Universitatea Columbia, din New 
York, s-a numărat printre studentele favorite 
ale renumitului profesor Franz Boas. Etnologul 
german devenise celebru la New York după ce 
reuşise să demonstreze că indienii din Asia 
migraseră prin strâmtoarea Bering spre 
America de Nord. După aceea a cercetat 
cultura indienilor, a inuitilor si a polinezienilor. 
Margaret Mead avea douazeci si trei de ani 
cand Boas a trimis-o in insula Samoa din 
Oceanul Pacific. Insula polineziana era un mit 
al fanteziei occidentale, un paradis al inocentei 
şi o ţintă a fanteziilor sexuale. Mead a început 
imediat cercetările în Samoa. Problema pe 
care trebuia să o lămurească suna astfel: 
pubertatea fetelor de pe insula Samoa este la 
fel ca în SUA? Mead s-a cazat la o familie de 
americani stabiliţi pe insulă. O oră pe zi lua 
lecţii de samoană, iar aceasta a ajutat-o 


desigur să se înţeleagă cu fetele pe care îşi 
propusese să le intervieveze. Mead a ales 25 
de fete şi le-a chestionat timp de o jumătate de 
an despre sentimentele şi experienţele lor. 
Cartea pe care a scris-o ulterior a făcut 
senzaţie în lumea ştiinţifică: Coming of Age in 
Samoa (Adolescenta in Samoa). 

Punctul forte al cartii era teza conform careia 
pubertatea pe insula Samoa este complet 
diferita decat in lumea occidentala. Tinerele 
fete de pe insula traiesc in cea mai buna 
intelegere cu ele insele, cu barbatii si cu 
natura. Conflictele legate de rolul ce trebuie 
asumat, reprimarea si frica de care aveau 
parte fetele la pubertate in anii 1920 in SUA le 
erau complet straine celor de pe insula Samoa. 
Motivul era simplu de recunoscut: deoarece 
barbatii de pe insula nu le asupresc pe femei, 
ci le trateaza ca pe egalele lor, viata de acolo 
ar fi aproape lipsita de griji. 

Profesorul lui Mead era entuziasmat. Deoarece 
inca de la inceputul secolului al XX-lea o 
intrebare incinsese spiritele si era de mare 
actualitate: dat de la natura (nature) sau prin 


educaţie (nurture)? Ceea ce sunt astăzi 
psihologii evolutionisti era pe atunci o grupare 
de darwinişti radicali şi de social- darwinisti. 
Inamicii lor, ca Boas, simpatizau, dimpotrivă, 
cu o disciplină nouă, de studiu al 
comportamentului: behaviorismul. Dacă 
întregul comportament uman al rolurilor este 
dat de la natură, argumentează Boas într-un 
mod modern, atunci nu ar trebui să existe 
excepţii notabile de la această regulă. Şi 
atunci de ce există culturi atât de diferite în 
lume? Cartea lui Margaret Mead s-a potrivit 
perfect teoriei lui Boas, oferindu-i dovada 
existenţei unor culturi complet diferite, mai 
ales în ceea ce priveşte înţelegerea rolurilor 
bărbatului şi femeii. 


Margaret Mead a devenit o adevărată vedetă. 
A plecat în Noua Guinee şi a 


cercetat şi civilizaţia băştinaşilor de acolo. A 
constatat din nou că rolurile sexelor erau 
altele decât în SUA. Ceea ce pentru mulţi 
oameni de ştiinţă era un comportament 
„natural” al bărbatului şi femeii se topea in 
diverse particularităţi ale culturii locale. 


Oriunde ajungea, Mead găsea diferenţe 
culturale în comportamentul celor două sexe: 
fusese în Bali şi cercetase şapte civilizaţii 
diferite din Sudul Pacificului. Lumea ştiinţifică 
i-a acordat recunoaştere după recunoaştere. A 
devenit profesoară la renumitul Muzeu de 
Ştiinţe ale Naturii din New York şi preşedinta 
societăţii americane a antropologilor. 
Prăbuşirea lui Mead de pe acest soclu s-a 
petrecut în 1981, la trei ani după moartea sa. 
Punctul de plecare l-a constituit o carte a 
antropologului neozeelandez Derek Freeman, 
cunoscător avizat al insulei Samoa. Freeman a 
ajuns pe insula polineziană la cincisprezece 
ani după Mead şi a petrecut acolo trei ani, 
între 1940 şi 1943. A lucrat ca profesor, a 
învăţat limba băştinaşilor şi chiar a obţinut 
titlul de căpetenie. în 1943 a intrat voluntar în 
armata neozeelandeză. în final a plecat spre 
Borneo. între 1950 şi 1960 s-a întors pe 
Samoa, s-a adresat universităţii de acolo şi a 
cercetat mai departe viaţa populaţiei 
respective. Spre surprinderea sa nu a găsit 
nici o dovadă care să susţină afirmaţiile lui 


Margaret Mead. Pentru Freeman, Samoa era o 
cultură dominată de bărbaţi. Sensibilitatea şi 
romantismul perspectivei lui Mead asupra 
societăţii din Samoa i s-au părut a fi urmările 
ignoranței şi ale prejudecatilor. Rezultatul 
studiilor sale de patruzeci de ani au zdruncinat 
prestigiul lui Mead din lumea de specialitate. 
A izbucnit un scandal, cel mai mare din istoria 
antropologiei. Cartea lui Freeman a desfiintat- 
o pe Mead. Tânăra studentă nu stăpânise 
limba şi se lăsase înşelată observând la 
populaţia de pe insulă numai ceea ce se 
potrivea imaginii ei despre lume. 

Freeman nimerise drept la ţintă. Când 
Margaret Mead a început cercetările, ea şi-a 
afirmat de la bun început telul: „Noi trebuia sa 
arătăm că natura umană este extrem de 
adaptabilă, că ritmurile culturii sunt mai 
coercitive decât cele fiziologice... Trebuia să 
dovedim că baza biologică a caracterului uman 
se poate modifica în funcţie de condiţiile 
sociale.”** Nu este de mirare că, sub aceste 
auspicii, Mead a găsit exact ceea ce căuta; de 
fapt, nu îşi planificase să descopere altceva. 


Pentru cei mai multi psihologi evolutionisti, 
această desființare a cercetarilor lui Margaret 
Mead a însemnat ocazia cea mare. Deci, numai 


prin trucuri şi o gr naiva, oamenii au fost 
convinşi sa creadă că în alte părţi ale lumii 
comportamentul bărbatului şi al femeii sunt 
complet diferite decât în civilizaţia 
occidentală. în realitate, jubilau evolutionistii, 
aproape pretutindeni rolurile şi regulile sunt 
asemanatoare. 

in mod semnificativ, criticii lui Mead au 
procedat la desfiintarea ei cu idei 
preconcepute, exact cum Mead abodase 
cultura locuitorilor de pe Samoa. Desigur ca 
tanara Margaret Mead fusese complet 
depasita pe Samoa. Si desigur ca rezultatele 
cercetarilor ei din anii 1920 nu au rezistat unei 
verificari dupa criteriile stiintifice ale anilor 
1970 si 1980. Dar importanta stiintifica a 
studiilor lui Mead nu s-a limitat la cercetarile 
sale de pe Samoa. Lucrarile sale ulterioare au 
fost in aceasta privinta mai exacte, mai 
detaliate si mai diferentiate. Faptul ca lucrarea 
ei despre tinerele din Samoa a fost un kitsch 
stiintific ne dovedeste contrariul, si anume ca 


toate culturile din lume au un comportament 
asemănător sau chiar identic. 

Conceptul de sine 

Cazul Mead a arătat un lucru: cu cât sexele au 
un comportament mai stereotip, cu atât mai 
tare se bucură psihologii evolutionisti. 
Milioane, dacă nu chiar miliarde de oameni 
care acţionează stereotip nu pot să greşească. 
Dacă femeile din toată lumea se comportă ca 
nişte femei, iar bărbaţii ca nişte bărbaţi, 
trebuie să existe un motiv biologic pentru 
aceasta. Cum altfel dacă nu prin biologie am 
putea să explicăm faptul că oamenii joacă de 
miliarde de ani acelaşi rol social? 

La un nivel foarte general, această teză sună 
convingător. Dar dacă ne uităm mai atent la 
modul în care a apărut comportamentul nostru 
sexual, ne vom confrunta cu ceva mai mult 
decât un simplu program biologic. încă din 
copilărie învăţăm că suntem băieţi sau fete. Pe 
neobservate şi foarte devreme începem să ne 
identificăm cu sexul nostru şi să privim în 
dreapta şi în stânga la comportamentul 


celorlalţi reprezentanţi ai sexului nostru, la 
părinţi şi fraţi, 

la colegii de grădiniţă şi de şcoală. Ne 
reiterăm pas cu pas rolul sexual. Preluăm totul 
sau aproape totul din câmpul nostru vizual, 
uneori luptăm sau respingem. Pot să se creeze 
în felul acesta identități prin copiere sau prin 
demarcaţie. Unii băieţi aleg să preia mult din 
comportamentul mamei, iar unele fete îşi imită 
tatăl. Modul în care îi percepem pe părinţii 
noştri şi relaţia pe care o avem cu ei îşi vor 
pune amprenta asupra rolului nostru sexual, 
mai puternic decât orice program biologic. 

Cel care a căutat să dovedească acest lucru cu 
orice pret a fost mai sus mentionatul John 
Money, profesor la Universitatea Johns 
Hopkins din Baltimore şi părintele conceptului 
de gender. Avea patruzeci de ani atunci când a 
demarat, în 1967, un experiment îndrăzneţ. O 
circumcizie nereuşită l-a schilodit pe micuțul 
David Reimer, la vârsta de numai doi ani. în 
disperarea lor, părinţii s-au adresat lui Money, 
pe care îl văzuseră la televizor. Ilustrul 
psiholog s-a hotărât să intervină. Ferm convins 


că influenţa societăţii este hotărâtoare în 
privinţa asumării rolului nostru sexual, i-a 
sfătuit pe părinţii lui David să îşi educe fiul ca 
pe o fată. David a devenit Brenda; testiculele i- 
au fost îndepărtate şi din resturile penisului s- 
a format vaginul. Sub ochii ştiinţei şi ai mass- 
mediei, Brenda a devenit o fată tipică. Money 
a fost aclamat, iar feministele l-au ridicat în 
slăvi. Dar apoi Money a trăit propriul moment 
Samoa. Ajungând la pubertate, Brenda a 
recunoscut că nu are nici o apartenenţă. 
Băieţii râdeau de ea, iar fetele nu o acceptau 
ca fiind de-a lor. Când a aflat adevărul despre 
situaţia ei, Brenda s-a revoltat împotriva 
rolului sexual prescris. A vrut să revină la 
sexul iniţial, şi-a luat din nou numele de David, 
a urmat tratamente hormonale şi a suportat 
noi operaţii. Dar nu a avut noroc. La vârsta de 
treizeci şi opt de ani, David Reimer şi-a pus 
capăt vieţii nefericite. 

Soarta lui David Reimer este o poveste tristă. 
Psihologii evolutionisti au jubilat, probabil, in 
sinea lor: nu se intervine pentru a schimba 
rolul sexual stabilit de natură. Nu este însă 


greşit să tragem şi alte concluzii. în mod clar, 
problema Brendei a constat în faptul că ceilalţi 
nu au acceptat-o. 

Rolurile sexuale sunt, aşadar, din multe puncte 
de vedere relative deoarece ele se stabilesc în 
funcţie de percepţia celorlalţi. Că într-un fel 
sunt înţelese aceste roluri la Islamabad şi 
altfel în cartierul Prenzlauer Berg din Berlin 
nu depinde de module, gene sau hormoni. O 
atât de pronunţată cultură a 

identităţii sexelor nici nu are nevoie de un 
suport religios sau de o istorie ilustră. Chiar şi 
în regnul animal găsim exemple comparabile. 
Cercetătorul german Gerald Hiither, profesor 
la Universitatea din Gottingen, scrie: „Un cal 
care suge de la o zebră şi este crescut de 
aceasta se va apropia mai târziu mai degrabă 
de o ceată de zebre decât de o herghelie. El nu 
dispune de un program genetic care să îi 
spună: «Tu eşti un cal», ci de conexiunile din 
creierul lui, programate după naştere pe baza 
experienţelor pe care le-a avut de la începutul 
evoluţiei sale”.* 


Nu încape îndoială că, de-a lungul vieţii, 
oamenii sunt mai mult timp influentabili decât 
caii. Jocul nostru social cu părinţii, rudele, 
prietenii, cunoştinţele şi aşa mai departe 
cunoaşte nenumărate variante şi experienţe. în 
comparaţie cu acestea, presupusa noastră 
moştenire din Epoca Pietrei în ceea ce priveşte 
sexul nu mai intră prea mult în discuţie, mai 
ales că în continuare ne confruntăm cu aceeaşi 
problemă, şi anume că abia dacă ştim ceva 
despre această moştenire, având în vedere că 
nu ne cunoaştem mai deloc strămoşii. Nimeni 
nu ştie astăzi de exemplu dacă a existat 
homosexualitate la omul de Cro-Magnon, în 
peşterile neolitice, sau la Homo erectus, de pe 
platoul ethiopian. 

Identitatea socială a sexului nostru este 
schimbătoare şi variabilă. Faptul că femeile 
aparţinând civilizaţiei occidentale poartă fuste 
şi rochii, iar bărbaţii numai rareori, nu este o 
situaţie prevăzută biologic. Căci în ce constă 
sensul biologic al fustelor şi al rochiilor? Şi de 
ce poartă bărbaţii din lumea orientală rochii în 
locul pantalonilor? Astăzi, în lumea occidentală 


se machiază în primul rând femeile! în 
perioada barocului, bărbaţii se pudrau şi se 
machiau la fel ca femeile; în Papua-Noua 
Guinee şi în alte colţuri ale lumii la fel se 
întâmplă şi astăzi. 

Cultura, şi nu biologia, este pânza pe care noi 
ne proiectăm sexul. Fiecare rol sexual este 
astfel o componentă a felului în care ne 
concepem. Şi ceea ce simţim şi gândim despre 
noi înşine ne determină identitatea. Dacă ne 
percepem ca femeie sau bărbat, aceasta 
depinde de reprezentările pe care le are 
societatea noastră despre comportamentul 
masculin şi feminin. Mai depinde însă şi de 
convingerea noastră interioară: în ce măsură 
apreciem că suntem masculini sau feminini. 
Deoarece oamenii se autoevaluează în 
permanenţă: îşi evaluează inteligenţa, umorul, 
farmecul, capacităţile şi îndemânarea. Până în 
anii 1960, femeile care aveau carnet de 
conducere erau o raritate. Deoarece şofatul 
era apanajul bărbaţilor, şi nu numai bărbaţii, ci 
şi femeile considerau că sexul feminin este mai 
puţin dotat de la natură cu calităţile necesare 


pentru conducerea unui autoturism. Această 
concepţie a dispărut astăzi aproape în 
totalitate în Europa de Vest, cu excepţia 
mitului genei-lipsă privind abilitatea de a 
parca lateral sau cu spatele. 

Din această perspectivă, merită de asemenea 
să mai spunem câteva cuvinte despre 
nenumăratele teste privind capacitatea de 
reprezentare în spaţiu la bărbaţi şi femei. 
Pentru psihologii evolutionisti era clar: la 
aceste teste, bărbaţii obţin în medie un scor 
ceva mai bun - o moştenire din epoca 
vânătorilor de mamuti. Să nu ne întrebăm 
dacă orientarea în tundră are vreo legătură cu 
capacitatea de a roti cuburi la calculator. în 
schimb s-a văzut că aportul culturii şi al 
conceptului de sine la rotirea respectivelor 
cuburi este de netăgăduit: istoria testului 
reprezentării în spaţiu este în acelaşi timp 
istoria triumfului razant al sexului feminin. 
Dacă în anii 1970, bărbaţii aveau rezultate 
evident mai bune, studiile recente arată că 
cele două sexe sunt aproape la egalitate. Mă 
gândesc că trebuie să eliminăm din start 


ipoteza conform căreia, în ultimele trei 
decenii, femeile au suferit modificări genetice 
în această privinţă. Mai probabil s-au schimbat 
tiparele rolurilor sociale, iar fetele şi femeile 
se încumetă să rotească astăzi cuburile mai 
mult decât înainte. Deoarece încrederea în 
forţele proprii este foarte importantă în 
aproape orice test de inteligenţă. 

Concluzia? Bărbaţii şi femeile nu sunt 
fundamental diferiţi unul de altul. 
Sentimentele şi nevoile noastre de bază sunt 
aceleaşi sau în orice caz foarte asemănătoare. 
Există un sex biologic care înseamnă mai mult 
decât o ,,constructie”. Dar noi nu ştim prea 
multe despre acest sex. Iar cel mai adesea, 
atunci când dorim să demonstrăm tiparele 
naturale de comportament o dăm în bară. 
Comportamentul instinctiv diferă din punct de 
vedere calitativ la broaştele gladiator, 
sfrânciocul cenusiu şi la om. Oamenii sunt 
total diferiţi de amfibii şi păsări prin cultura 
lor foarte variată. 

Dar dacă este adevărat că noi ne inventăm 
singuri sexul social, atunci trebuie să ne 


întrebăm ce se întâmplă cu dragostea erotică? 
Să fie oare dragostea numai un concept social 
sau are vreun fundament în biologie? Pentru a 
fi în măsură să răspundem la această 
întrebare, trebuie să părăsim lumea lui 
Margaret Mead şi Judith Butler şi să ne 
îndreptăm atenţia spre ceva mai amuzant, cum 
ar fi calutii-de-mare. Şi să indraznim să 
abordăm o întrebare cu caracter biologic, atât 
de scandaloasă şi de absurdă încât pare 
aproape hilară: de ce există de fapt sexul? Şi 
de ce există bărbat şi femeie? Poate învăţăm 
de aici că dragostea dintre sexe nu este o 
chestiune care ţine de genele egoiste. 
Concepţia puritană, nicicând combătută, a 
psihologilor evolutionisti anglo- saxoni, că 
dragostea izvorăşte din sex ca „intenţie de-a 
stabili o legătură” nici nu intră în discuţie. 
Căci nici pentru sex, nici pentru o legătură mai 
nu era nevoie de „descoperirea” numită 
dragoste. 

Aceasta are cu totul altă origine. 


41 Weininger (1997). p. 374 
42 Mead (1958). p. 480 


43 Gen de joc video în care acţiunea se 
desfăşoară prin ochii protagonistului, acesta 
trebuind să împuşte diverşi inamici, (n.red.) 
44 Hiither (2007). p. 79 

Mever (2003). p. 7 

8DRAGOSTEA 

6. SCRUPULELE LUI DARWIN 
CE DEOSEBESTE DRAGOSTEA 
DE SEX 


Cum de exista barbati si femei 
Calutii-de-mare sunt niste animale ciudate. 
Botul in forma de trompeta, ochii mari si 
rotunzi, codita rasucita: pestisorii acestia 
caraghiosi din familia acelor-de-mare sunt un 
capriciu al naturii si se comporta ca atare. in 
general trăiesc linistiti şi bine camuflati in 
marile tropicale si temperate. Dar de cateva 
ori pe an ei îi lasă pe cei interesaţi de zoologie 
să admire un joc bizar. Masculii şi femelele îşi 
dau întâlnire în zorii zilei în iarba-de-mare. Ca 
semn al legăturii dintre ei, partenerii îşi 
împletesc coditele şi exersează înotul sincron. 
Cu o spirală uşoară, femela sare apoi în sus şi 
în jos prin faţa alesului ei. După aceea, ea îşi 


depune icrele într-un marsupiu de pe 
abdomenul masculului. Un ţesut se închide 
repede în jurul icrelor şi le adăposteşte. După 
aproximativ 10-12 zile, masculul se retrage 
printre firele de iarbă-de-mare şi aduce pe 
lume urmaşii. 

Calutii-de-mare sunt într-un fel diferiţi. Foarte 
diferiţi. Evoluţia pare să fi făcut o glumă în 
cazul lor, inversând rolurile sexelor. Femelele 
produc icrele, în timp ce masculii sunt 
gestanti. S-ar putea trage concluzia pripită că, 
la calutii-de-mare, totul este invers. Femela 
investeşte în ritualul împerecherii, şi masculul 
în creşterea puilor. De fapt, printre rudele 
apropiate ale calutilor-de- mare se numără 
acele-de-mare, la care se întâmplă acelaşi 
lucru. Femelele cu un colorit spectaculos 
rivalizează pentru a-şi introduce icrele în 
marsupiul masculului. Diferenţa este că la 
cälutii-de-mare femelele nu concurează pentru 
atenţia masculului. Acest lucru este cu atât 
mai uimitor cu cât regula biologiei 
evoluționiste spune: cu cat mai intensă este 
implicarea în creşterea puilor, cu atât mai 


mare este efortul petitorului. Deoarece calutii- 
de-mare masculi au în mod evident un rol 
important în îngrijirea puilor, pe cand acele- 
de-mare masculi, nu, lucrurile ar trebui sa se 
petreaca invers. La calutii-de- mare, femelele 
ar trebuisa se lupte mult mai intens pentru 
masculul râvnit decât în cazul acelor-de-mare. 
Chiar şi Axei Meyer, profesor de biologie 
evoluționistă la Universitatea Konstanz şi unul 
dintre experţii care au studiat temeinic calutii- 
de-mare, nu are nici o explicaţie. „Legătura 
dintre efortul părinţilor şi comportamentul 
acestora în funcţie de rolul pe care îl au este 
mai complexă decât s-a presupus initial.”*° 
Calutii-de-mare pare că fac totul pe dos. Cele 
mai multe specii sunt monogame şi cei doi 
parteneri rămân împreună până când moartea 
îi desparte. Calutul-de-mare al cărui partener 
moare îşi pierde apetitul sexual. Pentru peşti, 
acest comportament este foarte ciudat. Iar la 
calutii-de-mare din Australia de Vest, cei doi 
parteneri au intotdeauna dimensiuni 
aproximativ egale. Se pare ca nici un partener 
nu cauta un partener mai mare sau mai 


puternic, ci unul la fel de mare, căci cine se 
aseamănă se adună. 

Din ce am aflat de la calutii-de-mare putem 
trage mai multe concluzii: comportamentul 
sexual al unei fiinţe nu depinde neapărat de 
sexul său; mai hotărâtor este rolul pe care şi-l 
asumă în jocul sexualităţii, al reproducerii şi al 
creşterii puilor. Şi se vede că şi aici există o 
mulţime de posibilităţi. Nu există o lege 
biologică fundamentală care să spună ce 
trebuie să facă masculii şi femelele 
întotdeauna şi în orice condiţii. Deoarece 
calutii-de-mare nu reprezintă un caz aparte. 
De exemplu, ei împart acest rol inversat şi cu 
broaştele veninoase din Panama şi cu greierii 
mormoni. Dacă privim astfel lucrurile, 
înţelegem că de fapt comportamentul fiecărui 
sex este datorat unui rol şi nu este pur şi 
simplu „de la natură”. Restrictiv acţionează în 
schimb faptul că la toate cele aproximativ 5 
500 de specii de mamifere şi în mod special la 
cele peste 200 de specii de primate doar 
femela este fecundată şi poartă puii în pântec, 
niciodată masculul. 


La om, rolul sexual în ceea ce priveşte 
creşterea copiilor este clar stabilit, cel puţin la 
orice tip de reproducere naturală. Acest 
principiu rămâne valabil şi atunci când vine 
vorba de alte metode de reproducere, cum ar 
fi inseminarea artificială sau introducerea unui 
embrion într-o mamă surogat, ceea ce dă 
naştere unor noi posibilităţi în privinţa 
creşterii copiilor. 

Oricât de firească ni s-ar părea repartizarea 
rolurilor în funcţie de sex, când vine vorba să 
înţelegem sensul biologic mai adânc, lucrurile 
se complică. De ce există, în fond, două sexe? 
O enigmă la care nici până în ziua de astăzi nu 
s-a găsit un răspuns bun! Dacă un biolog ar fi 
cinstit cu el însuşi, atunci ar trebui să îşi 
spună: „De unde să ştiu de ce există 
dragostea? Eu nu ştiu nici măcar de ce există 
bărbatul şi femeia!” Şi atâta timp cât el nu 
poate găsi o explicaţie plauzibilă pentru ultima 
chestiune ar face bine să nu mai înlocuiască 
atât de des în teoriile sale dragostea cu sexul. 
în locul unei explicaţii plauzibile despre bărbat 
şi femeie găsim în domeniul biologiei doar 


două teorii care nu ne dau însă nici o speranţă. 
Ele poartă nume pline de fantezie: „Teoria 
desişului de la mal” şi „Ipoteza Reginei Roşii”, 
înainte de a le prezenta trebuie să ne amintim 
că problema pe care încearcă să o rezolve cele 
două teorii este foarte complicată. Dacă ar fi 
adevărat că genele noastre, la fel ca ale 
tuturor organismelor, tind să se propage în 
viitor cât mai bine cu putinţă, atunci cea mai 
bună cale în acest sens ar fi înmulţirea 
nedivizată pe baza unui singur sex. Doar astfel 
se păstrează 100% din materialul genetic, iar 
puiul va fi identic cu părintele său. Ceea ce se 
şi întâmplă; multe organisme se înmulţesc fără 
să existe două sexe diferite în cadrul speciei 
respective. Ele se divizează, înmuguresc şi 
cresc, precum cele mai multe plante. Nici 
acarienii, puricii de apă, tardigradele sau 
rotiferele nu cunosc sexul. Gândacii cu 
trompa, paduchii de cap, unii scorpioni şi raci, 
melci şi şopârle cum ar fi şopârla australiană 
Gecko, dar şi uriasi impozanti cum ar fi 
varanul de Komodo şi o specie de rechin- 
ciocan se pot inmulti fara sex. Ei pot fi creati 


precum lisus Hristos, prin partenogeneză: 
hormonii creează o situaţie de fecundare unei 
celule nefecundate, iar aceasta se divizează şi 
dezvoltă un organism. 

Nu există nici un dubiu: înmulţirea asexuată 
este un model de succes în evoluţie, în timp ce 
înmulţirea bazată pe actul sexual prezintă 
dezavantaje enorme. Doar jumătate din 
materialul genetic poate fi moştenit, şi anume 
jumătate de la mamă şi jumătate de la tată. Un 
dezastru pentru gene. Ca să nu mai vorbim 
despre efortul de a-ţi cuceri perechea sau de 
perspectiva de a nu găsi un partener pe 
măsură, aşa încât la sfârşit să rămâi cu buzele 
umflate. Exprimată în limbajul economic al 
Institutului Hamilton, această idee ar suna 
astfel: riscul creşte, iar preţurile explodează. 
Care să fie rostul? Prima teorie care a găsit un 
răspuns la această întrebare a fost „Teoria 
desişului de la mal” (sau Ipoteza Tangled- 
Bank). Ea aparţine lui Robert Trivers şi 
colegului său George Christopher Williams. 
Punctul lor de plecare l-a constituit o 
observaţie a lui Charles Darwin. Marele biolog 


a trăit la Down House, la sud de Londra. în 
plimbările sale pe malul apei, zăbovea uneori 
într-o zonă mai înaltă numită Orchis Bank. în 
lucrarea sa Originea speciilor, Darwin face 
următoarea afirmaţie legată de acel loc: „Este 
interesant să priveşti cu atenţie la un desiş de 
pe malul râului, plin de plante de toate 
felurile, de păsări care cântă în tufişuri, în 
timp ce diverse insecte zumzăie pretutindeni 
înjur, şi viermii scormonesc prin pământ şi 
apoi să stai să te gândeşti că aceste forme 
zămislite cu atâta grijă, oricât de diferite ar fi 
şi depinzând unele de altele în atâtea moduri, 
au fost create după aceleaşi legi care 
acţionează împrejurul nostru”. 

Trivers şi Williams au concluzionat că dacă 
secretul evoluţiei constă în faptul că orice 
animal îşi are propria nişă în desişul vieţii, 
atunci cel mai mare succes îl vor obţine 
fiinţele care ocupă cât mai multe nişe. Cu cât 
urmaşul va fi mai diferit, cu atât mai mare va fi 
probabilitatea ca el să se adapteze unor 
condiţii de viaţă diferite. în acest sens - şi în 
asta constă ideea de bază - reproducerea 


sexuală ar prezenta un avantaj: reacţionează 
mai bine la diverse condiţii de mediu, cucerind 
astfel noi spaţii de trai. 

Dacă aceasta argumentatie ar fi corectă, 
reproducerea sexuală ar reprezenta într- 
adevăr un avantaj. Din păcate însă, ea nu este 
plauzibilă, pentru că aşterne un strat gros de 
neadevăr peste imaginea de ansamblu. în orice 
specie, dacă un urmaş iese prea tare din 
tiparul parental, acest lucru are întotdeauna 
aceeaşi consecinţă: moartea. Schimbările 
genetice sunt periculoase, deoarece toate 
fiinţele sunt aşa cum sunt pentru că astfel 
specia lor a avut cel mai mare succes. 
Probabilitatea ca o diferenţă să constituie un 
avantaj este foarte redusă. Şi atunci, de ce să 
punem în pericol destinul urmaşului, în loc să 
jucăm cartea cea mai sigură? 

Să ne oprim de aceea la cea de-a doua 
explicaţie: „Ipoteza Reginei Roşii” (Red 
Queen). Şi aceasta provine de la o cunoştinţă 
mai veche de-a noastră, şi anume de la William 
Hamilton. Iar tipul de explicaţie ar trebui să ni 
se pară cunoscut: parazitii! Numele poetic dat 


teoriei nu aparţine însă maestrului, ci 
colegului său Leigh Van Valen de la 
Universitatea din Chicago. lar acesta l-a 
împrumutat din romanul Alice în Ţara 
Oglinzilor de Lewis Caroll. 

într-un pasaj purtând un mesaj filosofic, 
Regina Roşie îi explică lui Alice: „Aici, în 
această ţară, trebuie să alergi cât de repede 
poţi dacă vrei să rămâi în acelaşi loc”. După 
părerea lui Hamilton şi a lui Van Valen, acest 
lucru este valabil şi în realitate. Paraziţii 
reprezintă una dintre cele mai mari probleme 
pentru diverse specii, mai ales cele cu durată 
lungă de viaţă. Paraziţii se înmulţesc incredibil 
de repede, milioane de generaţii apar cât ai 
bate din palme. Cu cât mai asemănătoare sunt 
două fiinţe, cu atât mai bine se pot dezvolta 
parazitii şi cu atât mai uşor se pot descurca. O 
fiinţă asexuată nu are cum să se opună 
parazitilor. Ea însăşi, toţi ceilalţi reprezentanţi 
ai speciei sale şi de asemenea toate generaţiile 
viitoare vor cădea prada parazitilor, fiind 
complet lipsite de apărare. în cazul extrem, 
toată populaţia va muri cât ai zice peşte. Nu se 


întâmplă însă la fel şi cu fiinţele care se 
înmulţesc prin act sexual. în acest caz, urmaşii 
sunt diferiţi unul fata de altul, iar parazitilor le 
va fi mai greu să se adapteze la condiţiile de 
viata oferite. Şi în timp ce paraziţii se chinuie 
să se adapteze la noul mediu, organismul- 
gazdă este deja pregătit să se reproducă din 
nou sexual, creând astfel pentru inamic 
condiţii şi mai dificile de viaţă. în jargonul lor 
profesional, biologii s-au grăbit să vorbească 
despre o adevărată „cursă a înarmărilor”. 
Conservarea unei specii, conform Ipotezei 
Reginei Roşii, depinde de nestatornicia ei: 
doar o specie care se schimbă îşi rămâne 
credincioasă. în privinţa veridicitatii acestui 
argument există însă multe păreri. în primul 
rând se poate stabili în mod clar că 
organismele asexuate sau care au posibilitatea 
de a se reproduce asexuat au supravieţuit mult 
şi bine, în ciuda parazitilor, şi nu au lăsat să se 
întrevadă nici un dezavantaj. Apoi ne putem 
întreba dacă animalele cu cicluri de 
reproducere lungi, cum ar fi oamenii, balenele 
sau elefanții, pot tine pasul cu parazitii, cel 


puţin în privinţa transmiterii de la un animal la 
altul. Şi în final am putea întreba natura de ce 
există atât de puţine fiinţe care practică 
soluţia mixtă „atât, cât şi”. Varanii de Komodo, 
pe care i- am menţionat deja, se împerechează 
sexual atunci când se află în mediul lor 
natural. Dar dacă nu este nici un mascul prin 
apropiere, cum se poate întâmpla de exemplu 
la grădina zoologică, femela recurge la 
partenogeneză. Nu prezintă oare acest model 
rar avantaje incomensurabile? 

Răspunsul la toate aceste întrebări ar fi mult 
mai simplu dacă la ambele teorii ale 
reproducerii, respectiv „Teoria desişului de la 
mal” şi „Ipoteza Reginei Roşii”, am observa 
eroarea logică pe care am identificat-o la 
teoria selecţiei naturale a celui mai puternic: 
natura nu este un arhitect-vedetă care caută în 
permanenţă doar cea mai bună soluţie! De 
aceea, fenomene precum reproducerea 
sexuală nu trebuie să fi apărut pentru că 
prezentau vreun avantaj care cântărea mai 
greu decât dezavantajele. Apariţia masculilor 
care nu sunt capabili să aibă grijă de pui (sau 


a femelelor, cum este cazul la calutii-de- mare) 
poate să fie o întâmplare ce nu a provocat 
neajunsuri atât de mari încât să ducă la 
dispariţia speciei. Şi nici nu trebuie să căutăm 
în asta vreun alt avantaj de ordin superior. 
Căutarea permanentă a beneficiilor în biologie 
este, după cum spuneam, o moştenire lăsată 
de teologie, care a vrut să vadă în natură cea 
mai bună dintre lumile posibile, pentru a nu-l 
discredita pe Dumnezeu, moştenire însoţită de 
o portie de teorie economică greşit aplicată. 
Cel mai bizar din toate argumentele pentru 
dubla sexualitate este acela că fiinţele 
asexuate au rămas în mare parte într-un stadiu 
primitiv şi nu s-au dezvoltat, nu au ajuns la 
forme noi şi spectaculoase. 3,3 miliarde de ani 
de staţionare pe scara evoluţiei, dacă vreţi să o 
luăm aşa. Corect, dar ce-i rău în asta? Din ce 
perspectivă argumentăm, dacă vrem să 
denuntam acest aspect? De ce multitudinea de 
forme ar reprezenta o valoare in sine? Cine a 
simtit lipsa milioanelor de specii noi inainte sa 
fi fost taiat nodul gordian al unisexualitatii? 


A rămas stabilit: reproducerea asexuată 
reprezintă un paradis pentru genele egoiste. 
Cum anume au putut fi ele izgonite de aici, 
când sunt cele care dirijează, manipulează şi 
influenţează totul, ei bine, acest aspect nu a 
fost explicat. Pentru reproducere, în general, 
sexul nu este necesar. Şi nu se ştie nici cum a 
venit pe lume sexul şi nici care este scopul 
său. Este posibil să nu fi avut vreun sens mai 
înalt. La multe fiinţe, între sexualitate şi 
reproducere s- au stabilit relaţii dintre cele 
mai diverse. Melcii se reproduc sexual, dar 
sunt hermafroditi, mascul şi femelă în acelaşi 
corp, iar unii peşti din familia Ciclidelor îşi pot 
schimba sexul, pot fi când masculi, când 
femele. Unele insecte sunt asezuate şi aleg 
mai târziu ce anume să fie, în funcţie de 


condiţiile de mediu. 
Din punct de vedere biologic, acest lucru 
înseamnă că bărbatul şi femeia nu 


există pentru că ar fi indispensabili în procesul 
reproductiv. Sexul, identitatea sexuală şi 
reproducerea sunt trei lucruri diferite, care 
pot avea diverse legături între ele. în principiu, 


bărbaţii le pot dori pe femei, iar femeile pe 
bărbaţi, dar nu este obligatoriu. în principiu, 
sexul poate servi la reproducere, dar nu este 
obligatoriu. în principiu, din relaţia dintre sexe 
poate apărea dragostea, dar nu este 
obligatoriu. Bărbaţii pot iubi alţi bărbaţi şi 
femeile pot iubi alte femei. Dragostea poate 
avea de-a face cu formarea unui cuplu, dar nu 
întotdeauna. 

Toate încercările de a înscrie logic sexul, 
reproducerea, dragostea, familia nu au fost de 
nici un folos. Filosoful Arthur Schopenhauer, 
stramosul oricărei psihologii evoluționiste, s-a 
înşelat amarnic în 1821, când scria: „Scopul 
final al tuturor acţiunilor dragostei... este cu 
adevărat mai important decât orice alt scop 
din viaţa omului şi merită să fie urmat pe 
deplin cu toată seriozitatea. Fiindcă ceea ce se 
decide astfel nu este nimic altceva decât 
alcătuirea următoarei generatii”.*® Şi totuşi, ca 
sexul ar deriva în mod obligatoriu din 
diferenţa dintre sexe, sau că sexul ar servi 
obligatoriu la reproducere, şi că dragostea ar 


trebui să fie un rezultat al actului sexual - 
aceste presupuneri sunt cu siguranţă false. 
Darwin a scris LOVE 

Charles Darwin, presupusul autor al ideii 
supravieţuirii celui mai puternic (mai adaptat), 
a bănuit că era de fapt foarte dificil să 
transpunem ideea la oameni. lar asta deoarece 
comportamentul de împerechere şi alegerea 
partenerului nu sunt chiar la fel la oameni şi la 
bacterii. „Selecţia naturală” a urmat o lege 
proprie la organismele hermafrodite şi care îşi 
căutau partenerii sexuali în situaţii de 
concurenţă. De aceea în lucrarea sa Originea 
omului, din 1871, ela înlocuit termenul de 
„selecţie naturală” prin „selecţie sexuală”. 
Opera mult aşteptată a fost o carte ciudată. 
Mulţi dintre adepţii lui Darwin se complăceau - 
şi se complac şi astăzi- în rolul provocatorilor. 
Maestrul a avut însă cu totul alte intenţii: el a 
vrut să împace şi nu să dezbine. Cartea cea 
nouă era cumpătată şi precaută, chiar 
cuminte. „Ca un unchi binevoitor, abia dacă 
pune la încercare toleranța”, după cum au 
scris biografii Adrian Desmond şi James 


Moore. „A povestit aşezat în fotoliu o istorie 
aventuroasă despre englezi şi dezvoltarea lor, 
despre cum şi-au dat osteneala să depăşească 
stadiul de maimuţă, cum s-au luptat să învingă 
barbaria, cum s-au înmulţit şi s-au răspândit 
pe tot pământul.”* O poveste victoriană lungă 
şi frumoasă, cu final fericit. La sfârşitul 
evoluţiei intră în scenă un om moral, înzestrat 
cu virtuţi nemaipomenite şi care, conform 
profeţiilor lui Darwin făcute din fotoliul sau 
comod, mai devreme sau mai târziu va deveni 
şi mai bun. 

Nu este de mirare atunci că în Originea omului 
apare o noţiune care în cartea precedentă, 
Originea speciilor, lipsise cu desăvârşire - 
morala. Acolo unde înainte domnise 
amoralitatea, îşi făceau acum intrarea 
decenta, manierele şi sensibilitatea. 
Simplificând, se poate constata următorul 
lucru: printre animale, selecţia naturală dă 
dovadă doar de egoism; selecţia sexuală a 
speciilor mai evoluate însă conduce la 
altruism, deci la compasiune, simpatie, 
moralitate şi - dragoste. Dacă Darwin ar fi 


auzit de „genele egoiste”, le-ar fi plasat la 
nivelul speciilor inferioare. La oameni, în 
schimb a constatat că furia nu a fost, ce-i 
drept, anihilată, ci înfrântă de morală. 

Ideile lui Darwin despre morala umană nu 
erau noi. Filosoful scoţian Adam Smith vorbise 
deja despre sentimentele morale la oameni, şi 
Darwin avea un respect deosebit faţă de 
Smith. Căci renumitul economist şi teoretician 
al capitalismului a fost un filantrop pe gustul 
lui Darwin. în anul 1757, el scrisese deja: 
„Oricât de egoist ar fi omul, în natura lui există 
în mod evident anumite predispozitii care îl fac 
să participe la destinul altora, această 
participare la fericirea altora devenindu-i chiar 
necesară, deşi el nu are nici un alt avantaj 
decât plăcerea de a fi martor”.5 

Rămâne de meditat cum ar reacţiona Darwin 
dacă ar fi pus faţă în faţă cu acei psihologi 
evolutionisti care astăzi se referă la el ca la un 
precursor. Şi Darwin şi-ar fi dorit să descifreze 
psihicul uman prin perspectiva evoluționistă. 
Dar nu există la el nici un indiciu că ar fi vrut 
să se bazeze în acest scop pe formule 


matematice, precum Hamilton, sau să mistifice 
însuşirile ereditare, precum Trivers şi 
Dawkins. Evaluarea sa nu a fost în nici un caz 
pur materialistă. El a recunoscut la nivelul 
spiritului şi psihicului fenomene cu legi şi 
reguli relativ independente, care nu admiteau 
să le fie impuse reguli provenind din straturile 
de jos ale biologiei. Căci la om interveneau în 
mod 

evident mecanisme pentru care nu existau 
explicaţii naturale. Şi aceste mecanisme, după 
cum a recunoscut Darwin, erau legate pe de o 
parte de sensibilitate şi de sentimente şi pe de 
altă parte de cultură: „Oricât de importantă a 
fost lupta pentru supravieţuire şi încă mai 
este, există însă, în măsura în care luăm în 
considerare latura cea mai nobilă a naturii 
umane, alte forţe care sunt chiar mai 
importante; deoarece caracteristicile morale 
au progresat direct sau indirect mult mai mult 
prin puterea obisnuintei, a gândului, prin 
instruire şi religie etc. decât prin selecţie 
naturală”.5! 


Printre cele mai importante dintre aceste 
„caracteristici morale” se numără şi 
dragostea. Darwin a scris într-adevăr şi despre 
Iove, nu doar despre „sex”, chiar daca acest 
cuvânt apare în mod eronat în indicele cărţii 
doar o dată. După părerea lui Darwin, 
dragostea reprezintă o proprietate morală care 
se prefigurează la animalele mai evoluate, iar 
la oameni este pe deplin dezvoltată. Şi în timp 
ce fiinţele simple îşi caută partenerul sexual 
doar instinctiv şi fără nici un sentiment, la om 
dragostea joacă un rol important în evoluţie: 
„Aceste instincte au o natură extraordinar de 
complicată; la animalele inferioare ele 
determină înclinații spre anumite acţiuni, 
pentru noi însă, elementele cele mai 
importante sunt dragostea şi simpatia” .5? 

Nu doar preferința sexuală biologică decide, 
aşadar, în privinţa reproducerii sexuale a 
omului, ci un mănunchi de sentimente 
puternice. Acestea ne diferenţiază de 
animalele neevoluate „prin influenţa dragostei 
şi a geloziei, prin recunoaşterea frumuseţii în 
sunet, culoare sau formă şi prin exersarea unei 


alegeri”.5 Odată cu dragostea vine pe lume si 
o calitate complet nouă. Ea ar reprezenta 
motivul cel mai important pentru care omul nu 
se inmulteste după logica crescătorilor de vite. 
Avem, deci, toate motivele să îl apărăm pe 
Darwin de darwinişti. Pentru că aceştia - şi 
împreună cu ei psihologii evolutionisti - au pus 
din nou semnul egalităţii între „sex” şi Iove: 
cei mai buni masculi cuceresc cele mai bune 
femele. Un motiv pentru această 
reinterpretare este că, după cum am mai spus, 
nu ştim nimic despre dragostea în pleistocen. 
Presupusele sentimente de dragoste pe care 
le-ar fi avut Homo erectus şi Homo habilis ne 
rămân ascunse. Nu ştim, aşadar, nici de când 
anume dragostea constituie un factor 
semnificativ în alegerea partenerului. Ceea ce 
nu trebuie totuşi să însemne că acolo unde noi 
nu putem vedea nimic nici nu a fost nimic şi 
că, în afară de gustul pur sexual, nici un alt 
factor nu ar fi jucat un rol în apariţia omului de 
astăzi. 

Consecința nestiintei noastre constă în 
supraaprecierea adesea unidimensională a 


caracteristicilor biologice în detrimentul 
proprietăţilor culturale în cadrul procesului 
evolutiv. Modalitätile de exprimare sau 
sentimentele strămoşilor noştri dispar în 
ceaţă, pentru că despre aceste lucruri noi nu 
ştim nimic. Psihologia evoluționistă se 
caracterizează printr-un astfel de 
reductionism; nu pentru ca ar şti totul, ci 
tocmai din cauza lipsei de cunostinte. Din 
acest motiv, psihologia evolutionista nu este, 
de fapt, psihologie. Pentru ca exact despre 
psihicul stramosilor nostri stim cel mai putin! 
De unde sa stim noi cu exactitate ce avem in 
comun cu ei şi ce nu, când cunoaştem atât de 
puţine despre ei? La urma urmei, ei reprezintă 
nişte constructe, ceva de tipul omului modern 
fără modernitate, deci fără rațiune, limbă, 
cultură şi aşa mai departe. Dar sentimentele 
strămoşilor noştri puteau fi chiar foarte 
dezvoltate şi multe reprezentări avansate. Şi 
cu siguranţă au existat şi printre ei indivizi cu 
preferinţe personale şi slăbiciuni. Nici un 
cercetător de primate, care se ocupă intensiv 
de cimpanzei, bonobo, gorile sau urangutani, 


nu ar nega acest lucru cu privire la protejatii 
săi. 

Ideea derivării dragostei din sexualitate nu 
aparţine psihologiei evoluționiste. Nu doar 
Arthur Schopenhauer era de această părere, ci 
şi Friedrich Nietzsche. Sigmund Freud a mers 
chiar mai departe şi a explicat toate relaţiile 
sociale ale omului prin impulsuri sexuale 
inconştiente. Din tot ceea ce am analizat până 
acum, putem să deducem în mod clar că 
dragostea este mai mult decât o funcţie 
biologică ce apare acolo unde se impune 
cuplarea sexelor pe termen lung în vederea 
aşa cum este cazul la unele păsări sau la 
calutii-de-mare, fără să putem vorbi de 
dragoste. Şi invers, există numeroase situaţii 
în viaţa oamenilor în care vorbim de dragoste 
fără să existe o relaţie pe termen lung între cei 
doi şi cu atât mai puţin obligaţia de a face şi 
de a creşte copii. 

Teoriile care încearcă să arate că dragostea 
derivă din sexualitate şi din creşterea 
odraslelor nu stau în picioare. Dragostea nu 


este obligatoriu „cel mai important indiciu 
pentru dorinţa de a avea o relaţie”, aşa cum 
consideră David Buss. Poţi să iubeşti pe cineva 
fără să vrei să rămâi împreună cu acea 
persoană, ca atunci când ştii, spre exemplu, că 
în ciuda tuturor sentimentelor nu te potriveşti 
cu persoana iubită. Lumea ideilor, care se 
hrăneşte din strânsa legătură dintre cuplu şi 
dragoste, este problematică. „Un alt aspect al 
dorinţei de a avea o relaţie”, scrie Buss în 
continuare, îl constituie canalizarea resurselor 
către persoana iubită, de exemplu, sub forma 
unui cadou scump. Acţiuni de genul acesta 
semnalizează intenţia serioasă de a avea o 
relaţie de durată cu acel partener.” Nu - ele 
nu fac aşa ceva! Pentru că la oameni nu se 
întâmplă la fel ca la broaste sau ca la peşti, 
unde anumite semnale din comportamentul de 
cuplu înseamnă mereu acelaşi lucru. 
Barbatilor bogaţi le face plăcere să ofere 
amantelor cadouri scumpe, fără vreo intenţie 
de a avea legături stabile. „Dacă femeile se 
află în situaţia în care, conform preferințelor 
determinate de evoluţie, să poată urma un 


bărbat cu resurse, ele vor face acest lucru.”” 


Mai este cazul să comentăm această afirmaţie? 
Adică femeile preferă întotdeauna un bărbat 
bogat unuia mai sărac? Pe ce lume trăiesc 
cercetătorii americani care studiază 
dragostea? 

Darwin însuşi ajunsese în acest impas, după 
cum am văzut. Pentru el, dragostea reprezintă 
o punte între sex şi morală, clădită din „simtire 
estetică” şi „simpatie”. în loc să se tot uite 
după partenerul cel mai puternic, mulţi 
oameni se îndrăgostesc de altcineva, nu de 
femeia sau de masculul cel mai bine înzestrat. 
S-ar putea chiar adăuga: dragostea stă destul 
de des în calea găsirii partenerului presupus 
„optim” din punct de vedere genetic! Din 
perspectiva „optimizării” genetice, dragostea 
nu împinge omenirea înainte. Şi atunci, cum 


de a fost totuşi posibilă? _ 
Dragostea este o formă de egoism? 
Acest capitol începe cu două poveşti. 


Iat-o pe prima: „Economia naturii stă de la 
început până la sfârşit sub semnul 
concurenţei. Dacă înţelegem de ce şi cum 


funcţionează această economie, atunci 
înţelegem şi motivele pe care se bazează 
fenomenele sociale. Ele reprezintă calea prin 
care un organism reuşeşte să obţină avantaje 
în dauna altuia. Nici o fărâmă de dragoste 
sinceră faţă de aproapele nostru nu ne 
îndulceşte concepţia despre societate, dacă 
lăsăm deoparte sentimentalismele. Ceea ce 
este infatisat drept cooperare se dovedeşte a fi 
un amestec de oportunism şi exploatare. 
Motivația unui comportament de sacrificiu se 
bazează întotdeauna pe ideea unui folos 
pentru sine, chiar dacă obţinut prin 
intermediul unui tert. Şi dacă se acţionează 
«întru binele» societăţii, aceasta nu înseamnă 
nimic altceva decât că se acţionează pe 
spinarea celorlalţi. Atâta timp cât acest lucru îi 
este folositor, orice fiinţă îşi va ajuta semenii. 
Doar dacă nu are alternativă, se va pune în 
slujba binelui general. Dacă i se oferă însă o 
şansă reală de a acţiona în propriul interes, 
nimic în afară de egocentrism nu o poate opri 
să îi trateze brutal sau chiar să omoare pe 
fratele, partenerul, pe părinţii sau pe copiii săi. 


Raneste un altruist şi vei vedea sângerând un 
ipocrit.”56 

Şi aceasta este cea de-a doua poveste: „Dacă 
mama moare, puii prea mici, care sunt încă 
dependenţi de laptele matern, nu vor 
supravieţui. Dar şi puii mai măricei, care au 
devenit independenţi în ceea ce priveşte 
hrana, pot suferi, îşi pierd pofta de viaţă şi unii 
chiar mor. Flint, de exemplu, avea opt luni şi 
jumătate când a murit bătrâna Fio, şi ar fi 
trebuit să-şi poarte singur de grijă... Toată 
lumea lui se învârtea în jurul lui Fio, iar fără 
ea, viaţa lui devenise searbădă şi fără sens. Nu 
voi uita niciodată cum l-am urmărit cu privirea 
pe Flint, la trei zile după moartea lui Fio, 
atunci când el s-a suit într- un copac înalt pe 
malul râului. A mers de-a lungul unei ramuri, 
s-a oprit, a rămas acolo nemişcat şi s-a uitat fix 
la un cuib gol. După două minute s-a întors şi a 
coborât, mişcându-se ca un bătrân, a mai făcut 
câţiva paşi, s-a întins pe jos privind fix în faţa 
lui, cu ochii larg deschişi. El si Fio impartisera 
cuibul acela cu puţin timp înainte de moartea 
ei... Flint a devenit din ce în ce mai letargic, 


refuza mâncarea, prin urmare rezistenţa 
sistemului său imunitar a scăzut şi Flint s-a 
îmbolnăvit. Când l-am văzut în viaţă pentru 
ultima dată, avea ochii duşi în fundul capului, 
era foarte slăbit şi complet deprimat şi stătea 
ghemuit într-un tufiş în apropiere de locul 
unde murise Fio... Ultima sa plimbare a fost 
scurtă, se oprea la fiecare câţiva paşi şi 
trebuia să se odihnească, până a ajuns chiar în 
locul unde fusese găsit cadavrul lui Fio. A 
rămas acolo mai multe ore şi a privit spre apă. 
Apoi s-a târât un pic mai într-o parte, s-a 
ghemuit şi nu s-a mai sculat niciodată”. 
Prima povestire îi aparţine lui Michael T. 
Ghiselin, inventatorul sintagmei „psihologie 
evoluționistă”, fiind extrasă din cartea lui The 
Economy of 

Nature and the Evolution of Sex („Economia 
naturii şi evoluţia sexualităţii”). Cea de-a doua 
poveste a fost relatată de Jane Goodall în 
Through a Window: 30 Years Observing the 
Gombe Chimpanzees („Prin fereastră: 30 de 
ani alături de cimpanzeii din Gombe”). în 
cartea ei, renumita cercetătoare care s-a 


ocupat de studiul cimpanzeilor dedică un 
capitol întreg „dragostei”, mai ales suferinţei 
puilor la moartea mamei sau a vreunui frate 
drag. Acolo unde Ghiselin vorbeşte despre 
egoism economic, Goodall vede la cimpanzei 
doar semne ale compasiunii reale. Ea 
relatează „întâmplări înduioşătoare”, care fac 
dovada unei „atitudini grijulii şi pline de 
dragoste” a cimpanzeilor. Şi această 
compasiune nu poate fi doar o pornire 
biologică motivată de egoism. Tânărul 
cimpanzeu Flint era pe deplin capabil să-şi 
poarte singur de grijă, privind din punct de 
vedere biologic. Biologic era autonom - dar nu 
şi emoţional. 

Fiecare este îndreptăţit să judece singur care 
dintre poveşti este mai plauzibilă. în ceea ce 
mă priveşte, eu consider povestea lui Jane 
Goodall nu doar mai simpatică, ci şi mai bine 
documentată. Legăturile noastre afective cu 
alte fiinţe nu pot fi complet lipsite de egoism. 
Dar să spui că ele nu reprezintă nimic altceva 
decât o formă de egoism este o afirmaţie cel 
puţin hazardată. „Dragostea” nu poate fi 


explicată doar prin intermediul economiei, aşa 
cum se întâmplă la Ghiselin. 

Şi totuşi, ceea ce fac oamenii poate fi oare 
înţeles fără dragoste? Pentru a putea răspunde 
la această întrebare, trebuie să ne închipuim 
măcar o dată ce s-ar întâmpla printre oameni 
dacă Ghiselin ar avea dreptate. Cel care 
acţionează întotdeauna din egoism trebuie să 
poată stabili clar ce anume serveşte 
intereselor sale şi ce nu. Acest lucru este însă 
mult mai dificil decât s-ar putea crede. 
Deoarece pentru a putea acţiona doar din 
egoism, trebuie să- mi cunosc perfect 
interesele. Poate însă cineva să afirme că şi le 
cunoaşte la perfectie? Interesele mele 
reprezintă ceva ce eu singur trebuie să 
apreciez. Cei mai mulţi oameni pe care îi 
cunosc dedică însă prea puţin timp acestui 
scop. Cine ia micul dejun merge la serviciu, se 
duce la cumpărături, are grijă de copii, 
acţionează probabil egoist în sensul larg al 
cuvântului. Dar abia dacă se gândeşte la 
interesele sale concret egoiste. Pe scurt: în 


viaţa noastră de zi cu zi, interesul nostru 
ocupă un spaţiu foarte restrâns. 

Eroarea de judecată a lui Ghiselin constă în 
presupunerea că omul tinde întotdeauna să îşi 
dorească să obţină ceva de la alţii. De fapt, noi 
toţi avem un 

mare interes, respectiv să facem anumite 
lucruri şi să fim cineva. Zi de zi ne raportăm la 
privirea pe care o proiectează ceilalţi asupra 
noastră. Imaginea pe care o avem despre noi 
înşine este importantă şi o modelam continuu 
prin raportarea la ceilalţi. Ştim cine suntem 
conştientizând, de fapt, cine nu suntem. 
Imaginea pe care o avem despre noi înşine 
este mai importantă decât aproape tot ce vrem 
să obţinem în plan concret, material. 

Propriul nostru interes nu precede orice 
acţiune socială precum un instinct întunecat, 
ci este indisolubil legat de binele celorlalţi. 
Sau, conform celor scrise de filosoful Christine 
Korsgaard de la Universitatea Harvard: 
„Morala nu se compune dintr-un şir de 
obstacole care contravin intereselor noastre. 
Impresia unora că ar putea exista cineva care 


să nu fi tratat niciodată pe altcineva decât din 
interes şi să nu se fi aşteptat niciodată ca el, la 
rândul său, să fie tratat altfel, este chiar mai 
puţin probabilă decât ideea că există cineva 
care se comportă întotdeauna invers. Pentru 
că asta înseamnă să ne închipuim că ar exista 
o persoană care îi tratează întotdeauna pe toţi 
ceilalţi ca pe nişte obiecte sau obstacole şi 
care ar aştepta de fiecare dată să fie tratată la 
fel. Ar trebui să ne imaginăm în acest caz o 
persoană care, în viaţa sa de zi cu zi, nu este 
niciodată spontană sau nechibzuită şi care nu 
spune niciodată adevărul, ci îşi calculează 
întotdeauna rezultatele pe care le-ar obţine în 
funcţie de ce discută cu ceilalţi, pentru a-şi 
duce la bun sfârşit mai repede propriile 
intenţii. Ne închipuim, aşadar, pe cineva care 
nu se supără (chiar dacă nu îi convine) atunci 
cand este minţit, călcat în picioare, disprețuit, 
căci el se gândeşte, în sinea lui, că toate 
acestea reprezintă ceea ce o fiinţă umană are 
de aşteptat în mod raţional de la ceilalţi. Ne 
imaginăm, deci, un individ care trăieşte într-o 


deplină singurătate interioara”.°® 


Este complet nerealist să percepi un om ca pe 
un prizonier al egoismului său. Şi ar trebui să 
ne ferim să ne descriem drept bestii camuflate 
necorespunzător, iar pe psihopati ca pe nişte 
cazuri normale. Morala nu aşterne peste 
natura noastră malitioasa un strat de vopsea 
frumos colorată. Căci la ce ne-ar folosi această 
spoială stupidă contra naturii? Bancul de 
pirania care s-a decis de bunăvoie să fie 
vegetarian trebuie să fie mai întâi descoperit. 
Compasiunea, simpatia, devotamentul şi 
responsabilitatea reprezintă moşteniri de la 
natură pe care nu le avem în comun doar cu 
maimutele 

antropoide. in acest context, observatia lui 
Jane Goodall ne demonstreaza cat de intensa 
este legătura dintre mama şi puiul său la 
animalele vertebrate evoluate, mult mai 
intensă decât ar pretinde egoismul. Deoarece 
chiar dacă ar fi adevărat că legătura mamei cu 
puiul ar servi iniţial doar egoismului genelor - 
ce ne facem cu mamele cimpanzeu şi cu puii 
lor care se simt legaţi unul de altul dincolo de 
necesitatea biologică? Unde este aici egoismul 


biologic? Nu ar fi ridicol ca în astfel de condiţii 
să vorbim despre „profit” şi „oportunism”, aşa 
cum o face Ghiselin? Nici Flint nu a profitat de 
mama lui şi nici Fio de puiul ei. Căci dacă în 
acest caz ar fi fost vorba de oportunism, atunci 
Fio l-ar fi alungat pe Flint în momentul în care 
acesta crescuse suficient încât să se poată 
descurca fără ea. Genele ei egoiste ar fi fost 
astfel în siguranţă. 

După toate aparențele, această legătură dintre 
mamă şi pui a ajuns la o anumită intensitate, 
cel puţin la unele dintre rudele apropiate ale 
omului, intensitate ce poate fi descrisă printr- 
un cuvânt nou: dragoste! Să se afle aici 
originea acestui sentiment înalt? Şi în acest 
caz, nu înseamnă că iniţial dragostea nu a fost 
deloc „gândită” pentru convietuirea sexelor, ci 
pentru ceva complet diferit? 

Naşterea dragostei 

Există o poveste foarte populară printre 
biologi, aceea a apariţiei iubirii printre 
oameni. Seamănă cu versiunea antropologului 
american Helen Fisher, din cartea sa publicată 


în 1992, The Anatomy of Love („Anatomia 
iubirii”). 

Iată povestea: Acum aproximativ patru 
milioane de ani, maimutele, sau cel putin unele 
maimuțe, au părăsit pădurea. Forte geologice 
extraordinare au creat marele rift est-african 
şi ca urmare a apărut Valea Marelui Rift. în 
timp ce strămoşii cimpanzeilor, maimutelor 
bonobo şi gorilelor din zilele noastre se 
multumeau cu păduri din ce în ce mai 
restrânse, strămoşii omului râvneau la savană. 
Aici, în spaţiul deschis, totul era diferit. 
Stramosii noştri au renunţat la mersul în patru 
labe şi la cätärat şi au început să se sprijine 
doar pe picioarele din spate. Acest lucru 
prezenta anumite avantaje pentru cei care 
trebuiau să vadă departe, în zare, pe deasupra 
vegetației. Pentru femei însă, acest lucru a 
constituit un dezavantaj. în pădure, ele îşi 
transportau copiii comod în spinare. Dar cum 
să transporti acum, sprijinindu-te doar pe două 
picioare, bețe, pietre şi un copil în acelaşi 
timp? Pe scurt: în savană, femeia era 
suprasolicitată. Şi de aceea ea s-a reorientat în 


alegerea partenerului. Chiar dacă femelele 
strămoşilor noştri aveau o pasiune pentru 
masculii plini de testosteron, mult mai 
folositori s-au dovedit atunci bărbaţii blajini şi 
sociabili, deci cei care erau de fapt mai puţin 
masculini. Femeia a devenit monogamă. Şi 
atunci a apărut probabil cel mai ciudat 
fenomen din univers: circuitul iubirii în 
creierul uman. Acesta s-a revărsat pe căi 
întunecate din spiritul feminin în cel masculin. 
Sau, după cum spune Helen Fisher: „Atunci 
când ideea de cuplu a căpătat un sens decisiv 
pentru femei, acest lucru le-a fost folositor şi 
bărbaţilor. Un bărbat ar fi întâmpinat 
probleme mari dacă ar fi trebuit să apere şi să 
aibă grijă de mai multe femei. Şi astfel, cu 
timpul, selecţia naturală i-a favorizat pe cei 
care aveau o înclinaţie genetică spre formarea 
unei perechi-, astfel dezvoltându-se şi chimia 
creierului uman în privinţa relatiilor”.°° 

Dacă doriţi, puteţi să daţi crezare acestei 
legende - poate fi desemnată drept mitul 
biologic al apariţiei iubirii. Ea reprezintă chiar 
o problemă de credinţă, deoarece nu există 


mărturii din acele vremuri care să ateste că 
este adevărată. De aceea putem la fel de bine 
să ne îndoim de veridicitatea acestei anecdote 
despre Eva care trage din greu şi Adam, gata 
oricând să o ajute. 

Ceea ce este greu de înţeles la acest parcurs 
romantic formulat cu un scop atât de clar este 
avantajul lui Adam. Helen Fisher scrie că 
formarea cuplului i-a fost de folos bărbatului. 
în loc să aibă un harem, el avea acum o 
singură femeie de apărat. Dar cine poate 
afirma în numele lui Darwin că, în urmă cu 
patru milioane de ani, strămoşii noştri aveau 
harem, precum gorilele, şi nu trăiau în 
societăţi deschise, ca rudele noastre mult mai 
apropiate, bonobo? Şi nu ar fi putut să aibă 
grijă toţi bărbaţii împreună de toate femeile la 
un loc, aşa cum fac aproape toate maimutele? 
Bărbatul ca „protector” şi „sursă de hrană” 
pentru o singură femeie pare mai degrabă o 
idee pur creştinească, nicidecum biologică. 
Schimbarea produsă la nivelul creierului 
reprezintă însă un element şi mai obscur la 


acest mit. După părerea lui Helen Fisher, 
evoluţia i-a favorizat „pe 

aceia care aveau o înclinaţie genetică pentru 
formarea unei perechi” - astfel dezvoltându-se 
şi chimia creierului uman în ceea ce priveşte 
ataşamentul. Ne pierdem aici în aburii 
alchimiei. Putem însă renunţa linistiti la ideea 
că o psihologie atât de fragilă şi un 
comportament social atât de complex precum 
dragostea ar fi putut să existe în moştenirea 
noastră ca înclinaţie genetică. Singurul lucru 
care ar fi putut să existe cu adevărat ar fi fost 
hormonii din relaţia mamă (respectiv părinţi) - 
copil. Cu toate acestea, chimia creierului nu s- 
a dezvoltat abia cu patru milioane de ani în 
urmă, ci după toate aparențele, cu mult timp 
înainte, ea existând de altfel la toate 
maimutele. Hormonii datează, de fapt, de mult 
mai mult timp decât dragostea dintre sexe. 
Această constatare l-a condus în 1970 pe 
austriacul Irenäus Eibl-Eibesfeldt la 
următoarea idee. Nu s-ar putea întâmpla ca 
dragostea să nu fi fost iniţial concepută pentru 
bărbat şi femeie? După părerea lui Eibl- 


Eibesfeldt dragostea izvorăşte din relaţia 
dintre mamă şi puiul ei. Ea reprezintă o 
sexualităţii: „Instinctul sexual este rareori 
folosit ca mijloc de stabilire a unei legături, 
dar la noi, oamenii, joacă un rol important în 
această privinţă. Chiar dacă este unul dintre 
cele mai vechi instincte, el nu a dus la 
dezvoltarea unor legături individualizate de 
durată, cu unele excepţii rare. Dragostea nu îşi 
are rădăcinile în sexualitate, dar se serveşte 
de ea pentru întărirea legäturii”.‘° 

Atunci când Eibl-Eibesfeldt scria despre aceste 
lucruri, el îl avea în vedere pe mentorul său, 
Konrad Lorenz, care explica iubirea ca fiind o 
consecinţă a comportamentului social agresiv. 
Eibl-Eibesfeldt are însă o viziune mai puţin 
zoologică despre oameni. El este un umanist 
sensibil, ceea ce nu se poate spune despre 
Lorenz. Cu toate acestea, modelul lui Eibl- 
Eibesfeldt nu s-a impus. Modelul Fisher, din 
contră, a triumfat. La prima vedere, totul pare 
pe cât de plauzibil, pe atât de logic. Doar la 
prima vedere însă. Pentru că natura nu 


urmează legile logicii umane, unde lucrurile 
decurg unele din altele, pas cu pas: 
sexualitate, îndrăgostire, dragoste. Faptul că 
într-o poveste totul ne pare perfect raţional nu 
înseamnă că ea trebuie să fie şi adevărată, 
doar din acest motiv. Pentru că natura nu are 
un plan rafinat, care să ducă de la plăcere la 
dragoste. Mai degrabă avem de-a face cu o 
construcţie umană rafinată, alcătuită 
retrospectiv din necesitatea de a face ordine în 
haosul naturii şi din cultură. în sprijinul ideii 
lui Eibl-Eibesfeldt vine faptul că relaţia dintre 
mamă şi puiul ei este cea mai puternică din 
regnul animal, cel putin la vietuitoarele 

care isi cresc puii. Lupta plina de sacrificii a 
unei leoaice pentru a-si apara puii este 
proverbiala, iar leoaicele nu reprezinta o 
excepţie. Dacă plasăm apariţia iubirii in 
săptămânile dinainte de naşterea puilor, 
devine simplu de explicat de ce legătura dintre 
mamă şi odrasla ei este şi în cazul oamenilor 
mult mai stabilă şi demnă de încredere decât 
cea dintre bărbat şi femeie. 


într-un mod asemănător descrie şi 
psihoterapeutul german Michael Mary 
dragostea dintre mamă şi copil drept punct de 
origine al iubirii: „Mama (sau persoana cea 
mai apropiată) reprezintă pentru copil locul 
primordial, în care el se simte protejat. Odată 
cu mama apare şi cea mai cuprinzătoare 
experienţă de ataşament uman din câte ne 
putem imagina. Experienţa unui ataşament 
intim, prin apropierea simultan psihică, 
emoţională şi fizică. Prin această experienţă 
timpurie şi decisivă, legătura intimă devine 
forma de relaţie ce-ţi oferă maximum de 
ataşament. De aceea nu ne miră faptul că 
oamenii caută apoi, pe tot parcursul vieţii, o 
legătură intimă comparabilă, care, pe lângă 
aspectele psihice, să le cuprindă şi pe cele 
fizice şi emoţionale: relaţia intimă cu 
partenerul”.S! 

După toate aparențele, grija maternă - la unele 
specii grija părintească - reprezintă izvorul 
iubirii. Cine îşi creşte puii cu mult devotament 
trebuie să poată presimti dorinţele şi nevoile 
odraslelor sale. Această capacitate a fost 


remarcată la numeroase animale. Şi din grija 
faţă de pui s-a ajuns şi la protejarea 
exemplarelor rănite sau vulnerabile aparţinând 
aceleiaşi specii, şi de aici s-a produs trecerea 
la relaţiile dintre adulţii care nu sunt înrudiţi 
între ei. Pentru Stanley Greenspan de la 
Universitatea George Washington, expert în 
psihologie infantilă, şi colaboratorul său, 
filosoful Stuart Shanker de la Universitatea 
York, în relaţia dintre mamă şi pui s-ar afla 
chiar leagănul dezvoltării limbii şi culturii. în 
fascinanta lor carte The First Idea („Prima 
idee”) ei descriu originea culturii umane ca 
provenind din limbajul corporal nemijlocit 
dintre mamă şi pui. 

Indiferent cum s-ar fi desfăşurat acest proces, 
este de presupus că, la un moment dat, 
sensibilitatea si delicatetea emoţională a 
relatiei dintre mama si pui s-a extins in mod 
evident si la alti membri ai grupului. Nu stim 
sigur daca extinderea ariei iubirii de la mama- 
pui la femelä-mascul a fost şi necesară. Cu 
siguranţă că la oameni a simplificat procesul 
de creştere a copiilor. Dar şi fără dragostea 


durabilă dintre bărbat şi femeie ar fi existat cu 
siguranţă alte 

posibilităţi. De exemplu, îngrijirea copiilor de 
către matusi şi stramatusi; un comportament 
social pe care nu îl întâlnim doar la maimute, 
ci şi la elefanţi, reni şi la familiile burgheze din 
secolul al XIX-lea. 

Aşadar, singura afirmaţie pe care o putem face 
este aceea că dragostea dintre parteneri nu le- 
a pricinuit strămoşilor noştri vreo tulburare 
mintală atât de puternică încât să conducă la 
dispariţia speciei. Este evident faptul că 
oamenii din Epoca Pietrei care au iubit nu au 
avut parte de dezavantaje care să le pună viaţa 
în pericol. 

Ar fi, deci, posibil ca dragostea dintre sexe să 
fie o derivație a relaţiei mamă- pui sau, în 
funcţie de stilul de îngrijire a puilor, a relaţiei 
parinti-pui. O eventuală dovadă în acest sens 
ar putea fi faptul că există si alte derivații, cum 
ar fi dragostea dintre fraţi, diverse rude şi, în 
mod deosebit, dragostea faţă de prieteni. în 
privinţa sentimentelor noastre, este complet 
lipsit de sens să presupunem că rudele ne sunt 


în mod obligatoriu mai apropiate. Dacă 
Hamilton ar fi avut dreptate cu teoria lui 
despre gene, ar fi trebuit ca noi să avem o 
legătură strânsă şi indestructibilă nu doar cu 
fraţii, ci şi cu verii şi verişoarele noastre. Ceea 
ce se şi întâmplă în unele familii, dar, cel mai 
adesea, din punct de vedere emoţional, rudele 
nu joacă un rol important în viaţa noastră. în 
schimb, căutăm prieteni pe care uneori îi 
iubim chiar mai mult decât pe fraţii noştri. 
înrudirea nu este, aşadar, condiţia apropierii 
sufleteşti, chiar dacă genele noastre, conform 
teoriei lui Hamilton, ar trebui să ne influenţeze 
altfel. 

Regula conform căreia „toată puterea aparţine 
genelor” nu este, aşadar, valabilă pretutindeni 
şi în orice condiţii. Oamenii sunt capabili să 
îndrăgească alţi oameni care, din punct de 
vedere genetic, nici nu le sunt apropiaţi, dacă 
aceştia le stimulează pozitiv sentimentele şi 
gândurile, le insuflă încredere şi le oferă un 
sprijin în viaţă, oricare ar fi acesta. Eu 
presupun că nevoia de ataşament şi apropiere 
provine din legătura dintre părinţi şi copii. în 


acelaşi timp sau mai târziu, această nevoie îşi 
va căuta un corespondent în alte relaţii. Aici - 
şi nu în ordinul de reproducere dictat de gene 
- rezidă moştenirea noastră biologică privind 
iubirea. 

Triunghiuri romantice 

Bazilica San Marco din Veneţia este un edificiu 
renumit. Construită în stil bizantin în secolele 
al XIII-lea si al XIV-lea, are cinci cupole marete 
ce se înalţă deasupra fostului Palat al Dogilor 
şi peste 500 de coloane antice din marmură, 
porfir, jasp, serpentin şi alabastru, ce 
decoreaza fatada si interiorul. Numeroasele 
mozaicuri pe fundal auriu sunt insa cu 
adevarat spectaculoase. De aceea lacasul de 
cult este cunoscut si sub numele de „Bazilica 
de Aur”. An de an, aceasta atrage sute de mii 
de turişti. 

în anul 1978 au venit aici doi oaspeţi de 
seamă: biologii evolutionisti americani Richard 
Lewontin şi Stephen Jay Gould. Admirând 
numeroasele bolți susţinute de coloane, cei doi 
au luat foc. Dar nu bolțile în sine le-au trezit 
interesul, ci spaţiul dintre acestea. Acolo unde 


se întâlnesc două arce, între ele apare un 
triunghi cu baza în sus, care se numeşte 
ecoanson, în engleză spandrel. Din punct de 
vedere arhitectonic, ecoansoanele sunt 
produse adiacente neintentionate, necesare 
tipului de construcţie cu boltă. în bazilica San 
Marco sunt bogat ornamentate cu mozaicuri. 
Privindu-le, Gould şi Lewontin au avut o 
revelaţie: în arhitectură există elemente care 
nu sunt realizate intenţionat, dar cu toate 
acestea nu pot fi evitate. Nu se poate întâmpla 
acelaşi lucru şi în biologie? Nu era aceasta 
cheia care explică de ce există în natură o 
varietate absolut incredibilă de forme? O genă 
transportă o informaţie necesară, cum ar fi 
bolta, şi, în treacăt, livrează şi un ecoanson 
sau mai multe odată cu această informaţie. Cei 
doi biologi au creat astfel un nou termen de 
specialitate. Conform teoriei lui Gould şi 
Lewontin, abilităţile şi caracteristicele 
biologice care nu sunt necesare supravieţuirii 
se numesc „spandrile”. Lewontin şi Gould nu s- 
au mulţumit să aplice acest termen doar 
organelor inutile sau decorurilor pur 


ornamentale din natură, ci le-au transferat şi 
asupra oamenilor. Exemplul lor cel mai 
important a fost religiozitatea. Este foarte 
greu să vezi un avantaj evolutionist în faptul ca 
cineva crede în Dumnezeu. Dar, de la un 
anumit grad de inteligenţă şi sensibilitate în 
sus, oamenii au fost cu siguranţă capabili de 
performanţe de care probabil nu aveau nevoie. 
Astfel au produs din plin „spandrile” ce 
prezentau unele adaptări. Se poate presupune, 
de pildă, că frica de moarte şi conştientizarea 
faptului că suntem muritori au apărut ca 
urmare a capacităţii de autoreflectie. Această 
capacitate de autoreflectie ar putea să fie la 
randul ei o spandrila, care a luat nastere dintr- 
o capacitate necesară supravieţuirii: aceea a 
inteligenţei sociale in convietuirea tribală. 
Ceea ce înseamnă că, dat fiind că strămoşii 
noştri înțelegeau atât de multe lucruri, ei au 
ajuns să înţeleagă într-o zi şi faptul că sunt 
muritori. lar acest sentiment neplăcut trebuia 
combătut. Cum? Prin religie. Cu alte cuvinte: 
credinţa care a înălţat bazilica San Marco şi 


numeroasele ei ecoansoane este ea însăşi un 
ecoanson. 

Lewontin şi Gould nu şi-au aplicat teoria (din 
câte ştiu eu) şi în dragoste. Dar dacă este 
adevărat că dragostea izvorăşte din relaţia 
dintre mamă şi pui, atunci orice altă utilizare a 
ei nu ar fi decât o „spandrilä”. Sensibilitatea si 
inteligenţa îi vor fi făcut pe oameni să-şi 
extindă aria de acţiune şi în afara familiei. 
Conform relatărilor lui Jane Goodall, 
predispozitii există deja la cimpanzei şi alte 
maimute antropoide: animalele obişnuiesc să 
aibă relaţii individuale. Capacitatea de a iubi 
se extinde şi la alţi membri ai grupului, la 
„prieteni” şi la sexul opus. 

Dacă acest lucru ar fi adevărat, atunci 
dragostea dintre bărbat şi femeie ar fi doar un 
„deşeu logic”al relaţiei mamă-pui în 
comunităţile familiale şi tribale inteligente şi 
sensibile. Legătura mamă-pui este cheia de 
boltă, dragostea dintre bărbat şi femeie fiind 
triunghiul. în acest sens, capacitatea noastră 
de a iubi sexul opus ar fi, de fapt, rezultatul 
unei adaptări care nu a fost absolut necesară. 


în sens genetic-evolutionist, dragostea dintre 
parteneri rămâne de o inutilitate nevinovată. 
Căci între femeie şi bărbat merge şi fără 
dragoste! 

Faptul că dragostea ar fi o „spandrilă”, la fel 
ca religia, ar explica de ce amândouă sunt atât 
de des asociate. Dragostea pentru Dumnezeu, 
lisus, Fecioara Maria, pentru o credinţă, un 
adevăr unic - nu există disciplină care să 
pretindă atâta angajament şi dragoste ca 
religia creştină. Nici în islamism lucrurile nu 
stau altfel. Religia, la fel ca dragostea, acoperă 
din punct de vedere psihologic aceeaşi nevoie 
de fericire, confirmare, orientare, încredere, 
descărcare sufletească şi protecţie; necesităţi 
care l-au năpădit pe om în momentul în care a 
reuşit performanţa de a se gândi la sine şi la 


locul nesigur pe care îl ocupă în această lume. 
Dragostea dintre parteneri odată apărută s-a 
dovedit a fi o importantă 


suprafaţă de proiecţie pentru nevoia de 
siguranţă şi stabilitate interioară. Cei care 
iubesc, indiferent că este vorba de prieteni, 
fraţi, partenerul de viaţă, caută activităţi 


comune. Sentimentele împărtăşite reprezintă 
protecţie. E foarte probabil ca această 
siguranţă dorită şi oferită de activităţile 
comune să se fi dezvoltat ea însăşi la un 
moment dat, într-un motor al evoluţiei. Cu cât 
se amplifica sensibilitatea şi cu cât îşi extindea 
zona de acţiune, cu atât mai impresionant şi 
mai diferențiat devenea comportamentul 
social. Nici o fiinţă nu dispune de atât de multe 
surse de empatie şi dragoste precum omul. 
Oricum este lipsit de sens să polemizezi, 
întrebându-te dacă dragostea sexuală este 
biologică sau culturală, căci nu ştii unde se 
produce tranziţia. Cultura este continuarea 
biologiei cu mijloace proprii, dar mijloacele în 
sine au de fapt o origine biologică. Problema 
este, aşadar, doar una de perspectivă: bubuitul 
unei tobe este produs de tobă sau de toboşar? 
Din punct de vedere biologic, este greşit doar 
dacă priveşti dragostea ca pe un vicleşug al 
naturii, în vederea obţinerii unor urmaşi 
optimi, cum se spune. Pentru că putem avea 
copii frumoşi şi dacă nu sunt făcuţi din 
dragoste. Unii îndrăgostiţi nu se simt niciodată 


impliniti sexual. Iar unii au parte de sex 
extraordinar cu persoane pe care nu le iubesc. 
Poate că oamenii caută uneori cel mai bun 
material genetic. Dar, în esenţă, căutăm mai 
des un partener cu care să avem hobby-uri 
comune, ne dorim să practicăm aceleaşi 
sporturi, să avem aceleaşi preferinţe muzicale, 
să ne placă aceleaşi filme sau emisiuni TV, 
aceleaşi moduri de relaxare în concedii şi 
aceleaşi restaurante - şi toate acestea nu au 
nici o valoare din punct de vedere biologic- 
evolutionist. Dragostea dintre bărbat şi femeie 
este mai mult decât suma părţilor. Ea este o 
măsură independentă, fără vreo funcţie 
biologică evidentă, o „spandrilă”, un arc de 
boltă ornamental, de o complexitate şi de o 
frumuseţe care să ne taie respiraţia. 

Tratată din punct de vedere biologic- 
evolutionist, dragostea nu este un sentiment 
ordonat, ci „haotic”. Si acest haos, dupa cum 
vom vedea, nu este biologic-evolutionist. Iar 
faptul ca in limbajul de zi cu zi folosim 
cuvântul „dragoste” atât pentru indragostire, 
cât şi pentru dragostea de lungă durată 


(uneori chiar şi pentru apetitul sexual), 
transformă această problemă într-una extrem 
de spinoasă şi haotică, deoarece fiecare în 
parte poate exista şi fără celelalte! Dorinţa, 
îndrăgostirea sau dragostea nu depind una de 
alta. Ele se 

pot suprapune într-o relaţie cu un om pe care 
îl iubim - dar acest lucru nu se întâmplă mereu 
şi nici pe o perioadă lungă! 

Chiar şi în ceea ce priveşte hormonii, apetitul 
sexual, îndrăgostirea şi relaţia sunt trei lucruri 
complet diferite. Din punct de vedere al 
chimiei, îşi sunt atât de străine ca nişte 
cunoştinţe întâmplătoare. Dar tocmai acest 
aspect ne determină să ne punem câteva 
întrebări fundamentale despre cum sunt ele 
conectate: emoţiile şi chimia, sentimentele şi 
ideile. Cu alte cuvinte: Cum ia naştere în 
creier, din chimie apare în creier ceva atât de 
complex precum ideea de dragoste? 

27. O IDEE COMPLICATA 
DE CE DRAGOSTEA NU ESTE 


EMOȚIE 


Un sentiment nu garantează nimic, un 
sentiment nu poate nici să înşele. Un 
sentiment nu are o existenţă in afara 
psihicului, care îl simte. Este un eveniment, nu 
un lucru. îşi are rădăcinile în sine însuşi. De 
aceea poate fi efemer ca un fluture de noapte, 
sau etern, ca un zeu. 

KARL JASPERS 

Dorinţă sexuală, îndrăgostire, dragoste 
Dragostea nu este totul în viaţă, dar fără 
dragoste nu e nimic. Pentru că aproape nimic 
altceva nu este mai important pentru noi decât 
dragostea. Ea reprezintă centrul universului 
nostru, sentimentul care ne motivează faptele 
şi le conferă un sens; dragostea determină 
comportamentul nostru social, ne stimulează şi 
ne încurajează, dar tot ea ne face sa fim gelosi, 
să urâm şi să ne distrugem. Peste două 
miliarde de căutări înregistrează pe Google 


cuvântul Iove si peste o sută de milioane 
conţin cuvintele liebe şi amour. Sute de mii de 
cărţi şi filme nu vorbesc despre nimic altceva 
decât despre dragostea dintre bărbat şi 
femeie. Pentru dragoste, sau iubire, nu s-au 
impus limite. Poţi iubi munca, patria, pe bunul 
Dumnezeu, maşina, pe cei apropiaţi, poţi iubi 
animalul de companie, anumite melodii, vara 
sau iarna. Dacă ne luăm după 

nume, filosoful iubeşte înţelepciunea, filologul 
limbile, filatelistul timbrele şi Filip caii. Există 
chiar şi un post de televiziune plin de 
dragoste: We Iove to entertain you, spune un 
promo. lar politicienii îşi conving alegătorii ca 
fac totul „din dragoste pentru ţară”. 

Cu acest cuvânt, „dragoste”, fiecare poate să 
facă ce vrea. încă dinainte de invazia 
americană a cuvântului, era deja inflaţie în 
ceea ce priveşte folosirea lui. în societăţile 
occidentale se vorbeşte astăzi atât de mult 
despre dragoste, cum nu s-a mai întâmplat 
niciodată până acum în istoria omenirii. 
Dragostea faţă de animale, faţă de aproapele 
nostru, faţă de Dumnezeu, dragostea pentru 


anumite obiecte şi dragostea dintre bărbat şi 
femeie, pentru toate acestea se foloseşte 
acelaşi termen. Cu dragostea sexuală însă, 
dragostea pentru animale, dragostea faţă de 
Dumnezeu, dragostea pentru aproapele nostru 
şi dragostea pentru obiecte nu au în comun 
decât intensitatea legăturii. O problemă la fel 
de serioasă o constituie şi faptul că diversele 
stări ale relaţiei intense dintre bărbaţi şi femei 
devin prin „dragoste” un mare tot: libidoul 
(dorinţa sexuală), îndrăgostirea, „dragostea 
adevărată” şi parteneriatul. Avem cuvântul 
„dragoste” pentru a exprima ansamblul, dar şi 
elemente ale lui. Această contopire ciudată, 
după cum vom vedea, este o moştenire 
înşelătoare a romantismului. Nici în alte limbi 
vest-europene nu se întâmplă altfel. în limba 
engleză, de pildă, a te îndrăgosti se spune: to 
fall in love. 

Pentru a înţelege dragostea - să o înţelegem 
raţional - trebuie să deosebim între ele 
diversele sentimente. Căci au puţine lucruri în 
comun în afara etichetei ce le-a fost pusă, 
aceea de: „dragoste”. O încercare violentă de 


a le separa aparţine antropologului Helen 
Fisher, despre care am discutat în capitolul 
precedent. Cele trei componente ale dragostei 
sunt la ea: dorinţa sexuală, atracţia şi 
ataşamentul. Rămâne însă de văzut dacă aceşti 
trei termeni explică în vreun fel dragostea. 
Este interesantă ipoteza lui Fisher conform 
căreia „«dragostea» reprezintă trei sisteme 
fundamentale din creier, diferite unele de 
altele, dar corelate din punct de vedere 
emoţional. Fiecare sistem de sentimente este 
însoţit de o constelație specifică de corelative 
neuronale, care sunt denumite în mod obişnuit 
sisteme ale creierului sau circuite ale 
creierului. Fiecăruia îi este subordonat un 
repertoriu deosebit de comportamente. Şi 
fiecare s-a dezvoltat pentru a controla un 
aspect specific al reproducerii la păsări şi la 
mamifere” .®? 

Despre faptul că, după toate probabilitățile, 
dragostea nu Îşi are originile în sexualitate, am 
discutat deja în detaliu. Reproducerea joacă 
aici în mod clar un rol secundar. Bineînțeles 
însă că „dorința sexuală” ar putea fi descrisă 


ca un sistem emoţional la nivelul creierului. Ar 
fi posibil şi pentru ceea ce Fisher numeşte 
,atractie”, iar eu „îndrăgostire” în ceea ce 
priveşte oamenii. „Ataşamentul”, aşa cum îl 
vede Fisher, se referă în cazul oamenilor la 
„parteneriat”. Dar unde mai este atunci 
„dragostea” propriu-zisă? Este ea, de fapt, 
suma acestor trei elemente la un loc? Sau - aşa 
cum bănuiesc eu - este totuşi altceva? Ceva ce 
îi scapă printre degete lui Fisher, pentru că nu 
se lasă explicat ca un sistem emoţional cu o 
chimie corespunzătoare în creier? (Aşa cum în 
patria mea adoptivă, Luxemburg, nu se spune 
„Te iubesc!”, ci Ech hunn deck gar sau Ech si 
frou mat dir, adica ,,imi esti drag”, respectiv 
,ount bucuros cand sunt cu tine”.) 

Sa incepem cu explicarea asa-numitei dorinte 
sexuale (Lust). Deja ne lovim de un obstacol 
dificil. Chiar daca exista nenumarati autori de 
ghiduri practice care pot oricand sa ne explice 
„ce forţă ne impinge unii spre alţii” sau „cum 
să înţelegem pasiunea”, în realitate, ştim 
foarte puţin despre aceste lucruri. Nici un 
cercetător în domeniul neurostiintei şi nici un 


biochimist nu pot să spună clar şi concis cum 
apare dorinţa sexuală. După cum se ştie, 
interacţiunea dintre receptorii, hormonii şi 
mesagerii din creier încă suscită multe 
enigme. Dacă lucrurile ar fi fost atât de clare, 
după cum afirmă unele cărţi, atunci industria 
ar fi pus de mult timp pe piaţă un mijloc 
universal care să determine instantaneu o 
stare de excitație sexuală. Totuşi, oricât de 
intens se cercetează în laboratoarele lumii, nu 
am reuşit până acum să obţinem decât 
rezultate parţiale. Formula dorinţei sexuale nu 
a fost încă descoperită. Cunoaştem 
ingredientele, dar nu şi reţeta. Acest fapt nu 
este deloc surprinzător, chiar şi la o privire 
mai de aproape. La apariţia dorinţei sexuale 
participă mai multe simţuri. Un om ni se poate 
părea atrăgător pentru că arată bine, pentru 
că are un mers elegant şi suplu, pentru că are 
o voce plăcută, pentru că parfumul lui ni se 
pare seducător. Dar şi din alte motive complet 
diferite. Spre exemplu, pentru că deţine 
puterea, este renumit sau admirat de mulţi 
alţii. în orice caz, sunt active mai multe zone 


ale creierului complet diferite, care preiau şi 
prelucrează impulsurile. în plus, în privinţa 
dorinţei, pe lângă atracţie, trebuie să ţinem 
cont şi de context. Nivelul hormonilor şi 
atenţia acordată sexului opus nu sunt 
întotdeauna la fel. 

Ceea ce ştim cu siguranţă este că 
hipotalamusul joacă aici un rol important. 
După cum am menţionat deja, la femei, 
apetitul sexual este controlat de nucleus 
ventromedialis, iar la bărbaţi, de nucleus 
praeopticus medialis. Noile cercetări realizate 
cu ajutorul unor procedee pe bază de imagini 
sugerează că cele două nuclee ar avea de-a 
face cu sentimentul pe care îl avem când ne 
îndrăgostim. Din punct de vedere biochimic, 
între instinct şi îndrăgostire există o legătură - 
care trebuie savurată cu precauţie. Pentru că, 
în viaţă, în afara tomografului, cele două merg 
adesea separat. Chiar dacă atunci când te 
îndrăgosteşti adesea apare şi libidoul, nu 
înseamnă că reciproca ar fi întotdeauna 
valabilă. Altfel, consumatorii de pornografie ar 
fi tot timpul îndrăgostiţi. 


Cel de-al doilea lucru pe care îl ştim este: că 
atunci când întâlnim o persoană care 
corespunde aşteptărilor noastre din punct de 
vedere sexual, creşte secreția de dopamina. 
Urmările sunt vizibile. Cu o concentraţie 
crescută de dopamină în sânge, creşte atenţia 
pentru „scopul” vizat. Creşte şi ritmul cardiac, 
apare o stare de nelinişte şi avem senzaţia că 
„ne ia cu fierbinteala”. Dar în nici un caz nu 
trebuie să tragem acum concluzia că dopamina 
ar fi „scânteia iniţială moleculară” care 
„trezeşte dorinţa sexuală în creierul nostru”.© 
Dorinţa sexuală din creier este trezită cu 
ajutorul psihicului, la vederea unei persoane 
care ne stimulează din punct de vedere sexual. 
Dopamina este doar slujitorul credincios care 
ne transformă sentimentele în excitație 
chimică şi dă semnalul pentru toţi ceilalţi 
mesageri. Cei mai importanţi dintre aceştia 
sunt testosteronul, la bărbat, şi estrogenul, la 
femeie, care declanşează o serie întreagă de 
procese în organismul nostru, sensibilizează 
senzorii de contact, stimulează căile nervoase 
şi au grijă ca prin monoxidul de azot să 


furnizeze o cantitate crescută de sânge în 
penis, respectiv clitoris. 

Numeroşi cercetători îşi îndreaptă astăzi 
atenţia cu precădere asupra cercetării 
mirosurilor sexuale. Simţul nostru olfactiv este 
plin de mistere. Pe de o parte, în comparaţie 
cu alte simţuri, pare să fie incredibil de simplu 
şi de nedezvoltat; pe de altă parte însă, are o 
putere uimitoare asupra psihicului nostru. Un 
cuvânt magic în acest context îl constituie 
feromonii, momeli sexuale a căror importanţă 
este cercetată cu mare atenţie în lumea 
insectelor. Şi oamenii emană feromoni, cum ar 
fi androsteronul, un produs rezultat din 
metabolizarea testosteronului, care intră în 
compoziţia transpiratiei bărbaţilor. 

Unele studii par să dovedească faptul că 
femeile sunt sensibile la această momeală, dar 
numai dacă „doza” nu este prea puternică. 
Cele mai spectaculoase descoperiri din ultimii 
ani au fost făcute de fiziologul german Hanns 
Hatt de la Universitatea Ruhr din Bochum. 
Hatt a cercetat nasul omenesc după toate 
regulile artei. El a caracterizat receptorii 


olfactivi, decriptând în acelaşi timp genele lor. 
Astfel a descoperit că oamenii nu pot mirosi 
doar cu nasul, ci şi cu pielea. Hatt a dat cea 
mai mare lovitură atunci când a descoperit 
molecula momelii cu care ovulele atrag 
sperma intenţionat. Bourgeonalul are un miros 
seducător: miroase a lăcrămioare! Şi, în mod 
evident, el este la fel de atractiv pentru 
spermă ca şi pentru îndrăgostiţi. 
Ingredientele biochimice ale dorinţei sexuale 
sunt, aşadar, foarte diferite. Mai întâi este 
vorba de psihicul nostru absolut individual, 
care este stimulat prin excitatii senzoriale 
specifice. Sub acţiunea acestora, 
hipotalamusul aprinde vraja sexuală. Trimite 
mesagerul dopamină şi, într-o cantitate mai 
mică, şi serotonină pentru a elibera 
testosteron şi estrogen. Deşi sunt în joc 
numeroase incertitudini şi doar câteva 
insuficiente reacţii secundare chimice care au 
fost cercetate, după părerea lui Helen Fisher, 
acest proces poate fi descris drept un „sistem 
emoţional în creier”. Această conexiune 
generală ne este cunoscută şi în linii mari. 


Urmează o etapă mai complicată, cum era de 
aşteptat, când se ajunge la „îndrăgostire”. 
Propoziția „Totul este chimie!” poate fi corectă 
în măsura în care orice reacţie a corpului meu 
se manifestă la nivel biochimic, chiar şi 
îndrăgostirea. însă chiar dacă totul este 
chimie, chimia nu este totul. De cine mă 
îndrăgostesc eu, iată ceva ce un biochimist nu 
poate să înţeleagă şi cu atât mai puţin să 
prezică. 

Dacă ne îndrăgostim, această stare durează în 
mod normal mai mult timp decât dorinţa 
sexuală, care trece şi reapare, pe când 
perioada cât suntem îndrăgostiţi durează de 
regulă câteva săptămâni sau luni. Dacă suntem 
îndrăgostiţi, vedem lumea cu alţi ochi - ceea ce 
nu se întâmplă cu dorinţa sexuală. Ni se 
modifică percepţia, modul de a gândi, 
senzațiile trupeşti. Comportamentul nostru se 
modifică în întregime, atât faţă de ceilalţi, cât 
şi faţă de noi înşine. Facem lucruri pe care nu 
le-am fi făcut în alte condiţii şi ne simţim, în 
funcţie de succesul pe care îl avem la persoana 
iubită, fie incredibil, fie îngrozitor. 


Pentru a atinge o astfel de stare fascinantă, 
trebuie să acţioneze nişte forţe puternice. Şi, 
într-adevăr, îndrăgostirea trece direct prin 
creier. Cortexul cingular, o zonă a creierului 
care are de-a face cu atenţia, şi sistemul 
mezolimbic, care reprezintă centrul 
recompensei, sunt puternic implicate in acest 
proces. Si mesagerii indispensabili isi fac 
treaba. Daca vedem o persoana care ne 
atrage, organismul nostru trimite imediat 
hormonul feniletilamina in circuitul sangvin. 
Cu toate acestea, nu feniletilamina ne face sa 
consideram persoana respectiva ca fiind 
atractiva, ci psihicul nostru. Pe cine 
consideram mai mult sau mai putin atractiv ne 
spune subconstientul si probabil si un pic din 
constienta noastra. Hormonii reprezinta doar 
executantii care determina excitatia 
corespunzatoare - sau uneori 
necorespunzatoare - din corpul nostru. Voi 
reveni cu detalii asupra acestui subiect. 
Feniletilamina primeste sprijin de la 
noradrenalina, pentru agitatie, si de la 
dopamina, pentru euforie. Nivelul ei creste, iar 


nivelul serotoninei scade, ceea ce duce la un 
anumit grad de iresponsabilitate. La aceasta 
se adaugă o doză corespunzătoare de 
narcotice produse de propriul organism, cum 
ar fi endorfina şi cortizolul. Acest cocktail 
creşte nivelul de energie, gradul de atenţie 
concentrată asupra celui care face obiectul 
interesului nostru şi o bună dispoziţie 
ameţitoare. 

îndrăgostirea este o stare frumoasă, poate cea 
mai frumoasă din lume - cel puţin pentru 
indragostitii norocoşi. Cu toate acestea, nu 
este clar de ce există. Cum am văzut deja, 
Helen Fisher este pe o cale greşită când 
afirmă că „atracţia s-a dezvoltat mai ales 
pentru a da posibilitatea indivizilor să aleagă 
între diferiţi parteneri sexuali potenţiali, 
obţinând energie pentru a se împerechea şi 
pentru a-i stimula să-şi concentreze atenţia 
asupra unui individ superior din punct de 
vedere genetic”. Nu te împerechezi însă din 
principiu cu indivizi superiori genetic şi nici nu 
este nevoie să fii îndrăgostit pentru a te putea 


reproduce. Ambele explicaţii sunt la fel de 
puţin credibile ca şi amestecul dintre ele. 

Dacă Helen Fisher ar avea dreptate, atunci 
acest sistem de sortare datorat îndrăgostirii s- 
ar întâlni peste tot în lumea fiinţelor sociale, şi 
nu doar la oameni. Despre aşa ceva însă nu 
poate fi vorba. în plus, să te îndrăgosteşti 
înseamnă să iti doreşti să fii împreună cu 
persoana cea mai interesantă pentru 

tine, şi nu cu partenerul care oferă cel mai bun 
material genetic. Şi nu este tot timpul la fel. Te 
poţi îndrăgosti de o femeie sau de un bărbat 
infertil. Şi de ce întâlnim şi la vârste înaintate 
sistemul de sortare datorat probabil 
îndrăgostirii când genetic nu mai este nimic de 
sortat? 

îndrăgostirea nu serveşte alegerii genetice. 
După părerea mea, capacitatea de a ne 
îndrăgosti este mai degrabă cea mai mare şi 
mai frumoasă enigmă a evoluţiei. întrucât 
această stare solicită din partea organismului 
un efort imens şi nu protejează nici psihicul, 
este un lucru natural ca ea să nu poată dura o 
eternitate. Să fii îndrăgostit timp de trei ani 


reprezintă un maximum de sentimente, media 
fiind între trei şi douăsprezece luni. Conform 
statisticilor internaţionale, despărţirea unui 
cuplu are loc în medie după aproximativ patru 
ani de parteneriat. Fluturii din stomac se 
transformă din nou în omizi. Dacă 
îndrăgostitul vedea înainte doar zâmbetul 
persoanei iubite, acum remarcă şi lipsa 
dinţilor. 

Dorinţa sexuală şi îndrăgostirea pot fi descrise 
destul de uşor. Dar cum arată totuşi cea de-a 
treia stare, dragostea? în teoria evoluţiei şi în 
biologie, ea joacă doar un rol secundar. Foşti 
biologi dau din umeri sau ridică din sprâncene 
dacă trebuie să vorbească despre dragoste. 
Strict vorbind, termenul nici nu este definit din 
punct de vedere biologic, ci doar stadiul numit 
„ataşament”. Ce spun totuşi cercetătorii în 
domeniul neurostiintei şi biochimistii 
dragostei? Este dragostea un circuit în creier, 
o stare care poate fi descrisă neurochimic? 
Poate fi dragostea explicată hormonal, la fel ca 
dorinţa sexuală şi îndrăgostirea? 


Dacă îi credem pe specialiştii de tot felul, 
atunci acest lucru este posibil. Şi explicaţia 
este surprinzător de simplă. Cuvântul magic 
este oxitocină. 

Lecţia soarecilor de prerie 

Şoarecii de prerie sunt mici, maro şi 
neinsemnati. Există sute de milioane de 
şoareci în regiunile ierboase din Vestul 
Mijlociu al Statelor Unite ale 

Americii. Ascunsi toată ziua în galeriile lor 
subterane, ei nu au curajul să iasă la suprafaţă 
decât noaptea. Se hrănesc şi cu seminţe din 
lanurile de cereale, dar cu măsură. De fapt, 
soarecii de prerie nu se prea fac remarcati în 
general. 

Şi totuşi, de zece ani, Microtus ochrogaster 
este o adevărată vedetă printre cercetătorii 
într-ale dragostei. După toate aparențele, 
şoricelul maroniu are o proprietate rară: este 
fidel! Şoarecii de prerie trăiesc monogam, 
rămânând împreună toată viaţa. Cei doi părinţi 
îşi cresc împreună puii. Şi astfel micuța 
rozătoare devine un model al moralei sexuale 
catolice. Prima întâlnire sexuală dintre mascul 


şi femelă conduce imediat la o legătură 
monogamă pe perioada întregii vieţi. în prima 
noapte petrecută împreună, şoarecii ajung 
într-o stare de nebunie biochimică şi se 
împerechează de peste douăzeci de ori. îşi 
construiesc împreună un cuib, se ghemuiesc să 
doarmă unul lângă celălalt şi rămân mereu 
împreună. De acum înainte doar moartea îi va 
mai putea despărţi. 

Acesta nu este un comportament tipic pentru 
şoareci. Ceea ce pentru şoarecii de prerie este 
ceva normal pentru rudele lor apropiate, 
şoarecii de câmp (Microtus pennsylvanicus), 
este complet străin. Deşi la exterior sunt 
aproape identici, şoarecele de câmp este un 
Don Juan fără relaţii solide: se împerechează 
cu oricine, după cum îi place. 

De unde vine această diferenţă? Ce îi 
determină pe şoricei să fie fideli, respectiv 
infideli? Această întrebare şi-a pus-o şi un grup 
de cercetători americani conduşi de Thomas 
Insei, directorul Centrului de Cercetare a 
Primatelor din cadrul Universităţii Emory din 
Atlanta. Şi răspunsul a fost uimitor de simplu. 


Secretul constă doar în doi hormoni: oxitocina 
şi vasopresina. Oricât de mult s-ar asemăna cei 
doi şoricei ca înfăţişare, creierul lor 
funcţionează total diferit. Şoarecii de prerie 
dispun de mulţi receptori pentru ambii 
hormoni, şoarecii de câmp, din contră, au 
foarte puţini. Consecințele sunt dramatice. 
Când şoarecii de prerie se împreunează, 
masculul este cuprins de beţia oxitocinei, iar 
organismul femelei este inundat de 
vasopresina cu efect asemănător. Şoarecii de 
câmp, în schimb, aproape că nu sunt atinşi de 
puterea acestor hormoni. 

Şi pentru a ajunge la fondul problemei, Insei şi 
colegii săi au făcut un experiment: au 
manipulat chimia creierului. Cercetătorii au 
izolat la şoarecii de prerie gena care produce 
receptorul pentru vasopresina şi au introdus-o 
în lobul frontal al şoarecelui de câmp mascul. 
Şi într-adevăr: primind vasopresină, soarecii 
de câmp s-au transformat în nişte fiinţe fidele. 
Exact invers s-a întâmplat cu şoarecii de 
prerie, unde Insei şi colegii lui au distrus 
fericirea mai multor cupluri. După ce le-au fost 


injectati inhibitori de oxitocina şi vasopresină, 
fidelitatea a dispărut complet, şoarecii 
căpătând un „comportament de copulatie fără 
discriminare”, la fel ca rudele lor. 

O descoperire uimitoare - dar ce învăţăm noi 
de aici în privinţa dragostei la oameni? O 
mulţime de lucruri, dacă ne luăm după cărţile 
unor jurnalişti pasionaţi de domeniul ştiinţific. 
Despre descoperirea „hormonilor fidelității” s- 
a discutat foarte mult. Autorul german Bas 
Kast merge chiar mai departe, pentru el 
oxitocină fiind chiar „hormonul iubirii”. 
Materia care stă la baza legăturii monogane 
dintre şoarecii de prerie trebuie să fie indicată 
şi pentru dragostea dintre oameni. 

Să fie oare adevărat? De fapt, oamenii dispun 
atât de oxitocină, cât şi de vasopresină. 
Acestea au fost descoperite cu mult timp în 
urmă, la începutul secolului XX, dar în 
legătură cu digestia şi echilibrul fluidelor din 
organismul uman. Dacă aruncăm o privire în 
istoria evoluţiei, vom observa foarte repede că 
mai ales oxitocină este cunoscută de foarte 
mult timp. Micuța moleculă ce constă din nouă 


aminoacizi se găseşte chiar şi la râme. Se 
formează în hipotalamus şi de aici pleacă spre 
hipofiza posterioară. Acţiunea ei este 
comparabilă cu cea a opiumului: atât 
stimulativă şi excitantă, cât şi calmantă. 
Faptul că receptorii oxitocinei au o influenţă 
majoră în ceea ce priveşte dorinţa şi 
capacitatea oamenilor de-a se ataşa este un 
lucru aproape sigur. Psihologul Seth Pollack de 
la Universitatea de Stat din Monterey, 
California, a arătat că nivelul oxitocinei este 
mai scăzut la copiii orfani decât la cei care au 
legături strânse cu părinţii. Oxitocină este, 
aşadar, un fel de adeziv pe termen lung. La 
mame declanşează durerile facerii, asigură 
lactatia şi intensifică relaţia cu copilul. în cazul 
cuplurilor se pare că ar putea să intervină de 
la primele experienţe sexuale în vederea unei 
relaţii de lungă durată. 

Aşa pare să fie. La o privire mai atentă însă, 
observăm că nu este totul chiar atât de clar 
cum ni s-a părut iniţial. Incontestabil rămâne 
faptul că oxitocină şi vasopresina îşi exercită 
acţiunea ameţitoare şi asupra oamenilor. în 


timpul actului sexual, bărbaţii produc cantităţi 
enorme de vasopresină şi oxitocină, iar femeile 
produc în mod special oxitocină. Cu cât 
secretăm o cantitate mai mare de astfel de 
hormoni, cu atât mai puternică este starea de 
ameteala. Şi contractiile musculare violente 
din penis, uter şi vagin din timpul orgasmului 
reprezintă tot o consecinţă a oxitocinei. Cu 
toate acestea nu devenim astfel şoareci de 
prerie. Nu întâmplător autorii studiului au 
ţinut să sublinieze că descoperirile lor nu pot fi 
aplicate la oameni. Receptorii oxitocinei şi ai 
vasopresinei din creierul nostru sunt de fapt 
complet altfel structurati decât la soarecii de 
prerie. 

Rolul oxitocinei în ceea ce priveşte 
comportamentul uman este foarte clar doar în 
privinţa stimulării sexuale. De zeci de ani, 
crescătorii îşi injectează animalele cu hormoni, 
pentru a le motiva sexual. Găinile şi porumbeii 
sunt gata de împerechere în doar câteva 
minute, dacă li se administrează oxitocină. Şi 
oamenii mulţumiţi de relaţiile lor sexuale 
secretă oxitocină la simpla vedere a 


partenerului. Relaţiile bazate pe sex au de fapt 
o strânsă legătură cu oxitocina. Aşa cum 
furnizarea crescută de oxitocină îi intensifică 
unei mame care alăptează relaţia cu sugarul 
ei, tot astfel acest hormon creşte atracţia 
corporală faţă de partenerul dorit. 

Dar să fie acesta motivul pentru care ne 
îndrăgostim sau chiar iubim? în urma 
numeroaselor cercetări s-a constatat că 
organismul nostru produce oxitocină doar 
dacă cineva ne imbratiseaza, ne mângâie sau 
ne masează. Acest hormon nu produce, aşadar, 
doar excitație, ci şi mulţumire şi sentimentul 
de-a fi protejat. Din punct de vedere fiziologic, 
aici rezidă cea mai importantă diferenţă dintre 
sex şi autosatisfacere. în timp ce producţia de 
oxitocină şi vasopresină rămâne foarte scăzută 
la cel care îşi produce singur plăcere, în cazul 
unei partide reuşite de sex, ea durează chiar şi 
după ce are loc orgasmul: ne simţim bine! Un 
sentiment care, ca orice lucru frumos, ne 
determină să ni-l dorim întruna, să devenim 
dependenţi (de sex) şi bolnavi de gelozie. 


Oxitocina şi vasopresina ne fac, deci, să fim 
fericiţi ca un şoarece de prerie. Dar există o 
diferenţă substanţială: nu ne fac fideli! 
Oxitocina este un „hormon al stării de bine” şi 
probabil şi un „hormon de relaţie”. Dar ea nu 
este şi un „hormon al fidelității” sau un 
„hormon al iubirii”. Dacă ar fi fost vorba de un 
hormon al dragostei, atunci şoarecii de prerie 
ar fi trăit împerechindu-se continuu. Chiar şi 
cei mai vehementi biochimisti se retrag 
ingroziti în fata unei astfel de interpretări 
scurtcircuitate. 

Pentru a inrautati situaţia, Gerald Hecker, 
genetician la Institutul Zoologic al 
Universitatii din Berna, a distrus in anul 2006 
frumoasa aparenta a programului genetic de 
fidelitate. Heckel a cercetat 25 de specii de 
şoarece, care duceau cu toţii o viata libertina, 
cu excepţia celor de prerie. Şi a ajuns la un 
rezultat uimitor. Receptorii de oxitocină şi 
vasopresină ai şoarecilor de prerie nu 
constituie excepţia, ci regula. Din punct de 
vedere genetic, toţi şoarecii sunt programati la 
fidelitate, cu excepţia a două specii, dintre 


care una este cea a şoarecilor de câmp. Dar 
nici unii nu se comportă ca atare! Dacă totul 
ar depinde doar de gena responsabilă pentru 
receptorii de hormoni, atunci ar trebui să 
existe 23 de specii de şoareci fideli şi doar 
două specii libertine. în schimb, există- în 
ciuda genei - 24 de specii de şoareci libertini şi 
doar o specie fidelă. Şi chiar şi credinciosul 
şoarece de prerie, care rămâne alături de 
partenerul său toată viaţa, mai calcă strâmb 
din când în când. 

Ceea ce îl face pe şoarece mai uman îl face pe 
om mai puţin determinat chimic decât ar vrea 
să admită mulţi jurnalişti şi oameni de ştiinţă. 
Ar fi inutil să mai cercetăm codul nostru 
genetic în privinţa fidelității sau infidelitatii. 
Deoarece, dacă Heckel are dreptate, atunci 
nici măcar la şoareci nu există o legătură 
strânsă între programul genetic şi 
comportamentul social. El este chiar mult mai 
sigur „că monogamia la mamifere a apărut 
independent de modificarea uşoară a acestei 
gene unice: simpla programare genetică a 
unui comportament atât de important şi de 


complex precum cel de împerechere este 
foarte putin probabila”.™ 

A face o legătură între producerea de oxitocină 
din timpul actului sexual şi oxitocină ca adeziv 
pentru o relaţie de lungă durată nu ţine. 
Bineînţeles că dragostea are legătură cu 
oxitocină, nimeni nu poate contrazice această 
afirmaţie. Dar ea este precum praful de curry 
pentru mâncarea indiană. Fără acest 
condiment, preparatul culinar şi-ar pierde 
gustul specific. Dar simpla referinţă la 
ingredientul „curry” nu explică suficient reţeta 
şi gustul unui preparat indian. 

De ce ar fi aşa? Primul motiv este acela că 
ataşamentul nu înseamnă neapărat dragoste. 
Dacă apreciem foarte mult pe cineva şi vrem 
să avem o legătură cu acea persoană, nu 
înseamnă că o iubim, cel puţin nu la modul 
romantic sau dramatic. Pentru Helen Fisher, 
care nu are trecută dragostea în sistemul ei, ci 
doar „ataşamentul”, oxitocina şi vasopresina 
sunt pe deplin suficiente pentru ca perechea 
să rămână unită. „Acest sistem emoţional s-a 
dezvoltat pentru a motiva indivizii să dezvolte 


moduri pozitive de comportament social şi / 
sau să menţină destul de mult timp legăturile 
de rudenie pentru a-şi îndeplini îndatoririle 
părinteşti specifice.”65 

Nu trebuie să ne gândim prea mult ce ne 
motivează în secret şi ce ar trebui să conducă 
acest proces. Şi în acest caz este suficient să 
subliniem încă o dată că pentru „îndatoririle 
părinteşti specifice” la oameni nu este 
necesară dragostea şi nici nu trebuie inclus 
vreun bărbat în ecuaţie. Dovezile în acest sens 
le găsim la maimutele antropoide, dar şi in 
istorie şi în prezentul omenirii. Familia 
burgheză nu este norma noastră evoluționistă, 
ci un model printre multe altele, iar viitorul ei, 
după cum vom afla mai târziu, nu sună bine. 
Ataşamentul şi iubirea nu reprezintă acelaşi 
lucru, ceea ce îi determină pe susţinătorii 
modelului Fisher - eu îi voi numi în continuare 
oxitocinişti - să îşi atingă greu scopul. 
Diferenţa se vede imediat ce privim mai atent 
aşteptările indragostitilor. Pentru cei mai multi 
dintre ei, „ataşamentul” este cel mult un 
sentiment adiacent şi nu este deloc sigur că ar 


reprezenta cel mai important punct al 
dragostei între partenerii sexuali. 

Cel de-al doilea motiv pentru care producţia 
noastră de oxitocină nu poate să furnizeze încă 
„dragoste” este însă mult mai important. Dacă 
noi producem oxitocină şi vasopresină în 
timpul actului sexual, când suntem mangaiati 
sau imbratisati sau când vedem persoana 
iubită, aceasta înseamnă că avem de-a face cu 
o excitație biochimică. Până aici totul este clar. 
Dar această excitație nu este definită, nu are 
nume. Noi trebuie să o interpretăm folosind 
cuvinte. Ne spunem: „Am făcut o pasiune” sau 
mai des: „Cred că m-am îndrăgostit”. Sau: „Am 
impresia că o iubesc la nebunie”. Sau: „Când 
zambeste aşa îl iubesc şi mai mult”. 

în momentul în care ne interpretăm emoţiile, 
ne plasăm într-o relaţie. Ne analizăm şi găsim 
termeni: slăbiciune, îndrăgostire, iubire. Dar 
aici se întâmplă lucruri pe care oxitociniştii nu 
le pot explica prin ecuaţia „secreție de 
hormoni = sentiment”. Spre exemplu, dacă 
spun: „Am vrut s-o iubesc, dar acum ştiu că nu 
s-a nimerit”, înseamnă că oxitocina şi 


vasopresina s-au înşelat? Nu, deoarece ele nu 
gândesc şi nici nu ne pot citi gândurile. Ele nu 
caută un partener şi nici nu hotărăsc în locul 
nostru dacă şi cât timp rămânem 

alături de cineva. Pe scurt: ele reprezintă doar 
condimentul, şi nu felul de mâncare. 

Secretia de oxitocină poate să mă împingă 
spre o anumită persoană. Dar dacă raţiunea 
îmi spune că nu putem avea o relaţie, atunci 
eu voi înceta să mă simt atras. îmi voi repeta 
de câte ori va fi necesar că o astfel de legătură 
nu poate exista, până când hormonii mei se 
vor linişti. Pe de altă parte, rămânem 
împreună cu o persoană chiar dacă nu avem 
parte de nişte orgasme ameţitoare, iar 
secrețiile de hormoni sunt moderate. Si tot noi 
putem hotari să nu avem anumite relaţii chiar 
dacă hormonii noştri o iau razna. De la 
şoarecii de prerie şi până la comportamentul 
complicat al oamenilor care iubesc este un 
drum lung. 

Oxitocină şi vasopresina sunt două pietre de 
temelie în privinţa excitatiilor provocate de 
dragoste. Dar bineînţeles că sunt departe de a 


realiza o stare atât de complexă cum este cea 
pe care noi o numim „dragoste”. Dragostea nu 
este un cocktail hormonal şi nici nu există un 
„hormon al iubirii”. Dar atunci, ce statut are 
dragostea? Dacă nu este un circuit în creier - 
ce reprezintă această dragoste, care este mai 
mult decât dorinţă sexuală, îndrăgostire sau 
ataşament? Dragostea, care din punct de 
vedere emoţional pare să pretindă atât de mult 
de la noi, este sau nu emoție? 

Emotii şi sentimente 

Lupul agresiv şi provocator se întâlneşte cu 
girafa sensibilă şi iubitoare. „Mă iubeşti?” o 
întreabă lupul. „Nu, nu cred”, răspunde ezitant 
girafa. „Cum, nu mă iubeşti?” se îngrozeşte 
lupul. „Acum, nu”, zice girafa cu un oftat, „dar 
poate că lucrurile se vor schimba. Mai 
întreabă-mă peste cinci minute!” 

Anecdota îi aparţine lui Marshall Rosenberg. 
Psihologul a devenit faimos ca autor al 
conceptului de „comunicare non-violentă”. A 
explicat-o de nenumărate ori folosindu-se de 
astfel de fabule. în contextul nostru este vorba 


însă despre altceva. Şi anume despre diferenţa 
dintre emoție şi sentiment. 

Dacă dragostea ar fi o emoție, aşa cum multi 
oameni ar presupune automat, atunci 
răspunsul girafei nu ar fi atât de caraghios, ba 
chiar ar fi normal. Emotiile apar şi dispar şi se 
modifică la intervale scurte. Microbistul care 
urmăreşte meciul de fotbal al echipei favorite 
poate trece de la agonie la extaz în doar 
câteva clipe. într-un montagnes russes, groaza 
şi beţia vitezei se împletesc. Şi cel care s-a 
uitat înfometat la o pizza este probabil, peste 
zece minute, sătul până-n gât. 

Conform originii sale latine, termenul ,,emotie’ 
vine de la ex motio, ceea ce înseamnă că ceva 
se întâmplă printr-o mişcare sau sub acţiunea 
unui stimul. Emotiile există dintotdeauna. Le 
avem în comun cu multe animale. Leii obosesc, 
şopârlelor le este frig, crapilor le este foame şi 
broaştele îşi doresc să facă sex. Toate acestea 
sunt excitatii. Emotiile apar în cerebel şi in 
mezencefal. Fara emotii nu am putea sa ne 
orientam. Am ingheta sau am muri de foame, 
nu am avea energie vitala si nici un interes. 

Emotiile sunt acolo, nu le putem controla, cel 
mult evităm să le manifestăm în public. Şi 
deseori nu reuşim acest lucru decât cu un 
efort considerabil. Şi ceea ce este cel mai 
important în contextul nostru: emoţiile nu pot 
fi amăgite! Cel căruia îi este foame suferă dacă 
nu găseşte nimic de mâncare, iar cel care este 
obosit se enervează dacă nu poate dormi. Dar 
nici foamea şi nici oboseala nu se lasă 
amăgite; doar că nu sunt satisfăcute. în ceea 
ce priveşte dragostea, după cum ştim noi, 
lucrurile stau cu totul altfel. Şi motivul pentru 
care se întâmplă acest lucru este foarte 
simplu: dragostea nu este o emoție, ci ceva 
mult mai complicat: un sentiment! 

Ce este un sentiment? Unul dintre cei mai buni 
cunoscători în materie este renumitul 
cercetător portughez în domeniul neurostiintei 
Antonio Damasio, de la University of Southern 
California, Los Angeles. El a scris despre 
definiţia creierului: „în rezumat se poate 
stabili că sentimentul se compune în urma 
unui proces de evaluare spirituală, care poate 
să fie simplu sau complex, şi reacţiile de 


dispoziţie la acest proces”.5 Pe limba noastră: 
sentimentele apar atunci când emoţiile dau 
naştere la reprezentări. Acest lucru le 
transformă în ceva extrem de complex, astfel 
încât se sustrag cercetării în domeniul 
creierului. Dacă descriem emoţiile prin 
secrețiile de hormoni şi neurotransmitatori, 
sentimentele pot fi în cel mai bun caz 
circumscrise. Dacă un pacient aflat la RMN 
ascultă în timpul acesta o melodie frumoasă, 
atunci anumite regiuni ale creierului vor fi mai 
puternic irigate cu sânge. Acest fapt 

este măsurabil, iar cel care monitorizează va 
observa o imagine corespunzătoare. Dar ce 
calitate sentimentală este legată de melodia 
respectivă - acest lucru rămâne cunoscut doar 
pacientului. Cu cât mai complexe sunt 
sentimentele, cu atât mai puţin pot fi explicate 
cu ajutorul chimiei. 

Sentimentele sunt, aşadar, mai mult decât 
emoţii şi nu reprezintă o simplă „stare 
mentală”. Gelozia, tristeţea şi dorul de casă nu 
pot fi evidenţiate de nici un RMN. Helen 
Fisher face o greşeală presupunând că 


dragostea poate fi trasată pe circuitele din 
creier. Ceea ce poate fi descris şi explicat uşor 
când vine vorba de „dorinţa sexuală” nu 
funcţionează şi în ceea ce priveşte sentimentul 
„dragoste”. Dacă dragostea ar fi fost doar o 
„stare mentală”, atunci s-ar fi modificat la 
intervale de câteva minute în funcţie de 
anumite circumstanţe, la fel ca în răspunsul 
girafei din povestea lui Rosenberg. 

Emotiile dispar în zbor, sentimentele sunt mai 
consecvente şi mai durabile. Şi, aşa cum am 
mai spus, ele sunt legate de reprezentări. Nu 
trebuie să îmi închipui ceva de mâncare pentru 
a mi se face foame şi nu trebuie să mă gândesc 
la un pat ca să fiu obosit. Dacă sufăr, mă 
gândesc la persoana care mă face să mă simt 
astfel: mi-o imaginez. La fel se întâmplă şi 
atunci când este vorba de gelozie sau invidie: 
mă gândesc la persoana din cauza căreia sunt 
gelos sau la cea pe care o invidiez. Şi 
dragostea are nevoie de un obiect al ei. Dacă 
iubesc, atunci iubesc pe cineva. Proiectez ceva 
asupra persoanei respective. Dorintele, 


speranţele şi aşteptările mele au un 
reprezentant şi un scop. 

Tocmai în acest lucru constă diferenţa dintre 
sentimente- cum este dragostea - şi dispoziţii. 
Dragostea nu depinde prea mult de dispoziţie, 
lucrurile nu se petrec ca în povestea cu girafa 
lui Rosenberg. Dispoziţiile sunt imagini 
efemere, jumătate emoție, jumătate sentiment. 
Cu emoţiile împart lipsa unui reprezentant sau 
a unei închipuiri concrete. Cu sentimentele se 
aseamănă prin durata lor mai îndelungată. Pot 
fi euforic zile întregi. Şi uneori sunt deprimat 
un timp îndelungat. în toată această perioadă, 
viaţa mi se pare gri. Câteodată îmi dau seama 
ce anume a declanşat dispoziţia respectivă, 
dar nu întotdeauna. Şi atunci sunt uimit de 
starea mea surprinzător de bună sau de rea. 
Dacă ne imaginăm dispoziţia ca pe o fiinţă 
hermafrodită, atunci am putea spune că: în 
ceea ce priveşte emoția, centrul de greutate se 
află la nivelul corpului (frig, foame, oboseală, 
dorinţă sexuală etc.). în privinţa sentimentelor, 
este vorba în primul rând de un conţinut 
spiritual. Bineînţeles că sentimentele sunt 


însoţite şi de puternice stări de excitație ale 
organismului, dar reprezentările care sunt 
declanşate de acestea sunt adesea foarte 
complicate. Emotiile se lasă evaluate destul de 
uşor. îngheţ sau transpir. îmi place mâncarea 
sau nu. Dorul de casă însă nu poate fi atât de 
uşor evaluat, calmul de asemenea. Pur şi 
simplu, în interiorul sentimentului nu există un 
„Da” sau un „Nu” care să se modifice repede. 
Oamenii sunt foarte asemănători în ceea ce 
priveşte emoţiile lor. în privinţa sentimentelor 
însă, ei diferă destul de mult. Iar în ceea ce 
priveşte gândurile, diferenţa este clară. Se 
pare că pe drumul lung de la afect până la 
gândul inteligent se află o libertate enormă. 
Sentimentele se emancipează de la simpla 
stimulare a emotiei. Şi, pornind de la 
sentimente, gândurile se plimbă prin lume 
independent. Până aici, totul e bine. Dar, în 
mod uimitor, cei mai mulţi oameni sunt 
constanti în sentimentele şi gândurile lor. Ne 
petrecem mai mult timp simțind şi gandindu- 
ne la aceleaşi lucruri decât la ceva nou. 
„Sentimentele sunt adevărații locuitori ai vieţii 


oamenilor”, declara la un moment dat 
regizorul Alexander Kluge. Dar în mod evident 
ei sunt nişte companioni destul de 
conservatori. Pentru că fiinţa umană se 
schimbă puţin de-a lungul timpului. 

Un motiv ar putea fi acela că ne gândim foarte 
rar la sentimentele noastre. De ce le avem, de 
ce simţim anumite lucruri, cum le simţim. în 
această privinţă, omul de rând îşi tratează 
sentimentele la fel ca pe bani: despre 
sentimente nu se discută, le ai sau nu le ai. 
Mania reporterilor de a adresa de fiecare dată 
aceeaşi întrebare „Cum v-aţi simţit când...” 
confirmă această constatare. Dacă am vorbi în 
mod normal despre sentimentele noastre, nu 
am mai fi atât de curioşi în legătură cu 
răspunsurile la astfel de întrebări. Dar nu se 
întâmplă aşa, ci sentimentele reprezintă, pare- 
se, ultimul domeniu neexplorat care ne 
interesează la oameni. După ce le aflăm, nu 
mai continuăm: nu mai avem noutăţi de aflat. 
Sentimentele reprezintă adezivul care ne ţine 
laolaltă. Ele hotărăsc ce ne interesează şi ce 
ne afectează. Fără sentimente, totul ne-ar fi 


indiferent. Chiar şi cel mai incitant gând nu ar 
însemna nimic fără excitatia care îl însoţeşte. 
Dacă nu am avea sentimente, viaţa ar fi lipsită 
de valoare. O existenţă precum cea a 
insensibilului Mr. Spock de pe naveta spaţială 
Enterprise nu pare să reprezinte un deziderat 
pentru nimeni: nu am mai conta nici pentru 
noi înşine. 

Dintre cele mai captivante sentimente fac 
parte dorinţele noastre. Ajunşi în acest punct, 
trebuie să revenim la dragoste. Nici un om nu 
trăieşte fără să aibă dorinţe, şi printre ele se 
numără, probabil, o dorinţă anume: aceea de a 
iubi şi de a fi iubit. Această dorinţă are cu 
siguranţă un impuls emoţional. Nevoia noastră 
de apropiere, de protecţie, de afecţiune, de 
stimulare este puternic emoţională. După cum 
am spus însă deja, dragostea nu este o emoție, 
ci un sentiment aflat în strânsă legătură cu un 
întreg catalog de reprezentări. Dar cum se 
ajunge de la simpla nevoie emoţională la 
complexa reprezentare a dragostei? Există 
vreo legătură care să le unească? Puntea 
dintre dorinţă şi comportament a fost 


denumită instinct în regnul animal. Să fie la fel 
şi în cazul dragostei dintre oameni? Să fie ea 
un instinct? 

Este dragostea un instinct? 

Părintele teoriei moderne a instinctului este 
americanul William James (1842-1910), din 
Chocorua, New Hampshire. în calitate de 
profesor la Harvard, el nu a fost interesat doar 
de filosofie, ci şi de psihologie. La sfârşitul 
secolului al XIX-lea specialitatea aceasta se 
afla încă în fază incipientă. Biologul Wilhelm 
Wundt tocmai înființase primul institut de 
psihologie experimentală şi pusese acea 
cvasistiinta despre experienţele oamenilor în 
rândul ştiinţelor naturii. Ceea ce înainte era o 
„învăţătură despre trăirile sufleteşti” devenise 
acum o disciplină ştiinţifică. 

în anul 1890, James a publicat Principiile 
psihologiei, o lucrare de peste o mie de pagini. 
Primul punct al cărţii era că tot ce ţine de 
psihic din ceea ce experimentează omul de-a 
lungul vieţii nu ar trebui să fie nimic altceva 
decât o consecinţă a excitaţiilor corporale. Aşa 
cum oxitociniştii din ziua de azi explică 


dragostea printr-o excitație biochimica, la fel a 
procedat şi James: a redus toate sentimentele 
noastre la corporalitate. Atât emoţiile, cât şi 
sentimentele noastre nu erau pentru el nimic 
altceva decât transformări 

suferite de corp, pe care noi le percepem. 
Altfel spus, aceasta ar însemna: nu plângem 
pentru că suntem trişti, ci suntem trişti pentru 
că plangem. Nu simţim excitatia organismului 
nostru pentru că vedem o persoană care ne 
fascinează, ci suntem fascinati deoarece 
organismul nostru produce excitatia. 

Când cercetătorii care efectuează studii 
despre hormoni şi jurnaliştii ştiinţifici din zilele 
noastre reduc dragostea la „formule” 
biochimice, ei continuă tradiţia lui James. Şi 
totuşi, deşi a trăit acum mai bine de o sută de 
ani, genialul psiholog i-a devansat pe mulţi 
biochimişti şi psihologi evolutionisti din ziua 
de astăzi. Fiindcă la primul punct al lui James 
se adaugă, bineînţeles, şi un al doilea. Chiar 
dacă ar fi să fie aşa, respectiv corpul să dicteze 
regulile jocului în ceea ce priveşte senzațiile 
noastre, ordinele nu sunt întotdeauna clare. în 


viaţa reală, spune James, suntem influenţaţi de 
multe instincte - într- o anumită măsură 
contradictorii. Putem fi excitati din punct de 
vedere sexual, dar în acelaşi timp suntem 
timizi. Uneori suntem curioşi, dar totodată 
temători. Simtim compasiune pentru cineva 
care alunecă şi cade, dar nu ne putem reţine 
un zâmbet. Senzatiile pot fi diferite, la fel ca si 
instinctele noastre. Şi ceea ce îşi are originea 
în nervii noştri sub forma unor emoţii diferite 
se plimbă fantomatic prin capul nostru sub 
forma unui „sentiment amestecat”. 

O psihologie care cercetează stimulii senzoriali 
şi senzațiile nu îl poate explica pe om în 
totalitate. De la excitatia ce poate fi explicată 
ştiinţific până la comportamentul complex este 
un drum lung - prea lung pentru psihologia 
empirică, aşa cum o concepea James. Pentru 
el, omul este probabil singurul animal care se 
întreţine cu sine însuşi. Zi de zi, oră de oră, 
minut după minut, eul comentează, subminând 
indicaţiile precise ale instinctelor. Acolo unde 
emoţiile şi reprezentările se amestecă într-un 
sălbatic foc de artificii, unde schemele 


reacţiilor şi stimulilor se modifică în urma 
experienţei, iar instinctele se suprapun, 
psihologia ca ştiinţă a naturii îşi atinge 
limitele, este de părere James. Căci pentru ce 
nu există legi clare nici nu ar trebui să se facă. 
Instinctele sunt impulsuri pe care nu le putem 
controla. Ne conduc prin viaţă având un scop 
sigur - sigur însă doar din punct de vedere 
biologic. în plan social şi cultural, ele necesită 
sprijin şi îndreptare. Trebuie să învăţ să îmi 
stăpânesc agresivitatea, trebuie să învăţ să îmi 
controlez poftele şi să îmi 

reprim angoasele. între instinctele mele şi 
comportamentul meu există universuri întregi. 
Ceea ce este frumos şi liniştitor la dragoste 
este faptul că ea reprezintă mult mai mult 
decât un instinct. Este o necesitate şi o 
colecţie de reprezentări. Este înnăscută, dar 
hrănită şi impregnată de experienţă. 

De aceea, o „pulsiune a dragostei” nu există 
decât în fantezia oamenilor de ştiinţă 
ambitiosi, precum Helen Fisher. încercarea ei 
perseverentă de a demonstra aşa-numita 
„pulsiune a dragostei” cu ajutorul 


computerului nu conduce spre adevăr, ci spre 
Absurdistan. Fisher a investigat patruzeci de 
oameni cu ajutorul unui „barometru al 
dragostei” la RMN. Ea le-a arătat 
participanţilor fotografii cu persoanele iubite 
şi în acelaşi timp a măsurat fluxurile la nivelul 
creierului. După cum afirmă Fisher, tomograful 
livra „imagini absolut minunate ale «creierului 
îndrăgostit», . Spectatorul lucid va constata 
doar că nu se întâmplă nimic altceva decât un 
flux sangvin mai mare la nivelul sistemului 
mezolimbic. Mirosul mâncării noastre favorite 
sau o muzică pe care o agreăm în mod 
deosebit dau naştere aceloraşi reacţii. 

Să încerci să demonstrezi „dragostea” cu 
ajutorul unei imagini pe calculator este ca şi 
cum ai vrea să explici lumina folosind 
întrerupătorul electric. Procesul efectiv al 
dragostei se desfăşoară pe mai multe niveluri: 
o anumită persoană exercită asupra mea o 
puternică influenţă senzorială (şi nu neapărat 
exclusiv sexuală). Aproape automat, eu voi 
resimţi o emoție. în etapa următoare constat 
că mi se întâmplă ceva - se înfiripă o senzaţie. 


Nu reactionez doar la semnalele pe care le 
emite cealaltă persoană, ci încerc să înţeleg 
care sunt motivele care îmi produc reacţiile 
respective. îndrăgostirea trebuie tratată ca 
atare şi dragostea la fel. într-o a treia etapă 
mă transfer în mod conştient atât de mult în 
cealaltă persoană încât pot să îi percep 
dorinţele şi necesităţile - adopt un 
comportament reflectat. 

Acest proces nu se întâmplă doar o singură 
dată, atunci când te îndrăgosteşti prima oară. 
Se întâmplă zi de zi în relaţiile noastre de 
dragoste - în orice caz, când ar trebui să fie 
vorba de dragoste. Suntem coplesiti de 
prezenţa celeilalte persoane, şi asta se 
întâmplă întotdeauna, chiar dacă nu la fel ca 
prima dată. Ne modificăm comportamentul în 
funcţie de al celuilalt, chiar dacă doar într- o 
anumită măsură. Şi îl urmăm pe celălalt atât 
de departe cât considerăm că este bine pentru 
noi. Toate trei împreună - emoție, senzaţie, 
comportament - trezesc în noi ceea ce numim 
dragoste. Atâta timp cât unul dintre cele trei 


elemente lipseşte ni se pare că dragostea 
noastră este neîmplinită sau incompletă. 
Pentru a înţelege dragostea trebuie să 
pătrundem din domeniul biochimiei, prin 
teoria instinctului, în cultura şi psihicul uman. 
Căci ceea ce i-a animat pe strămoşii noştri, 
atunci când întâlneau o persoană fascinantă în 
urmă cu două sau patru milioane de ani - nu 
este exact acelaşi lucru cu ceea ce înţelegem 
noi acum, în cercul nostru cultural, prin 
„dragoste”. Emoţiile noastre sunt străvechi, 
dar reprezentările nu. Ca să înţelegem efectiv 
dragostea, nu trebuie să o percepem doar ca 
pe o stare de excitație corporală, ci ca pe ceva 
complet diferit: ca pe o atitudine plină de 
exigenta fata de alte persoane şi fata de noi 
înşine. Pentru că noi - spre deosebire de 
cimpanzei - ştim că iubim şi ne comportăm cu 
bună ştiinţă ca nişte îndrăgostiţi. 
Supraestimăm persoana pe care o iubim şi pe 
noi înşine şi pornim împreună într-un film de 
aventuri, ştiind exact cât de implicaţi suntem. 
Şi iluzia pe care o păstrăm în mod voit este că 
dragostea există totuşi - ca şi cum ar fi ceva 


real, palpabil, un lucru pe care poţi să îl câştigi 
şi să îl pierzi; ceva care pluteşte în spaţiu, ca 
un abur, iar prin el păşesc indragostitii. 
Despre dragoste şi mese 

Limbajul nostru este ciudat. Nu este nici foarte 
logic, nici foarte ordonat. Şi totuşi, fiecare 
filosof care a vrut să îl ordoneze pentru a se 
apropia de adevăr a eşuat. Dintr-un motiv 
simplu: conform originii sale, limbajul este mai 
puţin un mijloc de recunoaştere, cât unul de 
înţelegere. 

Să ne gândim la o propoziţie de genul: „Ea 
vine din dragoste şi din Luxembourg”. Din 
punct de vedere gramatical este corectă, în 
câmpul semantic se petrece însă ceva curios. 
Englezul Gilbert Ryle (1900-1976) a considerat 
că scopul vieţii sale este să pătrundă misterul 
acestei curiozitäti. Urmând exemplul idolului 
său Ludwig Wittgenstein, studentul de la 
Oxford a învăţat că o „limbă ideală”, fără 
sensuri duble şi ambiguitati, nu este posibilă. 
în loc să dezvolte o limbă utopică fără greşeli, 
Ryle a încercat să găsească reguli inteligente 
pentru folosirea limbii, aşa cum este ea. 


Ryle a scris o singură carte cu adevărat 
importantă: The Concept of Mind („Conceptul 
de minte”). în anul 1949, când a apărut cartea, 
a făcut senzaţie. Cu entuziasm şi numeroase 
exemple, Ryle a explicat că spiritul uman nu 
are o existenţă independentă, ci este strâns 
legat de indicaţiile biologice din corpul şi din 
creierul nostru. Bineînţeles că această idee nu 
era nouă. Aristotel, materialiştii din perioada 
Iluminismului, mulţi filosofi din secolul al XIX- 
lea şi, nu în ultimul rând, William James 
observasera şi ei acelaşi lucru. Revoluționar la 
această constatare a fost însă că poziţia 
respectivă a fost asumată de un filosof al 
limbajului, care venea din tradiţia complet 
opusă- căutând să înţeleagă lumea logic, şi nu 
biologic. 

întrucât în anii 1940 şi 1950, cercetarea în 
domeniul neurostiintei abia ajunsese la stadiul 
în care să măsoare cele mai simple impulsuri 
electrice din creier, Ryle şi-a pus speranţa în 
studiile asupra comportamentului. Dar i-a fost 
destul de repede clar că procesele de la nivelul 
creierului reprezintă ceva complet diferit faţă 


de conceptele cu care oamenii îşi descriu 
stările de spirit. Cuvântul „spirit” există de mai 
bine de două mii de ani. în mod evident, nu a 
fost inventat pentru a fi sinonim cu o stare din 
creier. Aceeaşi dilemă se remarcă şi în privinţa 
sufletului, conştiinţei, atenţiei şi aşa mai 
departe. Toate aceste cuvinte nu se potriveau 
precum cheia în broască la procesele 
electrofiziologice din creier. Erau ca nişte 
diligente pe un aeroport. 

Ryle nu a obosit să extragă din limbaj ceea ce 
nu se potrivea şi ceea ce el numea „erori 
categoriale”. Peste tot la nivelul limbajului 
pândeşte non-sensul: astfel, noi spunem că pe 
stadion aleargă o echipă, când în realitate nu 
echipa aleargă, ci fiecare jucător în parte. 
Pentru Ryle, aceasta este o eroare categorială 
clasică, pentru că echipele nu pot să alerge, 
ele reprezintă o categorie complet diferită faţă 
de jucători. După părerea lui Ryle, la fel se 
întâmplă în cazul neconcordantei dintre stările 
creierului şi conceptele spiritului. Ceva anume 
reprezintă echipa şi altceva jucătorii. A căuta 
„spiritul” în creier are tot atât de putin sens ca 


a căuta o echipă în afara jucătorilor de pe 
teren. 

în ceea ce priveşte dragostea, rezultă de aici 
două consecinţe. în primul rând: nu există 
„dragoste” în creier, ci doar biochimie. Şi în al 
doilea rând, trebuie 

să ne ferim să clasificăm procesele noastre 
emoţionale şi spirituale cu ajutorul unui 
substantiv precum „dragoste”. După părerea 
lui Ryle, acest lucru este de neconceput. Căci 
ar duce la o concluzie cel puţin ciudată: există 
dragoste aşa cum există mese, de exemplu. 
Ce trebuie să reținem din aceste două 
concluzii? în primul rând, Ryle are întru totul 
dreptate. A fost deja vorba în detaliu despre 
dificultatea de a extrage „dragostea 
romantică” din biochimia sistemului 
mezolimbic din mezencefal. Iar oxitocină nu 
este nici ea un „hormon al iubirii”. Cine este 
de acord cu asta nu mai înţelege nimic din 
complexitatea dragostei care sclipeşte în 
nenumărate culori. Ceea ce înţelegem noi prin 
„dragoste” este ceva mult mai cuprinzător 
decât orice explicaţie biochimică. 


Şi totuşi, ce se întâmplă cu cea de-a doua 
consecinţă? Este greşit să discutăm despre 
dragoste sau chiar să scriem o carte despre 
aşa ceva (ceea ce Ryle sigur nu ar fi făcut)? 
Obiectia mea ar fi că în realitate se întâmplă 
chiar invers. Dacă dragostea ar fi fost un lucru 
clar şi evident, ca un creion sau un copac, nu 
erau necesare reflecţii atât de lungi pe 
marginea subiectului. însă „dragostea” este, 
după cum ar spune Ryle însuşi, un substantiv, 
care, ca multe altele, sortează realitatea după 
modul obişnuit de operare a limbii, desemnând 
printr-un termen un concept greu de definit. 
Faptul că dragostea nu corespunde unui obiect 
empiric detectabil şi nici unei stări la nivelul 
creierului nu reprezintă un motiv ca să nu 
discutăm despre ea. Din contră: tocmai acest 
lucru ne determină să căutăm explicaţii, chiar 
dacă acestea nu se pun în slujba unei realităţi 
ştiinţifice verificabile. 

A vorbi despre dragoste produce - în cel mai 
bun caz - plauzibilitate psihologică: simţim că 
ne referim la acelaşi lucru şi se înţelege. Nu-i 
puţin lucru. în schimb, poziţia inversă, care 


dacă ar putea ar pedepsi folosirea cuvântului, 
repetă doar eroarea lui Wittgenstein, când 
acesta a fost de părere că limba ar fi un 
instrument al adevărului, şi nu al comunicării 
sociale. Influenţa oscilaţiilor psihice, a stărilor 
şi intentiilor noastre atunci cand ne alegem 
cuvintele este mult mai importantă decât vrea 
Ryle să admită dintr-un punct de vedere 
accentuat antipsihologic. Chiar dacă dragostea 
nu este un obiect din lumea reală: indrägostitii 
văd în „dragostea” lor un film pe care ei il 
realizează împreună. Şi atunci când iubim, pe 
teren aleargă întotdeauna o echipă, şi nu 
fiecare jucător în parte. 

Pentru a înţelege dragostea nu trebuie, aşadar, 
să înţelegem doar o senzaţie, ci o lume de 
reprezentări, cu legi clar definite, dar şi 
nedefinite. Emotiile, ca de exemplu foamea, le 
ai „la tine”. Ştim imediat cu exactitate ceea ce 
simţim. Dacă ne este frig, nu avem nici o 
îndoială, dacă suntem obosiţi, remarcăm la fel 
de uşor. Sentimentele însă nu le ai „la tine” - 
trebuie să le interpretezi. Şi dragostea este un 
astfel de sentiment interpretat, este o 


interpretare pe care o numim „dragoste”. Nu 
ne este întotdeauna uşor să spunem ce se 
întâmplă cu noi atunci când simţim ceva 
pentru cineva. Multe sentimente sunt însoţite 
de reprezentări atât de difuze, încât nu ne dăm 
seama exact cum să le interpretăm. Astfel, se 
poate întâmpla ca o perioadă destul de 
îndelungată să nu fim siguri dacă iubim pe 
cineva. Suntem atenţi la ce se întâmplă 
înăuntrul nostru şi ne întrebăm dacă 
sentimentul nostru corespunde pe deplin 
aceluia pe care ni-l închipuim a fi dragostea. 
Sentimente precum dragostea dau culoare 
vieţii noastre, dar ce culoare anume, noi 
stabilim, noi alegem, chiar dacă nu 
întotdeauna de bunăvoie. De la William James 
am învăţat că, în ceea ce priveşte sentimentele 
noastre, nu le avem, ci le interpretăm. De la 
Gilbert Ryle ştim că, în spatele substantivelor 
pe care le folosim în acest scop, nu sunt fapte, 
ci reprezentări. După cum se vede, latura 
emoţională a dragostei este în general 
supraapreciată. Şi, în mod evident, această 
supraevaluare ţine tot de dragoste. Iluzia că 


suntem la dispoziţia unei emoţii reprezintă de 
fapt o parte din dragostea noastră. Dar în 
realitate nu suntem într-o măsură chiar atât de 
mare la dispoziţia dragostei pe cât ne place s-o 
spunem. 

Dacă este însă adevărat că dragostea nu este 
pur şi simplu o emotie, ci ceva creat de noi 
înşine, cum arată atunci instrucţiunile de 
folosire? După ce reguli funcţionează ea, 
dragostea, în mintea noastră? Ce produce ea 
în noi şi de ce? Şi ce facem cu noi înşine când 
iubim? 

Putem să răspundem la această întrebare din 
două perspective diferite, o dată din punct de 
vedere psihologic şi apoi sociologic. Dar 
fiindcă dragostea nu se desfăşoară de regulă 
pe o insulă pustie, ea este un concept atât 
personal, cât şi social. 

Să începem cu planul personal 

18. EU & MEZENCEFALUL MEU 
POT SA IUBESC PE CINE 
VREAU EU? 

Dragostea printre fiinţele culturale 
Cultura este continuarea biologiei cu metode 
atât de diferite încât nu mai putem să le 
reducem la „strategii” fără a fi nevoiţi să 
considerăm că omenirea este „degenerată”. 
Analizarea unui trecut aflat la patru milioane 
de ani depărtare nu explică omul şi 
comportamentul lui din zilele noastre. Este ca 
şi cum am fi miopi şi am privi la distanţă. 

Nu există nici o scurtătură spre adevărata 
natură a omului. Ceea ce se aduce drept 
explicaţie nu creează noi fapte, ci noi 
speculaţii. „Bärbatii” şi „femeile” psihologiei 
evoluționiste sunt dificil de găsit în forma 
pură. Cei mai mulţi oameni nu corespund 
clişeelor biologice. 


în Germania ultimilor patruzeci de ani, 
posibilităţile de a avea o viaţă sexuală au 
crescut vertiginos, iar numărul copiilor a 
scăzut. Un astfel de proces poate fi înţeles 
doar dacă omul este privit ca o „fiinţă 
culturală”. Trebuie, deci, să revenim la acest 
concept pe care antropologul Arnold Gehlen 
(1904-1976) l- a pus în circulaţie la începutul 
anilor 1950. Să fii o fiinţă culturală înseamnă 
foarte multe lucruri: fiinţele culturale nu se 
întâlnesc niciodată în viaţă cu genele lor, nici 
cu emoţiile sau cu sentimentele lor, nici măcar 
cu gândurile lor. Ele întâlnesc însă alte fiinţe 
culturale. Fiinţele culturale se denumesc 
spunându-şi „Eu”. Aceasta înseamnă că astfel 
de oameni au o atitudine (difuză şi permanent 
schimbătoare) faţă de ei înşişi şi de ceilalţi. Pot 
să îşi manifeste clar sentimentele sau să le 
ascundă, pot să dezamăgească pe cineva 

şi să mintă. Pot să inventeze, să se amăgească 
pe ei înşişi şi pot cunoaşte incertitudinea. Ei 
nu joacă un singur rol social, ci mai multe şi 
diferite. Pot avea interese contradictorii şi pot 
nutri sentimente conflictuale. Şi toate aceste 


lucruri ne atrag faţă de unele persoane sau ne 
îndepărtează de ele. 

Dragostea printre fiinţele culturale înseamnă 
că dorinţa sexuală, îndrăgostirea şi dragostea 
nu sunt doar o chestiune ce ţine de sistemul 
mezolimbic din mezencefal. Ele ţin şi de felul 
în care ne raportăm la noi înşine. Noi 
reactionam la alte persoane şi ne simţim 
bucuroşi şi impliniti atunci când emotionam, 
fascinăm sau îi facem fericiţi pe alţii. 
Interesele noastre nu sunt ca nişte şabloane 
genetic egoiste, ci jucăm cu partenerii noştri 
(sexuali sau nu) un joc social, oglindindu-ne 
mereu în privirea celuilalt. Bila de biliard a 
radiaţiei noastre loveşte prin ricoşeu. Toată 
viaţa noastră, sexualitatea, relaţiile şi 
aversiunile noastre, imaginea pe care o avem 
despre noi înşine şi sentimentul că valorăm 
ceva sunt modelate astfel, „prin ricoşeu”. 
Oamenii sunt o specie mult mai interesantă 
decât vor să ne facă să credem psihologii 
evolutionisti. Nu orice femeie caută doar o 
cămară plină şi nu orice bărbat îşi doreşte cu 
ardoare să se împerecheze cu orice femeie 


fertilă de pe stradă şi apoi să fugă repede la o 
bancă de spermă pentru a lăsa ce i-a mai 
rămas din sămânță. Mulţi bărbaţi si multe 
femei preferă parteneri care nu au o înfăţişare 
perfectă, indiferent dacă o fac din preferinţe 
individuale sau pur şi simplu din dragoste! 
Partea frumoasă a vieţii este că nu ne putem 
baza pe instincte nici în ceea ce ne priveşte pe 
noi şi nici în privinţa altora. Cu alte cuvinte: 
rareori ştim cu exactitate ce vrea persoana pe 
care o iubim. Şi este bine că se întâmplă astfel. 
Cât de plictisitoare ar fi fost viaţa dacă am fi 
putut aprecia tot timpul instinctiv persoana 
care ne stă alături! în schimb, suntem obligaţi 
să jucăm mereu un joc fără sfârşit: jocul 
interpretărilor. 

Să luăm, de exemplu, sexualitatea. Un cerb 
impozant pare să reprezinte un ideal pentru 
ciută. Instinctul îi spune cu siguranţă că 
pentru ea va fi bine dacă el va fi cel cu care se 
va împerechea. La oameni este însă mai 
complicat. O femeie frumoasă poate să ni se 
pară atractivă, la fel ca şi un bărbat cu 
constituţie atletică. Dar dacă zâmbetul nu ne 


convinge, iar prima propoziţie pe care o spune 
este pe lângă subiect, interesul nostru scade 
imediat. Important este şi faptul că genele 
considerate bune nu dezvăluie nimic despre 
cum suntem „la pat”, cum stăm cu empatia 
sexuală, creativitatea şi fantezia erotică, 
senzualitatea şi conştiinţa de sine. Deseori 
avem parte şi de surprize. Există bărbaţi 
delicati şi sensibili, dar cu fete dure şi 
sprâncene stufoase, şi există bărbaţi slabi şi cu 
pieptul îngust care sunt nişte adevăraţi macho. 
Şi cu siguranţă nu orice femeie frumoasă se 
comportă conform aşteptărilor în pat. 

Mai important decât calităţile noastre sexuale 
apreciate întotdeauna subiectiv este însă 
altceva: în mod normal, sexul serveşte destul 
de rar la reproducere, dar nu este destinat nici 
satisfacerii exclusive a instinctelor. 
Oxitociniştii consideră că în pat, pe lângă 
dorinţa sexuală, important este şi ataşamentul, 
să fii tandru si să ştii să iti alinti partenerul. Ei 
trec astfel complet cu vederea un aspect 
pentru care nu există nici un hormon, doar cel 


mult o excitație generală nespecifica la nivelul 
sistemului mezolimbic: nevoia de confirmare! 
Sexul este un areal vast al psihologiei 
complexe. Şi imaginea noastră reflectată de 
persoana iubită este extrem de importantă. 
Pentru aproape toţi oamenii este în mod clar 
excitant să excite sau să fie consideraţi 
excitanti - o calitate specifică omului, care 
sfrânciocului cenuşiu sau broaştei gladiator îi 
este probabil străină. Sexul nu este doar o 
stare de excitație personală, ci şi o confirmare 
prin ricoşeu. Dacă eu mă consider pe mine 
masculin, aceasta nu ţine doar de nivelul 
hormonilor mei. Cel puţin la fel de importante 
sunt reacţiile, consideratia şi cuvintele 
celorlalţi. 

Dacă avem parte de sex, noi jucăm biliard în 
măsura în care de la celălalt ricoşează o 
imagine cu noi înşine. Ceea ce face din sexul 
cu un partener o experienţă mult mai 
captivantă şi mai plăcută decât orice formă de 
auto satisfacere este acest joc al empatiei. Ne 
transferăm în persoana iubită şi astfel 
ajungem din nou la noi înşine. Faptul că ne 


place apetitul sexual al celuilalt nu este 
altruism pur, nu este un serviciu dezinteresat, 
ci este mulţumire psihică prin ricoşeu - cel 
puţin atunci când este vorba de un act sexual 
împlinit, şi nu doar de un joc la o singură 
poartă. 

Sexul între oameni cunoaşte nenumărate 
manifestări, în faţa cărora psihologii 
evolutionisti ar trebui să roşească. Indiferent 
ce s-ar crede despre om, nu putem să nu 
recunoaştem: el este animalul cu cea mai 
interesantă sexualitate. Motivele se regăsesc 
exclusiv în cultura lui; în schimb, ce se 
întâmplă pe stânca pavianului este plictisitor 
de moarte. Oamenii îşi înscenează 
comportamentul sexual, pe roluri, după toate 
regulile artei. Ei joacă roluri, dar se şi joacă cu 
rolurile lor. Fanteziile erotice de dominare nu 
se potrivesc în nici un concept al psihologilor 
evolutionisti, nici un fetisism nu îşi are locul 
acolo. Iar sexul oral îi deranjează pe 
evolutionisti şi la maimutele antropoide. 
Sexualitatea la om cunoaşte numeroase devieri 
de la normă, fără nici un sens din punct de 


vedere biologic. Doar câteva biserici mai sunt 
de partea evolutionistilor împotriva culturii 
descatusate. Şi totuşi, nu doar în statele 
puternic industrializate şi presupus 
degenerate, ci aproape peste tot în lume, în 
ţările dezvoltate, în deşert, la cercul polar sau 
în pădurile tropicale, norma presupus 
biologică nu este o normă. 

Cea mai bună explicaţie ar putea fi aceea că 
ne aflăm în situaţia de a ne juca cu propriul 
nostru psihic. Omul este o fiinţă admirabil de 
tolerantă în privinţa reprezentărilor şi foarte 
talentată, folosindu-şi cu plăcere talentele. 
Diferenţa dintre I, fluxul conştiinţei, şi me, 
şinele nostru, pe care William James a stabilit- 
o acum mai bine de o sută de ani, a însemnat 
doar începutul încercării de a aresta jucătorii 
implicaţi din creier. Sigmund Freud a 
diferențiat trei instante la începutul anilor 
1920: das Es (şinele), das Ich (eul) şi das Uber- 
Ich (supraeul). Impulsul inconştient întunecat 
este „şinele”, corespondentul fluxului 
conştiinţei la James. „Supraeul” este 
caricatura cu aere de guvernantă a sinelui 


marcat social. După părerea lui Freud, între 
acestea pendulează „eul”, un slujitor 
neajutorat al celor doi stăpâni severi. Deşi 
Freud nu a fost nici mândru, nici satisfăcut de 
modelul său, cele trei instanţe au făcut istorie. 
Mii de psihanalişti le-au vânat şi le-au vârât cu 
forţa în capetele oamenilor. în schimb, 
cercetările asupra creierului efectuate în zilele 
noastre deosebesc şapte până la nouă „stări 
ale eului”, care se completează în simtirea si în 
gândirea noastră, se împletesc, se încrucişează 
şi se eclipsează. Dintr-un joc în doi, cum era la 
James, s-a ajuns astăzi la un joc pe calculator, 
cu numeroşi jucători. 

Când facem sex, sunt excitate stări complet 
diferite ale eului. Eul meu corporal va fi atât 
de puternic aprovizionat cu hormoni, încât eul 
meu ca subiect al experienţei va găsi că 
situaţia este extrem de excitantă. Eul meu 
autobiografic se bucură mult de faptul că eu 
împart chiar în acel moment patul sau capita 
de fân cu o persoană fascinantă şi 
experimentez acel act sexual; în timp ce eul 
meu moral intervine semnalizându-mi că ceea 


ce fac este greşit, pentru că eu sau cealaltă 
persoană sau amândoi avem deja alte relaţii. 
Astfel sau într-un mod similar putem să rulăm 
procese psihice în timpul sexului, fără să 
exagerăm schema cu stările eului. Deoarece 
chiar dacă astăzi ştim destul de vag ce zonă a 
creierului poate fi pusă în legătură cu un 
anumit tip al eului- nu putem să nu ne gândim 
că Gilbert Ryle se răsuceşte în mormânt de 
indignare. Chiar şi eul nostru corporal, eul ca 
subiect al experienţei, eul autobiografic şi eul 
moral rămân diligente pe aeroport. 

Ce-ar trebui subliniat în acest moment: să faci 
sex şi în acelaşi timp să conştientizezi că faci 
sex nu reprezintă acelaşi lucru! A te afla într-o 
anumită situaţie şi a fi în acelaşi timp un 
observator al situaţiei respective, în aceasta 
constă atractivitatea unei experienţe sexuale. 
Că atunci când faci sex „îţi pierzi capul” este 
valabil doar într-o anumită măsură. Gândurile 
noastre nu trebuie să ne distragă atenţia sau 
să ne pună obstacole - dar nu trebuie nici să 
dispară complet. O stare de ameteala 
provocată de alcool este considerată adesea 


pozitivă atâta timp cât rămânem conştienţi de 
tot ce ne înconjoară; o beţie în care ne 
pierdem capul şi discernământul nu mai este 
benefică din nici un punct de vedere. 

Jocul de ansamblu al impresiilor şi 
perspectivelor dă savoare sexualităţii noastre - 
sau dimpotrivă. Ceea ce îi incită la adulter pe 
bărbaţi şi pe femei nu are nimic de-a face cu 
căutarea genelor optime, nici cu vreun imbold 
nestăpânit de reproducere. Este vorba pur şi 
simplu de căutarea unei imagini noi, 
proaspete, cu noi înşine, o imagine mai 
captivantă, mai seducătoare şi mai atractivă 
decât aceea pe care ne-o oferă partenerul de 
viaţă, după ani întregi petrecuţi în cea mai 
mare intimitate. Aşa cum oamenii se bucură 
mai mult de complimentele nemeritate sau cel 
puţin îndoielnice decât de cele meritate - tot 
aşa privirea străină, necunoscută, ne flatează 
mai mult decât cea pe care o ştim şi în care 
avem încredere. Cu cât psihologia relaţiei, cu 
rolurile ei calculate şi imaginile stabilite, este 
mai lipsită de complexitate, cu cât percepţia 
pe care o avem unul despre celălalt într-o 


relaţie este mai puţin sclipitoare, cu atât mai 
mult creşte riscul de adulter. Probabilitatea 
înfăptuirii depinde doar de morala personală şi 
socială, de pretenţii şi de prilej. 

Importanţa instinctului pur în privinţa 
comportamentului nostru sexual este, aşadar, 
uşor supraapreciată. De fapt, orice instinct 
sexual declanşează dorinţa, dar nu orice 
dorinţă urmează schema dictată de instinct. 
Dorinţa sexuală are propriile nevoi şi interese. 
Ar trebui să ne gândim de ce dorim să facem 
anumite lucruri doar cu un anumit partener, 
lucruri pe care la alţii le considerăm 
neplăcute, stupide sau chiar respingătoare. Cu 
siguranţă şi aceasta este o problemă legată de 
miros şi de chimie. Dar este şi o chestiune care 
tine de tensiunea spirituală şi senzuală între 
doi oameni. Imaginea de sine reflectată pozitiv 
este un elixir important al vieţii, iar 
autoafirmarea în dorinţa sexuală şi în privirea 
celuilalt este aroma lui râvnită. Ceea ce este 
valabil pentru sexualitate este valabil şi în 
iubire: ceea ce ne interesează zi de zi este 


imaginea pe care o are despre noi o persoană 
deosebită. 

Imaginea mea în ochii celuilalt 

Tânărul profesor de liceu din Le Havre era 
interesat de film şi de jazz. Colegii îl evitau 
pentru că îl considerau arogant. Lui îi era 
indiferent. Dar faptul că editurile refuzau să-i 
publice lucrările îl rănea foarte tare. Elevii îl 
apreciau însă în mod deosebit pe profesorul de 
doar 1,56 m înălţime, cu ochelari grosi, şi 
marea lui pasiune, cu ajutorul căreia îi ajuta să 
înţeleagă mai bine filosofia. 

Jean-Paul Sartre avea treizeci şi unu de ani, în 
1936, cand i s-a publicat Transcendenta 
egoului într-o revistă de specialitate. înainte 
de asta îl studiase pe Sigmund Freud şi 
importanţa subconştientului în viaţa noastră. 
De la filosofii contemporani Henri Bergson, 
Edmund Husserl şi Martin Heidegger învățase 
să înţeleagă senzualitatea şi gândirea. Toţi trei 
puseseră percepţia în centrul gândirii. Putem 
înţelege realitatea doar dacă înţelegem ce este 
ea pentru noi. Modul în care percepem senzual 


lumea decide felul în care gândim. Şi în funcţie 
de cum gândim ni se înfăţişează lumea. 

Lui Sartre lumea i s-a infatisat tristă. 
Gimnaziul din Le Havre era un loc care nu 
avea nimic de oferit unui om ca el. Se simţea 
singur şi străin şi cei mai mulţi oameni din 
jurul lui îl dezgustau. Starea lui s-a înrăutățit 
după ce a încercat mescalina. A devenit 
depresiv, a început să aibă atacuri de panică şi 
accese de nebunie. Aceasta era starea lui de 
spirit pe când lucra febril la eseul despre ego. 
Distanţa pe care o resimțea fata de mediul atât 
de detestat din Le 

Havre îl motiva să descopere cum ajunge omul 
să se cunoască şi cum îşi formează 
reprezentările despre sine însuşi. în Schita 
despre teoria emoţiilor a dezbătut ideea lui 
William James potrivit căreia sentimentele nu 
sunt altceva decât expresia excitatiilor noastre 
nervoase. 

Sartre avea o părere complet diferită. I-a 
reproşat lui James că este inadmisibil să reduci 
psihicul doar la fizic. Iar lui Charles Scott 
Sherrington, care la începutul secolului XX a 


oferit detalii importante despre 
electrofiziologia creierului, Sartre i-a adresat 
întrebarea: „Poate o excitație fiziologică, 
oricare ar fi ea, să dea o explicaţie pentru 
caracterul organizat al sentimentului?” 67 
Pentru Sartre, problema era clară: acest lucru 
nu este posibil! Un sentiment este mai mult 
decât suma excitatiilor corporale din 
mezencefal. 

Aceeaşi obiectie poate fi adusă şi 
oxitociniştilor din zilele noastre. în 
Transcendenta egoului Sartre demonstrează 
ca noi nu avem niciodată de-a face cu excitatii 
corporale în stare pură, ci întotdeauna cu 
emoţii şi sentimente cunoscute. Spre exemplu, 
ca să-mi fie dor de casă, trebuie să ştiu că îmi 
este dor de casă şi de asemenea trebuie să ştiu 
ce este dorul de casă. Altfel, nu aş simţi decât 
o melancolie confuză. 

Gândirea conştientă interpretează excitatiile 
noastre corporale şi le dă o formă. Supărător 
este faptul că pentru a putea vorbi despre un 
sentiment, trebuie să reflectez la acest lucru. 
Şi asta înseamnă că trebuie să ma distantez de 


sentimentul meu. Astfel, sentimentele noastre 
şi interpretările lor nu sunt niciodată identice. 
Constiinta noastră determină cine şi cum sunt 
eu, adică în ce fel mă interpretez pe mine 
însumi. Ceea ce noi considerăm a fi eul nostru 
este o invenţie a reflectiei noastre asupra 
noastră. Deoarece un eu preconştient nu ne 
este accesibil. Cu Sartre spunem şi noi: „Eul 
nu este proprietarul conştiinţei, ci obiectul 
acesteia”. De aici Sartre a tras concluzia că 
omul se inventează în permanenţă pe sine. Eul 
este o minge în interpretarea sinelui nostru şi 
„pentru conştiinţă, nimic nu este mai sigur 
decât eul altora”.°® 

Tocmai această incertitudine îl face pe om 
liber, după părerea lui Sartre. Dar nu ar fi 
cazul să spunem că, în acelaşi timp, tot ea este 
cea care nu îl lasă să fie liber? Căci dacă eu, 
prin natura mea, nu însemn nimic, atunci sunt 
dependent de părerea celorlalţi. Doar în 
comparaţie cu ceilalţi pot să descopăr şi să 
recunosc ceea ce sunt. Dacă am fi fost singuri 
pe această lume, atunci probabil nu ar mai fi 


existat nici un eu. Căci cine şi cum sunt eu ştiu 
doar dacă aflu cine şi cum nu sunt eu. 

Şinele nostru şi sentimentul valorii de sine se 
hrănesc din autoconfirmare. Trăsăturile pe 
care ni le atribuim, punctele forte şi 
slăbiciunile, reprezentările despre 
atractivitate, şarm, influenţa noastră se 
datorează unui joc de şah social cu mediul 
înconjurător. Şi nici un om nu poate scăpa de 
asta, pentru că oricine face comparatii. îi 
observăm pe ceilalţi şi observăm în acelaşi 
timp cum am fost noi observați. Cel care l-a 
inspirat pe Sartre, Edmund Husserl, numeşte 
acest proces complicat „empatie retrasă”: 
compasiune trimisă înapoi asupra noastră. Aici 
capacitatea omului atinge culmi ameţitoare, 
unice în regnul animal: pot să înţeleg că tu 
înţelegi că eu te-am înţeles. 

Ştim cine suntem noi deosebindu-ne de 
ceilalţi. Talentele, capacităţile şi calităţile 
noastre ne devin enervante pentru că 
observăm că alţii nu le au decât într-o mică 
măsură sau chiar deloc. Acelaşi lucru este 
valabil şi pentru slăbiciunile noastre. Oamenii 


reacţionează faţă de noi altfel decât 
reacţionează faţă de alţii. Din toate aceste 
reacţii, noi ne formăm o imagine proprie 
despre noi, imaginea de sine. Nu este nimic 
altceva decât reflexia filtrată de multe ori a 
imaginii pe care ceilalţi o au despre noi. în 
această privinţă, dispunem de un oarecare 
spaţiu de libertate prin aceea că acordăm o 
importanţă diferită diverselor judecăţi. 
Imaginea pe care o au persoanele apropiate, 
cei din jur, este pentru noi mai importantă 
decât cea pe care şi-o formează persoanele 
străine. Dar nu întotdeauna. Cel care în 
general este interesat mai mult să-i 
impresioneze pe necunoscuţi sau pe cei care 
nu-i sunt apropiaţi decât pe prieteni şi rude, 
acela are însă în mod cert o problemă serioasă 
cu imaginea de sine: aparenţa înlocuieşte 
fiinţa. 

în general ne recunoaştem în cel sau în cea 
care credem noi că am fi. Şi cel sau cea drept 
care ne considerăm depinde de ce cred ceilalţi 
despre noi, de ce consideră ei că am fi. Tocmai 
de aceea, disprețul este sentimentul pe care îl 


suportăm cel mai puţin. Respectul celorlalţi 
este o sursă importantă a aprecierii de sine. 
Un alt punct important pentru mulţi oameni 
(dacă nu cumva pentru toţi) este atractivitatea 
lor sexuală. „Privirea asta neutră...!”, se 
plângea de curând o veche cunoştinţă care 
suferă că, ajunsă la o anumită vârstă, mulţi 
bărbaţi nu o mai percep din punct de vedere 
sexual. 

Imaginea noastră reflectată în ochii celorlalţi 
este ceea ce ne dă contur. Şi cea mai 
importantă dintre toate imaginile este aceea 
reflectată în privirea persoanei pe care o 
apreciem cel mai mult - persoana iubită şi care 


ne iubeşte. 
Bratele tale tin ceea ce sunt eu 


a sta intins, langa tine 
stau intins langa tine. bratele tale 
ma tin. bratele tale 


tin mai mult decat ceea ce sunt eu. 


braţele tale ţin ce sunt eu 
când stau întins lângă tine, 


şi braţele tale mă ţin. 

Ernst Jandl 

„A vorbi sau a scrie despre dragoste ar trebui 
să fie apanajul poeţilor şi al indragostitilor, cei 
care de altfel sunt cuprinşi de ea. Când ştiinţa 
o ia în primire, din dragoste nu mai rămâne 
nimic în afară de instincte, reflexe şi tipuri de 
comportament aparent posibile sau care pot fi 
învăţate, de date biologice, de reacţii 
psihologice sau fiziologice măsurabile, care 
aparţin toate fenomenului dragoste, dar pe 
care nu îl pot cuprinde.”‘° Aceste cuvinte ale 
psihanalistului Fritz Riemann, care a scris şi el 
o carte complet lipsită de poezie despre 
dragoste, nu ar trebui să rămână neauzite. 
Dacă intenţia acestei 

cărţi ar fi să nu reducem dragostea la 
instincte, reflexe şi rezultate măsurabile, 
atunci în acest moment ar trebui să ia cuvântul 
un mare poet şi un îndrăgostit. 


Versurile de mai sus aparţinând poetului 
austriac Ernst Jandl (1925-2000) reprezintă 
una dintre cele mai frumoase şi în acelaşi timp 
veridice poezii de dragoste moderne. La fel ca 
Sartre, şi Jandl a fost profesor de liceu şi a 
suferit de depresie. Şi într-un anumit fel, 
poezia aceasta reprezintă transcendenta 
egoului său. Două verbe, a sta întins şi a ţine, 
i-au fost de ajuns pentru a crea o atmosferă de 
apropiere sufletească şi intimitate. Faptul că 
este ţinut în braţe de către celălalt îi conferă 
importanţă celui care este ţinut: ,,Bratele tale 
tin ce sunt eu când stau întins lângă tine, şi 
braţele tale mă ţin”. 

indragostitii îşi conferă unul altuia importanţă 
prin importanţa pe care o au unul pentru 
celălalt. Din momentul în care părinţii noştri 
ne creează primul sentiment perceput 
instinctiv al valorii de sine, ne va fi 
întotdeauna dor de el. Modul în care „trăim” 
afecțiunea părinţilor ne va marca toată viata: 
dorinţele de intimitate şi protecţie, încredere 
şi stabilitate, nevoile personale de apropiere şi 
distanţă. 


Printre caracteristicile tipice tuturor 
maimutelor (inclusiv omului) se numără şi cea 
conform căreia sentimentul pe care cineva îl 
are faţă de noi poate trezi în noi acelaşi 
sentiment sau unul asemănător. în acest caz, 
psihologii şi biologii vorbesc de o 
„contaminare” emoţională. Prima experienţă 
de dragoste, pe care o avem în fragedă 
pruncie, se bazează pe un asemenea tip de 
contaminare: un zâmbet care ne determină şi 
pe noi să zâmbim. La un nivel mai înalt al 
constientei, care se întâlneşte la toate 
maimutele antropoide, ne straduim să 
producem un astfel de efect al contaminării: 
zâmbim pentru a primi, la rândul noastru, 
zâmbete. La un al treilea nivel, încercăm să 
simţim ceea ce simte celălalt şi îi evaluăm 
starea emoţională şi intenţiile. Pe la vârsta de 
doi ani, începem să apreciem cui vrem să 
zâmbim şi cui nu. 

Pentru a ne putea transpune în alte persoane, 
trebuie să avem sentimentul că putem să le 
citim sentimentele. în anul 1992, un grup de 
cercetători conduşi de neurofiziologul Giacomo 


Rizzolatti a făcut o descoperire inovatoare. în 
testele efectuate pe macaci, cercetătorii au 
descoperit aşa-numiţii neuroni- oglindă. O 
maimuţă primea în mod regulat o nucă, după 
care trebuia să se întindă. într-un al doilea 
experiment, maimuța avea voie doar să 
privească din spatele unui geam cum un om 
face acelaşi lucru în locul ei. în mod 
spectaculos, maimuța a manifestat aceeaşi 
reacţie în creier de ambele dati. De aici rezultă 
clar că ea s-a transpus aproape integral în 
acţiunea desfăşurată de om. Celulele nervoase 
care i-au dat posibilitatea să facă acest lucru 
au primit denumirea ştiinţifică de neuroni- 
oglindă. 

De la neuronii-oglindă până la Ernst Jandl nu 
este cale foarte lungă. Capacitatea de a se 
transpune le-a fost probabil foarte utilă 
strămoşilor noştri, în mod sigur nu i-a condus 
spre extinctie. Cine poate să interpreteze 
stările emoţionale ale celorlalţi membri ai 
familiei sau tribului, să le evalueze şi să 
reacționeze rapid în consecinţă, nu are cum să 
iasă în pierdere. Compasiunea a stimulat 


dezvoltarea sensibilităţii de la senzual la 
spiritual. De la un om care consideră că ne 
iubeşte ne aşteptăm atât la o înţelegere 
intuitivă, cât şi la o implicare intenţionată, deci 
conştientă. Şi ambele stimulează odată cu 
importanţa acordată celuilalt propria noastră 
importanţă. 

Capacitatea de a empatiza şi aşteptarea de a 
primi simpatie şi empatie din partea celuilalt 
sunt pietrele de temelie ale dragostei. Dacă ar 
fi să dăm crezare unor psihologi, aceasta ar 
reprezenta liantul. De fapt, este vorba doar de 
o premisă, şi nu de dragoste în sine. 

A iubi pe cineva şi a dori să trăieşti într-o 
relaţie cu el nu înseamnă neapărat unul şi 
acelaşi lucru. Şi în numeroasele forme ale 
dragostei, posibilităţile sunt multiple: nevoia 
de ataşament negativ spre exemplu sau 
dorinţa masochistă legată de speranţe ireale 
de ataşament. Un caz care a devenit din ce în 
ce mai frecvent în societatea noastră este 
acela al oamenilor care consideră că nu pot să 
iubească dacă se implică prea mult în viaţa 
partenerului. Ei se tem că, astfel, persoana 


iubită îşi va pierde farmecul şi strălucirea. Şi 
câţi îndrăgostiţi nefericiti refuză să facă parte 
dintr-un grup care acceptă oameni aşa ca ei? 
Se îndrăgostesc în permanenţă de o persoană 
intangibilă si îi dispretuiesc inevitabil pe toţi 
cei care îi doresc cu adevărat. Vom reveni 
pentru a clarifica dacă în astfel de situaţii este 
vorba de un joc sau de anumite tulburări. 

Un alt doilea punct se referă la întrebarea 
dacă noi căutăm în dragoste exclusiv 
compasiunea şi ataşamentul partenerului. Şi 
aici avem prilejul să criticăm multe cărţi 
despre dragoste. încrederea, empatia şi 
armonia sunt dramatic supraapreciate. 
Semnificativ este faptul că nu căutăm 
întotdeauna persoana cea mai drăguță sau mai 
bună pentru a o iubi. Uneori ne îndrăgostim 
chiar de oameni cu un comportament 
îndoielnic şi putem să-i iubim extrem de mult 
timp. in mod evident motivațiile noastre 
psihice, emoţionale şi sexuale în ceea ce 
priveşte dragostea nu se află întotdeauna în 
armonie. Dar spre ce tind ele, de fapt? 
Hărțile iubirii 


S-o spunem de la bun început: foarte puţine 
femei sunt măritate cu prinţul din poveste şi 
foarte puţini bărbaţi sunt insurati cu prinţesa. 
Şi adesea nici măcar nu suntem împreună cu 
partenerul pe care ni-l dorim. Puţine cupluri 
consideră că partenerul cu care au ales să îşi 
petreacă tot restul vieţii este cu adevărat 
extraordinar. Cei doi reuşesc să se înţeleagă, 
dar aceasta cu siguranţă nu este dragoste, ci 
cel mult amintirea a ceea ce visau; cu alte 
cuvinte: parteneriat! 

Viaţa nu este un concert la cerere, iar alegerea 
este limitată. Când eram la şcoală, filosofam 
cu un prieten şi ne întrebam cum poţi să 
găseşti exact persoana potrivită în viaţa ta. 
Cum ai s-o recunosti? Sau mai mult: ai să poţi 
într-adevăr să o recunoşti? în mintea noastră 
ne închipuiam că ar trebui să existe cel puţin 
una anume. Şi probabil doar una. Unde era ea? 
Trăia în Uruguay, în Ucraina sau în 
Uzbekistan? Oare aveam să o întâlnim? Dar 
dacă ea, partenera ideală de viaţă, trăise deja 
în Viena în secolul al XIX-lea şi murise cu 
nouăzeci de ani în urmă? 


Eram băieţi înzestrați cu multă fantezie şi 
şansele noastre în faţa sexului opus ni se 
păreau destul de slabe, astfel încât eram 
convinşi că aveam de urmat drumuri lungi şi 
întortocheate în viaţă. Drumul prietenului meu 
a dus către Ludwigshafen, iar al meu către 
Luxembourg. în prezent, şansa de a-ţi găsi 
dragostea este, slavă Domnului, mai mare 
decât în trecut. Şi cele mai lungi drumuri nu 
trebuie neapărat să crească probabilitatea de 
a te potrivi cu partenerul ales. 

Dar pe cine am căutat şi am găsit, de fapt? 
Cum ne-am dat seama că am găsit într-adevăr 
persoana potrivită? Şi cum şi-a dat ea seama 
că ne potriveam atât de bine? Eram liberi când 
le-am întâlnit pe cele cu care voiam să ne 
căsătorim? Eram liberi să ne îndrăgostim? Şi 
ce ne-a făcut să ne aprindem? Ce a pătruns în 
întunericul „schemei de recunoaştere a prăzii” 
care nu era doar sexuală, ci şi metafizică? 
Trebuie precizat că: psihologia libertăţii 
voinţei la îndrăgostiţi nu este cercetată în 
detaliu. Ceea ce nu este de mirare. Nici 
testele, nici scanările creierului nu descifrează 


acest proces şi este bine că se întâmplă astfel. 
Trebuie, deci, să o luăm pe un alt drum. Dacă 
este adevărat că atât nevoia noastră de 
dragoste, cât şi capacitatea de a iubi sunt 
determinate de experienţele din copilărie, 
atunci alegerea partenerului de dragoste 
trebuie să aibă multe în comun cu părinţii şi 
poate, într-o măsură mai mică, şi cu fraţii şi 
chiar cu alte persoane de referinţă din 
perioada respectivă. 

Sigmund Freud recunoscuse deja cu mult timp 
în urmă importanţa extraordinară a relaţiei 
copil-pärinti în privinţa dorințelor noastre 
ulterioare, însă el s-a înşelat destul de mult 
considerând că dragostea şi-ar avea originea 
în sexualitate. Pentru a susţine această teorie, 
Freud a trebuit să sexualizeze copilul într-un 
mod exagerat. Urmările acestei colecţii de 
presupuse complexe de invidie şi angoasă sunt 
cunoscute pentru psihanaliză. Discipolii şi 
adepţii lui Freud şi-au dat multă osteneală 
pentru a tăia din nou nodul gordian al 
influențelor de tot felul, inclusiv sexuale, care 


şi-au pus amprenta asupra omului încă din 
prima copilărie. 

Copilul îşi creează o lume a lui din discuţiile 
avute cu persoanele cele mai apropiate. Şi în 
acelaşi timp îşi lărgeşte câmpul preferințelor, 
necesităţilor, angoaselor, în ceea ce priveşte o 
dragoste viitoare. Dar când şi în ce mod se 
formează reprezentările acestea? 

Cel care a pus cele mai îndrăzneţe diagnostice 
în acest sens este John Money, despre care am 
mai discutat în Capitolul 5. După părerea lui, 
modelul pentru schema noastră emoţională de 
„recunoaştere a prăzii” se conturează între 
cinci şi opt ani. în această perioadă se 
conturează mozaicul tuturor caracteristicilor 
pe care le vom căuta mai târziu la partenerul 
de viaţă. în acest fel ne desenăm o hartă a 
iubirii (lovemap), un plan de orientare pentru 
dragoste, mai târziu. Dar amprentarea sexuală 
nu este încă gata la vârsta de opt ani, ea se 
termină abia în perioada pubertatii, în funcţie 
de indicaţiile din harta iubirii. 

Atunci când Money a folosit sintagma „hartă a 
iubirii” pentru prima dată în 1980, era convins 


că a găsit astfel formula pentru „ştiinţa 
sexului, diferenţa dintre sexe şi relaţia de 
cuplu”. Fostul apostol al liberii alegeri a 
sexului trecuse între timp în tabăra biologilor, 
adăugând câteva cugetări privind 
transcendenta egoului. Conform celor afirmate 
de Money, cei care se iubesc îşi proiectează 
unul asupra celuilalt imagini ideale. Exact cele 
marcate în copilărie pe harta iubirii. Cu alte 
cuvinte: dacă suntem de părere că iubim pe 
cineva, cedăm unei iluzii tesute de noi înşine. 
Nu iubim o altă persoană, ci doar propria 
noastră proiecţie. Nu este de mirare atunci că, 
după un timp, vraja se risipeşte. Căci nici un 
om nu poate menţine la nesfârşit ceea ce 
promite o proiecţie. 

Din punct de vedere biologic, aceasta ar 
însemna că libertatea voinţei, atunci când ne 
îndrăgostim, nu prea are valoare. Căci, dacă 
este adevărat că ne hotărâm încă din copilărie, 
atunci nu am mai avea cum să alegem la 
maturitate. Ceea ce ne apare drept haosul 
normal al psihicului nostru, al capriciilor 
noastre şi al nevoilor şi sentimentelor noastre 


contradictorii ar fi în realitate doar muncă de 
orientare după indicaţiile de pe axa dragostei. 
Şi ceea ce noi considerăm a fi libertatea 
alegerii este de fapt doar o căutare a voinţei 
noastre, stabilite instinctiv cu mult timp în 
urmă. 

Pentru un om de ştiinţă, acestea sunt veşti 
bune pentru că, în acest fel, mecanismul 
îndrăgostirii ar putea fi calculat într-o 
oarecare măsură. Harta iubirii ar fi mareşalul 
care conduce în bătălie trupele de 
feniletilamină şi oxitocină atunci când noi 
întâlnim un obiect corespunzător. Pentru ca 
hărţile să fie cu adevărat convingătoare, 
Money nu a rezistat tentatiei de a explica toate 
aceste preferinţe drept fixări „erotice” 
petrecute în copilărie. în acest punct, s-a 
apropiat periculos de mult de Freud. 

Ce ar trebui să reținem din toate aceste 
afirmaţii? Faptul că nevoile şi criteriile noastre 
cu privire la dragoste ne sunt impregnate în 
copilărie este probabil adevărat. Faptul că ele 
apar abia la vârsta de cinci ani rămâne mai 
degrabă o speculație. Hărțile iubirii nu pot fi 


nici măsurate, nici dovedite, aceasta este în 
natura lucrurilor. Căci preferinţele dragostei 
noastre pot fi de natură complet diferită şi de o 
cu totul altă complexitate. Unii oameni rămân 
toată viata fixati pe un anumit tip - cu ochii 
căprui şi părul închis la culoare sau blonzi cu 
ochi albaştri. Alţii, dimpotrivă, nu au nici o 
schemă în ceea ce priveşte aspectul fizic. Unii 
oameni care au „acel ceva” îi lasă pe mulţi 
complet indiferenți. Multe persoane caută la 
partener anumite trăsături de caracter care le 
sunt pe plac sau care le inspiră încredere. 
Alţii, dimpotrivă, nu au nici o continuitate în 
alegerea partenerului. 

Dacă pentru mine este importantă o anumită 
culoare de păr, un miros, o statură, o trăsătură 
de caracter sau un tip de comportament, acest 
lucru mi se trage cu siguranţă din copilărie. 
Dar este necesar ca ele să ne fi preocupat din 
punct de vedere erotic? Nu este mai degrabă 
adevărat că mai întâi le-am evaluat simbolic, 
drept bune sau rele, atractive sau 
respingătoare? Ceea ce aflăm noi în copilărie 
ar trebui mai degrabă să fie de ordin general. 


Punem pe anumite trăsături, caracteristici şi 
tipuri de comportament eticheta de negativ 
sau pozitiv? Un părinte dominant poate fi 
perceput pozitiv atâta timp cât dominaţia nu 
se manifestă agresiv la adresa copilului; dar 
poate reprezenta un chin dacă vine însoţită de 
violenţă şi subjugare. Motivele care stau la 
baza aprecierilor noastre pot fi mai mult sau 
mai puţin evidente, dar pot fi şi ascunse. Căci 
până şi copiii pot iubi şi uri în acelaşi timp. Pot 
să aibă sentimente ambivalente. Şi toate 
acestea lasă urme adânci în sufletele noastre. 
O emoție erotică nemijlocită nu poate fi pusă 
decât rareori în legătură cu experienţele din 
copilărie. Mai probabil ar fi ca experienţa pe 
care am înmagazinat-o drept „bună” sau „rea” 
să se reflecte mai târziu în erotism şi în 
preferinţele cu privire la alegerea partenerului 
de viaţă. O experienţă preerotică este, deci, 
codată din nou mai târziu într-una erotică. Aşa 
s-ar putea întâmpla la pubertate şi adesea 
chiar şi mai târziu, în diferitele experienţe 
sexuale prin care ne descoperim. Astfel putem 
să ne dăm seama că uneori trăsăturile şi 


comportamentele care ne stimulează erotic la 
cineva discreditează pe respectiva persoană în 
privinţa parteneriatului. Reciproca este 
valabilă. Companionul ideal nu este decât 
arareori partenerul potrivit de pat şi oricum nu 
pe termen lung. 

Hărțile noastre au, aşadar, adesea o topografie 
destul de enervantă. Şi probabil că nici nu 
ajung vreodată să fie complete. Cum de se 
întâmplă atât de des ca femei tinere să prefere 
în mod clar bărbaţii mai în vârstă şi apoi, după 
ce depăşesc patruzeci de ani, îşi îndreaptă 
atenţia asupra celor mai tineri? Ce spune aici 
harta iubirii? în cel mai bun caz semnalizează 
o slăbiciune relativă la bărbaţi sau tipologii 
masculine care diferă în diversele faze ale 
vieţii. După cum se vede, hărţile iubirii sunt 
foarte variabile, şi câte un deal sau o vale apar 
şi dupa ce ajungem la vârsta maturității. 
Hărțile iubirii nu prezintă, aşadar, stabilitatea 
unui cod genetic riguros. Ele nu prescriu 
dezvoltarea comportamentului nostru în 
dragoste, aşa cum o fac genele în ceea ce 
priveşte creşterea. Prin urmare nu putem 


proiecta reprezentări stabile şi imobile asupra 
persoanei iubite, după cum presupune Money. 
Faptul că experienţele din copilărie îşi pun 
amprenta asupra comportamentului nostru 
faţă de partener, mai alesîn plan erotic, este de 
necontestat. Multe elemente contribuie în 
acest sens: rolul pe care îl are copilul în 
familie si atentiape care o primeşte; sau 
rolurile părinţilor în funcţie de sexul pe care îl 
au şi pe care copilul le copiază. Cine creşte 
într-o familie în care nu există certuri va avea 
probleme mai târziu să-şi impună un punct de 
vedere. Cine creşte într-o familie plină de 
temperament are cele mai mari şanse să 
devină la fel de impulsiv şi îşi va căuta şi un 
partener pe măsură, altfel se va plictisi 
repede. Cine este educat să fie întotdeauna 
amabil şi politicos îşi va interioriza 
sentimentele, iar mai târziu îi va fi greu să le 
scoată la iveală. Cine este crescut într-o 
familie cu mult umor va accepta cu dificultate 
lipsa de umor a partenerului, şi aşa mai 
departe. 


Nu căutăm întotdeauna un partener care să 
semene cât mai mult cu mama sau cu tata. 
Uneori căutăm exact opusul, dar rareori cu 
succes. Căci partenerii care sunt complet 
diferiţi faţă de tiparul stabilit acasă rămân în 
anumite privinţe nişte străini pentru noi. Din 
punct de vedere erotic, lucrul acesta poate 
părea atractiv, dar pe termen lung devine 
problematic. 

Aproape automat, avem tendinţa de a pune 
peste ani în scenă piesa trăită în propria 
familie. Ne bazăm pe modelul pe care îl 
cunoaştem şi jucăm în permanenţă aceleaşi 
roluri, aproape instinctiv. Nici o limită nu este 
impusă fanteziei psihicului nostru. Cine este 
marcat de lipsa dragostei în copilărie îşi va 
căuta de cele mai multe ori un partener care, 
cel mai probabil, il va dezamägi în aşteptările 
sale. Astfel ne confirmăm nouă înşine că nu 
merităm să fim iubiţi. 

Cel mai uimitor aspect este că de fapt 
confirmarea modelului pare să fie pentru noi 
mai importantă decât fericirea mult râvnită. Şi 
un sentiment 


negativ, cum ar fi acela că nu merităm să fim 
iubiţi, aparţine tot identităţii noastre. Şi 
persistenta acestei identități este de cele mai 
multe ori mai puternică decât orice dorinţă de 
schimbare. Este foarte clar că există mai mulţi 
oameni care cred că vor să se schimbe decât 
cei care vor cu adevărat să se schimbe. Pe 
lângă faptul că cercetătorii neurofiziologi 
consideră că nu putem schimba mai mult de 
20% din caracterul nostru, odată ajunşi la 
maturitate, persistenta identităţii noastre este 
cea care face ca îndrăgitele cărţi care oferă 
sfaturi în dragoste să fie în general atât de 
ineficiente. Nu ne putem îndrepta în direcţia 
potrivită şi să ne schimbăm peste noapte doar 
pentru că am primit câteva sfaturi inteligente. 
Să ne consolăm însă cu gândul că o operaţie 
estetică asupra psihicului nostru este rareori 
necesară, mult mai rar decât ne închipuim 
adesea. Chiar dacă aparent facem mereu 
alegeri greşite, până la urmă se dovedeşte că 
partenerul ales nu este de cele mai multe ori 
chiar atât de nepotrivit. în orice caz nu atât de 
nepotrivit încât să nu avem nimic de învăţat 


din asta. Şi probabil că partenerul ideal pentru 
noi nici măcar nu există. Chinurile la care ne 
supunem căutând partenerul ideal ne aduc în 
mod cert mai multă suferinţă şi singurătate 
decât câţiva parteneri „falşi” pe care îi putem 
schimba oricând. 

Motivația acestei căutări adesea lipsite de 
succes este uşor de aflat: oamenii care ne 
colorează existenţa sunt adesea cel mai puţin 
potriviti pentru un parteneriat intim şi de 
lungă durată. Iar cei cu care ne potrivim cel 
mai bine se estompează cu timpul într-o 
nuanţă plăcută de gri. Această afirmaţie nu 
este în nici un caz o lege a naturii. Şi multe 
relaţii fericite demonstrează că potrivirea şi 
culoarea sunt compatibile. Cu toate acestea, 
înstrăinarea şi plictisul reprezintă pantele pe 
care o relaţie poate oricând să alunece. De aici 
putem să tragem concluzia că dorinţa noastră 
de iubire nu vizează în primul rând înţelegere, 
protecţie şi o legătură afectivă, aşa cum se 
afirmă adesea. Cel puţin în aceeaşi măsură 
tânjim şi după o anumită nelinişte. Căci noi 
avem de fapt două aşteptări de la partenerul 


de viaţă - cel puţin în societatea puternic 
individualizată din zilele noastre - ,,intelege- 
mă!” şi „Fă-mi viaţa interesantă!” 

Foarte puţini oameni se îndrăgostesc de o 
persoană doar pentru că se simt intelesi. Dacă 
ar fi aşa, iar comportamentul nostru erotic şi 
cel din cadrul parteneriatului s-ar forma din 
copilărie, atunci am căuta mai târziu în 
dragostea sexuală cele două funcţii centrale 
îndeplinite de părinţii noştri: legătura şi 
imboldul. Părinţii nu ne oferă doar protecţie, 
de cele mai multe ori ei ne fac viaţa 
interesantă. în acest sens relationarea şi 
stimularea sunt membre cu drepturi egale ale 
dorințelor noastre. Şi de asemenea sunt 
prezente în dragostea concepută ca o legătură 
pe termen lung - contrar tuturor celor care 
afirmă altceva. Toate nazuintele noastre 
romantice se îndreaptă în această direcţie. 
Ideea de a oferi îndrăgostirii o durată 
nelimitată şi de a păstra neliniştea sub 
termenul „dragoste” este romantică. Uneori 
aceasta nu ne reuşeşte prea bine - o relaţie de 
dragoste fără această idee romantică poate fi 


considerată o legătură, dar cu siguranţă nu 
este dragoste sexuală. Nu încrederea ne 
determină să schimbăm radical ceea ce 
simţim, gândim şi facem, ci emotia şi imboldul. 
Nici atunci când ne îndrăgostim nu merge fără 
un astfel de impuls puternic. Căci cine se 
gândeşte de la primul flirt la şosetele murdare 
din traiul zilnic pe care îl va împărţi plin de 
încredere cu celălalt? 

Poduri ameţitoare 

Podul Capilano este cel mai lung pod 
suspendat din lume - cel puţin dintre cele 
pietonale. Cablurile de oţel se întind pe o 
distanţă de 136 metri deasupra râului 
Capilano, la nord de oraşul canadian 
Vancouver. Opt sute de mii de vizitatori vin în 
fiecare an în parcul naţional să admire 
priveliştea asupra maiestuosilor brazi Douglas. 
Atracția o reprezintă însă podul. Vizitatorii se 
leagănă şi se clatină pe puntea îngustă de 
lemn, la 70 de metri deasupra abisului. 

Podul Capilano nu este tocmai un loc pentru 
cei slabi de inimă. Se poate însă întâmpla ca o 
persoană să-şi dăruiască inima alteia tocmai 


aici. în anul 1974, câţiva bărbaţi tineri au fost 
nevoiţi să treacă pe lângă o tânără 
fermecătoare, atunci când se pregăteau să 
străbată podul. Aceasta i-a întrebat dacă nu 
vor să participe la un experiment ştiinţific. 
Fiecare dintre ei trebuia să se ducă exact până 
la mijlocul podului şi să se lase pătruns de 
natură. Apoi trebuia să îşi 

exprime impresia în mod artistic într-o scurtă 
povestire sau într-un desen. Când revenea, 
fiecare dintre ei primea numărul de telefon al 
tinerei, în cazul în care ar fi dorit să afle ceva 
despre rezultatul studiului. Jumătate dintre 
participanţii la această probă au revenit mai 
devreme sau mai târziu cu un telefon. 

Ideea acestui experiment le-a venit unor tineri 
oameni de ştiinţă din Toronto, şi anume 
Donald Dutton şi Arthur Aron. Dutton tocmai 
primise un post pe o perioadă limitată la 
Universitatea British Columbia din Vancouver, 
unde se ocupa cu studiul sentimentelor. Testul 
podului i-a făcut pe Dutton şi Aron celebri 
peste noapte. Dar cu impresiile peisagistice, 
aşa cum li s-a comunicat turiştilor, 


experimentul nu avea nimic de-a face. 
Singurul lucru care îi interesa pe cei doi 
psihologi era răspunsul la întrebarea: câţi 
bărbaţi vor reveni mai târziu cu un telefon? 
Ipoteza lor era simplă şi clară: deoarece 
mersul pe un pod suspendat care se leagănă 
ametitor îi tulbură pe bărbaţi, reacţia 
emoţională vizavi de tânăra drăguță va fi 
deosebită şi, de aceea, interesul lor faţă de 
femeia respectivă va fi ridicat. 

în cadrul unui al doilea experiment, Dutton şi 
Aron au dus-o pe aceeaşi tânără în apropierea 
unui pod de lemn obişnuit şi au repetat 
experimentul. Şi ce să vezi? Nici măcar 15% 
dintre bărbaţi nu au sunat-o pe frumoasa 
tânără. 

Şi a mai fost ceva care a ieşit în evidenţă: 
poveştile scrise pe podul suspendat conţineau 
în mod clar mai multe elemente erotice decât 
poveştile de pe podul normal de lemn. Ce s-a 
întâmplat? Dacă Dutton şi Aron aveau 
dreptate, bărbaţii îşi convertiseră emoția 
resimţită pe pod în emoție suscitată de 
frumoasa domnişoară. Cu cât mai puternic se 


zdruncina podul, cu atât mai interesaţi sexual 
erau bărbaţii. 

Donald Dutton este astăzi profesor de 
psihologie criminalistică la Universitatea 
British Columbia, iar Arthur Aron predă 
psihologia la Universitatea Stony Brook din 
New York. Din renumitul lor experiment ei au 
tras două concluzii, una teoretică şi alta 
practică. Teoretic, este interesant că emoţiile 
noastre sunt adeseori atât de nehotărâte încât 
nu le putem interpreta corect. Să ai o emoție si 
să o interpretezi corect sunt două lucruri 
complet diferite. Doar astfel se poate întâmpla 
ca sentimente precum frica sau 

neliniştea să fie considerate într-un final 
excitatii sexuale. Dutton şi Aron au explicat 
procesul de pe pod drept „atribuire greşită”. 
Traducând aceste cuvinte, în mod evident, 
bărbaţii se intelesesera greşit pe ei înşişi. 

Că o emoție corporală şi interpretarea ei 
psihică sunt două lucruri diferite este o idee 
afirmată în 1962 de psihologul american 
Stanley Schachter. Profesorul de la 
Universitatea Michigan din Chicago are o 


slăbiciune pentru numeroasele ciudatenii ale 
comportamentului uman. în lucrarea sa de 
doctorat, el îşi pusese întrebarea: ce se 
întâmplă în psihicul apostolilor Apocalipsei, 
cand îşi dau seama că profetiile lor nu s-au 
împlinit? Pe Schachter îl preocupa marea 
problemă generală: cum ne închipuim noi 
lumea? Şi cum ajungem la tulburări sau 
defecte precum anorexia, ipohondria, lăcomia, 
avaritia sau dependenţa de nicotină? 

După părerea lui Schachter, toate aceste 
procese au ceva în comun cu „atribuirile 
greşite” deoarece nu există o emoție pentru 
anorexie sau avaritie. Comportamentul şi 
emotia care se dezvoltă nu corespund. în mod 
foarte evident, ceva este deviat sau convertit, 
şi anume prin efortul de interpretare a 
psihicului nostru. Teoria pe care Schachter a 
oferit-o în acest sens se numeşte „Teoria celor 
doi factori ai emotiei” (Two Factor Theory of 
Emotion). Şi ideea ei de bază este destul de 
simplă: toate sentimentele noastre se compun 
din doi factori - pe de o parte, dintr-o excitație 
corporală sau o stimulare, şipe de altă parte, 


dintr-o interpretare corespunzătoare (sau mai 
puţin corespunzătoare). 

Cu alte cuvinte, aceasta ar însemna că avem 
întotdeauna sentimentele pe care le 
interpretăm! Aceeaşi idee a fost menţionată şi 
mai devreme, când am spus, în capitolul 
precedent, că sentimentele apar atunci când 
emoţiile creează reprezentări. Căci 
reprezentările sunt un rezultat al funcţiilor 
superioare ale creierului nostru, care 
interpretează o emotie şi o extind. Şi Gilbert 
Ryle ar adăuga: aşa este, dar pentru cele mai 
multe sentimente ne lipsesc cuvintele! De 
aceea apelăm la termenii generali. Şi odată ce 
i-am folosit, ajungem să credem că ceea ce 
simţim le corespunde într-adevăr. 

Copiii se bucură atunci când adulţii le dau 
explicaţii clare în legătură cu ceea ce simt. 
Lumea redevine ordonată. Iar adulţii se simt şi 
ei de cele mai multe ori linistiti cand 
sentimente difuze si incomode par sa fie 
explicabile printr-o definitie plauzibila. Cu un 
,complex de inferioritate” clar diagnosticat, ne 


simţim la o adică mai bine decât 
experimentând sentimente de neputinţă faţă 
de ceilalţi - chiar dacă, în realitate, nici 
„complexul de inferioritate” nu reprezintă o 
explicaţie ştiinţifică. 

Experimentul lui Dutton şi Aron de pe podul 
suspendat pare să confirme acest mecanism. 
într-o situaţie de agitaţie puternică 
sentimentele se lasă convertite şi se manifestă 
în alt plan. învăţăm din această poveste că 
interesul pur sexual şi îndrăgostirea depind de 
context într-o măsură foarte mare. 
Probabilitatea să ne îndrăgostim la un concert 
rock, la un curs de dans, la o serbare de 
Crăciun, la carnavalul din Koln sau chiar pe un 
aventuros pod suspendat este incomparabil 
mai mare decât aceea de a ne îndrăgosti la 
cumpărături, într-un supermarket. 

Astăzi, experimentul cu podul este doar unul 
dintre sutele care au fost efectuate pe tema 
emotiei şi a atribuirii greşite. Studii ulterioare 
au demonstrat că astfel de experimente 
reuşesc cu atât mai bine, cu cât suntem mai 
atenţi la chimia corporală. Un corp foarte 


agitat după un drum istovitor cu bicicleta sau 
după un semimaraton are nevoie în medie de 
70 de minute până să îşi revină la nivelul 
normal. Momentul cel mai potrivit pentru o 
atribuire greşită este la 10-15 minute după 
efort. Corpul este încă agitat, dar psihicul nu 
mai face în mod stringent legătura cu stimulul 
- efortul sportiv. Domnişoara atractivă de la 
capătul cursei va avea parte de toată atenţia. 
Situaţii ieşite din comun favorizează 
sentimente ieşite din comun. Şi sentimentul de 
a trăi ceva ieşit din comun poate ridica o 
emoție la un asemenea nivel încât să ne 
determine să ne îndrăgostim. Asta înseamnă 
că trebuie să se întâmple aşa întotdeauna. 
Există cupluri care s-au cunoscut în cele mai 
banale situaţii. Şi nu în orice situaţie excitantă 
trebuie neapărat să ne îndrăgostim. 
Persoanele care nu ne-au fost simpatice 
înainte de traversarea podului nu ne-au 
devenit nici după aceea mai atractive. Ba chiar 
din contră: emoţiile negative se intensifică în 
situaţiile excitante. Aşa se face că mulţi 
oameni vor fi dezamagiti când partenerul 


cunoscut într-o vacanţă fascinantă îşi pierde 
vraja odată ajuns acasă. Ceea ce este deosebit 
şi ieşit din comun dispare, or tocmai acel 
stimul contează pentru menţinerea iubirii. Nu 
putem continua să iubim pe cineva pe care nu 
îl considerăm „deosebit”. Şi pe cel pe care îl 
iubim îl considerăm „deosebit”. Da, dragostea 
în sine ne apare ca fiind „ceva deosebit”, altfel 
nu ne-am referi la ea drept „dragostea 
noastră”. Fără 

sentimentul unui lucru deosebit nu poate 
continua nimic. 

Dragostea, un lucru deosebit 

„Cinci mari săruturi au existat din 1642 î.Hr, 
de când descoperirea întâmplătoare a lui Paul 
şi Delilah Korns s-a răspândit în lumea 
occidentală, (înainte de asta, cuplurile îşi 
încrucişau degetele mari.) Iar cuantificarea 
exactă a săruturilor este un demers extrem de 
dificil, care a dat naştere la numeroase 
controverse, fiindcă, deşi toată lumea este de 
acord cu formula pasiune înmulţit cu castitate 
înmulţit cu intensitate înmulţit cu durată, 
nimeni nu poate hotări cât ar trebui să 
cântărească fiecare dintre aceste elemente. 


Dar indiferent după ce sistem ne ghidăm, 
asupra celor cinci săruturi domneşte un acord 
general, şi anume că toate merită nota 
maximă. Şi acum acesta le-a depăşit pe 
toate”.”! 

Să lăsăm deoparte faptul că biologii si 
antropologii consideră că sărutul îşi are 
originea în hrănirea gură-la-gură de pe vremea 
când eram primate. Nu exista încă hrană de 
bebeluşi, şi îmbucătura bine mestecată era 
transmisă fără ocol. Povestea sărutului 
descoperită întâmplător în iudaism, pe care o 
citim în extraordinarul roman al lui William 
Goldman The Princess Bride („Prinţesa 
mireasă”), este în orice caz mai frumoasă. lar 
despre ceea ce simţim când ne sărutăm cu 
persoana iubită, nu spunem că ar fi doar o 
reminiscență din faza orală. Pentru restul 
problemei există un pasaj pe Wikipedia, care 
abia dacă se diferenţiază de tonul povestirii lui 
Goldman: „în cultura occidentală, sărutul este 
folosit cel mai mult pentru exprimarea 
dragostei sau a atracției (sexuale), in mod 
normal, sunt implicate două persoane care se 


sărută reciproc pe buze sau pe alte parti ale 
corpului. Atunci când un sărut este expresia 
atracției, senzaţia corporală este foarte 
importantă. Săruturile din dragoste sunt 
adesea lungi şi intense (de pildă, sărutul cu 
limba). Buzele sunt prevăzute cu multe 
terminatii nervoase, prin care, în timpul 
sărutului, este implicat în mod deosebit simţul 
tactil. în plus, prin apropierea din timpul 
sărutului, sunt transmişi mulţi feromoni. Şi 
astfel, un sărut poate creşte apetitul sexual”. 
Ideea deosebită din povestea lui Goldman nu 
se referă însă la sărutări, ci la superlativele 
sale. Căci la ce bun cel mai fantastic sărut al 
tuturor timpurilor, conform formulei pasiune 
înmulţit cu castitate înmulţit cu intensitate 
înmulţit cu durată, când fiecare sărut între 
îndrăgostiţi este considerat a fi ceva cu totul 
deosebit. 

Sentimentul că trăieşti ceva deosebit este 
inseparabil legat de dragoste. Dacă este 
adevărat că orice dragoste sexuală este în 
mare parte reprezentarea de sine în privirea 
partenerului, acel ceva deosebit este cu atât 


mai justificat. îl simţim pe cel de lângă noi ca 
fiind „deosebit” şi numai pentru faptul că noi 
înşine ne „deosebim”. Deoarece chiar şi numai 
privirea unei persoane deosebite ne face şi pe 
noi deosebiți. Astfel, dragostea noastră este 
întotdeauna o dragoste importantă - în orice 
caz atâta timp cât noi simţim aşa şi credem în 
ea. 

Mecanismul nu este greu de descris. Tot ceea 
ce este deosebit ajunge în viaţa noastră prin 
intermediul sentimentelor. Rationamentele 
logice şi activităţile de rutină nu sunt capabile 
de aşa ceva. Prin sentimentele noastre însă, 
percepem lumea cu fascinatie, melancolie, 
curiozitate, stranietate, nebunie, entuziasm şi 
aşa mai departe. Sentimentele dau calitate, 
valoare şi importanţă vieţii noastre. Dragostea 
este însă cea care ne dă sentimentul că avem 
un sentiment deosebit. Cu alte cuvinte: tema 
iubirii este ceva cu totul deosebit prin ea 
însăşi. 

înăuntrul nostru suntem foarte implicaţi în 
ceea ce simţim. Şi un sentiment atât de 
puternic precum dragostea ne induce un alt 


sentiment, cel al unei implicări interioare 
maxime. Prin celălalt ajungem să ne simţim 
importanţi într-un mod cu totul special. Şi din 
dorinţa de a fi speciali, declanşată de 
sentimentul meu „deosebit”, ia naştere 
conceptul nostru personal despre dragoste. 
indragostitii îşi construiesc o realitate comună. 
Şi fiecare pereche de îndrăgostiţi îşi creează 
astfel propriul univers. Lucruri care înainte nu 
contau capătă acum importanţă, ceva banal 
devine interesant. Ne deschidem extrem de 
mult, incredibil chiar şi pentru noi, chiar dacă 
mai târziu ne vom închide încet la loc. în filmul 
Annie Hali, personajul interpretat de Woody 
Allen spune la un moment dat: ,,Tot ce mi-a 
mai rămas de la femeile mele sunt cărţile 
acestea, Tolstoi şi Kafka”. Autori care, după 
părerea lui, nu l-ar fi preocupat niciodată. 
Restaurantul preferat însă, care înainte fusese 
atât de 

important, atât de frumos şi de romantic, 
devine după despărţire ceva de evitat - nu vom 
regăsi acolo nimic din romantismul trăit. Şi un 
proaspăt îndrăgostit care îşi duce noua iubită 


la restaurantul preferat unde mergea şi cu 
fosta devine pe drept suspect. 

Cheia constă în faptul că toţi indragostitii 
consideră că dragostea lor este unică, deşi ei 
ştiu foarte bine că nu sunt unicii cărora li se 
întâmplă aşa ceva. Oricât de mult ar diferi 
relaţiile de dragoste între ele, se aseamănă 
foarte mult prin tipare şi ritualuri. O dragoste 
fără afirmaţia repetată „Te iubesc!” este foarte 
rară, la fel şi o dragoste fără atentii, fără 
posesivitati mai mici sau mai mari, fără 
cadouri şi fără ritualuri. Cu cât considerăm că 
dragostea noastră este mai deosebită, cu atât 
mai mult se aseamănă ea cu celelalte. Doar 
acei îndrăgostiţi care spun că dragostea lor ar 
fi ca a tuturor reprezintă de fapt ceva 
deosebit. 

indrägostitii proslăvesc un sentiment ce ne 
înalţă. Probabil că tocmai de aceea 
presupunerea lui John Money nu este lipsită de 
temei, şi anume că imaginea pe care ne-o 
facem despre ceilalţi este o proiecţie realizată 
după schema hărţii iubirii. Doar că schema nu 
este nici pe departe atât de schematică cum 


bănuieşte Money. Cu siguranţă însă ne 
îndrăgostim de o reprezentare. „Un îndrăgostit 
îşi iubeşte partenerul aşa cum îl vede el.” 
Nimic nu mai poate fi adăugat acestei afirmaţii 
inteligente a filosofului Max Horkheimer.” 
Imaginea pe care ne-o facem despre partener 
este atât de mult trecută prin filtrul dragostei 
încât persoana iubită nu mai încape într-o 
schemă de evaluare „normală”. Aceasta este 
marca ei inconfundabilă. în cuvintele 
sociologului Niklas Luhmann: „Sprijinul extern 
este înlăturat, tensiunile interne se intensifică. 
Stabilitatea trebuie să fie acum garantată de 
resursele personale”.7% 

în procesul de ritualizare a comportamentului 
nostru noi căutăm să creăm acea căldură pe 
care am avut-o (sau care ne-a lipsit) acasă, 
când eram copii. Universul unui copil este 
impregnat de percepții şi experienţe 
ritualizate şi magice. Ceea ce adulţilor li se 
pare logic şi comprehensibil este evaluat de 
copii simbolic, drept adevărat sau fals. Ei 
urmează cărări despre care trebuie să 
presupună că sunt bune, deşi nu le cunosc. Şi 


conferă lucrurilor o aură şi o valoare specială 
chiar dacă ştiu că „obiectiv” acest lucru nu li 
se cuvine. Iepurasul sau catelusul de plus 
rămân obiecte insufletite, pe care copilul le 
iubeşte cu toate că ştie deja de la vârsta de 
patru ani că jucăriile nu au viaţă şi nici nu simt 
ceva. 

O calitate a relaţiilor noastre de dragoste este 
că avem posibilitatea să conferim o anumită 
valoare unor lucruri fără ca raţiunea noastră 
critică să distrugă vraja. Cafeaua pe care o 
savurăm cu atâta plăcere în doi, dimineaţa pe 
balcon, are o anumită semnificaţie pe care nu 
ar avea-o niciodată dacă celălalt nu ne-ar fi 
alături. Valorile fac parte dintre cele mai 
preţioase posesii ale omului. A le construi 
spontan şi intenţionat este imposibil, la fel şi 
să le obţii copiindu-le sau gandindu-te la ele. 
Pentru a realiza valoare, trebuie să confer o 
emoție pozitivă reprezentărilor mele. Dar ca să 
faci o reprezentare dintr-o emoție este mult 
mai uşor decât să faci o emotie dintr-o 
reprezentare. Faptul că un prieten ne 
povesteşte despre fericirea pe care o simte 


când călăreşte sau când face scufundări nu ne 
poate transforma în călăreţi sau scafandri 
fericiţi, oricât ne-am dori acest lucru. 
Aproape toate valorile ne sunt imprimate în 
copilărie şi cine nu şi-a putut crea valori în 
acea perioadă nu o va mai putea face probabil 
nici de-a lungul vieţii - în orice caz nu pentru 
mult timp. însufleţirea pozitivă a lucrurilor, 
intereselor şi modurilor de comportament 
poate fi imprimată doar timpuriu sau - cel 
puţin pe termen scurt - prin dragoste. îmi 
amintesc bine cum, atunci când aveam cam 
doisprezece ani, am realizat că din păcate nu 
mă mai pot bucura de venirea Crăciunului aşa 
cum o făceam cu câţiva ani înainte. Tot ceea ce 
înainte mi se părea captivant şi plin de valoare 
devenise de-acum banal. Mama mi-a dat 
dreptate: sentimentele mele pentru 
sărbătoarea Crăciunului nu vor mai reveni, la 
fel ca multe alte sentimente puternice din 
copilărie. Dar, ca să mă împace, a adăugat că 
va exista o compensație cand voi fi adult: 
dragostea! 


în mod regretabil, celor mai mulţi îndrăgostiţi 
li se întâmplă ceea ce mie mi s- a întâmplat în 
privinţa Crăciunului atunci când eram copil. 
Vraja pe care au proiectat-o se risipeşte cu 
timpul. Şi ceea ce înainte era „sfânt” devine la 
un moment dat rutină. Pierderea este 
dramatică, după cum bine se ştie. Miliarde de 
oameni au trecut prin asta. Afluxul de 
„consilieri” în acest domeniu există doar de 
câteva decenii, şi aceştia ne încredinţează tot 
felul de trucuri, pentru a putea ieşi din spirala 
descendentă. Dacă totul ar funcţiona după 
cum spun ei, atunci destrămarea treptată a 
vrăjii şi dispariţia realităţii comune nu ar fi nici 
urmarea scăderii feniletilaminei din sânge, nici 
un imperativ al raţiunii critice, care îşi revine 
după o perioadă de fericită obnubilare. 
Dragostea de lungă durată se învaţă, aşa sună 
promisiunea. Aşa să fie? 

înainte de a trata acest subiect în capitolul 
următor aş vrea să mai reiau o dată, pe scurt, 
ideea că oamenii sunt fiinţe cu emoţii 
animalice complet normale. Talentul nostru de 
a avea reprezentări complexe transformă 


multe dintre emoţiile noastre în sentimente 
difuze, exaltate, deprimante, strălucitoare. 
Aceste sentimente nu corespund emoţiilor 
noastreîn raport de unu la unu. Pentru aceasta 
există două motive. în primul rând: aşa cum a 
demonstrat Schachter, noi nu avem pur şi 
simplu emoţii, ci le interpretăm până când este 
posibilă transformarea sau „atribuirea 
greşită”. în al doilea rând, limba impune 
graniţe în procesul de clarificare a 
sentimentelor. După cum bine a afirmat Ryle, 
noi facem substantive comune din emoţii 
efemere. De aceea vorbim despre dragoste ca 
despre un obiect tangibil, cum ar fi o masă, şi 
nu un construct efemer al puterii imaginaţiei 
noastre. 

Ceea ce ne eliberează din biologia noastră, din 
emoţiile noastre animalice, din instincte şi 
chimie este interpretarea de sine de care 
suntem capabili. O treaptă mai sus se află 
conceptul de sine, care stabileşte cum ne 
interpretăm pe noi înşine şi pe ceilalţi. 
Identitatea noastră conştientă nu este aceeaşi 
cu identitatea noastră biologică, şi acest 


decalaj creează foarte mult spaţiu de 
manifestare - şi pentru dragoste. Persoana pe 
care o iubim are mai mult de-a face cu casa 
noastră părintească decât cu concurenţa la 
frumuseţe biologică. Doar în perioada 
pubertatii, când recunoaşterea de sine si 
conceptul de sine nu s-au consolidat, 
atractivitatea cea mai mare cu putinta joaca, la 
o adica, un rol important. 

Pasiunile noastre tin de experienta si inventia - 
într-o măsură esenţială, o invenţie din 
copilăria noastră, la fel ca aproape tot ce este 
legat de marile noastre sentimente. Persoana 
pe care o dorim din punct de vedere sexual are 
în mare măsură ceva de-a face cu instinctele 
noastre, persoana de care ne îndrăgostim, cu 
părinţii şi experienţele copilăriei, în sfârşit, 
persoana pe care o iubim are în mare măsură 
de-a face cu conceptul de sine. 

în acelaşi mod se afirmă şi voinţa noastră. 
Dorinţa sexuală nu prea ţine de voinţa noastră; 
nu alegem persoana care ne excită. în ceea ce 
priveşte persoana de care ne îndrăgostim - aici 
nu suntem chiar total neimplicati, in orice caz 


nu la maturitate, când avem o anumită 
experienţă de viaţă. Deoarece noi suntem cei 
care permitem o apropiere de o anumită 
persoană şi avem posibilitatea să spunem „da” 
sau „nu”, indiferent de harta iubirii. Dragostea 
este până la un anumit punct o chestiune de 
voinţă. 

întrebarea este doar: unde se situează acest 
punct? 

89. LUCRUL CU DESIINUL 
A IUBI ESIE O ARIA? 


Erich Fromm, un director municipal şi 
arta de-a iubi 

Corsica, vara anului 1981: aveam şaisprezece 
ani şi eram pentru prima dată în sud, într-un 
hotel micut, undeva prin Macchia. Ca orice 
adolescent, sufeream şi eu din cauza unei 
iubiri neîmpărtăşite. Nivelul hormonilor mei 
atinsese cote nebănuite; mirosul ierburilor 
sălbatice din jurul hotelului mă înnebunea. Şi 
cel mai rău, eram în concediu cu mama. în 
mod cert, omul nepotrivit la locul nepotrivit. 
Mama trecea prin criza vârstei de mijloc. 
Atunci abia o descoperise. Pe plaja din Calvi se 
simţea bătrână pentru prima dată. Dar ceilalţi 
oaspeţi ai hotelului nu ne dădeau pace, mai 
ales un cantor grasut din Porz si un director 
chel dintr-o reşedinţă de judeţ din Sauerland 
care mai avea puţin până la pensionare, aflat 
în vacanţă împreună cu soţia sa, Hildegard. în 
timpul mesei de seară, directorul îl impresiona 
pe cantor cu numeroasele sale cunoştinţe din 
domeniul administrativ. Ziua însă, stătea în 
şezlong şi citea Erich Fromm, Arta de a iubi. 
între timp se comporta ca un voaior şi îi ţinea 


prelegeri mamei mele despre înalta şcoală a 
flirtului inteligent. Mama era feministă şi nu 
era de acord cu aşa ceva. Nu părea 
impresionată. Directorul era de părere că a 
flirta inteligent înseamnă „să nu treci direct la 
subiect”. Cu ocheadele sale de pe plajă 
ajungea mai repede la subiect decât atunci 
când vorbea. 

Am dat vina pe Erich Fromm pentru toată 
situaţia aceasta mizerabilă. Fromm, în limba 
germană, înseamnă „cucernic”, „pios”, aşa că 
până şi numele lui îmi amintea de biserică şi 
de prezervative. în poza de pe copertă, autorul 
semăna foarte bine cu directorul, ba aveau 
chiar şi acelaşi prenume. Mulţi ani am 
considerat că această carte îi învaţă doar pe 
domnii mai în vârstă să flirteze. Nici mamei 
mele nu-i plăcea, o considera „ezoterică”. 
Probabil că tocmai din această cauză a şi 
devenit atât de populară. Arta de a iubi este 
cartea de nonfictiune despre dragoste care s-a 
bucurat de cel mai mare succes din toate 
timpurile. Cinci milioane de exemplare au fost 
vândute în toată lumea. Dar nu este o carte 


ezoterică şi nu te învaţă nici să flirtezi. Atunci 
ce este? Ce vrea să ne spună Erich Fromm? 
Erich Pinchas Fromm, născut în 1900 ca fiu al 
unui negustor din Frankfurt am Main, 
provenea dintr-o familie iudaică foarte 
religioasă. încă din adolescenţă, băiatul urätel 
a fost atras de mistica iudaică. în oraş a intrat 
în cercurile tinerilor intelectuali evrei, precum 
Siegfried Kracauer, Leo Lowenthal şi Martin 
Buber. După examenul de bacalaureat, Fromm 
a studiat dreptul la Heidelberg. Influențat de 
prieteni noi, începe să viseze la o sinteză 
„iudaică” a socialismului, misticii si 
umanismului. După absolvirea studiilor în 
1922, descoperă şi psihanaliza lui Sigmund 
Freud, o provocare fascinantă şi complet nouă. 
Fromm este în căutarea marelui proiect 
capabil să reunească lumea dezbinată a anilor 
1920 sub o umbrelă umanistă. în acelaşi timp 
îşi începe studiile de psihanaliză la Munchen şi 
Berlin. în anul 1926 se căsătoreşte cu 
psihiatrul Frieda Reichmann, psihiatru, de 
aceeaşi vârstă cu el, şi deschide un cabinet de 
psihanaliză în Berlin. Karl Marx şi Sigmund 


Freud devin pentru el mai importanţi decât 
credinţele teologice pe care le avusese înainte. 
Noul scop al lui Fromm este o sociopsihologie 
analitică. Devine unul dintre întemeietorii 
Institutului Psihanalitic din Frankfurt, 
adăpostit în spaţiile renumitului Institut de 
Cercetare Socială. Tine prelegeri la Frankfurt 
şi practică psihoterapia la Berlin. în 1932 se 
desparte de Frieda Reichmann şi doi ani mai 
târziu se refugiază în SUA de teama naziştilor. 
Reuşeşte să se acomodeze la New York 
surprinzător de bine, spre deosebire de alţi 
intelectuali germani. începe să practice 
psihanaliza şi ţine prelegeri în calitate de 
profesor invitat la Universitatea Columbia. La 
Institutul de Cercetare Socială, care se mutase 
de asemenea la New York, se produce în 1938 
ruptura. Theodor W. Adorno, care era cu trei 
ani mai tânăr decât Fromm 

şi o stea în plină ascensiune pe firmamentul 
institutului, reuşeşte să-l îndepărteze pe 
rivalul său. Adorno nu l-a considerat niciodată 
pe Fromm vreun geniu. Acum vede în el doar 
un filosof popular naiv. 


După terminarea războiului, cei mai mulţi 
membri ai institutului se întorc în Germania. 
Fromm rămâne în SUA, devine cetăţean 
american şi ţine prelegeri în Vermont şi la 
Yale. într-o succesiune rapidă, îşi aşterne ideile 
pe hârtie. Scrie cărţi despre national-socialism 
şi etică, precum şi despre psihanaliză şi 
religie. începe să îl preocupe din nou teologia. 
în anul 1944 se căsătorise cu o fotografă 
profund religioasă, Henny Gurland, care se 
refugiase într-o călătorie dramatică alături de 
Walter Benjamin din Germania. O consecinţă a 
acestei călătorii extenuante a fost o artrită 
reumatică. Din cauza bolii lui Henny, Fromm 
se mută în Mexic în anul 1949. Devine 
profesor de psihanaliză în Ciudad de México. 
Henny moare în 1952, iar Fromm se dedică 
unei lucrări despre capitalism, pe care îl 
descrie ca pe un abces, un sistem care 
îmbolnăveşte. Ura lui Fromm îl determină să 
se înscrie în Partidul Socialist din SUA. 
Surprinzător de repede, îşi găseşte o nouă 
tovarăşă de viaţă. La un an după moartea lui 
Henny, se căsătoreşte cu Annis Freeman, o 


americancă atrăgătoare, cu doi ani mai tânără 
decât el. Cei doi se stabilesc la Cuernavaca, 
într-o casă proiectată de Fromm însuşi, cu o 
grădină mare într-un cartier locuit de 
celebrităţi. Proaspătul îndrăgostit se ocupă cu 
budismul zen şi scrie cartea de mare succes 
Arta de a iubi. 

Cea mai mare parte din cartea lui subtirica 
este o critică la adresa gândirii economice. 
Capitalismul, în opinia lui, îl face pe om 
superficial şi rău. Cu două sute de ani în urmă, 
filosoful francez Jean-Jacques Rousseau 
scrisese Discursul asupra originii şi 
fundamentelor inegalitatii dintre oameni în 
care susţinea părerea conform căreia omul 
este bun, dar civilizaţia îl strică. Influenţa lui 
Rousseau a fost copleşitoare. El este părintele 
tuturor „teoriilor despre mutilări psihice”. 
Astfel de teoreticieni pornesc de la ideea că, 
din cauza condiţiilor sociale, omul nu poate 
trăi în concordanţă cu adevărata lui natură. în 
consecinţă, ei caută omul „liber” şi „adevărat” 
din spatele constrângerilor economice şi 
sociale. De la păcatul originar al 


creştinismului, continuând cu Rousseau şi 
romantismul german până la Friedrich 
Nietzsche, Sigmund Freud, Theodor W. Adorno 
şi Erich Fromm, este o linie directă. 

Adorno şi-a numit celebra culegere de idei si 
notițe Minima Moralia, cu subtitlul „Reflecţii 
dintr-o viaţă rănită”. 

Erich Fromm şi Theodor W. Adorno nu au fost 
prieteni, dar s-au inspirat în teoriile lor din 
aceleaşi izvoare: marxismul şi psihanaliza. în 
cele din urmă cad de acord, considerând că 
omul este mutilat de societatea actuală. Omul 
nu este liber atâta timp cât economia sau 
morala îl împiedică să se dezvolte. în „Teoria 
critică”, marxismul şi psihanaliza se întâlnesc. 
Rădăcina tuturor relelor se află în capitalism. 
Capitalismul reprimă omul, iar astfel se produc 
toate deformările sociale posibile. Cu alte 
cuvinte, omul nu este liber din punct de vedere 
psihic pentru că el nu este liber din punct de 
vedere economic. Pretutindeni domnesc 
prejudecățile şi mecanismele represiunii. 
Partea frumoasă a acestor teorii este aceea că 
filosoful se poate percepe pe el însuşi în afara 


situaţiilor descrise. Cine şi-a dat seama de 
prostia celorlalţi se poate simţi mult mai 
deştept şi mai luminat. Acest efect minunat 
reprezintă unul dintre secretele succesului 
„Teoriei critice”. în anii 1960, aceasta a 
devenit un soi de religie a intelectualilor. 
Cultul lor consta în analizarea vieţii greşite pe 
care o duceau cei mai mulţi dintre oameni. 
Dacă Adorno avea dreptate, atunci nu avea 
cum să existe „o viaţă adevărată în falsitate”, 
adică nu putea să existe viaţă fericită în 
capitalism. Dar a existat totuşi posibilitatea de 
a recunoaşte viaţa falsă a celorlalţi. Formula 
pentru viitor consta în înfrângerea 
„sistemului” care domneşte în economie şi în 
politică. După părerea lui Karl Marx, fiinţa 
domină conştiinţa. Şi cel care vindecă ,,fiinta”, 
raporturile sociale, acela tratează totodată şi 
conştiinţa omului. Luptătorii politici de la 1968 
s-au înţeles în această privinţă drept 
revoluționari şi terapeuti. 

Acelaşi gând se întâlneşte şi la Erich Fromm. 
Dorinţa nefirească de a avea a consumatorului 
capitalist ar trebui să fie tratată în favoarea 


unei existente unice, adevărate şi dezirabile. in 
timp ce Adorno s-a îndepărtat cu timpul de 
psihanaliza lui Freud, Fromm a rămas 
consecvent criticii capitalismului. Omul 
deschis şi sensibil ar trebui să se elibereze de 
nevoile lumesti. Doar astfel se transformă din 
consumator în îndrăgostit. Căci o atitudine 
plină de iubire faţă de lume ar fi exact opusul 
aviditatii: îndrăgostitul nu vrea să aibă nimic, 
el respectă ceea ce este şi oferă în loc să 
adune. 

Erich Fromm a murit în 1980, în Mur alto, un 
orăşel de lângă Lago Maggiore. 

Ajunsese un om înstărit. Pe lângă domiciliul 
său din Tessin, mai avea şi un penthouse pe 
Riverside Drive, în New York. A rămas până la 
sfârşit angajat în lupta pentru pace şi pentru 
socialismul umanist. în orice caz, ideea de a 
abandona nevoile materiale, pe care o întâlnim 
în cărţile sale, nu a fost niciodată valabilă şi 
pentru el. Şi tot atât de inexplicabilă este şi 
condamnarea dorinţei de posesie. De ce este 
atât de rău să îţi doreşti să ai ceva? Dar este, 
într-adevăr, ceva rău? Nu este oare şi 


„existenta” optimă ceva ce vreau să am? Există 
o alternativă la poftele noastre, la dorinţele 
noastre? Nu cumva fiecare om vrea de fapt să 
aibă ceva, chiar dacă uneori este vorba doar 
de linişte sau de pace sufletească? 

Ideea că putem trăi fără să ne dorim să 
obţinem, să acumulăm este apanajul oamenilor 
cu bunăstare. Fără să bănuiască, Fromm a 
scris o carte care a anticipat spiritul anilor 
1970 şi 1980. Feministelor le-a plăcut critica la 
adresa mentalitatii masculine de prădător a 
capitalismului; ecologistii au fost cuceriti de 
imaginea unei vieti curate, opuse mizeriei 
industrializarii; ezotericilor l-a placut 
spiritualitatea in reprezentarea unei vieti cat 
mai lipsite de pretentii. Arta de a iubi a lui 
Erich Fromm a fost biblia unei societati avute, 
care voia neapărat să-şi câştige ,,fiinta”. 

Iar în acest sens, urmaşii lui Fromm îi continuă 
şi astăzi munca. El este părintele acelor 
ghiduri psihologice care pândesc cu sutele în 
librării, o grămadă de momeli care atrag 
oameni din toată lumea aflaţi în căutarea unor 


răspunsuri, a fericirii spirituale şi sexuale, a 
multumirii si a eliberării. 

Dragoste dezinteresată? 

Desigur că nu i se poate imputa lui Fromm 
ceea ce se întâmplă astăzi pe piaţa de carte. Şi 
nici nu-i putem contesta bunele intenţii, când a 
deschis drumul pentru o sumedenie de cărţi 
stupide, care se înghesuie pe rafturile 
librăriilor. 

Peter Lauster, psihologul din Koln, de exemplu, 
a vândut mai mult de un milion de exemplare 
din cartea sa Die Liebe: Psychologie eines 
Phanomens 

(„Dragostea. Psihologia unui fenomen”). in anii 
1980 şi 1990, el s-a bucurat de un succes 
fantastic, la fel ca John Gray şi soţii Pease în 
zilele noastre. Şi, la fel ca aceştia, Lauster a 
preferat să se adreseze femeilor în cărţile sale. 
Ce este destinat sexului frumos pleacă mai 
repede din librării, deoarece femeile sunt în 
mod evident foarte „senzitive”. Senzitivitatea 
este cuvântul magic, iar „fluxului” ei nu 
trebuie să-i stea nimic în cale, nici măcar 
fidelitatea sau căsnicia. Cine rămâne ancorat 


în spatele barierelor căsniciei, cine consideră 
fidelitatea drept un bun mai important decât 
senzitivitatea, acela are un psihic „morbid” şi 
„atrofiat”. 

Ceea ce se ascunde după masca drăgălăşeniei 
ezoterice este, de fapt, o formulă a terorii. în 
primul rând, trebuie să menţionăm că a trăi 
întotdeauna „aici şi acum”, după cum le cere 
Lauster cititorilor săi, trece complet pe lângă 
realitatea vieţii noastre de zi cu zi şi a celei 
profesionale. Doar Buddha, antisocialii şi 
milionarii îşi pot permite aşa ceva. Pentru toţi 
ceilalţi, această cale de eliberare este o 
suprasolicitare şi un blestem. Căci dacă privim 
astfel lucrurile, noi toţi trăim în permanenţă 
pe lângă noi înşine. La aceasta se adaugă şi 
aroganta acestei teorii - de a fi în loc de a avea 
-, ce consideră că aproape toţi oamenii din 
lumea occidentală sunt atrofiati şi au un psihic 
bolnav. La fel ca în „Teoria critică” a lui 
Adorno, cele mai multe dintre nevoile noastre 
naturale sunt nevoi false, iar reacţiile noastre 
emoţionale sunt reacţii false. 


Succesul acestei blânde terori este destul de 
cunoscut. La fel şi consecinţele sale nefaste în 
nenumăratele dezbateri dintre cuplurile care 
se ceartă. Cine se simte neînțeles îşi va căuta 
refugiu în „adevăratul său eu”, care nu este 
recunoscut pe deplin de partener. Nu stresul la 
locul de muncă, stres pe care trebuie să îl 
suporte şi partenerul seara când ajungem 
acasă, nu povara numeroaselor sarcini pe care 
le avem de îndeplinit şi la care ne gândim până 
adormim cu greu, nu sentimentele mai mult 
sau mai puţin puternice de invidie, 
defavorizare şi gelozie sunt vinovate de 
problemele dintr-o relaţie - ei bine, nu, 
înstrăinarea „adevăratului eu” este de vină. 
Acest „adevărat eu” este nucleul care trebuie 
să mă păstreze intact în interior pentru a mă 
ajuta să pot fi fericit atunci când ceilalţi m-ar 
împiedica. 

Cine a învăţat de la William James că nu putem 
reduce comportamentul la simple instincte, 
cine a văzut la Stanley Schachter că noi nu 
„avem” sentimente, ci doar interpretări ale 
acestora, şi cine a aflat din domeniul cercetării 


pe creier că eul nostru este scindat în 
numeroase şi diverse stări ale eului, acela nu 
va putea dobândi nimic de la „adevăratul eu”. 
Pentru ceilalţi însă, „adevăratul eu” este 
Dumnezeul ezoteric al unei lumi fără 
Dumnezeu: creator şi invizibil, dar care poate 
fi descoperit prin meditaţie şi cufundare în 
adâncul propriei fiinţe. Este adevărat şi 
incontestabil. Şi mai presus de orice: este un 
motiv extraordinar de bun pentru a da vina pe 
ceilalţi. Căci dacă „adevăratul eu” este 
întotdeauna bun, de vină vor fi mereu cei din 
jur şi condiţiile că eu nu am reuşit să realizez 
nimic în viaţa mea. 

Cartea lui Lauster despre dragoste este, 
înainte de toate, asocială. Peste tot în societate 
pandeste răul, la fel cum se întâmpla mai 
demult la Rousseau. Capitalismul instigă în 
permanenţă la noi şi noi achiziţii şi 
promovează false valori. Bărbaţii, mai ales, 
urmează aceste cerinţe fără să stea pe gânduri 
şi preferă să aibă decât să fie ceva anume. Şi 
ceea ce îşi doresc ei cel mai mult este să aibă 
parte de sex. Lauster a trecut toate aceste 


nevoi naturale în categoria rătăcirilor. Dar şi 
mai rău este faptul că parodiază femeile, 
promovându-le cu toată seriozitatea drept 
oameni mai buni. Drept pedeapsă, le revine pe 
bună dreptate rolul de a-i „trata” pe bărbaţi. 
Nu ar fi cazul să ne ocupăm mai în amănunt de 
această idee lipsită de sens, dacă nu ar exista 
îndoiala că a produs deja pagube imense în 
gândirea multor cititori. lar numărul 
persoanelor care consideră că femeile ar fi 
oameni mai buni creşte rapid în societatea 
noastră. Bolile bărbaţilor ar consta în obsesia 
analitică, în refularea problemelor sufleteşti şi 
în dependenţa de sex. Prea multe de vindecat 
pentru femei şi terapeuti. 

Partea urâtă a acestei afirmaţii devine vizibilă 
dacă răsturnăm această caricatură a 
bărbatului. Atunci iese la iveală faptul că 
femeile sunt probabil mult mai puţin analitice, 
mai puternice sufleteşte şi mai putin dornice 
de sex. La o simplă privire aruncată spre viaţa 
femeilor constatăm că cele trei teze sunt doar 
minciuni. Ca să nu mai vorbim de evaluările 
obscure ale acestei psihologii de ceainărie: de 


ce ar reprezenta spiritul analitic ceva rău? De 
ce trebuie să îmi doresc în permanenţă să caut 
ceva atât de plictisitor precum echilibrul 
sufletesc? Şi ce este atât de rău în faptul că 


îmi doresc adesea să fac sex? 
Interesant la aforismele de doi bani ale lui 
Lauster este îndemnul pe care ni-l 


transmit. După toate aparențele, Lauster pare 
să cunoască perfect ceea ce altcineva poate 
doar să intuiască vag. Modelul lui ar trebui 
căutat în îndrăgitele autocolante din anii 1970, 
de pe care nişte bărbaţi cu capul pătrat 
declarau: „Dragostea este...” în cartea lui 
Lauster capitolele se intitulează: „Dragostea 
este dăruire”; „Dragostea este meditaţie”; 
„Dragostea este descoperire de sine”. Aşa ceva 
nu sună descriptiv, mai degrabă prescriptiv. 
Cum s-a ajuns de la „erorile categoriale” ale 
lui Gilbert Ryle la aceste definiţii nici nu 
merită să discutăm. 

Să fie dragostea, într-adevăr, meditaţie? Atunci 
meditaţia ar fi şi ea dragoste? Şi vrea cineva 
să aibă parte de o dragoste â la Lauster? După 
părerea lui Lauster „dragostea este privirea 


liniştită, recunoaşterea calmă, autosuficientă, 
care se dezvoltă fără lăcomie şi se împlineşte 
fără dorinţe. Este greu să explici importanţa 
acestor gânduri unui om orientat spre consum, 
care este lacom şi frustrat pentru că el nu şi-a 
aflat până acum rolul în această lume”.”* 

Să încercăm, spre exemplu, să pătrundem 
sensul deplin al acestei afirmaţii, deşi pare 
extrem de dificil. Să pornim de la premisa că 
Lauster are acces la o înţelepciune mai 
profundă, care celor mai mulţi le rămâne 
ascunsă de-a lungul întregii vieţi. Şi să 
acceptăm şi aroganta din spatele mastii 
binevoitoare, aroganță care arată cum peste 
90% dintre oameni sunt nişte fiinţe triste, 
dependente de consum şi, prin urmare, fără 
valoare sufletească. Să ne concentrăm, aşadar, 
doar pe teza principală, cum că dragostea ar fi 
„privirea liniştită”. 

Ce femeie sau ce bărbat şi-ar dori să fie privit 
„liniştit” în cadrul relaţiei sau al căsniciei? Si 
cine visează la o „împlinire fără dorinţă”, 
aşadar la o plăcere lipsită de interes? Dacă 
dragostea este lipsită de acest condiment, cui 


i-ar mai fi pe plac să iubească? Este dragostea 
sexuală fără dorinţă altceva decât încercarea 
de a te imbata cu bere fără alcool? 
Nechezolul pe care Lauster ni-l serveşte drept 
„dragoste” nu are deloc gust de cafea. Este o 
descoperire complet nouă şi destul de fadă. 
Mie mi se pare că sunt puţini cei care îşi 
doresc o astfel de relaţie pufoasă, care să nu 
zgârie. Lauster a inventat o dragoste care 
încearcă să rezolve toate contradicţiile şi 
inconsecventele actului de a iubi. Dintr-un 
sentiment haotic, ea trebuie să devină un 
sentiment perfect ordonat: un sentiment bun şi 
mai ales unul care nu poate fi dezamăgit. 

în realitate însă, haosul face parte din 
dragoste, aşa cum alcoolul n-are voie să 
lipsească din bere. De fapt, noi căutăm în 
dragoste apropiere şi distanţă, înţelegere 
intuitivă şi spaţiu de retragere, blandete si 
tărie, putere şi slăbiciune, sfinţenie şi păcat, 
vânători şi bărbaţi de casă. Şi uneori nu le 
luăm pe rând una după alta, ci pe toate 
deodată, greu de descâlcit. 


Cine are nişte pretenţii atât de mari în privinţa 
dragostei, acela nu îşi caută doar un partener 
care vrea ce este mai bun pentru ceilalţi. Nu 
ne dorim lângă noi un preot, un terapeut sau 
un doctor de suflete - ci vrem un partener de 
care ne putem apropia în orice privinţă. Şi 
vrem să fim doriţi în aceeaşi măsură în care îl 
dorim şi noi pe partenerul nostru. Fiind 
animale sociale, nu ne putem retrage în noi 
înşine ca într-o peşteră sigură. Privirea 
celuilalt şi a celorlalţi este importantă pentru 
noi, aşa suntem construiți. Orice părere despre 
noi înşine se raportează la privirile pe care ni 
le aruncă ceilalţi, după cum ne-a arătat Sartre. 
Nimeni nu se poate elibera din această 
strânsoare. De aceea nu trebuie să năzuim 
spre o asemenea stare de „libertate 
interioară”. Eu, unul, nu mă pot găsi pe mine 
însumi. Ce fel de „sine” ar putea fi acesta? 
Autosuficienta reprezintă începutul prostiei. 
Conceptele despre dragostea dezinteresată 
sunt prezumtioase. Acest lucru este valabil 
atât pentru versiunea creştină a acestui gând, 
cât şi pentru cea psihoterapeutică. Cea din 


urmă este mai cunoscută în spaţiul lingvistic 
anglo- american drept unconditional love 
(dragoste necondiționată). Principiul ei 
inchizitorial, cum că dragostea ar însemna a 
împărtăşi şi nu a cere, este unilateral. La fel şi 
ideea inumană cum că orice ceartă între 
îndrăgostiţi ar fi determinată de o falsă 
dragoste de sine. O astfel de dragoste 
dezinteresată nu este doar nerealistă şi 
complexată, ci trece pur şi simplu pe lângă 
sensul întregii poveşti. Ideea principală a 
dragostei este aceea că întotdeauna este vorba 
şi de fericirea noastră. Ar mai fi de remarcat 
că unii psihoterapeuti predică dragostea 
dezinteresată, însă doar câţiva dintre ei, chiar 
foarte puţini, ar vrea să fie iubiţi dezinteresat. 
O persoană care ne iubeşte dezinteresat se 
anulează pe sine însuşi şi în acelaşi timp şi 
valoarea propriei iubiri. 

Mitul despre dragostea dezinteresată este 
deseori însoţit de o a doua cerinţă: mitul unei 
comuniuni obligatorii. Şi acesta este chiar unul 
dintre cele mai persistente mituri în ceea ce 
priveşte dragostea. indragostitii trebuie să se 


gândească bine ce anume vor să 
împărtăşească unul cu altul, atât din punct de 
vedere al spaţiului, cât şi din punct de vedere 
psihic. Spațiile intime în care partenerul nu 
are acces nu sunt nişte bariere, de regulă, ele 
fac chiar foarte bine - altfel nu ar mai fi atât de 
necesare pentru atât de mulţi oameni. A iubi 
pe cineva nu înseamnă să vrei să fii lângă el în 
absolut orice situaţie sau să împărţi cu el orice 
gând sau simtamant. Căci dacă este adevărat 
că dragostea înseamnă apropiere, atunci 
înseamnă că în acelaşi timp este nevoie şi de 
distanţă, ca să ne putem apropia. Depăşirea 
distanţei nu este un rău necesar, ci o 
componentă importantă a iubirii insesi. 
Psihoterapeutul german Michael Mary nu 
oboseşte niciodată să sublinieze în cărţile sale 
importanţa enormă a distanţei, deoarece 
„oamenii sunt dependenţi de separare la fel de 
mult cum îşi doresc să aibă o relaţie unită”. 
Dragostea îl eliberează pe om din cuşca 
propriului psihic, imbogatindu-l cu o percepţie 
străină deosebit de importantă, care îi lărgeşte 
considerabil perspectiva asupra lumii şi asupra 


propriei persoane. lar dacă acest lucru este 
adevărat, înseamnă totodată că fără 
înstrăinare nu se poate. Dacă suntem sinceri 
cu noi înşine, trebuie să recunoaştem că totala 
contopire nu este altceva decât o iluzie 
frumoasă. Căci însăşi asigurarea permanentă a 
comuniunii, pe care îndrăgostiţii o practică cu 
atâta plăcere, nu se dezvoltă din siguranţa 
unui trai comun şi nici din experienţa comună. 
Căci altfel, confirmarea experienţei comune ar 
fi atât inutilă, cât şi lipsită de sens. 

Reguli pentru fericirea în dragoste? 
După cum am mai spus, dragostea nu vine fără 
ca noi să facem ceva pentru asta. Şi nici nu 
funcţionează dacă nu facem nimic. Şi este bine 
că se întâmplă aşa. Căci nu suntem cu totul la 
voia întâmplării când vine vorba de dragoste. 
Deşi dragostea nu cade din cer şi nici nu poate 
fi anulată cu ajutorul unei vrăji, ea duce totuşi 
la exagerări confuze. La fel ca Erich Fromm, şi 
psihanalistul Fritz Riemann accentuează faptul 
că „dragostea nu este o stare, ci un fapt”.7€ 
Sună bine şi este clar, dar este cu siguranţă 
fals. 


Dacă dragostea ar fi doar un fapt, şi nu o 
stare, atunci în mod evident orice dragoste ar 
putea fi salvată prin acţiuni şi intervenţii. Dar 
oricine are ceva 

experienţă în domeniu ştie că acest lucru nu 
este posibil. Cu siguranţă poţi să faci ceva 
pentru dragostea ta. Poţi face mult bine, dar şi 
mult rău. însă în mod cert nu poţi să faci totul, 
nici în privinţa propriilor sentimente, nici 
pentru a le reînvia pe cele ale persoanei iubite. 
Tocmai faptul că nu putem controla şi 
manipula totul deschide atâtea uşi 
promisiunilor din ghidurile atotştiutoare. Dacă 
relaţia sau căsnicia nu mai merge bine, 
devenim nepoliticoşi între noi, cinici, 
plictisitori, nervosi şi neatenti. Cărţile pline de 
sfaturi pe această temă ne explică „secretul” 
căsniciei fericite cu ajutorul unui truc 
extraordinar: „Fiţi amabili şi atenţi unul faţă 
de celălalt!” Foarte înţelept. Dacă ni s-ar părea 
uşor să fim atenţi şi amabili cu partenerul de 
viaţă, atunci starea de criză a relaţiei nu ar 
mai exista. 


O relaţie nu se termină pentru că suntem noi 
neatenti, ci devenim neatenti pentru că vrem 
să încheiem acea relaţie. Nu orice căsnicie 
poate fi salvată. Iar cu ajutorul sfaturilor de 
acest gen este puţin probabil să fi fost salvată 
vreuna. Comportamentul nostru se modifică 
extrem de rar datorită unor sfaturi inteligente 
- şi în orice caz nu pentru mult timp. 
Formulele de dragoste nu au întotdeauna la 
bază dorinţe pioase şi imperative copleşitoare, 
ca la Peter Lauster. De câteva decenii, 
cercetătorii americani şi nu numai ei studiază 
soaptele şi ritualurile indragostitilor şi le 
urmăresc ca şi cum ar fi vorba de 
comportamentul de împerechere al unei specii 
necunoscute de amfibie sau de structura 
organizaţională a unui musuroi de furnici. Iar 
regulile extrase de aici se citesc ca nişte 
instrucţiuni pentru funcţionarea unui motor 
Diesel. Unul dintre cei mai importanţi 
reprezentanţi ai acestei bresle este psihologul 
John Mordechai Gottman, de la Universitatea 
din Washington. E suficient să citim 
prezentarea de pe Wikipedia a acestui autor 


pentru a ne da seama despre ce este vorba: 
„Dr. Gottman a dezvoltat o metodă cu ajutorul 
căreia se poate prevedea cu o probabilitate de 
90% ce cupluri de proaspăt căsătoriţi vor 
rămâne împreună şi care se vor despărţi după 
o perioadă cuprinsă între patru şi şase ani. 
Metoda mai poate prevedea cu o probabilitate 
de 81% câte căsnicii vor rezista între şapte şi 
nouă ani”. 

Cine vrea să cunoască această metodă trebuie 
să cumpere cartea lui Gottman, The Seven 
Principles for Making Marriage Works (Cele 7 
principii psiho- afective ale cuplurilor fericite). 
în librării mai sunt şi altele, toate promițând 
relaţii minunate şi iubiri perfecte. în privinţa 
unei căsnicii reuşite trebuie să fie vorba de un 
secret destul de evident, dacă atât de multe 
cărţi vor să ni-l dezvăluie. Uimitor este doar 
faptul că numărul căsniciilor reuşite nu vrea 
deloc să crească. 

Jurnalistul ştiinţific Bas Kast din Germania, 
care este gata să vadă în studiile lui Gottman 
informaţii ştiinţifice exacte, extrage din aceste 
şapte secrete cinci „formule ale dragostei”. 


După părerea lui, într-o relaţie de dragoste 
fericită trebuie să se regăsească următorii 
factori: dăruire, sentimentul de a fi tu însuţi, 
acceptare, iluzii pozitive şi agitaţie în viaţa de 
zi cu zi. Nimeni nu poate contesta faptul că 
toate acestea duc la o relaţie frumoasă. Dar 
nici nu putem fi de acord cu presupunerea că 
şi reciproca este valabilă, respectiv că 
dragostea este sigură datorită acestor cinci 
factori. Căci fără îndoială eu pot să împart 
aceste lucruri şi cu cei mai buni prieteni ai 
mei, fără să fie vorba de dragoste sexuală. 
Acestea reprezintă de fapt bazele unei legături 
intime de parteneriat, dar cu siguranţă ele nu 
sunt şi nişte „formule” ale dragostei. 

Mai bine şlefuite din punct de vedere 
psihologic şi sociologic sunt „cele cinci 
strategii ale dragostei pragmatice” 
apartinandu-i jurnalistului Christian Schuldt, 
enunțate în cartea Der Code des Herzens 
(„Codul inimii”). Aceste strategii sunt 
următoarele: „Rämäneti cu picioarele pe 
pământ”, deoarece idealizările reprezintă o 
garanţie pentru dezamăgiri; „Atenţie la 


fuziune”, deoarece ideea unei fuziuni totale a 
inimilor este foarte seducătoare şi deosebit de 
periculoasă într-o relaţie; „Gestionaţi 
conflictele”, deoarece indragostitii se ceartă 
foarte des în stările lor paranoide de 
supraveghere permanentă; „Fiţi calculati în 
privinţa sentimentelor”, întrucât rutina este 
cel mai mare duşman al romantismului, iar 
dacă aceasta s-a instalat, se impun măsuri de 
resuscitare a pasiunii; „Romantism în oglinda 
retrovizoare: văd ceva ce nu văd”, aceasta 
însemnând că observarea propriilor 
sentimente romantice în vederea unei 
aprecieri mai bune nu poate dăuna. 

Toate cele cinci strategii sunt corecte şi 
inteligente. Iar partea lor bună este că ele nu 
se consideră nici reţete perfecte pentru 
succesul absolut. Nu se bazează nici pe 
experimente realizate în universităţile din 
Statele Unite ale Americii, ci pe lectură 
sociologică şi raţionament. Punctul de pornire 
îl reprezintă ideea că înţelegerea celuilalt este 
un act de voinţă, şi nu o problemă de tehnică. 


Prea puţini oameni sunt cu adevărat incapabili 
să înţeleagă gândurile şi 

sentimentele partenerului. Atât pentru traiul în 
comun, cât şi pentru dragoste, este mai 
important dacă partenerul este dispus să facă 
asta. Căci indragostitii iubesc, ce-i drept, iluzia 
unui interes comun. Dar această iluzie se 
bazează pe comuniunea aşteptărilor, care nu 
sunt niciodată complet identice. 

Există şi unele idei bune, acest lucru este clar, 
despre cum pot fi aplanate anumite conflicte 
dintr-o relaţie sau căsnicie. însă nici una dintre 
aceste idei nu reprezintă o formulă, un 
panaceu sau o garanţie pentru păstrarea 
afecțiunii şi interesului timp îndelungat. 
Fascinatia noastră fata de o persoană nu 
dispare doar pentru că o tratăm greşit la un 
moment dat sau din cauză că persoana 
respectivă face ceva greşit în cadrul relaţiei. 
Ea dispare odată cu presupusul acord dintre 
noi, iar trăsături de caracter care la prima 
vedere păruseră incitante se dovedesc în timp 
a fi mai străine de firea noastră şi chiar mai 
enervante decât ne-am închipuit la început. 


Dacă ne îndrăgostim, şi această dragoste este 
împărtăşită, ne creăm o iluzie măreaţă: 
considerăm că aproape totul la celălalt este 
desăvârşit. Această iluzie este pusă la 
încercare de-a lungul timpului din ce în ce mai 
mult de necesităţile noastre. Uneori rămâne 
mai mult din fascinația iniţială, câteodată însă 
foarte puţin sau absolut nimic. Iluzia de la 
început se hrăneşte tocmai din faptul că 
indragostitii nu se cunosc. Conform celor 
spuse de Michael Mary: „Tocmai faptul ca îşi 
sunt atât de străini creează premisele unui 
acord deplin. Tocmai din cauză că cele mai 
multe aspecte ale personalităţii lor le sunt 
necunoscute, ei pot avea impresia că se înţeleg 
perfect. Şi, ca să nu distrugă impresia 
înţelegerii depline, partenerii de dragoste se 
concentrează doar pe comunicarea lucrurilor 
care îi unesc. Schimbă atingeri şi priviri 
gingaşe, săruturi şi recurg la sexualitate, îşi 
povestesc istorii din viaţa lor, se ascultă unul 
pe celălalt cu multă răbdare, visează la un 
viitor împreună, îşi jură dragoste eternă. Ei 


comunică ceva ce poate primi răspuns şi evită 
ceea ce poate fi refuzat”.” 

Descrierea lui Mary despre cum se formează o 
iluzie este foarte convingătoare. Deşi ar putea 
să existe unele îndoieli cu privire la marea 
comuniune care ar exista de la bun început. 
Nu ne incită uneori doar faptul că celălalt este 
diferit? Ne îndrăgostim adesea de persoane cu 
care pare că ne potrivim într-un mod magic. 
Dar la fel de des ne îndrăgostim şi de persoane 
care ne fascinează pentru că ni se pare că au 
nişte însuşiri extraordinare, pe care noi nu le 
avem. Dacă este adevărat că nu căutăm doar 
siguranţă şi ataşament, ci şi ceva nou şi 
incitant, atunci necunoscutul şi curiozitatea 
reprezintă în dragoste nişte ingrediente la fel 
de importante ca şi siguranţa şi comuniunea. 
Complet indispensabilă este înţelegerea oarbă 
doar într-o singură chestiune: dacă şi celălalt 
are sentimente de o intensitate comparabilă cu 
a noastră. Dacă avem îndoieli în această 
privinţă, atunci ceea ce am simţit la început se 
va preschimba într-o mare deziluzie sau poate 
chiar într-o tragedie. 


Dacă sentimentele într-o relaţie sau într-o 
căsnicie încep să scadă în intensitate, acesta 
nu este un proces neobişnuit. Pur şi simplu 
începem să ne cunoaştem mai bine. Şi ceea ce 
ne-a fascinat la început poate să ne placă toată 
viaţa, dar nu neapărat. îi cerem partenerului 
„să se schimbe”; ceea ce nu le pretindem 
niciodată celor mai buni prieteni. Şi începi să 
te întrebi ce poţi face pentru ca totul să 
meargă din nou bine. în această situaţie, avem 
tendinţa să apelăm la numeroasele ghiduri 
despre succesul în dragoste, căutând sfaturi 
preţioase. 

De fapt, este vorba de ceva extrem de simplu: 
legăturile de dragoste nu se uzează doar 
pentru că facem „greşeli” sau pentru că ne-am 
făcut iluzii la început, ci pentru că unele 
lucruri în viaţă se pot schimba. Una dintre cele 
mai importante premise ale unei relaţii de 
dragoste reuşite o reprezintă valorile comune 
sau asemănătoare. Nu trebuie să alegi acelaşi 
partid, dar o părere politică total opusă nu 
este în favoarea unei relaţii. Dacă unul iubeşte 
spiritul, şi celălalt banii, este bine doar în 


anumite limite. Dacă unul se relaxează 
practicând un sport, iar celălalt în faţa 
televizorului, atunci ceva lipseşte. Şi dacă, în 
concediu, unul preferă vacantele aventuroase 
cu ture de catarat, iar celălalt preferă să stea 
două săptămâni întins la soare pe plajă, atunci 
şansele de a rămâne împreună timp îndelungat 
sunt foarte mici. La aceste lucruri importante 
se adaugă multe alte amănunte. Cum 
reaprindem scânteia în viaţa de zi cu zi? Există 
o mulţime de ritualuri mărunte care ajută 
dragostea să se menţină. Spre exemplu, şi nu 
în ultimul rând, ritualul prin care indragostitii 
îşi povestesc mereu într-o manieră nouă şi cu 
multă plăcere ce au simţit când s-au întâlnit 
prima dată. 

Farmecul valorilor constă în accesul exclusiv la 
ceva deosebit. Astfel lucrurile capătă valoare. 
Iar ritualurile stau în slujba valorilor. Ele 
celebrează 

şi fac astfel cunoscute lucruri care altfel sunt 
amintite doar în treacăt. Capacitatea de a 
ritualiza evenimentele frumoase este un 
indicator interesant al unei relaţii. Dacă în 


cadrul relaţiei nu mai există ritualuri sau după 
un timp nu apar altele noi, urmează cu 
siguranţă să se întâmple ceva rău. Acelaşi disc 
vechi cu muzica preferată de acum mai bine de 
zece ani a alesei inimii tale nu o mai incită la 
fel ca înainte. Şi, astfel, cultul iubirii se 
prăfuieşte. 

într-o astfel de situaţie, ghidul ne încurajează 
să ne schimbăm. Trebuie să ne surprindem 
partenerul şi să ne lăsăm conduşi un pic de 
creativitate. Dacă suntem solicitati atât în 
viaţa de familie, cât şi la serviciu, atunci acest 
sfat este mai uşor de spus decât de urmat. 
Deoarece a-ţi surprinde partenerul care te ştie 
de o eternitate sau care nu are chef de 
surprize reprezintă mai degrabă un risc decât 
o şansă. Şi cel mai târziu după cea de-a cincea 
surpriză dintr-o lună, probabil că în loc să-ţi 
inciti partenerul, mai degrabă reusesti să-l 
enervezi. 

Cine pune mâna pe o asemenea carte şi citeşte 
toate acele sfaturi nu îşi va schimba viaţa şi 
nici relaţia - cel puţin nu pentru mult timp. 
Reusita unei relaţii de dragoste este foarte rar 


o chestiune care să ţină de nişte sfaturi bune. 
Probabil că acest lucru nu este frumos, dar 
putem să stăm liniştiţi: miile de sfaturi absolut 
sigure în privinţa carierei n-au făcut pe nimeni 
şef. Nenumăratele îndrumări pentru a ajunge 
milionar nu au ridicat nivelul de trai din ţara 
noastră. Şi putem să avem îndoieli şi în 
privinţa faptului că, citind cărţi pline de sfaturi 
inteligente, vom scăpa într-adevăr de 
kilogramele în plus. 

Motivul insuccesului după terminarea cărţii 
este foarte simplu. Probabil că cei mai mulţi 
oameni cred că vor să se schimbe - dar sunt 
foarte puţini cei care vor cu adevărat să se 
schimbe. Statornicia sentimentului nostru de 
sine poate fi cu greu depăşită. Căci cine se 
schimbă cu adevărat pune sub semnul 
întrebării ceea ce este cel mai important 
pentru el: identitatea sa. Şi nu prea există o 
criză suficient de dramatică încât să tragem 
concluzii pe termen lung. De ce ar fi altfel în 
ceea ce priveşte dragostea? Posibilităţile 
psihicului nostru sunt atât de reduse faţă de 
simţul realităţii, deşi în visele noastre se 


extind la nesfârşit. Nu putem aştepta nici de la 
partener şi nici de la noi înşine să se schimbe 
ceva radical. Şi tocmai de aceea terapia de 
cuplu, în forma ei cea mai nouă şi mai 
populară, ne conduce spre tiranie în loc să ne 
ducă în paradis. 

Dragostea de sine ca reţetă patentată 
Terapia de cuplu este o disciplină la mare 
modă în acest moment. „Orice căsnicie merită 
să fie salvată”, ne ameninţă zeci de broşuri şi 
articole de ziar. Din ce în ce mai multe cupluri 
se duc la consilieri maritali. Dar fiindcă 
succesul a rămas limitat, consilierea s-a 
schimbat. Acum câţiva ani, scopul terapiei de 
cuplu consta în salvarea parteneriatului. 
Intenţia terapeutilor era de a stabiliza 
„legătura” celor doi. Dacă se reuşea acest 
lucru, scopul era atins. Partenerii se purtau 
mai frumos unul cu celălalt şi se înțelegeau 
mai bine; la scurt timp după aceea, se 
desparteau ca doi prieteni, în deplină 
înţelegere. 

Problema terapiei de cuplu old school era că 
parteneriatul nu este de fapt scopul unei 


relaţii de dragoste; în orice caz, nu în ziua de 
astăzi şi nu la persoanele tinere. Terapia de 
cuplu modern a înţeles acest lucru. Alte 
timpuri, alte aşteptări. Cine voia înainte să îşi 
salveze căsnicia vrea astăzi mult mai mult: 
vrea să-şi salveze „dragostea”. Nu este 
suficient doar să eviti conflictele. 
întemeietorul acestei şcoli de tip nou este 
David Schnarch. în calitate de director al 
centrului Marriage & Family Health din 
Evergreen, Colorado, el este în acest moment 
unul dintre cei mai de succes psihoterapeuti. 
Passionate Marriage („Căsnicie pasională”) 
este titlul cărţii sale publicate în 1997. Scopul 
ei este ambițios. Specializat în terapia de 
cuplu, Schnarch nu vrea să rezolve probleme, 
ci să păstreze dragostea. El caută reguli 
pentru menţinerea acestei stări care poate să 
dispară atât de uşor. Şi a găsit o soluţie 
simplă: „lubeşte-te pe tine însuţi, relaxează-te 
în sinea ta si nu aştepta fericirea de la altii”.' 
Cu aceste imbolduri, el nimereste în plin 
spiritul societăţii occidentale puternic 
individualizate. Şi apoi propune patru reguli 


care trebuie să îl ajute pe îndrăgostit să-şi 
câştige autonomia absolută, salvându-şi în 
acest fel dragostea. Schnarch este autorul 
acelei idei care sună în felul următor: „lubeşte- 
te pe tine însuţi şi nu mai contează cu cine te 
căsătoreşti!” 

Ca terapeut şi psiholog modern, Schnarch şi-a 
găsit un fundament în cercetările 
neurofiziologice. Punctul său de plecare îl 
reprezintă cele trei „circuite din creier” ale lui 
Helen Fisher, despre care am discutat deja în 
amănunt: dorinţă sexuală, îndrăgostire şi 
ataşament. Realizarea deosebită a lui 
Schnarch constă în dezvoltarea acestor trei 
stări într-un „al patrulea instinct fundamental 
al nevoii umane de sexualitate: instinctul uman 
de a se dezvolta şi de a-şi păstra un «sine». 
Acest instinct exercită adesea un control mai 
puternic asupra nevoilor sexuale decât 
dorinţa, îndrăgostirea şi ataşamentul. El este 
adezivul care ne ţine unul lângă altul pe 
termen lung, chiar şi după ce nu mai există 
ciclul format din dorinţă, îndrăgostire şi 


atasament”.”® 


Prezentarea lui Schnarch este amuzantă. Căci 
tot ceea ce filosofii, psihologii şi biologii au 
încercat din motive temeinice să separe cu 
multă grijă se amestecă aici într-un mod 
haotic. Dar progresul în ştiinţă nu urmează un 
traseu ascendent, ci suferă mereu devieri. Este 
de necontestat faptul că sexualitatea este un 
instinct. Faptul că îndrăgostirea ar reprezenta 
tot un instinct este însă discutabil. Iar faptul 
că impulsul de a-ţi crea un „sine” este tot un 
instinct este o afirmaţie hazardată. Deoarece o 
problemă atât de complexă precum procesul 
individualizării nu este în nici un caz o 
chestiune bazată pe instincte - aproape 
animalice. Dar Schnarch consideră în mod 
evident că este o idee bună să denumim 
„instinct” formarea „sinelui” nostru. Sună ca 
un fundament biologic al următoarelor 
descoperiri psihologice. Chiar dacă nu vom 
găsi niciodată acel „circuit” din creier care ne- 
ar determina să ne creăm un „sine”. 

Pentru a demonstra acest instinct de sine, 
Schnarch porneşte într-o explorare 
aventuroasă în savana paleolitică şi plasează 


naşterea instinctului, destul de exact, în anul 
1600000î.Hr. Atunci, în creierul nostru s-a 
imprimat impulsul de a avea un sine, ceea ce 
înseamnă în mod evident că înainte de aceasta 
oamenii nu au avut sine. Şi deoarece, într-un 
mod destul de ciudat, Helen Fisher îşi vede 
ancorate toate cele trei circuite ale sale în 
sexualitate, Schnarch îşi ancorează şi el 
instinctul de sine tot în sexualitate. Până şi 
Sigmund Freud, maestrul sexualizării 
generale, s-ar oripila. 

Dar probabil că nu trebuie să luăm prea în 
serios toate acestea pentru a pătrunde în 
practică. întrebarea hotărâtoare este însă: în 


ce măsură este 
presupusul nostru instinct de „sine” adezivul 
care menţine relaţia? 


Răspunsul lui David Schnarch are patru părţi 
bazate pe reguli. Prima dintre aceste reguli 
este: cine vrea să ajungă la o relaţie de 
dragoste fericită trebuie să aibă un sentiment 
de sine solid şi să îl protejeze. „Printr-un 
sentiment de sine solid se înţelege şinele 
interiorizat al unui om, a cărui stabilitate nu 


depinde de ceea ce gândesc ceilalţi despre el. 
Cei mai mulţi oameni sunt dependenţi de un 
sentiment de sine reflectat, care necesită 
acceptarea, confirmarea şi bunăvoința 
celorlalți”. Un sine solid este în mare măsură 
autonom. 

Dacă înainte domnea o ignoranță 
înfricoşătoare în biologie, astăzi guvernează 
ignoranta în psihologie şi filosofie. Propoziția 
„Cei mai mulţi oameni sunt dependenţi de un 
sentiment de sine reflectat” în cei din jur este 
falsă. Toţi oamenii sunt dependenţi de un 
sentiment de sine reflectat în cei din jur, după 
cum ne-a demonstrat Sartre şi o confirmă 
oricând orice psiholog. Cel care nu îşi observă 
sentimentul de sine reflectat în cei din jur are 
o problemă gravă. Căci rezultatul nu este un 
„sentiment de sine solid”, ci un autism 
patologic. 

Aşadar, Schnarch este şi el un teoretician al 
distrugerii, la fel ca Erich Fromm sau Peter 
Lauster, înaintea lui. Cei mai mulţi oameni nu 
sunt desavarsiti, ba într-o oarecare măsură 
sunt chiar incompetenti. Dar scopul este, ca de 


obicei, să tindem spre perfecţiune şi 
simplitate. 

în acest context nu ne poate surprinde nici cea 
de-a doua regulă, respectiv că „o persoană îşi 
controlează singură angoasele şi îşi atenuează 
singură durerile”.* Aceasta este o pretenţie 
frumoasă şi sună tentant să îţi doreşti să poţi 
face aşa ceva. Şi totuşi. Cine ar reuşi asta nu 
ar fi doar un îndrăgostit fantastic, ci şi un 
supraom şi un monstru. Dacă ne putem 
controla angoasele, acestea nu ne mai pot 
afecta în nici un fel. Iar cel care îşi atenuează 
singur durerile ar trebui să se întrebe dacă 
mai aparţine speciei Homo sapiens. 

Cheia acestor reguli este de fapt alta: un om 
atât de autonom pe cât şi-l doreşte Schnarch 
nu ar mai avea nevoie să fie iubit! Şi dacă nu 
mai simţim nevoia, nu mai avem nici motorul 
care pune totul în mişcare. Omul ideal al lui 
Schnarch este o fiinţă pe deplin auto 
suficientă, şi de aceea, bineînţeles, complet 
antipatică. Cel mai bun îndrăgostit ar fi tocmai 
cel căruia dragostea i- ar fi de fapt indiferentă. 


Nici în calitate de iubit sau iubită, persoana 
respectivă nu ar fi de fapt dezirabilă. Căci un 
om imperfect nu poate rămâne mult timp 
lângă un partener perfect. în astfel de condiţii, 
un om normal nici nu ar putea măcar să 
aprecieze corespunzător calităţile 
partenerului. Sau s-ar simţi, probabil pe bună 
dreptate, destul de prost şi ar prefera să plece 
pe motiv de nepotrivire de caracter. Cine îşi 
doreşte un om perfect lângă el? Putem suferi 
din cauza slăbiciunilor partenerului - dar îl 
vom iubi în continuare, tocmai datorită lor. 
Următoarele două reguli ale lui Schnarch sunt 
mai inofensive şi mai realiste. Nu trebuie să 
reactionam exagerat fata de partener şi nici să 
preluăm sentimente neplăcute din cadrul 
legăturii pentru a ne dezvolta. Acest lucru este 
corect şi înţelept. Şi de asemenea foarte 
liniştitor, căci pentru astfel de maxime, slavă 
Domnului, nu sunt necesare calităţi 
supraomeneşti şi nici vreun „instinct” de sine. 
Pentru reabilitarea terapiei de cuplu â la 
Schnarch este oricum prea târziu. în 
comparaţie cu terapeutii din Evergreen, Erich 


Fromm şi Peter Lauster sunt nişte visători 
inofensivi. Bineînţeles că nu este nimic rău 
dacă un îndrăgostit se apreciază pe sine şi nu 
are aşteptări extraordinare de la relaţia sa de 
dragoste sau de la partener. Dar pretenţia de a 
fi independent din punct de vedere psihic de 
judecata celorlalţi este eronată şi chiar 
periculoasă. Un astfel de mesaj transformă 
autismul în ideal şi nu se opreşte aici. El face 
chiar şi dintr-un om normal, cu o dragoste de 
sine mai puţin pronunţată, un caz ce necesită 
terapie. Şi pentru a spune lucrurilor pe nume: 
nu este simplu să ai parte de o dragoste 
împlinită, iar o asemenea pretenţie reprezintă 
de cele mai multe ori o suprasolicitare. Dar a 
te iubi pe tine însuţi poate fi chiar şi mai 
dificil. Cine nu poate face acest lucru din 
cauza experienţelor avute în copilărie aproape 
sigur că nu va învăţa niciodată. Cel mult, va 
învăţa să se descurce cu mai puţină dragoste 
de sine. Psihoterapia nu este o artă precum 
alchimia, care să poată transforma jalnica 
pilitură de fier în aur solid. Cel care vă promite 


aşa ceva vrea cu siguranţă doar să vă 
păcălească. 

Arta de-a iubi 

Nu există formule pentru o relaţie de dragoste 
reuşită. Există doar strategii de evitare a 
suferinţei în cadrul parteneriatului. Şi mai sunt 
şi câteva idei bune de a transforma plăcerea 
într-o dragoste ceva mai fiabilă. Nu este mare 
lucru, dar cu siguranţă este mai mult decât 
nimic. 

Motivul pentru care toate celelalte idei 
inteligente sunt atat de putin folositoare 
consta in faptul ca sentimentele si 
comportamentul nu pot fi schimbate de pe o zi 
pe alta. Impulsurile noastre vitale, adezivul 
care ne tine uniti provin din mezencefalul 
animalic si nu din regiunile rationale ale 
encefalului. Sentimentele se lasa insa si mai 
greu modificate decat parerile rationale. Si, in 
cele din urma, pentru o relatie de dragoste 
este nevoie intotdeauna de doi. Sa fii constient 
de propria valoare, sa fii amabil si intelegator, 
acestea reprezinta niste calitati frumoase. Dar 


uneori nu ne ajută foarte mult şi adesea nu 
sunt de ajuns. 

într-o astfel de situaţie nu sunt de mare ajutor 
nici numeroasele sfaturi pentru un parteneriat 
fericit. Pentru că dragostea şi parteneriatul 
sunt două lucruri diferite, iar acest aspect este 
deja bine ancorat în mintea celor din 
generaţiile tinere sau de vârstă mijlocie. 
Distanţa dintre parteneriat şi iubire este la fel 
ca aceea între mulţumire şi fericire. Pentru 
parteneriat, dozele regulate de oxitocină şi 
vasopresină reprezintă jumătate din chirie. 
Dar în ceea ce priveşte dragostea, dopamina şi 
adrenalina sunt obligatorii. Dacă pentru a fi 
parteneri trebuie doar să ne potrivim, pentru 
dragoste este nevoie de opoziţie, eterogenitate 
şi frictiune. într-o relaţie de dragoste de lungă 
durată avem nevoie de experienţe incitante şi 
de un partener ca garant al variaţiei. Dar 
totodată vrem şi ca uneori să experimentăm 
aceleaşi lucruri şi avem nevoie de partener ca 
garant al stabilităţii emoţionale. 

Bineînţeles că Erich Fromm nu se înşela când 
spunea că dragostea nu este pur şi simplu 


destin, ci şi muncă. Dar el nu avea de unde să 
ştie că va declanşa o avalanşă ce va aduce 
terapia sinelui în centrul terapiei de cuplu. 
Seducătorul cuvânt „artă” trebuia să ridice 
indragostitii la rangul de artişti; terapeutii i-au 
transformat însă în invalizi. încărcată cu tot 
balastul teoriei freudiene despre deteriorare, 
nevoia naturală a omului de recunoaştere, 
popularitate şi confirmare în dragoste a fost 
declarată drept deformare şi imperfecţiune. 
De fapt, dragostea nu apare doar datorită 
faptului că noi suntem capabili de compasiune, 
ci şi din aşteptarea de a primi simpatia şi 
compasiunea unei alte 

persoane. Pornind de la această premisă, sunt 
posibile multe concepte ale dragostei: relaţii 
cu drepturi egale şi relaţii fără drepturi egale, 
relaţii echilibrate şi relaţii încordate, relaţii 
pătimaşe şi relaţii relativ liniştite. Nimic din 
toate acestea nu este fals, imatur, condamnabil 
ori jalnic în sine - sau în orice caz, nu atâta 
timp cât nici unul dintre parteneri nu suferă 
din această cauză. 


Cea mai mare ameninţare pentru o iubire este 
însă teroarea idealului. Idealul ameninţă 
relaţiile noastre reale clasându-le ca mediocre 
sau chiar inferioare, în plus, desăvârşirea nu 
este un lucru de dorit. Şi bineînţeles că 
retetele care pretind că dragostea noastră va fi 
desăvârşită nu valorează de fapt absolut nimic. 
O persoană care citeşte în permanenţă 
dorinţele de pe buzele partenerului nu se 
poate dezvolta. Cum ar putea să facă acest 
lucru? Orice dezvoltare presupune un interes 
propriu. Dezvoltarea doar prin acceptarea 
celuilalt este imposibilă. 

Dragostea este un lucru atât de frumos încât 
nu trebuie suprasolicitată în permanenţă. Si 
nici măcar nu trebuie să încercăm să salvăm 
orice căsnicie. Cât de cumplit trebuie să fie să 
trăieşti alături de o persoană pe care nu o 
iubeşti, când poate există un alt om lângă care 
viaţa ar fi mai frumoasă şi mai împlinită. 
Limita răspunderii faţă de celălalt este 
responsabilitatea pentru noi înşine. Atâta 
egoism este necesar. Căci cine şi-ar dori să nu 


fie părăsit doar datorită unui simţ al 
răspunderii? 

Nu ştiu ce concluzii a tras marele Don 
Juan din Sauerland după lecturarea 
cărţii lui Fromm. S-o fi eliberat 
directorul municipal de lumea 
materialistă a capitalismului? O fi învăţat 
să iubească fără dorinţe? O fi scăpat de 
voaiorismul lui? Sau o fi înţeles că 
pretenţia ca o persoană să-şi îndrepte 
aşteptările doar spre sine, şi nu spre 
partener, trebuie să fie o exagerare? 
Poate o fi observat de asemenea că orice 
carte despre dragoste este de fiecare 
dată doar o reacţie adaptată vremurilor 
în care a fost scrisă. Să fi înţeles că 
dragostea şi retetele pentru a o cuceri şi 
menţine sunt o chestiune efemeră, şi nu 
atemporală? Şi că nici un îndrăgostit nu 
trăieşte într-o sferă mai presus de 
societate, de unde „eul adevărat” îl 
cheamă peste mări şi ţări, în căsuţa celor 


şapte pitici? Şi că, de fapt, codul 
personal al relaţiei sale va fi întotdeauna 
influenţat de societatea în care trăieşte... 

310. O IMPROBABILITATE 
ABSOLUT NORMALA 

CE ARE DRAGOSTEA DE-A 


FACE CU ASTEPTARILE 


J 

Putini oameni s-ar indragosti daca nu ar fi 
auzit despre acest lucru. 

LA ROCHEFOUCAULD 

Dragostea ca invenţie 


A fost filosof, istoric al medicinei şi sociolog. Şi 
a mai fost şi un mare îndrăgostit. Viaţa sa a 
fost patimasa, sălbatică şi tragică. Michel 
Foucault se naşte în 1926 la Poitiers, în 
Franţa, fiind al doilea copil al lui Paul 
Foucault, profesor de anatomie şi chirurg. Este 
un elev excelent, dar colegii îl evită. La 
colegiul iezuit sever, el este un outsider, un 
copil pe care nu îl interesează decât cărţile. 
Nu îşi împarte umorul ciudat decât cu el 
însuşi. Foucault este diferit de ceilalţi, foarte 
diferit. Tatăl lui ar fi dorit ca el să devină 
medic, dar fiul este ferm hotărât să îi 
dezamăgească această aşteptare. în loc de 
medicină, studiază la Paris filosofia şi 
psihologia. După finalizarea studiilor, în anul 
1951, călătoreşte în Suedia, Polonia şi 
Germania. La vârsta de douăzeci şi opt de ani 
îşi publică prima carte, Boala mentală şi 
psihologia. Foucault este interesat de eşecuri, 
de extreme şi de patologic - de oameni care nu 
corespund normei, aşa ca el, şi de stări cu care 
societatea burgheză 


are şi a avut mari dificultăţi. Ca docent în 
psihologie la Universitatea Clermont-Ferrand, 
el scrie în anul 1961 o teză de doctorat 
monumentală, de aproape o mie de pagini: 
Istoria nebuniei în epoca clasică. 

Bazându-se pe numeroase izvoare şi texte, 
Foucault tratează subiectul nebuniei de-a 
lungul timpului şi diversele moduri în care 
aceasta a fost evaluată. în timp ce Stanley 
Schachter îşi prezenta, la Chicago, teoria 
psihologică a celor doi factori privind 
sentimentele, tânărul francez formulează la 
Clermont-Ferrand un model de teorie a celor 
doi factori pentru sociologie. Conform 
acesteia, o boală psihică nu este ceva ce există 
nemijlocit, ci ceva ce este evaluat de societate 
astfel, şi anume drept boală psihică. 
Fenomenul şi evaluarea sa reprezintă, aşadar, 
două lucruri diferite. Bolile psihice, aşa cum 
este şi „nebunia”, sunt atribuite oamenilor cu 
tulburări de comportament, în funcţie de 
obiceiurile şi cunoştinţele epocii respective. 
Acestea nu sunt realităţi, ci atribuiri. 


Mediul academic din Franţa reacţionează la 
această lucrare prin tăcere. Dar ambiția lui 
Foucault persistă. în următoarea sa lucrare, 
face un pas mai departe. De data aceasta, nu 
abordează o temă abstractă, ci cercetează 
exemplele după care lumea a fost şi este 
clasificată încă din perioada Iluminismului. 
Doar 30 de studenţi de la Clermont-Ferrand 
asistă la prelegere şi cei mai mulţi dintre ei 
doar pentru că au nevoie de un certificat de 
participare ca să poată profesa ulterior ca 
îngrijitori sau asistente medicale. Şi totuşi, 
când apare cartea pe piaţă în 1966, este 
considerată senzationala. Cuvintele şi lucrurile 
provoacă revoltă. în privinţa ştiinţei şi a 
cunoştinţelor, nimeni nu mai privise lucrurile 
astfel până atunci. 

Punctul de vedere neortodox al lui Foucault 
asupra „constructiei” de cunoştinţe şi adevăr îl 
transformă într-o adevărată stea pe 
firmamentul filosofiei franceze. Universitatea 
Clermont-Ferrand îl trimite totuşi în deşert, 
mai exact în Tunisia. în timp ce, la Paris, 
revoltele studenţilor tulbură ordinea, Foucault 


trăieşte pe un deal lângă mare, într-un hotel 
mic, cu obloane albastre, şi scrie un tratat 
despre metoda sa ştiinţifică. Revine la Paris 
abia la sfârşitul anului 1968 şi se angajează în 
mişcarea studenţească. Universitatea 
Vincennes, un spaţiu academic experimental 
nou înfiinţat al francezilor de stânga, îi oferă 
un post. Poziţia sa este radicală, aproape 
nebunească. De la catedră, vorbeşte cu emfază 
despre „duşmanii poporului” 

şi despre „tribunale populare”, apără 
masacrele comise de Revoluţia Franceză şi se 
entuziasmează pentru Revoluţia Culturală a lui 
Mao. Doar cu multă straduinta reuşesc 
protectorii săi influenţi să îl ajute să aibă în 
continuare o profesie şi o carieră ordonată. în 
anul 1970, Foucault preia catedra nou definită 
chiar de el de „Istorie a sistemelor de 
gândire”, la prestigiosul College de France. 
Viziunea lui Foucault despre om şi lume se află 
exact la polul opus faţă de psihologia 
evoluționistă, care apare în aceeaşi perioadă la 
Berkeley şi Oxford, în calitatea sa de 
cercetător al sistemelor de gândire, pentru 


Foucault nu există fundamente sigure, ci doar 
încercări de ordonare ale spiritului uman. 
Termenii folosiţi în acest sens sunt „stiintä”, 
„adevăr” şi „putere”. La fel ca Sartre, şi 
Foucault vede în om o fiinţă fără proprietăţi 
naturale, un animal care nu a fost descoperit 
încă. El duce mai degrabă o viaţă în care îşi 
interpretează în permanenţă lumea. Instantele 
chemate să interpreteze după reguli stabilite 
de ele hotărăsc cum evaluează societatea un 
anumit lucru şi cum văd oamenii lumea. 
Tributar acestei viziuni Foucault începe să 
cerceteze domeniul sexualităţii, la începutul 
anilor 1970. 

Dacă în filosofia franceză a secolului XX, 
Sartre este Faust, atunci Foucault este Mefisto 
- spiritul care neagă în permanenţă ceea ce 
alţii iau drept sigur. Un dandy suplu, cu chelie, 
purtând mereu pulover pe gât, un agent 
provocateur al scenei. Afacerile şi iubirile sale 
homosexuale ocupă prima pagină a ziarelor şi 
îi influenţează viaţa. La începutul anilor 1970 
se dedică aproape în întregime lucrării sale 


monumentale, în mai multe volume, Istoria 
sexualităţii. 

Scopul lui Foucault este să descopere cum 
influenţează societatea reprezentările noastre 
în ceea ce priveşte sexualitatea şi conştiinţa 
noastră de sine în privinţa plăcerii sexuale şi a 
eroticii. în acest scop, el se întoarce la 
originile concepţiei creştine asupra lumii. Spre 
deosebire de aproape toţi ceilalţi istorici, 
Foucault nu vede creştinismul ca pe o putere 
autoritară, care îngrădeşte sexualitatea 
oamenilor prin legi şi interdicții. Foucault vede 
morala sexuală a creştinismului timpuriu ca pe 
o modalitate nouă de „autoformare” şi ca pe 
un manual pentru noi „tehnici de viaţă”. 
Confesiunile cărnii devine mai târziu, din 
punct de vedere cronologic, ultima parte din 
lucrarea sa în patru volume, dar care nu va fi 
publicată. în anul 1976 apare Voința de a 
cunoaşte, un fel de introducere care explică 
programul seriei şi cuprinde cercetarea 
sexualităţii umane sub influenţa structurilor 
dominante. Cum putea să se dezvolte din 
inventarea unei noi imagini creştine a omului o 


formă nouă de experienţă umană? Căci nu 
experienţa este cea care determină invenţia. 
După părerea lui Foucault, situaţia este chiar 
pe dos: conceptul social dă formă experienţei 
noastre. Suntem ceea ce credem că suntem. 
Iar ceea ce credem că suntem depinde în mare 
măsură de societatea în care trăim. 

Voința de a cunoaşte alcătuieşte primul volum. 
în loc să se ducă mai departe în prezent, aşa 
cum era de presupus, surprinzător Foucault se 
întoarce în volumul următor înapoi la 
creştinism. Practicarea plăcerilor şi 
Preocuparea de sine cercetează 
comportamentul sexual la grecii antici. Cum 
au îmbinat grecii în Antichitate sexualitatea şi 
morala? Si cum şi-au creat reprezentările si 
regulile de bună purtare cu intimitatea lor? 
Atunci când efectua ultima corectură a 
ambelor volume, Foucault avea dureri 
cumplite şi era total epuizat, slăbit de ceea ce 
el numea „o gripă mizerabilă”. La începutul 
verii anului 1984, când a fost publicată 
lucrarea, era deja în spital. Suferea de SIDA şi 
a murit pe 25 iunie. 


Ce a realizat Foucault din punct de vedere 
ştiinţific? De fapt, el a prezentat o viziune 
complet nouă asupra lucrurilor. A cercetat 
regulile de joc ale societăţii, „jocurile 
adevărului”, după cum le-a denumit chiar el. 
Ceea ce eu consider că este bun şi corect, 
frumos şi rezonabil nu găsesc în adâncul fiinţei 
mele. Preiau aceste reprezentări din exterior. 
Societatea îmi face o ofertă de sensuri, din 
care eu pot alege, mai mult sau mai puţin. Dar 
nici criteriile după care aleg nu le-am inventat 
eu, ci le-am preluat. 

Jocurile adevărului din cadrul societăţii nu 
influenţează doar judecata oamenilor, ci merg 
mult mai departe, hotărând în locul lor şi ceea 
ce trebuie să simtă. Orice proiect de sine şi 
orice sentiment al unui om se compun din 
proiectele celorlalţi şi sentimentele implicite. 
Şi întrebările pe care le-a ridicat Foucault au 
fost: „în baza căror jocuri ale adevărului se 
oferă omul să gândească pentru propriul sine 
dacă se percepe ca fiind nebun, dacă se 
consideră bolnav, dacă se judecă şi se 
pedepseşte ca şi cum ar fi un criminal?” Şi 


într-un final: „în baza căror jocuri ale 
adevărului s-a cunoscut şi recunoscut fiinţa 
umană ca fiind plină de dorinţe?”8! 

Foucault a scris foarte mult pe tema 
sexualităţii, dar foarte puţin despre dragoste. 
întrebările sale sunt însă valabile şi în ceea ce 
priveşte dragostea: în baza căror jocuri ale 
adevărului se percepe omul ca fiinţă care 
iubeşte şi este iubită? Abordarea poate fi 
asemănătoare: dacă este adevărat că 
societatea produce singură toate lucrurile 
despre care discută, atunci dragostea este un 
concept social. „Dragostea în sine” nu există. 
Ceea ce se înţelege prin dragoste, aşa cum 
este ea percepută, evaluată, delimitată şi pusă 
în relaţie cu alte aspecte, ar fi un produs al 
proceselor de atribuire. 

Dintr-o astfel de perspectivă, dragostea ar 
trebui văzută ca un efect social. Şi am avea de- 
a face exact cu opusul afirmației lui David 
Buss despre psihologia evoluționistă, şi 
anume: „Oamenii de orice cultură, din toată 
lumea descoperă gânduri, sentimente şi fapte 
de dragoste - de la zuluşi, în regiunile mai 


sudice ale Africii, şi până la eschimosi, in 
întinderile nemărginite de zăpadă din Alaska”. 
Şi acest „fenomen al dragostei” este 
pretutindeni structurat asemănător - dacă ne 
gândim la cântecele de dragoste, la 
indragostitii care fug de acasă, la poeziile, 
precum şi la „observaţiile etnografice privind 
legăturile romantice”. 

Pentru a aprecia corect dimensiunea socială a 
dragostei şi a reprezentărilor noastre despre 
dragoste trebuie să ne mişcăm, aşadar, între 
două poziţii ireconciliabile. Care să fie punctul 
de vedere corect? Este dragostea la fel 
pretutindeni şi întotdeauna? Sau mai degrabă 
este doar un efect efemer al unui „joc al 
adevărului” depinzând de societate? Dacă 
opinia lui David Buss ar fi cea corectă, atunci 
toţi oamenii s-ar iubi la fel în orice moment. 
Doar regulile privind întâlnirile amoroase, 
căsătoria şi căsnicia ar fi diferite din punct de 
vedere cultural. Dacă situaţia s-ar prezenta 
conform filosofului Foucault, atunci nu ar mai 
exista iubire, ci doar diverse concepte sociale 
în acest sens. 


Ajunşi în acest punct, mă văd nevoit să întreb: 
dragostea romantică este o parte a naturii 
noastre sau a culturii? Este experienţă 
acumulată de-a lungul timpului sau invenţie 
trecătoare? 

Iubirea şi Occidentul 

Foarte rar s-a întâmplat să încerce cineva să 
scrie o istorie a reprezentărilor noastre despre 
dragoste. Unul dintre puţinele exemple în 
acest sens este cartea autorului elveţian Denis 
Rougemont, apărută în anul 1938, Iubirea şi 
Occidentul. Titlul este pe cât de frumos, pe 
atât de impunător. Şi pentru că până în ziua de 
astăzi nu a apărut şi o carte care să se 
intituleze Iubirea şi Orientul, rămânem destul 
de ingraditi în acest teritoriu. Autorul acestei 
cărţi este astăzi uitat, dar în urmă cu cincizeci 
de ani era celebru. încă din tinereţe, 
Rougemont, fiul unui pastor din partea 
franceză a Elveţiei, a scris un amplu şi 
ambițios opus magnum. Conform declaraţiei 
sale, acest lucru l-a costat „o oră şi întreaga 
viaţă”.% Toată tinereţea şi-a pus întrebarea 
cum este oare dragostea în tradiţia 


occidentală. Timp de doi ani a făcut însemnări 
şi a citit tot ce se putea pe această temă. 
Rezultatul a fost un amestec destul de curios 
între ştiinţa literaturii şi istoria mentalităților. 
Cu trei decenii înaintea lui Foucault, 
Rougemont nu vede „constructiile” dragostei, 
ci tratează miturile, textele şi legendele 
occidentale cu asemenea seriozitate de parcă 
ar fi vorba de declaraţii atemporale despre om 
în general, despre bărbat şi femeie şi despre 
dragoste. Cuvintele „iubire”, „căsnicie”, 
„libertate” şi „fidelitate” au fost folosite astfel 
încât să se refere în permanenţă la aceleaşi 
lucruri, de la 1200 şi până astăzi. După 
părerea lui Rougemont, Evul Mediu se ocupă 
în mod constant de unul şi acelaşi conflict, 
respectiv cel dintre pasiune şi căsnicie. Ce 
este oare mai important şi mai corect: 
dragostea pasională sau căsnicia cumpătată? 
Pentru Rougemont, dragostea înseamnă 
experienţă, şi nu descoperire. Şi totuşi 
sintagma „dragoste curtenească”, pe care ela 
folosit-o de mai multe ori, datează în realitate 
din anul 1883, apartinändu-i romanistului 


Gaston Paris. Un concept rigid, obligatoriu 
despre cum trebuia să iubească un cavaler sau 
un trubadur nu există. Mulţi oameni îşi 
închipuie că în Evul Mediu dragostea era exact 
aşa cum apare în cântecele trubadurilor sau în 
poezia de la curte. Căci aproape tot ce ştim 
despre amor în acea perioadă am aflat din 
astfel de texte. Pe scurt: ştim astăzi mult mai 
multe lucruri despre dragoste în acele vremuri 
din literatura medievală decât din viaţa reală. 
Pentru a scrie o carte despre amorul medieval 
trebuie, aşadar, să fii ori extrem de tânăr, ori 
de neclintit în hotărârile tale, ori amândouă la 
un loc. în ciuda numeroaselor sale lecturi, 
Rougemont a înţeles despre Evul Mediu cam la 
fel de multe precum Desmond Morris despre 
Epoca Pietrei. Deşi nici măcar literatura care a 
ajuns până la noi nu redă o imagine unitară. 
Un motiv important în acest sens ar fi acela că 
poeţii din Evul Mediu îşi dezvoltau ideile de 
dragoste în cadrul unor poezii cu forme destul 
de rigide. Dacă ne exprimăm dragostea într-un 
sonet, într-un chanson de geste sau într-un 
poem alegoric, centrul de greutate va fi de 


fiecare dată în altă parte. Iar între sublimele 
concepte de dragoste ale poeziei curtenesti si 
farsele obscene din iarmaroace sunt ani- 
lumină. „Nici un om nu trăia pe vremea aceea 
ca eroii din romanele dedicate regelui Arthur, 
care nu visau nimic altceva decât să atingă 
idealul curtenesc prin poezie şi luptă 
cavalerească. Poeţii au descris o lume de 
poveste”tt, conform germanistului Joachim 
Bumke. Şi „ce înseamnă dragostea 
curtenească pare să fie astăzi mai puţin sigur 
decât cu sute de ani în urma”.® 

Probabil că, în Evul Mediu, dragostea nu era 
mai puţin diversă, contradictorie, variabilă sau 
dependentă de educaţie decât în zilele noastre. 
Era plăcere sexuală, dorinţă şi pasiune, 
precum şi virtute sau „artă”. începând cu 
poetul roman Ovidiu, care a scris prima „Artă 
a iubirii” (Ars amatoria) cu două mii de ani 
înaintea lui Erich Fromm, cultul dragostei şi 
serviciile gratuite oferite pur şi simplu din 
dragoste sunt puse ba la acelaşi nivel, ba mai 
presus de poftele trupeşti. Să juri ceva şi în 
acelaşi timp să îţi doreşti altceva nu 


reprezenta cu siguranţă un fapt necunoscut 
oamenilor din Antichitate sau din Evul Mediu, 
la fel cum nu este nici pentru cei din ziua de 
astăzi. 

Dragostea medievală nu a existat. Ea este doar 
o invenţie a posterităţii. Istoria este scrisă 
întotdeauna în prezent, privind înapoi spre 
trecut. Privind în urmă, tindem să considerăm 
evenimentele din perioadele precedente drept 
etape preliminare. Din acest punct de vedere, 
societatea medievală a fost o societate feudală 
rigidă, în care dragostea romantică era slăvită 
cu timiditate, ca ideal, dar, spre deosebire de 
zilele noastre, nu putea fi experimentată astfel. 
Norbert Elias, sociolog evreu născut în 
Germania, este cel care a contribuit decisiv, în 
anul 1939, la ancorarea acestei idei în mintea 
multor oameni de ştiinţă. în lucrarea sa în 
două volume Procesul civilizării el descrie 
istoria culturii occidentale ca pe o evoluţie 
superioară continuă. Imoralitatea devine 
virtute, iar constrângerea, libertate. Şi din 
obligaţiile sociale de dragoste se dezvoltă mai 


întâi idealul şi mai târziu practica iubirii 
romantice şi libere. 

Această opinie larg răspândită până în ziua de 
astăzi nu este nici complet greşită, nici pe 
deplin adevărată. Este plauzibilă atâta timp 
cât suntem siguri că libertatea şi posibilitatea 
alegerii în ţările occidentale a tot crescut din 
Evul Mediu până azi. Acest lucru este valabil şi 
în privinţa dragostei. Acolo unde, înainte, 
diferenţele sociale insurmontabile şi regulile 
rigide de comportament îi îngrădeau pe 
oameni, societatea este astăzi relativ mai 
permisiva. Şi, de asemenea, regulile privind 
această piaţă a dragostei au devenit mai 
liberale. Ceea ce este fals în povestea 
procesului civilizării este acceptarea că acest 
proces ar fi fost continuu. Elias îşi terminase 
lucrarea într-o perioadă în care societatea 
părea stabilă, dar imediat după aceea au 
început cel de-al Doilea Război Mondial şi 
Holocaustul. Barbariile inimaginabile care au 
fost posibile la un nivel atât de înalt al 
civilizaţiei ne-au arătat că teza despre 


dezvoltarea ascendentă şi continuă a 
Occidentului este o minciună. 

Chiar şi Elias a avut un punct de vedere destul 
de global în privinţa vieţii medievale. Viaţa 
nobililor, care reprezentau doar o minoritate, 
era mult mai bine descrisă decât viaţa 
ţăranilor, despre care abia dacă avem câteva 
dovezi scrise. Cine descrie viaţa medievală se 
referă, la fel ca Elias, în mare parte doar la 
viaţa de la curtea regelui, aşadar doar la elite. 
De aceea ne putem îndoi că ceea ce slăveau 
trubadurii reprezenta într-adevăr o etapă 
preliminară a iubirii romantice. Deoarece 
scopul cântecelor lor nu era nici uniunea 
spirituală, nici cea trupească cu domnita 
adorată. Supraaprecierea celuilalt într-o 
imagine ideală ne apare astăzi drept 
romantică. Şi totuşi o întâlnim şi la Sappho, 
Euripide şi Ovidiu, deci şi la vechii greci şi 
romani. Supraaprecierea nu a fost o invenţie a 
Evului Mediu. 

Cu toate acestea povestea lui Elias despre 
afirmarea progresivă a iubirii romantice a 
devenit un fapt ştiinţific, general acceptat. 


Filosoful italian Umberto Galimberti, de la 
Universitatea Ca'Foscari din Veneţia, continuă 
în aceeaşi direcţie atunci când scrie: 
„Societăţile tradiţionale, pe care noi le-am 
depăşit cu ajutorul tehnicii, lăsau putin spaţiu 
alegerii partenerului unic şi căutării acestuia 
în funcţie de propria identitate. în afară de 
câteva grupuri cunoscute şi elite care îşi 
permiteau luxul realizării de sine, dragostea 
pecetluia mai puţin relaţia dintre doi indivizi; 
ea servea în primul rând unirii a două familii 
sau clanuri, care astfel îşi sporeau siguranţa 
economică şi forţa de muncă necesară 
întreprinderii familiale, îşi asigurau avutul prin 
urmaşi şi, dacă era vorba şi de categorii 
privilegiate, îşi consolidau averea şi 
prestigiul”.5 Problema este că democraţia din 
Atena şi apoi cea din Roma fac parte din 
„societăţile tradiţionale”, dar cu toate acestea 
acolo au existat, după cum se presupune, mai 
multe căsătorii din dragoste decât în 
societatea burgheză şi mic-burgheză a 
secolului al XIX-lea. în loc să vedem o linie 


ascendentă, avem de-a face mai degrabă cu 
mişcări ondulatorii. 

Ceea ce înţelegem noi astăzi prin dragoste 
romantică nu s-a format treptat. Această 
eroare trebuie combătută. Şi tocmai pentru că 
nu a existat o dezvoltare ascendentă continuă 
avem noi astăzi ocazia să ne întrebăm ce 
trebuie să fi fost de fapt dragostea romantică. 
Cât din ceea ce înțelegeau prin „dragoste” 
oamenii din timpurile străvechi este identic cu 
ceea ce ne imaginăm noi astăzi în această 
privinţă? Cât de mare este contribuţia 
sentimentelor supratemporale? Şi cât de mari 
sunt diferenţele istorice şi culturale? 
Subiecti vatamati 

Pentru a raspunde la aceste intrebari, trebuie 
sa ne fie clar mai intai ce a fost de fapt 
dragostea romantica in traditia Occidentului. 
Caci asa cum psihologii evolutionisti au gasit 
originea dragostei romantice in savana 
africana, si filosofii si oamenii de stiinta au un 
mit romantic al creatiei. 

Aceasta poveste, spusa de exemplu de 
sociologul Giinter Dux, din Freiburg, suna in 


felul următor: a existat odată un timp în care 
subiectul trăia în concordanţă cu natura. 
Această perioadă nu este datată cu exactitate, 
ea ar putea fi plasată undeva la începutul 
epocii burgheze. Subiectul trăia din ceea ce 
producea cu mâinile lui şi nu îşi punea 
întrebări complicate. Nu îl preocupa locul pe 
care el îl are în această lume, astfel de lucruri 
i se păreau fireşti. Apoi însă a început perioada 
burgheză bazată pe industrie şi piaţa moderna 
a muncii. Viaţa a devenit complicată. Şi 
deodată nimic nu mai era firesc: legătura cu 
natura, relaţia cu sexul opus şi, nu în ultimul 
rând, raportarea la propria persoană. Conform 
celor spuse de Dux: „Subiectul şi-a pierdut 
propria lume” .87 

Acolo unde înainte totul se îmbina natural, 
domneau acum nesiguranța şi haosul. „Din 
cauza pierderii lumii, subiectul intră într-o 
criză a sensului. Aceasta constă în faptul că el 
nu mai găseşte nici un indiciu pentru a-şi 
înțelege stilul de viață în lumea existentă. 
Orientarea sensului unei acțiuni după natură 
este de la sine înțeleasă. Şi cu atât mai gravă 


este pierderea posibilităţii de a stabili un sens 
în lumea socială.”8 Trebuie să explicăm un pic 
această afirmaţie: nici natura, nici ceilalţi 
oameni nu oferă subiectului un sprijin în viaţă. 
într-o astfel de situaţie, subiectul este invadat 
de sentimente romantice. Devine conştient de 
prăpastia adâncă ce îi scindează viaţa. Pe de o 
parte, subiectul îşi doreşte încă un sens unitar 
al vieţii, un suport solid. Pe de altă parte însă, 
el a devenit între timp suficient de inteligent 
încât să realizeze că nu mai poate găsi nicăieri 
acest sprijin. Prin urmare, subiectul transferă 
căutarea absolutului din lumea exterioară în 
lumea interioară. Subiectul se interiorizează 
într-un mod riscant. îşi construieşte o lume 
complexă a sufletului său, din sentimente 
absolute, care nu au mare lucru în comun cu 
viata de zi cu zi. După cum afirmă Dux: 
„Schisma logicii, a celei tradiţionale şi 
absolutiste şi a celei relational-functionale, 
lasă subiectul să se prăbuşească în hiatul 
dintre lipsa de sens şi aspiraţia absolută după 
un sens”.89 


Şi totuşi, pentru a se contopi cu universul, 
subiectul îşi îndreaptă dorul spre unirea 
sexuală. Prin contopirea sexelor renaşte acea 
legătură cu natura, care a fost demult 
distrusă. în acest sens, dragostea devine un 
„experiment universal”, după cum afirma 
romanticul german Friedrich Schlegel. Dacă 
viaţa nu mai are nici o semnificaţie 
supranaturală - dragostea ne aduce înapoi 
această semnificaţie. Acesta este miezul iubirii 
romantice. 

Ce este de reţinut din această poveste? 
Bineînţeles că în primul rând ne deranjează 
folosirea cuvântului „subiect”. Cine este, el de 
fapt? „Subiectul” este o invenţie a secolului al 
XVIII-lea. El a zărit lumina zilei când filosofii 
au considerat că preferă să discute despre 
„subiecti” decât despre oameni reali. Subiectul 
a devenit termenul care îl desemna pe omul 
interior, despovărat de tot ceea ce în realitate 
îl face greoi, complicat şi greu de înţeles. Era 
vorba de omul „esential”, în locul celui real. 
Asta ar fi, deci, ideea. Consecințele ei sunt 
însă derutante. în cazul istoriei noastre privind 


apariţia iubirii romantice, ele sunt chiar foarte 
derutante. Căci termenul „subiect” sugerează 
oarecum faptul că ar fi vorba de una şi aceeaşi 
fiinţă care în lumea tradiţională trăia în uniune 
cu natura, iar peste o sută de ani constata că 
această legătură cu natura este distrusă. De 
fapt, lucrurile nu stau chiar aşa. Deoarece 
între experienţa unuia şi experienţa celuilalt se 
află generaţii întregi. Prăpastia aceasta 
resimţită dintre lumea sănătoasă şi lumea 
distrusă nu a existat, aşadar, pentru oamenii 
reali. Aceştia au trăit ori într-o lume, ori în 
cealaltă. 

Cine vorbeşte şi astăzi încă de „subiecti”, ne 
demonstrează cât de ataşat este de un jargon 
învechit, crescut şi lăsat moştenire în turnurile 
de fildeş ale universităţilor. Astfel nu face 
decât să contribuie la antipatia resimţită de o 
mulţime de oameni vizavi de afectarea şi 
stângăcia stilistică a ştiinţelor spiritului. Dar si 
mai urâtă este ceata în care se învăluie cel 
care ne vorbeşte despre „subiect”, 
povestitorul. Ceva mai multă distanţă faţă de 
textele poeţilor şi filosofilor romantici ar fi aici 


salutară. Intelectualii burghezi din Germania 
din perioada cuprinsă între 1790 şi 1830, pe 
care noi îi numim astăzi „romantici”, au 
reprezentat de fapt o minoritate neînsemnată. 
Nici măcar în ţările vecine nu au existat astfel 
de idei despre „romantism” şi nici „romantici” 
comparabili. Poeţii şi gânditorii francezi şi 
britanici din perioada respectivă au suferit şi 
ei din cauza industrializării. Dar astfel de idei 
de fuziune universală au rămas departe de ei. 
„Subiectii” despre care vorbeşte Dux sunt, 
aşadar, doar o mână de oameni cu o fantezie 
mai puţin obişnuită. Atunci când în orăşelul 
Jena, din landul german Turingia, filosoful 
Johann Gottlieb Fichte, fraţii Schlegel sau 
poetul Novalis fantazau în legătură cu lumea 
tradiţională şi desăvârşita contopire cu natura, 
nu prea ştiau despre ce vorbesc. Nu exista pe 
atunci o istoriografie modernă. Şi ceea ce se 
credea despre „înainte” erau doar zvonuri. 
Astfel aveau cu toţii libertatea de mişcare 
necesară pentru a descoperi lumea completă, 
nescindată din vechime, punänd-o în opoziţie 
cu propria lume. 


De fapt oamenii nu trăiau, de exemplu în 
Antichitate, în deplină armonie cu natura. 
Istoria omenirii nu se desfăşoară pe un traseu 
continuu ascendent. Grecii şi romanii antici au 
fost mult mai avansați decât cei din Evul 
Mediu şi se simțeau mult mai liberi in univers 
decât creştinii de mai târziu. Zeii lor erau doar 
figuri simbolice, iar faptele acestora 
constituiau poveşti pentru copii, mai mult sau 
mai puţin credibile. Pietatea desăvârşită se 
întâlnea rar şi de o contopire cu natura nu 
prea poate fi vorba. Filosofia lui Platon şi 
Aristotel, tragediile lui Euripide, Sofocle sau 
Eschil ne învaţă fără echivoc că nu există nici 
un sprijin, nicăieri. Pe de altă parte, nici la 
sfârşitul secolului al XVII-lea oamenii nu trăiau 
marile tensiuni şi drame romantice precum 
Novalis, Schlegel şi compania. 

Dragostea romantică a fost, aşadar, mai puţin 
un fenomen al lumii reale, cât o fantezie 
literară. Cu toate acestea, ea a făcut o carieră 
remarcabilă. Adversarul puternic, de la care 
flacăra dragostei romantice s-a aprins pentru 
un timp îndelungat, nu a fost lumea golită de 


sens, ci morala sexuală severă a epocii 
burgheze. Poetul romantic englez Percy 
Bysshe Shelley ne spunea cu regret sincer, în 
anul 1813: „Nici măcar contactul dintre sexe 
nu s-a eliberat de despotismul ordinii 
existente. Legea îşi arogă dreptul să domine 
pornirile pasionale de nestăvilit, să încătuşeze 
cele mai clare raționamente şi, prin apel la 
voinţă, să subjuge impulsurile spontane ale 
naturii noastre. Dragostea urmează inevitabil 
percepţia frumuseţii. Constrânsă, ea se 
ofileşte: libertatea este făptura ei efectivă... 
Bărbatul şi femeia trebuie să rămână uniţi 
atâta timp cât se iubesc: orice lege care 
forţează fie şi doar pentru o secundă traiul 
împreună după ce s-a stins afecțiunea ar fi 
doar tiranie insuportabilă şi toleranţă 
nevrednică”.% 

Această „tiranie insuportabilă şi toleranţă 
nevrednică” reprezintă o regulă în toate 
statele occidentale la începutul secolului al 
XIX-lea. Şi ea rămâne valabilă încă mult timp şi 
în secolul XX şi este şi astăzi de actualitate în 
multe societăţi. Cu atât mai excitantă a 


devenit descrierea iubirii pasionale în romane. 
Deşi cei mai mulţi autori erau bărbaţi, publicul 
era format aproape în totalitate din femei. 
Mult mai mult decât în viaţă, dragostea 
romantică a fost cultivată în literatura pentru 
femei, unde şi-a păstrat poziţia până în ziua de 
astăzi. De aici ea a ajuns în mintea cititoarelor 
şi a influenţat puternic imaginarul erotic al 
acestora, iar până la urmă a prins rădăcini. 
Dintr-o idee frumoasă a apărut cu timpul 
apelul la o morală sexuală mai libertina. Iar 
disciplina obligatorie „dragoste” s-a 
transformat în dreptul de-a hotărî. 

Dacă aşa stau lucrurile, atunci dragostea 
romantică nu a apărut cu patru milioane de ani 
în urmă în savană şi nici în jurul anului 1790, 
la Jena. Ea a apărut în romanele din perioada 
Iluminismului britanic şi apoi şi-a continuat 
periplul de succes prin toată Europa. 
Dragostea romantică reprezintă o revoltă 
împotriva convenției. Restul sunt doar poveşti 


romantice despre apariţia 
romantismului: suferinţa din savană, pierderea 
lumii în Turingia. 


Trebuie să fim întotdeauna precauti cu istoriile 
povestite în sens invers şi cu interpretările 
istorice, indiferent cum au ajuns în mintea 
noastră. Ţine de istoriografia din secolul al 
XIX-lea să vedem întotdeauna culturile 
precedente ca etape preliminare pentru cea 
din zilele noastre. Astfel, de cele mai multe ori, 
culturile acestea sunt tratate reductionist, iar 
întrebări atemporale, cum ar fi aceea despre 
dragoste, sunt deformate. 

Rezumând ceea ce ni se pare probabil, putem 
spune: dragostea romantică este un dor care 
prinde contur în secolul al XVIII-lea. Ea se 
opune restricţiilor unei pieţe a mariajului, care 
nu ţine cont de sentimente. Un roman 
pretentios, plin de suferinţă, precum cel scris 
de Goethe în anul 1774, Suferințele tânărului 
Werther, a făcut istorie. Câţiva gânditori 
germani din secolul al XVIII-lea consideră 
dragostea drept ultima şi cea mai înaltă 
instituţie care dă sens vieţii. în spatele tuturor 
acestor lucruri se află un mare contrast: pe de 
o parte, posibilităţile de dezvoltare ale 
burgheziei vizavi de nobilime au crescut 


puternic. Pe de altă parte, burghezii au rămas 
incorsetati într-un sistem social şi religios 
rigid. Viaţa de salon a marii burghezii 
înfloreşte ca un loc de reuniune a sexelor. Dar 
convențiile severe lasă loc dorințelor doar in 
literatură. Toate acestea au destul de puţin de- 
a face cu „subiectul”, mai degrabă cu 
posibilitatea care lipseşte, anume aceea de a 
face mai mult decât a vorbi despre dragoste. 
Şi totuşi, chiar în fanteziile lor literare, autorii 
romantici şi-au transformat foarte rar 
domnitele visurilor lor în partenere cu care să 
împartă experienţe reale. De o contopire reală 
a sufletelor, conform idealului de astăzi, nu 
prea era vorba. 

Nu în ultimul rând, trebuie să le mulţumim 
psihanaliştilor pentru faptul că au avut o 
influenţă atât de puternică asupra 
reprezentării noastre cu privire la iubirea 
romantică. Lui Freud îi plăcea ideea 
romanticilor din perioada timpurie, şi anume 
că nevoia de dragoste provine dintr-o 
experienţă ratată. Ce a însemnat pierderea 
lumii pentru romantici a devenit la Freud 


pierderea intimitatii in prima parte a 
copilariei. Adevarata problema a fost deja 
prezentata in amanunt. Fara indoiala ca 
pierderea legaturii mama-copil (sau parinti- 
copil) contribuie la dorinta de a stabili mai 
tarziu o noua relatie asemanatoare - prin 
dragostea sexuala. Nefasta a fost in schimb 
ideea lui Freud de a declara aceasta dorinta 
patologica. in acest mod, fantezia 

daunatoare a romanticilor s-a transformat in 
fantasmele dăunătoare ale psihanaliştilor. Si 
ceea ce din punct de vedere psihic este un 
proces complet normal apare drept defect al 
libidoului nostru: fiind narcisisti, tindem sa ne 
supraapreciem. Si prin „sublimare” îl ridicam - 
in acelasi scop - si pe cel pe care il iubim. 
Literatura psihanalitica a secolului XX este 
plina de teorii care pun semnul egalitatii intre 
înstrăinarea romantica de natura şi 
instrainarea copilului de mama. in ambele 
cazuri, este vorba despre o pierdere a naturii. 
Mediul natural se anulează, iar „eul” devine 
conştient de singurătatea sa în lume. Am 
vorbit deja despre faptul că presupusa 


pierdere a naturii nu a fost o experienţă 
generală. Şi de fapt, cine poate afirma că 
trecerea de la legătura dintre copil şi părinţi la 
cea de cuplu trebuie să fie neapărat o 
problemă inevitabilă, şi nu doar un proces 
complet normal? 

Nevoia de dragoste a oamenilor nu este 
dăunătoare. Ea reprezintă atitudinea normală 
de aşteptare a unei maimuțe antropoide, a 
cărei inteligenţă şi sensibilitate îi dau 
capacitatea de a reînvia mai târziu şi în altă 
formă elemente importante ale legăturii ei din 
copilăria timpurie. în schema lor, psihanaliştii 
repetă greşeala favorită a celor mai multe 
teorii evoluționiste biologice, care considera 
că, dacă ceva există pe lume, înseamnă că 
trebuie să aibă o funcţie. Exprimat în termeni 
psihanalitici, acest lucru înseamnă că trebuie 
să compenseze ceva. 

Eu însă bănuiesc că dragostea dintre sexe nu 
compensează nimic, ci continuă ceva cu alte 
mijloace. Un copil se emotioneaza la gândul ca 
se apropie Crăciunul. în perioada pubertatii, in 
locul lui Moş Crăciun ne emotionam când ne 


gândim la un coleg sau la o colegă. Din punct 
de vedere biologic, pubertatii i se potriveşte 
un nou spaţiu din viaţa noastră. Referinţe 
importante dispar sau se diminuează şi se 
adaugă topografii noi. Odată cu schimbarea 
mediului se intensifică şi ceea ce nu apare „de 
la sine” stabilit. Ceea ce este de la sine înţeles 
scade şi creşte ceea ce nu este de la sine 
înţeles. Acest lucru irită şi incită. Unii 
intelectuali de la sfârşitul secolului al XVIII-lea 
se vedeau ca martori ai unei schimbări 
radicale şi ai unei epoci de anvergură şi îşi 
proiectau o reprezentare personală patetică 
despre „dragostea romantică”. Şi în zilele 
noastre mai vorbim despre aşa ceva. Dar cei 
mai mulţi îndrăgostiţi romantici din timpul 
nostru nu au nevoie de sentimentul unei 
pierderi epocale 

a lumii, cum nu aveau nevoie de el nici 
cititoarele de romane de dragoste din secolele 
al XVIII-lea şi al XIX-lea. 

Aceleaşi emoţii, alte gânduri 

Cum arată după toate acestea răspunsul la 
întrebarea: este dragostea un sentiment 


identic în toate timpurile sau diferă de la o 
perioadă la alta? în domeniul excitatiei 
corporale, răspunsul este simplu. Emotiile 
noastre sunt vechi de sute de mii de ani, altele 
poate chiar de milioane. Acest lucru este 
important cel puţin pentru apetitul nostru 
sexual. De asemenea, mesagerii precum 
dopamina, feniletilamina şi endorfina trebuie 
să fi fost la fel de-a lungul timpului şi în toate 
culturile. 

în continuare însă problema devine mai 
spinoasă. După cum a arătat Stanley 
Schachter, nu avem pur şi simplu sentimente, 
ci le interpretăm. Modelele pentru această 
interpretare sunt însă fără îndoială diferite. 
înainte să fi existat ideea dragostei romantice, 
oamenii se simțeau cu siguranţă emotionati 
sau tulburati, dar nu se percepeau ca pe nişte 
îndrăgostiţi romantici- termenul nu avea încă 
nici un conţinut. Citatul ce conţine mottoul 
acestui capitol are un sâmbure de adevăr, 
chiar dacă pare o uşoară exagerare: „Puţini 
oameni s-ar îndrăgosti dacă nu ar fi auzit 
despre acest lucru”- in orice caz, nu s-ar 


îndrăgosti „romantic”. Un indiciu în acest sens 
l-ar putea reprezenta faptul că în Renaştere şi 
în perioada Barocului se vorbea doar sporadic 
despre dragoste. Societăţi precum a noastră, 
care vorbesc aproape neîncetat despre iubire, 
eliberează în acelaşi timp o cerere incredibilă 
şi un consum absolut insatiabil de romantism. 
Ceea ce simţim noi când suntem cuprinşi de 
pasiune este vechi de când lumea, nu însă şi 
ceea ce gândim. Până aici totul este cu 
siguranţă corect şi nu trebuie să considerăm 
dragostea doar ca pe o experienţă, ci şi ca pe o 
invenţie. Astfel, ea se supune regulilor jocului 
despre adevăr, ştiinţă şi putere. Cu alte 
cuvinte: există idei de dragoste, idealuri de 
dragoste şi posibilităţi de a iubi mai mult sau 
mai puţin limitate. Toate trei depind de 
societatea în care 

traim. 

Reprezentarile concrete ale dragostei 
romantice nu sunt niciodata aceleasi, ci difera 
de la epoca la epoca si de la cultura la cultura. 
Si chiar si in interiorul unei culturi exista 
numeroase diferente care tin de anumite 


grupuri şi de influenţele determinante pentru 
identitatea noastră. Artiştii şi boemii secolului 
XX au avut aşteptări mai mari de la romantism 
decât micii burghezi. Cel puţin şi-au dorit mai 
mult. Reprezentările romantice ale unui 
manechin rebel precum Uschi Obermaier şi ale 
unei actriţe cuminţi precum Uschi Glas nu au 
fost probabil complet identice la sfârşitul 
anului 1960. în acest sens avem mari îndoieli 
cu privire la afirmaţiile etnologilor americani 
William Jankowiak, de la Universitatea din 
Nevada, Las Vegas, şi Edward Fischer, de la 
Universitatea Vanderbilt, Nashville, care au 
explicat dragostea ca pe un „sentiment 
universal”. Universale sunt cu siguranţă 
emoţiile intense, pasiunile care idealizează 
obiectul dragostei şi care nu ne lasă sa ne 
gândim decât la persoana iubită. Probabil că 
nici Foucault nu ar fi negat acest lucru. 
Puternicele sentimente care ne intoxică nu fac 
ca dragostea noastră să fie identică şi 
„romantică”. 

Un sentiment dezordonat, aşa cum este 
dragostea, nu constă doar din emoţii, ci mai 


ales din reprezentări. lar aceste reprezentări, 
la rândul lor, determină aşteptările mele. Dacă 
dragostea ar fi doar o emoție, atunci 
partenerul nu ar putea face nimic greşit în 
cadrul relaţiei de dragoste. Important ar fi 
doar că eu îmi trăiesc beţia. Şi dragostea ar fi 
un joc de fotbal la o singură poartă. Când de 
fapt dragostea este un joc la două porţi, o 
cooperare şi coexistenta complicată de 
reprezentări care se intersectează în mod 
diferit. Ceea ce eu aştept de la partenerul pe 
care îl iubesc este ca el să îmi înţeleagă 
reprezentările. Şi deosebit de frumos ar fi dacă 
am împărtăşi multe dintre ele (dacă nu chiar 
pe toate). Aceasta reprezintă cea mai mică 
dintre aşteptările mele. Şi fără aşteptări nu se 
întâmplă absolut nimic în dragoste. Afirmația 
pastorului Dietrich Bonhoeffer, luptător în 
cadrul mişcării de rezistenţă, care proclamă că 
„Dragostea nu vrea nimic de la celălalt, ci vrea 
totul pentru celălalt” este foarte frumoasă, dar 
falsă. Aşteptările fac parte indisolubil din 
dragoste. 


Dragostea unui specialist în domeniul 
administrativ 

Cine se simte iubit se simte apreciat. Se simte 
deosebit în măsura în care este deosebit 
pentru celălalt. Una dintre cele mai importante 
aşteptări în iubire este: „Fă-mă să mă simt 
deosebit!” Bineînţeles că această aşteptare nu 
poate fi formulată astfel. Şi este bine că se 
întâmplă aşa, căci în dragoste nu trebuie să 
spunem chiar totul. Farmecul acela de a 
reprezenta ceva deosebit pentru celălalt ar 
dispărea rapid. Nici măcar nouă înşine nu ne 
vine să ne spunem că vrem să fim iubiţi pentru 
a ne simţi apreciaţi. 

Problema aceasta, că ne dorim să fim 
consideraţi deosebiți, este de fapt una 
modernă. Cu cât ştim mai multe despre lume 
şi cu cât avem mai mulţi termeni de 
comparaţie, cu atât devine mai greu să ne 
simţim deosebiți. Nu suntem nici cei mai isteti, 
nici cei mai frumoşi, nici cei mai draguti, nici 
cei mai talentaţi, nici cei mai de succes, nici 
cei mai glumeti şi aşa mai departe. Ceea ce ne- 
am dori să fim vedem în permanenţă la alţii, 


care sunt „mai buni” decât noi. Printre 
calităţile care ne fac deosebiți se numără 
preferinţele noastre muzicale, stilul 
vestimentar, decorul locuinţei. Dar aceste 
lucruri se întâlnesc la alte mii, poate chiar 
milioane de persoane. Mi se pare că mi se 
potriveşte felul în care mi-am decorat 
sufrageria, iar CD-urile mă reprezintă şi ele. 
Dar, din păcate, aceste lucruri sunt valabile şi 
pentru multe alte persoane care îmi sunt 
complet străine sau pe care, eventual, nici 
măcar nu le pot suferi. 

Un obstacol deosebit în calea sentimentului 
unicitatii îl constituie profesia. Foarte puţini 
oameni au o meserie deosebită sau una care să 
îi reprezinte. Majoritatea au o viaţă 
profesională care nu le permite să se simtă 
deosebiți. Pentru un artist trebuie să fie uşor, 
dar probabil că nu şi pentru un angajat în 
domeniul administrativ. Nu ar fi atunci logic să 
bănuim că un astfel de angajat are mai multă 
nevoie să fie considerat deosebit în afara 
meseriei sale? Dar mai bine să întrebăm chiar 
un specialist în domeniul administrativ. 


Niklas Luhmann, născut în anul 1927 în 
Luneburg, era de profesie jurist, iar din anul 
1953 a lucrat la tribunalul administrativ 
superior din Luneburg şi la cel din Hanovra. 
Se pare însă că activitatea aceasta nu-l 
mulțumea. în timpul liber citea aparent 
aleatoriu tot felul de lucrări din domeniul său 
de specialitate şi îşi lua notițe şi întocmea fişe 
de lectură. La vârsta de treizeci şi trei de ani 
cere şi primeşte o bursă la Universitatea 
Harvard din Boston. Fiind un student avansat 
în ştiinţele administrative, asistă la cursurile 
renumitului sociolog american Talcott Parsons. 
Se întoarce în Germania cu un bagaj 
impresionant de cunoştinţe în domeniu, util 
mai ales pentru noul său loc de muncă, el fiind 
acum referent la Facultatea de Ştiinţe 
Administrative din Speyer. Printr-o întâmplare 
fericită, micuta lui scriere Funktionen und 
Folgen formaler Organisation („Funcţiile şi 
urmările organizaţiei formale”) ajunge în 
mâinile lui Helmut Schelsky, unul dintre cei 
mai influenţi sociologi din Germania. Acesta îl 
convinge cu greu pe Luhmann să vină la 


Universitatea din Miinster, unde îşi ia rapid 
doctoratul şi devine cadru universitar. în anul 
1968, Luhmann este profesor de sociologie la 
nou infiintata Universitate Bielefeld. Astăzi, la 
cincisprezece ani de la moartea lui, în 1998, el 
trece, alături de Foucault, drept unul dintre cei 
mai importanţi sociologi ai secolului XX. 
Asemănările şi deosebirile dintre Foucault şi 
Luhmann sunt remarcabile. O diferenţă de 
vârstă de doar un an îi desparte pe titanul 
sociologiei franceze de omologul său german. 
Amândoi au dispus de o conştiinţă de sine 
uimitoare vizavi de predecesorii lor. Şi 
bineînţeles că au refuzat să se cunoască sau să 
facă vreo referire unul la altul. 

La fel ca Foucault, şi Luhmann este extrem de 
sceptic în ceea ce priveşte formele 
convenţionale în care au fost descrise istoria şi 
societatea. Foucault combate ideea că istoria 
culturii occidentale ar fi urmat continuu un 
traseu ascendent. în timp ce Luhmann este 
deranjat de ideea că există societatea, şi nu 
mai multe societăţi parţiale în locul acesteia. 
Sociologia lui Foucault este o sociologie a 


discontinuitatii. Sociologia lui Luhmann este o 
sociologie a sistemelor sociale partiale 
independente. Un adevar absolut exista aici la 
fel de putin ca o morală independentă. 
Foucault este de parere ca adevarul si morala 
reprezinta ceea ce instantele decizionale ale 
puterii definesc drept adevar si morala. 
Luhmann este de parere ca adevarul si morala 
sunt marimi functionale in interiorul unui 
sistem social, uneori importante, alteori nu. 
Pentru stiinta, de exemplu, adevarul este 
important; nu insa si pentru economie, arta 
sau domeniul administrativ. 

in cartea sa Liebe als Passion (,,Dragostea ca 
pasiune”) Luhmann descrie dragostea ca pe o 
marime functionala intr-un sistem social - 
sistemul „intimitätii”. Acest punct de vedere 
este surprinzator in primul rand deoarece 
profesorul lui Luhmann, Talcott Parsons, 
impartise, ce-i drept, societatea in sisteme 
functionale individuale independente, dar 
intimitatea nu se numarase niciodata printre 
ele. Teoria sistemelor elaborata de Luhmann a 
prelucrat insa si sentimentele. Chiar la prima 


sa prelegere din semestrul de iarnă din 1968 / 
1969, Luhmann a vorbit despre dragoste. 
Momentul a fost bine ales. Comuna 1 din 
Berlin, acea grupare de tineri revoltați care 
propunea traiul în comun ca alternativă la 
modelul familiei mic-bugheze, tocmai încerca 
şi studia forme noi de intimitate. Mişcarea 
hippie şi Iove and peace luau amploare. 
Specialistul în administraţie, la costum şi 
cravată, şi-a depăşit însă contemporanii. A 
părut să intuiască din 1968 ce moştenire va 
declanşa într- adevăr o revoluţie şi ce speranţe 
vor fi curând distruse. Dar ce avea de spus 
Luhmann despre dragoste? 

Luhmann porneşte şi el de la ideea că un 
îndrăgostit trebuie să se simtă deosebit - ca 
individ. Cu cât societatea este mai complicată, 
cu atât mai greu poţi realiza aşa ceva. Zece ani 
de muncă în administraţie par să îi fi confirmat 
lui Luhmann că sistemele sociale nu sunt 
potrivite pentru individualitate. Omul 
individual se împarte în ziua de azi între 
diverse domenii parţiale: este tată sau mamă, 
soţ sau soţie, are o meserie, practică un sport, 


este membru într-o comunitate pe internet, 
este vecin, plătitor de impozite. Dar în aceste 
condiţii doar cu greu îşi poate forma o 
identitate unitară. Acolo unde partea socială 
se destramă, se năruie şi psihicul. Iar 
consecinţa este o dorinţă din ce în ce mai 
puternică de a fi iubit, deoarece într-o 
„societate cu relaţii mai ales impersonale a 
devenit dificil să afli punctul în care te 
descoperi tu însuţi ca unitate sau poţi acţiona 
ca unitate... Ceea ce căutăm noi prin dragoste, 
ceea ce căutăm în relaţia intimă trebuie să fie 
de fapt în primul rând validarea reprezentării 
de sine”.*! Cu alte cuvinte: confirmarea de 
sine. 

Acest punct a fost deja atins în Capitolele 8 şi 
9: dragostea în societatea modernă este 
oglinda privilegiată în care individul se 
regăseşte ca întreg, îndrăgostitul se angajează 
faţă de partener, care „crede în unitatea de 
fiinţă şi aparenţă sau cel puţin face din acest 
lucru obiectul propriei sale reprezentări de 
sine, în care trebuie să creadă bineînţeles şi 
celălalt”. Dar cum funcţionează totuşi acest 


joc ciudat al reprezentării de sine reciproce? 
Poate 

funcţiona pe o durată îndelungată? Şi dacă da 
- atunci care sunt regulile jocului? 
Aşteptările aşteptării 

Pentru Luhmann, dragostea în societatea 
modernă nu este doar un joc, ci un cod - un joc 
după reguli consacrate. 

„Conceptul de sine” - sau „tehnica sinelui”, 
după cum ar spune Foucault - al omului 
individual este rezultatul unui schimb 
comunicativ. Putem să îl realizăm dacă vorbim, 
citim, ascultăm, privim, descoperim, cugetăm 
şi aşa mai departe. Cuvântul „comunicare” 
este un termen-cheie în teoria lui Luhmann. 
Dar cum comunică indrägostitii între ei? Ce 
este tipic în comunicarea iubirii? 

Săruturile, imbratisarile sau cuvintele nu 
reprezintă esenţa comunicării în sistemul 
„intimităţii”. în teoria lui Luhmann, acestea 
sunt cel mult forme de comunicare. Esenţa o 
reprezintă aşteptările. Ele formează scheletul 
relaţiei de iubire şi reprezintă tema ei efectivă. 
Dar cum ne împărtăşim aşteptările? Şi ce 


rezultă de aici? Cu alte cuvinte: cum realizăm 
comunicarea în vederea schimbului de 
aşteptări, astfel încât să ia naştere un sistem 
al „intimitätii” care să fie destul de stabil şi 
demn de încredere - un proces pe care noi îl 
numim dragoste? 

în primul rând prin faptul că aşteptările pe 
care îndrăgostitul le are de la persoana iubită 
sunt de aşteptat. Dacă avem o relaţie de 
dragoste, nu aşteptăm în primul rând de la 
partener să obţină câştiguri, să formuleze legi, 
să realizeze opere de artă sau să ţină slujbe 
religioase. Aşteptăm atenţie, afecţiune şi 
înţelegere. Şi contăm pe faptul că şi 
partenerul aşteaptă acelaşi lucru din partea 
noastră. Mai contăm apoi pe faptul că celălalt 
ştie ce aşteptări avem şi le evaluează corect. 
Acestea sunt regulile jocului. 

Relaţiile intime formează, aşadar, un sistem 
social bazat pe aşteptări. Mai exact: din 
aşteptări pe care în mare măsură le anticipăm 
şi de aceea ele sunt deja consacrate - chiar şi 
din coduri. Ceea ce înţelegem noi astăzi prin 
dragoste este mai puţin un sentiment decât un 


cod. Un cod foarte burghez de altfel, despre 
care Luhmann presupune că a fost inventat 
spre sfârşitul secolului al XVIII-lea în romane. 
Citându-l pe Luhmann: „în acest sens, 
dragostea nu este un sentiment, ci un cod de 
comunicare după ale cărui reguli sentimentele 
pot fi exprimate, simulate, negate şi pot fi 
stabilite toate consecinţele care apar dacă se 
realizează comunicarea corespunzătoare”.% 
Dacă acest lucru este adevărat, atunci 
propoziţia „Te iubesc!” nu este o exprimare a 
sentimentelor, cum ar fi afirmaţia „Mă dor 
dinţii”, ci se referă la un întreg sistem de 
promisiuni şi aşteptări. Cel care dă asigurări în 
dragoste promite că va avea acest sentiment 
mult timp şi că va avea grijă de persoana 
iubită. El este, deci, pregătit să se comporte ca 
un îndrăgostit, cu tot ceea ce implică acest 
lucru în ochii celuilalt. 

îndrăgostiţii comunică prin aşteptări. Dar aşa 
cum ştie oricine, acest proces al acordurilor 
este foarte precar. Şi este extrem de vulnerabil 
în ceea ce priveşte dezamăgirile. Deoarece 
aşteptările pot fi foarte uşor dezamăgite. Eu 


pot uşor să mă insel în privinţa aşteptărilor 
mele legate de aşteptările pe care le are 
partenerul de la mine. Aşteptările aşteptate de 
mine stabilizează relaţia, dar ele nu sunt în 
nici un caz stabile. Tocmai cel mai fragil dintre 
toate codurile - şi acesta este un paradox al 
dragostei - trebuie să asigure cel mai înalt 
nivel de stabilitate. 

Dragostea este dificilă şi din cauza faptului că 
îndrăgostitul îşi transfigurează în permanenţă 
partenerul. Imaginea pe care ne-o facem 
despre cel de lângă noi este atât de mult 
transformată de dragoste încât persoana iubită 
nu mai poate fi privită „normal”. Aceasta este 
calitatea distinctivă a iubirii: o persoană 
îndrăgostită vede doar zâmbetul partenerului, 
nu şi cariile acestuia, în stilul său sobru 
inimitabil, Luhmann constată: „Diferenţa 
exterioară este înlăturată, tensiunile interne se 
intensifică, acum stabilitatea trebuie să fie 
asigurată din resurse personale”. 

Pe cât de stabile sunt regulile dragostei, 
experienţele însoţite de evanescenta si 
fragilitate transformă dragostea într-o formă 


de comunicare foarte rară şi de aceea 
improbabilă. Conform acestei idei, dragostea 
este o improbabilitate foarte normală, aceea 
„de a-ţi găsi fericirea proprie în fericirea 
partenerului”.% 

Eu sunt conştient de improbabilitatea 
dragostei mele şi tocmai acest lucru o face să 
fie deosebit de prețioasă. Dragostea este in 
permanenţă ameninţată tocmai pentru că eu 
sunt conştient de problema „păstrării 
improbabilităţii”.% Daca îmi fac griji pentru 
partenerul meu, acest lucru se întâmplă „din 
dragoste” faţă de el. Din dragoste fac lucruri 
pe care altfel nu le-as fi făcut niciodată. Merg 
la cinematograf să văd filme pe care eu singur 
nu le-aş vedea niciodată şi ascult vrăjit idei 
care, dacă erau ale altor persoane, nu m-ar fi 
interesat niciodată. Fac toate aceste lucruri 
pentru persoana pe care o iubesc şi pentru 
dragostea noastră. Şi aşa cum Gilbert Ryle ar 
putea să jure, dragostea este pentru 
îndrăgostiţi ca un copil sau un animal de 
companie: ceva de care trebuie să ai grijă şi 
pentru care îţi faci griji în permanenţă. 


Paradoxul acestei poveşti este că dragostea 
poate fi deformată, la fel cum se întâmplă cu 
copiii sau cu animalele. Cu cât îmi asigur mai 
mult dragostea contra tuturor riscurilor, cu 
atât mai mare este pericolul de a pierde acea 
tensiune de care dragostea are mare nevoie. în 
universul ideatic al lui Luhmann, acest lucru 
este exprimat astfel: cu cât îndrăgostitul poate 
fi mai sigur de împlinirea aşteptărilor sale cu 
privire la stabilitate, cu atât mai lipsită de 
tensiune devine relatia- într-un sens bun, dar 
nu numai. indeplinirea perfecta a asteptarilor 
este un lucru pozitiv, dar nu si excitant, caci 
este eliminata acea senzatie de improbabilitate 
care ne stimuleaza. Ideea romantica a iubirii 
ca unitate a sentimentului, a dorintei sexuale 
si a virtutii reprezinta o suprasolicitare, dupa 
parerea lui Luhmann. De aceea este mare 
lucru daca gasim macar un sens in lumea 
celuilalt - chiar daca este vorba doar de ceva 
temporar. 

Pana aici ar fi contributia lui Luhmann la 
teoria dragostei. Avantajele punctului sau de 
vedere sunt evidente: doar cine intelege sensul 


şi regulile jocului aşteptărilor aşteptate 
reuşeşte să înţeleagă despre ce este vorba în 
cadrul unei relaţii de dragoste: despre 
stabilizare interioară, care nu ar exista fără 
dragoste. Dar teoria lui Luhmann are şi câteva 
puncte slabe. Acestea se referă la ceea ce 
scapă tacit printre „ochiurile” teoriei 
sistemelor. Propoziția „Dragostea nu este un 
sentiment” poate fi scrisă doar dacă de la bun 
început nu ne interesează calitatea psihică a 
dimensiunii sentimentelor. Pentru un sociolog 
este legitimă această perspectivă destul de 
limitată. Dar ea nu face complet dreptate 
fenomenului dragostei. Interesant este şi 
faptul că la Luhmann nu întâlnim raporturi de 
dragoste unilaterale, nici o dragoste nefericită, 
nici un dor neîmplinit. Relaţiile de dragoste la 
el sunt întotdeauna împărtăşite conform 
aşteptărilor. Pe scurt: pentru sociolog există 
doar relaţii stabile, căsnicii şi parteneriate 
solide. Căci doar ele alcătuiesc un „sistem” 
social interesant, denumit „intimitate”. 

Şi totuşi, dragostea este şi sentiment. După 
cum am arătat deja, ea nu este o emoție in 


sensul unei excitatii fiziologice evidente. Dar 
ea este interpretarea plină de reprezentări a 
unei stări de excitație. De la această 
interpretare la aşteptarea pe care o avem faţă 
de celălalt este un pas mare. Țăranul din Evul 
Mediu care se excita la vederea unei 
domnişoare nu avea probabil intenţia de a găsi 
un „sens” în dragostea lui. Şi Luhmann admite 
că în cazul nostru este vorba de o aşteptare 
modernă. Dar, chiar în modernism, această 
aşteptare nu este de la sine înţeleasă. Probabil 
că cea mai mare parte a senzatiilor de 
dragoste nu gaseste un corespondent empatic. 
Prin urmare, aceste senzatii nu alcatuiesc un 
sistem reciproc stabilizat al intimitatii. Asta 
înseamnă ca nu ar exista? Si nu ar avea nici o 
importanta sociologica? De pilda, s-ar putea 
stabili daca numarul sentimentelor de 
dragoste neimpartasite dintr-o societate este 
in crestere sau in scadere? 

Propozitia „Te iubesc!” reprezintă în mod clar 
mai mult decât o exprimare a sentimentelor. 
Din acest punct de vedere, Luhmann are fără 
îndoială dreptate. Dar dragostea este totuşi un 


sentiment. lar noţiunea de dragoste la 
Luhmann amestecă fără scrupule o serie 
întreagă de stări diferite de conştiinţă. 
Dragostea şi îndrăgostirea nu se deosebesc, 
deşi această diferenţă nu este relevantă doar 
din punct de vedere biologic, ci şi sociologic. 
Să simţi fiori când te gândeşti la cineva nu 
înseamnă neapărat că vrei să te vezi confirmat 
de privirea celuilalt. în caz contrar, dragostea 
unui adolescent pentru o vedetă ar fi absurdă 
şi nu ar mai reprezenta un exerciţiu sec pentru 
dragostea pe care o va întâlni mai târziu. Şi 
nici nevoia de sex care ţine adesea de 
îndrăgostire nu izvorăşte neapărat din 
necesitatea de-a avea o experienţă totală. Ceea 
ce pentru unii este foarte important în 
domeniul sexualităţii, pentru ceilalţi este de 
evitat. în loc să îşi vadă identitatea confirmată 
de către celălalt, îndrăgostitul va simţi, 
dimpotrivă, dorinţa de a juca un rol; prin 
urmare, vom avea de-a face cu o şaradă în 


acest joc al dorinţei sexuale. 
Concluzii 


Ce am înţeles noi pe parcursul acestui capitol? 
Reprezentările noastre de dragoste nu 
reprezintă o problemă biochimică, ci una 
socială. Aceleaşi excitatii conduc în societăţi 
diferite la interpretări diferite. „Dragostea 
romantică”, ce domină imaginea noastră de 
dragoste în raport cu sexele, este un model de 
dragoste ca multe altele. Caracteristica sa cea 
mai importantă este ideea fuziunii dintre sex şi 
dragoste, care, cu toate acestea, abia dacă a 
putut fi trăită. Această idee îşi află precursorii 
în diverse perioade şi culturi. Probabil însă că 
de-a lungul istoriei nu a existat nimic absolut 
identic cu imaginea romantică despre dragoste 
din bogata noastră lume occidentală. Urmarea 
este un „concept de sine” destul de nou al 
îndrăgostitului, însoţit de nişte „tehnici de 
sine” la fel de noi. Sau, cu alte cuvinte: nu ne 
interpretam doar excitatiile în mod diferit, ci 
ne şi comportăm diferit. Şi anume atât faţă de 
noi înşine, cât şi faţă de partenerul pe care îl 
iubim. Cea mai importantă modificare ar 
trebui să fie în privinţa atitudinii faţă de 
aşteptări. Noi nu vrem doar să unim sexul şi 


dragostea, vrem mult mai mult: intensitate şi 
durată. Aşteptările noastre au crescut foarte 
mult. Şi deoarece ştim că au crescut şi 
aşteptările partenerului, ridicăm pretenţiile şi 
în ceea ce ne priveşte. Şi totuşi, cu cât cresc 
mai mult aşteptările, inclusiv ale noastre, cu 
atât mai greu pot fi ele satisfăcute. Riscul 
constă în aceea că nici un partener nu se va 
putea ridica la înălţimea pretențiilor noastre si 
nici nu va fi capabil să ne mulţumească pe 
deplin. Din acest decalaj dintre a vrea să 
iubeşti şi a nu mai putea să iubeşti şi să fii 
fericit pe termen lung se dezvoltă tema 
centrală a timpului nostru. După toate 
aparențele, iubim dragostea mai mult decât ne 
iubim partenerul... 

11. ÎNDRĂGOSTIT DE 
DRAGOSIE? 


DE CE CĂUTĂM TOT MAI 
MULTĂ DRAGOSTE SI GASIM 
TOT MAI PUTINĂ 


Arta de a trăi căsătorit defineşte o relație care 
este duală în forma sa, universală în valoare şi 
specifică în intensitatea şi în forţa sa. 

MICHEL FOUCAULT 

Căsniciile sunt puse la cale în ceruri şi se 
desfac pe scaunul maşinii. 

NIKLAS LUHMANN 

Dragostea ca autorealizare 

Când bunicii mei s-au căsătorit, nu au avut de 
ales. Taţii lor lucrau la gară. S- au înţeles între 
ei. între Mariechen şi Willi era o diferenţă de 
cinci ani. Numai bine. Au fost împreună peste 
cincizeci de ani, deşi nu s-au potrivit niciodată. 
Bunicii mei nu s-au ales unul pe celălalt. De 
altfel, nu au ales nimic ei înşişi: 

iubirea, profesia, oraşul în care trăiau, 
medicul, credinţa, stilul de viaţă, operatorul de 
telefonie, comunitatea si nici măcar terapeutii. 


Locurile şi obiceiurile erau aceleaşi, pretenţiile 
erau mici. Din patru în patru ani, bunicii mei 
bifau câte o cruce pe buletinul de vot, cu o 
pauză între 1933 şi 1949. Au cunoscut 
Germania şi Austria şi singura mare călătorie 
a bunicului meu a fost în timpul războiului. Nu 
a fost întrebat dacă voia să plece în Polonia. 
Când s-au căsătorit, părinţii mei au putut să 
aleagă. Aveau experienţă de viaţă, dar puţină. 
S-au căsătorit de tineri, mama avea douăzeci 
şi doi de ani. Se întâmpla la sfârşitul anilor 
1950. Tatăl meu nu a fost nevoit să facă 
armata, fiindcă în mod excepţional aceasta nu 
exista. în schimb a avut posibilitatea să 
studieze şi a devenit designer, domeniu foarte 
nou în Germania. După război, ţara a început 
să se redreseze şi a devenit din ce în ce mai 
bogată. Au venit anii 1960, şi Oswalt Kolle a 
luminat republica cu filmele lui care făceau 
educaţie sexuală. Lumea s-a schimbat, au 
început să existe opţiuni şi alegeri. Părinţii mei 
au călătorit prin Europa Occidentală până în 
Maroc, au fost în Coreea de Sud şi Vietnam. 
Au căutat un stil de viaţă alternativ şi s-au 


desprins de valorile părinţilor lor. Au renunţat 
la biserică, şi-au cumpărat o casă în suburbii, 
au ajuns la vârsta crizei de mijloc, au primit o 
antenă de satelit pentru un al treilea program 
de televiziune şi o telecomandă. 

Când eu mi-am dat bacalaureatul, în Germania 
apăruseră primele videorecordere. Era în 
1984. Telefoanele încă aveau fir şi aparţineau 
poştei. Tara era din ce în ce mai bogată. Exista 
însă o adevărată inflaţie de ucenici şi o lipsă a 
perspectivelor profesionale chiar şi pentru cei 
cu studii superioare. Am putut să-mi aleg 
universitatea la care să studiez şi în scurt timp 
aveam la alegere şi zece programe de 
televiziune. După 1990, puteam călători 
încotro voiam, chiar şi în Est. A trebuit să învăţ 
să folosesc computerul. îmi puteam alege 
iubita, profesia, medicul, credinţa, stilul de 
viaţă, operatorul de telefonie, comunitatea şi, 
dacă aş fi vrut, terapeutul. Eram liber. Mi-au 
apărut primele fire de păr alb. Factorul de 
protecţie al lotiunii solare s-a înzecit, 
catastrofa schimbărilor climatice a devenit o 
evidenţă. în ziare şi cărţi ni se spune că nu mai 


poate fi oprit crahul economic. La televizor ni 
se povesteşte despre suprapopulare, migraţie 
şi războaiele pentru resursele naturale. în 
universul vieţii noastre reale însă nu se vede 
nimic din toate astea. Oamenii aspiră mereu 
spre mai mult: maximum de dragoste şi sex, de 
fericire, de sănătate. Vor să ajungă „cineva”, 
să fie în formă şi să nu îmbătrânească 
niciodată. 

Nu suntem eroii unor biografii normale, ca 
bunicii noştri, vieţile noastre sunt bazate pe 
opţiuni, sunt adevărate „biografii construite”. 
Alegem dintr-un sortiment din ce în ce mai 
mare de stiluri de viaţă şi trebuie să optăm. 
Suntem forţaţi să ne realizăm, fiindcă fără 
această „autorealizare”, după toate 
aparențele, nu suntem nimic. Şi aceasta 
autorealizare nu înseamnă nimic altceva decât 
capacitatea de a alege dintre căile posibile. 
Cine nu poate alege nu se poate realiza. însă 
cine este nevoit să se realizeze nu se poate 
dispensa de alegere. Iar şansa extraordinară 
de „a fi tu însuţi” devine totodată o sumbră 
ameninţare. Ce se întâmplă dacă nu reuşesc? 


Şi în dragoste avem astăzi aşteptări cât mai 
mari - pentru că merităm. în relaţiile noastre 
suntem, probabil, mereu în căutarea stabilităţii 
sociale. însă şi mai mult suntem în căutarea 
unei căi ideale de autorealizare - prin 
dragoste, în accepțiunea romantica a 
termenului. 

Ideea de a considera fantoma trecătoare a 
îndrăgostirii ca reprezentând iubirea şi de a-i 
da un chip etern într-un portret pe care ni-l 
zugrăvim singuri aparţine romantismului. 
Această reprezentare nu este nouă. Ea exista 
probabil, într-o formă asemănătoare, la vechii 
greci, precum şi in Renastere şi - cel putin ca 
idee - şi în iubirea curtenească a Evului Mediu. 
Această idee, după cum am arătat, nu a fost 
permanent prezentă, iar bunicii noştri rareori 
erau conştienţi de ea. Fără îndoială însă, ea 
reprezintă astăzi o idee larg răspândită în 
statele civilizate din lumea occidentală şi în 
multe alte ţări. în plus, este unică tocmai prin 
caracterul său de masă. în lumea imaginară a 
timpurilor străvechi, tot ce se dorea a fi 
romantic nu era în nici un caz gândit pentru 


popor. Romantismul nu reprezenta în nici un 
caz o speranţă a muritorilor de rând. Era 
imaginaţia artistică a păturilor superioare, o 
pasiune a privilegiatilor. 

Astăzi, dimpotrivă, romantismul este o dorinţă 
omniprezentă. Cel care vorbeşte despre 
iubirea fizică, acela vorbeşte, indiferent de 
categoria socială, despre pasiune şi înţelegere, 
despre emoție şi protecţie. Pentru simplul 
motiv că el constată lipsurile partenerului său. 
Societatea noastră dispune nu doar de o 
civilizaţie fără precedent din punct de vedere 
istoric şi de un nivel de educaţie de asemenea 
unic în felul său. Ea pune pe tapet şi 
chestiunea fără precedent a dreptului la 
fericire şi la opţiune. Şi în acest sens, învinge 
obstacolele spaţiale şi temporale cu ajutorul 
maşinilor, trenurilor, avioanelor, internetului şi 
telefonului mobil. 

Chiar şi atunci când bunăstarea nu este egal 
împărţită, iar prăpastia dintre sărăcie şi 
bogăţie devine tot mai adâncă şi când vorbim 
despre o „catastrofă culturală” în ceea ce 
priveşte categoriile sociale inferioare ale 


societăţii noastre, chiar şi atunci este aproape 
omniprezentă chestiunea dreptului la fericire, 
la dragoste. Această nazuinta poate fi şi astăzi 
trăită diferit. în metropolele sclipitoare ale 
culturii de tip Sex and the City, ea este 
probabil cu totul altfel decât în regiunile 
agricole din Frizia şi Bavaria, cu problemele 
lor de genul Fermier, caut nevastă. însă 
omniprezenta dreptului la fericire în dragoste 
nu se pune în discuţie. 

în aceasta nazuinta a maselor împărtăşită în 
comun nu mai e loc de răzvrătire. Iubirea 
romantică nu mai este astăzi subversivă şi nu 
mai reprezintă un atac la adresa convențiilor. 
Dimpotrivă, ea este o confirmare a acestora. în 
secolele al XVIII-lea şi al XIX-lea iubirea 
romantică era adesea revoluţionară, ea 
punând pasiunea deasupra claselor. Nu 
ordinea socială, ci pornirea pătimaşă a 
sentimentelor era cea care trebuia să decidă 
asupra iubirii. Altfel au stat, în schimb, 
lucrurile în cazul neoromantismului mişcării 
din 1968. în acest caz nu s-a pus în discuţie 
antagonismul de clasă, ci mai degrabă 


conventionalismul sexual mic-burghez, care a 
fost abordat în mod revoluţionar. Faptul că 
astăzi astfel de provocări nu mai sunt posibile 
întrucât ele nu mai sunt percepute ca fiind 
subversive este un semn bun. Dreptul de a lua 
în dragoste decizii legate de propriul suflet şi 
de propriul trup este în prezent larg acceptat. 
Ceea ce au exprimat reprezentanţii 
romantismului în literatură şi neoromanticii în 
happening are astăzi un loc bine stabilit în 
viaţa reală. 

Vrem să ne trăim dragostea. Şi această trăire 
din plin a dragostei noastre este în mare 
măsură un scop în sine. Relaţiile moderne 
favorizează dragostea mai mult decât în cazul 
generaţiilor trecute - un „experiment 
universal” în sensul romanticului Friedrich 
Schlegel şi mult mai radical decât şi l-ar fi 
putut imagina acesta vreodată. 

Este autorealizarea un lucru rău? 
Aprecierile cu privire la acest nou tip de relaţii 
de dragoste sunt foarte împărţite. Ceea ce 
pentru unii este triumful libertăţii, treapta cea 
mai înaltă a unei „individualizări” pozitive, 


pentru alţii este o oroare. Filosoful italian 
conservator Umberto Galimberti, de pildă, se 
declară not amused. El constată că în dreptul 
la autorealizare prin dragoste există o doză de 
autocompătimire şi abuz: „Spaţiul în care eul 
se poate desfăşura fără vreo îngrădire a 
devenit scena unui individualism radical, unde 
atât bărbaţii, cât şi femeile îşi caută în celălalt 
propriul eu. în cadrul relaţiilor nu ajung 
propriu-zis să creeze o legătură cu celălalt, cât 
mai curând să-şi dezvolte şi să-şi 
desavarseasca şinele. Un soi de 
autocompătimire care nu-şi mai poate găsi 
reflectarea într-o societate în care identitatea 
fiecăruia este stabilită în funcţie de 
aptitudinile şi de funcţionalitatea sa în cadrul 
sistemului. Pornind de la acest straniu joc de 
echipă, în zilele noastre dragostea este mai 
indispensabilă, dar şi mai imposibilă ca 
niciodată până acum pentru propria 
autorealizare: în relaţiile de dragoste nu 
căutăm să-l aflăm pe celălalt, ci căutăm 
autorealizarea prin celălalt... Tu devine un 
mijloc pentru eu”.” Terapia pe care Galimberti 


o propune împotriva acestui cult al sinelui este 
o autopurificare religioasă. Cu o siguranţă de 
sine lausteriană, el decretează: „Dorinţa este 
transcendenţă”%. 

Dar nu numai conservatorii şi religioşii se 
confruntă cu noua formă de dragoste a 
indivizilor în căutarea maximei autorealizări. 
Filosoful american Harry Frankfurt, de la 
Universitatea Princeton, de pildă, resimte 
aceeaşi neplăcere ca şi Galimberti. Şi 
Frankfurt îşi doreşte o dragoste lipsită de 
egoism, de egocentrism şi de intenţii care să 
vizeze interesul personal. Definiţia sa pentru 
„dragoste” este exclusivista: „Dragostea este 
înainte de toate grija dezinteresată pentru 
existenţa persoanei iubite, pentru ceea ce este 
bine pentru ea. Cel care iubeşte vrea ca fiinţa 
iubită să înflorească şi să rămână 
neschimbată, şi nu pentru a urmări în acest fel 
un alt scop... Pentru cel care iubeşte, starea în 
care se află fiinţa iubită este importantă doar 
în sine, indiferent de modul în care 
interacționează cu alte aspecte.”” 


O dragoste aşa cum o defineşte Frankfurt 
există probabil doar între părinţi şi copii. însă 
chiar şi profesorul de la Princeton se întreabă 
dacă acest prototip al 

dragostei este valabil şi între cele două sexe. 
Prin urmare, avansează următoarea idee 
năstruşnică. Dacă definiţia dată de el dragostei 
nu este valabilă în cazul bărbatului şi femeii, 
atunci ceea ce se întâmplă romantic în relaţiile 
dintre un bărbat şi o femeie nu este tocmai 
dragoste: „în primul rând, relaţiile care sunt în 
esenţă romantice sau sexuale nu oferă, în 
concepţia mea, o paradigmă foarte autentică 
sau lămuritoare a dragostei. Relaţiile de acest 
fel sunt de regulă corelate cu o serie de 
elemente extrem de derutante, care nu ţin de 
esenţa dragostei ca mod de manifestare a unei 
preocupări dezinteresate; ele sunt mai 
degrabă atât de încurcate, încât este aproape 
imposibil să-ţi dai seama ce se întâmplă exact 
acolo”.'°° 

Si astfel problema a fost, fireste, inlaturata! 
Când cineva găseşte „derutant” ceea se 
întâmplă între un bărbat şi o femeie, acest 


lucru este interpretat pur şi simplu ca 
nefăcând parte din „firescul esenţial al 
dragostei”. în realitate însă, acest „firesc 
esenţial” este doar o clasificare personală a 
domnului Frankfurt. Faptul că în dragoste 
trebuie să existe realmente „identitate între 
sacrificiu şi propriul interes” este o idee 
nostimă, aproape înrudită cu idealul 
romantismului timpuriu. însă în viaţa reală 
există nenumărate cazuri de pasiuni arzătoare 
care nu cunosc această identitate. Şi nu este 
tocmai adevărat faptul că „aparenţa unui 
conflict între urmărirea propriilor interese şi 
sacrificarea altruistă a intereselor celuilalt 
dispare imediat cum înţelegem că ceea ce 
serveşte interesele celui iubit nu este altceva 
decât abnegatia sa”.1! 

Nu trebuie să fii adeptul îngrozitoarei teorii a 
egoismului a lui Michael Ghiselin („Zgârie un 
altruist şi o să vezi sângerând un ipocrit”) 
pentru a ajunge la concluzia că identitatea 
dintre abnegatie şi propriul interes 
propovăduită de Frankfurt nu poate constitui 
nici un caz de normalitate şi nici o stare 


permanentă în relaţiile de dragoste. în unele 
momente, se poate întâmpla - însă, cu 
siguranţă nu zi de zi şi în orice circumstanţe. 
Problema reală a unor relaţii de dragoste între 
sexe constă, dimpotrivă, tocmai în faptul că 
starea de tensiune dintre propriul interes şi 
abnegatie nu poate fi suspendată, ci trebuie 
suportată. Şi probabil tocmai acest lucru 
generează tensiunea dragostei. 

Multe decizii în relaţiile moderne de dragoste 
separă permanent propriul interes de 
abnegatie. Un du-te vino în locul unei contopiri 
constante. Romantismul modern nu mai este o 
contopire necondiționată şi trainică a 
propriilor interese cu ale celuilalt, ci este 
aventura neîntreruptă a (re)comunicării. 
Situaţia nu pare uşor de acceptat. Şi probabil 
acesta este motivul pentru care criticii ideii de 
autorealizare interesată prin dragoste 
exagerează de obicei. Ei creează un personaj 
aparent puternic atunci când consideră că 
omul modern caută în dragoste sensul tuturor 
lucrurilor. Galimberti, de pildă, scrie: „Ca o 
contrapondere la o realitate socială în care 


nimănui nu-i este permis să fie el însuşi, 
fiindcă fiecare trebuie să fie aşa cum vrea 
aparatul administrativ, iar viaţa este percepută 
ca înstrăinată, dragostea trebuie să devină 
singurul refugiu al sensului”.!% 

Nimic nu susţine această constatare potrivit 
căreia căutăm în dragoste sensul tuturor 
lucrurilor. Cum se face că în ziua de azi 
„nimănui nu-i este permis să fie el însuşi”? 
Oare chiar aşa stau lucrurile? Era cumva mai 
bine înainte? A putut bunicul meu să fie el 
însuşi în perioada Imperiului German, a 
Republicii de la Weimar sau a celui de-al 
Treilea Reich mai mult decât sunt eu astăzi? 
Asta sună la fel de fals ca şi reprezentarea 
romanticilor (şi a sociologilor romantici de 
astăzi) potrivit căreia, în societăţile 
traditionaliste, viata încă se desfăşura după 
rânduială. Cine este, de altfel, „aparatul 
administrativ” care stabileşte vieţile 
oamenilor? Asemenea cuvinte se folosesc 
probabil pentru a caracteriza stalinismul, însă 
nu viaţa noastră în lumea occidentală a anului 
2013. Şi în sfârşit: care dintre noi îşi percepe 


astăzi viaţa drept „înstrăinată”? O astfel de 
idee este susţinută poate de un critic ideologic 
foarte conservator, în tradiţia lui Erich Fromm 
şi Theodor W. Adorno. Faptul că astăzi oamenii 
s-ar percepe ca înstrăinaţi este una dintre cele 
mai îndărătnice reminiscente ale sociologiei 
dominate de o viziune stângistă asupra 
relaţiilor de muncă din lumea de azi. însă cine 
poate suferi după o pierdere care s-a petrecut 
cu decenii, dacă nu chiar secole, înainte de 
naşterea sa? Punctul de referinţă al unui om 
pentru ceea ce el percepe ca pierdut sau 
câştigat îl constituie întotdeauna propria 
biografie, şi nu trecutul îndepărtat. Cu 
siguranţă, oamenii suferă atunci când valorile 
pe care s-au sprijinit în copilărie au dispărut 
ori au fost suspendate. „înstrăinarea” ar trebui 
apoi să producă şi cu totul alte efecte. Ar 
trebuie să suferim că ne-a îndepărtat de 
natură în loc să ne bucurăm de încălzirea 
centrală. Ar trebui să evităm tehnica şi să ne 
dorim să putem trăi ca ţăranii săraci. Oricât de 
tare ne-ar cuprinde dorul romantic după 
natură, ne mulţumim în general cu rămăşiţele 


de natură din oraşe; aproape nimeni nu vrea 
cu adevărat să se întoarcă în epoca de 
dinaintea „înstrăinării”. 

Ceea ce vrea probabil să spună Galimberti în 
stilul său destul de greoi este că procesul 
„individualizării” nu le-a adus oamenilor nimic 
bun. Individualizarea este un lucru minunat 
atâta timp cât astăzi ne bucurăm de o libertate 
aproape fără precedent. Nici o generaţie până 
acum nu se preocupa atât de mult de propria 
stare psihică şi sufletească. însă, fireşte, 
aceeaşi individualizare presupune şi pericolul 
egocentrismului, izolării şi neadaptării la viaţa 
socială. Nu este de mirare că mulţi sociologi 
văd în individualizarea oamenilor civilizati si 
prosperi de astăzi nu doar o şansă, ci şi un risc 
pentru relaţiile noastre de dragoste. 
Căsătoriile, se spune, sunt încheiate în scopul 
autorealizării şi sunt desfăcute tot în scopul 
autorealizării. Individualizarea este principalul 
lor motiv şi obstacolul lor cel mai important. îl 
căutăm pe celălalt pentru a fi noi înşine şi ne 
despartim pentru a rămâne noi înşine. Acest 
diagnostic nu este complet fals. însă nici nu 


este în totalitate corect. Fiindcă jocul 
aşteptărilor şi al aşteptării aşteptărilor în 
relaţiile din ziua de astăzi este mult mai 
complicat. El devine mai uşor de înţeles abia 
atunci când corelăm conceptul de 
individualizare cu un alt concept: cel de 
„covalentä”. 

Covalenta 

Teza sociologică a individualizării 
necondiționate considera viata noastră prin 
prisma a doi factori: câştigarea unui surplus 
de libertate şi pierderea orientării. Valorile sub 
ale căror auspicii ne-am născut noi sau părinţii 
noştri au devenit discutabile. Credinţa 
religioasă şi-a pierdut importanţa, la fel şi 
concepţia politică asupra lumii. Ca cetăţeni 
europeni sau chiar universali, ne simţim acasă 
(într-o anumită măsură) oriunde, însă nicăieri 
cu adevărat mai bine. Nu mai alegem între 
ideologii, ci între sisteme de operare. Trebuie 
să trăim cu asta când apostolii moralei ne ţin 
predici despre pierderea valorilor - a celor 
conservatoare. Probabil din când în când ne 
liniştim cu faptul că oricum suntem mai buni 


decât tânăra generaţie. încă avem mai multă 
disciplină, cel puţin uneori. Şi nutrim un 
sentiment de responsabilitate pentru 

pace şi dreptate în lume, cel puţin teoretic. 
Cu siguranţă nu ne simţim toţi la fel. Probabil 
nu suntem insträinati, însă destul de des ne 
simţim derutati. Nu ştim ce trebuie să facem 
nici pentru celălalt, nici pentru noi înşine. 
Lucrurile nu stau altfel nici în relaţiilor noastre 
de dragoste: „Ce înseamnă familia, căsătoria, 
paternitatea, sexualitatea, erotismul, 
dragostea, ba chiar ce ar trebui să fie şi ce ar 
putea fi nu mai poate fi presupus, întrebat, 
enunțat, dimpotrivă, variază, eventual de la 
individ la individ, de la relaţie la relaţie, din 
punct de vedere al conţinutului, al limitelor, al 
normelor, al moralei, al posibilităţilor, şi 
trebuie explicat, discutat, dezbătut, stabilit în 
toate detaliile lui cum, ce, de ce, de ce nu”!%, 
scrie sociologul Ulrich Beck. 

Chiar dacă este fals că astăzi căutăm în 
dragoste sensul tuturor lucrurilor, acesta este 
în orice caz greu de găsit. Şi dacă 
individualizarea ar fi singurul lucru care ne 


pune în mişcare, atunci această aflare a 
sensului ar fi realmente absolut imposibilă. Cu 
viclenie şi inteligenţă, sociologul Karl-Otto 
Hondrich din Frankfurt, decedat în 2007, a 
contrazis categoric teoria lui Beck cu privire la 
individualizarea radicală. Desigur, spune 
Hondrich, individualizarea este ceea ce ne 
pune în mişcare. în acelaşi timp însă, căutăm 
în urmă ceva care să se opună acestei 
individualizări deseori derutante şi să cheme 
la ordine, întrucât nu există nici un termen 
specific, Hondrich a numit această tendinţă 
„co valență”. 

Ne imaginăm astfel o relaţie modernă. Ambii 
parteneri caută în relaţia lor acelaşi lucru: 
mulţumire, confirmare, emotie şi înţelegere. 
Cum ar spune Luhmann, asta înseamnă că 
oamenii îşi pot găsi propria fericire în fericirea 
celuilalt. Ca toate cuplurile, ei provin din 
familii diferite şi au deja un istoric al relaţiilor 
diferit. Dar familiile nu trebuie să fie chiar atât 
de diferite. Şi nici istoricul relaţiilor lor nu 
trebuie să fi fost complet diferit. Nu trebuie să 
pornim de la premisa că unul a crescut în 


Senegal şi celălalt în Leipzig. Poate fi suficient 
dacă ne gândim la doi tineri de condiţie medie, 
dintr-un oraş german de mărime medie, 
precum Solingen, Bielefeld, Kaiserslautern, 
Erfurt sau Oberhausen. 

La începutul iubirii lor, faptul că s-au 
îndrăgostit a şters toate diferenţele. Mai târziu 
însă, după o jumătate de an, privirea devine 
mai critică. Dacă se mută împreună, conflictele 
se înmulţesc. Bărbatul îşi aruncă hainele în 
dulap, 

femeia le împătureşte. O mică discuţie pe 
această temă va demonstra fără echivoc că 
nimic nu se va schimba în acest sens, în nici 
un caz pe termen lung. Deoarece diferenţele îl 
deranjează doar pe cel ordonat, nu şi pe cel 
dezordonat. Pentru cel ordonat este vorba 
despre o problemă comună, deci despre o 
problemă de relaţie. Pentru cel dezordonat, 
este o problemă personală a partenerului său: 
despre filistinism, constrângere şi intoleranta. 
Privind superficial, este vorba aici despre o 
capcană a individualizării. Fiecare ar vrea să 
vadă organizată viaţa în comun după propriile 


reguli şi nu ar vrea să-şi reducă pretenţiile. Se 
ajunge la un compromis. De pildă: fiecare 
continuă să procedeze cum doreşte cu hainele 
sale, însă fiecare va avea propriul său dulap. 
Pentru susţinătorii teoriei radicale a 
individualizării, este un triumf. Fiecare se 
ocupă „de lucrurile sale”. Iar consecinţa este 
divizarea şi consumul. 

Un observator atent, precum Hans-Otto 
Hondrich, vede însă aici exact contrariul. 
învoiala de a nu mai avea discuţii cu privire la 
haine nu este o decizie individuală, ci este un 
compromis comun. Acest compromis este făcut 
nu în numele fiecărui partener, ci în numele 
relaţiei. Iar pe viitor trebuie respectat. Relaţia 
permite, ce-i drept, cuplului o doză de 
individualitate, dar în acelaşi timp defineşte 
regulile jocului. Exemplul despre felul în care 
umblăm cu îmbrăcămintea a fost atât de 
important pentru sociologul francez Jean- 
Claude Kaufmann, încât i-a dedicat o carte 
întreagă: La Trame conjugale. Analyse du 
couple par son Linge („Trama conjugală. 


Analiza cuplului prin prisma rufelor de fiecare 
zi”, 1992). 

Lecţia desprinsă din exemplul cu hainele nu se 
rezumă doar la asta. Ea nu demonstrează doar 
că individualizarea într-o relaţie de cuplu 
merge aproape întotdeauna mână în mână cu 
„colectivizarea”, ci de asemenea că ambii 
parteneri aduc cu ei într-o relaţie un fond 
considerabil de deprinderi şi lucruri de la sine 
înţelese. Iar acestea depăşesc problema 
mototolirii sau împăturirii hainelor. 

Şi totuşi de unde vin aceste teze prin care se 
susţine că omul modern este lipsit de sprijin, 
nesigur şi fără obligaţii? De unde ne luăm 
siguranţa cu care nu doar ne apărăm 
deprinderile, dar şi considerăm că ele sunt 
„corecte”? Saltul înainte în dragoste se 
produce, după cum se spune, dintr-un turn de 
observaţie neasigurat. însă cu toată pretioasa 
lipsă de orientare, un turn de observaţie 
rămâne în general relativ stabil: originea 
noastră. Valorile ce ne sunt transmise în 
copilărie în casa părintească sunt de o 
statornicie impresionantă. Deşi în adolescenţă 


există o vehementă opoziţie faţă de universul 
de valori al părinţilor, încetul cu încetul 
acestea revin aproape întotdeauna. Fireşte, nu 
cumpărăm o vitrină ca a părinţilor, ci un raft 
de la Ikea, însă acesta este doar un ambalaj 
modern al celuilalt. 

Enorma statornicie care ne-a fost indusă încă 
de când sugeam la sânul mamei este, prin 
urmare, atât de puternică încât, ca adult, cu 
greu mai ajungem la alte valori. Cu vârsta, 
convingerile pot deveni mai largi, însă valorile 
rămân aceleaşi. în situaţii conflictuale cu 
partenerul, vechile valori ies la iveală. La fel se 
întâmplă şi în relaţiile cu copiii: de ce le 
repetăm copiilor noştri exact vorbele tâmpite 
pe care le-am urât întotdeauna când le 
spuneau părinţii noştri? Cu cât îmbătrânim, cu 
atât ne răzvrătim mai puţin împotriva laturii 
noastre conservatoare; acea latură care se 
bazează pe ceea ce este arhicunoscut. 
Autorealizarea nu constă doar într-o 
individualizare fără scrupule, ci are în acelaşi 
timp o dimensiune conservatoare. în analiza 
sociologică a prezentului nostru, acest aspect 


este adesea puternic subestimat. Membrii 
generaţiei 1968, care nu vor să se lipsească de 
acţiunile lor eroice din tinereţea tumultuoasă, 
nu se comportă altfel decât taţii lor 
reactionari, care îşi apără cu îndărătnicie 
propria tinereţe. Iar foştii yuppie, acum în jur 
de patruzeci de ani, nu acceptă, în ciuda 
pierderilor ca urmare a căderii cursului 
valutar şi a crizei financiare, că viaţa este 
altceva decât un joc al cheltuielilor şi 
câştigurilor. Cu cât suntem mai puţin dispuşi 
să învăţăm ceva în plus, cu atât devine pentru 
noi mai importantă covalenta. Cum poate fi 
astăzi prost ceea ce cândva era bun? 

De latura conservatoare ţin lucrurile care ne 
sunt familiare şi convenţionale. Ceea ce nu am 
putut alege noi înşine, de pildă rădăcinile şi 
mediul. Şi ceea ce a însemnat prima alegere: 
prima imagine de sine ca tânăr adult. Ele sunt 
plasa de siguranţă a acrobatilor moderni ai 
dragostei. Şi totuşi, în timp ce problemele de 
cuplu datorate individualizării sunt bine 
cercetate, problemele născute din covalenta 
rămân deseori în umbră şi sunt subestimate. 


Este foarte posibil ca ele să fie mult mai rele 
decât orice aşa-numită individualizare. Fiindcă 
ideile noi se lasă relativizate de partener; 
covalentele, în schimb, nu. Ele există ca un 
text ilizibil pe „fişa dragostei noastre” şi decid, 
ce-i drept, nu 

asupra alegerii partenerului, ci asupra 
pretențiilor şi exigenţelor pe termen lung. Si 
cu cât ne-am simţit mai neconventionali in 
tinereţe, cu atât mai puternic se manifestă mai 
târziu covalenta. 

Căutarea dragostei 

Individualizarea şi covalenta sunt polii 
autorealizării noastre în accepțiunea modernă, 
chiar şi în dragoste. în sociologie se duce de 
douăzeci de ani o luptă oarecum absurdă în 
jurul importanţei uneia sau a celeilalte. 
Sociologii de stânga de după 1968 se bucură 
de individualizare; conservatorii, dimpotrivă, 
ridică în slăvi covalenta. Ceea ce pentru unii 
înseamnă libertate a pasiunii şi formă de viaţă, 
pentru alţii este o ameninţare la adresa 
căsniciei şi a familiei. Privind mai atent însă, 
această luptă este absolut bizară. Fiindcă nici 


individualizarea nu se face vinovată de rata 
actuală a divorturilor, nici covalenta nu oferă 
unei relaţii sprijinul necesar. Cel care se 
adaptează cât mai individual posibil etapelor 
vieţii sale nu va fi incapabil să înceapă o 
relaţie de durată. Iar cel care, în perioadele de 
criză, se gândeşte la originile sale, nu-şi 
salvează în acest fel căsătoria. Aşa cum am 
presupus mai devreme, covalenta este, în 
cazul în care există îndoieli, o otravă chiar mai 
periculoasă pentru modelul nostru de căsnicie 
tradiţională. Numai în timpurile în care 
aproape toţi burghezii proveneau din familii 
similare, când catolicii se căsătoreau doar cu 
catolici, iar ţăranii doar cu femei de la ţară, 
doar atunci covalenta era ceva ce ne unea. 
Astăzi, în schimb, covalenta nu mai este în nici 
un fel o garanţie. Mai degrabă contribuie la 
reînlocuirea foarte rapidă a noului univers de 
valori al cuplului cu cel vechi, al familiei de 
origine. 

Numărul menajelor formate dintr-o singură 
persoană în Germania Federală a crescut 


accentuat în ultimii treizeci de ani. Rata 
divorturilor a explodat încă din anii 1970- 


1980. Cam din 1990, în Germania, una din trei 
căsătorii se destramă, iar în oraşele mari chiar 
una din două. Şi de decenii dorinţa de 
perpetuare a germanilor lasă mult de dorit 
pentru stat. Şi totuşi, cauza pentru toate 
acestea stă, într-adevăr, în aşteptările noastre 
exagerate în privinţa dragostei? în dorinţa de a 
ne îneca adevărata fire în mierea 
romantismului? în căutarea sensului vieţii în 
lumânări, gătit, prezervativ şi dormitor? 
Potrivit unui sondaj al revistei Spiegel, 
numărul din aprilie 2008, citat în Capitolul 3, 
doar 63% dintre femei şi 69% dintre bărbaţi au 
afirmat că: „Sensul vieţii stă în primul rând 
într-un parteneriat fericit şi armonios” - prin 
urmare, aproape două treimi din populaţia 
adultă a Germaniei. Ceva mai mulţi s-au 
pronunţat în favoarea afirmatiei potrivit căreia 
sensul vieţii constă „în a avea prieteni buni”, şi 
anume 73% dintre femei şi 66% dintre bărbaţi. 
Pe acest fundal, teoria despre refugierea 
individului lipsit de adăpost în castelul ideal al 
dragostei îşi pierde oarecum strălucirea. Care 
este cauza pentru care totuşi o treime dintre 
germanii adulţi nu par să împărtăşească 
această nostalgie? 


Sunt posibile mai multe răspunsuri. Ar putea fi 
faptul că mulţi oameni din Germania nici 
măcar nu mai cred că ar putea găsi sensul 
vieţii într-un parteneriat împlinit. Poate că 
pentru mulţi există şi astăzi o ofertă mai bună 
decât iubirea în ceea ce priveşte aflarea 
sensului vieţii. Sau poate că nevoia germanilor 
de-a afla sensul vieţii este în general 
supraapreciată. Răspunsul la această întrebare 
s-ar putea lega de o altă întrebare: „De ce 
sunteţi singur(a)?”, voia să ştie Spiegel. Doar o 
treime dintre femeile şi bărbaţii chestionati s- 
au gândit că sunt „prea exigenti”. Si tot abia o 
treime îşi explicau existenţa solitară prin 
„dorinţa de independenţă”. Alte motive erau 
„experienţele neplăcute” la femei şi 
„timiditatea” la bărbaţi. 

Persoanele singure care nici măcar nu caută 
iubirea ar trebui să fie foarte rare. în realitate 
însă, în special în marile oraşe, multe persoane 
singure nu-şi mai asumă nici o relaţie. Teama 
de a nu fi părăsit este mai puternică decât 
presupusul câştig. Această atitudine nu se 
limitează numai la dragoste. Din anii 1970, 


pretenţiile pe care le au tinerii de la viaţă au 
crescut constant. Acolo unde există 
prosperitate, nici pretenţiile de a profita de ea 
nu întârzie să apară, atât material, cât şi la 
nivel ideatic. Banul nu aduce numai bunuri de 
consum, el creşte şi posibilităţile de a-ţi alege 
cum vrei să trăieşti. Reversul medaliei este 
nemulţumirea. Cu cât oferta este mai amplă, 
cu atât şansele de eşec sunt mai mari. 
Consumerismul societăţii noastre este mai 
degrabă o cultură bazată pe „Nu” decât pe 
„Da”. Fiindcă individualitatea mea nu este 
determinată doar de ceea ce aleg, ci şi de ceea 
ce resping. Mic-burghezul anilor 1950 şi 1960 
îi ironiza pe proletari şi pe străini. Omul 
modern din clasa de mijloc însă se situează 
deja într-un raport de delimitare faţă de lume, 
fie şi numai prin simpla alegere a melodiei 
preferate. Lucrurile după care eu mă definesc 
se uzează într-un ritm care ne taie respiraţia. 
Fiecare alegere lasă în aşteptare o nouă 
alegere. Şi nu este valabilă doar maxima „Cât 
trăieşti înveţi”, ci şi „Cât trăieşti eşti veşnic 
nemulţumit”. 


De aceea nu este de mirare că ideea dragostei 
romantice în zilele noastre face ca pretenţiile 
să fie mai mari decât posibilităţile. Motivul 
principal de nemulţumire îl constituie propriile 
posibilităţi. Dacă piaţa dragostei în ţările 
occidentale este cea mai mare din câte au 
existat vreodată, şansele personale pe această 
piaţă nu sunt nelimitate. Pentru mulţi, 
alegerea posibililor parteneri de dragoste este 
şi astăzi foarte restrânsă. Cel a cărui înfăţişare 
este sub medie, cel care nu dispune de prea 
mult şarm şi are o profesie considerată 
plictisitoare, de cele mai multe ori nu-şi poate 
căuta oriunde partenerul ideal. Faptul că 
pentru oamenii care sunt consideraţi atractivi 
posibilităţile sunt astăzi mai mari decât erau 
cândva, pentru cei consideraţi neatractivi nu 
reprezintă o şansă, ci un blestem. Fiindcă 
piaţa este într-adevăr deschisă, variată şi 
liberă - însă nu şi corectă. 

Pentru persoanele singure care pun dorinţa de 
independenţă mai presus de relaţia de cuplu, 
punctul de plecare se situează adesea într-o 
etapă a vieţii în care cariera era mai 


importantă decât angajarea într-o relaţie. Din 
păcate, nu rareori, în acest fel se pierde 
momentul potrivit. Oraşele mari din lumea 
occidentală sunt pline în primul rând de femei 
care şi-au construit o carieră în detrimentul 
unei familii, fără ca viaţa lor să fi fost 
programată dinainte pentru renuntare. 
Perioadele lungi fără implicare într-o relaţie 
duc însă la dezobişnuire, respectiv la 
împăcarea cu situaţia actuală. Orice impuls ar 
trebui acum să vină de la cel visat. însă de cele 
mai multe ori prinţul din poveşti, de care ar fi 
nevoie pentru a o trezi cu un sărut pe 
frumoasa adormită, nu are nici o dorinţă s-o 
facă. Şi nici prinţesa din poveşti, în situaţia 
inversă. 

Nu este de mirare în această situaţie faptul că, 
din anii 1980, conceptul de persoană singură a 
fost mereu reconsiderat când ca swinging 
singles, când, în cele din urmă, ca 
quirkyalones- „ciudatii singuri”. Adevăratul 
romantism, potrivit tezei autoarei americane 
Sasha Cagen, nu stă în relaţiile care îţi distrug 
nervii, ci în dorul neîmplinit. A duce dorul 


cuiva este mai romantic decât a iubi - în acest 
punct îşi dau mâna în semn de împăcare 
romantismul timpuriu, cu dorurile sale 
neîmplinite din literatură, şi romantismul 
târziu, cu serialele sale de televiziune 
americane. Autorul berlinez Christian Schuldt 
a prezentat foarte bine acest fenomen al 
existenţei fericite a persoanelor singure cu 
ajutorul serialelor de televiziune Ally McBeal 
şi Totul despre sex. Romanticele independente, 
ahtiate după cumpărături, încearcă într-adevăr 
permanent sexul fără iubire, însă în cele din 
urmă tânjesc, asemenea lui Carrie & Co., după 
„Mr. Big”, prinţul din poveşti. Performanţa 
deosebită a acestor seriale, potrivit lui 
Schuldt, stă în plasarea femeii singure în 
postura vedetei. Deoarece cele mai multe 
femei singure sunt financiar mai bine situate 
decât tovarăşii lor masculini de destin. 
Concluzia evidentă: femeile singure sunt prea 
exigente, bărbaţii singuri, prea plictisitori şi 
marginiti. 

Potrivit teoriei lui Schuldt, in perioada in care 
fenomenul New Economy a intrat in regres, 


serialele care aveau ca protagonişti persoane 
singure şi-au pierdut fulgerător din puterea de 
seducţie. Proiectul de viaţă „bogat, excitat şi 
nostalgic” nu mai este convingător. Astăzi, la 
câţiva ani de la cartea lui Schuldt, se adaugă 
criza financiară. Starurile de televiziune ale 
viitorului nu mai sunt, ce-i drept, acei yuppie 
bolnavi de dragoste, ci săracii norocosi, 
beneficiarii romantici ai sistemului de 
reformare a pieţei muncii. Persoana singură ca 
ideal născut din nevoie şi-a încheiat rolul. 
Persoane singure însă vor continua, fireşte, să 
existe. Situatiile de viata nu se lasă schimbate 
precum serialele de televiziune. Probabilitatea 
de a fi fericit o perioadă îndelungată cu unul şi 
acelaşi partener s-a redus constant. Cel puţin 
să fii singur din când în când este o aşteptare 
absolut normală, atât în prezent, cât şi în 
viitor. 

O formă de viaţă posibilă şi adesea practicată 
este în acest sens „monogamia secventiala”. 
Antropologul Helen Fisher, care şi-ar dori să 
regăsească în aceasta modelul de viaţă 
originar al strămoşilor noştri din savană, se 


poate bucura: dacă relaţia durează trei, patru 
ani, copiii au trecut de ce era mai greu. Şi 
dacă nu există copii naturali, sunt acolo „copiii 
spirituali”, dorinţele, ideile şi utopiile comune. 
Ele se uzează într-un ritm biologic de trei- 
patru ani, sub influenţa factorilor genetici. 
Prin urmare nu este de mirare, crede Helen 
Fisher, că astăzi ne întoarcem la monogamia 
secventiala. 

Dupa cum am aratat, aceasta reprezentare nu 
este probabil mai mult decat o fantezie a 
antropologilor. Fiindca nu exista nici un indiciu 
care sa sustina ideea ca stramosii nostri au 
trait vreodata dupa modelul monogamiei 
secventiale. Mai probabil exista o uniune de 
grupuri, o familie formată din matusi, fraţi şi 
surori. Pare, de altfel, posibil să ne întoarcem 
într-adevăr acolo. De acest aspect ne vom 
ocupa însă din nou în capitolul despre familie. 
Numărul relaţiilor la care trebuie să se aştepte 
în medie un tânăr este mult mai mare decât în 
cazul generaţiei bunicilor săi. Nu este însă 
sigur dacă va fi cu mult mai mare decât în 
cazul generaţiei părinţilor săi. Graficul nu este 


obligatoriu ascendent. Iar finalul la care ne 
putem aştepta nu este neapărat aversiunea 
colectivă faţă de implicarea într-o relaţie de 
durată şi în incapacitatea de a avea o relaţie 
de cuplu. Potrivit studiilor actuale, în 
Germania, vârsta începerii vieţii sexuale active 
la tineri se menţine constantă de treizeci de 
ani; ea coboară numai în mediile sociale 
defavorizate. Nici numărul partenerilor sexuali 
la tineri nu a mai crescut, în medie, din 1970. 
Chiar dacă sexualitatea nu este un reper sigur, 
nu este obligatoriu să ne aşteptăm ca tânăra 
noastră generaţie să fie mai puţin capabilă să 
se implice într-o relaţie de durată decât 
suntem noi. 

Se pare că nu există nici o cale care să 
ocolească atitudinea exigentă. Pretentiile şi 
dorinţele pe care le ridicăm faţă de partenerul 
nostru cu greu mai pot fi stăvilite. Şi cu 
siguranţă ştim de mult că şi celălalt are 
pretenţii mari de la noi - cu toate complexele 
de inferioritate pe care acest lucru le 
declanşează. Faptul că tocmai generaţia 
tânără impune pretenţii imense partenerului 


de cuplu nu pare să se datoreze numai 
posibilităţilor de a alege oferite de piaţa 
dragostei. Atenţia pe care o acordăm copiilor 
noştri, din ce în ce mai puţini, impune un 
standard ridicat al acestora în căutarea 
ulterioară a unui partener. Cu cât mi se acordă 
mai multă atenţie atunci când sunt copil, cu 
atât o să-mi doresc probabil un partener care 
să mă înţeleagă. Fişa mea privind dragostea 
nu mai cuprinde doar trăsături, ci şi, înainte 
de toate, modele comportamentale. Ele 
stabilesc criteriile aprecierilor mele viitoare. 
Căutarea de tip capitalist a unui randament 
maxim al iubirii nu-şi găseşte, din punctul meu 
de vedere, corespondentul în gene, ci în 
psihologia evoluționistă. 

Fără îndoială, modelul nostru de căutare a 
iubirii are o structură paradoxală. Căutăm 
sentimentul cel mai puternic pentru noi înşine 
cu ajutorul altuia. Egoismul nostru se îmbracă 
în veşmântul altruist al unui „cuplu”. Ne 
incredintam nouă înşine o misiune pentru a 
evolua. Individualitatea şi dorinţa 


noastră de ataşament se intersectează într-un 
bizar exerciţiu de echilibristică. Iar covalenta 
formează plasa de siguranţă. Când relaţiile 
amoroase eşuează, ne redescoperim familia şi 
prietenii. 

Toate acestea nu pun la îndoială faptul că 
există cu siguranţă o preocupare „autentică” 
pentru celălalt, precum şi un sentiment 
„autentic” de compasiune. Cine ar vrea să 
considere un sentiment ca fiind fals doar 
pentru că acesta, chiar şi indirect, justifică un 
interes mai mare? Cel care îşi găseşte fericirea 
în celălalt îşi regăseşte şi grijile în ale celuilalt. 
„A fi aici” pentru altcineva este o nevoie 
primară a omului, cu rădăcini foarte vechi. în 
opinia cercetătorului american Robert Weiss, 
specialist în psihologia singurătăţii la 
Universitatea din Boston, Massachusetts, lipsa 
de compasiune de care dăm dovadă este mai 
mare decât lipsa de compasiune pe care ne-o 
arată ceilalţi. Şi cine nu poate oferi 
compasiune nu poate nici iubi - iar această 
sentinţă nu este nouă. Nu vrem doar să avem 


ceva de primit în dragostea noastră, ci şi ceva 
de dăruit - „sufletul” nostru? 

Religia iubirii 

„Mulţi vorbesc despre iubire şi despre familie 
aşa cum se vorbea în secolele precedente 
despre Dumnezeu. Dorinţa de mântuire şi de 
afecţiune, vorbăria fără rost pe această temă, 
realitatea falsă a textelor şlagărelor în 
cotloanele ascunse ale dorinţei - toate astea au 
un iz de religiozitate cotidiană, de speranţă în 
lumea de dincolo, în lumea pamanteasca.”!™ 
Au trecut aproape douăzeci de ani de când 
sociologul Ulrich Beck şi soţia sa, Elisabeth, au 
aprins cu scrierea lor polemică Das ganz 
normale Chaos der Liebe („Haosul normal al 
dragostei”, 1990) o vâlvătaie de idei, speculaţii 
şi analize despre dragostea modernă. De trei 
decenii, Ulrich Beck continuă să provoace 
sociologia germană şi nu numai. Ca profesor la 
Universitatea din Munchen şi la London 
School of Economics and Political Science, 
este un vizionar şi un copil teribil într-o 
singură persoană. Din punct de vedere politic, 
el a schimbat în repetate rânduri poziţiile în 


cadrul stângii, la început fiind mai radical şi 
mai puţin dispus la compromisuri decât toţi 
ceilalţi, pentru ca în 

scurt timp, din poziţia de critic cumpătat, să se 
manifeste ezitant şi dispus la compromisuri. 
Teza despre individualizarea radicală îşi are în 
Beck nu numai apărătorul cel mai de frunte, ea 
pare într-un fel programul său personal de 
viaţă. Indiferent la ce se gândeşte un sociolog 
german actual- Beck a trecut deja şi pe acolo. 
Rolul său este cel al unui deschizător de 
drumuri modern în privinţa „lipsei de sens”. 

Şi, fără discuţie, este un remarcabil stilist. 
Cartea lui Beck este o lectură apocaliptică: 
oamenii caută dragostea, însă nu-i mai pot 
face faţă. Pentru sociologi, Ally McBeal are 
următoarea semnificaţie: „Dragostea devine ca 
niciodată până acum deopotrivă o necesitate şi 
o imposibilitate. Splendoarea, forţa simbolică, 
puterea de seducţie şi de izbăvire a dragostei 
cresc pe măsură ce ea devine imposibilă. în 
spatele cifrelor cu privire la divorturi şi la 
recăsătorire, al înfumurării oamenilor care îşi 
caută eul în celălalt se ascunde această lege 


stranie. în dorinţa disperată de mântuire cu 
care ei se aruncă unii asupra altora”.1% Omul 
zilelor noastre este un vânător şi un 
colecţionar în căutare de sex şi dragoste, de 
beţie a simţurilor şi de mulţumire. Toate 
acestea pătrund astăzi „şi umplu golul acolo 
unde, după planul divin cu privire la societăţile 
anterioare, ar fi trebuit să se afle Dumnezeu, 
națiunea, clasa, politica, familia. Eu şi iar eu 
şi, ca sprijin în îndeplinirea obligaţiilor, tu. Şi 
dacă nu tu, atunci tu”.!% 

Este posibil însă ca această căutare să nu se 
raporteze chiar atât de mult la un alt om? Până 
la urmă, căutăm într-adevăr un partener care 
să ni se potrivească, putem şi ne dorim să 
găsim în final absolutul? în acest caz, 
dragostea ar deveni în zilele noastre în mare 
măsură un scop în sine. Fiindcă orice 
îndrăgostit din zilele noastre a cunoscut în 
oarecare măsură deceptia care se află de la 
început în joc: când în filme, la final, 
indragostitii se găsesc, totul devine plictisitor. 
Nu mai merge la deal, ci la vale. 


în acest sens vorbeşte Ulrich Beck despre 
iubire ca religie. Mai exact ca „religie după 
religie”, despre „fundamentalismul după 
înfrângerea aceluiaşi” şi despre un „loc de cult 
al societăţii care se învârte în jurul dezvoltării 
de sine”. Iubim, ne căsătorim şi tânjim dupa 
dragoste. Dorinţa noastră spirituală şi fizică se 
axează pe aceasta din urmă, cea mai 
importantă dintre toate, încontinuu metaforele 
pline de promisiuni din cântece şi din 
publicitate ne aprind fantezia, ne stârnesc 
foamea de mântuire în imbratisarea cu celălalt 
şi în contopirea erotică. 

Avea Beck dreptate şi continuă să aibă şi 
douăzeci de ani mai târziu? Trebuie să o 
percepem pe Ally McBeal ca pe o căutătoare a 
lui Dumnezeu într-o lume păcătoasă? Ca pe 
Sfânta Tereza a magazinelor de încălţăminte? 
Faptul că astăzi dragostea preia funcţiile care 
cândva reveneau religiei este într-adevăr de 
necontestat. Şi în religie omul trebuie să se 
poată descoperi ca un întreg. Şi Dumnezeul 
creştin îl acceptă pe fiecare aşa cum este, în 
măsura în care crede numai în el. Legătura 


intimă îi conferă omului echilibru. Iar locul pe 
care omul se vedea aşezat îi era stabilit de 
Dumnezeu, aşa cum astăzi dragostea edifică 
portul în care corabia numită comuniune să 
poată ancora. Prin urmare, şi-a pierdut oare 
religia în lumea occidentală din semnificaţie 
fiindcă oamenii au găsit una nouă în dragoste? 
Sau iubirea ca înlocuitor suprasolicitat umple 
golul pe care l-a lăsat în noi apusul evlaviei? 
întâi de toate, pentru prima dată fuziunea 
dintre fantezia amoroasă şi cea religioasă 
chiar nu pare a fi o greşeală. Probabil fiindcă 
nevoia de dragoste şi cea de religie se situează 
foarte aproape una de cealaltă din punct de 
vedere al istoriei evoluţiei umane. Pentru 
biologia umană, atât una, cât şi cealaltă sunt la 
fel de superflue: dragostea trupeasca si 
credinţa religioasă. Faptul că există totuşi 
nostalgia după ele pare a fi în ambele cazuri 
un produs secundar al sensibilităţii noastre. 
Ambele încearcă să umple golul profund pe 
care l-a creat întrebarea cu privire la sensul 
vieţii, imediat ce omul a ajuns în situaţia de a 
şi-o adresa. Religiozitatea şi dragostea 


trupească sunt acele chei de boltă ale 
inteligenţei noastre emoţionale şi sociale. Şi 
mai surprinzător decât contopirea lor în lumea 
modernă este faptul că în istoria umanităţii ele 
au fost deseori separate. Deoarece credinţa în 
tradiţia religiilor monoteiste le îngloba deja pe 
amândouă: dragostea si ura, infratirea si 
delimitarea, tămâia şi focul, ramura de salcie 
şi sabia. Liniştitor în toate acestea este faptul 
că deşi religia creştină şi-a pierdut în 
civilizațiile creştine monopolul adevărului, in 
aceeaşi măsură ea a devenit astăzi mai 
iubitoare de pace. Ceea ce pare valoros de 
păstrat de la ea este morala ei socială bazată 
pe acte de caritate şi aplecarea spre iubirea 
aproapelui. 

Dragostea şi religia se întâlnesc în 
revendicarea totalitatii. în ambele cazuri este 
vorba despre un întreg: omul întreg şi 
universul său propriu. Pentru raţiunea umană, 
înţelegerea persoanei, a vieţii şi a universului 
său în totalitate nu este posibilă. întregurile nu 
pot fi definite, ci pot fi doar trăite ca evidenţă. 


Mai clar: întregul trebuie umplut. Din această 
cauză, orice reprezentare a 

iubirii este întotdeauna prea mică, la fel ca 
orice reprezentare a lui Dumnezeu sau orice 
reprezentare a morţii. După spusele 
profesorului german Wolfgang Iser, specialist 
în antropologie literară, asta înseamnă: 
„Trăim, dar nu stim ce este aceea că trăim. 
Dacă încercăm să aflăm ce înseamnă că trăim, 
suntem împinşi să inventăm sensul unor 
lucruri despre care nu avem ştiinţă. Aşadar, 
crearea permanentă de imagini şi dezmintirea 
totodată a pretențiilor la explicaţii şi chiar la 
adevăr este singura poziţie pe care ne-o 
permite dilema în care ne aflăm”.!% 

Orice am crede că ştim despre iubire este de 
fapt o reprezentare care nu are un loc real în 
afara fanteziei noastre. Şi tocmai asta o face 
un spaţiu aparent ideal de experimentare şi 
experimentare de sine. Dragostea nu poate fi 
contrazisă, ea poate fi doar deceptionata. 
Formăm o unitate, fără a fi una, şi ne topim 
fără a ne contopi. Şi vedem „o mulţime de 
posibilităţi acolo unde alţii observă doar 


pernite de grăsime, părul rar şi incapacitatea 
(grăitoare) de exprimare”.1% 

Genul de iubire paradise now! face din ea într- 
adevăr o urmasa a religiei în societate. Acolo 
unde o relaţie cu Dumnezeu în interpretare 
catolică nu poate fi desfăcută (sau dacă da, 
doar o singură dată), dragostea instituie astăzi 
relaţii care se desfac mereu unilateral. Când 
raiul visat se transformă în iad, în zilele 
noastre avem voie să desfacem legătura. 
Elementele comune dintre religie şi dragoste 
se încheie aici. Dragostea poate oferi 
consolare, poate conferi acceptare, poate 
hrăni speranţele şi poate da sens - ea rămâne 
însă restrânsă la cei doi indivizi îndrăgostiţi. în 
schimb, religiile dau un sens social, un 
repertoriu comportamental pentru mulţi, o 
morală a raporturilor dintre indivizi în 
societate. Dragostea dintre sexe ca religie de 
rezervă este însă asocială şi exclusivă. Ea se 
încheie în cel mai bun caz cu nişte copii. în 
această uniune, nimeni (cel mai adesea) nu 
este al treilea: „Noi împotriva restului lumii!” 
Buncărul atomic într-o lume neprimitoare are 


loc doar pentru doi: important este că ne avem 
pe noi - şi poate şi un Mon Cherie... 

212. DRAGOSIE DE 
CUMPARATI 

ROMANTISMUL CA OBIECI DE 
CONSUM 


Aş vrea să amintesc faptul că nenumărate aşa- 
numite visuri utopice s-au împlinit, doar că 
aceste visuri, odată împlinite, lasă impresia că 
au pierdut ce era mai bun în ele. 

THEODOR W. ADORNO 

Este sexul murdar? Da, dacă e făcut cum scrie 
la carte. 

WOODY ALLEN 

Altfel decat ceilalti 

„Femeia care spune ca este ca toate celelalte - 
aceea este altfel!” Această frază scrisă de 
Oscar Wilde la sfârşitul secolului al XIX-lea, la 
porţile modernismului, este valabilă, fireşte, şi 
pentru bărbaţi. Ceea ce diferenţiază secolul 
XX de timpurile de odinioară este următoarea 
întrebare: „Dar cine vrea să fie ca toţi 
ceilalţi?” 

Scriitorul irlandez a trăit înainte de era 
propagandei. însă el a descoperit în saloanele 
englezeşti ale epocii victoriene acea scânteie 


mistică, determinantă pentru imaginea de sine 
a burgheziei mai întâi, iar apoi a aproape 
tuturor păturilor sociale din lumea occidentală 
(şi între timp nu numai de acolo): deosebirea 
de ceilalţi. A fi diferit la nivel individual ni se 
pare astăzi atât de firesc încât nici măcar nu 
ne mai surprinde cât de nou este acest cuvânt 
şi cât de nouă este utilizarea sa. încă din anul 
1930, filosoful spaniol Jose Ortega y Gasset 
vedea în cartea sa Revolta maselor omul pe 
cale de a se transforma într-un animal de 
turmă izomorf : câteva elite individuale şi o 
mare masă cenuşie. Snobismul intelectual din 
spatele acestei viziuni a fost între timp 
contrazis. Nimeni nu mai vrea să aparţină 
marii mase, nimeni nu mai este un om 
mediocru. Aproape toate păturile populaţiei 
sunt străbătute de o revoltă împotriva 
spiritului gregar. Şi ceea ce era valabil în 
epoca lui Ortega y Gasset este valabil şi azi: 
masele sunt mereu ceilalţi. 

Omul obişnuit „care are îndrăzneala să 
pledeze pentru dreptul la mediocritate, pe 
care îl şi impune”! nu mai există astăzi. 


Potrivit conştiinţei noastre de sine, toţi suntem 
individuali. Această individualitate nu este o 
invenţie a filosofilor, ci a propagandei, şi nu 
are nici cincizeci de ani. De mult timp, oamenii 
îşi tot doresc să fie bogaţi şi frumoşi, însă 
individuali vor să fie abia de câteva decenii. O 
viaţă individuală? Bunicul meu încă nu auzise 
de ea. 

Individualitatea este un cuvânt magic. De la 
ceaşca de cafea cu numele noastru imprimat 
pe ea, până la accesul „personalizat” la 
internet - fără acest cuvânt nimeni nu mai 
îndrăzneşte să vândă ceva altcuiva. A fi 
individual face parte din comerţul modern, la 
fel cum face parte şi formula de adresare 
„mult stimat” din scrisori. Individual este 
minimum din ceea ce vrem să fim şi din felul în 
care am vrea sa ne vedem. Iar dorinţa de a fi 
altfel decât ceilalţi ne face pe toţi egali. 

în acest fel, pretenţia de individualizare este 
totodată cel mai mare duşman al acesteia. în 
modă şi în nenumărate tendinţe vrem să ne 
deosebim şi în acelaşi timp să ne aliniem 
standardelor. Şi ceea ce eu consider drept 


particularitatile mele, gustul meu şi stilul meu 
există cu miile sau cu milioanele. Mirosul 
transpiratiei mele mă poate face diferit de 
alţii, parfumul care mi se potriveşte, nu. Şi 
atât de individual cum arăt dezbrăcat nu mă 
face nici o îmbrăcăminte. 

Aspiratia spre individualitate înseamnă, deci, 
în mult mai mare măsură a părea decât a fi. 
Ceea ce pentru unii „individualişti” este o 
povară, pe cei mai mulţi cumpărători de 
produse individuale îi preocupă doar în mică 
măsură. Pentru ei, senzaţia că şi-au ales 
produsele liber şi independent face ca 
articolele respective să devină personalizate. 
Ceea ce este al meu devine deja de 
neconfundat prin faptul că îmi aparţine mie, şi 
nu unei alte persoane. Iar, în realitate, cei mai 
mulţi oameni oricum nu şi-ar dori să fie 
complet altfel decât ceilalţi. Cui îi place să iasă 
prea mult în evidenţă în mediul său, în grupul 
său de egali sau în anturajul său? Nu ne dorim 
să fim atât de liberi încât să nu mai apartinem 
grupului în care ne simţim protejaţi. 
Acceptarea pe care o experimentăm în acel 


grup este cel mai adesea indispensabilă pentru 
identitatea noastră. Un tânăr colecţionar de 
timbre sau crescător de peşti exotici este 
astăzi mai nonconformist decât un rapper. Un 
tânăr care îşi refuză în zilele noastre o 
tendinţă vestimentară în favoarea unui 
amestec de stiluri imprevizibil are un 
comportament conventional. Iar un adult care 
este complet altfel decât toate tiparele 
acceptate pentru un bancher, un dentist, un 
şofer, un preot, un muncitor în construcţii sau 
un star rock este considerat de obicei stupid. 
Delimitarea de ceilalţi, fie ea doar aparentă, 
creează iluzia că suntem „individuali”. 
Mentalitatea noastră şi sistemul nostru 
economic se împletesc atât de bine încât este 
greu să le mai separăm. Ne dorim cele mai 
mari beneficii pentru individualitatea noastră, 
cu costuri cât mai reduse posibil. lar economia 
ne stimulează permanent în acest sens. Dacă 
zgârcenia ar fi de bonton, am renunţa la 
televizorul sau calculatorul mult lăudat. însă 
iluzia că economisim mai mult cumpărând ne 


incită: ne dorim un paradox fabulos şi ne 
individualizăm prin soneria telefonului mobil. 
Sociologul american Albert Hirschman a 
surprins acest aspect atunci când a inversat 
celebrul enunţ din constituţia SUA: „aspiraţia 
noastră la fericire” (pursuit of happiness) a 
devenit „fericirea de a aspira către ceva” 
(happiness of pursuit). Nu cerem mulţumire, ci 
obţinem mulţumire prin dorinţă. Jean Paul 
Sartre, care şi-a formulat acum şaptezeci de 
ani profesiunea de credinţă potrivit căreia 
omul trebuie să se reinventeze în permanenţă, 
nici nu bănuia cât de mare trecere va avea 
cândva în viitor cu această cerinţă. Mai 
importantă decât găsirea fericirii - pe cât 
posibil pe termen lung - este permanenta 
căutare. Nemulțumirea veşnic reaprinsă face 
parte, inseparabil, din capitalismul modern. 
Cetăţenii plictisiti sunt slabi consumatori. Si 
nici un mijloc economic nu mai poate ignora 
nevoia de veşnică stimulare şi reimpulsionare 
a dorinţei. Nu multumirea şi fericirea asigură 
funcţionarea sistemului economic şi 


solidarizarea socială finanțată de acesta, ci 
nemulţumirea şi neliniştea. 

Identitatile apar prin copiere. Această 
înţelepciune nu este deloc o descoperire a 
minunatei pieţe noi a mărfurilor. întotdeauna a 
fost aşa. Copiii se străduiesc să-i imite pe 
adulţii asemenea cărora îşi doresc să fie. Nici 
adulţii nu fac altfel. Fiecare om procedează la 
fel, iar diferenţa o face nu faptul că imităm, ci 
doar ce imităm. într-o societate care ne 
stimulează permanent dorinţele, nu copiem 
doar rolul şi concepţiile despre lume 
(Weltanschauung), ci fiecare chestiune minora 
de stil va fi rezolvată prin copiere şi prin 
imitare. Suntem asediați de oferte, imagini, 
pachete all- inclusive sau all-exclusive, de 
scenarii de viaţă şi de o atmosferă prefigurată. 
Chiar şi atitudinea noastră refractară ajunge la 
comerţ. Şi punkistii îşi comercializează moda. 
Iar personajul refractar la consum şi produse 
de masă ale civilizaţiei se aprovizionează din 
magazinele scumpe, de tip outdoor. între 
călătoria individuală spre Tibet şi plaja 


comună din Republica Dominicană nu există 
nici o deosebire fundamentală. 

Dragostea nu face excepţie de la toate acestea. 
în schimb, ea este cea mai îndrăgită 
îndeletnicire comercială dintre toate. Iar 
consumul de romantism generează milioane de 
locuri de muncă şi face să apară miliarde de 
consumatori, mai mult sau mai puţin fericiţi, în 
toată lumea. Aproape că nu există o cutie de 
praline pe care să nu fie desenate câteva 
inimioare. Nici un parfum nu convinge cu 
imaginea cerbului moscat, cu caninii săi 
dezagreabili, de la care se extrage esenţa. lar 
mirosul care le provoacă pe femei nu provine 
de la bărbat, ci din flacon. Ce crede în acest 
sens creierul nostru neandertalian? Fără nici o 
îndoială că, aşa cum scrie sociologul israelian 
Eva Illouz, „contradicţiile care ne chinuie 
permanent în sentimentul de dragoste au 
îmbrăcat formele culturale şi limbajele 
pieţei”.110 

Romantism pentru milioane 

Cum arată această formă culturală şi acest 
limbaj al pieţei dragostei? Dacă e să ne luăm 


după importantul psiholog american Robert J. 
Sternberg de la Universitatea Tufts din 
Boston, atunci acest limbaj este unul 
cinematografic. Fostul preşedinte al Asociaţiei 
Americane de Psihologie a scris chiar nişte 
lucrări dedicate dragostei. în cartea sa Love is 
a Story („Dragostea e o poveste”, 1998), el 
face o analiză pătrunzătoare a modului în care 
comportamentul indragostitilor şi partenerilor 
de cuplu urmează un scenariu personal ales. 
Cine se miră de ce oameni care se ceartă „ca 
chiorii” nu pot renunţa unul la celălalt şi 
rămân împreună până la sfârşitul vieţii şi de ce 
cupluri perfecte se despart din cauza unor 
lucruri aparent mărunte găseşte răspunsul la 
Sternberg: fiindcă pentru relaţii există diverse 
scenarii. Şi ceea ce este periculos pentru cuplu 
şi menţinerea sa nu este determinat decât de 
film şi de rolul pe care ni l-am asumat. Cine 
pune armonia mai presus de orice eşuează 
dacă va greşi faţă de povestea cuplului 
armonios. lar cel care vrea să trăiască cât mai 
aventuros posibil nu va accepta nici o rutină. 
Idilele dulcege sau iubirile piraţilor sunt 


filmele alese de noi înşine, al căror scenariu 
trebuie respectat sub ameninţarea despărțirii. 
Sternberg a stabilit douăzeci şi şase de modele 
pentru filmele de dragoste. în istoria 
psihologiei iubirii, această idee este o 
continuare a hărților dragostei, despre care 
vorbeşte John Money. Dacă harta dragostei, 
mâzgălită copilăreşte, arată unde exist şi ce 
sunt, atunci filmul de dragoste transpune 
această previziune într-o poveste: o poveste cu 
roluri şi aşteptări bine stabilite. 

Ca şi Money, Sternberg este de acord cu faptul 
că această alegere are loc destul de devreme. 
Ce gen ni se potriveşte, un film siropos sau 
unul de aventuri, se decide mai târziu, la 
pubertate. Nu doar poveştile siropoase, ci şi 
comediile de familie, de exemplu, sunt 
considerate de Sternberg ca făcând parte 
dintre scenariile posibile, ba chiar şi filmele de 
război şi peliculele science-fiction. Şi cu cât 
apreciem mai mult genul de film, cu atât ne 
armonizăm mai bine. Indiferent ce rol jucăm în 
filmul nostru de cuplu, important este ca genul 
să fie acelaşi. Şi cu cât ştim mai exact în ce 


pelicule jucăm cu adevărat împreună, cu atât 


ne înţelegem mai clar rolul şi relaţia. 
De unde ştim care sunt modelele filmelor 
noastre este pentru Sternberg o 


problemă marginală. Este însă nevoie de 
consumarea anumitor genuri pentru a le 
prelua şi pentru a le putea aplica în viitor. Cine 
nu ştie nici un basm nu e bun de Făt-Frumos! 
Corelatia exactă dintre scenariile noastre 
personale create pe baza experienţelor din 
copilărie şi copierea tiparelor desprinse din 
scenariile cinematografice şi de televiziune nu 
este pe deplin clară. O altă problemă este 
dacă, realmente, scenariul pe care noi îl 
urmăm este întotdeauna unul şi acelaşi. Oare 
alegerea scenariului nu depinde şi de o 
conjunctură specială în legătură cu partenerul 
nostru, care trezeşte sau nu în noi un anumit 
comportament? Nu doar imaginea noastră 
despre noi înşine, ci si particularitatile sunt 
influențate în mare măsură prin parteneriat. 
Cel care iubeşte şi se acomodează pe cât 
posibil cu asta preia, fără să-şi dea seama, 
gesturile, expresiile şi formele de exprimare 


ale partenerului. Cadrul acestui aşa-numit 
„cameleonism” nu este clar conturat în 
psihologie. în plus, se mai poate întâmpla ca 
partenerii să nu se imite doar unul pe celălalt, 
ci şi o altă persoană. Deseori ne strecurăm 
chiar şi în imaginea sau rolul pe care ni-l 
desemnează celălalt, atât în sensul bun, cât şi 
în sensul rău. Imaginea celuilalt despre noi şi 
imaginea de sine devin în acest fel greu de 
diferențiat uneori. 

Alternativa celor douăzeci şi şase de filme de 
dragoste ale lui Sternberg pare astfel oarecum 
schematică. Nu este oare posibil ca eu să am 
în cap diverse scenarii, poveşti care probabil 
nici nu se potrivesc una cu cealaltă: o poveste 
de familie de pildă şi un film de aventuri? O 
comedie şi o melodramă? înseamnă că eu nu 
prea pot să găsesc acel unic film care m-ar 
putea face fericit. 

Cea mai importantă afirmaţie din cercetările 
lui Sternberg rămâne însă perfect plauzibilă: 
faptul că reprezentările noastre despre 
dragoste şi aşteptările noastre sunt epice, 
dramatice sau, în zilele noastre, adesea chiar 


cinematografice. Şi că imaginea noastră 
despre noi înşine şi despre celălalt are cel 
puţin elemente legate de genuri. Aceste genuri 
sunt la rândul lor născociri ale universului 
nostru, prin urmare ale cinematografului şi 
televiziunii. Indiferent de ce ne închipuim noi 
că ar fi genul nostru, scenariul provine mereu 
şi de la ceilalţi. Omul nu născoceşte de la sine 
ingredientele romantismului. Cel care 
dăruieşte trandafiri roşii, care îngenunchează 
când îşi are iubita în căsătorie sau regizează o 
cină la lumina lumânărilor copiază 

tipare pe care le-a văzut de sute sau de mii de 
ori. Dacă însă în loc de toate astea, el ar dărui 
un filodendron, iar la cererea în căsătorie ar 
face genuflexiuni, nu ar fi considerat original, 
ci ciudat. Nu se pune problema dacă seriale 
precum Ally McBeal şi Totul despre sex scot 
realmente în evidenţă tendinţele sau 
generează tendinţe; ne este clar însă că 
tendinţele sunt amplificate şi transformate în 
modele pentru milioane de oameni. Fiindcă 
ceea ce considerăm romantismul nostru 
personal l-am văzut sub aceeaşi formă sau în 


chip foarte asemănător la părinţii şi prietenii 
noştri sau chiar la televizor şi la cinematograf. 
Ceea ce considerăm drept normal în sex nu 
urmează neapărat un îndemn interior, se 
supune comparatiei cu ceilalţi. în acest sens, 
erotismul din filme nu se supune neapărat 
realităţii, ci poziţiilor optime ale aparatului de 
filmat. Din anii 1980, când scenele de sex au 
pătruns în filmele de la Hollywood, nu mai 
există film artistic din care să lipsească scena 
clasică a femeii goale stând deasupra 
partenerului, aruncându-şi coama sălbatică, 
într-un extaz la fel de sălbatic, spre ceafă şi 
gemând de plăcere privind spre tavan. 
Atitudinea sexuală a femeilor din viaţa reală 
nu prea aduce cu acest geamăt spre înalturi. 
Pentru Hollywood însă, această punere în 
scenă este cea mai puţin indecentă posibilitate 
pentru o scenă de sex. în timp ce bărbatul 
rămâne aproape invizibil, femeia se mişcă atât 
de telegenic în cadru, ca într-o excursie călare. 
Influenţa unor astfel de modele copiate de mii 
de ori nu trebuie subestimată. 


Cunoaşterea filmelor de dragoste şi a scenelor 
de gen fac sexul şi romantismul previzibile. Ele 
fac posibile standarde care sunt înţelese de cei 
mai mulţi şi sunt imitate mai mult sau mai 
puţin exact. Când avem sentimente, emoţiilor 
noastre le dam un nume. Când actionam 
social, ne civilizăm reprezentările prin tipare. 
Afirmația lui La Rochefoucault potrivit căreia 
nu ne-am îndrăgosti dacă nu am fi auzit de 
acest lucru poate fi extinsă: nu ne-am 
comporta niciodată romantic dacă n-am afla 
din mass-media ce înseamnă să fii romantic. 
Există un fenomen paradoxal în zilele noastre: 
intimitatea în public. Ceea ce noi considerăm a 
fi reprezentările noastre private nu sunt 
altceva decât romantism public într-o eră a 
reproductivitatii prin mass-media. 
Perversiunea pare a atinge cote maxime atunci 
când cântărețe precum Sarah Connor şi 
prezentatoare precum Giilcan Karahanci fac 
din intimitatea iubirii lor obiectul unor seriale 
romantice: Sarah şi Marc îndrăgostiţi şi Nunta 
de vis a lui 


Giilcan. Aceste scenarii pentru copii şi adulţii 
rămaşi infantili caută mereu cele mai 
cunoscute clişee amoroase. Tiparele perimate 
pe care televiziunea le produce formează 
modelele pe care oamenii din media îşi 
omagiază la televiziune sentimentele: copia 
copiei drept copie. Tema se numeşte: 
romantism autentic. Şi nimeni nu râde. 
Transmiterea evenimentelor intime la 
televiziune este atât de firească încât, aşa cum 
scrie Christian Schuldt, ea îndeplineşte o 
„misiune formativă”. Dacă videoclipurile, 
talkshow-urile şi show-urile despre cupluri, 
publicitatea şi telenovelele nu ar răspândi în 
fiecare zi actualele reprezentări despre 
dragoste şi actualele tipare privind 
comportamentul în dragoste, probabil că mulţi 
oameni chiar nu ar şti ce trebuie să facă în pat 
şi într-o relaţie. în locul unei mai mari 
autenticitati ar domni mai multă confuzie, iar 
aşteptările s-ar armoniza mai greu unele cu 
celelalte. 

Mass-media ne echilibrează jocul aşteptărilor 
şi în acelaşi timp îl provoacă. Căci reversul 


formulării preliminare a aşteptărilor noastre 
este suprasolicitarea. Cu cât aflăm mai mult 
despre viaţa sexuală şi sufletească a celorlalţi, 
cu atât mai largă este posibilitatea de 
comparare. întrebarea este însă alta - cu ce 
comparăm? Comportamentul sexual în filmele 
porno are la fel de multe în comun cu sexul ca 
şi Donald Ratoiul cu o rata sălbatică. lar 
reprezentarea unei vieţi amoroase normale pe 
care o luăm din telenovele este la fel de 
departe de realitate. Fiind înconjurați de false 
modele, există pericolul să ne supunem unor 
presiuni puternice. Dragostea aşa cum o 
vedem la televizor este la fel de rară ca şi viaţa 
sexuală şi de familie copiată de milioane de ori 
în mass-media. 

Cine se orientează după modelele mass-mediei 
se supune pe sine pericolului suprasolicitării. 
Şi în timp ce cititoarea de romane de dragoste 
din secolele al XVIII-lea şi al XIX-lea trebuia să 
rabde dacă în căsătorie lipsea doza de 
romantism, astăzi putem oricând să ne 
retragem - nici Sarah Connor nu mai este 
astăzi crazy in love, ci doar crazy. Pentru 


despărţire nu ne trebuie mult, fie chiar şi 
numai faptul că în relaţia noastră se pune 
problema lipsei banilor, care ne împiedică să 
trăim ca în reclama la Baccardi, pe o insulă în 
sudul Oceanului Pacific, sau cu tigarile 
savurate pe acoperişurile mângâiate de 
soarele la amurg în Paris. Farmecul celui 
„sărac şi romantic” nu are viaţă lungă; chiar şi 
Cenuşăreasa devine bogată. însă cine ştie dacă 
diminuarea treptată a păturii noastre sociale 
romantice nu va da naştere unor reprezentări 
noi: erotism la groapa făcută de excavator, 
batonul de ciocolată împărţit sub pod sau 
„nunta de vis” în sala unde se primesc cererile 
pentru ajutor de şomaj. Se cere creativitate. 
Michael Hirte, supertalentul Germaniei in 
2008, ne arata drumul. 

Oversexed si upfucked 

Ce si-ar fi dorit ea, povestea Uschi Obermeier 
revistei Stern in 2008 la jubileul de treizeci de 
ani al mişcării 1968, era o societate de tip sex 
and rock'n'roll. Astazi, patruzeci de ani mai 
tarziu, aceasta utopie a devenit un adevar 
nemilos. Ceea ce anul 1968 a adus intr-adevar 


în ţările occidentale este omniprezenta 
esteticului şi a sexualităţii. Importanţa care se 
acordă atractivitätii femeilor şi bărbaţilor 
deopotrivă nu a fost niciodată la cote atât de 
înalte ca astăzi. Revistele de modă, 
televiziunea şi publicitatea alimentează un cult 
al atractivitatii unic în istoria culturii omenirii. 
Pe copertele revistelor, mii de feţe retuşate 
aşteaptă cu nerăbdare cumpărători curiosi. lar 
revoluţia pe care toate acestea o declanşează 
în creierul nostru a fost puţin descrisă până în 
acest moment. Dacă un om din Epoca Pietrei 
avea posibilitatea să aleagă din zece sau 20 de 
femei sau bărbaţi pentru a-şi forma o părere 
despre atractivitate, astăzi sunt, potenţial, 
milioane. 

Fiecare om vrea să fie frumos. Spre deosebire 
de culturile timpurii, el nu numai că nutreşte 
această dorinţă, ci este permanent evaluat 
după acest criteriu. Dorinţa a devenit 
necesitate, o competiţie internaţională a 
chipurilor reale sau fictive pentru a deveni o 
atracţie cât mai mare cu putinţă. Poate 
numărul oamenilor care, cu ajutorul modei şi 


al cosmeticii, sunt consideraţi atractivi a 
crescut; în acelaşi timp însă numărul celor 
care se simt respingători a atins şi el cote 
maxime. Femeile de peste patruzeci de ani 
aflate în floarea vârstei sunt pentru publicitate 
bătrâne. Şi nici o imagine din revistele tipărite 
pe hârtie lucioasă despre iubire şi sexualitate 
nu înfăţişează bărbaţi graşi sau femei cu 
celulită, ci oameni care în realitate nici măcar 
nu există (ceea ce se potriveşte de minune 
chipurilor respective). 

Atractivitatea este un dar periculos pentru 
psihic. întotdeauna este prea puţină, niciodată 
prea multă. lar noi avem trupurile pe termen 
limitat, ele sunt trecătoare. Putem să ne 
îngrăşăm, să ne îmbolnăvim, şi nici tineri nu 
rămânem. Privirea scrutătoare cu care îi 
radiografiem pe ceilalţi şi aceeaşi privire cu 
care ne răspund ei, făcându-ne să o simţim pe 
pielea noastră, este o teroare latentă. O 
îndrăgostire rapidă devine astfel la fel de puţin 
posibilă ca şi o sexualitate împlinită. Potrivit 
profesoarei Eva Illouz de la Universitatea 
Ebraică din Ierusalim, această teroare este cea 


mai puternică agresiune posibilă asupra 
intensului sentiment spontan: „Perspectiva 
populară asupra dragostei, reluată adesea în 
manualele de psihologie socială, spune că la 
început aceasta este «oarbă», însă îşi 
dezvăluie esenţa îndată ce patima oarbă de la 
început se domoleşte.” în realitate însă, 
„dragostea ca sentiment intens şi spontan şi-a 
pierdut din influenţă” fiindcă sexualitatea şi 
dragostea se îndepărtează tot mai mult una de 
alta: „întrucât sexualitatea nu trebuie să fie 
sublimată într-un ideal spiritual al dragostei, 
iar «autorealizarea» depinde, se zice, de 
experienţele cu o serie de parteneri, 
sentimentul de absolut pe care ti- 1 dădea 
experienţa dragostei la prima vedere s-a 
transformat într-un hedonism rece al 
petrecerii timpului liber şi al căutării raţionale 
a unui partener cât mai potrivit. Vânarea 
plăcerilor şi strângerea de informaţii despre 
potenţialul partener constituie astăzi etapa de 
început a dragostei”.''! 

Trei caracteristici decisive vede Illouz pe piaţa 
dragostei în epoca producţiei mediatice de 


romantism. în primul rând: plăcerea sexuală a 
devenit un scop în sine legitim atât pentru 
femei, cât şi pentru bărbaţi. în al doilea rând: 
pentru fiecare idilă stă astăzi la dispoziţie un 
întreg set de produse şi ritualuri. Şi în al 
treilea rând: astăzi se adoptă de principiu 
aceeaşi atitudine în postura îndrăgostitului, 
atitudine îndeobşte cunoscută şi 
asemănătoare. Suntem atenţi, ascultăm cu 
interes, facem complimente, manifestăm 
participare, încercăm să fim spirituali, când se 
poate, şi ne imaginăm o mulţime de distracţii 
pentru timpul liber. 

Cine vrea astăzi să obţină maximum de 
beneficii de pe urma atractivitatii sale 
oscilează conştient între toate acestea. Vrem 
să obţinem beneficii, beneficii de plăcere, 
beneficii sufleteşti, când una, când alta, sau 
amândouă în acelaşi timp de la o singură 
persoană. Cât de important este pentru mine? 
Ce aduce? „Merită?” Aceste întrebări ne 
determină viaţa şi, de ce nu, şi dragostea? 
Traieste-ti viata din plin şi nu te lipsi de nimic, 


aşa sună profesiunea de credinţă a mass- 
mediei şi a timpurilor noastre. 

Cea mai importantă consecinţă este 
omniprezenta sexului - ca idee, dorinţă, 
fantezie, abis, chemare, reclamă pentru 
cumpărături, dor, întrecere şi aşa mai departe. 
Orice adolescent de condiţie medie a văzut 
mult mai multe femei goale la cinematograf 
sau la televizor, pe DVD sau internet decât 
generaţia părinţilor noştri în toată viaţa lor. Şi 
chiar dacă ei înşişi au puţine experienţe 
practice, ştiu, cel puţin teoretic, totul sau aşa 
îşi închipuie. Balastul vizual din creierul nostru 
este enorm. lar consecinţele pe termen lung 
ale acestei experimentări fără precedent a 
renunţării la tabuuri sunt, ce-i drept, 
necunoscute, însă ar trebui să ne temem de 
ele. 

Nu s-a găsit încă un nume pentru noile 
identități în focul încrucişat dintre narcisism si 
pornografie, internet şi love parade, 
exhibitionism şi Viagra. Medicul şi sociologul 
Volkmar Sigusch, mulţi ani director al 
Institutului pentru Ştiinţe Sexuale din 


Frankfurt, institut între timp desfiinţat, le-a 
numit neosexualitati. Sigusch a reflectat timp 
de patruzeci de ani, ca puţini alţii în Germania, 
la consecinţele revoluţiei sexuale asupra 
societăţii noastre. Pentru el, „schimbarea 
culturală a iubirii şi a perversiunii” odată cu 
revolta din 1968 nu este doar o simplă linie 
ascendentă spre mai multă libertate şi 
individualitate. Fiindcă în loc de mai mult sex, 
nemţii practică astăzi, probabil, mai puţin. O 
consecinţă bizară şi care, prin urmare, 
necesită unele clarificări. 

Dacă lucrurile ar sta aşa cum spune Sigusch, 
atunci omniprezenta sexualităţii este motivul 
pentru care aceasta şi-a pierdut enorm din 
importanţă. Dacă Foucault a relatat istoria 
sexualităţii ca pe o poveste a celor speciali, a 
anarhiştilor şi a celor ieşiţi din comun, în zilele 
noastre, sexualitatea este un lucru normal, 
banal şi acceptat. în locul dorinţei sexuale, a 
apărut dorinţa de sex-appeal. Când poţi avea 
parte de atenţie şi confirmare chiar şi fără un 
risc fizic real, ambalajul devine conţinutul 
însuşi. Sigusch ia drept dovadă celebrele love 


parade: nu se caută sexul, ci reprezentarea de 
sine. Sexul ca scop se transformă în sex ca 
mijloc. 

Caracteristicile sexualităţii zilelor noastre sunt 
prin urmare „disocierea”, „dispersia” şi 
„diversificarea”. Reproducerea, instinctul, 
dorinţa sexuală, intimitatea - ceea ce cândva 
forma un tot se risipeşte, se împrăştie şi 
dispare. Pentru a avea copii se oferă eprubete, 
plăcerea sexuală cedează în faţa 

senzatiei de bine şi nici un partener sexual nu 
respectă ceea ce promit pornografia şi 
publicitatea. Industria lipsită de pasiune a 
sexului ne-a recreat, însă ne-a şi terminat. 
Vânzare la preţ unic şi reduceri de preţ 
oriunde te-ai afla. Senzatiile lui Foucault au 
devenit plictisitoare: un fetisism clar, 
homosexualitate atractiva, jocuri sado-maso 
usor prostesti - neogenuri in nisa lor culturala 
acceptata. Ca libertatea poate duce la 
iresponsabilitate nu este o noutate. Relaxarea 
implica riscul banalizarii. Iar de la liberalism 
se ajunge la indiferenta. Toate acestea clarifica 


în zilele noastre starea sexuală a naţiunii: 
oversexed şi upfucked. 

Potrivit unui studiu american din anii 1990, o 
treime dintre femeile care au răspuns la un 
chestionar declarau că nu mai fac prea mult 
sex; la bărbaţi, la fiecare al şaselea, situaţia 
era aceeaşi. Tulburările de orgasm şi 
impotenta sunt o boală evidentă. Potrivit unui 
studiu al Universităţii din Koln, avem patru- 
cinci milioane de bărbaţi în Germania cu 
probleme de erectie. Motivul este 
controversat: psihic sau fizic? 

intrucät sexualitatea a devenit importantä in 
mod public, iar in spatiul privat, dimpotrivä, 
neimportantă, industria este în căutare de noi 
gadgeturi. Nu doar piaţa de pornografie este 
în căutare de noi-vechi stimulente şi excitante. 
în laboratoarele chimice ale lumii, cercetătorii 
caută pilule pentru potenta şi spray-uri pentru 
plăcere. Cu cât ştim mai mult despre creierul 
nostru şi despre chimia trupurilor, cu atât le 
putem manipula mai eficient. Dacă se întâmplă 
în viaţa reală să ne pierdem sexual, pe viitor 
ne vor ajuta medicamentele pentru potenta şi 


alte stimulente. Plăcerea reproductibilă tehnic 
este o piaţă de miliarde, iar Viagra este abia 
începutul. Zona cea mai erogenă a omului - 
creierul - este obiectivul. Există deja în acest 
moment numeroase descoperiri concludente. 
Alpha-MsH (hormonul melanocitostimulator) 
este numele substanţei miraculoase care 
controlează apetitul şi care, în plus, eliberează 
oxitocină şi dopamina. Efectele sunt realmente 
impresionante. MsH provoacă la bărbaţi 
erecţia spontană. Şi nici pe femei nu le lasă 
reci. Ca spray nazal, el poate deveni marele 
câştigător în măsura în care substanţa este 
într-adevăr permisă. 

Oxitocină, vasopresina şi feniletilamina, ca 
substanţe chimice cu efect de legătură şi de 
excitare, sunt la fel de bine cunoscute ca 
substanţele ce pun în mişcare direct creierul: 
dopamina pentru excitație şi serotonina pentru 
satisfacţie. Tocmai acestea din urmă pot fi în 
zilele noastre stimulate artificial fără mari 
dificultăţi - însă nu şi fără riscuri. Fiindcă cine 
îşi manipulează secreția de dopamina si 
serotonină intervine în profunzime în circuitul 


normal al hormonilor săi. Nici una, nici 
cealaltă nu sunt hormoni sexuali, ci doar 
agregate de încălzire şi de răcire. Cine vrea 
să-şi trezească dorinţa sexuală şi să-şi crească 
erectiile îşi influenţează in acest fel involuntar 
şi celelalte emoţii şi acţionează chiar şi asupra 
memoriei. 

Consecințele nu pot fi trecute cu vederea. 
Afrodiziacul VML. 670, încă interzis în 
Germania, era de fapt un remediu împotriva 
depresiei. Puterea sa miraculoasă constă atât 
în faptul că asigură buna dispoziţie, cât şi în 
faptul că stimulează dorinţa sexuală - o 
combinaţie rară. în mod normal, cele două nu 
coincid. Antidepresivele cresc nivelul 
„hormonului satisfactiei”, serotonina. Dar 
consecinţa este că în acelaşi timp scad 
plăcerea sexuală. Dispozitia se înseninează, 
libidoul dispare- această interdependenta 
foarte stranie este cunoscută, însă greu de 
înţeles. Avem nevoie de o doză oarecare de 
nemulţumire pentru a avea un apetit sexual 
ridicat? Poate că oamenii mulţumiţi sunt mai 


putin senzuali? Iubeste-te pe tine însuţi şi 
bucură-te de următoarea criză de budoar? 

La imposibilităţile fizice se adaugă stresul 
psihic al aşteptării. Cu cât ne aflăm mai mult 
sub stres - chiar şi atunci când luăm 
afrodiziace - cu atât sunt mai reduse, se ştie, 
perspectivele de a avea o reuşită. Betia 
sexuală nu funcţionează printr-o apăsare de 
buton, iar drumul într-acolo este greu. Nici un 
afrodiziac nu are efect îndelungat în ceea ce 
priveşte dorinţele. Iar imaginea ştiinţelor 
naturale despre om, care îl reduce atât de des 
la chimie, îşi atinge pragul de incompetenta 
când vine vorba de psihic. Stimularea 
dorințelor acţionează într-adevăr asupra 
fiziologiei noastre şi, deci, asupra emoţiilor 
noastre, însă în continuare trebuie să ne 
imaginăm sentimentele corespunzătoare. Şi un 
afrodiziac precum MsH are efect doar atunci 
când cel din faţa noastră ne place şi îl dorim 
deja dinainte. Cel pe care îl găsim plictisitor, 
anost sau pur şi simplu respingător - 
sentimente pentru care nu există în creier nici 


un corespondent fiziologic exact -, pe acela 
nici chimia nu-l face mai plăcut. 

Cine acţionează asupra secreției de dopamină 
şi de serotonină, acela influenţează în plus nu 
doar starea de excitare şi de fericire, ci 
creează, după cum se ştie, şi dependențe. Cu 
alte cuvinte: cu cât este mai eficient 
afrodiziacul, cu atât mai mare este riscul de 
îmbolnăvire. Şi alcoolul, şi tigarile ne 
influenţează hormonii. Şi ce înseamnă ceata şi 
mica stare de surescitare în comparaţie cu 
permanenta plăcere oferită de tehnologiile de 
vârf din laboratoare? Stinge lumina, aprinde 
plăcerea! - cam acesta ar fi mottoul viitorului, 
efectele secundare nefiind eliminate, ci luate 
în calcul. Creierul nu ne oferă nici o plăcere 
pentru care nu are nevoie de un echilibru 
chimic: durerile de cap după o beţie, oboseala 
după cafeină şi cocaină şi somnolenta după 
plăcere trupească îndelungată. Cu cât ne 
ridicăm mai sus pe spirala plăcerii, cu atât 
suntem mai upfucked- şi fără pilule, la un 
moment dat nimic nu mai funcţionează. 


Această reprezentare nu este productivă. Visul 
despre plăcere naşte monştri. Cine deschide 
ochii şi se trezeşte din acest vis vede multe 
lucruri greu de acceptat. Rămâne doar să 
sperăm că nu primim tot ce ne dorim. 
Ieşirile din peşteră 

Cultura aduce servicii vieţii, tehnica, 
supravieţuirii. De când strămoşii noştri au 
folosit primele topoare de piatră primitive, 
această diferenţă a contat. Aprinderea focului, 
armele şi uneltele i-au înlesnit omului 
supraviețuirea, iar regulile sociale, limbajul, 
ritualurile şi reprezentările au întărit 
coeziunea. Odată pusă în mişcare, tehnica s-a 
impus atât de mult încât astăzi ea nu mai este 
în general tehnică de supravieţuire, ci un joc. 
Automobilele, avioanele, aparatele foto, 
telefoanele şi calculatoarele nu sunt 
echipamente de supravieţuire. lar efectele lor 
asupra regulilor de comportament uman sunt, 
ce-i drept, puternice - ele ne-au revoluţionat 
cultura. Ceea ce au schimbat însă în mică 
măsură sunt conținuturile. Cunostintele pe 
care şi le împărtăşesc majoritatea oamenilor 


cu ajutorul SMS-urilor şi al MSN-urilor au 
rămas tributare Epocii Pietrei. Folosim 
tehnologiile uluitoare şi futuriste ale 
comunicaţiei fără fir pentru a ne trimite cu 
ajutorul echipamentelor performante 
pictograma, străveche, a unei feţe zâmbitoare. 
Când conținuturile rămân aceleaşi sau 
asemănătoare, însă tehnologia se schimbă 
complet, acest lucru are consecinţe asupra 
conştiinţei. Formele de prezentare tehnică sau 
mediatică configurează astăzi conținuturile şi 
le dau o nouă înfăţişare. De pe suprafaţa 
ecranului se nasc idealuri ale esteticii - o 
frumuseţe artificială imaterială. Suprafeţele 
lustruite iau locul corpurilor adevărate. 
Ridurile, transpiratia şi părul de pe corp 
dispar. Conform opiniei lui Dietmar Kamper, 
filosof german specializat în filosofia culturii, 
decedat în 2001, avem de-a face în realitate 
din ce în ce mai mult cu „corpuri fără chip”, în 
schimb la televiziune şi pe internet, suntem 
asaltati de „chipuri imateriale”.''? 
Frumuseţea artificială mediatică este în zilele 
noastre idealul steril. De la epilarea zonelor 


intime şi până la chirurgia estetică, oamenii 
aspiră la idealuri non-umane. Mirosuri, umori, 
păr - ceea ce a definit şi a înfrumusețat 
milioane de ani fiinţa umană reprezintă în 
zilele noastre un reziduu incomod şi un deranj 
permanent. Dacă istoria culturii burgheze a 
ultimilor două sute de ani a fost o istorie a 
reprimării lingvistice şi morale a corpului, în 
zilele noastre ne jucăm cu ideea de a ne 
debarasa cât mai repede de corporalitatea 
recent eliberată. Treziţi din bezna tabuului, nu 
ne mai găsim corpul atrăgător. Şi cu cât vedem 
în reviste şi la televizor mai multă frumuseţe 
artificială, cu atât ni se pare mai respingător 
propriul aspect fizic. „Imaginea perfectă a unei 
femei este un cadavru”, conchide Kamper. 

Ne înstrăinează tehnica de noi înşine? Face ea 
din noi un alien în propriul nostru corp? Şi 
distruge ea la final orice dragoste 
„adevărată”? 

Adversitatea fata de tehnică este un tip de 
sport foarte îndrăgit printre filosofi. Cultura 
„adevărată” intră în confruntare cu tehnica 
„improprie”. Pentru Umberto Galimberti, 


tehnica este pe undeva cel mai mare duşman 
al individului, iar dragostea, prin urmare, 
„singurul răspuns posibil la anonimatul care 
domneşte în societate şi la acea insingurare 
radicală care, în era tehnicii, duce la 
desfacerea tuturor legäturilor”.''? 

Aşa să fie? Cât de puţin contacte trebuie să 
avem cu oamenii care intră pe chat şi flirtează 
pe internet pentru a vorbi despre „însingurare 
radicală”? Şi totuşi, potrivit unui studiu Emnid 
din 2003, 8% din totalul relaţiilor de cuplu din 
Germania au început pe internet. Poate că în 
zilele noastre căsătoriile se desfac în 
continuare pe scaunul maşinii, aşa cum 
presupusese Luhmann; ele 

sunt însă puse la cale nu doar în ceruri, ci şi 
pe internet. Nu mai seamănă cu „desfacerea 
tuturor legăturilor”. 

Internetül nu este catusi de putin un loc in 
care oamenii rămân insingurati. Dimpotrivă, 
face posibil un număr incredibil de legături 
noi, adesea superficiale, însă, în 
superficialitatea lor, acceptate. Doar foarte 
puţine contacte umane în viaţa reală vizează 


profunzimea şi durabilitatea; de ce ar trebui să 
fie altfel pe internet? Ce este valabil într-un 
schimb rece de interese este valabil şi într-un 
flirt fierbinte: durabilitatea legăturii este mai 
degrabă dorită în utopie decât în realitate. Iar 
dragostea romantică pare o formă de 
comunicare printre altele. Ea îşi pierde patosul 
nemărginirii: nemărginite trebuie să fie doar 
sentimentele, însă nu şi durata lor. Tocmai 
tinerilor din ziua de azi le sunt proprii 
amândouă: dorul şi conştiinţa vremelniciei. 

în cartea sa Code des Herzens („Codul 
inimii”), Christian Schuldt a făcut o analiză 
inteligentă a dragostei în era internetului şi a 
explicat noile ei jocuri de-a adevărul şi 
țesătura ei de aşteptări şi aşteptări ale 
aşteptării. Pentru el, „internetul furnizează 
premisele optime pentru exprimarea 
individualitatii, lumile virtuale promit 
posibilităţi nelimitate, iar sub protecţia 
anonimatului se poate acţiona atât de liber 
cum în «realitate» nu ar fi posibil niciodată”.1!14 
în ultimii ani, importanţa internetului pentru 
flirturi, pentru senzațiile tari sexuale şi pentru 


începerea relaţiilor de cuplu de lungă şi scurtă 
durată a crescut fulgerător. Un exemplu 
concludent în acest sens este Digital Life 
Report 2006, realizat de TNS Infratest printre 
utilizatorii de internet în vârstă de peste 
paisprezece ani. Dintre toţi cei chestionati şi 
care în anul 2005 se implicaseră într-o nouă 
relaţie, mai mult de o treime ajunseseră la ea 
prin internet! Potrivit unui studiu la fel de 
amplu al site-ului Kiss No-Frog, din octombrie 
2008, persoanele singure din grupa de vârstă 
douăzeci şi cinci- treizeci de ani petrec în 
medie trei ore şi jumătate pe săptămână 
pentru căutarea unui partener pe internet. 
Acest număr devine interesant dacă este 
comparat cu timpul destinat căutării unui 
partener în viata reală - şi anume doar o ora 
pe săptămână. Astfel, o dată la patru 
săptămâni ieşim patru ore sâmbătă seara 
pentru a cunoaşte pe cineva. Cei ce oferă 
servicii de speed dating aduc drept 
contraargument o eficienţă cât mai mare. 
Acolo unde înainte se schimbau doar poze 
(infrumusetate artificial) şi texte, se folosesc 


astăzi camere web şi voicechatul: celălalt 
poate fi văzut şi auzit „în timp 

real”. Investiţiile de timp şi energie într-un 
interlocutor care pretinde a fi ceva ce nu este 
în realitate pot fi astfel evitate. 

Posibilităţile de a ne testa pe noi înşine şi de a 
ne îndrepta spre alţi oameni cresc rapid 
datorită internetului. Ceea ce în situaţii reale 
adesea se dezvoltă inhibat şi crispat, aici se 
desfăşoară în joacă şi cu uşurinţă. Căutarea 
unui partener de flirt sau de dragoste nu 
depăşeşte numai spaţiul real şi se întinde 
dincolo de mediul înconjurător nemijlocit şi 
mediul profesional. Ea depăşeşte scrupulele şi 
îndoiala de sine. Internetul devine astfel un al 
doilea „spaţiu vital” individual şi totodată un 
„spaţiu al dragostei” cu calităţi proprii. Ce-i 
drept, până acum tinerii sunt cei care folosesc 
cu preponderență aceste spaţii. Şi totuşi, în 
viitor, vor deveni probabil cu adevărat 
hotărâtoare mai degrabă pentru cei trecuţi de 
o anumită vârstă. Căci pentru ei, căutarea unui 
partener este de cele mai multe ori cu mult 
mai dificilă decât pentru tineri. Aşa cum 


observa Schuldt, cei care profită de internet 
pentru începerea unei relaţii sunt în primul 
rând clienţii cu un interes aparte şi oamenii cu 
un deficit. Mame şi taţi monoparentali, precum 
şi hipoacuziei, maniaci şi seropozitivi - pentru 
fiecare grup există mai mult de un site propriu 
- „Spune-mi cu cine te- ntâlneşti ca să-ţi spun 
cine eşti.” 

Criticii flirturilor în reţea reproşează 
legăturilor amoroase pe internet lipsa 
romantismului. în loc de joacă şi pasiune, 
domneşte gândirea lucidă economică. Dacă 
acest reproş ar fi real, cei care îşi caută un 
partener pe internet s-ar comporta ca gena din 
teoria evoluționistă capitalistă a lui Richard 
Dawkins: ei ar fi permanent în căutarea unui 
beneficiu economic rapid pentru investiţia lor. 
Pentru Schuldt, în schimb, pe internet se 
întâmplă exact contrariul: renaşterea 
romantismului clasic: „Tocmai hipermodernul 
internet pare să se situeze într-o tradiţie 
romantică. Anonimatul în e-mailuri şi pe chat 
ne face să ni-i imaginăm pe ceilalţi mai frumoşi 
şi mai pricepuţi decât sunt în realitate şi să ne 


prezentăm pe noi înşine aşa cum dorim de 
obicei să ne vedem. Asta înseamnă că se 
poartă transfigurarea! Te poţi îndrăgosti mai 
puternic de un străin invizibil decât de un 
partener în carne şi oase. Această idealizare 
este pe de o parte un risc, întrucât ea 
îndeamnă la aşteptări prea mari. Şi totuşi, ea 
este totodată profund romantică şi înseamnă 
într-adevăr întoarcerea la modelele 
tradiţionale de dragoste. în reţea, împreunarea 
fizică se situează nu la începutul, ci la sfârşitul 
cunoaşterii. Dacă relaţiile din zilele noastre 
sunt în majoritate relaţii de alcov, jocul 
dragostei pe internet, forţat de 

împrejurări, nu se află printre ele. Din această 
perspectivă se poate vorbi despre o întoarcere 
la un ideal de dragoste platonic”.115 

Dacă ar fi să se întâmple într-adevăr aşa cum 
crede Galimberti, ca modernitatea să izoleze 
omul, sau, potrivit lui Ulrich Beck, să-l 
transforme într-un „sihastru” de masă, 
internetiil îl scoate din această izolare. Mulţi 
sociologi, în schimb, văd doar riscurile, nu şi 
şansa. Teama de contacte se adânceşte, cei 


neantrenati social renunţă la instruirea 
necesară. Privind în ansamblu însă, reţeaua 
arată totodată sihastrilor de masă moderni şi 
calea de ieşire din peşteră. într-o cultură care 
în ultimele decenii a uitat să scrie, camerele 
de flirt de pe World Wide Web oferă noi spaţii 
destinate scrisului. Ce era scrisoarea pentru 
romantici este site-ul de matrimoniale pentru 
omul modern. lar menestrelul modern se 
aseamănă uimitor cu cel medieval în ceea ce 
priveşte codul său riguros privitor la ce este 
cuviincios şi necuviincios, în nevoia sa de spirit 
şi originalitate şi în situaţiile concurentiale 
indirecte cu alţi parteneri de flirt. Războaiele 
moderne între cântăreţi nu mai au loc în 
castelul Wartburg ca în Evul Mediu, ci pe site: 
My net is my castle. 

Ce s-a ales însă de vechiul home, de cuibul 
clasic, de celula societăţii burgheze, de 
căminul ideal - de familie? 


109 Illouz (2007). p. 315 


110 Illouz (2007). p. 316 


111 Kamper (2001) 
112Galimberti (2007). p. 14 


113Schuldt (2004). p. 126 


114Schuldt (2004). p. 135 


115 Mlouz (2007). p. 321 | 

13. FAMILIA IUBIIA 

CE RAMANE DIN EA SI CE SE 
SCHIMBA 


Familia este locul in care națiunea noastră isi 
află speranţa, în care aripile prind vise. 
GEORGE W. BUSH 

Mai puțini bani pentru plinul de benzină = mai 
multi bani pentru prezervative. p 
ra LA STATIILE DE BENZINA JET 
Familia ca voinţă şi reprezentare 
Werberat, consiliul german de reglementare a 
publicităţii, şi Asociaţia Familiilor Catolice au 
fost unanim de acord: niciodată nu a existat 


atâta impertinenta. Gata de luptă, ele au 
îndemnat la boicotul imediat. Tinta 
embargoului moral era operatorul de staţii de 
alimentare cu combustibil JET. Concernul, 
filială a multinationalei de produse petroliere 
ConocoPhillips, sacrificase o vacă sacră. Pe 
panoul său publicitar zâmbea o familie de opt 
persoane, cu înfăţişare de sectanti: cravate şi 
gulere, cărare într-o parte, zâmbete debile. 
Dedesubt, mesajul: „Mai puţini bani pentru 
plinul de benzină = mai mulţi bani pentru 
prezervative”. Şi cu litere foarte mici: „Jet - de 
rest sunteţi scutit”. „Pervers”, tuna şi fulgera 
ministrul bavarez al familiei, „un mesaj 
brutal”, considera capul bisericii landului 
Hessen-Nassau. Societatea Internaţională 
pentru Drepturile Omului, filiala din Germania, 
ridica degetul acuzator, spunând: „Atac la 
demnitatea umană!” Aşa se vedeau lucrurile în 
anul 2002. Panoul a dispărut după câteva 
săptămâni. 

Familia este un ideal sacru al societăţii 
noastre, mai sfânt ca niciodată. Cine este 
împotriva familiei nu se află departe de rasişti 


sau sexişti. Faptul că societatea din Republica 
Federală Germană nu este tocmai favorabilă 
copiilor nu schimbă cu nimic situaţia. Ideea de 
familie este de necontestat. Şi dincolo de 
reclama JET, pe panourile de pe pereţi 
zambesc într-o veselie copii fericiţi, alături de 
părinţii lor la fel de fericiţi. 

Pentru industria publicităţii, familia transpusă 
într-o postură romantică este un subiect cu un 
impact la fel de puternic precum cuplul 
romantic. Aparatele casnice nu se vând bine 
persoanelor singure. Pentru multe provizii, 
copiii sunt indispensabili, în primul rând la 
micul dejun (fiindcă persoanele singure nu iau 
micul dejun?). Şi cel mai bine vândut produs 
este breakul, automobilul clasei de mijloc, 
destinat exclusiv familiilor şi celor care se 
consideră astfel. Ce-i drept, contractele de 
împrumut pentru cumpărarea unei case se 
încheie, în reclame la fel ca în realitate, mai 
degrabă de cuplurile fără copii, şi se întâmplă 
de asemenea ca tatăl să meargă singur cu 
micul Jonas la medic, însă tiparul familial este 
în continuare neschimbat. Şi dacă, în realitate, 


în zilele noastre nu mai există televiziune de 
familie fiindcă fiecare preferă altceva, atunci 
copiii se uită totuşi la „programe de familie”. 
Familiile de tip patchwork, cu copii din 
căsătorii anterioare, foarte des întâlnite în 
marile oraşe, sunt în schimb, ca şi înainte, un 
tabu pentru publicitate. Un exemplu elocvent 
în acest sens a fost o reclamă la Volkswagen 
pentru modelul Sharan: un tătic îşi aduce fiica 
la mama ei, de care el este despărţit. Spotul a 
fost un eşec în raport cu publicul-tinta. Spotul 
următor ne arată un bărbat care îşi încarcă 
Sharanul cu bagajele de vacanţă. Alături de el 
se opresc doi tineri, genul miştocar, care iau în 
râs rolul său evident de cap de familie. în 
acelaşi moment apar pe neaşteptate şi urcă în 
maşină soţia sa foarte suplă, cu părul blond- 
deschis, şi cele trei fiice la fel de suple şi cu 
părul la fel de blond. Tatăl zâmbeşte, porneşte 
şi îi lasă în urmă pe tinerii uluiti. Are cea mai 
senzuală familie din toate! Spotul este un mare 
succes, cu nenumărate vizionări pe You Tube. 
Familia divizează societatea. Numărul 
susținătorilor familiei care nu au la rândul lor 


o familie este mic. lar detractori ai ideii de 
familie care să aibă însă o familie abia dacă 
există. Potrivit chestionarului citat, efectuat de 
Spiegel în 2008, aproape jumătate din 
populaţia germană crede că fericirea ar sta în 
„a avea copii”. Mai exact, dintre cei 
chestionati, 56% sunt femei şi 48% bărbaţi. 
Ce-i drept, de ceva vreme, ideea de familie 
este „pe val” - însă numai ideea. Mai puţin de 
o treime dintre menajurile germane sunt 
familii. Nici măcar revalorizarea mediatică a 
familiei începând cu anii 1980 nu a putut să 
schimbe nimic. I s-a opus transformarea 
persoanelor singure avide de bani în 
aventurieri moderni (la bursă) spre sfârşitul 
anilor 1990. „Generaţia care conduce un VW 
Golf” se ridică ea însăşi în slăvi ca „generaţia 
fără copii”. Dar la fel cum revalorizarea 
mediatică nu a dus la o creştere a numărului 
de familii, nici tristeţea jucătorilor la bursă 
saraciti nu i-a facut pe aceştia să revină rapid 
la relaţia mama-tata-şi-copilul. 

Motivul constă în scepticismul faţă de o relaţie 
la persoanele tinere din zilele noastre. Acesta 


este enorm şi priveşte perfect impasibil la 
imaginea de familie corespunzătoare spiritului 
vremii. Fiindcă nu ideea de familie deranjează, 
ci doar lipsa şansei pentru întemeierea unei 
familii, iar campaniile de imagine nu schimbă 
situaţia. Cercetătorul german Gunter Schmidt, 
specialist în psihologia sexuală şi a relaţiilor 
de cuplu, alături de Sigusch, renumitul om de 
ştiinţă german specialist în sexologie, 
recunoştea în 2002 că doar 60% dintre cei cu 
vârsta peste treizeci de ani erau căsătoriţi. în 
anii 1960, numărul acestora fusese de peste 
90%. Probabilitatea ca o căsătorie încheiată în 
zilele noastre să se desfacă este de circa 40%, 
faţă de 13% în anii 1960. Statistic, numărul de 
copii per cuplu în Germania este de 1,4, în 
timp ce anterior era de 2,4. Este evident că 
peste două milioane de cupluri se despart în 
fiecare an - prin urmare, premise stabile 
pentru planningul familial nu există. 

Imaginea de familie în publicitate atinge, ce-i 
drept, un stil de viaţă adesea visat, dar se 
bazează pe o realitate tot mai puţin existentă. 
în Germania, 


familia anului 2009 nu este un lucru de la sine 
înţeles, ci un ideal, o reprezentare, un vis 
romantic, şi nu în ultimul rând o invenţie a 
publicităţii. în rutina zilnică, familia ideală este 
la fel de rară ca şi căsătoria ideală. Nu 
schimbă cu nimic faptul că multe familii tinere 
iau parte la fantezia colectivă despre familie şi 
continuă să o alimenteze. Reprezentarea 
despre o comunitate plină de iubire şi de 
armonie şi care oferă protecţie stă aproape 
întotdeauna la baza unei sarcini şi o însoţeşte. 
Ceea ce alţii nu reuşesc vrem totuşi să reuşim 
noi înşine. 

în viaţa cotidiană a unei familii, cu 
compromisurile şi constrângerile ei, acest 
ideal este adesea supus unui test dur. Ne 
miscam între doi poli. Fie ne corectăm încetul 
cu încetul idealul despre familie, fie nu 
renuntam la ideal şi ne înstrăinăm de 
partenerul care nu şi-a îndeplinit rolul aşa cum 
ne-am aşteptat. Când femeile se despart de 
soţii lor, într-o familie tânără, divorţul se 
petrece nu în ciuda, ci tocmai din cauza ideii 
(neîmplinite) despre familie. Şi cu cât mai înalt 


este idealul familial, cu atât mai mare este 
pericolul deceptiei, in plus, este deseori 
neglijat faptul că această problemă apare în 
timp, tot mai des şi la bărbaţi, care şi-au creat 
o altfel de reprezentare despre parteneră ca 
femeie şi ca mamă. Potrivit clişeelor, tatăl care 
se desparte este egoistul genetic neobosit, şi 
nu idealistul deceptionat de familie. 

Asadar, indiferent ca se despart sau nu, ambii 
parteneri tin cel mai adesea la idealul familiei. 
Cum insa acest ideal nu a fost niciodata in 
istorie atat de pretentios ca astazi, multe 
familii se despart: idealul inaccesibil al 
„familiei” distruge relaţiile adevărate. Chiar şi 
partenerii care, prin infidelitate, neglijenţă, 
lipsă de prevedere şi de responsabilitate, îşi 
pun în joc familia, cel mai adesea nu sunt 
lipsiţi de proiecția unei familii ideale pe care 
şi-ar dori-o. Şi cu cât o familie frumoasă 
izbândeşte mai rar, cu atât este mai valoroasă 
în fantezia colectivă. 

Cel mai sigur indiciu pentru această fantezie 
este „joaca de-a familia” cu accesoriile pe care 
le cumperi. Dacă altădată trei copii pe 


bancheta din spate a unui Volkswagen 
reprezentau o imagine potrivită, în zilele 
noastre, vânzarea de maşini break din clasa 
medie supravieţuieşte datorită familiilor mici, 
cu un singur copil. Şi cine trăieşte în 
Prenzlauer Berg din Berlin sau în Agnesviertel 
din Koln iubeşte nostalgicul pavaj de piatră 
cubică, însă pentru copil are nevoie de un 
cărucior cu arcuri, de peste 400 de euro. O 
cursă a înarmărilor 

care nu în ultimul rând este favorizată de 
faptul că şi taţii împing cărucioare. Iar locuinţa 
proprietate personală ar fi „de-a dreptul mic- 
burgheză”, dacă n-ai fi nevoit s-o achizitionezi 
pentru a-l proteja pe micuțul Max ori pe 
micuța Sophia. 

Multe cupluri cu copii din zilele noastre sunt 
mai degrabă îndatorate mai puţin ideii 
generale de familie decât partenerului. Dacă 
pentru generaţiile anterioare, familia era o 
obligaţie firească, astăzi ea este o alegere, o 
demonstraţie de nostalgie şi de fantezie 
conventionalizata. Asa-numitele „case de 
oras”, in realitate resedintele-tip in suburbii, 


trezesc fanteziile burgheze, iar în marile oraşe 
au devenit noile standarde familiale. Pentru 
individualişti, resedintele-tip reprezintă 
standardul pentru cea mai larg răspândită 
fantezie din zilele noastre, legată de viaţa cu 
copii. 

Asta nu înseamnă o renaştere reală a familiei. 
Statistic, numărul familiilor care rămân timp 
îndelungat împreună nu creşte, ci scade. 
Familia reală devine din ce în ce mai rară, 
ideea patetic-romantică de familie, aşa cum 
este ea cunoscută din publicitate, din filme sau 
din cântecele lui Reinhard Mey, devine din ce 
în ce mai puternică. S-ar putea spune: tocmai 
pentru că în zilele noastre familia frumoasă a 
devenit atât de rară, aproape imposibilă, ea a 
ajuns să fie încărcată cu atât de mult idealism. 
Ne trăim idealul mai intens decât altădată, 
însă suntem mai puţin pregătiţi să facem ceva 
pentru a ne îngriji de el. Ce este valabil pentru 
romantismul nostru în dragoste este valabil şi 
pentru romantismul nostru în familie. 
Nenumăratele noastre sentimente şi aşteptări 
au făcut ca ideea de familie să fie tot mai puţin 


înţeleasă de la sine. Reprezentările romantice, 
căutarea sensului şi dorinţa de fericire nu sunt 
ingrediente pentru reuşita sigură a unei 
familii. în practica de zi cu zi, ele se consumă, 
se estompează în certuri fără rost despre 
drepturi şi obligaţii, în nenumăratele negocieri 
despre libertăţi şi constrângeri, despre spaţiu 
liber şi atribuţii. Propriul nostru interes ne 
bulversează pasiunile şi le întoarce cu susul în 
jos, în familie la fel ca în dragoste. Ceea ce 
spune Evav Illouz despre căsătorie şi dragoste 
este valabil şi pentru familie. Şi ea este 
„supusă chibzuintei lucide în privinţa 
acţiunilor economice şi căutării raţionale a 
autosatisfacerii şi a egalităţii în drepturi. 
Aşadar, în nici un caz unui relativism amoral 
care, se presupune, ne-a distrus relaţiile şi 
«valorile familiei»,.!1% Care sunt însă, de fapt, 
valorile familiei? 

Familia care nu a existat niciodată 
Aşa-numitele partide conservatoare sau 
burgheze - ambele concepte sunt derutante - 
clamează cu plăcere valoarea familiei, familia 
ca valoare sau chiar valorile familiei. Avem 


obligaţia să întărim familia, chiar să punem 
mai mult preţ pe ea şi de multe ori asta 
înseamnă să ne întoarcem „înapoi” la familie. 
Sună frumos, cald, apropiat şi plăcut: înapoi la 
familie. Ne întrebăm doar: la care familie? 
Potrivit sensului cuvântului, „familia” 
înseamnă comunitatea constituită din toţi cei 
din casă, nu în sensul de mamă, tată şi copil, ci 
în sensul de proprietate paternă. La romani, 
din familie făceau parte şi servitorii, sclavii şi 
animalele domestice. O definiţie a familiei ca o 
comuniune conjugală cu copii există abia din 
secolul al XVIII-lea. Dar şi pe vremea aceea, 
oamenii trăiau rareori în familii mici sau 
„nuclee familiale” fără alti aderenti. Forma 
familială normală în Europa şi în întreaga lume 
a fost de-a lungul mileniilor familia mare. Unei 
astfel de familii îi aparţinea o parte importantă 
a rudelor, din ea făceau parte fraţii şi verii 
necăsătoriți, doicile şi personalul casei, pupilii 
şi argatii. Atât ţăranii, cât si orăşenii trăiau în 
clanuri, la fel ca multe popoare primitive şi 
nomade. 


Născut într-o familie extinsă aparţinând marii 
burghezii, Friedrich Engels nu avea deloc 
încredere în familia mică. El se impotrivea 
vehement ideii că tocmai nucleul familial ar fi 
tipul de uniune proprie speciei umane. Foarte 
interesat de biologie, şi-a publicat în 1884 
lucrarea Originea familiei, a proprietăţii 
private şi a statului. Tocmai faptul că familia 
mică lasă înrudirea pe din afară ca pe o 
problemă nerezolvată demonstrează că ea îşi 
are originile fără îndoială în aceasta: „în timp 
ce familia continuă să dăinuiască, sistemul de 
înrudire se anchilozează, şi în timp ce acesta 
continuă să existe în virtutea obisnuintei, 
familia se extrage din el. Cu aceeaşi siguranţă 
cu care Cuvier, pornind de la un os provenit 
dintr-un schelet de animal descoperit la Paris, 
a putut deduce că acesta a aparţinut unui 
marsupial şi că marsupialul dispărut a trăit 
cândva acolo, cu aceeaşi siguranţă putem să 
tragem şi noi concluzia, pornind de la un 
sistem de rudenie care ni s-a transmis din 
trecut prin istorie, că forma de familie 


corespunzătoare lui, astăzi dispărută, a existat 
candva”.'!” 

Chiar daca argumentarea paleozoologica a lui 
Engels este mai degraba amuzanta decat 
stiintifica - ideea si mai amuzanta a 
antropologului Helen Fisher de a plasa 
apariţia familiei compuse din mama-tata-copil 
în savana preistorică este cu siguranţă cea mai 
bizară reprezentare. Nu există indicii în 
sprijinul teoriei conform căreia strămoşii 
noştri trăiau în nuclee familiale. Mai plauzibil 
este că ei trăiau în cete, care nu sunt diferite 
de familiile mari ale comunităţilor de vânători 
şi culegători. Chiar dacă s-ar putea să fi 
apărut, ocazional, în istoria lumii, nucleul 
familial nu a fost în nici un moment modelul de 
referinţă al comunităţilor umane. El a devenit 
însă posibil prin apariţia legislaţiei sociale 
moderne. Atât timp cât tribul era dependent 
economic de proviziile fiecărui bărbat, aceştia 
trebuiau să-l aprovizioneze. Nucleul familial, în 
schimb, este un model asocial, care exclude 
financiar rudele şi membrii familiei aflaţi în 
nevoie. O ţară fără venituri şi pensii, fără 


protecţie a urmaşilor şi fără reţele sociale de 
ajutor nu-şi putea şi nu-şi poate permite nuclee 
familiale. 

La nucleul familial ca formă de familie 
majoritară şi standardizată s-a ajuns abia la 
mijlocul secolului al XIX-lea şi, chiar şi atunci, 
doar în oraşe. Dacă în zilele noastre, 
catehismul Bisericii Catolice, în urma unei 
hotărâri din 1992, stipulează în scris nucleul 
familial ca fiind „celula primară a vieţii 
sociale”, cu certitudine acest lucru nu are 
valoare istorică. Până la urmă, Maria si Iosif 
au rămas necăsătoriți. Si nici catolicii cei mai 
convinşi nu-i atribuie lui lisus Hristos o 
naştere dintr-o căsătorie. Nucleul familial 
devine celula primară a vieţii sociale în primul 
rând din cauza unui impas - capul familiei nu 
mai putea hrăni tribul. în secolul al XIX-lea, ca 
urmare a revoluţiei industriale, în oraşe 
apăreau nenumărate familii proletare şi mic- 
burgheze. Lipsite de asigurare socială, ele 
depindeau cel mai adesea chiar şi de munca 
odraslelor. Iar pentru îngrijirea membrilor de 
familie lipsiţi de mijloace financiare nu existau 


bani. Nu lucrau doar bărbaţii, ci de multe ori şi 
femeile. Acestea sunt rădăcinile nucleului 
familial modern. 

Căsătoriile din dragoste erau foarte rare în 
secolul al XIX-lea, iar fidelitatea bărbaţilor 
continua să fie neimportantă. Căsătoria era în 
primul rând o comunitate economică. Abia pe 
parcursul secolului XX ideea de căsătorie din 
dragoste şi de alianţă bazată pe fidelitate s-a 
contopit cu ideea de nucleu familial. Acest 
model modern a atins punctul său ideologic 
maxim în Germania, între anii 1930 şi 1960; o 
idee de familie pe care, ce-i drept, însăşi 
partidele aşa-numite conservatoare şi 
burgheze nu şi-ar dori-o în nici un caz 
renăscută în zilele noastre. Fără acordul 
soţului, soţia nu putea munci. Nu putea nici 
măcar să-şi deschidă propriul cont în bancă 
sau să semneze un contract. Femeile 
căsătorite găsite vinovate de infracţiunea de 
„infidelitate” ajungeau sărace după divorţ. în 
schimb, violenţa domestică nu era pedepsită, 
în căsnicia din perioada miracolului economic, 
mama era responsabilă cu dragostea faţă de 


copii, nu tatăl. Activităţile comune ale tatălui 
cu copiii se limitau cel mult la sfârşitul de 
săptămână. 

Dacă astăzi, în Germania, cuplurile căsătorite 
au un copil, ei se află într-o situaţie diferită. De 
la alocatiile pentru copii la ajutorul de şomaj şi 
până la pensie, statul le garantează un sprijin 
elementar. Adulterul nu mai este pedepsit. lar 
copiii, de regulă, nu aduc venituri familiei, ci 
sunt cel mai adesea un lux liber ales. Reţeaua 
socială a statului îi sprijină astăzi pe acrobatii 
dragostei, să-şi extindă dorinţa de intimitate 
comună asupra familiei. Cu cât familia este 
mai puţin determinată de constrângeri 
economice, cu atât mai mare este aşteptarea 
faţă de sensul vieţii. 

Aşteptările faţă de familie corespund astfel 
celor faţă de dragoste. Această atitudine este 
complet nouă, la fel şi aşteptările faţă de 
rolurile de mamă şi tată. Familiile, aşa cum 
sunt ele dorite şi visate de îndrăgostiţi în zilele 
noastre, n-au existat niciodată în acest fel - şi 
dacă totuşi au existat, au fost foarte rare. Cei 
care îşi întemeiază o familie se aşteaptă în 


continuare la o dragoste reciprocă senină la 
care se adaugă dragostea din partea ambilor 
faţă de copil sau de copii. Ei aşteaptă impuls şi 
emotie, precum şi armonie şi linişte 
sufletească, la fel ca în iubirea romantică. Şi 
îşi pun în continuare nădejdea în aşteptări 
bine armonizate, înţelegere nemărginită şi 
egalitate absolută în drepturi - pretenţii care 
cu greu ar fi putut fi emise în anii 1950- 1960. 
Cadrul stabil pentru toate aceste pretenţii în 
zilele noastre nu mai este de natură socială, ci 
de natură privată. Fiindcă ceea ce ţine unită o 
căsătorie şi o familie nu priveşte (neapărat) 
statul. „Obligatiile conjugale” în zilele noastre 
nu au o bază sub aspectul dreptului civil. Sotii 
(soțiile) adulteri (adultere) au voie să se 
recasatoreasca. Iar taţii necăsătoriți sunt, din 
punct de vedere juridic, aproape pe picior de 
egalitate cu cei divortati. Ceea ce tine o familie 
unita trebuie sa se petreaca din interior, 
influenta lumii exterioare este din ce in ce mai 
mica. 

Consecintele acestei evolutii sunt cunoscute: 
nucleul familial cu partenerii casatoriti se 


înfăţişează astăzi tot mai mult ca un ideal, în 
realitate însă este doar un eşec printre multe 
altele. Concubinajul concurează cu căsnicia, 
oamenii divortati trăiesc împreună, cuplurile 
locuiesc cu copii din relaţii anterioare, 
cuplurile homosexuale cresc copii adoptați, 
cuplurile căsătorite şi cele necăsătorite trăiesc 
în relaţii la distanţă, „familia homoparentală” 
reuneşte parteneri de acelaşi sex şi copii. 
Familia „binucleară” include şi partenerul care 
nu stă cu copiii, aflat la distanţă. lar numărul 
mamelor şi tatilor care îşi cresc singuri copiii 
nu a fost nicicând atât de mare ca în zilele 
noastre. 

Faptul că în prezent există, prin comparaţie, 
mai puţine nuclee familiale intacte nu este 
doar consecinţa unei „răsturnări complete a 
valorilor” stabilite. S-ar putea ca ideile de 
autorealizare, de pildă la femeile de carieră, să 
contribuie la această situaţie. Mult mai 
important este însă faptul că astăzi vrem să 
împlinim un ideal de familie care nu a existat 
niciodată la un asemenea nivel. Nucleul 
familial visat al zilelor noastre este modelul de 


familie cel mai exigent din câte se pot imagina: 
o comunitate a împlinirii de sine şi a 
fundamentării sensurilor pentru orice bărbat şi 
pentru orice femeie. Faptul că această „familie 
romantică” este mai mult decât un ideal 
trebuie să fie redemonstrat zi de zi de către 
fiecare cuplu. Şi această sarcină este extrem 
de solicitantă. Potrivit unui citat a lui Karl 
Valentin care se referea la artă: „Familia este 
un lucru frumos- cere însă mult efort”. 

Nu există o „întoarcere” la familie, fiindcă sunt 
foarte puţini cei care vor să se întoarcă într- 
adevăr la un tipar de genul: „tati munceşte şi 
mami iubeşte copiii şi bucătăria”. Cu siguranţă 
pe vremuri mulţi părinţi aveau o viaţă mai 
grea, însă de aceea- probabil - aveau o 
conştiinţă mai puţin încărcată. Idealul familiei 
romantice schimbă aceste raporturi: că avem o 
familie nucleară sau o familie de tip 
patchwork, ducem astăzi, cei mai mulţi dintre 
noi, o viaţă mult mai bună, chiar dacă - din 
cauza reprezentărilor noastre ideale - avem 
adesea conştiinţa mai încărcată. Suntem în 
realitate mamele şi taţii perfecţi care ne-ar fi 


plăcut să fim? Avem suficient timp pentru 
copiii noştri? Le dăm destulă dragoste? Le 
oferim suficientă siguranţă în relaţiile adesea 
turbulente şi obositoare? Şi mai putem fi în 
acest caz partenerul de dragoste tulburător şi 
plin de înţelegere? 

Mama şi tata 

Ce se află în spatele laturii comice involuntare 
are un sâmbure de adevăr: „Femeia modernă 
care a devenit conştientă de sine suferă în 
mare măsură din cauza contradictiei că, 
potrivit predispozitiilor sale, ea nu este doar o 
fiinţă individuală, ci că este înainte de toate o 
fiinţă aparţinând speciei. Ea consolidează cele 
învăţate aici atât în calitate de fiinţă 
individuală, cât şi în cea de fiinţă aparţinând 
speciei şi obţine astfel echilibrul. Dacă cea din 
urmă se consolidează prin reproducere şi cea 
dintâi prin dragoste, cea mai profundă dăruire 
este împletită cu cea mai profundă stimă de 
sine.”'!® 

Medicul olandez Theodor Hendrik van de 
Velde, in cartea sa Die vollwertige Gattin. 
Anleitungen fur die Frau und Ihre Helfer 


(„Soţia în deplinătatea sa. Indicaţii pentru 
femeie şi ajutoarele sale”, 1933), s-a gândit la 
funcţia speciei şi aptitudinea de a iubi a 
sexului frumos. Titlul cu nevasta în 
deplinătatea sa era deja o variantă corectată a 
primei ediţii, apărute cu doi ani înainte. 
Această primă ediţie vorbea despre „soţia 
perfectă”, un atribut care o materializa prea 
mult pe săraca soţie, după cum considera 
autocritic autorul. 

în comparaţie cu majoritatea contemporanilor 
săi, van de Velde era un om al progresului. Se 
preocupa de noile provocări ale rolului 
femeilor şi bărbaţilor în societatea modernă. Şi 
şi-a dat osteneala să scoată un ghid sexual 
care trebuia să menţină stabilitatea căsătoriei 
chiar şi atunci când ambii, femeie şi bărbat, îşi 
doreau ca sexul să le aducă ceva. într-un 
interval de doar şase ani van de Velde a bătut 
la maşină cinci ghiduri- Soţia perfectă, 
Aversiunea în căsnicie, Erotismul în căsnicie, 
Fertilitatea în căsnicie şi influențarea acesteia 
de către dorinţă, precum şi Soţia în 
deplinătatea sa. A fost deschizătorul de 


drumuri al sexualităţii în lumea occidentală. în 
1937, când şi-a pierdut viaţa 

în urma prăbuşirii avionului în care se afla, 
ghidul său despre căsnicie ajunsese la peste 
40 de ediţii. în 1928, van de Velde turnase deja 
filmul Căsătoria; în 1968 a urmat un remake. 
Problema foarte actuală a lui van de Velde - cu 
mult înainte de feminism şi de mişcarea de 
emancipare din Germania Federală a anilor 
1970 - era recunoaşterea faptului că, în secolul 
XX, femeia avea de jucat cel puţin două roluri 
în căsătorie, şi anume roluri contradictorii: 
acela de iubită pasională a bărbatului şi de 
mamă devotată şi grijulie a copiilor săi, ceea 
ce a făcut din soţie o servitoare pe două 
fronturi. Ca medic, olandezul şi-a dat însă 
osteneala de a găsi rezolvări tehnice la această 
dilemă. Astfel, el recomanda antrenarea 
muşchilor vaginului pentru a amplifica 
plăcerea şi a creşte capacitatea de 
reproducere. însă o serie de noi probleme de 
natură psihică legate de roluri şi de căsătorie 
au rămas bineînţeles nerezolvate. 


Ideea că relaţia de cuplu modernă, aşa cum a 
făcut-o cunoscută van de Velde, este o 
problemă organizaţională a prins tot mai mult 
începând din anii 1930; dar că soluţia ar fi pur 
tehnică sau ar ţine de sport este greu de 
abordat fără umor. Din tehnica de altădată s-a 
dezvoltat astăzi psihotehnica. Dragostea, 
romantismul, libertatea, individualitatea şi 
familia în zilele noastre se contopesc şi se 
confruntă în atât de multe feluri încât nici 
tertipurile, nici trucurile şi pronosticurile nu ar 
putea rezolva rapid problema. 

Dificultatea nu constă doar în faptul că 
romantismul de la început se transformă 
chimic în cenusiul cotidian. Putin cenusiu nu a 
distrus încă nici o relaţie şi nici o familie. Fără 
putin cenusiu în fundal, orice lucru multicolor 
îşi pierde farmecul, conchide Eva Illouz: 
„impotriva pretentiei populare dupa care 
casnicia ar fi amenintata de diluarea 
intensitatii emotionale a «perioadei de 
inceput»,,, se poate susţine „că viata cotidiană- 
cu monotonia sa, cu grijile sale si cu 
banalitatea sa - este polul simbolic de la care 


capătă sens momentele de exaltare romantică. 
Aceste momente sunt semnificative tocmai 
pentru că ele sunt efemere şi nu pot fi 
«salvate» în viaţa cotidiană. Intrarea în spaţiul 
«profan» al vieţii cotidiene nu marchează în 
nici un caz o «diminuare» a dragostei, odată 
cu ea începe mai degrabă un schimb ritmic cu 
modurile de interacţiune «sacre» romantice. 


Stabilitatea vieţii conjugale depinde de 
capacitatea de a menţine acest ritm”.!'° 

Mai problematice decât diluarea în timp a 
sentimentelor exacerbate sunt teama şi 
îngrijorările care survin imediat. Dragostea la 
care aspirăm pluteşte de cele mai multe ori în 
sfere atât de înalte, încât este permanent în 
pericol de a fi deceptionata. Acelaşi pericol îl 
paşte cu uşurinţă şi pe capul familiei, şi chiar 
de două ori. Pe de altă parte, aşa cum s-a 
constatat deja, viaţa reală de familie nu mai 
are nimic în comun cu idealul romantic. Cel 
târziu, când copiii sunt la pubertate, 
romantismul vieţii de familie este grav afectat. 
Oricum, mersul firesc al copiilor deveniți 
adolescenţi este să nu mai fie romantici în 
ceea ce priveşte familia şi să se elibereze din 
legătura strânsă cu părinţii lor. Pe de altă 
parte, chiar şi o familie cu un sugar reface în 


întregime, hărţile unei relaţii. Chiar înainte ca 
micuțul să gängureascä, să strige sau să 
îngaime pentru prima dată „mama” sau „tata”, 
în dragostea acelui cuplu, nimic nu mai este 
cum era înainte. Cu puţin timp înainte încă un 
aventurier, soţul iubit care ne topea inima 
trebuie acum să asculte că tine greşit lingurita 
cu piure de fructe. Nu este uşor să fii pregătit 
pentru o asemenea cerinţă. Şi de unde înainte 
relaţia de dragoste ar fi trebuit să „vină” cu 
ceva în ceea ce priveşte plăcerea sexuală, 
stabilitatea emoţională şi - după cum ne-a 
învăţat Erich Fromm - chiar pentru 
„cunoaşterea de sine”, scopurile şi mijloacele 
s-au schimbat complet. Familiile tinere nu mai 
sunt comunităţi ale cunoaşterii de sine; 
privirea care reclamă recunoaştere cade acum 
asupra micutului. 

Astfel stând lucrurile, familia este mai degrabă 
o tranzacţie direct resimţită. Se câştigă ceva şi 
se pierde ceva. Fiindcă nimic nu mai este ca 
înainte. Cine se joacă de-a familia în fanteziile 
sale rareori ştie să se gândească la ceea ce 
pierde pe termen mediu sau poate chiar 
pentru totdeauna. Efectele existenţei copiilor 
mici asupra sexualităţii părinţilor lor sunt 
deseori imense - rata raporturilor sexuale 


scade rapid. în perioada de alăptare, acestea 
sunt adesea întrerupte complet. Secretiile de 
oxitocină şi vasopresină sunt legate de copil, 
nu de partener. Dacă teoria mea despre 
dragostea sexuală ca triunghi parinti- copil- 
dragoste ar fi corectă, acest proces ar fi din 
punct de vedere biologic prea plauzibil: în 
dragostea faţă de copii, ea se întoarce la locul 
de origine. Iar dragostea sexuală devine 
vizibilă ca un triunghi sprijinit pe vârf, triunghi 
care o reprezintă. 

Printre urmările pozitive ale acestei tranzacţii 
se numără promisiunea unui nou „noi”, un 
spaţiu al confirmării de sine la o dimensiune 
necunoscută. Familiile formează mici societăţi 
în marea societate, cu roluri, interpretări 
reale, aşteptări şi aşteptări ale aşteptării. într- 
o perspectivă idealistă, spaţiul 

pentru experimentarea de sine a cuplului se 
lărgeşte foarte mult. Practic însă, spaţiul 
devine aproape în orice privinţă mai strâmt: 
familia iti consumă tot timpul. Iar rolul pe care 
tu îl joci în familie te împovărează într-un alt 
fel: din fiinţe percepute ca atractive sexual 


devenim „mami” şi „tati”. Cine, sub aburii 
hormonilor şi ai fericirii, nu percepe această 
situaţie dezamăgitoare în care se află trebuie 
să ia în calcul măcar dezamăgirea celor din 
afară: cea mai bună prietenă fără copii s-a 
înstrăinat încet, cel mai bun prieten fără copii 
se simte cel mai singuratic dintre toţi lupii. 
Codul romantic devine un cod al familiei: 
emoție versus monotonie, siguranţă versus 
nesiguranţă sunt şi aici cei doi poli. Familiile 
îşi constituie propriul sistem de sensuri. Şi cel 
mai adesea, ceilalţi nu te văd aşa cum eşti tu 
văzut în familie. Această observaţie este 
valabilă atât pentru părinţi, cât şi pentru copii. 
Nimic nu pare a fi cioplit într-o stâncă mai 
dură decât imaginea pe care o au părinţii, 
fraţii şi surorile despre cineva. Ceea ce 
datorită întâmplării şi raporturilor de talente şi 
însuşiri din familie se constituie drept caracter 
relativ devine o imagine absolută. Şi 
adolescenţii şi copiii mai mici vor fi cândva 
oameni în vârstă, iar în privinţa inteligenţei 
emoţionale, sociale şi raţionale, voi căuta mai 
târziu oameni diferiţi de fraţii şi de surorile din 


copilărie - cu toate acestea, vechile imagini îşi 
păstrează de cele mai multe ori rolul familial 
de-o viaţă. Şi nimic nu se corectează mai greu 
decât un clişeu familial. 

Familiile creează noi obligaţii din foarte multe 
puncte de vedere. Şi obligaţia creează 
presiunea responsabilitatii. în era 
individualizării, cu presiunile sale permanente 
legate de nevoia de a alege, orice nouă 
învoială devine cu uşurinţă o pretenţie 
exagerată şi o suprasolicitare. Aşadar, nu este 
de mirare că astăzi o femeie din trei rămâne 
fără copii. Situaţia este şi mai complicată prin 
faptul că piaţa muncii - cel puţin în Republica 
Federală Germană - nu este încă suficient 
orientată spre familia modernă cu parteneri 
plătiţi dublu. Dacă în 1990, Ulrich Beck putea 
încă să scrie că societatea diagnostichează 
acest aspect ca pe un „eşec individual, cel mai 
adesea în rândul femeilor”, astăzi această 
afirmaţie îi priveşte aproape în aceeaşi măsură 
pe bărbaţi. Presiunea socială şi personală a 
aşteptărilor într-o relaţie pretinde o împăcare 
a biografiei personale cu cea casnică, şi asta 


atât din punct de vedere organizatoric, cât şi 
psihic. 

Nu este de mirare într-o astfel de situaţie că 
reprezentările sociale şi imaginile 

despre sine se amestecă. într-o paralelă 
involuntară cu idealul persoanelor singure al 
curentului New Economy, feminista Judith 
Butler a dat, teoretic, lovitura de graţie, încă 
din anii 1990, oricărei familii. Pentru 
specialista în filosofia culturii cu orientare 
homosexuală, romantismul heterosexual este 
deja o suferinţă greu scuzabilă. Fiindcă 
tradiţia heterosexuală a dragostei romantice 
nu face decât să fixeze „femeile” si „barbatii” 
de prototipul pe care îl văd în oglindă. Cu alte 
cuvinte: romantismul creează clişee ale 
rolurilor în dragoste şi împiedică femeile şi 
bărbaţii să se poată regăsi pe ei înşişi şi să-şi 
afle sexualitatea fără a ţine cont de clişeele 
rolurilor. Privind astfel lucrurile, familia 
nucleară romantică continuă să fie cel mai dur 
ciment care face finalmente mai compacte 
clişeele rolurilor. Mama într-o familie nucleară 
(taţii o interesează mai puţin pe Butler) se 


reduce pe sine şi renunţă la toate modalităţile 
prin care omul, potrivit lui Butler, poate să se 
găsească în primul rând pe sine: prin jocul 
parodistic cu aşteptările, prin refuzuri tintite si 
prin atacuri la adresa standardului cultural. 
Ironia acestui diagnostic este că, în zilele 
noastre, mamele tinere din cartierele şic ale 
marilor oraşe pur şi simplu au strâns şurubul. 
Maternitatea este reinterpretată cu o nuanţă 
de ironie: „Sunt mamă, şi asta e bine!” Butler 
a fost înfrântă aici cu propriile arme. Fiindcă 
în cartierele şic de astăzi avem de- a face nu 
doar cu o punere în scenă ambivalenta a 
maternității, ci mai degrabă cu refuzul la 
adresa modelului prescris, de a nu te comporta 
ca o mamă: feminismul ajuns în acest punct îşi 
devorează mama spirituală. Christian Schuldt, 
de pildă, analizează scenele de familie din 
cartierul Prenzlauer Berg, tocmai din această 
perspectivă, ca pe o reprezentare de sine în 
spiritul timpului: „Tocmai exemplul Berlinului 
arată... ce funcţie poate împlini astăzi naşterea 
copiilor, pe lângă cea de reproducere. Astfel, 
prezenţa părinţilor în lumea unui cartier «de 


fite» din Prenzlauer Berg a devenit un 
fenomen pop normal, o modalitate de a-ţi pune 
în scenă propria individualitate”.'?° 

Mămicile cool şi copiii lor îmbrăcaţi în haine 
de firmă, ca simbol al statutului şi al unei 
anumite lumi, creează universuri ale 
confirmării de sine, diminuând ideea de 
„maternitate animală”. Privind astfel lucrurile, 
ele nu sunt cea mai proastă soluţie, chiar dacă 
plac vizibil mai mult persoanelor în cauză 
decât celor din afară. 

Fireşte că mamicile si tăticii de scenă din 
Prenzlauer Berg au o 

reprezentativitate limitată pentru maternitatea 
şi paternitatea din zilele noastre. Zece 
kilometri mai departe spre est, la 
Hohenschonhausen, lumea se vede altfel. Ceea 
ce se poate învăţa cu toate acestea din 
exemplul părinţilor tineri cool este că familia şi 
individualitatea nu trebuie în mod obligatoriu 
să se afle în contradicţie. Individualizarea 
fiecărei persoane este şi ea asediată de 
constrângeri şi nu este un loc al dezvoltării 
libere şi fără limite a capacităţilor proprii. Şi 


reversul, familia, nu duce doar la noi 
constrângeri, ea renunţă şi la cele vechi. Unele 
posibilităţi de alegere, care devin 
constrângeri, se anulează reciproc. Când ai 
mai puţin timp liber, nu mai eşti pus în faţa 
problemei de a fi nevoit să alegi dintre mai 
multe variante. Limitarea voluntară de sine 
prin copii are, prin urmare, şi avantaje. Cu 
familia - indiferent cum este ea vazuta-, o 
formă mixtă de constrângere şi libertate este 
înlocuită cu o altă formă mixtă constituită de 
constrângere şi libertate. Libertăţile şi 
constrângerile sunt combinate altfel, însă nu 
neapărat mai puţin atractiv. 

Efectul care stă la baza acestei aprecieri 
pozitive a fost intens analizat în anii din urmă. 
Fireşte, aproape toţi părinţii îşi iubesc copiii şi 
îşi doresc să nu dea greş. Le aduc însă copiii, 
în realitate, atât de multă bucurie şi fericire pe 
cât le place părinţilor să spună? Daniel 
Kahneman, laureat al premiului Nobel pentru 
economie şi profesor de psihologie la 
Universitatea Princeton, şi colegul său Alan 
Krueger şi-au dorit să ştie mai exact dacă este 


aşa. Scopul lor a fost un sistem de măsurare a 
fericirii cât mai sigur posibil. Bănuiala lor era 
că, la chestionare, oamenii deseori se amăgesc 
pe ei înşişi. Cel care răspunde la majoritatea 
întrebărilor despre fericire îşi face de cele mai 
multe ori un fel de bilanţ. Starea sa reală de 
fericire este însă adesea distorsionată şi 
infrumusetata. De aceea, Kahneman şi 
Krueger nu au întrebat doar „Vă fac copiii 
fericiti?”, ci le-au cerut părinţilor să-şi 
reconstituie ziua bucată cu bucată. Rezultatul 
a fost puţin măgulitor pentru cei mici. Cel 
puţin părinţii americani considerau că traiul 
de zi cu zi cu copiii lor era aproape la fel de 
supărător precum cumpărăturile sau 
curăţenia. Cu toate acestea, anterior, făcând 
un bilanţ, mentionau că dintre toţi factorii de 
fericire, copiii ar fi cel mai important. Uitarea, 
se pare, face amintirea despre copii mai 
frumoasă. lar sensul vieţii este mai mult decât 
suma tuturor momentelor de fericire. 
Familiile de elefanţi 

în marile oraşe din Germania, doar o familie 
din două este nucleară. Iar în marile oraşe din 


Franţa, doar 30%. Celelalte familii sunt 
formate din mame sau taţi care îşi cresc 
singuri copiii, familii adoptive sau, din ce în ce 
mai mult, familii recompuse, aşa-numitele 
„familii de tip patchwork”. 

Această formă de familie nu este nouă. Şi în 
Vechiul Testament există familia de tip 
patchwork, în anumite cazuri chiar ca 
obligaţie. Dacă un bărbat murea prematur şi 
lăsa în urmă o familie, fratele acestuia era 
obligat s-o preia ca şi cum ar fi fost a lui. Toate 
religiile şi mitologiile sunt adăposturi pentru 
cei din familii recompuse. Sus la Zeus sau 
Wotan, familiile combinate sunt la ordinea 
zilei. Şi ce era drept pentru zei, era drept şi 
pentru culturile mai timpurii. Basmele fraţilor 
Grimm abordează atât de detaliat tema 
recompunerii familiei încât ne indică peste 
secole cât de important şi totodată exploziv 
era subiectul. Hânsel şi Gretel, Cenuşăreasa 
sau Albă-ca-Zăpada sunt victimele familiilor de 
tip patchwork, în toate cele trei cazuri, în 
urma morţii premature a mamei biologice. 


Cauzele care au dus la apariţia unui număr 
atât de mare de familii de tip patchwork în 
zilele noastre s-au schimbat faţă de cele din 
trecut. Structura şi problemele rămân însă 
deseori aceleaşi. Juridic privind, familia 
nucleară continuă să fie măsura tuturor 
lucrurilor. însă acceptarea familiilor de tip 
patchwork în societate a crescut constant în 
ultimele decenii. Cel puţin în oraşele mari, a 
devenit un stil de viaţă absolut normal. Copiii 
din familiile de tip patchwork nu mai sunt 
persoane nesociabile, ci parte a unui model de 
viaţă perfect acceptat pretutindeni. 

Avantajele şi dezavantajele familiilor de tip 
patchwork pentru dezvoltarea copilului sunt 
greu de analizat. Situatiile sunt încă deosebite, 
cazurile prea greu de comparat. Există familii 
recompuse reuşite şi nereuşite, cu puţine sau 
cu multe conflicte, nimic deosebit faţă de 
familiile nucleare. Despartirile părinţilor pot 
declanşa traume la copii şi / sau pot 
detensiona situaţia familială. lar noul partener 
sau noua parteneră poate fi o distribuţie mai 
bună decât tatăl sau mama- dar şi una mai 


proastă. Uneori, tatăl biologic şi tatăl adoptiv 
se află într-o concurenţă acerbă, alteori nu. 
Uneori, copiii nou-veniti se integrează mai 
bine, alteori există conflicte neîntrerupte 
pentru atribuţii, competenţe şi simpatie. 
Familia de tip patchwork cu literă mare nu 
există. 

Se fac presupuneri că indivizii proveniţi din 
familii de tip patchwork îşi formează mai uşor 
deprinderi la care copiii proveniţi din familii 
nucleare au mai greu acces. Această deosebire 
este importantă întrucât familiile nucleare în 
decursul ultimelor decenii au devenit tot mai 
mici, ajungând la tipul de familie cu un singur 
copil. Or, capacitatea de a putea împărţi, de a 
evita situaţiile sociale complicate, de a ajuta şi 
de a media, de a-şi manifesta sentimentele, de 
a prevedea şi de a cântări interesele celorlalţi 
sunt mai uşor de antrenat în familiile mari şi în 
familiile de tip patchwork decât la modelul 
modern tată-mamă-copil. Desigur, până acum 
nu a existat nici o examinare obiectivă 
îndelungată, nici studii aprofundate pe această 
temă. 


Pentru dragostea romantică, familia de tip 
patchwork are cu siguranţă unele avantaje 
incontestabile. Cu cât despartirile sunt mai 
lesne acceptate social în zilele noastre, iar 
căsătoriile şi relaţiile se desfac oarecum 
amiabil, cu atât spaţiul de libertate al cuplului 
se măreşte. Modele în care copiii îşi petrec 
sfârşitul de săptămână şi timpul liber o dată la 
tatăl biologic, o dată la mama biologică 
servesc intereselor de tip romantic atât ale 
fostului, cât şi ale noului partener. 

Odată cu familia de tip patchwork ca un caz de 
normalitate- posibil chiar ca formă de familie 
dominantă în viitor - se schimbă fireşte mai 
multe aspecte. Nu doar faptul că, în zilele 
noastre, cuplurile despărțite rămân psihic mai 
puternic unite, ci şi faptul că rudele, în special 
bunicii, apar tot mai mult în peisaj. S-ar putea 
spune că niciodată nu au fost atât de valoroşi 
ca astăzi, în orice caz raportat la ultimii o sută 
de ani. Când mamele şi taţii singuri sunt 
nevoiţi să împace atât copilul, cât şi profesia, 
iar familiile de tip patchwork îşi pun de acord 
diversele interese, bunica şi bunicul sunt la 


mare căutare: sar în ajutor tot mai des, cu 
regularitate şi devin indispensabili. Când 
cadrul familiei nucleare se destramă, scrie 
Karl-Otto Hondrich, „transferăm o parte într- 
un alt cadru, altor persoane. Acestea sunt de 
preferinţă părinţi, fraţi, surori, bunici, matusi, 
unchi, veri şi verişoare, prieteni din copilărie, 
prin urmare, persoane de mare incredere”.!?! 
„înrudirea osificată” a lui Friedrich Engels 
este din nou vie. 

Observatia că tocmai destrămarea familiei 
nucleare consolidează legăturile familiale 
tradiţionale taie de-a dreptul liniile de front ale 
conservatorilor şi ale stângiştilor. Pe de o 
parte, „familia mai multor generaţii” este un 
model 

conservator şi burghez - tip de familie anterior 
familiei nucleare. La fel ca înainte, ea este o 
comunitate pentru situaţii de necesitate, 
determinată de lipsa de timp şi de bani a 
părinţilor şi a părintelui care îşi creşte singur 
copilul. Pe de altă parte însă, necesitatea 
apare şi din alte motive: din legătura între 
biografia profesională şi cea casnică şi din 


foarte modernele conflicte de interese ale 
părinţilor biologici. Familiile extinse din ziua 
de azi, care includ şi prietenii, trăiesc în doar 
foarte puţine cazuri sub acelaşi acoperiş, ele 
sunt mai degrabă „multilocale”, risipite în 
multe locuri - transportul modern făcând 
posibil acest lucru. 

William Hamilton, care, ne reamintim, pusese 
„adaptarea totală” a indivizilor biologic 
înrudiţi în centrul teoriei sale, are motive de 
bucurie. Astăzi rudele se îngrijesc de reuşita 
reproducerii membrilor familiei, aşa cum nu s- 
a mai întâmplat de foarte mult timp. Dar de 
aici nu rezultă nici o regulă obligatorie. O altă 
chestiune neclarificată este modul în care 
practica actuală trebuie să se continue în 
viitor. Dacă este adevărat că, aşa cum crede 
Hondrich, mişcarea nu evoluează „dinspre 
relaţiile şi constrângerile tradiţionale spre 
relaţiile alese, ci exact invers”!??, iar familia de 
origine capătă tot mai multă greutate - ce face 
în acest caz generaţia următoare, care deja nu 
mai provine masiv din familii nucleare? 
„Viitorul” devine o problemă tot mai 


complicată. Uneori, bunicii şi mătuşile sunt 
mai putin implicaţi, alteori mai mult. Iar 
competențele se contopesc. Puntea spre 
rădăcini, pe care Hondrich a numit-o 
,covalenta”, îşi găseşte din ce în ce mai greu 
un tarm stabil. 

Ceea ce eu mi-as putea reprezenta in aceasta 
situatie ar fi uniunile familiale care au unele 
caracteristici comune cu stilul de viata al 
elefantilor. Elefantii trăiesc in familie, o 
formatiune constituita din mame si matusi, 
bunici si surori ale bunicilor, copii si nepoti. 
Animalul conducator este una dintre femelele 
batrane si experimentate. Ea da familiei 
coeziune si o orientează, stabileşte diferitele 
coduri de comportament şi „valorile”. Ce 
lipseşte aici sunt masculii. Aproximativ la 
vârsta de doisprezece ani, se petrece ceva 
straniu cu tânărul elefant mascul. Când vine 
iarna, el secretă o cantitate enormă de 
testosteron, care îi alterează simţurile. 
Concentrația de hormoni sexuali creşte de 60 
de ori. O secreție neagră iese din glandele sale 
temporale, rădăcina trompei se umflă, 


masculul miroase îngrozitor a transpiratie şi a 
urină, iar preputul se colorează in verde. 
Persanii numeau musth această transformare 
demonică a elefanților lor de luptă. în aceasta 
stare, masculul de montă 

devine insuportabil pentru familie. Din acest 
moment, el umblă prin pădure şi savană, 
singur sau în grupuri de masculi celibatari. 
Dacă, după un timp, se apropie de cireadă, o 
face pentru că o nouă secreție de testosteron il 
face să simtă nevoia de împerechere. însă se 
poate apropia de o femelă şi se poate 
împerechea cu ea doar departe de ceilalţi. Cu 
familia nu mai are niciodată nimic de-a face. 
Elefanții nu sunt oameni. Iar înrudirea dintre 
ei se termină cu faptul că atât elefanții, cât şi 
oamenii, sunt mamifere. Două specii printre 
alte cinci mii. Trimiterea la structura familială 
a elefanților este, prin urmare, cu totul altceva 
decât o comparaţie în sensul psihologiei 
evoluționiste. Ceea ce îmi aminteşte de 
elefanţi în societatea noastră occidentală nu 
este doar „societatea orfană de tată”, deplânsă 
deja de mai mult de un deceniu. Numărul 


tatilor care întorc spatele familiei lor continua 
să fie şi astăzi mare, însă începând din 1990, 
nu a mai crescut. lar bărbaţii care trăiesc în 
comunităţi de celibatari le părăsesc de cele 
mai multe ori după studenţie. Mai importantă 
în această comparaţie este însă structura 
familiilor mari. Familiile noastre de origine 
sunt încă grupuri mici, strâns înrudite prin 
sânge. Şi totuşi, cu cât familiile recompuse se 
dezvoltă, cu atât comunităţile noastre viitoare 
se vor inmulti - atât genetic, cât şi social. Si nu 
m-ar mira ca în aceste comunităţi femeile să 
ocupe o pozitie-cheie. 

Dacă această evoluţie va urma cursul actual 
sau un altul nu se ştie, putem doar să 
speculăm. Nu depinde doar de dinamica 
psihologică a societăţii, ci şi de cea economică. 
Cu cât suntem mai puţin bogaţi, cu atât 
posibilităţile noastre de a alege sunt mai 
limitate. Frigul şi foamea au unit întotdeauna 
trupurile şi sufletele. Iar într-o eră a regresului 
economic, fanteziile legate de împlinirea de 
sine sunt şi ele mai puţine. Astfel privind 
lucrurile, în era crizei economice, o renaştere 


a modelului familiei tradiţionale nu este 
complet neverosimilă. 

614. SIMŢUL REALITĂȚII SI 
SIMTUL 

POSIBILITATII 


DE CE ESTE DRAGOSTEA ATAT 
DE IMPORTANTA PENTRU NOI 


And I may be obliged to defend Every love, 
every ending Or maybe I've a reason to believe 


We all will be received In Graceland.'?? 


PAUL SIMON 
Visul lui Spencer 


„Este uşor de înţeles faptul că pregătirea celor 
mai înalte capacităţi intelectuale trebuie să 
meargă întotdeauna mână în mână cu 
progresul social, precum cauza şi efectul.” 14 
Cu cât sunt mai complicate conexiunile sociale 
ale culturii, cu atât mai abil şi mai deştept va fi 
omul. Şi cu cât este omul mai 

abil, cu atât mai complicată va fi cultura sa. 
Când economistul şi filosoful Herbert Spencer 
(1821-1903) scria aceasta, lumea se afla la 
începutul unei revoluţii. Charles Darwin 
publicase deja Originea speciilor. Şi ceea ce 
Darwin credea că a descoperit în 1859 a 
transferat Spencer asupra societăţii: principiul 
unei evoluţii care nu poate fi oprită, a unui 
progres social dat de natură. De la stele până 
la om, trecând prin tunelurile cartitelor, totul 


tinde spre îmbunătăţire şi perfecţionare - spre 
armonia cât mai perfectă. 

Nu se impune oare să se cunoască pur şi 
simplu „principiile” care stau la baza acestei 
dezvoltări cosmice pentru a înţelege totul - şi 
implicit tot ce este uman? Visul lui Spencer de 
a analiza omul, de la biologie trecând prin 
psihologie şi sociologie până la etică, este 
astăzi mai actual ca oricând. El - şi nu Darwin- 
este tatăl sociobiologiei şi psihologiei 
evoluționiste. Cu toate acestea, ideea că 
principiile şi substanţele subsolului biologic se 
regăsesc şi în parterul psihologic, la etajul 
întâi al sociologiei şi în mansarda moralei, este 
astăzi perimată. Nu există o cale care să ne 
conducă direct de la gene şi hormoni până la 
sentimentele încâlcite de dragoste din prezent, 
la conflictele dintre sexe şi la problemele 
familiale. Şi este nevoie de o mare portie de 
naivitate şi de îndrăzneală, având în vedere 
bibliotecile supraaglomerate cu lucrări de 
psihologie, sociologie şi filosofie, pentru a 
reduce toată această cunoaştere la nişte 
principii biologico-evolutioniste. 


Din curiozitate, am realizat în cercetările mele 
despre dragoste aceeaşi etaj are de la biologie, 
trecând prin psihologie la sociologie, pornind 
de la prezumția că la fiecare nivel acţionează 
ceva caracteristic şi nou. în mod sigur ultimul 
etaj nu ar putea exista fără cele de dedesubt. 
Dar cu fiecare nou etaj în parte, apar noi 
greutăţi şi legitati proprii. Genele noastre ne 
obligă să ne inmultim. Libidoul ne impinge să 
ne satisfacem dorinţele sexuale. Emotiile 
noastre ne determină să le interpretăm drept 
instinct sau sentimente de dragoste. 
Sentimentele noastre de dragoste declanşează 
gânduri pline de dragoste. Gândurile noastre 
pline de dragoste tes reprezentări şi stârnesc 
aşteptări. Dar în toate situaţiile se întâmplă 
astfel: logica genelor noastre nu este logica 
dorinţei noastre, logica dorinţei noastre nu 
este logica sentimentelor noastre, logica 
sentimentelor noastre nu este logica gândirii 
noastre, iar logica gândirii noastre nu este 


logica acţiunilor noastre. 
Evoluţia umană, dacă vrem într-adevăr să 
înţelegem, trebuie să fie 


psihologizată, şi nu numai să naturalizeze 
psihicul. „Acolo unde începe psihologia 
încetează monumentalitatea”, scria filosoful de 
douăzeci şi şase de ani Georg Lukăcs, în anul 
1911, în lucrarea sa Sufletul şi formele. 
Deoarece acolo „unde începe psihologia nu 
mai sunt fapte, ci numai motive ale faptelor; şi 
ceea ce are nevoie de motive, ceea ce suportă 
o motivaţie şi-a pierdut orice stabilitate şi lipsă 
de echivoc. Dacă rămâne ceva printre 
dărâmături, torentul motivelor înlătură totul în 
cale”.17%5 

Lukacs nu se gândea la psihologii evolutionisti 
atunci când scria, pentru că aceştia nu existau 
încă. Nici măcar înaintaşii lor, social- 
darwiniştii, nu erau inamicii lui. Pentru el, 
conta întrebarea: ce merită să se scrie şi să 
rămână scris din tot ceea ce se povesteşte 
despre oameni? Deoarece omul este mult mai 
mult decât ne dezvăluie suma faptelor sale. Un 
cercetător extraterestru, care ar privi viaţa 
noastră cotidiană printr-un binoclu, ar 
considera probabil că tot ce facem este foarte 
plictisitor: dormim, ne îmbrăcăm, mâncăm, 


mergem, stăm pe scaun, vorbim, ne 
dezbrăcăm din nou, ocazional facem sex şi ne 
culcăm din nou. Ceea ce ne face să fim ceea ce 
suntem sunt de fapt intenţiile noastre, 
motivele, dorinţele, impulsurile, atracțiile şi 
contrazicerile noastre, insatisfactiile noastre, 
inconsecventa noastră, lipsa noastră de 
hotărâre, abisurile noastre. Şi, fără toate 
acestea, nici evoluţia noastră recentă nu ar fi 
de înţeles, nici permanentele modificări, 
iraționale, capricioase, fluctuante ale dinamicii 
dragostei şi sexului, pe care le cunoaşte astăzi 
societatea. 

Ceea ce ţine de cea mai adâncă intimitate a 
dragostei nu este o lege a naturii. Ceea ce ţine 
dragostea laolaltă este un cuvânt - noţiunea de 
„dragoste” fără de care, aşa cum menţiona La 
Rochefoucauld, oamenilor nici nu le-ar da prin 
cap să se îndrăgostească. Noţiunea de 
dragoste şi reprezentarea noastră romantică 
despre ea generează nu numai formatul, 
înfăţişarea, ci şi legitimitatea să ne 
îndrăgostim de un om şi să vrem să ne legăm 
de el pe viaţă. Această legitimitate este 


necesară şi importantă. Aşa cum am spus în 
Capitolul 6, această nevoie a noastră de 
dragoste sexuală nu este o pulsiune şi nici o 
necesitate dictată de evoluţie. într-o măsură 
mult mai mare este o cheie de boltă, un produs 
secundar al inteligenţei noastre emoţionale, 
asemănător religiozitatii noastre. Dacă privim 
problema din punct de vedere biologic, 
dragostea unei mame faţă de copiii săi are un 
sens, dar nu şi dragostea dintre bărbat şi 
femeie - ea chiar se opune total optimizării 
genei noastre. 

Legitimitatea dragostei sexuale în cadrul 
formelor şi convențiilor sale sociale ne permite 
să interceptăm pierderea legăturii intense 
dintre părinţi şi copii şi să proiectăm nevoia 
noastră de iubire într-un mod „dezordonat” 
asupra partenerului de sex. Acest lucru are 
mai multe urmări. Pe de o parte, experienţa 
noastră de dragoste din copilărie rămâne 
determinantă toată viaţa pentru proiecţiile 
„dezordonate” asupra partenerului nostru în 
viaţa sexuală. „Harta dragostei” noastre este 


trasată dinainte ca noi să sărutăm pentru 
prima dată băiatul sau fata visurilor noastre. 
Pe de altă parte, nu există neurochimie a 
iubirii sexuale, nu există un „modul” romantic 
în creier. Deoarece iubirea sexuală nu este, 
după toate aparențele, biologic necesară şi nici 
nu are sens, din perspectiva evoluţiei, creierul 
nostru nu s-a adaptat la această situaţie. 
Chimia plăcerii corporale, chimia excitatiei 
sufleteşti şi chimia sentimentului de protecţie, 
de siguranţă şi de încredere se întâlnesc în 
creierul nostru numai superficial, pe un hol. 
Această descoperire străbate istoria culturii 
occidentale ca o „ştiinţă mută” până la 
începutul epocii burgheze. Abia acum se 
ajunge la „experimentul universal”, şi anume 
să doreşti să ai totul la un loc - se inventează 
„romantismul”. Romantismul comasează 
domenii separate în mod ordonat, respectiv 
dorinţa sexuală, pasiunea şi relaţia (legătura), 
într-un mod dezordonat, sperând să le unească 
pe toate într-un întreg perfect. 

Stimulările sexuale şi cele ale relaţiilor nu sunt 
doar tangente, ci „dragostea romantică” 


avansează la nivelul de aşteptare legitimă de 
la partenerul de sex. Dragostea, îndrăgostirea 
şi sexualitatea - astăzi tindem să le considerăm 
o unitate, ca şi cum iubirea romantică ar 
reprezenta normalitatea, şi nu excepţia. 
Credem ca în vremurile trecute în bunul şi 
iubitul Dumnezeu. Şi visăm în continuare să 
mergem pe acest ultim drum sfânt cu o 
caleaşcă a familiei, fără ca roţile ei să 
stârnească praful cărării luminate. 

în realitate, dimpotrivă, totul zboară în toate 
direcţiile: pentru dragoste în sensul legăturii şi 
înţelegerii este bine atunci când partenerul nu 
schimbă în viaţă prea mult din ceea ce este 
esenţial; pentru dragoste ca revendicare de 
stimuli şi excitare nu este nimic mai bine decât 
o relaţie a schimbării şi a unor permanente 
revendicări faţă de partener. Partenerul dintr-o 
relaţie turbulentă duce dorul unei constante. 
Partenerul dintr-o relaţie liniştită doreşte 
schimbare şi excitare - în orice caz atâta timp 
cât este încă vorba despre 

„dragoste”, şi nu numai de parteneriat. 
Relaţiile sunt, aşadar, ori prea complicate, 


spinoase, ori prea plictisitoare - între aceste 
două extreme trebuie să existe ceea ce se 
numeşte „dragoste adevărată”. Privind 
problema biologic, ne dorim un concert de 
viori, chitare electrice, harfe şi timpane. Vrem 
să avem parte de furtunile dopaminei şi de 
liniştea serotoninei. Vrem melodia lină a 
tandretei oxitocinei şi vartejurile 
fenietilaminei. 

Gata cu visurile! în existenţa noastră de zi cu 
zi, ştim că viaţa nu este un concert la cerere. 
Tot mai mulţi oameni se comportă într-un mod 
familiar, în pas cu vremurile. Atunci când 
aşteptările şi realitatea nu corespund, 
desfăşurăm nevoia noastră de funcţii şi facem 
împărţirea muncii la nivel neurochimic şi 
psihologic. Gătim acasă, flirtăm pe internet, 
căutăm parteneri de sex speciali şi încercăm 
să simţim afecţiune şi securitate la cei mai 
buni prieteni ai noştri. Fără să fim conştienţi 
de asta, comportamentul nostru călătoreşte 
înapoi în perioada de dinainte de romantism; 
sexul şi afecțiunea se despart. Cei care iubesc 
frumuseţea carnală se orientează spre plăcere; 


cei care îndrăgesc spiritul creează şi hrănesc 
legătura. 

în toate acestea, suntem sprijiniți de bunăstare 
şi de timpul liber. Drept care noi astăzi nu mai 
trebuie să devenim adulţi - înțelegând prin 
asta că am ajuns la maturitate şi gata. Cine 
este cruțat de presiunea selecţiei unui mediu 
înconjurător nemilos, cine nu are motive să se 
teamă de foame, frig, război şi nevoi, acela 
poate să rămână în căutare; adică, în căutarea 
contopirii romantice, în măsura în care relaţia 
fizică nu mai serveşte la reproducție. 

Dacă este adevărat ceea ce medicul francez 
Emil Devaux a recunoscut în anii 1920, şi 
anume că omul are capacitatea de a învăţa o 
perioadă lungă de timp deoarece o parte 
considerabilă a creierului său este formată 
abia după naştere, înseamnă că afirmaţia este 
valabilă şi pentru cultura sa. Devaux a numit 
creşterea ulterioară a creierului „neotenie”, 
iar aceasta înflăcărează inteligenţa noastră. 
Bazându-mă pe această afirmaţie, îndrăznesc 
să vorbesc despre „neotenia culturală”, despre 
maturizarea întârziată a omului, datorită 


bunăstării şi a timpului liber. Neotenia 
culturală ar fi şansa (sau blestemul) care face 
ca noi, în societăţile noastre moderne, să nu ne 
mai maturizăm de-a lungul vieţii. Şi aşa cum 
un nou-născut pare să fie neajutorat faţă de un 
pui de maimuţă, tot aşa de neajutorati suntem 
noi în neotenia noastră culturală în comparaţie 
cu procesele de maturizare ale înaintaşilor 
noştri. 

Sintagma midlife-crisis este astăzi aproape 
dispărută. Motivul: oamenii din lumea 
occidentală trăiesc astăzi într-o permanentă 
midlife-crisis. Ea începe cel mai târziu după 
ce-am ajuns la douăzeci şi ceva de ani. Astăzi 
ne îndreptăm repede spre mijlocul vieţii şi 
rămânem acolo mult mai mult. Hrana, 
medicina şi mediile îşi aduc astăzi contribuţia 
ca tineretul să se maturizeze în societăţile de 
consum prospere într-un ritm care îţi taie 
respiraţia. Şi toţi vor să trăiască cât mai mult 
posibil fără să îmbătrânească. Mersul la sală şi 
înfrumusețarea corpului, meditatiile şi hrana 
sănătoasă trebuie să ne conserve. Dorim să 
căutăm veşnic fără să ajungem undeva. Ne 


face plăcere, dar în acelaşi timp este şi 
obositor. 

în cadrul unor astfel de proiecte de viaţă 
neotene, ideea romantică a familiei- nucleu 
devine un stadiu de trecere. De asemenea, 
chiar şi atunci când pare să fie surprinzător de 
stabilă, ea nu mai este un proiect de viaţă. Cu 
toate că întemeierea unei familii este împinsă 
din ce în ce mai mult spre o perioadă mai 
târzie, perioada care urmează după ce copiii 
părăsesc familia este mai mare decât cea de 
amânare de la început. Speranţa de viaţă a 
oamenilor în Europa de Vest se situează astăzi 
în jurul a şaptezeci de ani. S-ar putea ca în 
viitorii treizeci, patruzeci de ani, această 
medie să crească până la nouăzeci de ani sau 
chiar mai mult. Atunci când copiii pleacă de 
acasă, oamenii se află în mod real la mijlocul 
vieţii lor. Consecințele sunt deja prefigurate. 
Nu numai bărbaţii, ci şi femeile îşi păstrează 
interesul pentru viaţa sexuală, chiar dacă 
procrearea nu mai intră în discuţie. Dinamica 
emoţională a femeii nu mai corespunde 
dinamicii sale biologice. 


Forme de comportament cu un 
sentiment dezordonat 

Nici un animal - presupune etologul olandez 
Frans de Waal- nu este aşa de „chinuit de 
conflicte launtrice” ca omul.!% în ceea ce 
priveşte sentimentele sale de dragoste, 
romantismul a idealizat fuziunea cu 
partenerul, astfel încât viaţa pare să nu mai 
aibă aer. Nu este, deci, de mirare că acest 
moment, extatic la început, a fost gândit numai 
ca un instantaneu. Faptul că domină viaţa 
noastră este numai o operă de ficţiune. Secolul 
al XIX-lea a transferat 

acest gând, într-un mod izolat şi ezitant, la 
realitatea de zi cu zi. Şi abia secolul XX a făcut 
din aceasta o atitudine de aşteptare generală 
la adresa dragostei. Conflictele actuale haotice 
dintre bărbat şi femeie - fidelitate şi 
nestatornicie, autorealizare şi familie - sunt 
urmarea. Astfel de „jocuri ale realităţii” nu şi- 
au găsit locul de-a lungul secolelor fiindcă 
cerinţele lor nu erau legitime. 

Toate acestea arată în ce pericol se află 
relaţiile noastre de dragoste actuale, deşi ele 


nu imposibile. Asa cum scrie Eva Illouz, pătura 
de mijloc şi cea superioară au cele mai bune 
premise pentru a trăi într-adevăr starea de 
romantism, „deoarece dispun de condiţiile 
economice şi culturale necesare; practica 
modernă a iubirii este în acord în general cu 
identitatea sa socială, dar se armonizează în 
mod special cu identitatea muncii. Aceasta 
înseamnă că persoanele care au o situaţie 
materială bună au acces fără probleme la 
utopiile lor, dar cu toate acestea, nu au 
sentimentul clar al valorii şi al identităţii în 
dragostea romantică.!% 

Lipsa sentimentului valorii şi al identităţii la 
clasa de mijloc nu este o consecinţă a 
egoismului exagerat şi a moralei sexuale 
neînfrânate. într-o societate de consum care, 
pe lângă şansa oferită individualismului, aduce 
cu sine şi constrângerea individualizării, 
valorile explodează. Nu lipsa valorilor, ci un 
prea plin de valori determină azi pierderea 
orientării. între sentimentul „adevărat” şi 
obiectele cumpărate, între romantismul 
bunăstării şi cel al inimii te poţi pierde uşor. 


Chiar şi concediul fără partener în Caraibe 
poate fi romantic; partenerul fără Caraibe 
însă, nu. 

Nu avem mai puţine valori decât înainte, ci 
mai multe. Tânjim după fericire într-o relaţie; 
iar fericirea fără relaţie este portita de 
evadare. O relaţie fără fericire însă nu este o 
soluţie. Aşteptările noastre actuale au 
estompat de mult timp fostele noastre 
pretenţii. în ierarhia atractivitatii indivizilor, 
astăzi te plasezi mai sus dacă ai ceva deosebit 
decât dacă eşti o persoană de încredere. Şi 
fiecare gest de individualitate creşte valoarea 
unui potenţial partener. Cine mai doreşte 
astăzi un partener „de rând”, care nu se 
remarcă prin nimic? La fel ca vedetele de la 
Hollywood, mai ales persoanele tinere îşi 
creează un plus de importanţă prin alegerea 
partenerului. Un partener special ne face şi pe 
noi speciali. 

Paradoxul este următorul: ce vrem noi de la 
dragoste şi ce vrem noi în 


dragoste sunt două lucruri care nu se 
potrivesc deloc. De la dragoste vrem 


stabilitate şi ataşament, în dragoste vrem 
libertate şi emoție, excitare. în minţile noastre 
se zbenguie fanteziile, făcând o permanentă 
schimbare de locuri între realitate şi ficţiune. 
Aspectul negativ este că nu mai suntem de 
încredere unii pentru ceilalţi, suntem 
imprevizibili, atât pentru noi înşine, cât şi 
pentru alţii. Nici un scenariu al lui Sternberg 
nu clarifică rolul pe care îl avem astăzi şi nu îi 
conferă durabilitate în timp. Prin schimbarea 
partenerului, ne schimbăm în funcţie de 
condiţii şi caracterul. Şi cunoaştem clişeele, 
atât pe ale noastre, cât şi pe ale celorlalţi. 
Industria dragostei a scotocit prin toate 
ungherele psihicului nostru, căutând produse 
romantice - în film şi televiziune, în reclamele 
de pe orice cutie de praline. Ceea ce 
considerăm a fi fanteziile noastre nu sunt în 
nici un caz numai ale noastre. 

Pozitiv, în schimb, este faptul că nu mai putem 
fi socati aşa de uşor. Nimic nu ne mai este 
străin, şi asta nu numai în domeniul 
sexualităţii. Cel puţin teoretic. Conflictele între 
sexe nu ne găsesc nepregatiti. Copiii nostri 


cunosc aceste conflicte din serialele de la 
televizor, cu mult înainte să se confrunte cu ele 
pentru prima dată. Ceea ce pe vremuri şoca, 
surprindea, deranja este astăzi universal 
cunoscut. Măsura psihologică creşte odată cu 
obisnuinta. Tânărul Goethe care a izbucnit în 
lacrimi de admiraţie în faţa catedralei din 
Strasbourg este astăzi un nebun pentru 
şcolarii care mestecă gumă. Şi la fel de greu 
este să ne imaginăm astăzi că filosoful Walter 
Benjamin a fost atât de coplesit în 1920 de 
zgomotul facut de metrou la viteza de 40 de 
kilometri pe ora, ca s-a temut sa nu isi piarda 
cunostinta. 

Dragostea romantica este in prezent o 
chestiune de care suntem mult mai constienti 
decat eram in trecut. Nu ne mai surprinde, o 
cunoastem cu mult timp inainte sa se apropie 
de noi. Si se cunosc si capcanele care ucid atat 
de usor romantismul. Curajul in fata 
sentimentului si precautia in fata 
amenintarilor zilnice ale acestuia insotesc din 
primul moment dragostea. Jocurile personale 
cu realitatea pot sa fie de fiecare data noi; 


modelele le cunoaştem însă de mult. 
Aşteptările şi aşteptările aşteptării nu sunt mai 
putin deceptionate ca înainte, iar durerea pe 
care o provoacă aceste dezamăgiri nu s-a 
diminuat nici ea. Când suntem la vârsta 
potrivită, tânjim după o familie completă, dar 
nu poate să ne mai mire în totalitate că nu 
ajungem să o 

realizăm. 

Un lucru este cert: cu cât este mai difuză 
împărţirea rolurilor în relaţiile de cuplu şi de 
familie, cu atât este mai mare potenţialul unor 
conflicte posibile. La fel de sigur este de 
asemenea că pentru o relaţie normală sau o 
căsnicie partenerii nu au fost niciodată până 
acum atât de bine informaţi în legătură cu 
problemele actuale. Ceea ce bunicii mei nu 
discutau niciodată este astăzi de la sine înţeles 
pentru noi, bărbaţi şi femei deopotrivă. Ceea 
ce înainte se cânta şi se scria despre dragoste, 
astăzi este dezvăluit de parteneri într-un mod 
cât se poate de concret. Chiar dacă unuia sau 
uneia îi vine greu s-o facă. 


O perspectivă? Astăzi suntem bine informaţi 
cu privire la condiţiile şi urmările iubirii. Dar 
continuăm să nu fim suficient de bine 
informaţi cu privire la condiţiile şi urmările 
acestei informaţii. Ce se întâmplă cu o 
dragoste care ştie aşa de multe despre ea 
însăşi? Poate fi ea savurată în forma ei pură 
sau trebuie să îi adăugăm în permanenţă un 
plus de ironie? Lumea modernă aproape că s-a 
eliberat de sensul ei religios. Fericirea, 
paradisul pe pământ trebuie să fie create - de 
oameni, care le vor privi ca pe creaţia lor 
proprie. Acestea au fost şi sunt favorizate de 
condiţiile de bunăstare şi timp liber, 
asemănătoare paradisului. Durata lor în lumea 
occidentală nu este totuşi o lege a naturii. 
Experimentul neoteniei culturale, însoţit de 
procesul autoconvingerii progresive a 
oamenilor, nu trebuie să continue la nesfârşit. 
în momentul în care democraţia a atins 
punctul culminant la Atena, iar filosofii au 
descoperit cercetarea sinelui, cultura lor s-a 
prăbuşit în numai câteva decenii. 

Crocodilul rectangular 


La începutul cărţii am discutat despre multe 
animale şi trebuie să închei tot cu animale. 
„Atunci când nu mai ştie ce să zică despre un 
om, povesteşte ceva despre nişte animale 
rare”, spune fiul meu vitreg David despre 
mine. Chiar dacă în această carte m-am 
străduit să demitizez comparatiile hazardate 
cu lumea animalelor ale psihologilor 
evolutionisti, de data asta va fi aşa cum spune 
el. în filmul din 1967 al lui Alexander Kluge 
Artiştii sub cupola circului: perplecsi, există o 
poveste scurtă şi foarte frumoasă: un bărbat 
cumpără un crocodil şi un acvariu în care să-l 
tina. Vanzatorul îl avertizează pe noul 
proprietar că animalul creşte foarte repede. 
Curând, acvariul devine neîncăpător. Noul 
proprietar preferă să ignore sfatul, crocodilul 
creşte, dar adăpostul lui rămâne neschimbat, 
mic şi îngust. La un moment dat, crocodilul 
ajunge exact cât acvariul său. El s-a adaptat 
mediului şi a devenit rectangular. 

Nu ştiu dacă dumneavoastră vi se întâmplă la 
fel, dar mie, această poveste îmi aminteşte de 
o relaţie de dragoste. I se oferă cadrul în care 


trebuie să se dezvolte. Ea creşte şi se 
desfăşoară, are mai multe etape, devine mai 
complicată. Cadrul însă nu creşte. Şi multe nu 
mai corespund reprezentărilor iniţiale, astfel 
că apar reproşurile reciproce. Dar cine a 
deceptionat aici: crocodilul sau acvariul? 

în mod sigur, retroactiv, se poate spune că, 
pentru acvariu, crocodilul a fost animalul ales 
în mod greşit. Sau că acvariul a fost greşit 
pentru respectivul animal. Dar, cele mai 
moderne „psihotopuri”, cum numesc cei de la 
grădinile zoologice adăposturile realizate din 
materiale identice cu cele din natură, nu 
garantează existenţa unor crocodili fericiţi pe 
o durată foarte mare. Şi nici pentru noi, 
oamenii, nu există un cadru care să ne 
garanteze o existenţă stabilă pe o durată mare 
şi intimitate - nici chiar psihotopul uman al 
sufletului contemporan, creat corespunzător 
speciei: spaţii interioare între rafturile Ikea şi 
canapele de designer, suporturi pentru ziare şi 
hote, vile exclusiviste şi blocuri turn, 
restaurante gourmet şi lanţuri de fastfood, 
parcuri de distracţii şi păduri la marginea 


oraşelor, vitrine cu Disneyland şi temple ale 
plăcerii. 

Ştim noi, într-adevăr, ce vrem, ce este bine 
pentru noi? Şi atunci când ne parfumăm, ne 
machiem şi zburdăm printre recifele de corali 
ale vieţii de noapte cu pestii-clovn, cu 
murenele şi rechinii-ciocan ne căutăm oare pe 
noi înşine sau, aşa cum îşi dorea Umberto 
Galimberti, „pe acel altcineva care să fie 
capabil să ne străpungă autonomia, să ne 
modifice identitatea şi să o zguduie profund în 
mecanismele sale de apärare?”!?® 

Răspunsul este cu două tăişuri şi 
contradictoriu. Animalul cu o viaţă sufletească 
şi sexuală ciudată, despre care a fost vorba în 
această carte, caută de cele mai multe ori totul 
şi din toate contrariul. Tandrete şi 
eterogenitate, 

apropiere şi distanţă, excitare şi linişte, forţă 
şi slăbiciune, emoţii puternice şi confirmare. 
Prioritatea de principiu a emotiei în raport cu 
confirmarea este o ipoteză filosofică. Invers 
este mai verosimil. Şi dorinţa mea de 
schimbare este la fel de uşor de supraapreciat 


ca şi capacitatea mea de schimbare pe termen 
lung. Maximum 20% din personalitatea mea se 
află încă în joc la maturitate, presupun 
numeroşi cercetători în neurostiinta. în 
această situaţie, cerința totalitară a lui 
Galimberti ca omul „să se pună necondiţionat 
la dispoziţia celuilalt”! este o pretenţie 
exagerată, la fel ca terorizarea binevoitoare a 
psihicului de către psihoterapeutul care 
doreşte să îşi educe pacienţii pentru altruism. 
intepenit între „principiul interesului personal” 
fără compromisuri al biologilor radicali şi 
poruncile cu privire la altruism ale terapeutilor 
şi filosofilor vieţii, cel mai ciudat animal dintre 
toate nu mai are nevoie să fie comparat cu 
sfrânciocul, cu broastele gladiator sau cu 
şoarecii de câmp. Dragostea sa serveşte 
desigur „achiziţiei de resurse”, trambitate de 
psihologii evolutionisti - dar aceste resurse nu 
sunt numai genele, banii şi puterea. Este 
întregul nostru simţ pentru posibilităţi, care 
este inspirat datorită celuilalt. Cine se 
amestecă în viaţa altuia, cine i se „dăruieşte” 
cu totul sufleteşte, acela îşi lărgeşte orizontul 


şi îşi înlocuieşte simţul realităţii lui prin simţul 
posibilităţii. Este un simţ pentru numeroasele 
posibilităţi alternative, cum ar fi să poţi să 
simţi, să vezi, să gândeşti şi să trăieşti. Acesta 
depăşeşte cu mult „resursele” biologice. Ce 
înseamnă o cămară plină faţă de un spirit 
fascinant, o muzicalitate răpitoare, un şarm 
cuceritor sau o glumă care te dă gata? 

Când ne îndrăgostim, ne deschidem simţul 
pentru posibilităţile noastre: motivele noastre 
devin mai puternice, dorinţele, mai nostalgice, 
atracţia, mai fierbinte. Dacă rămânem mai 
mult timp împreună şi îndrăgostirea se 
transformă în dragoste, din orizontul 
îndepărtat apare un simţ al posibilităţilor. Nu 
mai vrem să mutăm munţii din loc, ci să ne 
bucurăm de intimitate şi de multe agitatii 
mărunte în locul uneia mai mari, nesfârşite. 
Simţul realităţii şi al posibilităţilor noastre 
sunt indisolubil legate. Această dinamică ne 
călăuzeşte existenţa, o rupe în bucățele, o 
peticeşte la loc şi o sfâşie din nou. Visul lui 
Spencer ca natura lumii şi natura oamenilor să 
fie în armonie, să se ajungă la o împăcare de 


durată a tuturor componentelor este o iluzie. 
Omul nu a fost creat pentru o fericire 
constantă, pe termen lung, ci numai pentru 
visul la această fericire. Nimic nu susţine 
aceasta, iar experienţa demonstrează mai 
degrabă contrariul în legătură cu creierul 
care, printr-o chimie complicată, ar fi fost 
cândva „optimizat” după criteriul capacităţii 
de a fi fericit. Nici o adaptare la mediul 
înconjurător nu reclamă o fericire permanentă. 
Şi nici vreo cheie de boltă a fericirii 
permanente nu a ieşit din asta, nici măcar din 
greşeală. Din contră: viaţa nu construieşte 
nimic dacă nu aduce pietre de altundeva. Nici 
cu creierul nostru nu se întâmplă altfel: fiecare 
dispoziţie puternică provoacă o 
contradispozitie. în viata noastră totul are 
valoarea sa datorită acestui principiu: nu 
există sentimente de contopire fără 
sentimentul singurătăţii; nu există romantism 
fără cunoaşterea rutinei şi a profanului; nu 
există bucuria vieţii fără cunoaşterea 
suferinţei şi a tristetii; nu există fericire fără 
sfârşit. 


Dacă nimic nu merge prost, nici bine nu va 
merge nimic. Dragostea, cel mai important 
dintre sentimentele noastre, ştie acest adevăr 
foarte bine: ea este improbabilitatea, 
deosebitul, fragilitatea; dacă îndepărtezi toate 
aceste elemente, devine plictisitoare. 
Bineînţeles că a fi iubit este un sentiment 
inaltator - în primul rând pentru că nu este de 
la sine înţeles. 

Surâsul ei pentru mine în barcă 


în primul rând pentru că nu este de la sine 
înţeles... 


Mâna soţiei mele pe tocul uşii. în faţa 
ferestrei, într-o seară de duminică. O seară cu 
margini aurii. Nori pe cerul hibernal- o 
bucăţică de Antarctica pe drumul către casă. 
Soţia mea zambeste, vrem să plecăm la masă. 
Am ajuns la final. Ce-aş mai putea să spun? 
Pentru unii, dragostea nu este accesibilă prin 
consum, nu poate fi câştigată şi salvată prin 
nici o strategie de comunicare. Ea este tragică, 
un veşnic paradox, un dor niciodată atins: 
„Dulceata tristetii şi a iubirii. Surâsul ei pentru 
mine în barcă. Acesta a fost lucrul cel mai 


frumos. Mereu doar dorinţa de a muri şi 
puterea de a rezista încă, aceasta este 
dragostea”, scria Franz 

Kafka în jurnalul său, pe 22 octombrie 1913, la 
numai treizeci de ani, în timpul unei călătorii 
în sud, după o întâlnire cu o tânără 
elvetianca.!*° 

Pentru altii, este mult mai simplu. Fiindca, asa 
cum stiti deja de mult timp din tot felul de 
ghiduri, cu dragostea totul este cat se poate de 
simplu: daruiti-i partenerului mai multa 
atenţie, asigurati-l mai des de dragostea pe 
care i-o purtaţi, atunci când vă certati nu 
atacați sub centură, schimbaţi din când în 
când poziţiile, evitati cuvinte precum „tot 
timpul” şi „de fiecare dată”, încercaţi să 
experimentați în comun mici aventuri în mod 
regulat şi - ah, da, nu uitaţi să îi aduceţi soţiei 
câte un buchet de flori din când în când... Şi 
despre ceea ce nu se poate discuta în amor - 
să se păstreze tăcerea. 

123 Versuri din celebra melodie Graceland. 
care dă si titlul albumului din 1986 al lui Paul 


Simon, fost membru al trupei Simon & 
Garfunkel (n. red.) 


124 Lukács în în Buchholz (2007). p. 442 


125 de Waal (2005). p. 324 


126  Illouz (2007). p. 320 

Suhrkamp 2008; Das Lacheln des Flamingos. 
Betrachtungen zur Naturgeschichte (Zambetul 
pasarilor flamingo. Observatii asupra stiintelor 
naturii) (1985), editia a 2-a 2009; Bravo, 
Brontosaurus. Die verschlungenen Wege der 
Naturgeschichte (Bravo, brontozaure. Caile 
intortocheate ale stiintelor naturii) (1991), 
Hoffmann und Campe 1994; Ein Dinosaurier 
im Heuhaufen. Streifzuge durch die 
Naturgeschichte (Un dinozaur in capita de fan. 
Incursiune in stiintele naturii) (1995), Fischer 
2002; Illusion Fortschritt. Die vielfaltigen 
Wege der Evolution (Iluzia progresului. Caile 
instabile ale evolutiei) (1996), editia a 2-a, 
Fischer 2004; The Structure of Evolutionary 


Theory (Structura Teoriei evoluționiste), 
Harvard University Press 2002. Opera de bază 
a lui Darwin se găseşte sub titlul Originea 
speciilor prin selecţie naturală (1859), 
Wisenschaftliche Buchgesellschaft 1992. 
Citatul din Karl Marx despre Darwin provine 
din Adrian Desmond şi James Moore: Darwin, 
ediţia a 2-a, 1995; pentru bio-economia lui 
Robert Trives vezi: Evoluţia socială, Benjamin / 
Cummings 1985; Natural Selection and social 
Theory: Selected Papers of Robert Trivers 
(Evolution and Cognition) - Selecţia naturală şi 
teoria socială: lucrări selectate de Robert 
Trivers (Evoluție şi cunoaştere), Oxford 
University Press 2002; (cu Austin Burt): Genes 
in Conflict: The Biology of Selfish Genetic 
Elements (Gene în conflict. Biologia 
elementelor genetice egoiste), Harvard 
University Press 2008. 

CAPIIOLUL 3 

Despre realul comportament înnăscut al 
sfrânciocilor mari relatează Piotr Tryjanowski 
şi Martin Hromada: Breeding biology of the 
Great Grey Shrike Lanius excubitor in W 


Poland (Biologia reproducerii sfrânciocilor 
mari în Vestul Poloniei), din: Acta 
Ornithologica. 39, 2004, pag. 9-14; de aceiaşi 
autori: Research activity induces changes in 
nest position of the Great Grey Shrike Lanius 
(Activitatea de cercetare provoacă schimbări 
în poziţia cuibului la sfrânciocul mare), din: 
Ornis Fennica 82, 2005, pag. 20.25; de aceiaşi 
autori: More secluded places for extra-pair 
copulations in the Great 

Grey Shrike Lanius excubitor (Locuri mai 
retrase pentru copulări în afara cuplurilor la 
sfrânciocul mare), din: Behaviour 144, 2007, 
pag. 23-31. Cel mai important reprezentant al 
teoriei adaptării, după care totul în natură ar 
trebui să aibă un scop, este George C. 
Williams: Adaptation and Natural Selection 
(Adaptare şi selecţie naturală), Princeton 
University Press 1966. De acelaşi autor vezi şi 
Sex and Evolution (Sex şi evoluţie), Princeton 
University Press 1975; Natural Selection: 
Domains, Levels, and Challenges (Selecţia 
naturală. Domenii, niveluri şi provocări), 
Oxford University Press 1992; de acelaşi autor 


şi Randolph M. Nesse: Warum wir krank 
werden (De ce ne îmbolnăvim) (1995), C.H. 
Beck 1997: Das Schimmern des Ponyfisches. 
Plan und Zweck in der Natur (Licărirea 
peştilor Leiognathidae. Plan şi scop în natură) 
(1997), Spektrum 2001. Alte opere de 
referinţă ale psihologiei evoluționiste sunt: 
Steven Pinker: Wie das Denken im Kopf 
entsteht (Cum ia naştere gândirea) (1999), 
Kindler 2002; de acelaşi autor: Das 
unbeschriebene Blatt. Die moderne Leugung 
der menschlichen Natur (Pagina albă), Editura 
Berlin 2003; Susan Pinker, Paradoxul sexelor, 
Scribner 2008. O explicaţie simplă a iubirii pe 
baza psihologiei şi a biochimiei evoluționiste 
încearcă Bas Kast: Die Liebe und wie sich 
Leidenschaft erklärt (Iubirea şi cum se explică 
pasiunea), Fisher 2006. Pentru critică pe 
marginea psihologiei evoluționiste vezi Philipp 
Kitcher, Vaulting Ambition: Sociobiology and 
the Quest for Human Nature, Cambridge 
University Press 1985; Gerald Hiither: Die 
Evolution der Liebe. Was Darwin bereits ahnte 
und die Darwinisten nicht wahrhaben wollen 


(Evoluţia iubirii. Ce a bănuit Darwin şi 
darwiniştii refuză să creadă) (1999), Ediţia a 4- 
a. 2007; John Dupre: Darwins Vermachtnis. 
Die Bedeutung der Evolution fur die 
Gegenwart des Menschen (Testamentul lui 
Darwin. insemnatatea evolutiei pentru 
prezentul omenirii) (2003), Suhrkamp 2005; 
David J. Buller: Adapting Minds. Evolutionary 
Psychology and Persistent Quest for Human 
Nature, MIT Press 2005; in ,,Razboiul 
spermatozoizilor” crede Robin Baker: Razboiul 
sexelor: infidelitate, conflicte sexuale si alte 
lupte din dormitor (1996), Editura Litera 2013; 
de acelasi autor: Sex In The Future. The 
Reproductive Revolution and How it Will 
Change Us, Arcade Publishing 1999. O 
zoologie a sexualitatii umane concepe Jared 
Diamond: De ce e sexul o placere? Evolutia 
sexualitatii umane (1997), Editura Humanitas 
2010. Rezultatele studiului lui David Buss se 
gasesc in: Sex differences in human mate 
preferences: Evolutionary hypothesis testing in 
37 cultures, aparut in: Behavioral and Brain 


Sciences 12, 1989, pag. 1-49. Detaliat 
prezentate şi în lucrarea aceluiaşi autor: The 
Evolution Of Desire: Strategies Of Human 
Mating, Basic Books, 1995. Despre teoria ego- 
ului la bărbat: Ben Greenstein, The Fragile 
Male, The Decline of a Redundant Species, 
Boxtree 1993. Teoria atractivitatii chipurilor- 
testosteron a lui Victor Johnston a aparut 
pentru prima data in articolul semnat de acest 
autor si de altii: Male facial attractiveness: 
evidence for hormone-mediated adaptive 
design, din: Evolution & Human Behaviour, 22, 
2001, pag. 417-429. Antiteza atractivitatii mai 
mari a chipurilor puternic androgene a fost 
formulata de Lynda Boothroyd si David Perett: 
Partner characteristics associated with 
masculinity, health and maturity in male faces, 
din: Personality and Individual Differences 43, 
2007, pag. 1161-1173. Tezele simetriei ale lui 
Randy Thornhill se găsesc în articolul acestui 
autor: The allure of symmetry. Natural History 
102, 1993, pag. 30-37; de acelaşi autor şi S. 
Gangestad: Human facial beauty: Averageness, 
symmetry and parasite resistance, din: Human 


Nature 4, 1993, pag. 237-269; de acelaşi autor 
şi K. Grammer: Human (Homo sapiens) facial 
attractiveness and sexual selection; The role of 
symmetry and averageness, din Journal of 
Comparative Psychology 108, 1994, pag. 233- 
242; de acelaşi autor si P. Watson: Fluctuating 
asymmetry and sexual selection, din: Trends in 
Ecology and Evolution 9, 1994, pag. 21-24. S-a 
citat din SPIEGEL 17, din 21.4.2008 articolul 
de prima pagina: Wie ticken die Deutschen? 
Warum wir so sind, wie wir sind (Cum 
functioneaza germanii. De ce suntem cum 
suntem). Citatul din Vladimir Soloviev e extras 
din Kai Buchholz (Hrsg.): Liebe. Ein 
philosophisches Lesebuch, Goldmann 2007. 
CAPITOLUL 4 

Din cartile lui Allan si Barbara Pease au fost 
mentionate: De ce barbatii se uita la meci si 
femeile se uita in oglinda? De ce suntem 
diferiti si ce-ar fi de facut - Editia a IV-a (1998), 
Curtea Veche Publishing 2009; Why Men Don't 
Have A Clue & Women Always Need More 
Shoes: the Ultimate Guide to the Opposite Sex 
(2002), Broadway Books, 2004. Din seria 


lucrărilor lui John Gray a fost menţionată: 
Bărbaţii sunt de pe Marte, femeile de pe Venus 
(1992), Editura Vremea 2012. Mitul 
evidentului şi comportamentul 

determinat de diferenţele de gen neurologice 
demascat de Claudia Quaiser- Pohl şi Kirsten 
Jordan: Warum Frauen glauben, sie konnen 
nicht einparken - und Manner ihnen Recht 
geben. Uber Schwachen, die gar keine sind 
(De ce femeile cred ca nu pot parca - si 
barbatii le dau dreptate. Despre slabiciuni 
inexistente), DTV 2007. Despre cultura Mbuti 
si a poporului San, vezi Mark S. Mosko: The 
Symbols of ,,Forrest”: A Structural Analysis of 
Mbuti Culture and Social Organisation, din: 
American Anthropologist, New Series, Vol. 89, 
Nr. 4, 1987, pag. 896-913; Richars B. Lee: The 
Kung San: Men, Women and Work in a 
foraging Society, Cambridge University Press 
1979; John Marshall si Claire Ritchie: Where 
Are the Ju / Wasii of Nyae Nyae? Changes in a 
Bushman Society 1958-1981, Survival 1984. O 
lucrare timpurie despre presupusa diferenta 
dintre creierul femeilor si cel al barbatilor 


este: Anne Moir şi David Jessel, Brain Sex: The 
Real Difference Between Men and Women 
(1989), Editura Delta 1992. Şi mai timpurie a 
fost colecţia de lucrări a publicistelor Michele 
Andrisin Witting şi Anne Petersen (Hrgs.): Sex 
related Differences in Cognitive Functioning, 
Academic Press 1979. Măsurătorile craniului 
ale lui Paul Broca se regăsesc în ale sale 
Memoires d'Anthropologie, Vol. 1 (din 3), 
Reinwald 1871. Despre presupusa diferenţă 
uriaşă dintre creierul femeilor şi cel al 
bărbaţilor scrie Louann Brizendine: Creierul 
femeii (2006), Meteor Press 2008. Studiul 
foarte incet despre graniţele dintre comisura 
transversală ce leagă emisferele stângă şi 
dreaptă ale creierului provine de la Christine 
De-Lacoste-Utamsind şi Ralph L. Holloway: 
Sexual dimorphism in the human corpus 
callosum, din Science 216, 1982, pag. 1431- 
1432. Cercetarea istorică a lui Robert Bennett 
Bean se regăseşte în Some rasial peculiarities 
of the Negro brain, din American Journal of 
Anatomy, 5, 1906, pag. 353-432. Lucrarea 
citată a lui Simon Baron-Cohen este: The 


Essential Difference: men, women and the 
extreme male brain (2003), Penguin / Basic 
Books 2004. Diferenţa dintre nivelul crescut 
de testosteron şi o bună orientare în spaţiu la 
bărbaţi este descrisă de Doreen Kimura în: Sex 
and Cognition, MIT Press 1999. Pentru 
comportamentul complicat al testosteronului, 
clasificare şi ierarhie la maimuțe si hominizi, 
vezi http: / / www.gender.org.uk / about / 
O6encrn / 63aggrs.htm. 

CAPIIOLUL 5 

Cartea lui Otto Weininger se găseşte cu titlul: 
Sex şi caracter (1903), Institutul European 11 / 
2009. Despre Otto Weininger vezi: Jacques 
LeRider şi Meimito von Doderer: Der Fall Otto 
Weininger: Wurzeln des Antifeminismus und 
des Antisemitismus, Editie noua, Locker 1985; 
Jorg Zittlau: Vernunft und Verlockung: Otto 
Weiningers erotischer Nihilismus, Zenon 1990; 
Chandak Sengoopta: Otto Weininger: Sex, 
Science, and Seif in Imperial Vienna: 
University of Chicago Press 2000. John W. 
Money a folosit termenul „Gender”, „gen”, in: 
John W. Money şi Hampson şi Hampson: 


Hermaphroditism, gender and precocity in 
hyperadrenocorcitism: Psychologic Findings, 
din: Bulletin of John Hopkins Hospital 96, 
1955, pag. 253-264. Simone de Beauvoir este 
menţionată cu titlul Al doilea sex (1949). 
Cartea citată semnată de Judith Butler este: 
Gender Trouble: Feminism and the Subversion 
of Identity (1990), Routledge 1990.; comp. de 
asemenea de aceeaşi autoare: Bodies That 
Matter: On the Discursive Limits of „Sex” 
(1993), Routledge 1993, www.carteapenet.ro. 
Despre problematica sexelor a se vedea si 
Ursula Pasero si Christine Weinbach (Hrsg.): 
Frauen, Manner, Gender Trouble. 
Sydtemtheoretische Essays. Suhrkamp 2003; 
Claudia Koppert si Beate Seiders (Hrsg.): 
Hand aufs dekonstruierte Herz. 
Verstandigungsversuche in Zeiten der 
politisch-theoretischen Selbstabschafung von 
Frauen, Ulrike Helmer 2003. Marlis Hellinger 
şi Hadumod Bußmann (Hrsg.): Gender Across 
Languages, The linguistic representation of 
women and men, Benjamins 2003; Hadumod 
Bußmann si Renate Hof (Hrsg.): Genus - 


Geschlechterforschung / Gender Studies in 
den Kultur- und Sozialwissenschaften. Kroner 
2005; cartea despre Samoa a lui Margaret 
Mead se găseşte cu titlul: Coming of Age in 
Samoa, I. Childhood and Youth in Samoa 
(1928). Opera ei de căpătâi a apărut cu titlul: 
Male and Female (1949). Citatul provine din: 
Anne Roe / George Galord Simpson: Behaviour 
and Evolution, Yale University Press 1958. 
Prezentarea sexelor de catre Derek Freeman 
s-a facut in: Margaret Mead and Samoa: The 
Making and Unmaking of an Anthropological 
Myth, Harvard University Press 1983. De 
acelasi autor vezi si: The fateful hoaxing of 
Margaret Mead: A historical analysis of her 
Samoan Research, Westview Press 1998. 
CAPITOLUL 6 

Despre neconcordanta rolului sexual si 
transferul grijii parentale la calutii de mare 
vezi: A.B. Wilson, A. Vincent, I. Ahnesjo, A. 
Meyer: Male pregnancy in seahorses and 
pipefish (Family Syngnathidae): Rapid 
diversification of paternal brood pouch 
morphology inferred from a molecular 


phylogeny, din Journal of Heredity 92, 2001, 
pag. 159-166; de aceiaşi autori: The dynamic 
of male brooding, mating patterns and sex- 
roles in pipefisch and seahorses (Family 
Syngnathidae), din: Evolution 57, 2003, pag. 
1374-1386. Citatul din Axel Meyer provine din: 
Spektrum der Wisenschaft 12, 2003, pagina 
78. Despre ipoteza „Tangled-Bank” vezi Robert 
Trivers: Parental investment and sexual 
selection, din B. Campbell: Sexual selection 
and the descent of man, 1871-1971, Aldine, 
pag. 136-179, cat si George C. Williams: Sex 
and Evolution 1975, Princeton University 
Press: Despre ipoteza „Red Queen” vezi 
William Hamilton: Extraordinary sex ratios, 
din: Science 156, 1967, pag. 477-488, cat si 
Leigh Van Valen: A new evolutionary law, din 
Evolutionary Theory 1, 1973: 1:30. O privire 
de ansamblu asupra acestei teme oferă şi 
Richard E. Michod: Eros and evolution: a 
natural philosophy of sex, Addison-Wesley 
Publishers, 1995. Citatul din Arthur 
Schopenhauer provine din: Lumea ca voinţă şi 
reprezentare, citat după Kai Buchholz: Die 


Liebe. Ein philosophisches Lesebuch, 
Goldmann 2007. Biografia lui Darwin citată 
este cea a lui Adrian Desmond şi James Moore 
(1991): Darwin, List 1995. Citatul din Adam 
Smith se găseşte în lucrarea acestui autor: The 
Theory of Moral Sentiments (1759). Teoria 
interesului personal a lui Michael T. Ghiselin 
se regăseşte în lucrarea aceluiaşi autor: The 
Economy of Nature and the Evolution of Sex, 
University of California Press 1974. Povestea 
lui Fio şi Flint se află în Jane Goodall: Through 
a Window: 30 years observing the Gombe 
chimpanzees (1990), Mariner Books 2010. 
Critica la Teoria interesului personal de 
Christine Korsgaard se găseşte în Frans de 
Waal: Primaten und Philosophen (2006), 
Hanser 2008, pag. 116-138. Originea 
perechilor în savană este tema primei cărţi de 
Helen Fisher: The Sex Contract. The Evolution 
of Human Bahaviour, Morrow and Company 
1982. Tema este mai amplu analizată şi 
prezentată în cartea aceleiaşi autoare: 
Anatomy of Love: The Natural History of 
Mating, Marriage and Why We Stray (1990). 


Că iubirea nu rezultă din sexualitate este de 
părere şi Irenaus 

Eibl-Eibesfeldt: Liebe und Hass. Zur 
Naturgeschichte elementarer 
Verhaltensweisen, Piper 1970. Din 
numeroasele cărţi ale terapeutului Michael 
Mary, care critică psihologia evoluționistă, 
sunt menţionate: 5 Lugen die Liebe betreffend, 
Bastei Lubbe 2001; Und sie verstehen sich 
doch. 10 neue Lügen die Liebe betreffend, 
Bastei Lübbe 2006. Pärerile lui Stuart Shanker 
despre dezvoltarea timpurie a copilului se 
regäsesc in lucrarea semnatä de acest autor Si 
Stanley I. Greenspan: The First Idea: How 
Symbols, Language, and Intelligence Evolved 
from Our Primate Ancestors to Modern 
Humans, Da Capo Press 2006. Richard 
Lewontin si Stephen Jay Gould au introdus 
termenul provenind din arhitecturä „spandrel” 
(ecoanson) in contextul despre evolutie din 
The spandrels of San Marco and the 
Pangloussian paradigm: a critique of the 
adaptationist programme, 1979, in 


Proceedings of the Royal Society, vol. 205 
1979, pag. 581-589. 

CAPIIOLUL 7 

Despre încercările făcute de Helen Fisher de a 
face iubirea vizibilă cu ajutorul scanerului cu 
rezonanţă magnetică (RMN) citiţi în cartea 
acesteia Why We Love: The Nature and 
Chemistry of Romantic Love, Henry Holt and 
Company 2005; de aceeaşi autoare vezi şi: 
Pasiune, atracţie şi afinitate. Biologia şi 
evoluţia iubirii la oameni, din: Heinrich Meier 
şi Gerhard Neumann (Hrsg.): Uber die Liebe. 
Ein Symposion, Piper 2001. Din noile cărţi 
despre „chimia iubirii” s-au menţionat: 
Theresa L. Crenshaw: Alchemy of Love and 
Lust: How Our Sex Hormones Influence Our 
Relationships, Pocket Books 1997; Gabriele si 
Rolf Frobose: Lust und Liebe - alles nur 
Chemie?, Wiley-VCH 2004; Marco Rauland: 
Feuerwerk der Hormone. Warum Liebe blind 
macht und Schmerzen weh tun mussen, Hirzel 
2007; Liebe, Licht und Lippenstift: „Das Beste 
von John Emsley”, Wiley-VCH 2007; Klaus 
Oberbeil: Das Geheimnis der erotischen 


Intelligenz: Wie Hormone und Biostoffe 
Gefühhhle wecken und Beziehungen festigen, 
Herbig 2007. Rolul oxitocinei la soarecele de 
preerie a fost studiat de Larry Young, Zuoxin 
Wang, Thomas R. Insel: Neuroendocrine bases 
of monogamy in Trends in Neuroscience, 21, 
1998 pag. 71-75; Larry Young, Roger Nilsen, 
Katrina G. Waymire, Grant R. Mac-Gregor si 
Thomas R. Insei: Increased affiliative response 
to vasopressin in mice expressing the VI a 
receptor from a monogamous vole, in: Nature 
400 (19), pag. 766-776, 1999; Larry Young, M. 
M. Lim, B. Gingrich: Cellular mechanisms of 
social attachment, in: Hormones and 
Behaviour, 40, 2001, pag. 133-138; Larry 
Young si Zuoxin Wang: The neurobiology of 
pair bonding, in: Nature Neuroscience 7, 
2004, pag, 1048-1054. Pentru critica pe 
marginea acestor articole vezi Sabine Fink, 
Laurent Excoffier si Gerald Heckel: 
Mammalian monogamy is not controlled by a 
single gene, in Proceedings of the National 
Academy of Science of the United States Nr. 7, 
2006; Gene E. Robinson, Russell D. Fernald, 


David F. Clayton: Genes and social behaviour, 
în: Science 7, (322), 2008, pag. 896- 900. 
Povestea lui Marshall Rosenberg extrasă din 
lucrarea acestui autor: Comunicare 
nonviolenta. Un limbaj al vieţii, Elena Francisc 
Publishing. Pentru teoria emoţiilor şi a 
sentimentelor vezi: William Lyons: Emotions, 
Cambridge University Press 1980; Ronald de 
Sousa: The Rationality of Emotions. MIT Press, 
1987; Paul Griffiths: What Emotions Really 
Are. The Problem of Psychological Categories, 
University of Chicago Press 1997; Antonio 
Damasio: The Feeling of what Happens: Body 
and Emotion in the Making of Consciousness, 
Harcourt Brace and Co. 1999; de acelaşi autor: 
Eroarea lui Descartes, Humanitas / Colecţia: 
Pasi peste granite 2005; în căutarea lui 
Spinoza. Cum explica ştiinţa sentimentele, 
Humanitas / Colecţia: Paşi peste graniţe 2010; 
Achim Stephan şi Henrik Walter (HRSG.): 
Natur und Theorie der Emotion, Metis-Verlag 
2003; Martin Hartmann: Gefühle. Wie die 
Wissenschaften sie erklaren. Campus 2005; 
Heiner Hastedt: Gefuhle. Philosophische 


Bemerkungen. Reclam 2005. Opera principală 
a lui William James este The Principles of 
Psychology, Henry Holt and Company 1890. 
Opera principală a lui Gilbert Ryle poartă titlul 
The Concept of Mind, University of Chicago 
Press 2000. 

CAPIIOLUL 8 

Arnold Gehlen a definit omul ca „fiinţă 
culturală” în Man: His Nature and Place in the 
World, Columbia University Press 1988. Eseul 
citat de Jean-Paul 

Sartre despre „Transcendenta egoului” şi 
„Schiţă pentru o teorie a emoţiilor” se 
regăseşte in Transcendenta egoului. Schita 
pentru o descriere fenomenologica 1936. 
Citatul de Fritz Riemann provine din: Die 
Fahigkeit zu lieben, Reinhardt, Editia a 8-a, 
2008. Poezia de Ernst Jandl publicată in: Klaus 
Sieblewski (Hrsg.): Ernst Jandl. Opere poetice, 
voi. 8, Luchterhand 1997. Cercetarile lui 
Giacomo Rizzolatti despre „neuronii oglindă” 
sunt mentionate in lucrarea acestui autor sia 
lui Corrado Sinigaglia: Mirrors in the Brain. 
How our minds share actions and emotions 


Oxford University Press 2008. John Money a 
introdus termenul ,,Lovemap” (harta iubirii) in 
cartea sa: Love and Love Sickness; the Science 
of Sex, Gender Differences and Pair- Bonding, 
Jonhs Hopkins University Press 1980; de 
acelasi autor vezi si Lovemaps: Clinical 
Concepts of Sexual / Erotic Health and 
Pathology, Paraphilia, and Gender 
Transposition in Childhood, Adolescence, and 
Maturity, Irvington 1986; Vandalized 
Lovemaps: Paraphilic Outcome of 7 Cases in 
Pediatric Sexology. Prometheus Books 1989; 
The Lovemap Guidebook: A Definitive 
Statement. Continuum 1999. Despre conceptul 
de harta a iubirii vezi si Ayala Malakh Pines: 
Falling in Love: Why We Choose the Lovers we 
Choose, Taylor & Francisc 2005. Experimentul 
de pe podul Capilano al lui Arthur Aron si 
Donald Dutton a fost descris in: Some 
evidence for heightened sexual attraction 
under conditions of high anxiety. Journal of 
Personality and Social Psychology, 30, 1974, 
pag. 510-517. Teoria emotiilor a lui Stanley 
Schachter a fost prezentata pentru prima oara 


în articolul acestuia şi al coautorului Jerome 
Singer: Cognitive, Social, and Psychological 
Determinants of Emotional State, în: 
Psychological Review, 69, 1962, pag. 379-399. 
De acelaşi autor vezi şi The interaction of 
cognitive and psychological determinants of 
emotional state, din: Leonard Berkowitz: 
Advances in Experimental Social Psychology, 
Academic Press., pag. 49-79. Citatul de 
William Goldman extras din cartea acestui 
autor: The Princess Bride, Harvest Books, 
2007. Max Horkheimer este citat după Kai 
Buchholz: Liebe. Ein philosophisches lesebuch, 
Goldman 2007. 

CAPIIOLUL 9 

Opera clasică a lui Erich Fromm publicată cu 
titlul: Arta de a iubi, Editura Anima 1995. 
Pentru biografia lui Fromm vezi Rainer Funk: 
Erich Fromm, Rowohlt 1980; Helmut Wehr: 
Erich Fromm. Eine Einfuhrung, Junius 1990. 
Opera clasica a lui Jean-Jacques Rousseau 
este: Discurs asupra originii si fundamentelor 
inegalitatii dintre oameni (1755), Best 
Publishing 2001. Reflexiile lui Adorno asupra 


vieţii deteriorate se regăsesc în Minima 
Moralia, Editura ART 2007. Cartea lui Peter 
Lauster prezentată: Die Liebe. Osycholigie 
eines Phanomens, Rowolt 1982. O lucrare în 
limba engleză despre „unconditional love” 
(iubire necondiționată) estecea a lui Greg 
Baer: Real Love in Marriage: The Truth about 
Finding Genuine Happiness Now and Forever, 
Gotham Books 2004. Consilierii pe probleme 
de iubire menţionaţi sunt: John Mordechai 
Gottman: The Seven Principles for Making 
Marriage Work: A Practicai Guide from the 
Country's Foremost Relationship Expert, Three 
Rivers Press, 1999, Gary Chapman: Cele cinci 
limbaje ale iubirii, Curtea Veche 2009; Hans 
Jellouscheck: Wie Partnerschft gelingt - 
Spielregeln der Liebe: Beziehungkrisen sind 
Entwicklungschancen, Herder 2005; Ariel 
Kane si Shya Kane: How to Create a Magical 
Relationship, Mcgraw Hill 2008. Opera lui 
David Schnarch despre arta iubirii de sine ca 
premisa a artei iubirii este: Die Psycholigie 
sexueller Leidenschaft (1997), editia a 6-a 
2008; de acelasi autor vezi si: Die 


leidenschaftliche Ehe. Die Rolle der Liebe in 
der Paartherapie, in editia Jurg Willi si 
Bernhard Limacher: Wenn die Liebe 
schwindet. Moglichkeiten und Grenzen der 
Paartherypie, Klett-Cotta, editia a 2-a 2007. 
CAPITOLUL 10 

Opera lui Michael Foucault despre sexualitate 
si adevar este disponibila in Das Wille zum 
Wissen, Suhrkamp 1983; Der Gebrauch der 
Lussste, Suhrkamp 1989; Die Sorge um sich, 
Suhrkamp 1989. O biografie completa a lui 
Foucault gasiti la Didier Eribon: Michael 
Foucault (1989), Suhrkamp 1991. Opera 
clasica a lui Denis de Rougemont a fost ultima 
oară publicată cu titlul: Iubirea şi Occidentul, 
Ediţia a doua revizuită, Ed. Univers, colecţia 
Sinteze 2000. Opera fundamentală a lui 
Joachim Bumke despre istoria literaturii şi a 
societăţii în Evul Mediu este: Höfische Kultur. 
Literatur und Gesellschaft im hohen 
Mittelalter, 2 volume, DTV 1986. Studiile 
clasice ale lui Norbert Elias despre 
dezvoltarea culturii noastre se regăsesc în: 
Procesul civilizării (2 vol.), Editura Polirom, 


colecţia Plural 2000. Cartea lui Umberto 
Galimberti citată de mai multe ori este Die 
Sache mit der Liebe. Eine philosophische 
Gebrauchanweisung (2004), Beck 2007. 
Povestea lui Gunter Dux despre subiectul 
iubirii romantice se regaseste in Geschlecht 
und Gesellschaft. Warum wir lieben. Die 
romantische Liebe nach dem Verlust der Welt, 
Suhrkamp 1994. Despre perspectiva romantica 
a intelegerii de sine si a lumii vezi si Rudolf 
zur Lippe: Burgerliche Subjektivitat: 
Autonomie und SelbstzerStorung, Suhrkamp 
1975; Karl Heinz Bohrer: Der romantische 
Brief. Die Entstehung asthetischer 
Subjektivitat, Suhrkamp 1989; de acelasi 
autor: Die Kritik der Romantik, Suhrkamp 
1989. Citatul din Shelley se regaseste in H. 
Hohne (Editor): Percy Bysshe Shelley. Opere 
alese. Poezii si proza, Insei 1985. Pentru 
psihoanaliza iubirii vezi Martin S. Bergmann: 
The Anatomy of Loving. The Story of Man's 
Quest to Know What Love Is, Fawcett 2001. 
Studiul lui William Jankowiak si Edward Fisher 
este analizat in lucrarea Romantic passion: A 


universal experience?, Columbia University 
Press 1995. Opera lui Niklas Luhmann despre 
iubire este Liebe als Passion. Zur Codierung 
con Intimitat, ediţia a 5-a 1999; vezi şi recent 
apărutul studiu- pilot: Liebe. Eine Ubung, 
Suhrkamp 2008. 

CAPITOLUL 11 

Cartea lui Harry Frankfurt este Grunde der 
Liebe, Suhrkamp 2005. Termenul 
„Ruckbindung” (dependenţă) a fost introdus 
de Karl Otto Hondrich în Liebe in den Zeiten 
der Weltgesellschaft, Suhrkamp 2004. Efectele 
dependenţei şi strategii contractuale în 
parteneriat sunt cercetate de Jean-Claude 
Kaufmann: Schmutzige Wasche: Ein 
ungewohnlicher Blick auf gewohnliche 
Paarbeziehungen, Uvk 2005; de acelasi autor 
vezi si Was sich liebt, das nervt sich, Uvk 
2008. Pentru noii single vezi Sasha Cagen: 
Quirkyalone: A Manifesto for Uncompromising 
Romantics, HarperSanFrancisco 2004. Una 
dintre cele mai bune carti despre iubire in 
prezent este: Christian Schuldt: Der 


Code des Herzens. Liebe und Sex in den 
Zeiten maximaler Moglichkeiten, Eichborn 
2004. Studiile cercetatorului pe probleme de 
singuratate Robert Weiss se gasesc in 
lucrarea: Loneliness. The Experience of 
Emotional and Social Isolation, MIT Press 
1975. Despre iubire si singuratate in 
societatea moderna din punct perspectiva 
psihoanalitica vezi: Paul Verhaeghe: Liebe in 
Zeiten der Eisemkeir, Turia & Kant 2003. 
Cartea de Ulrich Beck si Elisabeth Beck- 
Gernsheim: Das ganz normale. Chaos der 
Liebe, editie noua Suhrkamp 2005. Despre 
individualizare vezi si Anthony Giddens: The 
Transformation of Intimacy: Sexuality, Love, 
and Eroticism in Modern Societies, Stanford 
Univ Press 1992; Bernhard Schulze: Die 
Erlebnisgesellschaft. Kultursoziologie der 


Gegenwart, Campus editia a 2-a 2005: Norbert 


Bolz: Das konsumistische Manifest, Fink 2002. 
Citatul din Wolfgang Iser provine din editia 
Hans Mayer / Uwe Johnson: Das Werk Samuel 
Beketts. Ein Symposion, Suhrkamp 1975. 


CAPITOLUL 12 


Ortega y Gasset citat din Revolta maselor, 
Editura Humanitas, colecţia Top H 2002. Cu 
infiltrarea economiei in iubire se ocupa din 
perspectiva criticii ideologice Eva Illouz: Der 
Konsum der Romantik. Liebe und die 
kulturellen Widersprüche des Kapitalismus, 
Suhrkamp 2007, sau Consuming the Romantic 
Utopia: Love and the Cultural Contradictions 
of Capitalism, Berkeley: University of 
California Press 1997. Comparati si cu cartea 
aceleiasi autoare: Cold Intimacies: The Making 
of Emotional Capitalism, Polity Press. London 
2007. O abordare istorică despre morală şi 
comercializarea iubirii în SUA oferă Steven 
Seidman: Romantic longings: Love in America 
1830-1980, Routledge 1991. Formularea 
„happiness of pursuit” (căutarea fericirii) vine 
de la Albert Otto Hirschman: Shifting 
Involvements: Private Interest and Public 
Attention, Princeton University Press, ediţia 20 
2002. Conceptul scenariilor în iubire se 
regăseşte la Robert J. Sternberg: Love is a 
Story. A new Theory of Relationships, Oxford 
University Press 1998. De acelasi autor vezi si 


The Psychology of Love, Yale University Press 
2006. Despre varietatea sexualităţii 
contemporane vorbeşte 

Volkmar Sigusch: Neosexualităten: Uber den 
kulturellen Wandel von Liebe und Perversion; 
Campus Verlag 2005; de acelaşi autor: 
Sexuelle Welten; Zwischenrufe eines 
Sexualforschers, Psychosozial-Verlag 2005. Pe 
aceeaşi temă vezi şi Gunter Schmidt: Sexuelle 
Verhältnisse. Uber das Verschwinden der 
Sexualmoral. Rowolt 1998; de acelasi autor: 
Das neue Der Die Das. Über die 
Modernisierung des Sexuellen. Psychosozial- 
Verlag 2004; de acelasi autor si Silja 
Matthiensen, Arne Dekker, Kurt Starke: 
Spätmoderne Beziehungswelten. Report über 
Partnerschaft und Sexualitätin drei 
Generationen. Verlag für Sozialwissenschaften 
2006. Despre dezvoltarea noilor mijloace de 
generare a pläcerii scrie Christiane Löll: Die 
Lust im Kopf, in DIE ZEIT Nr. 3 / 2002. 
Articolul citat „Corpus absconditus” de 
Dietmar Kamper (2001) se gäseste la 
www.heise.de / tp pe internet. Despre iubire în 


vremurile noastre şi mai ales pe internet vezi 
Christian Schuldt: Der Code des Herzens. 
Liebe und Sex in den Zeiten maximaler 
Moglichkeiten, Eichborn 2004. Digital Life 
Report de la TNS Infratest se găseşte pe 
www.tnd- infratest.com; sondajul KissNoFrog 


se găseşte pe www.kissnofrog.com. 
CAPIIOLUL 13 

Datele lui Gunter Schmidt sunt luate din 
Sexualitat und Spatmoderne, Psychosozial- 
Verlag 2002. Despre legătura dintre morala 
sexuală, parteneriat şi familie vezi şi lucrarea 
aceluiaşi autor: Sexuelle Verhältnisse. Uber 
das Verschwinden der Sexualmoral, Rowohlt 
1998; Das neue Der Die Das. Über die 
Modernisierung des Sexuellen. Psychosozial- 
Verlag 2004; de acelasi autor si Silja 
Matthiensen, Arne Dekker, Kurt Starke: 
Spätmoderne Beziehungswelten. Report über 
Partnerschaft und Sexualität in drei 
Generationen. Verlag für Sozialwissenschaften 
2006. Despre povestea familiei vezi Jack 
Goody: Familia europeanä. O incercare de 
antropologie istoricä, Polirom 2003. A. 


Burguiere, C. Klapisch-Zuber, M. Segalen, F. 
Zonabend (editori): Geschichte der Familie. 4 
volume, Campus Verlag 1997. Christian şi 
Nina von Zimmermann (editori): 
Familiengeschichten. Biographieund familiarer 
Kontext seit dem 18. Jahrhundert. Campus 
Verlag 2008. Perspectiva lui Friedrich Engels 
asupra familiei se găseşte în Originea familiei, 
a proprietăţii private şi a statului, în Karl Marx 
/ Friedrich Engels: Opere alese în două 
volume, ediţia a 3-a, vol. 1, 1966, voi. 2, 1967, 
Editura Politică, Volumul 2, Capitolul II - 
Familia. Despre sociologia familiei moderne 
vezi Paul B. Hill, Johannes Kopp: 
Familiensoziologie. Grundlagen und 
theoretische Perspektiven. Verlag fur 
Sozialwissenschaften 2005; Robert Hettlage: 
Familienreport - Eine Lebensform im 
Umbruch. C.H. Beck 1998; Rudiger Peuckert: 
Familienformen im sozialen Wandel. Verlag fur 
Sozialwissenschaften 2004; Birgit Kohlhase: 
Familie macht Sinn. Urachhaus 2004. Operele 
lui Van der Velde au aparut cu titlul: Die 
vollkommene Ehe. Eine Studie uber ihre 


Psychologie und Technik, Montana-Verlag 
1926; Die Abneigung in der Ehe. Eine Studie 
uber ihre Entstehung und Bekâmpfung, Benno 
Konegen Verlag 1928; Die Erotik in der Ehe. 
Ihre ausschlaggebende Bedeutung, Benoo 
Konegen Verlag 1928; Die Fruchtbarkeit in der 
Ehe und ihrewunschgemäße Beeinflussung, 
Montana-Verlag 1929; Die vollwertige Gattin, 
Carl Reissner-Verlag 1933. Titlul din publicatia 
FOCUS este Die Muttierung. Wenn aus Frauen 
Mütter werden und wie Männer darunter 
leiden, din: FOCUS, 21, 17.5.2005. Studiile 
despre aprecierea norocului de Daniel 
Kahneman si Alan Krueger se regăsesc în: A 
survey Method for Characterizing Daily Life 
Experience: The Day Reconstruction Method, 
din Science 306, pag. 1776-1780, 2004; 
Developments in the Measurement of 
Subjective Well-Being, din: Journal of 
Economic Perspectives, 20, Nr. 1, pag. 3-24, 
2006. 

CAPITOLUL 14 

Opera lui Herbert Spencer System der 
Synthetischen Philosophie a apărut între 


1875-1895 în limba germană în librăria 
editurii Schweizerbartschen (11 volume). 
S-a citat din Principiile sociologiei, vol. I 
(1877). Citatul din Georg Lukăcs a fost 
extras din Die Seele und die Formen, 
citat după Kai Buchholz (editor): Liebe. 
Ein philosophisches Lesebuch, 
Goldmann 2007. Citatul din Franz Kafka 
se găseşte în Jurnal, Editura RAO, 
colecţia Opere XX, 2007 

